
PREFACE 


TO 


VOL. III. OF THE COMMENTARIES. 


THe Commentary on Ezra and Nehemiah is concluded 
in this volume; after which follows: 


In Proveriia Salomonis, libri 111. 


This Commentary occurs in the folio editions, [Bas. iv. 
869—983. Col. iv. 634—713.] both of which elsewhere 
[Bas. vii. 627—638. Col. vii. 459—467.] repeat the last 
chapter of the Commentary as a separate tract under the 
title De Muliere Forti. In another part of the folio edi- 
tions [Bas. vu. 650. Col. vu. 476] is a collection of 
Fragmenta Allegorice Interpretationis in Proverbia, which 
in some passages so exactly agrees with Bede’s Commen- 
tary, as fully to justify Gaehle’s opinion, that it is com- 
posed of extracts from Bede, mixed up with fragments 
from other sources, or put together by some unknown 
compiler. 


In Cantica Canticorum, libri vu. 


This is found in the folio editions [Bas. iv. 984—1166. 
Col. iv. 714—838]. The first book is written against 
Julianus, Episcopus Celanensis, one of the leaders of the 
Pelagian heresy. See Voss. Hist. Pelag. 1. 4. § 4. In the 
seventh book the author has collected a large number 
of quotations out of the work of Gregory applicable to 
the Canticles, and the five intervening books contain a 
commentary on the book in question. 

In Canticum Habacuc, liber unus. 


Of this commentary, which is wanting in the folio edi- 
tions, fragments were first published by Wharton in 
Auctar. ad Usserii Hist. Dogm. p. 356. sqq. The same 
editor afterwards edited the whole work from two MSS. 
in the library of Lambeth Palace. [See Cave, p. 615.] It 
was again published in the collection of Martene, tom. v. 
p- 295, from which it has been copied into the present 
edition. 


In librum beati Patris Tole, explanationis allegorice de 
Christo et Ecclesia liber unus. 


This commentary is found in the folio editions [Bas. 
iv. 588—601. Col. iv. 437—447]. The book, on which 
it treats, appears to have been a particular favourite with 
Bede, who says, that under the life and character of Tobit 
are depicted the fortunes and wayward history of the 
Israelitish people. 

Such are the commentaries of the Venerable Bede on 
the Old Testament, which can at present with any pro- 
priety be considered to be genuine. There are, however, 
others mentioned in his list, which are most probably no 
longer extant. They are as follows :— 


In librum beats patris Job. 


In the folio editions [Bas. iv. 602—869. Col. iv. 477— 
633] is found a work under this title, addressed ad Nec- 
tarium Episcopum, in three books. But Gennadius, who 
lived more than two hundred years before Bede, ascribes 
it (de viris Illust. 62) to Philippus Presbyter, a disciple 
of Hieronymus; and Faustus Regiensis, who lived about 
the middle of the fifth century, attributes it to Hierony- 
mus himself. (See Sixt. Sin. iv. p. 218. C. Oudin. Comm. 
i. p. 1694. Fabrie de med. et inf. Lat. ed. Mansi, 1. p. 190.) 
Trithemius does not mention such a work in his catalogue, 
but the folio editions (A.p. 1516) were not published till 
after his death. In the Bodleian library is a MS. in Anglo- 

Saxon characters, expressly attributing this work to the 
Presbyter Philippus; and Bede, in his tract de Ratione 
Unciarum, mentions both the work and its author. 


In Isaiam, Danielem, duodecim Prophetas, partem et Hiere- 
mie, distinctiones Capitulorum ex tractatu B. Hieronymi 
excerpte. 

This work is mentioned by Cave, [H. L. de Sec. E. 
Sec. viii. p. 616.] and by Sixtus Sinensis, (ex Trithemio, 
cap. 242. Bibl. Sanc. iv. p. 219. c.) as consisting of eighteen 
books, namely, two books of commentary on Isaiah, two 
on Jeremiah, one on Ezechiel, one on Daniel, and one 
on each of the twelve minor prophets. 

In addition to these works already enumerated, Bede’s 
list contains the following articles: 


In libros Regum et verba Dierum [i. e. Chronicles]. 
In Parabolas, Ecclesiasten, et Cantica Canticorum. 
In Isaiam Prophetam, Ezram quoque et Neemiam. 


As commentaries of a similar description and on the 
same subjects occur in the earlier part of Bede’s catalogue, 
one is tempted at first sight to suppose that the author 
had inadvertently repeated them in this place. It is at 
all events certain, that nothing has seen the light in modern 
times entitled to be placed under these heads. 

It only, therefore, remains to enumerate the additional 
commentaries found in the folio collections of the works, 
and the reasons why they have been excluded from the 
present edition. 


1. Hexameron sive de Sex dierum Creatione. 


This tract, which is found in the folio editions, [Bas. 
vill. 73—109. Col. 54—78.] appears to be an imitation of 
the author’s genuine work: for it is not likely that he 
would have composed two treatises so completely identical 
in name and subject; and it would seem a palpable absur- 
dity on the part of the editor of the folio editions to admit 
them. 

2. Expositiones quingue librorum Mosis. 

This commentary is found in the folio editions, [Bas. 
iv. 1—208. Col. iv. 19—167.] and is believed by Oudinus 
(Com. de Scr. Ecc. Ant. i. p. 1706) and Rosenmiiller (v. 
p. 83—88) to have been written by Bede. This is, how- 
ever, the only argument in its favour: it has been omitted 
in this collection for general reasons, which apply to .it as 
well as to other works which have been on too slender 
grounds allowed to encumber and weigh down the valu- 
able treatises which really have Bede for their author. 


8. Questiones super Genesim, Ex., Lev., Num., Deu., Jes. 
Nau,, Judic., Ruth, Reg., et Questiones varie. 


This series is found in the folio editions, [Bas. viii. 
109—419. Col. 78—306.] but certainly was not written 
by Bede, for its author quotes from a work entitled, “ In- 
terpretatio Alphabetica Nominum Hebreorum,” . which 
in the MSS. is ascribed to Remigius, Monachus Autissio- 
dorensis, a monk of the latter part of the ninth century. 
It is, however, probable that Bede wrote a work of this 
kind, for Lupus Ferrariensis (Epis. 62.) requests that 
Bede’s “ Questiones in Vetus et Novum Testam.” may 
be sent for his perusal. Sixtus Sinensis also, in his cata- 
logue of the works of Bede, (iv. p. 218. a.) mentions not 
only “ Questiones,” but also “ Collectanea on the five books 
of Moses,” as well as “ Questiones in Josuam, Judices, 
et Ruth.” 


Capitula lectionum in Pentateuchum Mosi, Josue, Judicum. 


For notice of this article the reader is referred to the 
preface to the Homilies, which are given in the fifth volume 
of Bede’s “ Miscellaneous Works.” 


IN LIBRUM NEHEMIA, 
QUI ET EZR SECUNDUS, 


ALLEGORICA EXPOSITIO. 


LIBER TERTIUS. 


IN CAP. I. 


Cap. xv. Verba Nehemia filti Helchiea, &c.| Nehemias 
interpretatur Latine consolator Dominus, vel consolator a 
Domino; qui cum renovaverit muros Hierusalem, et populum 
Dei ab hostium insultatione liberatum, in divine legis ob- 
servantia sublimaverit; profecto constat, quia et vocabulo 
et opere et persona sua non inconvenienter Mediatorem Dei 
et hominum, hominem Christum Jesum designet, qui se ad 
consolationem pauperum spiritu missum insinuat, cum ascen- 
surus in ceelum discipulis ait: Ego rogabo Patrem, et alium 
Paracletum, hoc est, consolatorem, dabit vobis. A quo zdifi- 
candam civitatem Dei, sanctam videlicet ecclesiam, simul et 
consolandos esse meerentes, ostendit Psalmista cum dicebat: 
AGdificans Hierusalem Dominus, et dispersiones Israel con- 
gregans. Qui sanat contritos corde, &c. Congruit figura 
Nehemiz et sanctis preedicatoribus, quorum muinisterio su- 
perna nobis consolatio preestatur, dum post lapsum peccati, 
spem veniz ac propitiationis divinze pcoenitentibus pollicentes, 
quasi diruta ab hostibus Hierosolymorum meenia, murosque 
restaurant. Mensis autem Casleu ipse est, quem nos De- 
cembrem vocamus, estque apud Hebrzos nonus, apud nos 
anni mensis ultimus; cujus vocabulum, quod Latine spes 
ejus interpretatur, apertissime convenit votis ejus qui ad 
erigendas ruinas sancte civitatis animum intendebat. Pri- 
mum namque bonz actionis fundamentum est, spem nos 
habere indubiam de auxilio Domini perficiendi que cupimus. 
Ipse est mensis, in quo Dominus noster in carne natus est, 

pulcherrmme nobis suo nomine longe ante przefigurans, quod 
in eo diu speratus ab electis, verus Nehemias, id est conso- 
lator a Deo Patre, ad edificationem sanctz ecclesiz esset 
venturus in mundum. Quod autem scribit Nehemias, fuisse 
se in Susis castro cum venirent viri, qui nuntiarent de Hiero- 
solymis. Susa est metropolis regni Persarum, ut in Esther 
historia legimus ; quam non solum Nehemias, sed et Daniel 
propheta castrum vocat; non quod castrum sit urbs, ut dixi- 
mus, metropolis ac potentissima, sed quod tanta sit firmitate 
eedificata, ut castrum esse videatur. Interpretatur autem 
Susis equitatio, vel revertens; quod videlicet nomen muni- 
mini mentis fidelium convenienter aptatur, eorum maxime 
qui de captivitate Hierusalem curam gerunt, hoc est de salute 
eorum qui aliquando per insidias diaboli de ecclesia rapti, 
sed pcenitendo sunt denuo per gratiam Dei ad ecclesiam 
reducti. Tales sunt enim in revertente castro, hoc est in 
robore mentis revocate ab infirmis delectationibus ad desi- 
derium supernz patriz, a quo in primo parente deciderant. 
Tales sunt in equitatu sanctorum cordium firmissimo, qui 
Deum portant sessorem. Juxta illud prophetz: Ascendens 
ascendes super equos tuos, et equitatio tua sanitas. “Ascendit 
quippe Dominus super equos suos, cum predicatorum corda 
que regit, gratia suze pietatis illustrat; et equitatio ejus 
sanitas, quia et illos quibus regendo presidet, ad salutem 
provehit zternam, et alios quoque per eos quibus eque prz- 
sidet, eyusdem perpetue salutis participes facit. Interrogante 
igitur Nehemia de eis qui remanserant de captivitate Hieru- 
salem, videamus quid sequatur: 

Et dixerunt mihi: Qui remanserunt, et relicti sunt, &c.] 
Patet literze sensus; quia qui remanserant de captivitate, etsi 
im pace versari videbantur, amico ejus existente rege Persa- 
rum, quibus etiam in multo ante Ezram scribam cum epis- 
tolis miserat, qui haberet potestatem in omni regione trans 
flumen; in afflictione tamen maxima erant mentis, quod 
exprobrarent eis, hostes civitatem sanctam adhuc remansisse 
destructam. Sed et nunc in sancta ecclesia merito affligun- 
tur, ac tristitia salutari compunguntur, qui resipiscentes 
Ipsi a preeteritis sceleribus, proximos adhuc suos vitiis sub- 
Jacere considerant; ita ut per negligentiam eorum qui correc- 

tis multis prodesse poterant, quasi per muros urbis dissipate 
diabolus liberum in ecclesiam habeat introitum. Quod eo 
magis dolendum sit necesse est, si et ipsi qui aliis doctrina 
vel exemplo prodesse debuerant, exemplum interitus sese 
cernentibus corrupte vivendo premonstrant. Hoc est enim 
portas Hierusalem flammis hostilibus esse perustas, eos qui 
bene vivendo ac docendo dignos in coetum electorum intro- 
ducere, indignos vero arcere debuerant, avaritiz, luxurie, 
superbiz, contentionis, invidia, ceterorumve quze hostis ma- 
lignus ingerere solet, vitiorum incendio perire. Quid vero 
nobis ad hec fieri videtur, quidve agendum sit, ostenditur 
cum protinus adjungitur : 

Cumque audissem verba hujuscemodi, sedi et flevi, &c. usque 
ad Ei dirige servum tuum, &c.] Si enim vir sanctus audiens de- 
structa lapidum ac lignorum edificia, recte lugebat, jejunabat 
et orabat, et hoc multo tempore sedens in tristitia; quanto 
magis in destructione ac ruina animarum, que per peccatum 
committitur, continuis est luctibus, lachrymis, orationibus 
insistendum? quatenus miserante Domino, ad pristinam eri- 
gantur sospitatem, qui in opprobrium religionis, triumphante 
inimico, jacebant diutina vitiorum sorde squalentes. 


IN CAP. II. 


Cap. xvi. Factum est autem in mense Nisan, &c.] Nisan est 
primus anni mensis secundum Hebrzos, in quo semper agere 
Pascha solebant, quem nos Aprilem dicimus. Quod ergo 
supra dixit, quia luxerit, jejunaverit, atque adoraverit diebus 
multis ; patet profecto, quia per quatuor menses continuos, 
nonum videlicet, decimum, undecimum, et duodecimum, huic 
sacratissimz devotioni operam dabat, tempus expectans op- 
portunum, in quo suum posset desiderium regi intimare. Et 
quidem princeps vinarius erat, regi poculum_porrigebat, 
officium leetitiz foris agebat, sed ipse interius gravi tristitia 
premebatur, quod sanctam civitatem dirutam, et populum 
Dei opprobrio et contemptui inimicis Dei habitum esse me- 
minet. Unde cum suis similibus protestatur loquens in 
Psalmo: Super flumina Babylonis, illic sedimus et flevimus, 
dum recordaremur tui, Sion. 

Dixitque mihi rex : Quare vultus tuus tristis est, &c.?| Quo- 

modo Cyrum primum Persarum regem figuram tenere Domini 
Salvatoris, Esaia docente, manifeste cognovimus, eo quod 
captivitate populum Dei solverit, et templum instaurari prz- 
ceperit; ita etiam recte successorem ejusdem imperii Arta- 
xerxen, qui civitatem Hierusalem resdificare eadem devotione 
mandavit, in typum Domini accipere valemus, qui civitatem 
sibi de vivis lapidibus, hoc est, unam de omnibus electis eccle- 
siam per officium predicatorum construit. Unde bene Arta- 
xerxes lumen silentio tentans interpretatur. Lumen etenim 
vite Dominus est, qui corda fidelium suorum silentio tentat, 
dum eos aliquando dulcedine gratiz ccelestis illustrat, ali- 
quando pressuris vitz presentis obnubilat, ut temporalibus 
adversis eruditi, ardentius xterna bona desiderent. Mcmo- 
rabilis hic annus, quo Hierusalem eedificari permissa est, et 
mysticis prophetz Danielis jam olim est preesignatus literis, 
dicente ad eum angelo, septuaginta hebdomadas abbreviatas 
esse super populum ejus, et super civitatem ejus sanctam. 
Et paulo post: Ab exitu sermonis, ut iterum edificetur Hie- 
rusalem usque ad Christum ducem, hebdomades septem et 
hebdomades sexaginta due erunt. Et paulo post: Con- 
firmabit autem pactum multis hebdomada una, et in dimidio 
hebdomadis deficiet hostia et sacrificium. Incipiunt ergo hz 
hebdomades a vicesimo anno Artaxerxis, quando eedificandi 
Hierusalem licentiam dedit ; quo tempore, ut Julius Africanus 
scribit, regni Persarum centum et quindecim anni fuerant 
evoluti, et totidem anni usque ad Alexandrum Magnum, 
quando Darium occidit, imperfecti remanserant. Captivitatis 
autem Hierusalem centesimus octogesimus et quintus erat 
annus, et perveniunt usque ad tempora Dominicz passionis, 
per quam hostiis et sacrificiis legalibus finis impositus est. 
Habent vero singule hebdomadz annos septenos, annos qua- 
dringentos et nonaginta, secundum lune cursum videlicet ; 
ita duntaxat, ut uni singuli, novo et insolito more, non amplius 
quam duodecim menses lunares habeant. Unde consulte 
angelus septuaginta hebdomadas non annumeratas, sed ab- 
breviatas super populum ejus dicit, qui sunt anni solaris 475. 
De qua tota prophetiz sententia plenissime, prout potui, 
disserere in Temporum libro curavi. 

Et audierunt Sanaballat Horonites, &c.] Et heeretici con- 

tristantur, atque omnes inimici ecclesiz, quoties electos quos- 
que pro catholica fide vel correctione morum, quibus ecclesiz 
muri renoventur, laborare conspiciunt. Notanda etenim ani- 
marum rerumque diversitas, quia supra quidem dicti sunt hi, 
qui remanserant de captivitate in Judea, in afflictione magna 
et opprobrio fuisse; sed et Nehemiam longum cum fletu et 
precibus duxisse jejunium, eo quod muros Hierusalem dis- 
sipatos, et porte illius essent igne combust, et nunc versa 
vice hostes ejusdem sanctz civitatis contristati, et in afflic- 
tione sunt magna constituti, eo quod edificia illius restau- 
randa, simul et cives intelligerent ab insultationibus hostium 
esse sublevandos. Unde colligendum, etiam in hac vita sen- 
tentiam illam Domini posse compleri ; qui cum dixisset, Amen, 
amen, dico vobis, quia plorabitis et flebitis vos, mundus autem 
gaudebit, vos autem contristabimini; continuo subjecit, Sed 
tristitia vestra vertetur in gaudium. Flente namque mundo 
qui gaudebat, tristitia justorum vertetur in gaudium, cum res 
sanctz ecclesiz crescere, et eos qui peccando aberraverant, 
peenitendo ad eam redire cognoscuntur. 

Cap. xvii. Et vent Hierusalem, et mansi ili tribus diebus, 
&c.] Diversa urbis destructz loca lustrando pervagatur, et 
singula hzc, quomodo debeant reparari, sollicita mente scru- 
tatur. Sic et doctorum est spiritualium, sepius nocte sur- 
gere, ac solerti indagine statum sanctz ecclesiz quiescentibus 
ceteris inspicere; ut vigilanter inquirant, qualiter ea que 
vitiorum bellis in illa sordidata sive dejecta sunt, castigando 
emendent et erigant. Murus autem Hierusalem dissipatus 
jacet, et conversatio fidelium terrenis atque infimis sordet 
affectibus; porte sunt igni consumpte, cum jam quoque qui 
et aliis docendo introitum vite pandere debuerant, relicto 
veritatis magisterio, communi cum ceteris ignavia torpent, ac 
temporalibus curis inserviunt. 

Et dizi eis: Vos nostis afflictionemin qua sumus, &c.] Plana 
sunt hec, et spirituali sensu nimis accommoda; quia doctores 
sancti, immo omnes qui zelo Dei fervent, in afflictione sunt 
maxima, quamdiu Hierusalem, hoc est visionem pacis, quam 
nobis Dominus reliquit et commendavit, per bella dissen- 
slonum cernunt esse desertam; et portas virtutum, quas, juxta 
Esaiam, laudatio occupare debuerat, przvalentibus inferorum 

portis, dejectas, atque opprobrio habitas contuentur. Unde 
satagunt collectis in unam industriam verbi ministris, rursus 
ea que destructa esse videbantur, fide ac bona actione edi- 
ficare. 


IN CAP. III. 


Cap. xviil. Ei surrexit Eliasib sacerdos magnus, &c.| Eli- 
asib iste pontifex summus illius temporis, filius fuit Joacim, 
qui post patrem suum Jesum filium Josedec sacerdotem mag- 
num, et ipse non parvo tempore pontificatus infulis fungebatur. 
Et recte restauratio civitatis a sacerdote magno et fratribus 
ejus ccepit, ut qui gradu precesserant ordinis, ipsi in bonis 
operibus exemplum cunctis fierent. Et bene zdificantibus 
sacerdotibus adjungitur : 

Et usque ad turrim centum cubitorum, &c.| Aidificant nam- 
que sacerdotes in centenario numero cubitorum, cum omnes 
quos erudiunt, in amore ac desiderio zternorum incendunt. 
Nam centum que in computo digitorum de leva transeunt in 
dexteram, coelestia bona figurant, que in comparatione tem- 
poralium et infimorum bonorum quasi dextra sunt ad sinis- 
tram. Qui etiam portam, quam edificaverunt, sanctificasse 
referuntur ; sacerdotum namque est sua opera sanctificatione 
speciali pre ceteris digna facere, atque instanter agere, ut 
quicumque sibi junguntur, nomen in seipsis Domini bene 
vivendo sanctificent. Videtur autem juxta literam, ideo pri- 
mam portam gregis, vel a sacerdotibus edificatam, vel esse 
sanctificatam, quod in vicinia templi fuerit, et ad ipsos proprie 
pertinuerit; nam et hoc rationi congruere videtur, ut zdifi- 
catio civitatis a templo inciperet. Quia nimirum necesse est, 
ut constantiam fidei ac dilectionis in Deum ante omnia con- 
servemus in nobis, ac deinde ea que ad proximi dilectionem 
pertineant, opera pietatis addamus; tertio autem, hoc est 
ultimo loco, curam ponamus eorum que ad generalem vitze 
hujus provisionem respiciunt ; de quibus apostolus: Haben- 
tes, inquit, victum et quibus tegamur, his contenti simus. Sed 
et hoc probabile potest videri, quod ex eo porta gregis sit 
dicta, quod per hanc pecora, quz in templo offerrentur, intro- 
duci solerent. Portam ergo gregis in primordio edificandz 
civitatis Dei sacerdotes zdificant, cum sancti preedicatores, 

auditores suos ante omnia fidei veritate, que per dilectionem 
operetur, imbuunt ; per quam victimas bonorum introducere, 
et in altari sui cordis Deo offerre debeant. Et hujus portz 
zdificlum per centum cubitos extensum, usque ad turrim 
Hananeel, id est, gratiz Dei sanctificant, cum ab initio fidei 
usque ad firmitatem bone actionis, que non nisi Deo inspi- 
rante atque auxiliante perficitur, sola zterna retributionis 
intentione pertendunt. Notandum sane, quod pro eo nostri 
codices habent: Et edificaverunt portam gregis. Vetus 
translatio habet, Et zdificaverunt portam et piscinam pro- 
baticam; cujus nominis meminit in evangelio suo Joannes: 
Est autem, inquit, Hierosolymis probatica piscina, que cog- 
nominatur Hebraice Bethseda, quinque porticus habens; in 
his jacebat multitudo magna languentium, &c. Neque aliquid 
obstat, ipsum intelligere locum hic esse designatum; nam 
nec nomen Probaticze multum a nomine gregis distat: Greece 
etenim ovis probaton nuncupatur. Meminit hujus loci et 
Hieronymus in libro Locorum, ita scribens: Bethseda piscina 
in Hierusalem, que vocatur probatica, et a nobis interpretari 
potest pecuaris. Hzec quinque quondam porticus habuit; 
ostendunturque gemini lacus, quorum unus hybernis pluviis 
adimpleri solet, alter mirum in modum rubens, quasi cruentis 
aquis, antiqui in se operis signa testatur. Nam hostias in eo 
lavari a sacerdotibus solitas ferunt, unde et nomen acceperit. 
Ex quibus omnibus videtur porta gregis vicina esse piscinz 
probaticz, ut per hanc videlicet afferrentur hostiz, que in 
ila lavarentur. 

Portam autem piscium edificaverunt filit Asnaa.| Portam 
piscium vocat eam, qu Joppen ac Diaspolim, id est, Lyddam 
respiciebat, et vicinior mari fuit inter cunctas vias Hieru- 
salem, quz nunc porta David fertur appellari, et esse prima 
portarum ad occidentem montis Sion. Cui videlicet opinioni 
consentire videntur Verba Dierum, in quibus scriptum est de 
Manasse rege Juda: Post hec zdificavit murum extra civi- 
tatem David ad occidentem Gihon in convalle, ab introitu 
portz piscium, per circuitum usque ad Ophel, et exaltavit 
illum vehementer. Typice autem sicut grex Domini fidelis, 
sic etiam pisces solent appellari. Unde sicut Petro ait, Pasce 
oves meas; ita etiam eidem cum Andrea et ceteris apostolis 

promittit, dicens: Venite post me, et faciam vos fieri pisca- 
tores hominum. De quibus item piscatoribus per parabolam, 
dicens: Elegerunt bonos pisces in vasa, malos autem foras 
miserunt. Portam ergo piscium edificaverunt in Hierusalem, 
cum illi gradus ordinantur in ecclesia, per quos electi a repro- 
bis, quasi boni pisces a malis segregati, ad consortium per- 
petuz pacis inferantur. Porta piscium edificatur, cum illis 
virtutum operibus fideles serviunt, quibus intuentes se proxi- 
mos, a fluctibus perturbationis et concupiscentize mundialis 
ereptos, ad tranquillitatem ac pacem vite spiritualis intro- 
ducant. Meminit hujus porte Sophonias propheta, dicens : 
Vox clamoris a porta piscium, et ululatus a secunda. Quia 
hoc quod adjunxit, a secunda, secundi muri in eodem climate 
portam significat. Nam temporibus Ezechie duplicatum 
fuisse murum civitatis, Verba Dierum narrant, ubi scriptum 
est: Aidificavit quoque, agens industrie, omnem murum qui 
fuerat dissipatus, et exstruxit turres desuper, et forinsecus 
alterum murum. Hec de sensu liter. Verum juxta legis 
allegoriam, Sophonias vocem clamoris a porta piscium et 
ululatum audivit a secunda; quia utramque ab hostibus 
dejiciendam precognovit: quia et fidem et opera doctorum, 
per que ab undis vitz corruptibilis czteros erui, atque in 
ecclesiam sanctam oportuerat induci, vidit antiqui hostis 
insidiis esse terrz sternendam, hoc est per appetitum terrena- 
rum voluptatum celestibus gaudus esse privandam. Bene 
enim ab utraque porta, et prima videlicet et secunda, et 
exteriore et interiore, vocem clamoris atque ululatus audi- 
vit ; quia et opera exterius, et intus corda negligentium vidit 
diabolo impugnante subvertenda; verum quia Dominus erigit 
allisos, Nehemias eandem portam piscium post longam ruinam 
narrat instauratam; quia etsi aliqui preedicantium aliquando 
peccando corruerint, non deerunt tamen usque ad finem 
seculi, qui in locum succedentes praecedentium, portas jus- 
titi Domino adjuvante fidelibus przedicando, ac bene viven- 
do aperiant. Bene autem de destructoribus ejus porte sub- 
jungitur : 

Ipsi texerunt eam, et statuerunt valvas, &c.| Qui reversus 
etiam de ceteris que edificata perhibentur, porta szpius 
iterando repetitur; quia nimirum necesse est, ut quicunque 

structuram bone actionis inchoaverint, hanc in tectum usque 
perfectionis coeptis insistendo perducant, et a minima custo- 
dia solertes quasi valvas, seras et vectes statuant. Valvz 
quippe ad hoc in portis statuuntur, ut eis tempore congruo 
patefactis, cives intrandi vel exeundi facultatem habeant. 
Serze et vectes ad hoc statuuntur, ut oppilatis atque obseratis 
januis, hostis intrare non possit. Sic ergo et in bonis nostris 
operibus valve sunt benignz provisionis opponende, ut 
concives, hoc est proximi nostri hec videntes, glorificent 
Patrem nostrum qui in ceelis est, et ipsi quoque per exempla 
nostra incedere, ac moenia virtutum nobiscum discant ingredi. 
Sant et sere vectesque contra insidias atque irruptionem 
hostium opponende, ut videlicet diligenti nos undique com- 
muniamur industria, ne forte arcem nostre virtutis incaute 
intromissus hostis antiquus expugnet. Unde bene dicitur 
in Proverbiis: Frater qui adjuvatur a fratre, quasi civitas 
firma, et judicia quasi vectes urbium. Cum enim populus 
uterque, Judzorum scilicet et gentium, fraterna sibi in 
Christo caritate consentit, unam ecclesiam, civitatem videlicet 
sui Conditoris ezdificant. Et sicut vectes urbium portas 
muniunt, ita dogmata veritatis ecclesias per orbem, que 
unam catholicam faciunt, ab infidelium incursione defendunt. 
Item seras vectesque nostre porte statuimus, cum sedulo 
preecavemus, ne vel arcana fidei nostrz porcis et canibus, 
hoc est immundis prodamus mentibus, vel humani gratia 
favoris nostram faciamus justitiam, eosque ad videnda nostra 
opera bona intromittamus, qui plus periculi nobis laudando 
afferant, quam salutaris adminiculi a nobis videndo referant. 
Et portam veterem edicaverunt, &c.| Porta vetus illa est, 
cujus Joannes meminit, dicens: Carissimi, non mandatum 
novum scribo vobis, sed mandatum vetus quod habuistis ab in- 
itio. Mandatum vetus est verbum quod audistis. Porta ergo 
vetus zxdificatur in Hierusalem, cum verbum fidei ac dilec- 
tionis, quod ab initio sanctz ecclesiz traditum est, vel recupe- 
rari in errantibus, vel in nuper credentibus cceperit institui. 
Et dimiserunt Hierusalem, &c.] Murus platee latioris est 
in Hierusalem, firmitas et munimentum perfectz dilectionis 
in cordibus electorum, ad quem instructores ejus zedificando 
perveniunt, cum in operibus caritatis proficiendo Conditori 

et adjutori suo dicere possunt: Viam mandatorum tuorum 
cucurrimus, dum dilatares cor nostrum. Illa nimirum dila- 
tatione mentis illustrate, qu et amicum in Deo, et intmicum 
diligere possit propter Deum. 

Et portam vallis edificavit Hanun, &c.| Scimus vallem Josa- 
phat, quz et Gehennon, hoc est vallis Ennon dicebatur, ad 
orientalem plagam esse civitatis Hierusalem, per quam torrens 
Cedron, cujus in evangelio fit mentio, si quando pluviarum 
vel nivium aquas recepit, a septentrionali in australem plagam 
defluit. Sed et in occidentali parte ejusdem civitatis vallem 
Gihon legimus, dicente libro Paralipomenon de Manasse rege 
Juda, quod et supra posuimus: Post hec zdificavit murum 
extra civitatem David ad occidentem Gihon in convalle. Gihon 
autem nomen fontis, ubi est Salomon unctus in regem foris 
civitatem. Sive ergo hanc, sive illam, sive aliam quamlibet 
ejusdem civitatis vallem Ezras hoc loco significet, patet sacra- 
mentum, quia porta vallis zedificatur in Hierusalem, cum vel 
imbutis nuper per notitiam fidei electis, vel reparatis in casti- 
tate fidei his qui aberraverant a doctoribus veritatis, inter 
alia virtus humilitatis observanda precipitur, per quam ma- 
jore Dei gratia sublimari mereantur, dicente sancta scriptura : 
Deus superbis resistit, humilibus autem dat gratiam. Et in 
Psalmo: Et convalles abundabunt frumento, id est, humiles 
abundabunt donis superne refectionis. Et bene post portam 
veterem, et murum platez latioris, porta vallis edificatur ; 
quia nimirum post rudimenta catholice fidei, que per dilec- 
tionem operatur, necesse est humilitas nobis, que est custos 
virtutum, tenenda insinuetur; ut juxta preceptum viri sapi- 
entis, quanto magni sumus, humiliemur in omnibus, 

Et mille cubitos in muro usque ad portam sterquilinit, &c. | 
Ferunt quia situs urbis Hierosolymorum ita molli clivo dis- 
positus, contra aquilonem simul et orientem vergat, ut pluvia 
ibi decidens nullatenus consistat, sed instar fluviorum per 
orientales defluens portas, cunctis secum platearum sor- 
dibus raptis, in valle Josaphat torrentem Cedronem au- 
geat. Unde verisimile videtur, quia porta sterquilinii voce- 
tur illa, per quam sordes et immunditie consuescunt egeri. 
Nec minoris omnino virtutis atque utilitatis est, immunda 
quzque de civitate Domini efferri, quam in illa ea que 

munda sunt aggregari. Portam ergo sterquilinii in Hieru- 
salem zedificant, qui illos in sancte ecclesiz ministerium 
ordinant, per quos vitiorum sordes ab electorum mentibus 
expurgentur. Sed et corrupte mentis homines ab ecclesiz 
finibus arceantur, juvante eos atque enervante omnem impu- 
ritatem imbre gratiz ccelestis; ut juxta Psalmistam, Disper- 
dantur de civitate Domini omnes qui operantur iniquitatem. 
Et quia magne perfectionis est, cum quis per meritum humi- 
litatis adeo proficit, ut erratus suos vivaciter inspicere, et 
efficaciter deprehensos valeat expurgare ; recte dicitur, quia 
qui portam vallis zdificaverunt, ipsi etiam mille cubitos in 
‘Muro usque ad portam sterquilinii construxerint. Millena- 
rius namque numerus perfectionem, cubitus vero operatio- 
nem, quz per manus et brachia fit, insinuat. Et illi in muro 
sancte civitatis a porta vallis usque ad portam sterquilini, 
mille cubitis sedificando perveniunt, qui percepta humili- 
tatis gratia, tanta se industria perfectionis bonis operibus 
mancipant, ut omne rudus a se non solum noxie actionis 
sive inutilis locutionis, verumetiam supervacue cogitationes 
ejiciant. 

Et portam fontis edificavit Sellun, &c.] Pagos Greece, La- 
tine vicum significat. Narrant autem scriptores, quod ab ea 
fronte montis Sion, que prerupta rupe orientalem plagam 
expectat, intra muros, atque in radicibus collis, fons Siloe 
prorumpat ; qui alternante quidem accessu aquarum in meri- 
diem fluit, id est non jugibus aquis, sed incertis horis et diebus 
ebuilit, et per terrarum concava, et antra saxi durissimi, cum 
magno sonitu venire consuevit, quo scilicet uno fonte, et hoc 
non perpetuo, uti civitas perhibetur. Hujus ergo portam 
fontis hoc loco designatam intellige, maxime cum aperte sub- 
jungatur : 

Et muros piscine Siloe in hortum regis, &c.| Igitur Siloa, 
quod interpretatur missus, ubi czcus natus et illuminatus 
est, Dominum Salvatorem, qui ad nostram illuminationem 
a Deo Patre missus est, significat; cujus fons aptissime idem 
Pater, ex quo ipse natus est, potest intelligi. De quo bene 
Psalmista: Quoniam apud te est fons vite, in lumine tuo 
videbimus lumen. Portaque fontis wdificatur in Hierusalem, 
cum ordinantur in ecclesia doctores, qui fidem divinz zterni- 

tatis populis preedicent. Atdificantur et muri piscine Siloz, 
cum firmissima et inexpugnabilia scripturarum testimonia, 
quibus sacramentum Dominice incarnationis designatur, in 
mente fidelium radicantur. Qui videlicet mum divinorum 
eloquiorum in hortum regis perveniunt, cum agnitis Domi- 
nicz dispensationis mysteriis, germana virtutum Ipso summo 
rege Domino Deo nostro opitulante proferre cceperimus. 
Perveniunt et ad gradus usque, qui descendunt de civitate 
David, cum quis a generali fidelium vita spiritualibus desi- 
deriis ad ccelestia proficere didicerit. Gradus namque qui 
de civitate David ad inferiora urbis Hierosolyme descen- 


dunt, auxilia sunt divine inspirationis sive protectionis, | 


quibus paulatim excitamur, ut ad meenia regni ccelestis 
attingere valeamus. Fecit enim gradus David, quibus ad 
civitatem ejus ascendere debeamus, cum divina nos pietas 
ordinem docuit virtutum, quibus ccelestia petamus, cum 
easdem virtutes exequendi nobis donum tribuit. De quibus 
nimirum gradibus Psalmista dicebat: Beatus vir cui est 
auxilium abs te, Domine ; ascensus in corde ejus disposuit in 
valle lachrymarum, in loco quem posuit, &c. usque dum ait: 
Ambulabunt de virtute in virtutem; videbitur Deus deorum 
in Sion. Ad hos ergo gradus structores sanctzx civitatis, 
post muros piscine Siloz, et post hortum regis zdificando 
perveniunt, cum post ostensa Dominice incarnationis sacra- 
menta, quibus ceca a nativitate gentilitas abluta et illuminata 
est, post inchoata per fidem germina bone operationis, doc- 
tores sancti diligentius ex tempore suis auditoribus profectus 
virtutum ostendunt; quibus ad visionem sui Conditoris, fortis 
videlicet manu ac desiderabilis, quod vocabit David, designa- 
tur, ascendant. Quos profectus gradus maxime in humilitate 
consistere reverendissimus pater, nomine et vita Benedictus, 
intellexit, cum scala patriarche Jacob ostensa angelis per 
eam ascendentibus ac descendentibus, iter ad ccelestia nostrum 
esse designatum interpretans; gradus scale ipsius incrementis 
ac profectibus operum bonorum, que per humilitatem fiunt, 
solertissima ac piissima inquisitione distinxit. Civitas autem 
David juxta literam mons Sion appellatur, qui a meridie 
positus, pro arce urbis supereminet, et major pars civitatis 
infra montem Jjacet, in planitie humilioris collis sita. Unde 

scriptum est in libro Regum: Copit autem David arcem 
Sion, hzec est civitas David. Et paulo post: Habitavit 
autem David in arce, et vocavit eam civitatem David. 

Post eum edificavit Nehemias, &c.] Nota David regem non 
in Bethlehem, ut quidam autumant, sed in Hierusalem esse 
sepultum ; et quidem non sine certi ratione mysterii. Sicut 
enim in Bethlehem natus, atque in regem unctus, Dominum 
Christum ibidem de suo semine nasciturum, atque a Magis 
sub persona regis adorandum prefiguravit ; ita et in Hieru- 
salem defunctus ac sepultus, ipsum Dominum in eadem 
civitate passurum ac sepeliendum, sed citius de sepulchro 
resurrecturum signavit. Post portam ergo fontis, et muros 
piscine Siloz, qui in hortum regis, et usque ad gradus qui 
descendunt de civitate David, perveniunt, etiam usque contra 
sepulchrum ejusdem David mensura sanctz civitatis protendi- 
tur; quia qui per fidem divine eternitatis pradicat, qui dis- 
pensationem Dominicz incarnationis, qui fructificationem 
ecclesiz Christo adhzrentis; de qua dicit ipse, Hortus 
conclusus soror mea sponsa; fidelibus declarat auditoribus, 
non eos tantummodo gradus bonorum operum, quibus ad 
zternam patriam ascendant, debet imitari; sed et sacra- 
mentum Dominice passionis semper eorum necesse habet 
insinuare memoriz, ut per eum qui pro ipsis mortuus est ac 
resurrexit, Se quoque de regione et umbra mortis erigendos ad 
vitam, atque ad regnum cceleste ascensuros esse Eee noseent 
Bene autem sequitur : 

Et usque ad piscinam, &c.| Piscina namque grandi opere 
constructa, potest non absurde scriptura divina intelligi; que 
Sancti Spiritus opere confecta, lavacrum nobis ad expianda 
peccata, simul et poculum salutaris gustus ministrat. Que 
sia Domino nobis in vinum conversa, hoc est in spiritualem 
sensum fuerit translata, gratiore nos suavitate veritatis in- 
ebriat. Ubi et domus est fortium ; quia quicunque crebris 
eloquiorum divinorum fluentis audiendo et operando refici 
consuerunt, contra omnes antiqui hostis insidias fortes red- 
duntur et invicti. Post sepulchrum ergo David in sancta civi- 
tate piscina grandi opere constructa locatur, cui domus est 
fortium contigua ; quia per passionem Domini scripturarum 
nobis est abyssus patefacta, per quarum affluentiam corda 

corroborata fidelium, et civitas Christi est cunctis hostibus in- 
expugnabilis reddita. Deficientibus namque, vel obtentis ab 
hoste aquis, facile capitur civitas. Et si hostis antiquus fontem 
a nobis abstulerit verbi Dei, nil obstat, quin continuo arcem 
nostrz mentis szevus impugnator atque eversor ascendat. 

Post eum edificaverunt fratres eorum Levite, &c.| Hucusque 
primus civitatis murus exstruitur, hinc mensura secunda, hoc 
est muri interioris, de quo supra diximus, incipit. Unde 
in hac descriptione dicitur, quia structorum plurimi contra 
domum suam zedificaverint; muro namque interiori domus 
civitatis plurimz, vel vicinz erant, vel juncte. Post con- 
structionem ergo muri exterioris, sequitur et in nostra civitate 
mensura muri secundi, cum post operum ac lingue perfectio- 
nem, quze et hominibus apparere potest, magis in interioribus 
nostre mentis Deo placere contendimus, ne quid videlicet 
velamine concipere de his que interni arbitri oculos offendant 
presumamus. Et bene dicitur, quia mensura secunda contra 
ascensum sit firmissimi anguli eedificata; firmissimus angulus 
quippe Dominus est, qui in sua fide ac dilectione Judeorum 
populum adunavit et gentium; unde et in Psalmo, vel Esaia, 
lapis angularis est dictus. Contra cujus ascensum anguli 
mensura secunda edificatur, cum per munditiam piz cogita- 
tionis ad visionem Conditoris nostri pervenire contendimus ; 
cum etiam in hac vita retenti, crebro visionis ejus desiderio 
suspiramus. Sequuntur hinc plurimi structorum ordines, 
qui mensuram secundam zedificasse narrantur, quia maxima 
sanctz ecclesiz structura in interioris est munimine virtutis, 
cum videlicet omni custodia servamus cor nostrum, quoniam 
ex ipso vita procedit. De quibus sigillatim disserere, et ad 
spiritualem cuncta intelligentiam trahere, nimis perlongum 
est. 

Nathinnei autem habitabant in Ophel, &c.| Nathinnei autem 
dicuntur esse Gabaonitz, qui in ministerium domus Domini 
juxta dispositionem Josue filii Nun, fideli devotione serviebant. 
Ophel autem turris erat, non longe a templo, enormis altitu- 
dinis. Unde et Ophel, hoc est tenebrarum, sive nubili nomen 
accepit, quod usque ad nubes erigeret caput. Denique ubi 
in Micha scriptum est, Et turris gregis nebulosa filiz Sion ; 
in Hebreeo pro turre nebulosa, turris Ophel scriptum est. 

Meminit hujus turris, et in qua parte sit civitatis ostendit, 
liber Paralipomenon, referens de Manasse rege, quod et supra 
posuimus, quia eedificaverit murum extra civitatem David 
ad occidentem Gihon in convalle, ab introitu porte piscium 
per circuitum usque ad Ophel. Conveniebat ergo juxta 
situm loci, ut ministri templi in vicina templiturre habitarent. 
Verum juxta sensum quoque mysticum, Nathinnei habitant 
in Ophel, hoc est in turre nebulosa, cum hi qui professione 
vitz perfectioris Deo dicati sunt, in munimento atque altitu- 
dine virtutum et actionum semper et cogitatione commorari 
non obmittunt ; dicentes cum apostolo, Quia conversatio 
nostra in ceelis est. De quibus et vulgi turba admirando 
contestetur, dicens: Qui sunt isti qui ut nubes volant? Item 
Nathinnei habitant in Ophel, cum quique religionis habitu 
insignes, abdita scripturarum, de quibus dictum est, Tene- 
brosa aqua in nubibus aeris; hoc est mystica scientia in 
prophetis illustrato corde penetrare, atque in horum lectione 
die noctuque meditari didicerint. De quorum habitatione 
apte subjungitur: Usque contra portam aquarum ad orientem 
et turrem quz prominebat. Porta namque aquarum Dominus 
est, qui quotidiana nos misericordiz suz gratia, ne in zrum- 
nis vite presentis deficiamus, irrigat. Quam videlicet portam 
intrare desiderabat Psalmista, cum dicebat: Sicut cervus 
desiderat ad fontes aquarum, ita desiderat anima mea ad te, 
Deus. Quz porta congruenter ad orientem posita memora- 
tur; quia nimirum idem Dominus, qui nos torrente sux 
voluptatis, ne sitiamus, inebriat; ipse nos dono visitationis 
suz, ne in tenebris errorum caligemus illustrat. Juxta quod 
Zacharias ait: Visitavit nos oriens ex alto, illuminare his qui 
in tenebris, et in umbra mortis sedent. Ipse etiam nos 
presidio suz protectionis, ne ab hoste contingamur, defendit. 
Unde bene sequitur: Et usque ad turrem que prominebat. 
Quod intelligens idem Psalmista, dicebat: Deduxisti me, quia 
factus es spes mea, turris fortitudinis a facie inimici. Habi- 
tant ergo Nathinnei in Ophel, usque contra portam aquarum 
ad orientem, et turrem que preminebat; cum fideles quique 
lectionibus sacris dediti, divine pietatis et gratia debriari 
atque illustrari, et auxilio gaudent semper ab hoste tutari. 

Et quia post presentia virtutum dona ad videndam claritatem 
Dominici hominis ascenditur, recte subinfertur : 

Post eos edificaverunt Thecuani mensuram secundam, &c.] 
Murus quippe templi corpus est Domini Salvatoris, de quo 
ipse Judzis ait, Solvite templum hoc, et in tribus diebus 
excitabo illud: quod videlicet templum corporis ejus, per- 
secutores ejus in morte solverunt, sed excitatum, atque ad 
ceelos exaltatum, amatores in gloria viderunt, atque in eter- 
num videre non cessant. A turre ergo magna et eminenti, 
usque ad murum templi structura sanctz civitatis pervenit, 
cum justi quique ab altitudine contemplationis, qua mentem 
et in hac vita despectis temporalibus, ad ccelestia desideranda 
suspendunt, veraciter in illa vita ad claritatem Dominicz 
incarnationis intuendam patefacta, etiam divine gloria zter- 
nitatem, ascendunt. Et quia Thecua buccina vel tuba, 
Thecuani buccinatores interpretantur, apte dicitur quod The- 
cuani hec edificaverint; doctorum namque est, quorum in 
omnem terram sonus exivit, vel przsentia Dei dona, vel 
futura in civitate ejus, hoc est populo fidelium patefacere. 

Sursum autem ad portam equorum edificaverunt, &c.| Hujus 
portz meminit Hieremias, et eam in orientali plaga civitatis 
esse designat, scribens typice de sancta ecclesia: Et zdifica- 
bitur civitas Domino a turre Hananeel. Et paulo post: 
Usque ad torrentem Cedron, et usque ad angulum portz 
equorum orientalis. Equi autem cum in bonam partem 
ponuntur, sicut et asini et cameli et muli, aliquando conversos 
ad Dominum populos gentilium, aliquando curas temporalium 
rerum Domino anime rite subjugatas indicant. Et sacerdotes 
murum civitatis Dei ad portam equorum edificaverunt, cum 
doctores sancti post vocationem Judaice plebis, usque ad 
introducendos in sanctam ecclesiam gentium populos verbum 
disseminando pervenerunt. Item ad portam equorum edifi- 
cant, cum sufficientia vivendi exempla prebent eis, qui ad 
refrzenandos lascivos suze carnis sive animz motus sanctez 
ecclesiz januas intrant; vel certe cum suas ipsorum cogitatio- 
nes, quibus necesse habent de victu sive habitu suo, suorum- 
que tractare, ita disponunt, ut nequaquam hz libertatem 
mentis, qua coelestia semper queerere proposuerant, retardent. 


IN NEHEMIAM, CAP. IV. 17 


Ubi et bene de operantibus subditur, Unusquisque contra 
domum suam; qui sermo crebrius in hac constructione 
sanctz civitatis repetitur. Neque in expositione laborandum 
est, quomodo in sancta ecclesia contra domum suam quisque 
murum virtutum edificare, suaamque mentem adversus insidias 
diaboli debeat munire ; ne ille qui quasi leo rugiens circuit, 
quzrens quem devoret, ulla ex parte valeat irrumpere, dum 
Suum quisque corpus et mentem forti in Dominum fide 
premunierit. Sed et in eo quisque contra domum suam 
zedificat, si illos qui sibi commissi sunt, diligenti custodia 
discipline regularis tutatur, ne vel incursu vitiorum, vel 
hezretica possint persuasione decipi. Longum est de singulis 
sanctz civitatis zdificiis vel sdificatoribus spirituali inter- 
pretatione disserere ; quz etiam nobis tacentibus, lector peri- 
tus facillime cognoscit. Tantum hoc notandum, quia qui 
portas et turres zdificant, per quas vel cives ingrediantur, vel 
arceantur inimici, ipsi sunt prophetz, apostoli, et evangelistz ; 
per quos nobis forma et ordo fidei ac recte operationis, 
per quam unitatem sanctz ecclesiz intrare debeamus, minis- 
trata est; quorumque verbis qualiter adversarios veritatis red- 
arguamus ac repellamus, discimus. Qui vero reliquis verbis 
exstruunt, ipsi sunt pastores et doctores, quos secundo loco 
posuit apostolus, per quorum industriam usque hodie ea que 
per magnos ecclesiz architectos edificata est fides catho- 
lica, per totum orbem servatur. Et sicut Nehemias cunctos 
ex ordine civitatis structores enumerans, perpetuo memorales 
facit; ita consolator nostre paupertatis Dominus, omnium 
qui ecclesiam suam in electis edificant, nomina conscribit 
in ceelo. Sed videamus et reliqua. 


IN CAP. IV. 


Cap. x1x. Factum est autem, cum audisset Sanaballat, &c.} 
Plane hec ira hxreticorum, hec verba eorum sunt, qui se 
Samaritanos, hoc est custodes legis Dei frustra cognominant, 
cum sint maxime Deo contrarii ac legibus ejus, utpote jam- 
dudum a domo David, hoc est ab unitate Christi et ecclesiz 
per hzreses aut schismata, aut mala opera segregati; qui ne 
sua forte impugnetur atque excludatur impietas, muros fidei 
edificari metuunt. Hec subsannatio omnium, qui dicunt se 

nosse Deum, factis autem negant. Namque Samaritz ita 
Domino serviebant, ut diis suis priscis non abrenuntiarent. 
Quos hodie typice imitantur, qui ita Christiani sunt, ut et 
ventrem suum deum habeant, ut avaritiam sequantur, quam 
manifeste idolorum servitutem cognominat apostolus; et 
ceeteris mundi illecebris mancipati, creature magis inserviunt 
quam Creatori, qui est benedictus in secula. Et tales ergo 
sicut heretici nolunt ecclesia muros innovari, ne, crescente 
statu pietatis, a sua cogantur impietate recedere. Tales solent 
imbecilles appellare Judzos, hoc est confessores fidei, et facile 
a gentibus superandos, dum in quotidiano animarum certa- 
mine plus amant vitia quam virtutis victorie palmam obti- 
nere. Et quia sunt inter hzreticos qui etiam peenitentibus 
post lapsum dari veniam negant, recte ex horum persona 
subjungitur : 

Numquid edificart poterunt lapides, §c.?| Aidificaverunt 
namque lapides, combusti de acervis pulverum, atque in opus 
sanctz civitatis reponuntur, cum his qui vel igne persecu- 
tionum victi fidem negaverant, vel delectationibus vitiorum 
subacti, munditiam operis perdiderunt, miserante Domino 
resipiscunt; ut et integritatem catholicz fidei constanti pro- 
fessione recipiant, et ornamenta virtutum moribus emendati 
consequantur. 

Sed et Tobias Ammonites proximus ejus ait, Aidificent, &c. | 
Et hujus Tobiz persona simul et verba hereticis conveniunt. 
Persona quidem, quia patriarcha eyus Ammon de incesto et 
ebrietate, et nocte et in spelunca conceptus est. Quiz cuncta 
heresiarchis aptari cuivis facillime liquet; quorum omnis 
origo de voluptate carnali et immunditia, de tenebris errorum 
sive scelerum, de privatis conciliabulis, et non de publico 
sanctz ecclesiz symbolo progenita est. Quod vero idem 
Tobias, qui bonus videlicet Domini interpretatur, non merito 
ac veritate, sed elatione ac superbia murum sanctz civitatis di- 
cit a vulpe posse transilini ; vulpes hzereticos vocari in promptu 
est. Unde est illud Cantici canticorum, Capite nobis vulpes 
pusillas, quee demoliuntur vineas; quod est aperte dicere, 
Deprehendite, atque in lucem traducendo proferte putidas ac 
dolosas hzreticorum versutias, quibus fructiferas fidelium 
mentes corrumpere nituntur. Si ergo, inquit, ascenderit vul- 

pes, transiliet murum eorum lapideum. Si contra assertionem 
fidei illorum aliquis hzreticorum exsurrexit, statim superbit, et 
suis pedibus subjiciet omnem fiduciam doctrine ipsorum, 
quam velut lapide firmo munitam, et in Christo esse funda- 
tam gloriantur. Sed veniet hujusmodi blasphematoribus, 
quod sacrze hujus scriptor historiz imprecando subjungit : 

Audi, Deus noster, quia facti sumus despectui, &c.] Cui 
simile est illud Psalmiste de inimicis electorum, quasi sub 
unius perversi specie loquentis: Convertetur dolor ejus in 
caput ejus, et in verticem ejus iniquitas ejus descendet. 

Et oravimus Deum nostrum, &c.] Hoc est unicum adversus 
hostes universos ecclesiz suffugium, oratio videlicet ad Deum, 
et industria doctorum, qui die noctuque in lege ejus meditan- 
tes, corda fidelium contra insidias diaboli ac militum ejus 
predicando, consolando, exhortando preemuniant. 

Dixit autem Judas: Debilitata est fortitudo portantis, &c.] 
Judam dicit tribum filiorum Juda. Quod autem queritur 
murum zdificari non posse, eo quod humus nimia esset in 
loco muri congesta, quze prius esset exportanda, ut sic funda- 
menta muri in viva terra possent imponi; convenit parabolz 
domus evangelicz, cujus instructor fodit in altum; elataque 
terre congerie posuit fundamenta super petram, que nullo 
aquarum ventorumve possent impetu defici. Prius enim de 
corde nostro egerenda est terrenarum humus concupiscen- 
tiarum, ac dein firmus atque inexpugnabilis bonorum opc- 
rum murus supra fundamentum fidei construendus ; nam qui 
super humum ac rudera infirmarum cogitationum edificium 
sanctz actionis erigere conatur, fallitur, et pro domo sive 
civitate, mox ut procella tentationis ingruerit, ruinam sese 
zedificasse comperiet. 

Et dixerunt hostes nostri: Nesciant et ignorent, &c.| Et 
hc in edificio spirituali semper agi solent. Manet enim 
indefessus hostis cum satellitibus suis, immundis videlicet 
spiritibus et hominibus malignis, qui opera fidei ac virtutum 
minus curantes, impedire, et quantum valent semper expug- 
nare contendunt, mentemque fidelium mucrone prave sug- 
gestionis interficere satagunt. Verum nobis contra hec Dei 
armatura juxta apostolum sumenda est, ut possimus resistere 
in die malo, et in omnibus perfecti stare. Bene autem dictum 

est, quia statuerit post murum per circuitum populum cum 
armis, ut agmine armatorum circumdati structores, liberiore 
manu ac securiore muro edificando insisterent. Dhspertiti 
namque sunt gradus fidelium, et alii bonis operibus intus 
ornantes, ecclesiam edificant; alii armis sacre lectionis mu- 
niti, contra impugnantes eandem ecclesiam hereticos invigi- 
lant. Hi religiosa devotione proximos in fidei veritate con- 
fortant, illi adversus diaboli vel vitiorum tela, quibus eandem 
fidem expugnare laborant, necessarium certamen exercent, 
atque ab ovili Dominico insidiantes lupos pastoral: sollicitu- 
dine repellunt. 

Factum est autem cum audissent inimict nostri, nuntiatum 
esse nobis, dissipavit Deus consilium eorum, &c.] Et in spiri- 
tuali edificio, si apostolicis semper fuerimus armis induti, 
dissipabitur consilium diaboli et angelorum ejus, qui nos 
debellare desiderant. 

Cap. xx. Et factum est a die illa, media pars juvenum fa- 
ciebat opus, &c.| Notandum enim, quia non solum pars juve- 
num media faciebat opus, et pars media parata erat ad bellum, 
sed et iidem ipsi qui faciebant opus juvenes, gladio erant 
accincti. Tanta namque versutia hostis antiqui, tantus est 
furor militiz ejus contra ecclesiam dimicantis, ut non solum 
predicatores veritatis, sed et ipse Dei populus semper adver- 
sus machinas illius vigilare, et velut in acie debeat stare. 
fEdificantes namque gladio accinguntur renes, cum hi qui 
bonis insistere operibus, qui commissos sibi regulari curant 
ratione disponere, (hoc est enim vivos lapides in edificio 
sanctz civitatis ordine competenti locare,) fluxa in se luxuriz 
acumine verbi Dei restringere satagunt. Nec pretereundum, 
quia cum David sive Salomon eandem civitatem edificarent, 
nil de armatis structoribus vel ‘adversariis impugnantibus 
refertur; verum destructa ob scelera eorum urbs majore 
labore ac industria reficitur, quia et talis est edificatio spi- 
ritualis, quz in animarum salute geritur, ut in baptismate, 
renati per fidem et confessionem Sanctz Trinitatis absque 
ullo nostro labore per gratiam Dei civitas ac domus ejus effi- 
ciamur. Et si post ablutionem sacri fontis, diabolo seducente 
ad peccata relabimur, et virtutum meenia nostrorum hostis 
victor igne vitiorum dejicit, gravioribus necesse est orationis, 

afflictionis, vigiliarum, eleemosynarum, et vitz arctioris stu- 
dus, ea quz perdidimus bonorum operum edificia reparemus. 
Nam et expertis vitiorum illecebris, difficilius quam incognitis 
caremus; minorisque laboris est incognitam carnis cavere 
voluptatem, quam rejicere cognitam. 

Unusquisque cum puero suo maneat, &c.| Nota quantum 
studi in operando habuerint, qui etiam noctu in labore per- 
stiterunt. Sic fecit apostolus, qui nocte et die operabatur 
manibus suis, ne quem credentium victum queritando fati- 
garet. Nisi forte ita sibi vices successisse credendi sunt ad 
operandum, ut alii per diem laborarent in opere muri, alii 
excubias noctis contra irruptiones agerent hostium. Nam et 
nostrz civitatis exstructores utrumque simul faciunt. Idem- 
que ipsi qui fideles instituendo ecclesiam edificant, etiam 
incredulos et contradictores arguendo ab ecclesiz lzsione 
propellunt. 


IN CAP. V. 


Cap. xxi. Et factus est clamor populi et uxorum ejus mag- 
nus, &c.| Desiderabat quidem populus murum construere civi- 
tatis, sed magnitudine famis ab opere sancto prepediebatur. 
Quam videlicet famem non solum penuria frugum, sed et 
principum avaritia fecerat, cum ab eodem populo majora 
quam reddere poterat tributa exigerent, quod apud nos quo- 
tidie eodem ordine fieri videmus. Quanti enim sunt in 
populo Dei, qui divinis libenter cupiunt obtemperare man- 
datis, sed ne possint implere quod cupiunt, et inopia rerum 
temporalium, ac paupertate et exemplis retardantur eorum, 
qui habitu religionis videntur esse prediti, cum ipsi ab eis 
quibus presse videntur, et immensum rerum secularium 
pondus ac vectigal exigunt, et nihil eorum saluti perpetue, 
vel docendo, vel exempla vivendi przebendo, vel opera pietatis 
impendendo conferunt. Atque utinam aliquis diebus nostris 
Nehemias, id est, consolator a Domino adveniens, nostros 
compescat errores, nostra ad amorem divinum precordia 
accendat, nostras a propriis voluntatibus ad constituendum 
Christi civitatem manus avertens confortet. Sed videamus 
juxta literam, quia triplici distinctione miser afflicti populi 
clamor augebatur. Quidam namque fame coacti, filios suos 

ditioribus cibo vendere disponebant; alii liberis parcentes, 
agros potius ac domos suas pro cibo dare volebant; nonnulli 
econtra prohibentes et liberorum et agrorum venditionem, 
tantum hoc persuadebant, ut mutuo sumerent pecuniam in 
tributa regis, datis loco pignoris agris suis et vineis, donec 
redeunte copia fertilitatis ac frugum possint restituere foene- 
ratoribus quod mutuo accepissent. 

Et increpuit optimates et magistratus, &c.| Quasi dux opti- 
mus militize ccelestis, et sapiens architectus civitatis Dei, quod 
optimates et magistratus populi facere voluit, prius se ipse 
fecisse declaravit ; eleemosynam videlicet pauperibus dandam, 
et nihil ab eis querendo, nisi custodiam legis Dei, et zdifica- 
tionem civitatis ejus. In qua videlicet lectione, non nos alle- 
goriz sensum inquirere, sed ipsum literee textum oportet 
diligentius operando servare ; ut videlicet exceptis quotidianis 
eleemosynarum fructibus, curemus, ubi tempus generale 
famis et inopiz populum afflixerit, et ea quz possumus indi- 
gentibus commodare, et illa quoque, que a subditis quasi 
juste solebamus exigere, tributa dimittere eatenus, quatenus 
et nostra nobis Pater debita relaxet. Terribilis autem nimium 
huic lectioni imponitur clausula, cum dicitur : 

Insuper et sinum meum excussi, et dixt, &c.| Quicunque 
enim vel misericordiam pauperibus dare recusat, vel ab eis 
quod non habent reddere, velut juste exigere non erubescit, 
hic de domo sua excutitur, videlicet de coetu sanctz eccle- 
giz, in qua mansurum se perpetuo credebat, ejectus. Excu- 
titur et de laboribus suis, fructu nimirum bonorum operum, 
in quibus se laudabiliter desudasse arbitrabatur, privatus. 
Neque enim labores sine pietate exhibiti, fructuosi apud Do- 
minum fieri possunt. Quantum vero hec Nehemiz objur- 
gatio sive imprecatio corda omnium commoverit, aperte decla- 
ratur, cum protinus subinfertur : 

Et dixit universa multitudo, Amen, &c.) Cum enim audita 
ejus contestatione, omnes Amen responderunt, ac Deum col- 
laudantes fecerunt quze jusserant; constat profecto, quia non 
timore coacti, sed intimo cordis affectu ejus dicta susceperunt. 

Cap. xxl. A die autem illa qua preceperat mihi, ut essem 
dux, &c.| Hoc exponens typice, dicit apostolus: Quia Domi- 
nus statuit eos qui evangelium annuntiant, de evangcelio 

vivere; ego autem nullo horum usus sum. Duodecim 
autem annis Nehemias cum fratribus suis ita in ducatu 
vivebat, ut annonas quz ducibus debebantur, ipsi non com- 
ederent, quo per hoc mystice insinuaret, apostolicum illud 
esse opus, cum quis in regimine plebis Dei promotus, opus 
quidem rectoris nobiliter ecclesiam zdificando exercet, sed 
queestum exercitii ab eis quos przdicando, ac bene vivendo 
regit, terrena commoda expectando non queerit. 


IN CAP. VI. 


Cap. xxit1. Factum est autem cum audisset Sanaballat et 
Tobias, &c.| Hostes sancte civitatis suadent Nehemiz ad 
campestria descendere, foedusque pacis secum inire, mactatis 
simul vitulis in testimonium foederis compacti. Verum ille, 
ne opus religiosum negligatur, in montanis perseverat. Sic 
et hzretici ac falsi catholici volunt ea conditione veris catho- 
licis consortium pacis habere, ut non ipsi ad arcem eccle- 
siasticee fidei, aut operationis ascendere consentiant, sed 
potius eos quos in culmine virtutum commorantes aspiciunt, 
ab infima operum sive dogmatum pravorum descendere co- 
gant. Et bene in campo uno volunt cum Nehemia pactum 
inire; quia nimirum in eandem libertatem vitz lautioris, 
quam ipsi sequuntur, omnes quos seducere possunt, resolvi 
desiderant. Bene idem pactum cum eo in vitulis pariter mac- 
tatis volunt inire, quia falsi fratres orationis sive actionis suz 
Deo hostias una cum veris catholicis gestiunt offerre, quate- 
nus et ipsi veraciter fideles crediti, per viciniam communionis 
eosdem veros corrumpere catholicos possint. Verum Nehe- 
mias personam fidelium doctorum tenens, nequaquam ad pro- 
fanos descendere, neque eorum hostiis inquinari sentit, sed in 
conceptis virtutum operibus devotus persistit ; et quo acrius 
terrere nitebantur inimici, eo magis ipse bene operando terri- 
bilis eisdem inimicis fieri contendit. Unde et in sequentibus 
dicitur : 

Omnes autem hi terrebant nos, &c.| Ergo et in spirituali 
structura, quia versutus hostis semper manus nostras tentat 
impedire, semper eas ipsi in bona actione divino auxilio con- 
fortare curemus. 

Et ingressus sum domum Samaia, &c.| Pulsatus insidiis 

hostium Nehemias, domum Samaiz quasi amici et fratris 
ingreditur; sed et ipsum insidiatorem atque hostem invenit, 
utpote externorum donis et amicitia corruptum; semper 
namque habent electi foris pugnas, intus timores; nec solum 
apostoli, sed et prophetz periculis ex genere, periculis ex 
gentibus, periculis ex falsis fratribus suspectam vitam age- 
bant. 

Completus est autem murus vicesimo quinto die mensis Elul, 
&c.] Mensis Elul secundum Hebreeos sextus anni est mensis, 
qui apud Romanos appellatur September. Et recte murus 
sanctz civitatis sexto anni mense completur, ut etiam hoc 
ultimo tempore perfecta fidelium sive poenitentium seu inno- 
centium actio designatur. Nam senario numero solet per- 
fectio boni operis designari; vel quia Dominus sexto die 
creationem mundi consummavit, atque in septimo requievit ; 
vel quia nos in sex hujus seculi ztatibus bonis desudare ope- 
ribus, in septima autem, que est in alia autem vita, sabbatis- 
mum animarum voluit sperare. Recte vicesimo quinto ejusdem 
mensis die completur, propter quod videlicet quinque corporis 
sunt sensus, quorum ministerio bona foris operari debent. 
Sicut enim quinarius numerus simplex hos solet sensus figu- 
rare ; ita idem per seipsum multiplicatus, atque ad xxv. per- 
ductus, eosdem ipsos majori perfectione demonstrat. Perfici- 
mus igitur murum Hierusalem vicesimo quinto die mensis sexti, 
cumomnes corporis nostri sensus diligenter divinis mancipantes 
servitiis, coepta virtutum studia ad finem firmum perducimus, 
et quze ad munitionem catholic pacis fideliter agere ccepi- 
mus, efficaciter Domino adjuvante complemus. Qui videlicet 
murus bene etiam quinquaginta et duobus diebus dicitur 
completus; quinquagesimus namque: peenitentie ac remis- 
sionis est Psalmus, in quo etiam de hujus zdificatione civi- 
tatis specialiter orat Propheta, dicens: Benigne fac, Domine, 
in bona voluntate tua Sion, ut edificentur muri Hierusalem. 
Quinquagesima die Dominicz resurrectionis venit in eccle- 
siam primitivam Spiritus Sanctus, per quem nobis et devotio 
peenitendi infunditur, et poenitentibus donum veniz confer- 
tur. Duo autem sunt precepta caritatis, Dei videlicet amor, 
et proximi, quibus donata nobis per Spiritum Sanctum indul- 
gentia peccatorum, pro zterne perceptione vite laborare 

jubemur. Ideoque aptissime murum sancte civitatis, que 
ab hostibus erat diruta, rezdificantes cives illius in quinqua- 
ginta et duobus diebus restaurant, quia hec nimirum est jus- 
torum in hac vita perfectio, ut et quseque deliquerint pceni- 
tendo, per gratiam divine inspirationis castigent, et deinceps 
se in Dei et proximi dilectione bonis operibus adornent. 

Cap. xxiv. Factum est autem ut itmerent universe 
gentes, &c.| Qui ante structores sanctz civitatis terrere quze- 
rebant, ut eos ab operando retardarent, nunc completa ejus- 
dem civitatis constructione timent ipsi, atque animo conci- 
dunt, agnito quod edificatio illa Deo auctore ccepta esset, 
atque completa. Sic et in sancta ecclesia, cum caritatis, con- 
tinentiz, pacis, et ceeterarum virtutum structura firma sur- 
rexerit, timent immundi spiritus, et viribus nostris effugata 
eorum tentatio repellitur, atque ad nostram potius victoriam 
proficit. Quod et de hzreticis zeque ac falsis catholicis accipi 
potest ; qui constant: bonorum fide per dilectionem operante 
aut corriguntur emendati, aut manifestati caventur, et eccle- 
size finibus expelluntur. 





IN CAP. VII. 


Postquam autem edificatus est murus, &c.] Et in spirituali 
sensu, ubicunque ecclesiz murus collectis ad fidem novis 
populis, vel correctis his qui erraverant, edificatus fuerit, 
mox ponende sunt valvz discipline regularis, ne antiquus 
hostis, qui quasi leo rugiens circuit, usquam in ovile fidelium 
valeat irrumpere. Recensendi sunt janitores, cantores, et 
Levitz, qui easdem valvas custodiant; quorum personam 
omnium doctoribus sanctis convenire perspicuum est. Jani- 
tores quippe sunt, qui claves regni ccelorum perceperunt, ut 
dignos quidem humilesque suscipiant, superbos vero ac im- 
mundos ab ingressu superne civitatis arceant, dicendo: Non 
est tibi pars neque sors in sermone hoc; cor enim tuum non 
est rectum coram Deo. Cantores sunt, qui dulcedinem ejus- 
dem patriz ceelestis auditoribus suis pia voce predicant. 
Levitz sunt, qui erga obsequium divini cultus semper invi- 
gilant. Preecepit autem Nehemias, ne aperiantur porte Hie- 
rusalem usque ad calorem solis, hoc est toto tempore noctis, 
ne videlicet aut obtectis tenebris hostis irrumpat, aut certe 

aliquis civium incautus exiens, ab hoste captus pereat. Quod 
etiam in hujus seculi nocte tota custodes animarum debent 
solerter agere, ne observantia piz conversationis neglecta, 
diabolus aut cohortem fidelium perturbaturus subintret, aut 
de ipsorum numero fidelium quempiam perditurus rapiat. 
Apparente autem Sole Justitiz, et clarescente luce future 
beatitudinis, jam non opus erit claustris continentiz ; quia 
nec adversariis ultra dabitur facultas impugnandi sive ten- 
tandi fideles, utpote sempiterna cum suo principe ultione 
damnatis. Unde in Apocalypsi sua Joannes de futura ejus- 
dem sanctz civitatis gloria dicit: Et portz ejus non clauden- 
tur per diem, nox enim non erit illic. 

Et posui custodes de habitatoribus Hierusalem, &c.| Custodes 
animarum non sunt de neophytis, nec de turba vulvari, sed 
de illis constituendi, qui a certamine vitiorum Dei gratia 
liberati, jam mentem in Hierusalem, hoc est in visione tran- 
quill pacis habere consuerunt, qui dicere valent cum apo- 
stolo: Nostra autem conversatio in colis est. De quibus 
benedicitur, quia constituerit singulos per vices suas; ut his 
videlicet cursu suo consummato, de hac luce subtractis, alii 
mox eorum loco regimini preferrentur fidellum. Neque ullo 
tempore desunt, qui pro pace sanctz ecclesiz propter timores 
nocturnos excubare satagant, currente semper ad finem usque 
seculi veritate sermonis prophetici, quo eidem ecclesiz dici- 
tur: Pro patribus tuis nati sunt tibi filu. Bene quoque sub- 
jungitur, Et unumquemque contra domum suam. Sic etenim 
custodia sanctz ecclesiz rite perficitur, si quisque ita sollici- 
tudinem omnium gerat fidelium, ut specialiter eis est pra- 
latus, quibus Deo auctore curam studu diligentioris impendat. 

Cap. xxv. Civitas autem erat lata nimis et grandis, &c.] 
Hec illi tempori typice conveniunt. Cum disseminato per 
apostolos longe lateque verbo Dei totus orbis novum fidei 
germen accepit, et necdum ecclesiz edificatz, sed tantum 
auditu et sacramentis verbi, populi adhuc rudes erant imbuti. 

Dedit autem Deus in corde meo, &c.| Idcirco congregatis in 
se non solum optimatibus et magistratibus, sed et omni vulgo, 
diligenter eorum numerum recensere curavit, ut perfecta om- 
nium summa discerncre posset, qui in urbe ipsa Hierosoly- 
morum, qui vero aliis in civitatibus habitare deberent. 

IN CAP. VIII. 


Cap. xxvi. Et venerat mensis septimus, &c.| Quzrente 
Nehemia providere ac disponere quiin civitate, quam edifica- 
verant, habitare deberent, supervenit mensis septimus; nam 
longe aberant. Cum enim murus esset vicesimoquinto die 
sexti mensis completus, non plus ad exordium septimi mensis 
quam quinque dies supererant. Qui videlicet mensis sep- 
timus a prima sua die usque ad vicesimam secundam totus 
legitimus czrimoniis erat consecratus; quibus rite celebratis, 
sic deinde ad disponendos conditz urbis mansores, cum prin- 
cipibus et plebe reversus est. Ubi notanda devotio simul et 
concordia populi, qui quasi vir unus, hoc est una eademque 
fide ac dilectione ad templum Domini convenit ; rogaverunt- 
que ipsi pontificem suum, ut allato libro, mandata sibi legis, 
quz agere debeant, replicaret, ut cum civitate edificata, ope- 
ris quoque placiti Deo structura consurgeret, ne sicut antca 
propter negligentiam religionis, civitatis etiam ruina seque- 
retur. Kt bene sexto mense civitas exstructa, septimo in 
eam populus ad audiendam legem congregatus est; sexta 
quippe dies in lege operandi, septima est requiescendi. Et 
hzec est post bonum opus nostrum dilectissima atque accep- 
tissima Domino quies nostra, ut abstinentes ab opere servili, 
hoc est peccato, audiendis diligentius, atque implendis ejus 
mandatis operam demus. Unde et in principio ejusdem 
mensis septimi statuta erat solennitas tubarum, quarum cantu 
populus inter orationes et hostias ardentius ad memoriam 
divine legis excitaretur. Et nunc quoque intellectu spi- 
rituali oportet, zedificata civitate sancta, sequi lectionem divi- 
nam, et tubas sonare crebriores; quia nimirum necesse est, 
ut initiatus sacramentis ccelestibus populus, etiam sacris elo- 
quiis ex tempore solertius, qualiter vivere debeat, instruatur. 
Quod autem congregatum dicit populum ad plateam, que est 
ante portam aquarum; portam aquarum reor dici in atrio 
sacerdotum, quo templum omni ex parte per quadrum erat 
circumdatum, maxime ad orientalem plagam templi, ubi erat 
mare seneum ad lavandas manus pedesque introeuntium tem- 
plum, ubi decem luteres zenei ad lavandas hostias; ubi etiam 
altare holocausti, inter quod et templum lapidatus est Zacha- 

rias filius Barachiz. Non autem populus intra hujus por- 
tam atrii intrandi habebat licentiam, sed tantum sacerdotes 
ministri Domini. Populus autem extra hanc portam, et 
maxime in platea, que ad orientalem ejus erat plagam, ad 
audiendum verbum, sive ad orandum stare solebat. Bene 
ergo ante portam aquarum collectus est populus, qui’ per 
antistitem suum fluentis scripturarum erat spiritualiter po- 
tandus. 

Stetit autem Ezras scriba super gradum ligneum, &c.| Hujus 
loci videtur meminisse scriptura Paralipomenon, ubi dictum 
est: Quia stetit Salomon coram altare Domini, ex adverso 
multitudinis Israel, et extendit manus suas. Siquidem fece- 
rat Salomon basim zneam, et posuerat eam in medio basilice, 
habentem quinque cubitos longitudine, et quinque cubitos 
latitudine, et tres cubitos in altum, stetitque super eam. In 
medio namque basilicee, in medio dicit atrii sacerdotum, quo 
basilica major atriorum exteriorum omni ex parte templi erat 
circumdata. De quibus superius in eodem hbro scriptum 
est: Fecit etiam atrium sacerdotum, et basilicam grandem. 
Verum Salomon, quasi rex, basim fecit e2neam ; porro Ezras, 
quasi minoris potentiz, gradum ad loquendum constituit lig- 
neum, sicut etiam Salomon sive Moyses altare holocausti 
fecerunt zneum, pro quo filli transmigrationis reposuerunt 
lapidem. Sed non est putandum, minoris sacramentum per- 
fectionis ligneum gradum, quam basim habere zneam. Quod 
enim szpe dictum est, sicut xs pro diurnitate perdurandi, 
vel suavitate sonandi, divinis competit sacramentis, que nulla 
seculorum longitudine deficiunt, et in omnem terram exiit 
sonus eorum; ita etiam lignum eisdem aptissime congruit, 
propter videlicet tropheum Dominice passionis. Super uni- 
versum ergo populum pontifex eminet, quando is qui gradum 
doctoris accipit, merito vite perfectioris actionem vulgi tran- 
scendit. Stat autem in gradu ligneo, quem fecerat ad loquen- 
dum, quando singulari imitatione Dominice passionis altio- 
rem se ceteris facit. Unde merito fiduciam libere verbum 
Dei preedicandi obtinebat. Nam qui passionem Domini pro 
suo modulo contemnit imitari, necdum gradum ligneum, 
unde infirmis superemineat, ascendit. Ideoque necesse est 
talis scriba trepidus precepta Dei przedicet, timens vel eru- 


IN NEHEMIAM, CAP. VIII. 29 


bescens ea que ipse non fecit, aliis facienda proponere. Unde 
apte in sequentibus adjungitur : 

Populus autem stabat in gradu suo.| Cum enim presules, 
quantum honore preestant, tantum etiam bonis operibus sub- 
ditos anteire satagunt, tunc et dem subditi bonis eorum 
incitati exemplis, suze gradum vitz jam devoti exsequuntur ; 
eorumque plis exhortationibus admoniti, lachrymas pro ad- 
missis erratibus, sive etiam pro desideriis patriz ccelestis cre- 
bras fundere delectantur. Unde et hic quoque apte subjun- 
gitur : 

Flebat autem omnis populus, cum audiret verba legis.| Verum 
quia iidem doctores sancti, qui mentes auditorum suorum et 
lectionibus sacris et devotis suis exhortationibus ad lachry- 
mas excitant; easdem quoque lachrymas consolantur, dum 
sempiterna illos gaudia secutura esse promittunt. Recte 
subjungitur : 

Et dixit eis: Ite, et edite pinguia, &c.| Sanctus namque 
nobis dies Domini est, cum verbis illius audiendis atque 
implendis operam damus. In quo videlicet die nos, quamvis 
extrinsecus tribulationum adversa perpessos, spe gaudentes 
esse oportet, juxta illud apostoli: Quasi tristes, semper autem 
gaudentes. In quo etiam edere pinguia, et mustum bibere 
jubemur ; hoc est, de collata nobis divinitus ubertate bone 
actionis, et de ipsa audiendi dulcedine verbi Dei gaudere. 
Mustum namque est vinum melle dulcoratum, unde et Greece 
Oinomeli vocatur. Sed et de eisdem saluberrime nostre 
mentis epulis, ei qui sibi non preparavit, partes mittere prz- 
cipimur, ut videlicet infirmiores proximorum conscientias, 
vel exemplo piz actionis, vel suavitate devotz admonitionis 
confortare curemus, quatenus et ipsorum animz juxta Psal- 
mistam, Sicut adipe et pinguedine superne largitatis abun- 
dantia repleantur, labiisque exultantibus laudent nomen 
Domini. Hunc autem locum nos etiam juxta literam decet 
imitari; ut cum videlicet diebus festis, post orationem, lec- 
tionem, Psalmorum studia completa, carnis curam reficiendo 
agere disponimus, pauperibus quoque et peregrinis partem 
dare meminerimus. 

Cap. xxvii. Et invenerunt scriptum in lege, precepisse 
Dominum, &c.] Hec in Levitico plenius scripta sunt, et quod 

in memoriam fieri jussa sint itineris illius longissimi, quo 
educens ex 4igypto populum suum Dominus, Xt. annis in 
deserto in tabernaculis fecit habitare, quotidie illis per Moysen 
legis sue przcepta depromens. Jussa est autem fixio taber- 
naculorum, quod Grece dicitur Scenopegia, annis omnibus 
septem diebus, id est, a quintodecimo die ejusdem septim1 
mensis, usque ad vicesimum secundum. Cujus observantiz 
sacramentum merito est nobis spirituali inquisitione perscru- 
tandum, maxime cum Dominus in evangelio eidem festivitati 
adesse dignatus sit, eamque, populum affatus confluentem, 
suis sacrosanctis dedicaverit verbis. Et nostri ergo patres 
liberati sunt ab Agyptiaca servitute per sanguinem Agni, et 
adducti per desertum XL. annis, ut venirent in terram repro- 
missionis, quando per Dominicam passionem liberatus est 
mundus a servitio diaboli, et per apostolos primitiva ecclesia 
congregata est, que quasi per desertum XL. annis ducta est, 
donec veniret ad promissam in ceelis patriam. Que ad imi- 
tationcm jejunii quadragenarii, quod Moyses et Elias, et ipse 
Dominus implevit, in magna continentia vitam ducere solebat, 
semper eternam sitiens patriam; et ab universis mundi hujus 
prorsus sequestrata illecebris, quasi secretam in quotidiana 
divine legis meditatione conversationem gerebat. Ad cujus 
memoriam eodem tempore et nos debemus manere in taber- 
naculis, exeuntes de habitaculis nostris, hoc est relictis secu- 
laribus delectationibus peregrinos nos esse in hac vita, et 
patriam habere in coelis confiteri; atque ut ad eam citius per- 
veniamus, desiderare. Et hoc in die solenni mense septimo, 
id est, in luce gaudin ccelestis, implente cor nostrum gratia 
Spiritus Sancti, quze septiformis a propheta commendata est. 
In quibus videlicet tabernaculis septem diebus manere pre- 
cipimur; quoniam omni tempore vitz hujus, quam tot die- 
bus circumagimus, animo nos retinere oportet, quia incolz 
sumus apud Deum in terra, et peregrini sicut omnes patres 
nostri. 

Egredimini, inquit, in moniem, &c.] Et nos egrediamur de 
mansione quadam quasi generalium cogitationum, in altitudi- 
nem sanctarum scripturarum crebrius meditandam ; et affera- 
mus nobis inde, quasi frondes olive fructus misericordiz, 
quibus pauperes recreando nos simul ab exstu tentantium 

vitiorum obumbremus; et frondes ligni pulcherrimi, quod 
Judzi cedrum vocant, fructus nimirum caritatis, que inter 
omnes pulcherrima et eximia est virtutes, per quam et 
Dominus noster lignum crucis pro nostra salute conscendit- 
Cujus passionem dum et nos, in quantum possibile est, 
imitamur, frondibus profecto ligni pulcherrimi protegimur. 
Afferamus et frondes myrti, in mortificatione libidinum et 
vitiorum omnium. Nam et magi Domino myrrham offerentes, 
in munere docuerunt typice, eos qui Jesu Christi sunt, carnem 
suam cum vitiis et concupiscentiis crucifigere debere. Item 
frondes myrti ad faciendum sibi umbraculum affert, quicun- 
que potest dicere: Quia Christi bonus odor sumus Deo, 
in omni loco. Afferamus et ramos palmarum, qui manus 
victricis ornatus est, ut victricem gulz, ire, avaritiz, ceetero- 
rumque vitiorum mentem semper geramus, semper _hostibus 
cunctis existere fortiores curemus ; quatenus illorum in futuro 
mereamur esse consortes; de quibus ait in Apocalypsi sua 
Joannes: Stabant ante thronum in conspectu Agni, amicti 
stolis albis, et palmz in manibus eorum. Frondes quoque 
ligni nemorosi, hoc est reliquarum ornamenta virtutum ; 
de quibus omnibus mystica nobis tabernacula facimus, cum 
bonis delectati operibus animum totum a mundanis abs- 
trahimus illecebris. 

Et egressus est populus, et attulerunt, &c.| In domate dicit, 
in tecto domorum. Nam in Palestina non habent culmina 
in domibus, sed equales sunt domorum omnium summitates, 
superpositis trabibus ac tabulis. Unde in lege praceptum 
est, ut quisque domum edificet novam, faciat luriculam in 
circuitu tecti, ne quis ex eo delapsus, periculum mortis 
incidat. Ita unusquisque nostrum egressus facit tabernacula 
in domate, id est, in tecto domus suze, cum habitaculum 
Suz carnis animo transcendens, affectus ejus noxios sedula 
supernz lucis ac libertatis meditatione calcaverit. Quod 
ipsum et in atriis nostris facimus, cum mente ad ccelestia 
flagrante, quasi extra mundum consistimus, cujus mansionem 
nos ocius relinquere desideramus. Facimus et in atriis domus 
Dei, quando etsi necdum aulam supernz habitationis licet 
ingredi, in ejus tamen vicinia totam nostre cogitationis 
memoriam sedemque collocamus. Facimus et in platea porte 

aquarum, cum dilatato corde nostro in via mandatorum Dei, 
sicut cervus desiderat ad fontes aquarum, ita desiderat anima 
nostra ad Deum vivum. Facimus et in platea porte Ephraim, 
hoc est, frugiferi sive crescentis, quando in eadem amplitudine 
liberi cordis ita proficimus, ut patefacta nobis a Domino 
porta justitiz, semper in illo crescamus in salutem, ac majori- 
bus per dies bone actionis frugibus abundare mereamur. 
Legit autem in libro legis Dei, &c.| Quantum litere sensus 
patet, ipsa quidem scenopegia septem diebus agi solebant, id 
est, a quintadecima die mensis septimi lunz, usque ad vicesi- 
mam primam. Deinde octava die, hoc est vicesima secunda 
mensis, denuo collecta populi agebatur majori festivitate 
insignis. Scriptum namque est in Levitico: A quintodecimo 
die mensis septimi, quando congregaveritis omnes fructus 
terre vestre, celebrabitis ferias Domini septem diebus. De 
primo et die octavo erit sabbatum, id est, requies. Sumetisque 
vobis die primo fructus arboris pulcherrime, &c. Legit ergo 
Ezras septem diebus scenopegiorum populo in libro legis Dei ; 
quia nimirum hec est vera nostra in hac vita solennitas mentis, 
ut per dies singulos, id est, per omnia bona opera, quibus a 
Domino illustramur, legendis, audiendis, faciendis ejus sermo- 
nibus intento corde vacemus. Incipit autem hec solennitas 
a quintodecimo die mensis, quando luna nocte plenissima est, 
cum omnes mentis nostre tenebre clarissimo Christi lumine 
resolvuntur. Sequiturque eandem dies octavus sabbati, id est, 
requiei, videlicet tempore resurrectionis in vita futura; cujus 
gaudiis interim in spe sublevamur, tunc in re ipsa perfruemur, 
cum exoptatissima illa collecta, omnis sanctorum ccetus, et 
angelorum scilicet et hominum, in conspectu sui Conditoris 
congregatus, et nunquam segregandus exultaverit. 


IN CAP. IX. 


Cap. XXVIII. Convenerunt filit Israel in jejunio et 
saccis, &c.| Notanda devotio correcti post captivitatem populi, 
ut completa rite solennitate, que per legem Domini mandata 
est, una tantum intermisso die, mox in Jejunio et in peeniten- 
tia ipsi sua sponte convenirent; et quod diebus lectionum 
sanctarum ac leetitie gerendum audierant, diligenter ex tem- 
pore gererent, separando scilicet seipsos et mente et corpore a 

consortio eorum qui alieni a Domino esse, et ab ejus 
cultura comprobantur; ne rursus per societatem et exempla 
reproborum inciderent in mala captivitatis et erumne ; que 
tamen vix post longa temporum sive seculorum volumina sese 
evasisse cernebant. Et quid de his nobis mystice tractandum, 
nisi ut talium exempla secuti, quicquid in publica synaxsi vel 
auditorio faciendum cognovimus, denuo mutua inter nos 
collatione tractemus; et qualiter singula hzc castigatione 
cordis sive corporis nostri complere valeamus, solerti indagine 
perquiramus? Quorum maxima probatur industria vite cor- 
rectioris, dum subditur : 

Et consurrexerunt ad standum, et legerunt, &c.| Quis enim 
non miretur populum tam eximiam habuisse curam pietatis, 
ut quater in die, hoc est primo mane, tertia hora, sexta 
et nona, quibus orationi sive psalmodiz vacandum erat, 
auditui se legis divine contraderent, quo, innovata in Deum 
mente, purior ac devotior ad deprecandam ejus misericordiam 
rediret; sed et in nocte quater, excusso torpore somni, ad 
confitenda peccata sua et postulandam veniam exsurgerent. 
Quo exemplo reor in ecclesia morem inoluisse, ut per singulas 
diurnz psalmodiz horas lectio una de veteri sive novo 
testamento cunctis audientibus ex corde dicatur ; et sic apos- 
tolicis sive propheticis confirmati verbis, ad instantiam oratio- 
nis genua flectant. Sed et horis nocturnis, cum a laboribus 
cessatur operum, liberas auditui lectionum divinarum aures 
accommodantur. 

Cap. xxix. Et dirit Ezras: Tu tpse, Domine, solus, &c.] 
Quod supra dictum est, Quia confitebantur peccata sua et 
peccata patrum suorum; plenius Ezra deprecante qualiter 
sit factum ostenditur. Quod vero in conclusione dicit, Super 
omnibus ergo his nos ipsi percutimus foedus et scribimus; et 
signant principes nostri, Levitz nostri, et sacerdotes nostri, et 
cetera ; manifestius ostenditur, quanta gratia devotionis omnes 
eorum persone novum post festa scenopegia conventum 
fecerint, ut videlicet se tota intentione a scelerum contagiis 
expurgatos, divino foederi conjungerent, ipsamque foederis 
sancti conditionem et sermone confirmarent et scripto, ac si 
ab impiorum consortio separati, securiores implerent opus, 

quod jamdudum coepcrant; id est, congruos factz urbis cives 
de numero piorum instituerent. 


IN CAP. X. 


Cap. xxx. Signatores autem fuerunt Nehemias Athersata, 
&c.] Alia translatio habet, Nehemias, qui Athersatha; erat 
enim idem Nehemias binomius. Unde et singulariter sub- 
infertur, filius Hachelia; quod ipsum superius insinuatur 
apertius, cum dicitur: Dixit autem Nehemias, ipse est Ather- 
satha, et Ezras scriba, et Levite interpretantes universo 
populo, Dies sanctificatus est Domino Deo nostro. 

Populi quoque terre, qui portant venalia, &c.] Et nobis 
sabbatum est spirituale semper agendum, semper a servill 
opere, hoc est peccato feriandum, semper vacandum et viden- 
dum, quoniam Dominus ipse est Deus; ut post tale sabbatum 
liberati a peccatis conscientiz, pervenire possimus ad sabba- 
tum future in ceelis gloriz. Sed querunt populi terrz 
nostrum profanare sabbatum, venalia nobis queque inferendo 
in die sanctificata; quia spiritus immundi satagunt nostri 
munditiam cordis commaculare, et accepto pretio consensus 
nostri vitiorum nobis illecebras ingerere, quo diem maxim 
sanctificationis inquinent ; id est, lucem piz cogitationis sive 
actionis nostre immissis erroribus obnubilent. Sed hujus- 
modi mercatum nos clausi muris nostre urbis, hoc est vitz 
custodia perfectioris prorsus vitare debemus. 

Et statuemus super nos precepta, &c.] Cuncta hec que 
hoc capitulo continentur, ad curam domus Domini et minis- 
trorum ac ministeriorum ejus pertinent. Optimusque ordo 
religiosze conversationis, et nobis quoque spiritualiter nunc 
imitandus, ut primo semetipsos filii transmigrationis ab in- 
quinationibus gentium castigaverint; deinde observatione 
sabbati, que inter prima legis mandata eminebat, sanctificati 
sint; ac sic de ceetero omnem curam agendi, ad obsequium 
divini cultus converterint. Primo namque nos a malis emun- 
dari, et sic bonis necesse est actibus adornari. Longum autem 
satis est, singula hzc allegorice, quo ordine nobis spiritualiter 
erga cultum Domini sint agenda, disserere, et hoc magis in 
ipso legis volumine faciendum. 

IN CAP. XI. 


Cap. xxxi. Habitaverunt autem principes populi in Hierusa- 
lem, &c.| Nunc completa est dispositio, que mox facta civi- 
tate erat inchoata; sed usque ad hoc tempus nequibat termi- 
nari, priusquam recensito populi numero, et expletis solenniis 
septimi mensis, qui videlicet in ipsa sancta civitate, qui et allis 
in urbibus habitare deberent. Congruit autem figuris sacra- 
mentorum, quod principes populi in Hierusalem habitasse re- 
feruntur. Decet namque preesules sancte ecclesix, quantum 
culmine potentiz plebem transcendunt, tantum eam et vite 
meritis transcendere. Civitates quippe Israel reliquee devotam 
plebis Dei conversationem designant. Porro habitatio Hiero- 
solymorum, eorum specialiter actus figurat, qui, superato jam 
_ certamine vitiorum, libera mente visioni superne pacis appro- 
pinquant, juxta illud Psalmist: Diligit Dominus portas Sion 
super omnia tabernacula Jacob. Unde etiam consequenter de- 
cima pars plebis in Hierusalem habitationem sorte electa sus- 
cepit, reliquee vero novem suis in urbibus resident ; quia nimi- 
rum perfectorum est, eorum videlicet qui precepta Decalogi 
ad integrum in Dei et proximi dilectione custodiunt, arcanis 
ccelestibus mente proximare, atque (ut ita dixerim) summz 
pacem beatitudinis inter turbines vite labentis imitari. 
Quamvis et illis qui generalia Dei mandata servant, intrandi 
ad vitam eternam janua pateat; juxta quod Dominus in 
evangelio interroganti se diviti declarat. Tales namque quasi 
in civitatibus sibi a Domino traditis commorantur ; quia in 
custodia divine legis sese ab insidiis hostis antiqui munire 
solerter invigilant. Qui vero perfecti esse volentes, omnibus 
suis venditis, atque in eleemosynas pauperum distributis, sic 
Dominum sequuntur, hi velut in arce Hierusalem et proximi, 
templo Dei atque arce testamenti inhabitant; quia gratiz 
Conditoris sui sublimius appropiant. Bene dicitur, quia non 
eis humane providentia electionis, sed proventu sortis conti- 
gerit habitatio sanctz civitatis, sicut et caterarum possessio 
civitatum temporibus Josue sorte data est filiis Israel; quia 
nimirum et parva parvi et magna bona magni, non sui liber- 

tate, vel industria arbitrii, sed occulti judicis ac largitoris 
munere percipiunt. 

Benedixit autem populus viris, &c.] Et nos sublimem vitam 
electorum, quam sequi imitando non possumus, congaudendo 
ac venerando nostram facere debemus. Notandum autem 
juxta fidem sacre historiz, quia non alii erant qui in Hieru- 
salem habitasse dicuntur, quam de tribu Juda et Benjamin, 
et Levitz. Sequitur enim manifeste : 

Habitavit autem unusquisque in possessione sua, &c.| Quibus 
verbis aperte docetur, quod universus Israel, id est, decem 
tribus suis in urbibus habitabant, in quibus etiam sacerdotes 
et Levitz decretam sibi ex lege portionem tenebant. De 
tribu autem Juda et Benjamin quoscunque sors eligebat, 
habitabant in Hierusalem, simul et de sacerdotali ac Levitica 
tribu. Tribus namque Benjamin ibi antiquitus manebat ; 
quoniam huic civitas illa sorte provenit. Tribus autem Juda 
ibidem intravit a temporibus David, cum eam illo totius 
Israelitici regni metropolim fecit. Quibus et Levi tribus 
addita est, ex quo ibidem arca testamenti adducta, et altare 
ac templum Dei constructum est. Vide enim sequentia libri 
hujus, et invenies, quia de his solummodo tribus tribubus habi- 
tatores Hierusalem computat, quorum etiam summam subti- 
liter omnium annectit ; expleto autem horum catalogo, curavit 
adhuc adjungere scriptura, quibus in urbibus cetera pars 
earundem tribuum habitaverit. Nam sequitur: 

De filtis Juda habitaverunt in Cariatharbe, &c.| Bersabee 
etenim ad australem plagam erat terminus tribus Juda, vallis 
autem filiorum Ennon ad aquilonem juxta Hierusalem ad 
orientem. Deinde et filiorum Benjamin civitates simili 
ordine replicantur. Quodque illis enumeratis adjungitur : 

Et de Levitis portiones Juda et Benjamin.| Significat, quod 
in possessionem filiorum Juda et Benjamin, Levitz sortemi 
juxta decretum legis acceperint. Hec de historia paucis 
dicta sint. De quibus omnibus si quid etiam allegoricum, 
et nostris actibus accommodum audire sensum delectat ; Juda 
interpretatur confitens, Benjamin filius dexteree, Levi assump- 
tus. Quorum omnium tribus partim in Hierusalem, partim 
in subjectis civitatibus a Deo sibi datis inhabitant, quia multi 
ac diversi sunt profectus fidelium, pro quibus et multe man- 


IN NEHEMIAM, CAP. XII. 37 


siones in domo Patris in celis, ut supra docuimus. Alii 
generalia Dei preecepta servare contenti sunt; non occidere, 
non adulterare, non facere furtum, non falsum testimonium 
contra proximum loqui; honorare patrem et matrem, et 
diligere proximos tanquam seipsos. Alii arctiorem vitz per- 
fectz viam apprehendere conantur, qui tamen omnes pro 
sua quisque vocatione gratiam Conditoris sui laudat et con- 
fitetur, filiique sunt regni perennis, quod est in dextera ejus ; 
atque ab illo assumuntur in vitam, cum venerit articulus 
discriminis illius; in quo duo erunt in agro, unus assumetur, 
et unus relinquetur; duz molentes in mola, una assumetur, 
et una relinquetur. 


IN CAP. XII. 


Hi sunt autem sacerdotes et Levite, &c.] Hic principes 
sacerdotum una cum fratribus suis, id est mimoribus sacer- 
dotibus, ac Levite describuntur, illi qui cum Zorobabel et 
Josue filio Josedec de Babylonia captivitate ascenderunt. 
Quibus explicatis adjunguntur et illi, qui ex eo tempore in 
principatum sacerdotii sibimet invicem usque ad initium 
regni Macedonum successerunt. Sequitur enim: 

Cap. xxxi1. Josue autem genuit Joacim, &c.] Denique 
Jedduam, qui ultime in his positus, scribit Josephus, tempo- 
ribus Alexandri Magni fuisse principem sacerdotum, occur- 
rentemque ei cum fratribus suis, humiliter ab eo atque hono- 
rifice susceptum. Quem quidem ille Jaddum nominat, ct 
esse dicit patrem Oniz sacerdotis magni, de quo in Macha- 
bzorum libro scribitur ; non quod hujus conditor libri Nehe- 
mias ad illa usque tempora vivere in carne potuerit, sed quia 
infantiam ejus noverit, qui tamen post longo tempore mortis 
ejus ad gradum sacerdotii pervenire potuerit. Nam et in 
fine hujus libelli filiorum Joiada, filu Eliasib mentio est, quod 
unus ex eis gener fuerit Sanaballat Horonitis, cujus quidem 
generl nomen tacetur. Sed quia Joiada idem avus est Jed- 
duze, constat generum, de quo sermo est, aut verum patrem 
ejusdem Jedduz, aut patruum fuisse, ideoque illum, super- 
stite adhuc Nehemia, nasci potuisse. 

In diebus autem Joacim erant sacerdotes, &c.| Descripta 
autem successione principum sacerdotum, additur etiam cata- 

logus minorum sacerdotum ac Levitarum, qui illorum fuere 
temporibus ; ut scire possimus, qui, aggregato in Hierusalem 
civium numero copioso, sacerdotum quoque ac Levitarum 
coetus fuerit eximius ac nobilissimus, qui ad ministeria templi 
et altaris, ad confitendum et laudandum Deum, ad custo- 
diam ejusdem templi et civitatis, ad erudiendam plebem suffi- 
cerent. Neque absque mysterii sacratioris intelligentia fac- 
tum est, quod resedificata civitas Hierusalem tantam civium 
copiam in omni gradu et ordine meruit, quantam insistente 
ac destruente hoste nunquam perdidisse legitur. Sic etenim 
szepe sancta ecclesia ex detrimentis suis majora recepit incre- 
menta, cum uno per incuriam lapso in peccatum, plures 
exemplo ejus territi, ad persistendum in castitate fidei fiunt 
cautiores. Szepe idem ipsi qui peccaverunt, majores post 
actam penitentiam bonorum operum fructus ferre incipiunt, 
quam ante incursum peccati ferre consuerant. Sezpe ab here- 
ticis ecclesia vastata, postquam instantia catholicorum doc- 
torum lucem veritatis recepit, plures ad cognoscendam tuen- 
damque rationem recuperantes, ejusdem veritatis filios pro- 
creavit. Neque enim unquam beati patres Athanasius, 
Ambrosius, Hilarius, Augustinus, et czeteri tales, tot et tam 
magnificos in sanctam scripturam tractatus conderent, si non 
contra fidem rectam tam multifarius hereticorum fuisset 
error ortus. Sed dum heretici mendacium suum testimoniis 
scripturarum astruere nitebantur, coacti sunt partes econtra- 
rio earundem scripturarum illos auctoritate refellere, et harum 
dicta quomodo sint recte intelligenda disserere. Quz nos 
hodie eorum scripta legentes, quasi ad portas et vestibula 
sanctz civitatis ac templi custodes vigilantiores, quasi ad 
officium altaris et hostiarum Domini copiosiores accipimus 
ministros; quia per illorum sermones ad custodiam fidei, et 
bonz actionis ad serviendum intentius divine obtutibus 
majestatis erudimur. Potest hoc etiam de persecutione gen- 
tilium, qua ecclesia sancta creberrime concussa est, mystice 
accipl; que occasione quidem martyrum videbatur funditus 
esse delenda, sed eis in occulto coronatis melius construe- 
batur. Quorum etiam post mortem clarescentibus miraculis, 
major ad confessionem fidei populus confluebat, donec apex 
quoque ipse mundani imperii jugo Christi suavissimo collum 

subdere consensit, ut status sanctz civitatis, id est ecclesiz 
Christi, qui diutius a regibus fuerat impugnatus incredulis, 
denuo credentium regum et principum seculi adjuvaretur 
et propagaretur instantia ; quomodo civitatem Hierosolymam 
reges quidem Chaldzorum, qui interpretantur feroces, vel 
quasi dzmonia subverterunt, sed reges Persarum, qui inter- 
pretari dicuntur tentati, amica provisione restaurant, et honore 
debito exaltant. 

Cap. xxx. In dedicatione autem muri Hierusalem, &c.] 
Jamdudum edificata erat civitas, sed non decebat eam dedi- 
carl, priusquam habitatoribus aggregatis, et ministri templo 
idonei, et portis ac vestibulis essent custodes deputati. Facta 
autem civitas sancta dedicatur, cum, completo in fine seculi 
numero electorum, ecclesia universaliter in ccelis ad visionem 
sui Conditoris introducitur. Cujus vite desideriis, quoties 
in hac vita sustollimur, quasi de figura civitatis nostre dedi- 
catione letamur. Unde et bifarie hzec eadem dedicatio potest 
per significationem accipi; interim videlicet in spe deside- 
rantium ac mundantium oculos cordis, quibus Deum videre 
valeant; tunc vero in re ipsa fruentium divina visione beato- 
rum hominum in corporibus spiritualibus inter angelicorum 
agmina spirituum. 

Requisierunt Levitas de omnibus locis suis, &c.| Requiruntur 
et Levitz spirituales, hoc est assumpti in sortem regni 
de omnibus locis-suis, quando mittet Filius hominis angelos 
suos, et congregabit electos suos a quatuor ventis, a summo 
terre usque ad summum ceeli. Faciuntque illi dedicationem 
in letitia, cantico, gratiarum actione ; atque in organis musi- 
corum varlis, cum in perceptione zeternz vitz invicem gaude- 
bunt, gratias agentes ei, cujus dono illam intrare civitatem 
meruerunt. Cymbala autem, psalteria, et cithara, ipsa possunt 
corpora sanctorum jam tunc immortalia intelligi, in quibus sua- 
vissimos laudationis suz sonos sunt Domino reddituri. Sed in 
presenti vita Levitz congregantur in Hierusalem, cum me- 
moria superne pacis fideles accensi, totam in ea suze mentis 
delectationem collocant, ac de ea quam se percepturos sperant 
zterna in ceelis hereditate; et si necdum queunt intuendo, 
saltem desiderando letantur, juxta illud psalmistz : Letamini, 
justi, in Domino, et confitemini memoriz sanctificationis ejus. 

Faciunt enim dedicationem in cantico et gratiarum actione, 
cum letante in Domino mente, quicquid in mundo sive 
adversi sive prosperi occurrit, excipiunt. Faciunt et in 
cymbalis, psalteriis, et citharis, cum etiam gratos bonorum 
sonos operum ad aures faciunt sui Conditoris ascendere, cum 
his quoque corda proximorum ad amorem ejusdem Conditoris 
ac Salvatoris accendunt. 

Congregati sunt ergo filit cantorum, &c.| Filii cantorum sunt 
imitatores eorum, qui devota atque hilari mente Domino 
famulari, vel etiam verbum ejus aliis predicando resonare 
studuerunt; qui sibi villas in circuitu Hierusalem faciunt, 
cum vicinia superne patriz sublimi corde inhabitant, dicentes : 
Nostra autem conversatio in ccelis est. Faciunt autem easdem 
villas in campestribus circa Hierusalem, cum tanto magis 
se dilatato in Deum corde humiliant, quanto suavius gloriam 
sublimitatis ejus gustando contingunt; qui videlicet omnes, et 
nunc profectibus bonorum operum, virtutum celestem con- 
gregantur ad patriam, et ipso tempore dedicationis, hoc est 
perpetuz remunerationis ibidem pariter inveniuntur, 

Et mundati sunt sacerdotes et Levite, &c.| Justus omnimode 
ordo, ut qui populum mundare desiderant doctores ac pre- 
sules, prius ipsi mundentur; primo corpus suum castigent, et 
servituti subjiciant, ne forte aliis pradicantes, ipsi reprobi 
inveniantur. Mundati sunt autem sacerdotes et Levitz ora- 
tionibus et oblationibus victimarum, simul et ab uxoribus 
continendo, mundaverunt populum, eandem continentiam 
preedicando. Mundaverunt et portas et murum cum tibiis 
et canticis psalmorum, comitante ipso populo circumeundo. 
Mundaverunt pariter una secum populum, portas, et murum, 
expleto circuitu victimas magnas pro statu civium, simul 
et civitatis offerrendo. Sed et nunc hi qui sacro ducatu 
plebibus presunt, et assumpti sunt a Domino in ministerium 
spirituale, quo majorem nostre dedicationis, que est in 
resurrectione futura, memoriam gerunt, eo instantius et se- 
Ipsos et sibi commissos quosque mundare ac sanctificare 
contendunt; ne quis forte in sordido mentis habitu inventus, 
a communi sanctz solennitatis jucunditate foras ejiciatur, 
vinctisque manibus ac pedibus in tenebras exteriores mittatur. 
. Ascendere autem feci principes Juda super murum, &c.] 

Principes Juda, id est, confessionis sive laudis, profectiores 
sunt quique sancte ecclesiz doctores, qui in dedicatione 
civitatis super murum ascendunt ; quia ubi tempus retributio- 
nis apparuerit, generalem sancte ecclesiz conversationem 
altius vivendo transcendisse probabuntur. Hi sunt namque 
de quibus eidem ecclesiz Dominus per prophetam pollicetur, 
dicens: Super muros tuos constitui custodes. Unde justum 
est, ut qui nunc murus sanctz ecclesiz vice vigilum przlati 
sunt, tunc quoque eisdem gloria remunerationis premineant. 
Ubi duo magni laudantium chori statuuntur, quia de utroque 
populo, Judzorum scilicet et gentium, qui superna in patria 
Deum collaudant, adveniunt. Quod etiam in hac vita quo- 
tidie geri doctus quisque cognoscit. Qui videlicet chori eunt 
ad dextram super murum, quia justi ad vitam zternam recte 
conversando, et semper in presenti festinant, et in futuro 
perveniunt. Eunt ad portam sterquilinii, in presenti qui- 
dem ut spurcitiam peccatorum de ecclesia correctius vivendo, 
et errantes corrigendo expurgent. In futuro autem, ut eos 
qui corrigi noluerunt, judiciaria potestate de civitate Domini, 
hoc est ab ingressu patriz ccelestis expellant. Vel certe 
chori laudantium ad dexteram eunt super murum ad portam 
sterquilinii, dum eos laude dignos predicant, qui omnem 
immunditiam de ecclesia predicando, arguendo, excommunt- 
cando, anathematizando eliminare curabant. 

Et de filiis sacerdotum in tubis, Zacharias, &c.| In hac qui- 
dem vita filii sacerdotum, in dedicatione civitatis Dei tubis 
canunt, quoniam ad memoriam patriz ccelestis corda audito- 
rum przdicando succendunt, et hoc in vasis cantici David 
viri Dei, quando non sensu vel desideriis innitentes, sed 
patrum ac prophetarum per omnia vitam sequentes, doctrina, 
verbo predicationis insistunt. Quos Ezras scriba legis Dei 
antecedit ad portam fontis, dum in omnibus que agunt verba 
sacre scripture pre oculis habent, quibus perducentibus ad 
ingressum vite gternz perveniant. De quo dicit psalmista 
Domino: Inebriabuntur ab ubertate domus tus, et torrente 
voluptatis tuze potabis eos, quoniam apud te est fons vite. 

Et contra eos ascenderunt in gradibus civitatis David, &c.] 
Supra, cum civitas edificaretur, dictum est; Quia qui portam 
fontis zdificarent, ipsi mensuram sui operis usque ad gradus 

qui descendunt de civitate David, perduxerint. Ibi ergo 
descensio graduum, cum edificaretur ; hic vero cum dedicare- 
tur civitas, ascensio nominatur; sicut etiam ibi labor et 
certamen cum hoste gerebatur, hic devicto hoste lztitia cele- 
bratur, quia nimirum sancti omnes, qui in presenti humi- 
liantur sub potenti manu Dei, in futuro exaltabuntur ab ipso. 
Qui nunc muros ecclesiz in terra de vivis lapidibus, videlicet 
sanctis animabus, in afflictione et periculis, in vigiliis multis 
edificant, tunc completo eodem edificio, et in regno celorum 
sublevato, ipsi gaudentes ad contemplandam ejus claritatem 
ascendunt. Domus autem David, id est, manu fortis et 
desiderabilis, omnes sunt justi, qui gratia sui Conditoris 
impleri, et inhabitari solent ab ipso. Ascenduntque filu 
sacerdotum super domum David, dum sancti predicatores 
sive martyres, sicut nunc generalem justorum vitam, vel 
ministerio verbi, vel agone martyrii transeunt; ita tunc gene- 
ralia eorum przmia sublimioris dona remunerationis ante- 
cedunt. Quibus apte convenit illa fidelium servorum para- 
bola, quorum uni dicenti, Domine, mna tua decem mnas 
acquisivit ; alt idem Dominus, Euge, serve bone, quia in 
modico fidelis fuisti, eris potestatem habens super decem 
civitates. Alteri idem dicenti, Domine, mna tua fecit quin- 
que mnas; et, Tu, inquit, esto super quinque civitates. Quan- 
tos enim nunc quisque verbo vel exemplo suo erudit ad 
vitam, pro tantis tunc in perceptione vitz gloriosior apparens 
honorificabitur. Perveniunt quoque sacerdotes usque ad 
portam aquarum ad orientem, quando hi qui in hac vita, 
quemadmodum desiderat cervus ad fontes aquarum, ita desi- 
deraverunt apparere ante faciem Dei, ad affectum ipsius 
desiderii pertingunt, ortumque Solis Justitiz sine occasu 
videre merentur. Quod autem dicitur, Et contra eos ascen- 
derunt; non contrarietatem distantiz, sed occursum significat 
consonantia, qua electi et in hac vita semel alterutrum ad 
amorem sui Auctoris accendunt, et in illa perfectius eum 
in sua invicem beatitudine congaudentes, semper absque 
fastidio laudant, Juxta exemplum Seraphin, qui propheta 
teste, alter ad alterutrum clamantes, socia Sanctam Trinitatem 
exultatione concelebrant. 

Et chorus secundus gratias referentium ibat ex adverso, &c.] 

Longum est de singulis portis sive turribus specialiter disse- 
rere; tantum dixisse sufficiat, quia qui portas, turres, et 
murum civitatis in magno labore, zrumna, fame, frigore, 
vigiliis diurnis, nocturnis quoque, repugnante indefesso hoste 
atque insidiante perfecerunt, tunc repulso et confuso hoste per 
ejusdem civitatis portas, turres, et zedificia deambulantes, 
in canticis et hymnis, in psalteriis, cymbalis, citharis, in tubis 
et gratiarum actione, una cum ipsis qui auctores operis 
et doctores legis Dei fuere, magistris colletantur. Quod 
eodem ordine etiam in spirituali zdificio fieri, nulli dubium est. 
Cum instante tempore ultime retributionis, quasi diu de- 
siderata dedicatione civitatis Dei, fides eterna pro operibus 
Suis preemia consequitur; quando velut Nehemias et Ezras, 
ceterique sacerdotes et Levitz, suos singuli operarios pro- 
ducentes, cuncti fidelium populorum magistri, suos quique, 
quos Domino acquisierunt auditores, ad moenia patriz cceles- 
tis introducunt. Tunc inter alia sanctze meenia civitatis, 
etiam super turrim furnorum, in cujus pridem structura 
desudabant, Nehemias cum choro laudantium incedit, cum 
magistri veritatis de sublimibus eorum, quos docuere, przmiis 
letantur. Si enim panes fornacei, qui in abdito coquuntur, 
internam mentis fidelium devotionem, quz caritatis est igne 
confirmata, significant ; unde et tales in sacrificium Domini 
per legem jubebantur offerri, qui per furnos, in quibus iidem 
panes coquantur, aptius quam ipsa illorum corda, que flamma 
amoris intimi semper ardere, et virtutum facta sive verba 
solent procreare, figurantur. De quibus pulchre propheta 
dicit: Dominus tuus est ignis in Sion, et caminus ejus 
in Hierusalem. Et Lucas ipse de se: Nonne cor nostrum 
ardens erat in nobis, cum loqueretur in via, et aperiret nobis 
scripturas ? Et contra, reproborum corda et ipsa ardent, sed 
igne scelerum. Unde alius propheta de illis: Omnes, inquit, 
adulterantes velut clibanus corda eorum. Structores ergo 
sanctz civitatis, inter alia turrem furnorum edificant, cum 
doctores auditorum suorum corda in fide et opere veritatis 
instituunt, quo digni fiant ad majora Spiritus dona percipienda, 
novasque quotidie virtutum dapes in gaudium populi Dei 
proferendas. Gaudentes vero, et Domino laudem canentes, 
super turrim furnorum in die dedicationis Hierosolymorum 

incedunt, cum in tempore future retributionis de illorum 
quos vite magisteriis instituere gloria, eterna beatitudine 
congaudent. Furni itaque sunt corda electorum, in quibus 
caritas diffunditur per Spiritum Sanctum, qui datus est illis. 
Turris autem furnorum, ipsa est sublimitas et custodia bono- 
rum operum; que eadem corda, ne a malignis spiritibus 
possint lzdi, ne flamma virtutum, vento elationis inflari vel 
turbari valeant, circumspecta semper necesse est cautela et 
sollicitudine muniri. 

Et steterunt duo chori laudantium in domo Dei, &c.| Prze- 
ambulantes meenibus et hortis civitatis, in carmine letitiz, et 
organis musicorum, redeunt ad templum Domini; ut ibi 
quoque stantes, laudem Domino consonantibus tubis refe- 
rant, ibi oblatis victimis vota dedicationis impleant. Ipsam 
autem unam eandemque future vite patriam mystice domus 
Domini, quam et civitas Domini designat, sicut et prasens 
ecclesia consuete in scripturis et domus Christi appellatur, et 
civitas. Verum distat, quod zedificia civitatis in carminibus 
gratiarum et organis ascendisse laudantes; im domo autem 
Dei stantes laudasse, et clare cecinisse perhibentur. Ascen- 
dunt namque electi moenia civitatis, que fecerunt cum gaudia 
supernz patriz, que iIpsi instantia bonorum operum sua 
fecerunt, introeunt. Cernunt diversitatem portarum, et tur- 
rium et zdificiorum celsitudinem, cum introeuntes in domum 
Patris, multarum inibi mansionum differentiam pro diversis 
hominum meritis contemplantur. Stant autem in domo Dei, 
et clarius canunt, cum in suas singuli mansiones recepti, in 
perpetua sui Conditoris visione stabili habitatione perseve- 
rant, ejusque laudes in seculum Dei voce indivisa concele- 
brant. Ubi duo erunt chori laudantium, vel de utroque vide- 
licet populo, ut supra interpretati sumus, connexi, atque in 
unam divinz laudis modulationem copulati; vel de angelis et 
hominibus facti, completa promissione Dominica, qua dicitur, 
quod erunt homines zequales angelis Dei. Sed et in hac vita 
ascendunt in civitatem Domini justi cum hymnis dedicationis, 
quando in memoriam future remunerationis toto corde inhi- 
antes, in bonis quotidie operibus magis magisque proficiunt, 
juxta illud Psalmistz: Ascensus in corde suo disposuit in 
valle lachrymarum. Et iterum: Beati immaculati in via, qui 

ambulant in lege Domini. Ecce enim et immaculatos dicit 
in via ambulantes in lege Domini, quia sic nimirum acceptam 
cordis et operis innocentiam tenent, ut super ad altiora cres- 
cere virtutum merita contendant. Stant autem in domo Do- 
mini cum laudibus, quia in ipso bonorum operum profectu 
indefessi perseverant, juxta illud beati Eliz: Vivit Dominus, 
in cujus conspectu sto, id est, in cujus complenda voluntate 
indefatigabili mente permaneo. Bene autem sequitur: 

Et tmmolaverunit in die illa victimas magnas, &c.] In die 
namque illa perpetuz lucis (de qua dixit Zacharias: Et erit 
dies una, que nota est Domino non dies, neque nox: hoc est 
a labentium temporum consuetudine remota) magnas Domino 
victimas electi immolant, illas videlicet quas in spe futurorum 
degustans Psalmista dicebat: Dirupisti vincula mea, tibi 
sacrificabo hostiam laudis. Qui bene etiam, ubi hanc se 
hostiam sacrificaturum speraret, ostendit, cum protinus ad- 
jungit: Vota mea Domino reddam in atriis domus Domini, 
in conspectu omnis populi ejyus in medio tui, Hierusalem. 
In medio quippe Hierusalem vota Deo in conspectu omnis 
populi ejus, reddimus, cum in ceelesti patria omni sancto- 
rum multitudine congregata, eas pro quibus in presenti gemi- 
mus, quasque gratiarum quotidiano desiderio sitimus, laudes 
ei offerimus. 

Deus enim letificaverat eos letitia magna, &c.| Heec ad 
zedificationem sanctz civitatis illius quz est in futuro, vera- 
citer pertinent, in qua Deus est rex ille, qui sua presentia 
suos cives letificat, magna utique lztitia; unde et eodem 
nato in carne Rege, pastoribus apparens angelus aiebat : Ecce 
enim evangelizo vobis gaudium magnum, quod erit omni 
populo. Ad distinctionem nimirum humani gaudii, quod et 
parvum et transitorium est; et ideo sapientibus nihil pen- 
dendum. Bene autem in illa quam Deus sue civitati tribuit 
letitia, uxores quoque civium, simul et liberi gavisi esse refe- 
runtur; quia tempore resurrectionis non solum illi qui vel 
evangelizando verbum, vel fortiter in operibus fidei persis- 
tendo ecclesiam edificaverant, fructum sui magni laboris 
accipiunt magnum ; sed et infirmiores quique ejusdem fidei 
consortes, una eademque cum eis vite xterne perceptione 
letantur. Benedixit enim omnibus timentibus se Dominus, 

pusillis cum majoribus. Potest hac dedicatio etiam in hac 
vita typice, in quibusdam electis apte intelligi, qui purificato 
cordis oculo, ea quz in futuro cuncta perceptura est ecclesia, 
nonnulla ex parte gaudia contemplari merentur, ut Esaias, 
Ezechiel, Daniel, czeterique prophetz ; ut apostoli, qui clari- 
ficatum in monte sancto Dominum videre gaudebant; ut 
Paulus, qui in paradisum atque in tertium rapi celum me- 
ruit; ut in Apocalypsi sua Joannes, qui universi quo altius 
edita superne civitatis ingrediebantur, co clarius laudes Do- 
mini canere, ac victimas illi bonorum operum maximas semper 
immolare curabant. 

Recensuerunt quoque in die illa viros super gazophylacia the- 
saurt, &c.| Gaudentibus universis de zdificatione ac dedica- 
tione civitatis, procuratum est omni instantia, ut cultus in ea 
religionis, qui per czrimonias, maxime doctrinam et officia 
sacerdotum, Levitarum, cantorum et janitorum erat institutus, 
servaretur et cresceret. Ideoque statuti sunt viri strenui, qui 
collatam a populo pecuniam diligenter in erarium templi col- 
ligerent et custodirent, propter usum eorundem ministrorum 
templi et altaris; primitias quoque frugum, ac decimas, et 
vinum et libamina, que ad templum deferebantur, sedula 
cura conservarent ; quatenus abundante copia eorum que vel 
Domino essent offerenda, vel ex quibus Ipsi ministri Domini 
vivere possent, libentius eorundem ministrorum multitudo in 
Hierusalem sibi mansionem facere consentirct, a quibus 
conflua turba populi doceri, simul et sanctificari deberet. 

Quia letatus est Juda in sacerdotibus et Levitis astantibus, 
&c.] Illa erat causa, ut populus sacerdotes et Levitas, caete- 
rosque sanctorum ministros in Hierusalem habitare diligeret ; 
quia letatus est in bonis eorum operibus, quorum instantia 
Deo devota, et ipse populus correctus ab erroribus, et civitas 
erat exstructa, ac magna cum laude letitiz dedicata. Hujus 
autem capituli nobis expositio allegorica in promptu est; quia 
Dominus statuit eos, qui evangelium annuntiant, de evangelio 
vivere. Sed vee illis sacerdotibus ac ministris sanctorum, 
qui sumptus quidem cum gaudio debitos sumere a populo 
delectantur, sed nil pro eyusdem populi student salute labo- 
rare, non aliquid sacri ducatus ei recte vivendo prebere, non 
de suavitate regni ccelestis ei quippiam dulce predicando 

canere, sed nec jJanuam ei supernz civitatis aperire, munici- 
patum in ceelis habendo, verum potius occludere perverse 
agendo probantur. In quorum operibus nequaquam con- 
fidens, sive laudans Dominum populus letari, sed multo 
magis cogitur affligi. Notandum sane, quod Judas, qui 
supra In edificatione civitatis, quasi desperans loquebatur: 
Debilitata est fortitudo portantis, et humus nimia est, et nos 
non poterimus edificare murum, et cetera illius loci; jam 
nunc receperat fortitudinem et mentis et corporis ad expor- 
tandam humum, que impediebat ad edificandum murum 
qui ceciderat, ad superandas hostium insidias que immine- 
bant. Ideoque merito lxtatur in sacerdotibus et Levitis, 
cantoribus et janitoribus, quorum labore et exhortatione tan- 
tum periculum afflictionis evasit, tamque magnam recuperate 
gloriam prosperitatis invenit. Et tu ergo si humo vitiorum 
cor tuum pregravari, ne in eo civitatem divina inhabitatione 
dignam zdificare valeas, si te ab expurgandis vitiorum rude- 
ribus, ab zxdificandis virtutum moenibus, hostem malignum 
retrahere velle perspexeris, audi consolationem et consilia 
sacerdotum; auscultandis et custodiendis divinis lectionibus 
assiduus esto; sicque stes, ut habitaculum pretorii tui, ex- 
pulsis dzmonum insidiis, Deus victor, quasi suam civitatem 
sanctificaturus, et mansionem apud te facturus introeat. 

Et sanctificabant Levitas, &c.| Populus sanctificabat Levi- 
tas, decimas eis dando, quasi sanctis Dei; et ipsi Levitz 
sanctificabant sacerdotes, decimam eis partem, quasi subli- 
mioribus de suis offerendo decimis. 


IN CAP. XIII. 


In die autem illo lectum est in volumine Moyst, &c.] Constat 
Moabitas et Ammonitas, quia de incesto nati sunt, hereti- 
corum figuram tenere, quorum auctores, dum doctrinam pa- 
trum, de qua ipsi eruditi sunt, male intelligendo corrumpunt, 
quasi filiz Loth semine paterno furtim et in tenebris, et non 
legitime utuntur; ideoque talium proles, hoc est sectatores 
hzresum, nullam unquam in ecclesia Domini partem habere 
queant. Nam quicunque ex his corriguntur, jam non erunt 
talium soboles genitricum. Occurrerunt autem filis Israel, 
egredientibus ex /Egypto, cum pane et aqua, si ipsi bene 

viventes, et catholica in pace versantes, solatium verbi Dei 
conferrent eis, qui nuper a servitio peccatorum per aquam 
baptismi et per fluctus maris eruti, ad libertatem patrize 
celestis anhelant; quomodo fecit Bercellai Galaadites, qui 
fugienti David et exercitui ejus a facie Absalon, cum alimentis 
occurrit, quo eos refocillando adjutos, adversus tyrannidem 
novam filii regis redderet fortiores; illos nimirum significans, 
qui dispersam ab hereticis ecclesiam subsidiis verbi ccelestis 
confortare, atque ad debellandam eorum insaniam curant ani- 
mare. At dum iidem heretici, neophytos et suis primatibus, 
et ostensis aliorum exemplis, sive verbis malignis perdere 
nituntur, quasi nati de incesto populi egressum ex AXgypto 
Israel, et suis armis, et Balaam arioli, qui interpretatur vani- 
tas populi maledicti, atque consilus impugnant infandis. 
Sed et Deus maledictionem Balaam convertit in benedic- 
tionem populi sui, et eum ab armis inimicarum gentium 
munivit; quoniam diligentibus Deum omnia cooperantur in 
bonum. 

Cap. xxxiv. Factum est autem cum audissent legem, &c.] 
Audita lege de duabus inimicis gentibus anathematizandis, 
mox omnem alienigenam a se populus fidelis separavit; quia 
sic necesse est, nos auditui veritatis intendere, ut cum ab 
uno quolibet vitio lectione divina prohibemur, continuo non 
illud solummodo, de quo sermo forte incurrerit, sed omne 
quicquid in nobis vitii sordidatis deprehendimus, ab actione 
simul et nostra conscientia repurgemus. 

Fecit ergo sibi gazophylactum grande, &c.| Hec sententia, 
qua se in Hierusalem non fuisse scribit Nehemias, non ad 
ca que supra hucusque narraverat, sed ad preesentem tantum- 
modo locum pertinere videtur; superiora enim, tempore illo 
quo urbs edificata ac dedicata est, gesta vel dicta videntur, 
quando adhuc Nehemias Hierosolymis morabatur; quibus 
strenue completis rediit ad regem, illoque absente fecit 
Ehasib grande gazophylacium, in quo reponerentur ea quze 
vel in ministerium domus Domini, vel in usus ministrantium 
necessaria erant. Qui etiam quzdam illicita in gazophylacio 
domus Domini ponere non timuit; quia reversus Hierosoly- 
mam Nehemias, mox ea turbare studuit. Nam sequitur: 

Cap. xxxv. Et veni in Hterusalem, et intellexi malum, &c.} 

Legimus supra, Tobiam servum esse Ammonitem, inimicum 
populi Dei; unde multum male egit Eliasib sacerdos; qui 
huic, tametsi sibi propinquitate conjuncto, in vestibulis domus 
Dei thesaurum fecit, in quo vasa ejus poneret, ejectis inde 
vasis domus Dei, cxterisque que ministerium ejus posce- 
bat; que enim participatio justitie cum iniquitate? que 
conventio Christi ad Belial? qui consensus templo Dei cum 
idolis? que communicatio hereticis et schismaticis, cum 
orthodoxis et pacificis Dei filiis ? 

Et project vasa domus Tobie foras, &c.] Et tu quicquid 
inter fideles infidelitatis et immunditize reperis, continuo 
projice foras, ut immundatis credentium cordibus, que sunt 
gazophylacia Domini, cum virtutum fuerint plena divitiis, 
vasa Domini inferantur; hoc est, illa ipsa corda, que paulo 
ante vasa erroris fuerant per culpam, denuo vasa Domini fiant 
per correctionem; ibique sacrificium bone operationis, et 
thus pure orationis, ubi pridem spelunca erat latronum, 
inveniatur. Sed et illi vasa Tobia Ammonitis de gazophy- 
lacio templi ejiciunt, ibique vasa domus Dei, et sacrificium 
et thus referunt, qui excommunicatis sive anathematizatis 
heereticis aut falsis catholicis, ac de ecclesia expulsis, catho- 
licos in eorum gradum Christi famulos surrogant, qui fide- 
libus ei actibus atque orationibus deserviant. Comparandum 
sane hoc quoque Nehemiz, zelo Domini Salvatoris, quando 
inveniens vendentes in templo et ementes, fecit flagellum 
de resticulis, et cunctos foras ejecit ; apteque Nehemias sicut 
in ceteris suis actibus, ita et in hoc typum veri consolatoris 
ac mundatoris Dei pertulit. 

Cap. xxxvi. In diebus illis vidi in Juda calcantes torcularia 
in sabbato, &c.| Sex diebus per legem operari que necessaria 
sunt, septimo jubemur quiescere; cujus mandati claret gene- 
rale mysterium, quod omnes electi in hoc seculo, quod sex 
zetatibus agitur, pro externa debent requie laborare; in die , 
autem futura, quasi in die septima, ipsam requiem a Domino 
sperare perpetuam. Sed et juxta tropologiam, id est, sensum 
moralem, electi etiam in hac vita agunt sabbatum Domino 
sacratum, cum ab hujus mundi curis ad tempus separati, 
orationi vacant, et ccelestium rerum contemplationi purifica- 
tam mentem suspendunt. Nam cum ea quz carnis cura jure 

flagitat, sincero corde, et non in desideriis contra preeceptum 
apostoli gerimus, quasi in sex diebus que necessaria sunt 
laboramus; quoniam erga illa, quibus propter hoc seculum 
opus habemus, occupamur. Porro sabbatismus orationum 
ac devotionis nostrz, in qua vacamus a temporalibus agendis; 
ut zternitatis gaudia dulcius gustare mereamur, recte diel 
septimo adsignatur; quia future quietem vite ac beate lau- 
dationis imitatur; sed diem sabbati alienigenze queerunt pro- 
fanare, cum terrene cogitationes in tempore nostre ora- 
tionis importune nos conturbant, et memoria sive delectatione 
temporalium rerum, ab amore intimo nituntur extrahere. Im- 
ponunt asinis vinum, uvas, et ficus, et omne opus, et inferunt 
in Hierusalem, cum oblectamentis carnalibus stultos anim 
nostri motus onerantes, per hec et hujusmodi tentamenta 
quietem nostri cordis Deo deditam violare conantur. Sed his 
improbarum cogitationum tumultibus, ne sabbatum nostrum 
inquietent, contradicit Nehemias, cum districta solertia ju- 
vante Domino, inutiles de corde nostro atque ineptas phan- 
tasias tempore orationisexcludimus. Contestatur eos, ut in 
die qua vendere liceat, hujusmodi commercia vendant, cum 
hunc suis cogitationibus devota Deo anima modum imponit, 
ut tempore quidem orationis a transeuntium rerum curis 
abstineant. Nec tamen aliis temporibus, ubi opportunitas 
dictaverit, ab his que ad victum et indumentum pertinent, 
prorsus industriam avertant; sed hzec, ubi necessitas exigit, 
congruo moderamine dispensent. 

Et Tyrii habitaverunt in ea inferentes pisces, &c.| Sicut 
piscis bonus, pia est fides, quam qui petit a Domino, nequa- 
quam serpentem infidelitatis accipit; ita et piscis nequam 
infima est cogitatio, quz curis se hujus mundi ultra modum 
solet immergere ; quam nobis Tyrii, qui interpretantur coan- 
gustati, querunt in sabbato vendere, cum immundi spiritus 
quietem piz nostre conversationis importune profundis seculi 
curis obruere tentant. Sed pro tali mercatu Nehemias opti- 
mates Juda objurgat et castigat, cum divina inspiratio eos 
qui professioni pietatis servire conantur, ab hujusmodi cogi- 
tationibus propitius purgat. 

Factum est ttaque, cum quievissent porte Hierusalem die sab- 
batt, &c.| Si nostra conscientia, cum a vitiis purgata, Deo 

Legimus supra, Tobiam servum esse Ammonitem, inimicum 
populi Dei; unde multum male egit Eliasib sacerdos; qui 
huic, tametsi sibi propinquitate conjuncto, in vestibulis domus 
Dei thesaurum fecit, in quo vasa ejus poneret, ejectis inde 
vasis domus Dei, ceterisque qu ministerium ejus posce- 
bat; qué enim participatio justitiz cum iniquitate? que 
conventio Christi ad Belial? qui consensus templo Dei cum 
idolis? qua communicatio hereticis et schismaticis, cum 
orthodoxis et pacificis Dei filiis > 

Et praect vasa domus Tobie foras, &c.] Et tu quicquid 
inter fideles infidelitatis et immunditiz reperis, continuo 
projice foras, ut immundatis credentium cordibus, que sunt 
gazophylacia Domini, cum virtutum fuerint plena divitiis, 
vasa Domini inferantur; hoc est, illa ipsa corda, que paulo 
ante vasa erroris fuerant per culpam, denuo vasa Domini fiant 
per correctionem; ibique sacrificium bon operationis, et 
thus pure orationis, ubi pridem spelunca erat latronum, 
inveniatur. Sed et illi vasa Tobia Ammonitis de gazophy- 
lacio templi ejiciunt, ibique vasa domus Dei, et sacrificium 
et thus referunt, qui excommunicatis sive anathematizatis 
heereticis aut falsis catholicis, ac de ecclesia expulsis, catho- 
licos in eorum gradum Christi famulos surrogant, qui fide- 
libus ei actibus atque orationibus deserviant. Comparandum 
sane hoc quoque Nehemie, zelo Domini Salvatoris, quando 
inveniens vendentes in templo et ementes, fecit flagellum 
de resticulis, et cunctos foras ejecit ; apteque Nehemias sicut 
in ceteris suis actibus, ita et in hoc typum veri consolatoris 
ac mundatoris Dei pertulit. 

Cap. xxxvi. In diebus illis vidi in Juda calcantes torcularia 
in sabbato, &c.| Sex diebus per legem operari que necessaria 
sunt, septimo jubemur quiescere; cujus mandati claret gene- 
rale mysterium, quod omnes electi in hoc seculo, quod sex 
ztatibus agitur, pro sterna debent requie laborare; in die | 
autem futura, quasi in die septima, ipsam requiem a Domino 
sperare perpetuam. Sed et juxta tropologiam, id est, sensum 
moralem, electi etiam in hac vita agunt sabbatum Domino 
sacratum, cum ab hujus mundi curis ad tempus separati, 
orationi vacant, et ceelestium rerum contemplationi purifica- 
tam mentem suspendunt. Nam cum ea quz carnis cura jure 

ignis ultoris, ad verbum divine laudationis discant felici 
mutatione transferri. Sed et hzretici cum gentilis philo- 
sophie, dialectic ac rhetorice studiis amplius quam eccle- 
siasticee simplicitati operam dant, non mirandum si auditores 
eorum juxta linguam populi, et populi loquantur, scripturas 
quidam sanctas ore volventes, sed has erratico et gentili sensu 
interpretantes. 

Igitur mundavi eos ab omnibus alienigenis, &c.| Aptus per 
omnia finis et condignus zdificationi sanctz civitatis ac tem- 
pli Domini, ut emundatis civibus ab omni sorde externe et 
alienz a Deo pollutionis, ordines sacerdotum ac Levitarum 
ministerio suo rite custodiantur ; quatenus institutum regaliter 
magistri ecclesiz, et castigatum ab omni peccato populum 
permanere in bono, in reliquum et crescere semper exhorten- 
tur; qui videlicet populus, inter alia, Domino ligna offert ad 
ignem altaris nutriendum, cum opera virtutum utique divina 
consecratione digna operatur. Nisi enim ligna aliquoties 
boni aliquid figurarent, non diceret propheta: Tunc exultabunt 
omnia ligna sylvarum ante faciem Domini. Ardent autem 
ligna, et consumuntur in altari holocaustorum, cum in cordi- 
bus doctorum opera justitiz flamma caritatis perficiuntur. 
Merito ergo talis conditor et dedicator civitatis, post multos 
devotionis sux labores, memorize se sui Creatoris ac Largitoris 
Omnium bonorum commendat. Et tu, summe Pater lumi- 
num, a quo omne datum optimum et omne donum perfectum 
descendit, qui mihi humillimo servorum tuorum, et amorem 
dedisti, et auxilium considerandi mirabilia de lege tua; qui- 
que in thesauro prophetici voluminis, non solum vetera am- 
plectendi, verum et nova sublevatione veterum donaria inve- 
niendi, atque in usus conservorum meorum proferendi, in- 
digno mihi gratiam preestitit, memento mei, Deus meus, in 
bonum. 


SUPER 


PARABOLAS SALOMONIS, 


LIBER PRIMUS. 


IN CAP. I. Parabole Salomonis, &c.] Parabole Grece, 
Latine dicuntur Similitudines; quod huic libro vocabulum 
Salomon ob id imposuit, ut sciremus altius, et non juxta lite- 
ram intelligere, que dicit; in quo Dominum significat per 
parabolas turbis fuisse aliquando loquuturum. Sicut etiam 
proprio nomine, et pacifico regni sui statu, regnum Christi et 
ecclesiz perenne denuntiat ; de quo scriptum est: Multiplica- 
bitur ejus imperium, et pacis non erit finis; super solium 
David, et super regnum ejus. Sicut templi constructione ac 
dedicatione, zedificationem ecclesiz sanctz, quee tempore resur- 
rectionis in zternum dedicabitur, insinuat. Nam et ipse filius 
esse David, et rex spiritualis Israel, etiam turbarum testimonio, 
quz ei Hierosolymam venienti, cum palmarum ramis et lau- 
dibus occurrere declarantur. Notandum autem, quod vulgata 
editio pro Parabolis, quze Hebraice Missz vocantur, parcemias, 
id est, proverbia dicit. Sed nec ipsum nomen abhorret a 
vero. Quz enim parabole recte nuncupantur, quia occulta 
sunt, possunt non incongrue etiam Proverbia vocari; quia 
talia sunt, quz merito sepius in ore colloquentium versari, 
ac memoria debeant retineri. Nam et proverbia plerumque 
tam obscure dicuntur, ut non immerito eadem possint etiam 
parabolarum nomine notari, Domino attestante, qui ait: Hc 
in proverbiis loquutus sum vobis. Venit hora cum jam non 
in proverbiis loquar vobis, sed palam de Patre annuntiabo 
vobis. Quid autem utilitatis parabolz Salomonis conferant, 
sub incremento tituli monstratur, cum subditur: — Ad scien- 
dam sapientiam, &c.| Sapientiam autem et disciplinam scire, 
est quomodo recte credere, qualiter se vivere oporteat, quem- 
que veraciter didicisse, quo intentionem cordis dirigere, et 

quid operando gerere conveniat, nosse. Quod autem adjun- 
git: — Ad intelligenda verba prudentia, &c.| Monet eos quos 
imbuit, ut non solum sapientiam, quam semel ipsi perceperint, 
amplecti; et disciplinz virtutem, quam cognoverint, sciant 
inservire; sed etiam verba prudentium, quibus ad perfectio- 
nem proficiant, libenter auscultare, et hzc solerter intelligere 
curent. — Justitiam, et judicium, &c.|] Justitia est, in eis que 
secundum regulam veritatis bene operamur. Judicium, in 
illis quze recta discretione cum proximis agimus. Aiquitas 
in eo quod cum sincera intentione Deo soli, in his que recte 
gerimus, vel judicamus, placere contendimus. — Ué detur 
parvulis astutia, &c.] Parvulos dicet eos, qui nuper sapientiz 
aurem accommodare cceperunt; adolescentem, qui aliquan- 
tum jam in ejus auditione profecit, Et ideo fortasse parvulos 
plurali numero. Adolescentem appellat singulari; quia doc- 
trina sapientiz, quos diversis animi motibus, diversis vivendi 
moribus deditos suscipit, in viam virtutis perfectiorem erudi- 
endo provehit. De quibus jure dicatur: Multitudinis cre- 
dentium erat cor unum et anima una. Ut detur, inquit, 
parvulis astutia. Hzc etenim rudibus est et incipientibus 
necessarla, per quam sophismatum dignoscere et cavere 
versutiam possint, ne falsorum fraudibus argumentorum ab- 
ducantur a simplicitate vere sapientiz, que ducit ad vitam. 
Adolescenti scientia et intellectus; quia qui prudenter decli- 
nat falsa, consequenter scita veritatis percipiet. Hactenus 
preetitulatio; hinc jam ipse textus parabolarum incipit. — 
Audiens sapiens, sapientior erit.] Quia sapientiz amator ex- 
titit Salomon, qui, optione sibi data, sapientiam petiit et acce- 
pit, pulchre initium parabolarum suarum a sapientia sumit. 
Quod autem ait, Sapientem, cum audierit verbum, sapientio- 
rem effici; ostendit neminem in hac vita ita sapientem fieri 
posse, cujus sapientia nequeat augeri; semperque moris esse 
sapientium, ut dictis majorum, et aliquando etiam minorum, 
auscultent; quicquid in eis utilitatis audierint, ad se replicent 
suoque in corde recordentur. Denique audivit sapiens minor 
majorem, regina Saba Salomonem, et sapientior rediit. Audi- 
vit Moyses socerum multo inferiorem, et sublimior ac sapien- 
tior redditus est. Audierunt discipuli Christum, et spiritum 
Sapientiz percipere meruerunt. Audivit Nicodemus, audivit 

Gamaliel, audivit discipulus ejus, tunc Saulus, nunc aposto- 
lus Paulus. Sapientes utique verbum evangelli, et sapien- 
tiores sunt effecti. Qui etiam Paulus, cum ad tertium coelum 
raptus, audisset ea quz non licet hominibus verba loqui, 
nihilominus ad terram reversus aicbat: Quia ex parte cog- 
noscimus, et ex parte prophetamus; cum autem venerit quod 
perfectum est, evacuabitur quod ex parte est. — Et intelligens 
gubernacula possidebit.| Nemo se de sua jactet scientia, quia 
81 qui sapientium verba crebro audire et intelligere negligit, 
vitam suam rite gubernare non novit. Quanto magis alieno 
regimini preefici nequit, qui seipsum ad patrum disciplinam 
subjicere contempsit ? Quod ergo ait, Audiens sapiens sapi- 
entior erit; et ad cognitionem rerum, que per sapientiam 
noscuntur, respicit. Quod vero addit, Et intelligens guber- 
nacula possidebit; ad rectitudinem vite, que per eandem 
sapientiam discitur vel docetur, pertinet. Et pulchre princi- 
pium Parabolarum, principio congruit tituli, quod ita se 
habet, Parabolz Salomonis filii David regis Israel, ad scien- 
dam sapientiam et disciplinam. — Animadvertet parabolam 
et interpretationem, &c.| Hoc discipulis se humiliter audien- 
tibus, ipsa que eos in carne apparens erudiebat, sapientia 
donavit, ut et suas parabolas, quas turbz nequibant intelligere, 
et prophetarum ac legis znigmata, id est, obscura dicta spiri- 
tualiter animadvertere, ac suis auditoribus dilucidare valerent. 
Sed et sequentibus ecclesiz magistris, eadem intelligentiz 
spiritualis arcana, pie querentibus ac pulsantibus reseravit. 
— Timor Domini, principium sapientie.| Duo sunt timores 
Domini. Primus servilis, qui principium scientiz vel sapi- 
entiz vocatur; secundus amicabilis, qui perfectionem sapien- 
tiz comitatur. Timor servilis principium est sapientiz, quia 
quisquis post errorem delictorum sapere incipit, primo timore 
divino corripitur, ne ad tormenta ducatur. Sed hunc timorem 
perfecta dilectio foras mittit. Succedit autem timor Domini 
sanctus, permanens in seculum seculi, quem non excludit, 
sed auget caritas. Ipse est, quo timet filius bonus, ne vel 
in modico oculos amantissimi patris offendat. Nam inchoa- 
tivo timore, servilis adhuc animus metuit, ne ab irato domino 
poenis subigatur. Uterque autem timor in futura vita ccssa- 
bit ; caritas vero nunquam excidet, sed in plenitudine sapi- 

entize perpetua manebit; quod est cognoscere verum et unum 
Deum, et quem misit Jesum Christum. — Sapienitam atque 
disciplinam stulti despiciunt.] Dixerat de sapiente, quod audito 
sermone sapientior fieret; et intelligens, rite suos gubernare 
disceret actus. Dicit e contrario de stultis, quod sapientiam 
recti dogmatis et disciplinam pure conversationis non modo 
non assequantur, sed et nosse contemnant. Denique preedi- 
cante in carne, ipsa sapientia, sapientes quique gaudentes 
accurrebant; at Phariszi et principes sacerdotum, sulutaria 
ejus dicta simul et facta spernebant. Et notandum, quod 
sapientem singulari numero, stultos describit plurali; quia 
et plures sunt sapientibus stulti, et sapientium coetus unifor- 
mem tenet callem pietatis. Porro errantium dissimili dog- 
mati, dissimilis est ordo vivendi. — Audi, fili mt, disciplinam 
patris tui, &c.| Hactenus proverbialiter de utraque parte 
disputat, hinc jam sedulus incipit admonere quemque fidelem, 
ut disciplinam legis divine blanditiis preeponat reproborum ; 
quia nimirum hujus custodiam, corona; illorum facinora, 
mors sequatur eterna. Unde et recte filium vocat, quem 
paterna solicitudine curat instituere. Potest et ex Dei Patris 
persona dictum accipi; in nomine autem matris ecclesia, qu 
tunc synagoga vocabatur, intelligi. Et notandum, quod ita 
nos disciplinam Patris audire precepit, ut legem quoque 
nulla ratione dimittamus ; quia non sufficit, ut quis se Domi- 
num diligere, et ejus preeceptis obtemperare dicat, si unitatem 
ecclesiz fraterna caritate non sequitur. Nec vetat aliquid, 
matrem ipsam, Dei gratiam, qua salvamur, accipere. Nam 
et apud Hebreos, spiritus, qui gratiam prestat, genere foemi- 
nino nuncupatur. — Ut addatur gratia capiti tuo, &c.| Mos 
apud veteres fuit, ut legitime certantes, coronam in capite, 
torquem in collo acciperent. Et nobis ergo, si disciplinam 
Conditoris nostri, si gratiz matris scita custodimus, major 
inde spiritualium virtutum claritas augetur. Additur enim 
gratia capiti, cum caritas, que principale mentis ornabat, 
ardentius inflammatur. Additur et collo torques, cum ful- 
gore perfectz operationis, sermo predicationis, qui per col- 
lum procedit, confirmatur; ac ne contemni ab auditoribus 
debeat, indeficienti virtutum connexione docetur. Sed et in 
his qui Mosaice legis decreta, Domino veniente, servabant, 

addita est gratia novi testamenti cum spe regni ceelestis. 
Cujus splendor eximius ad exemplum corone vel torquis 
nullo unquam fine claudetur. Nobis quoque cum pro bonis 
actibus, quos divina gratia prerogavit, lux eterna tribuitur, 
gratia profecto capiti, et collo torques additur ; juxta illud 
evangelii, Quia et nos omnes de plenitudine ejus accepimus, 
gratiam pro gratia; gratiam, scilicet beate retributionis, 
pro gratia rectz operationis. — Fili mi, si te lactaverint pec- 
catores, &c.] Duobus modis lactant peccatores, quos deci- 
piunt; quia aut ad facienda scelera blanditiis illiciunt, aut 
facta jam favoribus, quasi laudabiliter acta, sustollunt. In 
utroque autem sapientia suos auditores, ne talibus acquies- 
cant, hortatur. — Si dixerint, Veni nobiscum, &c.| Potest hic 
locus generaliter de latronibus dici, qui innocentibus vel in- 
sidias mortis vel damna inferunt. Potest et de illis speciali- 
ter intelligi, qui ipsum vite auctorem neci tradiderunt. — 
Abscondamus tendiculas contra insontem frustra.| Heec fecere, 
cum dicebant: Licet dare tributum Czsan, annon? et in- 
numera hujusmodi alia. Vere etenim erat insons, qui pecca- 
tum non fecit, nec inventus est dolus in ore ejus. Vere 
frustra illi tendebant insidias, a quo in nullo lesi, immo 
cujus plurima erant beneficia experti. — Deglutiamus eum, 
sicut infernus, &c.] Ita Dominum impli desiderabant extin- 
guere, ut omnis memoria virtutum et doctrinz illius tollere- 
tur; sed et hoc ipsum quod unquam talis inter eos vixerit, 
oblivioni daretur.— Omnem pretiosam substantiam reperiemus 
&c.| De hominibus dicebant, quos Christo adherere cerne- 
bant. Putabant enim, quia si eum occiderent, omnes qui 
crediderant, ab ejus possent amore et consectatu secernere, 
talibusque animantium spoliis, suarum conventicula replere 
domorum. Cui simile est illud Dominic parabole, quia 
veniente ad se regis filio, dixerunt: Hic est hzres; venite, 
occidamus eum, et nostra erit hzreditas. — Sortem mitte 
noliscum, &c.| Marsupium, est sacculus nummorum. Patet 
autem de latronibus, quia ut plures scelerum socios conqui- 
rant, communionem eis pred, quam rapuerunt, spondent. 
Sed et persecutores nostri Redemptoris, quoscunque potue- 
runt, sibi adjungebant. At quos illum sequi videbant, hos 
de synagoga propulsantes, sua communione privabant. — 

Fili mt, ne ambules cum eis, &c.| Prohibet credentes Christo 
de Judzis, communicare persequentibus Christum Judzis. 
Denique omnes qui credebant, erant pariter. Et Petrus 
1isdem Joquens, Salvamini a generatione ista prava. — Pedes 
enim illorum ad malum currunt, &c.] Non solum ad malum, 
quod temporaliter operantur, sed etiam ad malum, quod 
perpetuo passurl sunt impil, properant, quoties ad patran- 
dum homicidium, vel aliud quid sceleris agendum festinant. 
Nam quantum videntes ad facinus implendum ducuntur, 
tantum non videntes ad tolerandam pro facinore peenam pro- 
pinquant. Hec de insidiatoribus nostri Salvatoris valent spe- 
cialiter intelligi. Sequens autem versiculus, de fidelibus ejus, 
zeque pravorum malitiam sustinentibus, generaliter inseritur. 
Frustra autem gacitur rete, &c.| Frustra etenim laqueus 
persecutionis aut mortis tenditur electis, qui pennas habent 
spel et caritatis, ceeterarumque virtutum; quibus et ccelestia, 
dum vivunt, desiderant, ut ad hee post mortem mereantur 
pertingere. Habent et oculos mentis, per quos et mala, qui 
ab implis sustinent, citius transitura; et bona, que sustinent, 
meruerunt, zeterna mansura prevideant. Quibus simul oculis, 
et reproborum superbiam cito consumendam, et tormenta 
sequentia semper mansura prospiciunt. Potest et ita accipi, 
quod recte dicat perniciosam malorum doctrinam, quam ab eo 
loco contexuit, ubi ait: Si te lactaverint peccatores, ne acqui- 
escas. Frustraque tale jacitur rete ante eos, qui mundis oculis 
cordis superna contemplantur ; qui dicere noverunt cum pro- 
pheta, Anima nostra sicut passer erepta est de laqueo venan- 
tium. Facile enim laqueos, qui in terra tenduntur, cavet, qui 
conversationem habet in coelis. Utrumque ergo rete frustra 
bonis parant reprobi; quia et si suadent iniqua, superantur 
justorum sapientia; et si inferunt adversa, contemnuntur 
patientia. Insuper et ipsi tentatores suis se perdunt insidiis. 
Unde recte subditur : — Ipsi quogue contra sanguinem suum 
instdiantur, &c.] Contra sanguinem, ut temporali morte plec- 
tantur. Contra animas autem dicit, ut zterna quoque ani- 
marum perditione damnentur. Quod cum ad omnes qui san- 
guini insidiantur, et fraude sibi vivendum existimant, perti- 
neat; specialiter tamen Judzis congruit, qui insonti Domino 
tendiculas absconderunt, ejusque apostolos, virtutum pennis 

fultos, dolis circumvenire satagebant. Contra suum namque 
sanguinem suasque animas agebant, qui timentes ne terrestre 
regnum perderent, coeli terraque regem occiderunt, et cceli 
cives persequebantur in terra; ideoque et quod in terris habe- 
bant, et quod in ccelis acquirere poterant, regnum _perdide- 
runt. Generaliter autem dicendum; quia quicunque oculos 
fidei habet apertos, accipitque a Domino pennas, ut columbe, 
quibus zternam volet ad requiem, frustra tali nectant laqueos 
mali, seque ipsos potius hoc preesumendo perimunt. — Si 
semile ejus avart animas possidentium rapiunt.| Semitas avari 
dicit subtiles ejus cogitationes, quibus sedulus inquirit, qua- 
liter pecunias augeat. Talesque semitz rapiunt ad interitum 
animas possidentium, id est, eorum qui possessionibus pecu- 
niarum ultra rationem incumbunt. Non solum ergo, inquit, 
hi qui ob philargyriam rapinis innocentium et ceedibus in- 
vigilant, semetipsos hoc agentes perdunt; verum eodem 
ordine, tametsi minore reatu, omnes avari meditationes, quz 
aurum Deo preferunt, hunc ad interitum trahunt. Aliter: 
Sic semitz omnis avari animas possidentium rapiunt. Tali 
fine, ut preefatus sum, avarus quisque perimit, vel nudat eos 
qui possessionibus abundant, ut ipse potius hoc agendo pe- 
reat. Pauperes namque, quos nihil possidere cernit, cur occi- 
dat? Quos spoliet, non invenit. Hucusque persecutiones, 
quas Judzi Christo intulere, describuntur. Hinc referunt ea 
quze ipse post passionem eisdem suis persecutoribus per apo- 
stolos loquitur. — Sapientia foris predicat in plateis, &c.] 
Sapientia quippe Dei Christus est, qui in mundo conversatus, 
paucis suze mysteria divinitatis patefecit, ipsisque precepit, 
ne ante passionem et resurrectionem suam, quia ipse esset 
Jesus Christus, predicarent, ne gloriam ejus, quam in monte 
conspexerant, cuiquam dicerent; magisque tunc suz potentiam 
majestatis operibus, quam verbis ostendebat, impleta pro- 
phetia, que dixit: Neque audiet aliquis in plateis vocem ejus. 
At post resurrectionem sapientia foris preedicabat ; quia, misso 
desuper Spiritu, per apostolos aperire seipsam mundo decla- 
rabat. In plateis dabat vocem suam, quia in latitudine ple- 
bium manifeste, qu antea paucos docuerat, replicabat, im- 
pleto verbo quod eisdem suis przeconibus ait, Que dico vobis 
in tenebris, dicite in lumine; et quod in aures auditis, preedi- 

cate super tecta. In capite turbarum clamitabat, Quia etiam 
principibus qui sibi ei przvaluisse, ut crucifigeretur, vide- 
bantur, reatum homicidii, quod perpetrarunt, palam reducebat 
ad memoriam, eosque ad pcenitentiz remedium vocabat. — 
In foribus portarum urbis profert verba sua.] Urbs Domini 
ecclesia est, ex utroque populo, Judzorum videlicet et gen- 
tium, adunata. Cujus portarum fores sunt doctores, qui ver- 
bum przdicando, credentes in eam introducunt. Et in foribus 
portarum ejus, verba sua sapientia proferebat, cum apostolis 
suis loquebatur. FE quibus unus aiebat, An experimentum 
ejus quzritis, qui in me loquitur Christus? Possunt fores 
portarum urbis etiam synagoge majores intelligi, in quibus 
sapientia disputabat, cum et legisperitos, Phariszos, et sacer- 
dotes, per apostolos loquens, suam revocabat ad gratiam ; ita 
ut, sicut Lucas ait, multa etiam turba sacerdotum obediret 
fidei. Quid autem eadem sapientia clamaret, adjungitur: — 
Usquequo, parvuli, diligitis infantiam?| Usquequo parvuli 
sensu veteris instrumenti czrimonia, novo clarescente dili- 
gitis ? Usquequo Moysen Christo, evangelio legem preefertis ? 
Quousque decreta, que rudibus adhuc populis data sunt per 
servum, preponitis eis quz ipse Filius veniens perfectis sensu 
contulit ? Quamdiu, inquit, hec agitis? Jam vidistis Chris- 
tum in carne, jam miracula facientem et docentem non tan- 
tum sprevistis, sed et occidistis. Saltem modo resuscitatum 
a mortuis, et przsidentem ccelo diligite; et dimittet vobis 
scelus quod commisistis. — Et stulti ea que sibi sunt novia, 
cupient ? &c.| Preeponendum est a superiori, usquequo, id est, 
usquequo cupient? usquequo odibunt? Cupiebant autem 
noxia, et odibant scientiam, qui literz legalis superficiem 
sequebantur ; et sacramenta evangelii, quz ipsa litera signi- 
ficabantur, accipere detrectabant. — Convertimini ad correp- 
tionem meam.| Corripuit per apostolorum ora Judzos, quia 
credere noluissent; et vel tunc eos, postquam resurrexit et 
ascendit, monuit converti.— En proferam vobis Spiritum meum, 
&c.] Si adhuc, inquit, converti negligitis, proferam vobis vin- 
dictam quam meruistis; et verba quz de vestra perditione 
predixi, ostendam esse veracia. Spiritum quippe suum, 
potentiam ultionis nominat; de qua Moyses ait, Misisti Spi- 
ritum tuum, et cooperuit eos mare. Et in libro beati Job 

dictum est, Iniquos flante Deo periisse, et spiritu irs ejus 
esse consumptos. — Quia vocavi, et renuistis.| Dicens: Ve- 
nite ad me, omnes qui laboratis et onerati estis, et ego reficiam 
vos. — Extendi manum meam, &c.| Primo benefaciendo et 
sanando omnes oppressos a diabolo, postmodum in cruce 
patiendo. — Despexistis omne consilium meum.] Dicentis, Poe- 
nitentiam agite, appropinquabit enim regnum celorum. — 
Et increpationes meas neglexistis.| Dicentis, Vz vobis, Scribe 
et Phariszi, hypocritz, quia tulistis clavem scientiz ; ipsi non 
introistis, et eos qui introibant prohibuistis. Et generaliter, 
Qui non credit, Jam judicatus est.— Ego autem in introitu 
vestro ridebo, &c.| Tale est in Psalmo de eisdem, Qui habitat 
in ceelis irridebit eos, et Dominus subsannabit eos. Non quia 
buccis Dominus irrideat, aut naso subsannet; sed ea vis de- 
signata est tali verbo, quam dedit apostolis, ut praeviderent 
nil prorsus impios contra eum, supra quem ipse permitteret, 
Insidiis esse acturos; quin potius illorum coepta omnia eva- 
cuanda, ejus vero gloriam post passionem per orbem terrarum 
esse dilatandam prznossent. Ideoque superbiam eorum, 
etiam cum maxime valere conspicerent, pro nihilo contemne- 
rent. — Cum vobis, quod timebatis, advenerit.| Conferentes ad 
invicem, Si dimittimus eum sic, omnes credent in eum, et 
venient Romani, et tollent nostrum locum et gentem. — Cum 
irruerit repentina calamitas, &c.| Obsidionem Hierosolymorum 
subitam, et expugnationem totius provinciz, que a Romanis 
facta est, dicit; quam et ipse Dominus in evangelio, videns 
civitatem, flensque super eam, praedixit. — Quando venerit 
super vos tribulatio, &c.| Non leguntur Judzi in illa obsidione 
Dominum invocasse, sed tantum armis esse confisi, quamvis 
desolationem patriz ruinamque templi amarissima mente 
conspexerint. Si qui tamen tunc eum invocabant, quia hic 
culpam, pro qua sunt puniti, intelligere, ut vere pcenirent, 
nolebant, frustra ad eum quem contempsere clamabant. Unde 
recte dicuntur tribulationem cum angustia fuisse perpessi. 
Tribulatio namque erat in eis, qua foris deprimebantur. 
Angustia in eo, quod intus nil a Deo consolationis invenerant. 
At contra, sancti cum exterius opprimuntur adversis, spe 
certa salutis in corde dilatantur, scientes se ab illo exaudini 
clamantes, cujus se verba jubentis audire meminerunt. Hinc 

etenim propheta ait: Cum invocarem, exaudisti me, Deus 
justitize mez, in tribulatione dilatasti mihi. Potest autem 
tota hec correptio sapientiz de universis generaliter reprobis 
accipi, quia in die judicii clament ad judicem districtum, 
aperiri sibi januam regni postulantes, nec mereantur exaudirt. 
Nam et hoc quod sequitur, Mane consurgent, et non inve- 
nient me; ipsum tempus extremi examinis, quo alii in vitam 
zternam, alii in opprobrium resurgent sempiternum, aperte 
designat. — Eo quod exrosam habuerint disciplinam, &c.] Me- 
rito salute privantur, qui principium sapientiz, timorem Do- 
mini et disciplinam, non modo non habet, sed et odiis inse- 
quuntur; at salutis filius, Iniquos, inquit, odio habui, et 
legem tuam dilexi. — Comedent igitur fructus vie sue.| Viam 
eorum dicit, de qua superius dixerat: Pedes enim illorum ad 
malum currunt. Quia, inquit, vias meas ingredi noluerunt 
ut viverent, recipient mercedem viarum suarum, ut in eter- 
num pereant. At contra de his, qui timent Dominum, qui 
ambulant in viis ejus, dicitur: Labores fructuum tuorum, 
quia manducabis ; beatus es, et bene tibi erit. — Suisque con- 
siliis saturabuntur.| Quia meo consilio, quo illos salvare decre- 
veram, acquiescere renuebant, saturabuntur suis; quibus 
alebant, Abscondamus tendiculas contra insontem frustra; 
quibus pro Salvatore latronem sibi eligebant, ut videlicet vas- 
tentur a latronibus, et inter latrones damnentur. Quod et 
de omnibus verbi Dei contemptoribus, sicut et cetera, potest 
accipl. — Aversio parvulorum interficiet eos.| Parvulos non 
ztate, sed sensu dicit; quibus supra dictum est, Usquequo, 
parvuli, diligitis infantiam ? qui non parvuli, sed perfecti sen- 
sibus esse potuissent, si non a consilio sapientie, auditum 
averterent. Quo autem averterant, eo sese zterne morti 
destinabant. — Et prosperitas stultorum perdet illos.| Cum 
nullis retardantibus adversis perfecerint actu, quod meditantes 
aiunt: Omnem pretiosam substantiam reperiemus. Item: 
Aversio parvulorum interficiet eos, et prosperitas stultorum 
perdet illos; quia ssepe aversus a timore Conditoris animus, 
jam de ira ejusdem justi Conditoris, patitur, ut in his que 
peccat, nil sustinere videatur adversi. Sed ut beatus Job ait, 
Ducat in bonis dies suos, et in puncto ad inferna descendat. 
Qui autem me audierit, &c.| Potest et in hac vita et in futura 

intelligi; quia qui Domino perfecte servit, nullis terretur 
adversis, immo gaudet in adversis, et in ipsa morte quasi de 
ingressu vite letatur, quietumque semper a supervacuis cogi- 
tationibus ac tumultibus tentationum, pectus, juvante Sancti 
Spiritus gratia, gerit, quod requies septimi diei in lege mys- 
tice designabat. Sed et cum transierit e seculo hoc non 
solum absque terrore malorum, sed etiam in magno gaudio 
speratz resurrectionis quiescet, ut Lazarus in sinu Abraham. 
— Et abundantia perfruetur, &c.| Nunc abundantia bonorum 
operum, ablato timore etiam eorum qui occidunt corpus, tunc 
abundantia gaudiorum in premio. Quanta enim ibi abun- 
dantia bonorum omnium, ubi gloriam ejus, a quo sunt omnia 
bona, licet intueri, ablato prorsus timore omnium, que aliquid 
adversi ulterius adferant ! 


IN CAP. II. Fi mi, si susceperis sermones meos, &c.] 
Abscondit mandata Dei penes se, qui hzc audiens sollicito in 
corde recondit, juxta illum qui ait: In corde meo abscondi 
eloquia tua, ut non peccem tibi. Est enim summopere curan- 
dum, ne nobis hec, juxta parabolam evangelii, dzemonia quasi 
semen, secus viam jactum, volucres tollant.— Ut audiat 
sapientiam auris tua.| Ille enim sapientiam aure non audire 
probatur, qui verba Dei, auditu tantum corporis percipiens, 
memoria retinere, ut heec operetur, dissimulat. Si ergo man- 
data Dei, fixo amore discendi et custodiendi, susceperis, primo 
humilitatis viam tene. Hoc est enim quod subsequenter addi- 
tur, — Inclina cor tuum ad cognoscendam prudentiam.| Inch- 
nare quippe est, cor ad cognoscendam prudentiam humiliare, 
et emundare cor, quod dignum fiat ad percipienda mysteria 
veritatis. Unde eadem Sapientia Patri loquens ait: Abscon- 
disti hzc a sapientibus et prudentibus, et revelasti ea par- 
vulis ; id est, Abscondisti a superbis, et revelasti ea humi- 
libus. — Si enim sapientiam invocaveris, &c.| Nullum invo- 
care, id est, in nos orando vocare, nisi Deum debemus. Cum 
ergo sapientiam invocandam esse docet, ostendit se procul- 
dubio, non quamlibet sapientiam, id est, notitiam rerum 
ceelestium sive terrestrium, sed ipsam cognitionem Deitatis 
nobis assequendam proponere. In hujus namque perceptione 
sapientiz, summa est perceptio beatitudinis, ipsa attestante, 
quz Patri pro nobis supplicans ait: Hec est autem vita 

eeterna, ut cognoscant te solum et verum Deum, et quem 
misisti Jesum Christum. Notandum autem, quod et sapien- 
tiam invocare, et nosmetipsos ad noscendam prudentiam, cor 
inclinare suadet; quia nimirum necesse est, ut et divinum 
in cunctis flagitemus auxilium, et ipso Domino adjuvante, 
bona, quz valemus, agamus. Neque enim sine ipso quic- 
quam facere possumus: nec rursum sine nostro conamine, 
quantuluncunque habere valemus, nos ab ipso salvandos esse 
credamus. — Si quesieris eam quasi pecuniam, &c.| Si tanta 
cura sapientiam, quanta cupidi querunt pecuniam; vel certe 
si tam sollicite quesieris sapientiam ipsam, quasi infinitas per 
hanc et ineffabiles divitias sis acquisiturus, percipies preemia, 
quze subsequenter exponuntur. Qui vero thesauros effodit, 
ejicit rudus terrestre, facit in altum foveam, sedulus insistit 
labori, donec ad thesauros, quos querit, attingat. Et qui 
thesauros sapientiz invenire desiderat, quicquid sibi terrenum 
inesse deprehenderit, expurget; carnales illecebras abscin- 
dat; fossam in se humilitatis faciat, nec quiescat ab agendo, 
priusquam se viam veritatis invenisse cognoverit. — Tunc intel- 
liges timorem Domini, &c.| Si sollicito corde quzesieris, perve- 
nies ad experientiam amabilis Domini timoris; qui non solum 
initium, sed perfectio est sapientiz ccelestis, in hac duntaxat 
vita. Ideoque non eum perfecta dilectio foras mittit, sed 
permanere in seculum seculi facit. Sed et scientiam ipsius 
divinitatis, qua perpetuo beatum facit, invenies. — Quia 
Dominus dat sapientiam.| Respicit hic versiculus ad hoc, 
quod supra dixit, Si enim sapientiam invocaveris, et cztera, 
usque dum ait, Et scientiam Dei invenies. Ideo namque 
sapientia, id est, Dominus est invocandus, ad accipiendam 
sapientiam ; quia sapientia non a nobis ipsis haberi potest, 
sed a Domino datur. Taceat Pelagius redargutus ab apo- 
stolo, qui ait, Quid enim habes, quod non accepisti? Et Jaco- 
bus apostolus, Si quis autem vestrum indiget sapientia, postu- 
let a Deo. — Et ex ore egus sapientia et prudentia.| Potest in 
hoc versiculo illa ineffabilis et cozterna Deo Patri, sapientiz 
nativitas intelligi; de qua et alibi ait, Ego ex ore Altissimi 
prodivi primogenita. Potest os Domini et in sanctis ejus 
accipi; unde dici solet in prophetis, Quia os Domini locutum 
est. Et ex ore ejus scientia et prudentia, quod nisi ipse os 
humanum sanctificet, nisi hoc suum ipse dignanter efficiat, 

perfectam loqui sapientiam nullatenus valet. — Custodiet rec- 
torum salutem, &c.| Cognate sunt sibi virtutes, rectitudo et 
simplicitas, neque ab invicem queunt separari. Unde et 
sapientiam unam earum sine altera non querit ; sed in qui- 
buscunque ambz conveniunt, hos custodit et protegit. Deni- 
que de beato Job dicitur, quia erat vir ille simplex et rectus. 
Simplex videlicet, per innocentiam mansuetudinis; rectus, 
per cautelam discretionis. Simplex, quia nullum ledere, 
immo cunctis prodesse desiderabat: rectus, quia a nullo se 
corrumpi permittebat. — Servans semitas justitie, &c.] Vias 
sanctorum, generalia Dei preecepta; semitas justitiz, arctiora 
ccelestis vitz instituta, quae perfectis solum accessibilia sunt, 
dicit; utrasque autem sapientia servat, ut in quocumque vir- 
tutum gradu rectos juvet ac simplices. — Consilium custodiet 
te, &c.| Viam malam, opera iniqua; hominem perversa 
loquentem, doctores dicit iniquze operationis, Viam malam, 
in quam vocant, qui dicunt, Veni nobiscum, insidiemur san- 
guini. Perversa loquentem, eum qui hujus est auctor sua- 
sionis significat. — Qué relinguunt iter rectum, &c.| Pulchre 
itineri recto vias tenebrosas opposuit, quia nimirum iter 
recte actionis in luce peragitur, atque ad lucis supernz gau- 
dia ducit. At sicut Dominus ait, Omnis qui male agit, odit 
lucem; et non venit ad lucem, ut non arguantur opera ejus. 
Et talis finem exterioribus sortitur in tenebris. — Qui letan- 
tur, cum male fecerint, &c.| Ideo male facientes exultant, quia 
per vias tenebrosas ambulant, et nesciunt quo eunt. Si enim, 
quia ad poenas tendunt, aspicerent, gressum utique cohibe- 
rent, noxiamque letitiam salubri fletu castigarent. — Ut 
eruaris a muliere aliena, &c.| Pendet hic versus a superiori- 
bus, ubi dictum fuerat, Prudentia servabit te. Et sensus est, 
prudentia servabit te, ut eruaris a muliere aliena. Quia ergo 
prius Salomon auditorem suum, quem sapientiam docere 
satagit, admonuit, ne latronibus jungeretur, nec si videret 
furem, simul curreret cum eo, sed recte ac simpliciter ince- 
deret; nunc admonet, ne cum adulteris portionem suam 
ponat. De quibus et hoc quod supra dicitur, Ut eruaris de 
via mala, et ab homine qui perversa loquitur ; potest specialiter 
intelligi. Quze enim perversior locutio, quam ad stupra sua- 
dere? Quod capitulum incipit a loco, ubi ait: Fili mi, si sus- 

ceperis sermoncs meos, et mandata mea absconderis penes te. 
Potest autem per mulierem extraneam, hereticorum pravitas 
intelligi, a Christi et ecclesia membris aliena, que mollitie 
disertitudinis, et linguze blandimentis, corda decipere inno- 
centium solet. Unde Psalmista: Mollierunt sermones suos 
super oleum, et ipsi sunt jacula. — Et reliquit ducem puber- 
tatis sue, &c.| Patet de adultera, quia primum virum relin- 
quit ; et pacti Dei sui obliviscitur, eyus nimirum, quod cum 
viro suo, Domino teste, tempore nuptiarum pepigit, quod 
fidem sibi castitatis alterutrum scrvarent. Patet et de mente 
heretica, quia relinquit doctorem, a quo fidem ecclesiz didi- 
cerat; et oblita est pacti Dei sui, hoc est, fide1 ipsius Domi- 
nicee, quz in symbolo continetur, quam se die baptismatis 
servaturam esse promiserat. — Inclinata est enim ad mortem 
domus ejus, &c.| Omnis conversatio adulterze ad interitum 
ducit, et quamvis blanda videatur ac mansueta, non minorem 
in fine sentiet vindictam, quam qui latrocinando aperta impie- 
tate famulantur. Potest domus adulterz, ipsa ejus caro, in 
qua turpitudini et luxuriz substernitur, accipi, que novissumi 
tempore judicii, non ad vitam, sed perpetuam resurget ad 
mortem. Sed et hereticorum domus, quia super arenam 
construitur, etiam cum stare videtur, vergit in casum, suis- 
que incrementis quasi quibusdam semitis, ad impiorum con- 
sortia, id est, ad spirituum tendit tormenta malignorum. — 
Omnes qui ingrediuntur ad eam, non revertuniur, &c.] Ad eam, 
ad mortem dicit, non ad mulierem. Potest enim, qui adul- 
terze mixtus est, Domino juvante reverti, ac vitam pcenitendo 
mereri; potest qui hzresi pollutus, resipiscendo redire ad 
salutem. At qui semel eterna morte raptus est, nunquam 
redibit ad viam, qua vitam petat beatorum. Quod contra 
Origenianos proprie dictum est, qui hereticis, meretricibus, 
cunctisque flagitiosorum turbis, et insuper ipsi diabolo atque 
angelis ejus, post innumera, licet expleti universalis judicii 
tempora, remissionem scelerum, vitamque ac regnum pro- 
mittunt in ccelis; male intelligentes illud Esaiz, Et clauden- 
tur ibi in carcere, et post dies multos visitabuntur. Quasi 
post multa tempora terminati judicii solvendos ac salvandos 
dixerit impios, cum ille econtrario nullam eis salutem tri- 
buat; sed et eos qui hoc tempore mortui pre enormitate 

flagitiorum, claudi merentur in carcere poenarum, tempore 
resurrectionis ad modicum visitandos significet tantum, ut 
receptis corporibus in judicio gravius damnentur, et continuo 
post judicium atrocioribus perpetuo recludantur in penis. 
Quamvis et ita potest recte accipi, Omnes qui ingrediuntur 
ad eam, id est, ad meretricem, sive ad domum ejus, non 
revertentur; quia quantum attinet ad naturam, iniqua sua 
voluntate depravatam, recursum per semetipsum non habet ; 
sed per Dei gratiam, qua adjuvatur et instauratur, ut semitas 
vite apprehendat. Designatum est enim hoc dicto pondus 
iniquitatis, ut cum revertitur quis, non sibi tribuat, sed gratiz 
Dei; non ex operibus, ne forte glorietur. — Ut ambules in via 
bona, &c.] Viam bonam, unitatem dicit rectz fidei. De qua 
Dominus ait, Ego sum via. Et rursum: Nemo potest venire 
ad Patrem, nisi per me. Calles autem justorum, multifaria 
sanctorum exempla nominat. Pendet hic versus ex eo, quod 
supra dictum est, Prudentia servabit te; sicut et illud, Ut 
eruaris a muliere aliena. — Quiz enim recti sunt, habitabunt in 
terra, &c.] Et hic rectis jungit simplices; sicut et supra cum 
diceret, Rectorum salutem custodiet, et proteget gradientes 
. simpliciter. Quia nimirum simplicitas sine rectitudine disso- 
luta est, et stulta; rectitudo autem sine simplicitate, austera 
nimirum existit, et dura. Verum utraque virtus conjuncta 
perfectum reddit hominem. Sed inter utrumque versum 
distat, quod in illo Dominus, quia justos in presenti certantes 
adjuvet; et in isto, quia victores in futuro coronet, indicatur. 
Terre quippe nomine Ecclesia designatur, que spiritualem 
fructum Deo germinare consuevit, in qua justi habitant et 
permanent ; quia a consortio ejus, nec morte separantur, sed 
terminata hac vita, ad illam ejus partem, que cum Christo in 
celis regnat, perveniunt. — Impii vero de terra perdentur, 
&c.| Possunt heec non de cunctis generaliter reprobis dicta 
accipi, sed de illis specialiter, qui ad terram Domini, id est, 
ecclesiam pertinere videntur, et tamen exigentibus meritis 
auferentur ab ea; quidam aperte ipsius ecclesiz judicio, ut 
Simon, Arrius, et Porphyrius, quidam vero in secreto invisi- 
bilis judicis, ut innumeri etiam eorum, qui hominibus boni 
videntur. Impios enim apertos apostatas dicit, at inique 
agentes omnes qui, perceptis fidei sacramentis, ab cjus casti- 

tate aliquo modo degenerant. Utrique autem in futura retri- 
butione de viventium terra perdentur, quia non habitabit 
juxta Dominum malignus, neque permanebunt injusti ante 
oculos ejus. Et recte, quia de bonorum malorumque viis 
multa predixit, de utriusque fine in conclusione subjunxit, 
quomodo et~precedenti parabola, qua latronum consortia 
vetabat; dicens de fine malorum, Et prosperitas stultorum 
perdet illos ; dicens de fine bonorum, Qui autem me audierit, 
absque terrore quiescet. Possunt versus hi, de quibus novis- 
sime disputavimus, de antiquo Dei populo ita intelligi, quia 
cum recte viveret, inque terra sua feliciter maneret, at cum 
peccaret, exterminaretur ab hostibus. 


IN CAP. III. Filé mi, ne obliviscaris legis mee, &c.| Hine 
docet misericordiz operibus insistendum, neque nostris con- 
fidendum viribus; sed a Deo auxilium esse flagitandum. Et 
congruo satis ordine hc omnia digerit. Postquam enim 
coercuit a crudelitate, postquam a luxuria castigavit, ornat 
actibus bonis, quem instruendum sibi accepit. — Longitu- 
dinem enim dierum, et annos vite, &c.| Ne imposita prez- 
ceptorum custodia turbaret audientem, premisit pramia 
certa, et sic enumeravit preecepta. Longitudine enim dierum, 
lucem sempiternam; annis vitz, transcensum mortalitatis 
hujus; augmento pacis, ipsum nactz beatitudinis statum 
designat. De qua Esaias dicit, Multiplicabitur ejus impe- 
rium, et pacis non erit finis. Sed et priori Dei populo, et in 
presenti datum est, ut cum legi Dei obediret, longo tempore 
in pacis quiete viveret. — Misericordia et veritas non te dese- 
rant.| Nunquam ab ore tuo veritas, quee dicenda; nunquam 
ab opere misericordia, que proximis sit impendenda, recedat. 
Sic enim fit, ut et te Dei semper misericordia prosequatur, 
et veritas. Misericordia videlicet, qua deleat peccata tua; 
veritas vero, qua compleat promissa sua. — Circumda eas 
gutturt tuo, &c.] In gutture organum vocis, in tabulis cordis, 
latitudinem insinuat cogitationis. Sit ergo virtus misericordiz 
et veritatis, radici infixa mentis, promatur et voce loquentis, 
ut et occulto inspectori Deo, qui corda solus scrutatur et 
renes, arcana placeant intentionis, et proximos juvent officio 
locutionis. Bene autem virtutes circumdari docet gutturi, 

cum vox loquentis potius intus in gutture fieri soleat, quia 
videlicet praedicationis vox de internis emanat ; sed extra cir- 
cumdat, et ad plures audientes simul perfunditur. Nam quo 
alios ad bene vivendum suscitat, eo ad bene agendun, et opera 
predicantis legat, ne extra sermonem actio transeat, ne voci 
vita contradicat. — Et invenies gratiam et disciplinam bonam, 
&c.] Coram Deo invenit gratiam et disciplinam bonam, qui usu 
virtutum jugi promeretur a Domino, ut per dies seipso per- 
fectior afficiatur, et melior; sed et coram hominibus gratiam 
invenit et disciplinam bonam, cujus opera sunt talia, in qui- 
bus jure laudetur, pariterque exemplum vivendi proximis 
exhibeat. — Habe fiductam in Domino ex toto corde tuo, &c.] 
Nec metuas ob imbecillitatem propriam divina non posse ser- 
vare mandata, nec te rursum autumes hec tuis implere viri- 
bus posse, vel tua naturali scientia nosse, si non per illius 
legem instruaris; sed potius et in discendo, et agendo, ejus 
quzre creber auxilium, et ipse, que jussit, propitius, ut im- 
plere valeas, donabit.— Ne sis sapiens apud temetipsum.] 
Videtur forte alicui hoc idem esse mandatum, quod pre- 
missum est, Et ne innitaris prudentiz tuz: sed mul- 
tum distat. Innititur enim sue prudentiz, qui ea que 
sibi agenda vel dicenda videntur, patrum decretis preeponit ; 
sapiens vero est apud semetipsum, et is qui in illis, que ex 
patrum magisterio potuit recte cognoscere, sese pre czteris 
quasi doctior extollit. Quz sit autem vera hominis sapientia, 
subsequenter ostendit : — Zime Dominum, &c.| Quale est in 
Job, Ecce timor Domini ipsa est sapientia; et recedere a 
malo, intelligentia. Perfecti etenim, quique ita se debent ab 
omnibus continere malis, ut divine presentiam majestatis 
cum metu semper recogitent. Et notandum, quod supra, 
fiduciam habere in Domino, ex toto corde, et non inniti pru- 
dentize nostrz; nunc autem, e contrario nos pari sollicitudine 
Deum timere admonet. Sed nulla est repugnantia. Ibi enim 
fragilium animos, ne desperent, promisso Dei auxilio roborat ; 
hic fortiores, ne de se presumant, divini timoris memoria 
coercet. — Sanitas quippe erit in umbilico tuo, &c.] In 
ossibus solida virtutum opera, in umbilico, qui in interiori 
parte corporis medius est, infirma adhuc et imperfecta bono- 
rum. actio designatur. Si ergo Deum timueris, et non tuis 

viribus, sed superna protectione confisus, a malis abstinere 
studueris ; sanitas erit umbilico tuo, et irrigatio ossium tuo- 
rum, quia et infirmitas operis per hec ad statum perfectionis 
convalescit, et fortia queeque tua acta, unde amplius roboren- 
tur, accipiunt. — Honora Dominum de tua substantia, &c.] 
Multi multa pauperibus, sed de aliena substantia ac frugi- 
bus, quas vi vel fraude rapuerant, tribuunt. Multi largiuntur 
de suo, sed largiendo Dominum non honorant; quia favore 
humano, et non amore superni Inspectoris faciunt. Qui ergo 
proficuum sibi eleemosynz fructum fore desiderat, et de suis 
propriis, et in Conditoris honorem, qui sua benigna clementia 
largiri abunde dignatus est, tribuat, ut scilicet homines qui 
ejus plasma, qui ad ejus imaginem sunt facti, recreentur, nos 
autem veri fidelesque ejus dispensatores bonorum inveniamur. 
Notandum autem, quod non solum de substantia pecuniz, 
quam pauperi porrigimus, sed et de cunctx bone operationis, 
quam agimus, et de universe ccelestis gratiz, quam perci- 
pimus, substantia vel frugibus hominum honorare jubemur ; 
hoc est, ejus in omnibus, et non nostram querere laudem. 
Sed et ille Dominum de sua substantia suarumque frugum 
primitiis honorat, qui omne, quicquid boni operatur, non hoc 
suis viribus ac meritis, sed supernez gratie tribuit; memor 
illius verbi, Quia sine me nihil potestis facere. — Et imple- 
buntur horrea tua saturitate, &c.| Ait Dominus in evangelio, 
Thesaurizate vobis thesauros in ccelo. Si ergo thesauros in 
celo possunt habere justi, (quia veras ibi divitias inveniunt,) 
possunt utique et horrea et torcularia, quia non esurient 
neque sitient amplius. Et implebuntur horrea saturitate. 
Quia satiabor, inquit, dum manifestabitur gloria tua. Redun- 
_dabunt torcularia vino, quia interna suavitas externorum, 
corda cunctorum fidelium in laudem sui Conditoris accendit. 
Hinc etenim dicit: Ut edatis et bibatis super mensam 
meam in regno. Sed et in praxsenti nonnunquam doctori, 
qui panem verbi, qui poculum gratiz spiritualis indigenti 
ministrat, majora ministrandi dona Dominus pro mercede 
condonat. Qui terrena subsidia [argitur inopibus, ditior 
dando, ccelesti remuneratione redditur. — Disciplinam Do- 
mini, fili mi, ne aljicias neque deficias, &c.] Sunt qui in 
prosperis serviunt Domino, et in adversis excedunt. Unde 

sapientia quem in prosperis bene vivere docuit, etiam in 
correptione, ne deficiat, hortatur, ne accedente infirmitate vel 
paupertate, vel persecutione humana, pictatem, quam servare 
in tranquillitate videbatur, amittat. — Quem enim diligit 
Dominus, corripit, &c.| Tanto ergo minus de flagello, quo 
castigamur, murmurare debemus, quanto certius in eo pa- 
ternz dilectionis pignus tenemus. Unde et ipse dicit, Ego 
quos amo, arguo et castigo. Notandum autem, quod pro 
hoc verbo septuaginta interpretes dixere, Flagellat autem 
omnem filium, quem recipit. Quod mirandum, cur Apos- 
tolus ad Hebrzos, Hebraice scribens, magis sequi voluit. 
Beatus homo qui invenit sayienttam, &c.| Quia positos sub 
disciplina et correptione consolabatur, addit quod cceperat ; 
insinuans, quia beatitudo vera est hominis, non adversis 
carere in presenti; sed zternz sapientiz perceptione letari. 
Quod est, et in hac vita voluntatem Dei cognoscere; et in 
futuro, ejus visione perfrui. Et bene cum diceret, Beatus 
homo qui invenit sapientiam; mox addidit, Et qui affluit 
prudentia. Sunt enim qui inveniunt sapientiam, doctrinam 
veritatis aure percipiendo; sed affluere prudentia negligunt, 
nolendo cordis sui sinum ad percipiendam ejus amplitudinem 
laxare. — Melior est acquisitio ejus, &c.) Non metuat de 
correptione inopiz, quisquis opes adquisivit sapientiz; quia 
thesauris terrestribus incomparabiliter munus cceleste pre- 
cellit. — Primi et purissimi fructus ejus.] Si juxta Ecclesias- 
ticum, radix sapientie est timere Deum, fructus sapientiz 
qui sunt, nisi videre Deum? Et hi sunt primi et purissimi ; 
sive quia Deus, qui ab initio est, videtur, et nihil inquinatum 
in ejus visione incurrit; sive, quia primo ad hanc contem- 
plandam homo creatus est. Unde adolescentior filius, tametsi 
omnem substantiam suam dissipasset, vivendo luxuriose ; ubi 
tamen ad patrem pcenitens rediit, primam stolam recepisse 
memoratur; sive, quia primum et rude aurum solet esse 
purissimum ; et prima sola nostra beatitudo vere est beati- 
tudo credenda, que nobis in resurrectione perfectius a Do- 
mino promittitur esse reddenda. — Pretiosior est cunctis opi- 
bus, &c.| Non modo terrenis, verum et ccelestibus divitiis, 
immo et ipsis angelorum conspectibus hujus sapientiz claritas 
antefertur. Unde ect propheta ait: Quid enim mihi restat 

in celo, et a te quid volui super terram ; et cxtera usque 
ad finem psalmi. — Longitudo dierum in dexrtera ejus, &c.] 
Visione sue divinitatis electos in perpetua luce condonat, et 
eosdem in presenti vita, incarnationis suz sacramentis et 
charismatibus illustrat ac roborat. Dat eis, qui ob se compa- 
randa, sua omnia vendunt, centuplum in hoc tempore, et 
in seculo futuro vitam externam. Sequitur in hoc loco juxta 
antiquam translationem, quod nostri codices non habent: — 
Ab ore ejus proficiscitur justitia, legem autem et misericor- 
diam in lingua portat.| Quod ideo annotandum credidi, 
quia versiculi in opusculis patrum spe positi inveniun- 
tur. — Vie gus, vie pulchre, &c.| Actiones ejus, et doc- 
trine, quz in evangeliis continentur, pulchre sunt, quia 
divinze ac pure, hominis modum longe transgressz, et omnia 
jussa ejus ad pacem ducunt zternam. Omnia que in carne 
gessit, ad reconciliandos Deo mortales, ad pacificandum cum 
angelis genus humanum, ad demonstranda suis servandz ad 
invicem pacis et dilectionis exempla pertinent. — Lignum 
vile est tis, &c.| Sicut in medio paradisi lignum vitz positum 
Moyses testatur, ita per sapientiam Dei, videlicet Christum, 
vivificatur ecclesia; cujus et nunc sacramentis carnis et san- 
guinis pignus vitz accipi; et in futuro, presenti beatificatur 
aspectu. — Dominus sapientia fundavit terram, &c.| Deus 
Pater per Filium omnia condidit. Typice autem fundavit 
terram sapientia, cum per ipsum sanctam ecclesiam in fidei 
soliditate locavit ; stabilivit coelos prudentia, cum per eundem 
sublimia preedicatorum corda illustravit. — Sapientia illius 
eruperunt abyssi.| Quando in diebus Noe rupti sunt omnes 
fontes abyssi magnz, vel cum quotidiano procursu fontes 
et flumina de abysso per terre venas emanant. liter, 
Sapientia erumpunt abyssi, cum, largiente Christi gratia, 
profunda sacramentorum ccelestium fidelibus innotescunt. — 
Et nubes rore concrescunt.| Patet juxta literam, sed allegorice, 
nubes sunt ecclesiz magistri, sublimes per contemplationem 
et vitam, rigantes corda auditorum, quasi subjectam sibi ter- 
ram per doctrinam. Que rore concrescunt, quia subtilissima 
discretione virtutes suas, quibus proficiant, quibus alta petant, 
quzeque minoribus in exemplum monstrent, examinant. — 
Fili mi, ne effluant hec ab oculis tuis.] Ne disciplina tem- 

porali fatigatus, sapientiz, quz tanta est, gratiam perdas, 
precave. — Custodi legem atque consilium.| Lex sapienttze 
est, qua dicit, Si vis ad vitam ingredi, non occides, non 
meechaberis, non furtum facies, non falsum testimonium 
dices, et cztera. Consilium sapientie est, cum protinus 
addit, Si vis perfectus esse, vade, vende omnia quz habes, 
&c. — Et erit vita anime tue.| Anima tua habet vitam cum 
Deo, si ejus decreta custodieris, quamlibet caro, disciplina 
correptionis, aut etiam mortis prematur. — Et gratia faucibus 
tuis.| Quam dulcia, inquit Psalmus, faucibus meis eloquia 
tua! Habet ergo sensus animi fauces suas, quibus verba, 
que audit, dijudicet, quibus res et gesta singulorum, qux 
cernit, discernendo examinet; et hec amplectendo recipiat, 
illa reprobando contemnat. Quibus nimirum faucibus cum 
legem atque consilium Domini custodimus, gratia multipli- 
catur; quia quanto solertius quisquam divinis obtemperat 
jussis, tanto dulcius ejus amorem concipit. Quam nostris 
faucibus inesse gratiam, desiderabat Psalmista, cum diceret: 
Gustate et videte, quoniam suavis est Dominus. — Tunc 
ambulabis fiducialiter in via tua.| Fiducialiter in via nostra 
incedimus, cum Dei gratia confisi, profectum in bona nostra 
conversatione suscipimus. Si ergo ejus imperiis humiliter 
subdimur, et gustum superni amoris suavius faucibus mentis 
attingimus, et operationis bonz augmentum semper obtine- 
bimus, sed et in tentationibus, ne deficiamus, ipso adjuvante 
defendimur. Hoc est enim quod sequitur: — Et pes tuus non 
tmpinget.| Quoniam diligentibus Deum, omnia cooperantur 
in bonum. — S: dormieris, non timebis, &c.| Patet Juxta lite- 
ram, quia securus et dormit et vigilat, et quiescit et ambulat, 
qui se innocenter ante Deum et juste vivere meminit. Sed 
et justus cum in morte dormierit, non solum potentias malig- 
norum spirituum non metuit, sed et in pace quiescit; ac 
securus diem resurrectionis expectat, quia Deum ubique pro- 
tectorem habet et custodem. Quale est in Psalmo: Nam et 
si ambulem in medio umbre mortis, non timebo mala, quo- 
niam tu mecum es.— Noli prohibere benefacere eum, &c.] 
Quia supra diligenter legem Domini, et consilium observari 
monuit, et «wternam requiem observantibus promisit; nunc 
multipliciter, que sint observanda replicat. Primoque ad id, 

quod intermiserat, rediens: Misericordiam proximo exhiben- 
dam, et juste cum illo docet esse vivendum. Deinde et ab 
inimico cavendum esse premonet. Noli ergo, inquit, prohibere 
benefacere eum qui potest ; si vales, et ipse benefac. Ne audias 
a Domino cum Phariszis, Ipsi non introistis, et eos qui in- 
troibant, prohibuistis. — Ne dicas amico tuo, Vade et rever- 
tere, &c.] Non solum de eo qui eleemosynam pecuniz petit, 
hoc mandatum datur, ut benevoli ad largiendum et prompti 
existamus ; sed et omnia Christi mandata, qui ait, Vos amici 
mei estis, statim facere, et non in crastinum differre jubemur. 
— Nec contendas adversus hominem frustra, &c.| Non vetat 
contendere adversus eum qui malefacit, ut corrigatur, quia 
hoc nimirum frustra non fit, quod certa necessitas cogit ut 
fiat. Immo etiam qui ait: Si peccaverit frater tuus, increpa 
illum, vult ut errantem, quantum vales, ad viam veritatis revo- 
care contendas. — Quia abominatio Domino est omnis illusor.] 
Omnis, inquit, illusor, quia illusor est, qui vel verba Dei, que 
novit, implere contemnit, vel eadem perverse intelligendo ac 
docendo corrumpit. Est illusor et ille, qui promissa ejus quasi 
parva despicit, ac iram districtionis ejus quasi tolerabilem sper- 
nit. Nec non et ille qui proximorum simplicitati vel pauper- 
tati improbus insultat. Ideoque omnem hujusmodi illusorem 
merito divina abominatur justitia. Bene autem subditur, — 
Et cum simplicibus sermocinatio ejus.| Quia sepe superbi, 
dum simplicibus illudunt, prudentiores se illis, quos irrident, 
judicant. Sed horum prudentia, juxta quod Jacobus ait, 
Terrena est, animalis, diabolica. Sermocinatio autem Domini 
cum simplicibus est, quia illos ccelestis sapientiz secretis 
illustrat, quos terreni fastus ac simplicitatis nil habere consi- 
derat. Hinc etenim dicit, Abscondisti hzc a sapientibus et 
prudentibus, et revelasti ea parvulis. — Eyestas a Domino in 
domo impit.| Juxta exemplum purpurati divitis, qui et in hac 
vita spiritualibus egebat bonis, et in futura ad tantam per- 
venit inopiam, ut de digito Lazari quondam pauperis, unam 
aque guttam requireret, nec mereretur accipere. — Taberna- 
cula autem justorum benedicentur.] Juxta quod ait apostolus 
fidelibus, de Deo loquens: Qui benedixit, inquit, nos in omni 
benedictione spirituali in ccelestibus in Christo. Qui et in 
remuneratione ab ipso sunt audituri, Venite, benedicti Patris 

mei, percipite regnum. Sed et juxta literam szpe contingit, 
eos qui aliena diu rapiunt, ad ultimum inopia consumi. At 
ios, qui sua largiuntur, etiam bonis abundare terrenis. — 
Illusores ipse deludet, &c.| Hos versiculos apostoli Jacobus 
et Petrus juxta antiquam translationem posuere, dicentes: 
Quia Deus superbis resistit ; humilibus autem dat gratiam. — 
Gloriam sapientes possidebunt, &c.| Et Dominus ait, Omnis 
qui se exaltat, humiliabitur; et qui se humiliat, exaltabitur. 


IN CAP. IV. Audite, filii, disciplinam patris, &c.| Hine 
exhortaturus ad philosophiam, qualiter ipse sapientiam sit a 
patre edoctus, explicat. — Nam et ego filius fui patris mei 
tenellus, &c.] Nihil magis ad spem percipiendz saplentize 
mentem erigit, quam cum eos, quos in sapientia Jam clarere 
miramur, aliquando parvulos et indoctos fuisse meminimus. 
Et docebat me atque dicebat: Suscipiat verba mea cor tuum. | 
Hujusmodi monita Salomoni a David patre data, qui Verba 
Dierum relegit, invenit. Quare autem Salomon se unigenitum 
coram matre nominat, quem fratrem uterinum precessisse 
scriptura testatur? nisi quia ille mox natus sine nomine, 
quasi nunquam esset, vita decessit. — Et in omni possessione 
tua acquire prudentiam.| In omnibus que possides bonis, 
sapienter te agere memento, vel in omni possessione tua 
acquire prudentiam. Omnia que possides, terrena contemne, 
dummodo sapientiam percipias. Quod fecit Salomon ipse, 
dum data sibi optione, amorem sapientiz cunctis preposuit 
rebus. Et in evangelio, qui pretiosam margaritam quesivit, 
hanc inventam omnibus, que habuit, venditis, emit. — Dabit 
capili tuo augmenta gratiarum, &c.| Patet de Salomone, quia 
dum pro sapientia, cuncta despiceret, percepta sapientia, 
majore gloriz sublimitate refulsit. Sed et nostro capiti, id 
est, principali mentis, si sapientiam amplectitur, amplior 
gratia Spiritus augetur, et corona insuper vitz in futuro 
donabitur. Expositis sane his, quz a patre verba susceperat, 
redit ad docendum auditorem suum sapientiam, quam ccepit. 
— Audi, fili mi, et suscipe verba mea, &c.| Id est, ut vite 
zeterne dona percipias. — Ducam te per semitas equitatis, &c.] 
Semitaz, id est, actiones aquitatis, dum inchoantur, arcte 
videntur et anguste ; dum vero profectum capiunt, jam ex 

consuetudine spatiose videntur et late, Psalmista testante, 
qui cum incipiens Domino dixisset, Propter verba labiorum 
tuorum ego custodivi vias duras ; postmodum jam proficiens 
canebat, Viam mandatorum tuorum cucurri, cum dilatares 
cor meum. Et si ergo semitas equitatis cum ingredi cceperis, 
arctz videntur tibi, cum tamen eas ingressus fueris, non 
arctabuntur gressus mentis tuz; sed quod Dominus ait, 
Jugum ejus suave, et onus leve reperies. Et enim reprobi in 
hac vita latum intrant iter, at in die novissimo ligatis pedibus 
et manibus mittentur in tenebras. Pedes vero electorum 
dirigentur in viam pacis. — Eé currens non habebis offendicu- 
lum.] Quo alacrius ad implenda Dei mandata cucurreris, eo 
minus adversa, quz te impediant, timebis. Nam quicunque 
in prava actione desudant, offendiculum in medio cursu repe- 
riunt ; quia extemplo, dum non prevident, rapiuntur ad po- 
nam. — Comedunt panem impietatis, &c.] Ita actione scelerum 
iniqui, quasi epulis delectantur appositis. Vel certe vinum 
damnatorum bibunt, et esurientibus spicas tollere gaudent, ut 
esse moris impiorum scriptura sacra testatur. — Justorum 
autem semita quasi lux splendens procedit, &c.| Justorum 
opera in luce scientiz peraguntur, et eternam ducunt ad 
vitam, quz est perfecta dies. — Via impiorum tenebrosa, &c.] 
Dicit et de his Joannes apostolus: Qui diligit fratrem suum, 
in lumine manet, et scandalum in eo non est. Qui autem 
odit fratrem suum, in tenebris est, et in tenebris ambulat, et 
nescit quo eat, quia tenebrz obczcaverunt oculos ejus. Cui 
contra superius dicitur sapienti: Quia currens non habebis 
offendiculum, id est, scandalum. — Omni custodia serva cor 
tuum, &c.] Sunt qui recte vivere videntur hominibus, sed quia 
recta intentione non faciunt, a Deo, qui correspicit pravum, 
reprobatur et vita, que credebatur bona. Omni ergo dili- 
gentia, cordis munditiam serva, quia ad ejus examen modus 
zstimabitur vite. — Remove a te os pravum, &c.| Duobus 
modis sentiendum, ut et os tuum, ne pravum loquatur aliquid, 
tua labia, ne detractionibus assuescant, custodias, et alios 
quosque, quos huic vitio subditos nosti, ne te corrumpant, 
fugias. — Oculi tui recta videant, &c.] Iter justitiz, quo 
ingredi debeas, diligenter edisce, et in cunctis, que agere 
disponis, sollicitus ad.quem sint finem ventura, previde. 

Hoc est enim palpebras recta videntium oculorum tuos pre- 
cedere gressus, bonum opus, quod acturus es, sedula cogita- 
tione przevenire, et, quia secundum Deum sit, meditando pre- 
videre. — Dirige semitam pedibus tuis.| Ne videlicet erres in 
actibus aut fide. — Et omnes vie tue stabilientur.] Ne levitate 
mentis a bono movearis proposito. Hinc et apostolus, Sta- 
biles estote et immobiles, abundantius in opere Domini sem- 
per. — Ne declines ad dexteram neque ad sinistram.| Dextera 
via bona, sinistra accipitur reproba. Non ergo dextera via 
ambulare, sed ad dexteram declinare prohibemur. Declinat 
ad sinistram, qui injustus est; declinat ad dexteram, qui sibi 
vult arrogare quod justus est; declinat ad dexteram, qui de 
suis viribus preesumit; declinat ad sinistram, qui pro sua 
fragilitate desperat, se posse salvari; declinat ad sinistram, 
qui stultitiz famulatur; declinat ad dexteram, qui vult plus 
sapere, quam oportet sapere. Quod et de ceteris virtutibus 
ac vitiis eodem modo intelligitur. — Averte pedem tuum a 
malo.| Hoc est, ne vel huc vel illuc a recto devies, quia vir- 
tutes discretionem quzerunt, et nimietas omnis in vitio est. — 
Vias enim, que a dexteris sunt, novit Dominus.| Id est, elegit, 
et placent illi. Ideo displicentibus et reprobis dicturus est, 
Non novi vos; quod est dicere, Non vos elegi, non mihi 
placetis. — Ipse autem rectos faciet gressus tuos, &c.] Si aver- 
teris a malo pedem tuum, si bona, que docui, Domino ju- 
vante, facere studueris, aderit ipse propitius conatibus tuis, ut 
et nunc recte:ingredi, et tunc ad pacem valeas pervenire 
sempiternam. 


IN CAP. V. Fili mi, attende sapientiam meam, &c.| Hac- 
tenus generaliter castigaverat auditorem; hine sub specie 
meretricis ab hereticorum nequitia prohibet. — Ut custodias 
cogitationes, &c.| Cogitationes, quibus recte credas; labia, 
quibus ipsam fidem per simplicia verba, et consueta atque 
ecclesiastica profitearis. Sed juxta literam: Qui adheret 
meretrici, etiam labia vel osculando, vel turpia fando, com- 
maculat. — Favus enim distillans labia meretricis.} Cum in 
ore hereticorum, dulcedo eloquentie non ad sufficientiam 
solummodo, verum ad superfluitatem resonat; et ob id fal- 
sitas, quia apte proferri cernitur, veritas a stultis existimatur. 

— Et nitidius oleo guttur ejus.| Oleo Spiritus Sancti fides 
catholica consecratur ; quo nitidius suum guttur ostendunt, 
qui suum sensum, patrum fidei anteponunt. Patet de mere- 
trice, quia et sermonis suavitatem, et formositatem corporis 
ad captandos miseros querit.— Novissima autem illtus amara, 
&c.] Potio absynthii intus amarescit in visceribus, gladio foris 
membra feriuntur. Ut igitur ostendat iniquos in novissima 
ultione, et interius impleri, et extrinsecus pcenis circumdari 
perpetuis, et absynthii amaritudine illos torquendos, et gladio 
asseverat trucidandos. Quare autem idem gladius biceps sit 
dictus, Dominus aperit cum ait: Sed eum timete, qui potest 
animam et corpus perdere in gehennam. — Vagi sunt sensus 
ejus, &c.] Vagi sunt sensus heretic deceptionis, quia alii 
Christum Deum, alii hominem esse negant; alti carnem acce- 
pisse, alii animam contradicunt; alii eum de virgine natum, 
alu Spiritum Sanctum; alii Patrem Deum esse, alii pceniten- 
tibus veniam dandam esse confiteri prohibent. Et in tam 
innumera hec pestis se fundit itinera, ut penitus, quot sint, 
investigari nequeant. At catholica veritas, vaga et investiga- 
bilis non est, quia una eademque cunctis est agnita, totum 
per orbem, fidelibus. — Longe fac ab ea vitam tuam, &c.| Et 
apostolus ait, Fugite fornicationem. Quia nimirum primum 
hujus vitii remedium est, longe fieri ab eis, quorum presentia 
vel illiceat, vel cooperetur ad vitium. Sed et ab hereticorum 
auditu prorsus segregari infirmis auditoribus prodest. — Ne 
des alienis honorem tuum, &c.| Ne honorem, quo ad imaginem 
Dei creatus es, immundorum spirituum voluntatibus subdas, 
neque accepta vivendi spatia ad libitum adversarii immitis 
expendas. Cuicunque enim sceleri quisque subjicitur, in 
hos profecto domina tui malignorum spirituum mancipatur. 
—Ne forte impleantur extranet viribus tuis, &c.] Ne dzemo- 
niorum facta adjuves, si vel ingenium animi vel corporis tui 
vires ad patranda facinora contradas ; domumque alienam, id 
est, numerum perditorum, te adjecto, multiplices. Et pulchre 
dixit, Labores tui sint in domo aliena; quia sunt, qui juxta 
prophetam, ut inique agant, laborant. Et heeretici quantum 
laborem contra ecclesiam subierint, utinam lateret. — Et 
gemas in novissimis, &c.] Praponendum a superiori, Ne forte. 
Et est sensus, Ideo te castum custodi, ne forte in pcenis 


IN PROVERB. CAP. V. 79 


gemere cogaris, quando non solum carnales illecebra trans- 
eunt, sed et ipso corpore derelicto, anima, que per corpus 
gessit, cuncta reddere compellitur. Verum in hac vita sepius 
contingit, ut qui in adolescentia luxuriose vivendo, habita 
disperserant, tempore senectutis inopia deficiant. Et refri- 
gescente calore carnis, ac flore juventutis marcescente, rebus 
suis, quas lasciviz vendiderant, alios uti conspiciant, gemen- 
tesque sera peenitentia dicant quz sequuntur: — Cur detes- 
tatus sum disciplinam? &c.] Disciplinam dicit ecclesiastics 
fidei, increpationes autem, quibus heretici, cur ab ecclesia 
recesserint, objurgantur. Patet de fornicariis. — Pene fui in 
omni malo, &c.| Ecclesia et Synagoga, Grzeca nomina sunt, et 
unam eandemque rem Latine significant; id est, conventum 
plurimorum adinvicem. Si autem subtilius distinguantur, 
Ecclesia convocatio ; Synagoga, congregatio interpretatur. Et 
vetus quidem Dei populus utroque nomine vocabatur. Nunc 
autem gratia distinctionis, ille synagoga noster, ecclesia dici- 
tur, merito scilicet fide et scientize majoris, quia et irrationa- 
bilis creatura potest congregari. Denique dixit Deus, Con- 
gregentur aquz in congregationem unam. Rationabilis autem 
solum et sensibilis potest convocari. Verum hec nomina 
aliquando malorum conventus significant. Unde illud, Exar- 
sit ignis in synagoga eorum; et, Odivi ecclesiam malignan- 
tium. Quod ergo sero pcenitens ait contemptor sapientiz, 
Peene fui in omni malo, in medio ecclesiz et synagoge ; vide- 
tur misero magnitudinem suz damnationis perpendenti, quia 
nihil pene fuerit sceleris, quo non sit irretitus, qui tanta meruit 
tormenta subire. Et hoc ad cumulum accesserit miseriz, 
quod non extremus ipse peccantium; sed medius magis et 
quasi auctor extiterit. Vel certe in mediis sanctorum con- 
venticulis corpore positus, alienam ab eis vitam ducere non 
timuerit. Et de hereticis specialiter sentiendum, quia nec 
veterum patrum nec novorum dictis et exemplis potuerunt 
ab errore revocari. — Bibe aquam de cisterna tua, &c.| Desi- 
derio utere propriz mulieris, et ejus ministeriis fovere devotis. 
— Deriventur fontes tui foras, &c.| Filium tuum ac filiam aliis 
nuptum trade, et hoc manifeste facito pluribus consctis. — 
Habeto eas solus, &c.| Solus in tua potestate retine, qualibus 
matrimoniis liberos tuos socias, nec sint fornicari vel mere- 

trices, tux sobolis participes. — Sit vena tua benedicta, &c.] 
Tanta te temperantia cum muliere, quam adolescens accepisti, 
etiam cum senueris serva, ut merito fidelis castimoniz bene- 
dictionem consequaris in prole. — Cerva carissima, et gra- 
tissimus hinnulus.| Illa sit tibi semper carissima conjunx, 
quz sicut cerva serpentes, ita persequatur scorta, et suis 
effuget ab zdibus. Sit natus ex ea filius, et ipse castitatis 
amator gravissimus. — Ubera ejus inebrient te omnt tempore, 
&c.| Non uxorio operi semper insistendum docet, sed monet 
ne vel prima vivente, aliam ducas, vel meretrici unquam 
socieris. Aliter, quod ait, Bibe aquam de cisterna tua, et 
fluenta putei tui; docet ab hzreticis cavendum, et custodiz 
scripturarum ac lectioni attendendum. Scientiam, inquit, 
quam predicas aliis, ipse serva, et tui irrigatione sermonis 
infundere. Deriventur fontes tui foras, et in plateis aquas 
tuas divide. Cum ipse servaveris, tunc et aliis predica, et in 
magna auditorum amplitudine, divina eloquia, juxta unius- 
cujusque qualitatem dispensa. Habeto eas solus. Aquas et 
in plateis dividimus, et tamen soli possidemus, quando et 
exterius late pradicationem fundimus, et tamen per eam 
laudes humanas consequi minime ambimus. Nec sint alieni 
participes tui. Immundi spiritus participes fiunt doctoris, si 
ejus mentem, vel fastu elationis, dum predicat, vel hzeresi, 
vel alio quolibet vitio corrumpunt. Solus autem aquas pos- 
sidet, cum membris ecclesiz fideliter connexus ab extraneo- 
rum consortio se liberum servat. Sit vena tua benedicta, et 
letare cum muliere adolescentiz tuz. Sit doctrina tua, et 
quicunque nascuntur ex ea, in benedictione ecclesiz, et lztare 
cum ea, cui ab adolescentia, id est, a primo credendi tempore 
conjunctus es. Cerva carissima, et gratissimus hinnulus; 
ubera ejus inebrient te omni tempore, in amore ejus delectare 
Jugiter. Cerva carissima sive gratissima, ut quidam codices 
habent, sancta est ecclesia, que serpentinam solet odio ha- 
bere, et conterere doctrinam. Gratissimus hinnulus, populus 
est, ejus virtutum varietate delectabilis, et eadem caste fidei 
semper zemulatione succensus. Cujus uberibus inebriamur, 
cum utriusque testamenti paginis contra hzreticorum fraudes 
instruimur. Cujus pace et amore jugiter delectari, magna 
est exercendarum occasio virtutum. — Quare seduceris, fil 

mi, ab aliena? &c.| Et de meretrice et de heresi sentiendum. 
— Respicit Dominus vias hominis, &c.] Non se putent adul- 
teri tenebris noctis ad parietem obtegi; non heretici sua 
molimina posse celari; quia tenebre non obscurabuntur a 
Domino, et nox sicut dies illuminabitur. — Iniquitates sue 
capiunt impium, &c.| Distat inter peccatorem et impium, quia 
peccator appellatur omnis, qui vel in parvis vel in magnis 
sceleribus decidit; impius autem, qui vel nunquam fidem 
recipit, vel enormitate scelerum ab ea quam accepit, anathema 
factus est ; ut heretici vel catholici publicis flagitiis involuti, 
qui funibus peccatorum suorum constringuntur, et cum in- 
cessabili augmento suz pravitatis intereunt. Qui enim funem 
facit, torquendo semper et involvendo filis fila auget. Talis 
est fortitudo operum malorum, tales libri hereticorum, in 
quibus prava pravis nectentes, non aliud scribendo quam quo 
arctius obligent, agunt. — Ipse morietur, quia non habuit dis- 
ciplinam, &c.| Quia multa de adulteris vel hzreticis disputa- 
verat, more suo in clausula narrandi, qualis sit talium finis 
ostendit; id est, quia ad mortem tendunt zternam, qui disci- 
plinam detestati sunt vite. Multitudinem autem stultitiz 
dicit, cum heretici se sapientiores sanctis patribus autumant, 
vel cum opera tenebrarum facientes iniqui, aut Dominum 
hec non videre, aut se facile ejus iram putant tolerare posse. 


IN CAP. VI. Fit mi, si spoponderis pro amico tuo, &c.] 
In promptu literz sensus; quia suadet ei, qui spopondit pro 
amico, ut ipsum amicum sollicitus admoneat, quatenus reddita 
pecunia, quam debet creditori, et se et ipsum liberet. Alle- 
gorice autem in hac periocha, doctorem ; porro in sequente, 
vagantem quemlibet, ut se caute gerere debeat, instruit. 
Dicitur enim preceptori, Si spoponderis pro amico tuo, 
defixisti apud extraneum manum tuam. Quod est aperte 
dicere: Si animam fratris in periculo tuz conversationis 
acceperis, jam ligasti mentem apud curam sollicitudinis, que 
ante deerat. — Jilaqueatus es verbis ori tui, &c.] Quia dum 
commissis tibi cogeris bona praedicando dicere, teipsum prius 
necesse est, que dixeris custodire. — Fac ergo quod dico, 
fili mi, &c.] Discurre, festina, suscita amicum tuum. Non 
tantum ipse bene vivendo vigilare memento, sed et illum, cui 

prees, a peccati torpore preedicando disjunge. — Ne dederis 
somnum oculis tuis, &c.| Somnum dat oculis, qui subditorum 
curam omnino negligit; dormitat autem, qui quidem repre- 
hensibilia eorum gesta cognoscit; sed hec, propter mentis 
tedium, digna invectione non corrigit. — Eruere quast damula 
de manu, &c.] Velut damula de manu captantis querit 
evadere, tantum nitere, ut auditore tuo salubriter instituto, 
ipse a sponsione vitz ejus liber reddaris. Vel certe, quia 
damula mundum natura est animal, velox cursu, visuque 
acerrimum. Unde et Grece a7é rov dfpxetv, id est, a videndo 
dorcas nuncupatur. Avis autem, volando altare petere con- 
suevit. Cum in docendis occuparis subditis, mundis a pecca- 
tis omnibus, strenuus in operibus bonis, perspicax in de- 
prehendendis malorum insidiis, et virtutum pennis fultus esse 
satage: quatenus expleto przedicandi negotio, ad superna 
transvolare, et ccelestis vita pascua merearis intrare. — Vade 
ad formicam, o piger, &c.| Hinc vagantem hortatur quemlibet, 
ut si ad alios erudiendos non sufficit, saltem suimet curas 
agere non negligat; et si sapientiam docendi nequit ab 
homine, vel operandi sapientiam discat a formica. — Que 
cum non habet ducem, &c.| Sitantillum animal principe carens, 
et rationis expers, natura duce sibi preevidet in posterum, 
multo magis tu ad imaginem Dei conditus, ad videndam 
gloriam ejus vocatus, doctorum magisterio adjutus, ipsum 
Conditorem habens ducem, debes in presenti, bonorum ope- 
rum fructus congregare, quibus zternum vivas in svum. 
Hee etenim vita ideo messi comparatur et stati, quod nunc 
inter ardores tentationum, tempus est colligendi futurorum 
premia bonorum. At dies judicii, hyemis simulatur frigori- 
bus, quia tunc nimirum nulla relinquitur facultas pro vita 
laborandi, sed tantum cogitur quisque de horreo priscz 
actionis, quod recondidit proferre. Unde et Dominus precipit, 
dicens: Orate autem, ut non fiat fuga vestra hyeme vel 
sabbato. Hyeme enim facultas, sabbato licentia per legem 
deest fructus vite colligendi, ac penuriam fugiendi perpetuam. 
— Usquequo, piger, dormis? &c.| Usquequo dormis in vitiis ? 
Quando potes resurgere ad bene operandum, qui noxio 
torpore depressus semper dicis, Paululum adhuc jaceam, 
et sic postea poenitendo resurgam? Fit namque ut te semper 

differente opus bonum, repente judex, qui mala tua facta 
considerat, adsit. Hoc est enim quod sequitur: — Et veniet 
tthi quast viator egestas, &c.| Egestas namque et pauperies, 
peena est ultima: in qua damnati, nihil divitiarum merentur : 
quze quasi viator veniet, quia improvisa et subitanea: quasi 
vir armatus, quia devinci perpetuo non potest. Patet juxta 
literam, quia pigritia, nutrix est egestatis et penurize. — Si 
vero tmpiger fueris, &c.] Fructus terreni, quos metimus, non 
fonti comparantur, sed cistern, quia ad tempus pascunt 
colligentem, et in tempore deficiunt: at qui impiger fuerit 
pro ccelestibus laborare divitiis, hujus messis, ut fons ad- 
veniet; quia mercedem laborum indeficientem perficiet. — 
Et egestas longe fugiet a te.] Quia satiabor, inquit, dum 
manifestabitur gloria tua. — Homo apostata, vir inutilis gradi- 
tur ore perverso, &c.| Dixerat de heresibus et aliis vitiorum 
generibus; instituerat preeceptorem, excitavit pigrum, at nunc 
redarguit schismaticum. Ubi notandum, quia quem semi- 
nantem jurgia dicere voluit, prius apostatam nominavit; quia 
nisi more superbientis angeli a conspectu Conditoris prius 
intus aversione mentis caderet, foras postmodum usque ad 
seminanda jurgia non veniret. Qui recte dicitur, quod annuit 
oculis, terit pede, digito loquitur. Interior namque est cus- 
todia, que ordinata servat exterius membra. Qui ergo statum 
mentis perdidit, in inconstantiam motionis, foras fluit; atque 
exteriori mobilitate indicat, quod nulla radice interius sub- 
sistat. — Sex sunt que odit Deus, &c.] EKundem quem supra 
plenius quam sit Deo odibilis, discordiam seminando insinuat. 
Quod autem animam Dominus dicit, humano more facit, 
ut eum plena intentione, et non leviter tales odisse significet. 
Tale est in Esaia, Calendas vestras et solennitates vestras odi- 
vit anima mea.—Oculos sublimes, linguam mendacem, &c.| Enu- 
merat sex capitalia crimina, quee tamen comparatione discordias 
seminantis, quasi minora deponit; quia nimirum majus est 
facinus illud quo unitas et fraternitas, que per Spiritus Sancti 
gratiam est connexa, dissipatur. Potest enim quilibet oculos 
jactanter extollere, lingua mentiri, homicidio pollui, mala 
proximo machinari, aliis sceleribus membra subdere, falsum 
contra quempiam testimonium proferre. Quod non idem esse 
putandum est, quod supra linguam mendacem nominat. Po- 
G2 / 

test enim mendacium, sed non contra proximum dici. Nam et 
beatus Augustinus octo esse genera mendacii, in libro quem de 
mendacio composuit, docet. Potest, inquam, perditus quisque 
hujusmodi mala vel sibimetipsi vel aliis inferre, pace servata 
ecclesia. At Donatus et Arrius, eorumque sequaces, gravius 
est quod fecerunt, qui concordiam fraternz unitatis, discordias 
seminando sciderunt. — Conserva, fili mi, precepta patris tut, 
&c.] Nunc sub adulteree mulieris specie prohibet ab auditione 
hzreseos. — Liga ea in corde tuo jugiter, &c.] Et in cogita- 
tione przecepta Domini fixa retine, et joquelam tuam horum 
undique dulcedine, ne forte in lingua labaris, communito. — 
Cum ambulaveris, gradiantur tecum, &c.] Tanta sit tibi medi- 
tatio Domini legis, ut cum vigilans aliquid operatus fueris, 
hance sedula mente recolas; cum dormire velis, in hujus 
Memoriam quiescas; cum evigilaveris, hanc primo ad mentem 
revoces ; sic enim fiet, ut nec vigilans offendas, nec a timore 
nocturno ledaris. Aliter: Cum ambulaveris in profectu 
justitie, gradiantur tecum mandata Dei, ut te instruant ; cum 
dormieris in morte, custodiant animam tuam, ne rapiat hostis ; 
cum evigilaveris in resurrectione, loquere cum eis expetendo 
premia, que tibi, si ea servares, promiserant. — Ne capiaris 
nutibus illius.| Patet de adultera. Sed heeretici etsi bene 
vivere et agere videntur, vide ne seducaris eorum doctrinis. — 
Pretium enim scorti viz unius est panis.| Recordare quia brevis 
voluptas fornicationis, et perpetua est poena fornicatoris. 
Sicut enim unus panis diurnam solum effugat esuriem, et 
nihilominus postmodum esurit, qui comesto pane saturatus 
abscesserat; sic qui intrat ad scortum, ad horam quidem 
evaporat libidinem, sed post paululum ardentior redit. — 
Nunquid abscondere potest homo tgnem in sinu suo, &c.?| Soli ei 
conceditur hzreticorum libros legere, qui adeo solidatus est 
in fide catholica, ut verborum dulcedine vel astutia nequeat ab 
ea segregari. — Non grandis est culpa cum quis fuerit furatus, 
&c.] Furtum non ex sui estimatione, sed ex comparatione 
peccati majoris, id est, adulterlis, non grandis esse culpz 
perhibetur; sicut Hierusalem gravius peccanti dicitur, Justi- 
ficata est Sodoma ex te ; non quia Sodoma nulla vel pauca, sed 
quia Hierusalem plura peccavit. — Quia zelus et furor viri 
non parcet in die vindicta, &c.] Et de Domino intelligendum, 

quia qui nunc parcit reprobis, non parcet in die mortis; nec 
acquiescet precibus sero clamantium ad se; nec dona, quorum 
ibi tempus et facultas non est, suscipiet. Zelatur enim, si 
quis sponsam suam, id est, ecclesiam, sive animam quamque 
fidelem corrumpere presumit. 


IN CAP. VII. Fi& mi, custodi sermones meos, &c.| Et hzc 
periocha eadem, que superius sub meretricis persona plenius 
explicatur. — Et legem meam quasi pupillam oculi tui.) Tam 
sollicite serva quz doceo, quasi nihil recti sine his aspicere 
valeas. — Liga eam in digitis tuis, &c.| In digitis, in actibus 
dicit; in tabulis cordis, in latitudine cogitationis. Denique 
et alia translatio sic dicit: Describe eam in latitudine cordis 
tui. — Dic sapientie, Soror mea es, &c.] Sapientiam ecclesias- 
tice doctrinz, sororia tibi dilectione conjunge; ut hec te 
a pollutione servet hzretica, que a castitate ecclesiz probatur 
extranea. — De fenestra enim domus mee per cancellos pro- 
spexi, &c.| Apte autem Salomon de fenestra domus suz, per 
cancellos prospexisse dicit, ut parvulorum gesta dijudicaret. 
Qui enim de fenestra per cancellos prospicit, ipse quidem 
ea quz foris aguntur, plene considerare sufficit; nec tamen 
ipsum, qui foris est, intra legentem aspiciunt. Namque hoc 
est quod ait apostolus, Spiritualis judicat omnia, ipse autem a 
nemine judicatur. De fenestra igitur, et caetera. Patet juxta 
literam, quia sapientium aspectus magistrorum et infirmorum 
actus sedulo speculatur, et fortium; at zterna Dei sapientia 
de ccelo prospicit, et videt omnes filios hominum. — Considero 
vecordem juvenem, &c.| Juvenem vocat adulterum, non propter 
virtutem, sed propter instabilitatem. Qui transit in platea, 
quia deservit angustam viam, que ducit ad vitam. Juxta 
angulum, quia deflectit a rectitudine. — Et propter viam 
domus illius graditur.] Qui a via veritatis declinavit, merito 
viz domus meretricis vel heretici appropiat ; que recte, 
juxta quod exposuimus, et in platea, et juxta angulum posita 
est. — In obscuro advesperascente die, &c.| Quia jam talis 
per cecitatem cordis, ad tenebras festinat, et peccati et 
damnationis. — Et ecce mulier occurrit illi ornatu meretricio, 
&c.] Patent hec cuncta juxtaliteram de meretriciis operibus ; 
verum doctrina heretica quemcunque incautum reperit et 
vecordem, hunc decipere tentat. Ipsa etenim apparet ornatu 

meretricio, quia immunda prefulget eloquentia. Przeparata 
adest capiendas animas, quia quoscunque sibi associare potest, 
spirituali morte perimit. — Garrula et vaga, &c.| Quietem 
ecclesiz turbare desiderans. — Nec valens in domo consistere 
pedibus.| Nulla est heresis, quz contenta sit primis dis- 
cipulis: hi sunt enim domus ejus, sed semper novos, quos 
decipiat, quzerit. — Nune foris, nunc in plateis, &c.| Foris, 
cum paganos rapit; in plateis, cum voluptuosos; juxta 
angulos, cum alios hereticos. — Apprehensumque deosculatur 
juvenem.| Verborum fallacium blandimentis tentat instabilem. 
— Et procaci vultu blanditur, dicens, &c.| Juxta literam patet 
intellectus ; quia meretrix convivium se permagnificum pre- 
parasse fatetur. At heretici in cunctis, que agunt, victimas 
suze salutis Deo immolare autumant ac gestiunt. Nam et 
Dominus ad discipulos: Sed venit, inquit, hora, ut omnis qui 
interficit vos, arbitretur se obsequium przstare Deo. — In- 
texui funibus lectum meum, &c.] Solent lecti, qui ex funibus, 
vel juxta aliam translationem, institis intexuntur, molliores 
fieri, quam qui ex ligno, vel corio, vel qualibet alia materia 
substernuntur. In lecto ergo funibus intexto meretrix mol- 
litiem quiescendi designat. In tapetibus vero pictis ex 
fEgypto, etiam oculorum tentat illecebras, quibus nefando 
aspectu irretitis, facilius ad seducenda mentis arcana penetret. 
Quia vero nomine funium aliquando solent divina precepta 
figurari, quz a nostris nos voluptatibus coercendo religant, 
promittunt se heretici contextu verborum ccelestium salubre 
suis auditoribus quasi stratum parare, in quo a vitiorum 
tumultibus libero corde quiescant. Sed veraciter illis funibus 
peccatorum construunt lacum perditionis, ubi perpetuo pedes 
manusque alligati, damnentur. De quo Dominus in Apoca- 
lypsi, Et dedi, inquit, illi tempus, ut pcenitentiam ageret, 
et non vult pcenitere a fornicatione sua. Ecce mitto eam 
in lectum, et qui mechantur cum ea, in tribulatione maxima 
erunt. In tapetibus vero pictis ex AXgypto, ornatus eloquen- 
tiz, et versutia dialecticz artis, que ab ethnicis originem 
sumpsit, intelligitur, per quam mens heretica sensum doc- 
trine pestilentis, quasi meretrix, torum facinoris se texisse 
gloriatur. — Aspersi cubile meum myrrha, &c.| Promittunt se 
tales odores habere ccelestium virtutum, quibus sua suorum- 
que corda velut cubilia venusta consecrent; ut dicere possent 

cum apostolo, quia Christi bonus odor sumus Deo. — Veni, 
tnebriemur uberibus, &c.] Doctrinze sancte poculis se invicem 
satiandos jactant heretici, et virtutum gratia conjungendos, 
donec eorum gesta, lux sequatur xterna. — Non est vir in 
domo sua, abiit, &c.| Non est, inquit, Christus corporaliter in 
ecclesia. Surgens enim a mortuis ascendit ad ccelum, nobis- 
que ministerium gubernandz ecclesiz, sue videlicet domus, 
reliquit. — Sacculum pecunie secum tulit.| Gloriam resurrec- 
tionis, et immortalitatis decus secum detulit, quo illius patriz 
cives leetificaret ac ditaret. — In die plene lune reversurus est 
domum suam.] In tempore quo electorum suorum ecclesia 
numerum compleverit, revertetur ad judicium. — Statim eam 
sequitur, &c.| Id est, quasi stultus nesciens ipse ductus ad 
interitum. — Et fortissimi quique interfecti sunt ab ea.] Ut 
ipse Salomon sapientissimus virorum, ut Samson fortissimus, 
ut David mansuetissimus a mulierum decipula, ut Origenes ab 
heretica doctrina, quem post apostolos ecclesiz magistrum 
fuisse, quamdiu rectz sapuit, qui negaverit, errat. — Vie 
inferit domus ejus, &c.| Sed et de ecclesia Dominus ait, Quia 
portze inferi non przvalebunt adversus eam. Interiora autem 
mortis, acerrima gehenne tormenta, quasi acriora et ob- 
scuriora dicit, quibus hzreticos et fornicarios constat esse 
mergendos. Sicut de sanctis pro Domino in hac vita patien- 
tibus adversa dicitur: Et misit eos custos interiorem carcerem, 
atrociorem videlicet, foediorem et obscuriorem. 


IN CAP. VIII. Nunquid non sapientia clamitat ? &c.| Nun- 
quid non Dominus palam locutus est mundo? et in occulto lo- 
cutus est nihil? Quid ergo neglecto ejus evangelio ad hzresim 
potius, vel lascivie suasionem, que in angulo susurrant, 
audiendam miseri confluunt ? — In summis excelsisque vertict- 
bus super viam, &c.| In monte discipulos simul et turbas 
docuit, sed et per vias spe lis qui conveniebant, przedicabat, 
et eos qui curari indigebant, sanabat. In ipsa etiam porta 
civitatis Naym mortuum resuscitans, exemplo miraculi verba, 
quz docuerat, commendabat. Et quid sequimini eos, qui in 
abditis contra eum suas exacuerunt linguas? — In ipsis fort- 
bus loquetur, dicens : O viri, &c.] Ad viros clamitat, id est, ad 
strenuos verbi auditores in utroque sexu. Nam qui foeminea, 

id est, fluxa mente sunt, sapientiz verba percipere nequeunt. | 
— Intelligite, parvuli, astutiam, &c.] Manifestum de Domino, 
quia cum esset ipse in mundo, omni etati, sexul, et conditioni 
locutus est verbum ; immo etiam clamabat stans in templo, 
Si quis sitit, veniat ad me, et bibat. Et nunc per doctores 
ecclesiz (ipsi enim sunt fores civitatis ejus) viris simul et 
feeminis, sapientibus et insipientibus, grandzvis predicat et 
parvulis; at contra, doctrina fallax clam et privatim, quos 
seducere valeat, querit. — Audite, quoniam de rebus magnis 
locutura sum.| Magnis nempe, quia regnum ceelorum et pro- 
misit et dedit, fidemque Sanctz Trinitatis docuit, atque alia 
innumera, que prophetze ei loquenda reliquerunt. — Et 
aperientur labia mea, &c.| Labia ejus sunt duo testamenta, 
concordia ad invicem, veritatis attestatione conjuncta, que ipsa 
in carne apparente per Sancti Spiritus donum sunt ad predi- 
candam salutem, universum aperta per orbem. — Accipite 
disciplinam meam, &c.| Non potestis Deo servire et mam- 
mone. — Ego sapientia habito in consilio, &c.| Ubi duo vel 
tres congregati fuerint in nomine meo, ibi sum ego in medio 
eorum. — Arrogantiam et superbiam, &c.| Arrogantiam et 
superbiam in ls, qui se czeteris meliores existimant; viam 
pravam in eis, qui aperte mala faciunt; os bilingue in eis, 
qui in bonis que sequuntur, stabile quippiam non habent, sed 
juxta auditorum libitum sua verba commutant. — Meum est 
consilium, equitas, &c.] Non se extollat humana presumptio, 
plenitudinem virtutum sola Dei sapientia possidet, et ab hac 
humana infirmitas, quicquid virtutis habet, accipit. — Per 
me reges regnant, &c.| Reges dicit apostolos, sive alios sanctos, 
qui et seipsos primum et deinde ecclesiam sibi subditam bene 
regere sciunt: Legum conditores, auctores utriusque testa- 
menti, et sequentes ecclesie scriptores: principes et potentes 
czeteros fidelium przeceptores ac rectores appellat. Qui utique 
omnes non nisi per sapientiam, ut essent aliquid, habent. 
Ait enim, Quia sine me nihil potestis facere. — Ego diligentes 
me diligo, &c.| Tale est et in evangelio, Qui autem diligit me, 
diligetur a Patre meo, et ego diligam eum, et manifestabo ei 
meipsum. Mane quippe vigilant ad sapientiam, qui semper 
innovato mentis studio, ad Christi visionem pertingere sata- 
gunt. — Mecum sunt divitie et gloria, &c.] Opes superbas, 

opes excelsas dicit, ut ccelestia dona significet. Greece etenim 
superbus Hyperiphanos, id est, superapparens dicitur. Et 
ideo recte sapientia opes hyperiphanas secum esse dicit, quia 
quicquid donorum ceelitus datur fidelibus, cunctis mundi 
opibus excellentius esse probatur. Quod etiam addendo jus- 
titiam manifestius inculcat. Nam terrenas opes et gloriam 
sepius habent injusti; nos autem in resurrectione, sicut 
Petrus ait, novos ceelos et novam terram, et promissa ipsius 
expectamus, in quibus justitia habitat. — Dominus possedit me 
tn inilto viarum suarum.| Viz Domini sunt opera ejus, quo- 
rum consideratione ad fidem vel agnitionem pervenit homo. 
Invisibilia enim ipsius a creatura mundi per ea que facta sunt, 
intellecta conspiciuntur. Vi ejus sunt ipse illuminationes, 
per quas se et angelicis spiritibus, et mentibus ostendit 
humanis. In quarum initio viarum sapientiam possedit, quia 
in primordio creature nascentis, filium qui cum eo cuncta 
disponeret, habuit. Sed ne putaret aliquis, harum initio 
viarum, vel aliquando ante tempore filium esse ccepisse, 
vigilanter adjunxit : — Anteguam quicguam faceret a principio, 
&c.] Cui simile in evangelio: In principio erat Verbum, 
et Verbum erat apud Deum, et Deus erat Verbum. Omnia per 
ipsum facta sunt. Pereant ergo, qui negant Dei virtutem, et 
Dei sapientiam, videlicet Christum ab initio, immo et ante 
omne quod dici vel cogitari potest initium, ab ipso Patre fuisse 
progenitum. Alia translatio hoc loco ita incipit, Dominus 
creavit me principium viarum suarum in opera sua. Quod de 
incarnatione Dominica dictum patres intelligunt, dicentes, 
quia certi gratia mysterii dixerit, Dominus creavit me, et non 
Pater creavit me. Caro, inquiunt, Dominum agnoscit, gloria 
Patrem signat. Creatura Dominum confitetur, caritas Patrem 
nominat principium vel in principio viarum suarum; ut ipse 
ait, Ego sum via; quia surgens a mortuis, iter fecit ecclesiz 
suze ad regnum Dei, ad vitam zeternam. In opera sua, quia 
ad redimenda opera Patris, ex virgine creatus est; suscipiens 
carnem, ut opera Patris a corruptelz servitio liberaret. Caro 
enim Christi propter opera, Divinitas ante opera. — Ei de- 
lectabar per singulos dies, &c.| Ludentem, dicit gaudentem. 
Erat ergo ludens coram Patre per singulos dies; quia ut 
propheta ait, A principio ex diebus seternitatis gaudebat unum 

esse cum Patre. Erat omni tempore ludens in orbe terrarum, 
quia et cum tempora orbis ac creaturz esse ccepissent, ipse, 
quod erat in Patre, Filius permanebat. Hzc ideo, ne quis eum 
cum creaturis et temporibus ceepisse perhiberet. Et delicize 
ejus sunt, esse cum filiis hominum; quia desiderat in animo 
nostro quiescere, et nos bonorum gratia meritorum ad se 
videndum perducere. — Beatus homo qui audit me, &c.| Fores 
suas et postes ostil sui, scripturas sanctas et earum doctores 
nuncupat; sine quibus ad vitam, quam pollicetur, non vale- 
mus ingredi. 


IN CAP. IX. Sapientia edificavit sibi domum.] Quia zxter- 
nitate divinitatis Christi sufficienter dixerat, addit et de as- 
sumpta humanitate dicere: Sapientia igitur sedificavit sibi do- 
mum, quia hominem Filius Dei, quem in unitate suze personz 
susciperet, ipse creavit. — Excidit columnas septem.| Eccle- 
sias per orbem septiformi gratia Spiritus erexit; que domum 
ejus, id est mysterium incarnationis ejus, ne perfidorum im- 
probitate memoria tollatur, credendo, colendo, et praedicando, 
quasi sustentando continerent. Vel certe sapientize domus, 
ecclesia Christi est. Columnz autem doctores sancte eccle- 
siz septiformi Spiritu pleni, quales fuere Jacobus, Cephas, et 
Joannes. Qui nimirum columnas sapientia excidit, quia ab 
amore presentis seculi disjunctas, ad portandam ejusdem 
ecclesiz fabricam, mentes przedicantium erexit. — Jmmolavit 
victimas suas.| Suis passionibus ecclesiam consecravit, vel 
vitam preedicantium mactari in persecutione permisit. Qui- 
bus videlicet victimis contrariz sunt victime meretricis, ad 
quas stultos invitat, ut supra lectum est, dicens: Victimas 
pro salute debui, hodie reddidi vota mea. — Miscuit vinum, 
&c.] Divinitatis suz arcana capere non valentibus, assumptz 
humanitatis sacramenta patefecit, et scripture sacre pabula 
nobis aperiendo preparavit. — Misit ancillas suas, &c.) Pre- 
dicatores infirmos ac despicabiles elegit, qui fidelos populos 
ad superna patriz ccelestis edificia colligerent.— Si quis 
parvulus est, veniat ad me, &c.|} Parvulos dicit humiles; insi- 
pientes vero eos, qui de mundanz sapientize fastu nihil ha- 
bent. Tales autem vocat, ut eos sua doctrina sapientes 
reddat, et altos. — Venite, comedite panem meum, &c.) In 

pane, divina eloquia; in vino mixto, conjuncta in unam 
Christi personam, deitatis et humanitatis eyus natura expri- 
mitur, ut supra dictum est. Vel certe in pane, corporis 
ipsius; et in mixto vino, sanguinis sacrosanctum mysterium, 
de quibus in altari, mensa videlicet ejus, satiamur, ostenditur. 
— Relinguite infantiam, et venite, &c.| Post oblatas epulas 
addit et vite monita, ut quos perceptis sue incarnationis 
mysterus refecit, doctrine pariter instituat verbis. — Qui 
erudit derisorem, &c.| Quasi interrogares, cur sapientia par- 
vulos pre ceteris, et insipientes ad suas invitaret epulas; 
ideo, inquit, feci, quia frustra laborat, qui verbum sapientiz 
inculcare nititur ei qui audire contemnit, sapientiorem se doc- 
tore et majorem existere credens. — Noli arguere derisorem, 
&c.] Non est timendum, ne tibi derisor, cum arguitur, con- 
tumelias inferat ; sed hoc potius providendum, ne tractus ad 
odium pejor fiat. Ideoque tibi aliquoties ab ejus correptione, 
non tu timiditatis, sed dilectionis ejus gratia cessandum. — 
Argue sapientem, et diliget te.) Sapientem in profectu posi- 
tum, id est, amatorem sapientiz dicit, quem supra pre humi- 
litate parvulum nuncupavit. Nam perfectus sapiens non 
habet opus argui. — Mulier stulta et clamosa, plenaque illece- 
bris, &c.| Mulier hxc heeresis est, contraria nimirum sapien- 
tize, quz sua superius sacramenta cecinit. Sedet autem et 
ipsa in foribus domus suze, id est, in doctoribus falsitatis, 
qui in penetralia perfidiz, miseros fallendos introducunt. 
Super sellam autem, quia cathedram sibi preedicationis usur- 
pat. Hec est cathedra pestilentiz, in qua beatus vir sedere 
detrectat. — In excelso urbis loco.| Dicit de sapientia, quia 
in summis excelsisque verticibus dat vocem suam; sed illa 
in sublimitate virtutum, hzc in supercilio elationis attollitur. 
— Ut vocaret transeuntes per viam, &c.| Vocat heresis ad 
perfidiam szpe catholicos, quos iter rectum agere, viam seculi 
hujus transire citius velle, atque ad eternam patriam festi- 
nare conspicit. — Qui est parvulus, declinet ad me, &c.| Et 
sapientia parvulos atque insipientes ad suum convivium pzene 
eisdem verbis videtur invitare ; sed distat, quod illa simpliciter 
ad se venire ; hc autem, quod vocat, ad se declinare suadet. 
Quia illa nimirum ad rectum actionis iter, quos errantes cer- 
nit, accersit ; hzec recte gradientes ab itinere suo deviare, et ad 

se divertere docet. — Aque furtive dulciores sunt, &c.] Sapi- 
entia palam mensam suam proposuit, et miscuit vinum 
suum; at stulta mulier nihil meracum habens, ad aquas 
furtivas, et absconditum panem, quoscunque valet, aggregat ; 
quia catholica ecclesia palam mundo divinorum eloquiorum 
convivia pandit, divinitatis et humanitatis Christi mysteria 
celebranda precepit. Vel certe in vino mixto historicam 
simul et allegoricam auditoribus suis scientiam propinat, ut 
pro suo quemque captu, vite poculis reficiat. At heretico- 
rum doctrina publicz fidei et professionis suz secretim de- 
creta preponit; et cum nil spirituale habeat, suaviorem se 
catholicis pastoribus scientiam jactat docere, ut scilicet liben- 
tius audiantur et agantur que palam in ecclesia dici credique 
prohibentur. Et dulcius hauriatur insipientia, que putatur 
Scientia, cujus prohibita furatur audientia. Potest in aquis 
furtivis baptisma hzreticorum ; in pane abscondito, eorundem 
sacrificium designari. At juxta literam, mulier adultera in 
aquis furtivis, et pane abscondito, prohibita et illicita con- 
nubia dulciora esse asseverat. — Et ignoravit, quod gigantes 
ibi sint, &c.] Nescit adultera, nescit hzreticus, quia immundi 
Spiritus suas domus habitant; et qui in profundis inferni 
poenas luunt ezternas, ipsis actibus luxuriosorum, Ipsis hzre- 
ticorum dogmatibus, quasi convivis delectantur opimis. At 
cum rite in ecclesia Christi sacramenta celebrantur, Christi 
verbum auditur et conservatur (qui est sapientia Dei) con- 
stat, quod angelice virtutes ibi sint, et in excelsis coclorum 
convive fidelium. Panem enim cceli dedit eis; panem ange- 
lorum manducavit homo. 


LIBER SECUNDUS. 


Parabole Salomonis.| Novum ponit titulum, quia novum 
genus locutionis incipit; ut non sicut prius de singulis bono- 
rum malorumve partibus diutius disputet, sed alternis versi- 
bus actus utrorumque describat. 


IN CAP. X. Filius sapiens letificat patrem, &c.] Qui 
accepta fidei mysteria bene servat, letificat Deum Patrem ; 
qui vero hec actione mala vel hzresi commaculat, matrem 


IN PROVERB. CAP. X. 93 


contristat ecclesiam. — Non proderunt thesauri impietatis, &c. | 
Et transitoria morte sepius, ut Danielem et tres pueros; et 
a perpetua semper justitia liberat. At vero thesauri per im- 
pietatem congregati, etsi aliquando a morte corporali videntur 
eripere, plus tamen mali pro impietate qua acquisiti sunt, 
quam commodi in eo quod pro vita sunt dati, conferunt. — 
Non affliget Dominus fame animam justi, &c.] Et si quando 
injustum impii fame affligunt, vel etiam necant, non ledent 
animam ejus, quem Dommus in vita futura suz gloria visi- 
tationis consolatur; qui et easdem impiorum insidias in ipsos 
juste judicando retorquet. — Egestatem operata est manus 
remissa, &c.| Qui negligenter vivit in hoc seculo, egebit bonis 
in futuro; at qui fortiter Domino militat, divitiis «tern 
beatitudinis remuneratur. — Qui congregat in messe, filius 
sapiens est, &c.| Qui congregat Christo animas fidelium, filius 
sapiens est. Et quidem messis hec multa est, operarii autem 
pauci. Qui vero hoc tempore acceptabili a sua salute curan- 
da torpescit, confundetur in die tribulationis. — Benedictio 
Domini super caput justi, &c.] Justis dicetur in judicio: Ve- 
nite, benedicti Patris mei, percipite regnum. Os autem im- 
piorum, quod comessationi, ebrietati, et colloquiis malis servi- 
ebat, iniquitate, quam gessit, condemnabitur. Denique os 
illius operuit iniquitas, qui in tormentis positus linguam sibi, 
in qua ob plura scelera plus punitus est, refrigerari quesivit. 
— Memoria justi cum laudibus, &c.) Et in hac vita boni 
bonos, sive viventes, sive defunctos laudibus efferunt ; impio- 
rum autem et actus detestantur, et nomen. Et in vita futura 
justi in Dei laudibus vivunt, reproborum autem honor, no- 
menque, laudesque putribus gehenne suppliciis mutantur, 
ubi vermis eorum non morietur, et ignis non extinguetur. — 
Qui ambulat simpliciter, ambulat confidenter, &c.] Qui simpli- 
citer se vivere novit, facile cuncta spernit adversa, quia se 
per hzec ad gaudia venturum esse confidit, dicens cum pro- 
pheta: Dominus defensor est vite mex, a quo trepidabo? 
et cztera. At qui pravis incedit vis, nolens licet, patefit, ac 
digna factis recipit. Nihil enim occultum, quod non revela- 
bitur. — Qui annuit oculo, dabit dolorem.| Qui nutibus oculo- 
rum irridet aliquem, non evadet sine dolore tormenti ac pceni- 
tudinis. De qualibus dicit Psalmista, Qui oderunt me gratis, 

et annuebant oculis: vel certe qui annuit oculo, dabit dolo- 
rem, quia filius stultus est meestitia matri sua. — Stultus 
labtis verberabitur.] Vel suis videlicet, quibus damnari me- 
ruit, quia mors ct vita in manibus linguze; vel eorum, a qui- 
bus, quia corrigi non potuit, sententiam damnationis accepit ; 
quomodo Psalmista cum ait, Domine, libera animam meam 
a labiis iniquis et a lingua dolosa. Utrumque a Domino 
queerit, ut et ipse labia iniqua et linguam dolosam non ha- 
beat, et aliorum iniquitate, et dolis minime possit decipi. — 
Vena vita, os justi.| Et Dominus de doctoribus, Qui credit, 
inquit, in me, sicut dicit scriptura, Flumina de ventre ejus 
fluent aque vive. — Et os impiorum operit iniquitatem.] Im- 
pii sunt, qui vel sua vel proximorum errata, ne ad sanitatem 
perveniant, defendendo contegunt. Quod execrans propheta 
Dominum orat, ut non declinet cor suum in verbum malum, 
ad excusandas excusationes in peccatis. — In labits sapientis 
invenitur sapientia, &c.| Virga in dorso, est vindicta in pos- 
terioribus, id est, in sequenti vita; quam bene plaga illa 
famosa, qua Philistei in natibus feriebantur, exprimit. Qui 
ergo non vult virgam in dorso portare, portet in labiis sapi- 
entiam. Loquar laudes Christi, et precepta predicem. 
Verum, quia semper Deum laudare, non autem semper do- 
cere, non omnia quz novit, omnes docere sapienti convenit, 
recte subditur : — Sapientes abscondunt scientiam.| Scientes 
scilicet, quia est tempus tacendi, et tempus loquendi. Unde 
propheta: Dum consisteret peccator adversum me, obmutui ; 
et humiliatus sum, et silui a bonis. Et apostolus, Nihil 
judicavi me scire inter vos, nisi Christum Jesum, et hunc 
crucifixum. — Os autem stulti confusioni prorimum est.| Quia 
vel inordinate bona, vel aperte loquetur mala. — Sudstantia 
divitis, urbs fortitudinis ejus, &c.| Divites confidunt in divitiis, 
quasi in urbe munita; pauperes ideo pavent, ne deficiant, 
quia se norunt egenos. Spiritualiter qui in Deum dives est, 
per bona opera confidit in illo, quasi in urbe inexpugnabili, 
quz a nullo possit hoste superari; at qui virtutum inopia 
coangustantur, ideo ccelestibus egent divitiis, quia noxio 
pavore timent duros pro Domino tolerare labores. — Adscon- 
dunt odium labia mendacia, &c.] Si ergo verax et sapiens esse 
desideras, odium neque in abscondito cordis contege, nec per 

os contumeliam profer; sed tuum et cor dilectione, et os veri- 
tate repleatur. — Quasi per risum stultus operatur scelus, &c.] 
Prudentia a providendo nomen accepit. Stultus est igitur, 
qui gaudet in scelere. Sapientis autem est, et ejus qui viri 
nomine dignus sit, providere; quia risus dolore miscebitur, 
et gaudia peccandi poena sequetur ultionis. — Quod timet im- 
ptus, veniet super eum, &c.| De illo impio dicit, qui sciens 
peccat. Timet ergo impius videre districtum judicem; desi- 
derant justi dissolvi, et esse cum Christo. Ile, ne terrenis 
gaudus privetur, et sempiterna ultione plectatur; isti, ne 
incolatus eorum prolongetur, sed praemia, pro quibus certa- 
verunt, percipiant. Utrisque autem, quod corde timent, 
adveniet. — Quasi tempestas transiens, non erit impius, &c.] 
De persecutoribus ecclesie dicit, qui domum fidei sub- 
vertere quzrunt. Sed illa in vero fundamento, hoc est, in 
Christo collocata permanet, ipsi extemplo dispereunt. — 
Sicut acetum dentibus, &c.| Sicut hzreticorum perfidia bonis 
doctoribus molestiam generat et lachrymas ; sic male vivens 
catholicus, eis qui se fidem suam ex operibus ostendere jusse- 
runt, per inertiam gravis est. Oculi quippe et dentes, prz- 
dicatores sunt sanctz ecclesiz, qui ei recta itinera preevidere, 
et alimenta spirituali suggerere solent. Porro acetum, quod a 
vino degenerat, et fumus, qui ab igne ascendens evanescit, 
eos qui ab ecclesiastica suavitate et cartate per superbiam 
vel socordiam recedentes, hanc etiam verbis impugnant, figu- 
rate denuntiant. De quibus Joannes dicit, Ex vobis exierunt, 
sed non erant ex nobis,et reliqua.— Timor Domini apponet dies, 
&c.| Qui Deo fideliter serviunt, eterna luce donabuntur ; at qui 
impietati mancipantur, cum hac vita perdunt bona que ama- 
bant. — Expectatio justorum letitia, &c.| Patet, quia justi 
letantur in expectatione vite sequentis, quamvis contristan- 
tur afflictione pressure presentis. Unde illud, Tu es mihi 
refugium a pressura, que circumdedit me, exultatio mea. 
At vero impii, qui se putant in futuro requieturos, aut certe 
nullos post mortem futuros, falluntur. Neque huic repugnat 
sententiz, quod supra dictum est, Quod timet impius, veniet 
super eum. Sunt enim qui scientes futurorum bonorum 
malorumque judicium, nihilominus negligentia, vel despera- 
tione, vel etiam de industria peccant. Talibus ergo interitus, 

quem timent, adveniet. Sunt quia mala, que faciunt, aut 
nunquam punienda existimant, aut bene gesta; ideoque bona 
mercede remuneranda judicant. De quibus recte dicitur, 
quia spes impiorum peribit. Nam et de us, qui scientes pec- 
cant, subsequenter adjungit: — Fortitudo simplicis, vie Do- 
mini, &c.] Si, inquit, abdita scripturarum comprehendere 
non vales, non tamen de salute desperes, sed gradere viam 
Domini, age bona quz nosti, et inter fortes connumeraberis. 
Sed merito paveant illi, qui recta, que norunt, facere con- 
temnunt; quia certa restant, que patiantur mala. 


IN CAP. XI. Statera dolosa, abominatio est apud Deum, 
&c.] Statera dolosa, non tantum in mensuratione pecuniez, 
sed et in judiciaria discretione tenetur. Qui enim aliter cau- 
sam pauperis, aliter causam potentis, aliter sodalis, aliter 
audit ignoti, statera utique librat iniqua. Sed et is qui sua 
bene gesta meliora quam proximorum, suaque errata judicat 
leviora, trutina ponderat dolosa. Necnon et ille, qui onera 
importabilia imponit in humeros hominum, ipse autem uno 
digito non vult ea tangere. IIle etiam, qui bona in publico, 
et mala agit in occulto, pro iniquitate librze dolosz abomina- 
bitur a Domino. At qui sinceriter agit in omnibus, qui cau- 
sam et causam zqua lance discernit, is nimirum justi judicis 
voluntati et actioni congruit. — Udi fuerit superbia, &c.| Quia 
superbe et contumeliose se gerunt, per contemptum sive 
ignorantiam discipline, vel proximis contumelias ingerunt ; 
vel certe, quia omnis qui se exaltat, humiliabitur. — Udi 
autem humilitas, &c.] Abscondisti hec a sapientibus et pru- 
dentibus, et revelasti ea parvulis, id est, humilibus. — Mortuo 
homine impio, nulla erit ultra spes.| Heu miser! Hanc sen- 
tentiam pertransiit Origenes, qui post universale extremumque 
judicium vitam credidit omnibus impiis et peccatoribus dan- 
dam. Notandum autem, quod etsi impiis post mortem spes 
veniz non est; sunt tamen qui de levioribus peccatis, quibus 
obligati defuncti sunt, post mortem possunt absolvi; vel 
poenis videlicet castigati, vel suorum precibus, eleemosynis, 
missarum celebrationibus absoluti. Sed hc quibuscumque 
fiunt, et ante judicium, et de levioribus fiunt erratis. Qui 
autem longo se post judicium tempore liberandos putant, fal- 

luntur; et fortasse pertinet ad eos quod sequitur: — Et ex- 
pectatio sollicitorum peribit.| Item alia est sollicitudo, qua boni 
semper ad implenda Dei precepta sunt accincti; alia, qua 
reprobi cum scientes peccant, solliciti metuunt, ne quando 
zeternam rapiantur ad ponam. Ideoque recte expectatio 
eorum, qui Deo sollicita mente serviunt, coronabitur; eorum 
vero, qui Deum contemnentes, et ante judicium ejus propria 
conscientia se accusante condemnantur, expectatio sollicito- 
rum peribit. Hunc versum longe aliter habet antiqua trans- 
latio, que ait: Defuncti hominis justi non peribit spes, gloria 
autem impiorum peribit. — Justus de angustia liberatus est, 
&c.] Martyr quisque de angustia passionis liberatus est post 
mortem, et tradetur in poenam pro ejus causa persecutor, qui 
illum angustiavit. Jacobus martyrio coronatus est, Petrus 
de carcere salvatus est; et Herodes, qui eos persecutus est, a 
vermibus visibiliter consumptus, raptus est invisibiliter eo, 
ubi vermis ejus non morietur, et ignis ejus non extinguetur. 
— Simulator ore decipit amicum suum, &c.] Heereticus simu- 
lans doctrinam catholicam, decipit auditorem suum; qui 
autem juste veritatem sequuntur evangelii, liberabuntur sci- 
entia catholica, ne decipula rapiantur heretica. — Qui despicit 
amicum suum, indigens corde est, &c.| Non est despiciendus, 
vel deridendus a nobis, qui non simpliciter amare probatur, 
etiam si quid inepte per inertiam facit; qui enim hoc facit, 
indignus est sapientia. At vero prudens quisque de talium 
commissis, publice tacet; sed hzc occulte castigat. Quod 
idem sequentibus versiculis arctius inculcatur, dum dicitur: 
— Qui ambulat fraudulenter, revelat arcana, &c.| Et in evan- 
gelio Dominus, Si peccaverit in te frater tuus, vade et cor- 
ripe eum inter te et ipsum solum; 51 te audierit, lucratus eris 
fratrem tuum, &c. Unde et hinc recte subinfertur: — Udi 
non est gubernator, populus corruet, &c.| Ne enim te putares 
amici commissa, si corrigere non potes, ultra celare debere, 
recte dicit, populum sine gubernatore corruere ; salvari autem, 
ubi multa sunt consilia; ut ostendat, quod solus emendare non 
vales, pluribus esse revelandum, ut unanima omnium corrigatur 
industria.— Affligetur malo, qui fidem facit pro ertraneo.| In 
promptu est literz sensus. Sed est a sorte sanctorum extra- 
neus, quod peccata sua peenitendo corrigere dissimulat; et 
VOL. IX. H 

quicumque talibus vel communionis gratiam concedit, vel vitam 
promittit aternam, quia pro extraneo fidem fecit, seipsum pro- 
fecto ante districti judicis oculos ultione dignum reddidit. — 
Qui autem cavet laqueos, &c.| Securus erit in futuro, qui tunc 
bene formidolosus, et sua sedulus errata per pcenitentiam curat, 
et ab impeenitentium se societate servat immunem.— Manus in 
manu, non erit innocens malus.] Qui manum jungit in manu, 
nil utique operatur. Sed manus in manu non erit innocens 
malus; quia etsi ab impia actione manus ad horam substrahit, 
cordis tamen innocentiam malus habere non valet. Unde et 
premittitur, Abominabile Domino cor pravum.— Semen autem 
justorum salvabitur.] Hoc est quod supra dicitur, Seminanti 
autem justitiam, merces fidelis. Vel certe, Semen justorum 
salvabitur; quia qui praecedentium justorum exempla sectan- 
tur, horum quoque vestigia ad videnda salutis zeternz gaudia 
sequuntur. De quibus Esaias, Omnes qui viderint eos, cog- 
noscent eos; quia isti sunt semen, cui benedixit Dominus. 
— Circulus aureus in naribus suis, &c.| Circulum aureum si 
in naribus suis infixeris, nihilominus illa terram vertere naso, 
et volutabro luti properat immergi; ita mulier fatua, si pul- 
chritudinem vultus vel habitus acceperit, suam tamen faciem 
ad infima declinare, suam speciositatem ad evertendos ubique 
castitatis flosculos circumferre, seque cceno voluptatis inqui- 
nare diligit. Aliter, Qui ornamentum divinorum eloquiorum 
meditando consequitur, sed hoc male vivendo insequitur, cir- 
culum aureum habet in naribus; sed more suis terram subi- 
gere non desistit, quia quod odore notitiz percepit, immunda 
actione sordidavit. Ideoque talis anima, mulier pulchra et 
fatua esse censetur, quia carnalibus dedita illecebris, pulchra 
est per scientiam, sed per actionem fatua. Aliter: Qui doc- 
trinam hzreticam omni nitore videt eloquentiz spendere, nec 
sic tamen sapientix apto intellectui congruere, circulus, hic 
Inquit, aureus in naribus suis, id est, pulchra et circum- 
flexa locutio in sensibus mentis stultz; cui ex eloquio aurum 
pendet, sed tamen ex terrenz intentionis pondere, more suis, 
ad superiora non respicit. Quod secutus exposuit, dicens, 
Mulier pulchra et fatua, id est, doctrina heretica: pulchra, 
per verbum ; fatua, per intellectum. — Desiderium justorum 
omne bonum est, &c.| Semper justi justitiam ubique regnare 

desiderant, at contra impii, etiam cum quiescere ab impietatis 
executione videntur, proposito tamen dire mentis ad inferen- 
dam cuilibet vim furoris intendunt. Et hoc est quod supra 
dicitur, Manus in manu non erit innocens malus; item, Pre- 
stolatio impiorum furor; quia plerumque ira per silentium 
clausa, intra mentem vehementius xstuat. — Ali dividunt 
propria, &c.) Quia centuplum accipiunt in hoc tempore, et 
in futuro seculo vitam zternam. — Alii rapiunt non sua, &c.] 
Semper, inquit, in egestate, non solum in tormentis, ubi nec 
stillam aque, unde ad modicum refrigerentur, accipiunt ; sed 
et in presenti, ubi quamvis innumera rapiat, semper avarus 
eget. — Anima que benedicit, impinguabitur, &c.] Qui exte- 
rius predicando benedicit, interius augmenti pinguedinem 
recipit. Et dum sacro eloquio mentem auditorum debriare 
non desinit, potu multiplici muneris debriatus excrescit. — 
Qui abscondit frumenta in tempore, &c.] Qui sanctz preedi- 
cationis apud se verba retinet, talis maledicetur in populis, 
quia in solius culpa silentii pro multorum, quos corrigere 
potuit, pena damnatur. Ipse est servus piger et malus, qui 
pro retentione talenti, quod accepit, in exteriores tenebras 
missus est. Vendunt autem frumentum, qui verbum vite 
audientibus conferunt, a quibus pretium fidei et confessionis 
recipiant, dicente Domino, Negotiamini dum venio. Quorum 
capiti benedictio supervenit, dum singulis de tali negotio 
redeuntibus, Dominus dicit: Euge, serve bone et fidclis; quia 
super pauca fuisti fidelis, supra multa te constituam; intra in 
gaudium Domini tui.— Bene consurgit diluculo, gui querit bona, 
&c.] Bona querere que facere debeas, quibus ad ccelestia 
bona pervenias, hoc est bene diluculo consurgere; id est, 
crescente luce scientiz, ad bonum opus accingi. Vel certe 
bene, id est, ad vitam consurgit, in tempore resurrectionis, 
qui nunc bona querit in tempore operationis. Qui autem 
mala que dicat sive agat, modo solers inquirit, tunc eo- 
rum pondere, ne ad altiora regni perveniat, retardabitur. — 
Qui confidit in divitiis suis, corruet, &c.| Qui preesentibus 
bonis inhians, futura non cogitat, utrisque in novissimo care- 
bit. Qui autem spe futurorum preemiorum bona faciunt, in 
presenti, juste quod sperant, accipiunt. Virens quippe in 
arbore folium, fructus, quos nondum ostendere habet, signat 
H 2 

affuturos. Et justi quasi virens folium germinant, quia spe 
salvi facti, in fide ac virtutum gratia proficere non cessant, 
donec ad fructum desiderate retributionis, hoc est patriz 
celestis, attingant. — Qui conturbat domum suam, possidebit 
ventos, &c.| Qui mentem suam tumultus cogitationum max- 
imarum conturbari non metuit, hanc utique malignorum spi- 
rituum flatibus, quibus obruatur, aperit. Et qui stultus 
sapientem persequitur, per hoc ei etiam dominando servit, 
quia patientiam ejus premendo, probatiorem reddit; ut se 
videlicet damnato, ille bravium, pro quo certabat, accipiat. — 
Fructus justi, lignum vite.| Merces justi, visio est Christi. 
Tpse namque est sapientia; de qua dictum est, Lignum 
vite est amplectentibus eam. Et in Apocalypsi, Qui vice- 
rit, inquit, dabo ei edere de ligno vite, quod est in para- 
diso Dei mei. Et hunc fructum modo justi expectant; quia 
diu, sicut pradictum est, quasi virens folium germinant. 
— Et qui suscipit animas, sapiens est.) Qui animarum curam 
pro Domino suscipit, ut eas scilicet vel errantes doceat, vel 
meestas soletur, vel egentes temporalibus bonis sustentet, vel 
renitentes ad remedia salutis pertrahat, vel pastore destitutas 
gubernet, quo una secum plures ad Dominum perducat; qui, in- 
quam, ita animas suscipit, sapiens est, quia nimium suz anime 
per hec, unde sublimius cum Domino regnet, procurat. — Si 
justus in terra reciptt, &c.| Si sancti martyres tanta passi sunt 
justi, quanta putas eos manere tormenta, qui illos affligebant 
injuste? Si Job et Tobias, czterique Dei electi, tanta in hac 
vita receperunt adversa, quid contristaris, si te, qui tam longe 
infra illorum vestigia jaces, tentans ad modicum afflictio tan- 
git? Et quidem te, etsi impium dicere et credere non debes, 
peccatorem tamen te esse, id est, aliqua habere peccata, parva 
sive magna, aperta sive occulta, inficiari non debes. Immo con- 
fiteri debes, ne te ipse seducas, et veritas in te esse non possit. 
Si ergo justi in terra receperunt, Abel martyrii, et Job exem- 
plar patientiz; quanto magis impii, Antiochus atque He- 
rodes? Et peccatores in evangelio, paralytici, non nisi dimis- 
sis primo peccatis, curaria Domino potuerunt. Notandum 
quod hanc sententiam Petrus in epistola, juxta antiquam 
translationem, posuit, dicens: Et si justus vix salvabitur, im- 
plus et peccator ubi parebunt ? 

IN CAP. XII. Qui bonus est, hauriet a Domino gratiam, 
&c.] Horum versiculorum connexio talis est: Qui bonus est, 
non confidit cogitationibus suis, sed Domini gratiam querit, 
ac per illam accipit, ut pie vivere possit. Qui autem cogita- 
tionibus suis confidit, bonus esse nequit. Nam qui gratiam 
superni Adjutoris patere non curat, merito in impia actione 
perdurat. — Mulier diligens, corona viro suo, &c.] Patet literze 
sensus, quia mulier bona et casta honorem viro prebet in 
omnibus, ejusque virtutibus ipsa domum bene regens, quasi 
gratiam addit coronz; at vero adultera, etsi foris speciosa 
patet, intus foetore luxuriz sua membra coinquinat. Verum 
spiritualiter ecclesia coronam Christo, non aliam quam seip- 
sam offert.— Omnes enim qui in circuitu ejus sunt, &c.| Et 
filius Sirach de magno sacerdote: Ipse stans juxta aram, et 
circa illum corona fratrum. At ossa, id est, virtutes, quas 
hereticorum factio cernitur habere, putredo pravi dogmatis 
corrumpit. — Cogitationes justorum, judicia, &c.| Justi sua 
facta, si Domino placeant, sedula meditatione dijudicant, ne 
forte ipsis minus sollicitis, supernus arbiter contra eos invisi- 
biliter adversa disponat ; juxta illud apostoli, Si nos metip- 
sos dijudicaremus, non utique judicaremur. At reprobi, divini 
timoris obliti, de fraude, quam faciunt, sua consilia cogunt. — 
Verte impios, et non erunt, &c.| Versi de-hac vita imp non 
erunt, quod fuerant ; quia post mortem non qualia credebant, 
inveniunt, sed spe sua frustrati, pro preemus tormenta reci- 
piunt. Domus autem justorum, id est, ecclesia, que partim 
pereprinatur in terris, partim regnat in coelo, nunquam defi- 
cit ; sed quecumque membra ejus hinc illo perveniunt, ibi- 
dem gaudia, que sperabant, inveniunt. Aliter, Verte impios, 
et non erunt, quod multa impietas in diis gentilium, multa in 
sectis hereticorum, multa in prestigiis magorum, multa in 
persecutionibus extitit paganorum. Sed his Domino donante 
subversis, ablata est pariter et memoria impietatis eorum, 
etiam ipsi apices stulti, ipsa dogmata igne rapta, ut in Epheso 
actum tempore apostolorum legimus. Domus autem justo- 
rum permanebit; quia sancta ecclesia nunquam abscondi 
potuit vel auferri, nil ex ejus corrumpere scripturis, in nullo 
ejus fidem violare tanta temporum longitudo prevaluit. Po- 
test et ita intelligi, Verte impios, et non erunt; converte eos 

ab impietate, et non erunt jam impii, sed justi. Pro quo alia 
translatio dicit, Quocumque se vertit scelestus, extermina- 
bitur. Cui contra de sanctis dicitur: Quoniam diligentibus 
Deum, omnia cooperantur in bonum. — Doctrina sua nosce- 
tur vir.| Viros vocare solet scriptura eos, qui virtutibus sunt 
preediti divinis. Unde apostolus: Vigilate, state in fide, 
viriliter agite. Doctrina ergo sua quisque vir esse noscitur ; 
quia et si recta docet, et heec operibus implet, sanctus esse 
colligitur. — Qui autem vanus et excors est, &c.} Quia scilicet 
ipse virilis animi fortitudinem habere contempsit. — Melior 
est pauper et sufficiens sihi, &c.| Melior est idiota et simplex 
frater, qui bona, que novit, operans, vitam meretur in ceelis, 
quam qui clarus eruditione scripturarum, vel etiam doctoris 
functus officio, indiget pane dilectionis. De cujus dilectionis 
parte, ea que ad proximum pertinet, subsequenter adjungit : 
— Novit justus animas yumentorum suorum.| Id est, miseretur, 
et compatitur habitudini ac fragilitati proximorum sibi com- 
missorum, — Viscera autem impiorum crudelia.| Qui non 
solum non compatiuntur subditis, sed etiam juxta hoc quod 
Dominus ait: Percutiunt pueros et ancillas, dicentes, Moram 
facit Dominus meus venire. — Qui operatur terram suam, &c.] 
Qui exercet animam suam spiritualibus studiis, et nunc vir- 
tutum, et tunc dapibus satiabitur premiorum. Qui autem 
pro salute anime suz laborare detrectat, tunc inter stultos 
reprobabitur ; tametsi nunc vel divina vel humana sapientia 
gloriosus videtur. — Desiderium impii, monumentum est pessi- 
morum.| Desiderat impius precedentes imitari malos, et de 
ilorum vita atque actibus loqui. Vel certe, Desiderium 
impii monumentum est pessimorum, quia omne desiderium 
ejus eo tendit, quamvis ipso nesciente, ut cum prioribus 
injustis eeternz mortis carcere claudatur. Verum, quia tales 
exitum, quem minime prevident, incurrunt, dicit contra de 
bonis: — Radix autem justorum proficiet.| Quia nimirum 
fides et caritas electorum, qua radicati sunt in Christo, 
nequaquam eos fallit, sed ad perfectiora semper accrescens, 
plus quam sperare novit, in futuro percipiet.— De fructu 
oris sui, unusquisque replebitur bonis.) Fructus oris, est 
sermo bonus; nam qui mala loquitur, non fructum oris 
generat, sed damnum. Omnis igitur, qui bona loquitur, 

bonis donabitur xternis; si tamen his, que loquitur, actu 
non repugnet. Hoc etenim vigilanter adjungit, cum dicit, — 
Et guxta opera manuum suarum retribuetur ei.] Neque enim 
aliter fructuosus fit suus sermo doctori, nisi ipse prior faciat 
bona, que docet. — Fatuus statim indicat iram suam, &c.] 
Qui se in presenti desiderat ulcisci, fatuus est; qui autem 
pro Domino injuriam contemnit, sapiens. Hunc versiculum 
alia translatio sic habet, Stultus eadem hora pronuntiat iram 
suam, occultat autem ignominiam suam astutus. Non autem 
ignominiosam iracundiz passionem ita a sapientibus occul- 
tandam esse decernit, ut ejus velocitatem culpans non prohi- 
beat tarditatem, quam utique, si per necessitatem humane 
infirmitatis irruerit, ideo censuit occultandam, ut dum ad 
presens sapienter obtegitur, sapientius amoveatur, et in per- 
petuum deleatur. Hec est enim natura ire, ut dilata lan- 
guescat et pereat; prolata vero, magis magisque conflagret. — 
Est qui promittit, &c.) Promittunt se nonnulli obedire veri- 
tati, sed ubi tentatio terrens sive blandiens, impedimentum 
prestiterit, deserunt quidem ccepta, sed tamen conscientia 
promissi, quasi gladio punguntur. — Lingua autem sapien- 
tium, sanitas est.| Quia et bona que promittunt, ipsi perfi- 
ciendo ad vitam perveniunt; et aliis, quz sequantur, predi- 
cando demonstrant. — Labium veritatis firmum erit in per- 
petuum, &c.] Fides ecclesiastica semper manebit. Qui autem 
repente nova dogmata infert mendacii, est minister heretici. 
— Homo versutus celat scientiam.| Versutus hoc loco in bono 
intelligitur, id est, sapiens et prudens, qui nonnunquam de 
industria sua celat scientiam. Duplici nimirum ratione, vel 
non valens infirmis auditoribus loqui,.quasi spiritualibus, sed 
quasi carnalibus, vel nolens sanctum dare canibus, neque 
ante porcos margaritas projicere. — Et cor insipientium pro- 
vocat stultitiam.| Quando vel ipsi plus appetentes sapere, 
quam oportet sapere, eo usque ad meditandum prosiliunt, ut 
pro sapientia teneant stultitiam ; vel certe alios quae necdum 
capere queunt, docere nitentes, ad majorem eos stultitiam 
provocant, et quasi parvis oculis lumen ingerentes solis, mo- 
dicum lucis quod cernere videbantur auferunt. — Manus 
fortium dominabitur, &c.| Perfecti quique non solum vitiorum 
bella superant, sed et electis fratribus major virtutum gratia 

principantur. Qui dissoluti animo, peccatis implicari non 
metuunt, pessimo exactori diabolo tributa vitiorum quotidie 
solvunt ; et si non dominium ejus viventes poenitendo evase- 
rint, post mortem traditi eidem, in carcerem ab eo poenarum 
mittuntur zternarum; juxta quod Dominus in evangelica 
parabola testatur. Neque enim de talium correptione despe- 
randum est, cum protinus adjungatur: — Meror in corde vire 
humiliavit illum, &c.] Quia nimirum necesse est, ut prius 
peccatorem meeror peenitentiz salubriter humiliet; et ita 
postmodum per judicium sacerdotis, sermo datz reconcilia- 
tionis letificet. Qui neglexit damnum propter amicum, jus- 
tus est. Si hoc de generali pecuniz largitione, et puro ho- 
mine amico recte dicitur; quanto magis justitiz corona dig- 
nus est, qui propter eum, qui dixit, Dico vobis amicis meis, 
ne terreamini ab his qui occidunt corpus; vel vendens que 
possidet, pauperibus tribuit, vel rapinam bonorum suorum 
cum gaudio suscipit, vel certe ipsam in passione carnem mor- 
tificandam, sive occidendam tradit? — Iter autem impiorum 
decipiet eos.| Cum vel sua retinere, vel aliena rapere gaudent. 
Unde recte subjungitur : — Non inveniet fraudulentus lucrum, 
&c.] Fraude namque acquisita pecunia, plus in anima damni, 
quam lucri addit in arca. Et qui propriam pro Domino sub- 
stantiam novit dispensare, remunerante ipso, pro terrenis 
ceelestia dona recipiet. Aliter, — Non inveniet fraudulentus 
lucrum, &c.] Qui fraudulenta mente simulat se esse bonum, 
nequiter vivens in occulto, non inveniet bona vitz sequentis ; 
qui autem substantiam virtutum spiritualium veraciter acqui- 
rit, mercabitur ex ea claritatem regni perennis; quod versibus 
sequentibus apertius dixit, In semita justitiz, vita; iter autem 
devium ducit ad mortem. Semita enim justitiz substantiam 
acquirit virtutum, quibus zterne vite claritas, auro pretiosior 
emitur; iter autem pravum, quo fraudulentus incedit, perdito 
lucro temporali, quod appetit, ad mortem, quam przvidere 
noluit, tendit sempiternam. 


IN CAP. XIII. Filius sapiens, docirina patris, &c.|*Tan- 
tum distat inter sapientem et stultum, ut hic aliquando pro- 
fectu eruditionis ad eum qui se docuerat, docendum perveniat 
ille, nec cum arguitur, novit audire. — Vult et non vult piger, 

&c.| Recte pigri vocabulo denotatur, qui vult regnare cum 
Deo, et non laborare pro Deo. Delectant preemia, cum pol- 
licentur ; deterrent certamina, cum jubentur. De quo Jacobus 
ait, Vir duplici animo, inconstans est in omnibus viis suis. 
Et filius Syrach: Vz peccatori terram ingredienti duabus 
viis! Qui autem jussa operantur Dominica, ideo faciunt, quia 
anima illorum perfecta supernorum dulcedine reficitur ; juxta 
eum qui Dominum obsecrat, dicens, Sicut adipe et pingue- 
dine repleatur anima mea. Vel certe anima operantium im- 
pinguabitur, quia qui piis pro Domino laboribus insudant, 
ceelesti et immarcessibili post labores mercede donabuntur. — 
Est quasi dives, cum nihil habeat, &c.| Dives sibi videbatur 
ille, qui induebatur purpura et bysso, et epulabatur quotidie 
splendide ; sed quia Deum non habuit, comperit in fine nihil 
fuisse quod habuit. Unde dictum est de talibus: Dormierunt 
somnum suum, et nihil invenerunt omnes viri divitiarum in 
manibus suis. Pauper econtrario videbatur Lazarus, qui 
jacebat ad januas ejus, ulceribus plenus; sed in multis erat 
divitiis, qui virtutem habuit humilitatis, qui Conditorem om- 
nium divitiarum, videlicet Deum, corde gestabat. Quid autem 
verze divitize valeant, quid vera paupertas agat, subdendo ma- 
nifestat. —- Redemptio anime viri, divitie sue, &c.] Qui ergo 
animam suam vult redimi a futura ira, congreget divitias 
bonorum operum. Qui enim eget hujusmodi divitiis, incre- 
pationem districti judicis sustinere non valet. De qua Psal- 
mista postulat, dicens: Domine, ne in ira tua arguas me, 
neque in furore tuo corripias me. Alioquin pauperes spiritu 
non ibi increpantur a Domino, sed benedictionem zternze 
hereditatis percipiunt. — Lur yustorum latificat, &c.] Lux 
justorum, que perpetuo leetificat, spes est futurorum ; lucerna 
impiorum, quz repente exstinguitur, felicitas seculi labentis. 
Inter superbos semper jurgia sunt; qui autem agunt cuncta 
cum consilio, reguntur sapientia. Jurgantur semper inter se 
heretici, jurgantur et ceeteri reprobi, quia videlicet non norunt 
unitatem fidei et veritatis. Fideles autem, qui consilio divi- 
norum eloquiorum frui non cessant, reguntur moderatione 
sapientiz, quz eos jurgari non sinit. — Sudstantia festinata 
minuetur, &c.| Qui volunt divites fieri, incidunt in tentatio- 
nem, neque ipsas divitias, quas vel acquirunt vel cupiunt, 

perpetuo possident; qui autem pro accipienda substantia 
premiorum ceelestium justis insistit laboribus, multiplicia 
superne beatitudinis munera percipiet. De quo apte sub- 
ditur : — Spes que difertur, affligit animam, &c.| Quia nimi- 
rum quamdiu differtur spes zternorum, affligitur anima fide- 
lium, vel pro dilatione videlicet bonorum quz amat, vel pro 
illatione malorum que tolerat. At ubi venerit quod desiderat, 
facile obliviscitur quod sustinuerat; quia in sternum vivere 


incipit cum suo Redemptore, quem tota intentione quzrebat.: 


Ipse est autem lignum vitz amplectentibus se. — Qui detra- 
hit alicui rei, &c.| Qui bone rei detrahit, se in futurum obli- 
gat; quia quod non debuit faciendo, poenam sibi, qua con- 
stringatur, preparat; sed et is qui malz rei detrahit, ipse se 
in futurum obligat, non ut pro tali detractione pcenam luat, 
sed ut post detractionem sese cautius agat; quia nimirum 
quod in aliis juste reprehendit, ipse impune non admittit, 
clamante apostolo, Qui preedicas non furandum, furaris? qui 
dicis non moechandum, mecharis? qui abominaris idola, 
sacrilegium facis ? — Qui autem timet preceptum, &c.| Melius 
est ergo de sua quemque fragilitate metuere, ne forte divina 
prevaricentur imperia, quam aliorum errata stulto ore lace- 
rare, dicente apostolo, Et si praeoccupatus fuerit homo in 
aliquo delicto, vos, qui spirituales estis, instruite hujusmodi in 
spiritu mansuctudinis, considerans teipsum, ne et tu tenteris. 
— Astutus omnia agit cum consilio, &c.| Ubi omnia cum con- 
silio docet esse agenda, divinum potius, quod sacris eloquiis 
indutum est, quam humanum intelligit consilium. Fatuus 
est enim, qui extra hoc consilium vivit, quamvis naturaliter 
astutus videatur ; et prudens, de quo recte subditur, — Nun- 
tius tmpi cadet in malum.| Arrium autem dicit et Sabellium, 
czeterosque angelos, id est, nuntios Satanze; qui quoniam 
consilium neglexerunt divinarum scripturarum, deciderunt in 
malum gehennalium tormentorum. — Legatus autem fidelis, 
sanitas.| Id est, catholicus quisque pradicator sanitatem sibi 
suisque auditoribus acquirit aternam. — Desiderium si com- 
pleatur, delectat animam, &c.| Omne desiderium, sive bonum 
sive malum sit, ubi affectum pravenerit, delectat animam ; 
sed stulti, qui carnalibus solum desideriis gaudent, detestan- 
tur eos qui pro amore ccelestium, infima oblectamenta con- 

temnunt. — Qui cum sapientibus graditur, sapiens erit, &c.] 
Cum sapientibus ire, est sapientium actus imitari, Quam- 
libet ergo simplex quisque sit, et rusticus, qui arcana sapien- 
tiz comprehendere nequeat, si tamen sapientium exempla 
vivendo sectatur, jure inter sapientes annumerabitur. Qui 
vero stultos, non propter naturam, quia homines sunt, sed 
propter stultitiam, quia mimi sunt vel histriones, vel aliqui 
tales, non ut instruendo corrigat, amat, sed ut favendo dete- 
riores efficiat ; talis nimirum, etsi per ingenium et doctrinam 
sapiens esse videtur, stultorum nota dignus simul et damna- 
tione tenebitur. — Bonus relinguit heredes filios, &c.| Sepe 
videmus bonos sine filiis obire, immo majora a Domino pre- 
mia polliceri his qui filiorum procreationi, virginitatis casti- 
moniam przposuerint; sed et substantiam justorum a pecca- 
toribus tolli. Nam et apostolus glorificat eos, qui rapinam 
bonorum suorum cum gaudio susceperunt. Unde spiritualiter 
intelligendum, quia bonus et justus Dominus est, qui post 
passionem suam ascendens in ccelum, reliquit heredes suze 
doctrine, apostolos et successores eorum, ad cujus fidem 
conversa est multitudo gentium, que erat substantia diaboli. 
Intravit namque in domum ejusdem male fortis adversarii, et 
eum majori virtute conterens, diripuit arma ejus, in quibus 
confidebat, et spolia ejus distribuit, ut ipse in evangelio tes- 
tatur. Vel certe, justo substantia custodita est peccatoris, 
quando ablatum est a Judeis regnum Dei, et datum est genti 
facienti fructus ejus. — Multi cibi in novalibus patrum, &c.] 
Absque judicio recto facit, qui divitiis congregandis sedulus 
insistit ; et has aggregatas non ipse pro redemptione anime 
suze pauperibus dispensat, sed aliis post se dispensandas 
reservat, juxta quod in superiori versu juxta literam dicitur: 
Et custoditur justo substantia peccatoris, maxime cum sibi 
victus abundet ex jure paterne hzreditatis, neque ullas pecu- 
nias colligendi necessitas incumbat. Hoc est enim quod ait, 
Multi cibi in novalibus patrum. Juxta sensum vero spiritua- 
lem, multi sunt cibi alimoniz ccelestis, in dictis et exemplis 
venerabilium patrum; et absque ratione facit, qui his legen- 
dis, meditandis, exponendis instans, non suz saluti per hoc, 
sed aliorum potius servit, dum ipse ab his qui legit, vel acti- 
bus reprobis, vel etiam impietate sensus heretici discrepat. 

Talis namque in novalibus patrum, id est, operibus sive ser- 
monibus patrum optima institutione excultis, non sibi, sed 
aliis subsidium acquirit, illis videlicet, qui tractatus ejus 
legentes, arcana per eos spiritualis sensus, quibus interius 
reficiantur, inveniunt. Utrique autem sensui convenit apte 
quod sequitur, — Qui parcit virge, odit filium, &c.] Nam et 
pater bonus filium, et discipulum magister catholicus, ne ad 
iniquitatem deflectat, sollicitus erudit. Przecedentem autem 
versiculum antiqui interpretes ita transtulerunt: Viri justi 
divitiis, annis multis fruentur; iniqui autem perient breviter. 
— Justus autem comedit, et replet animam suam, &c.| Justus 
percipit cibos sapientiz, qui in novalibus patrum, hoc est, in 
operibus ac verbis precedentium justorum, probantur ex- 
orti: et hos ad profectum animz suz bene vivendo trajicit. 
Venter autem impiorum, id est, capacitas sensus hereticorum, 
insaturabilis ; quia sicut apostolus ait, Semper discentes nun- 
quam ad veritatis scientiam perveniunt. Quare autem satu- 
rari scientia non merentur, nisi quia nequaquam refecti cibis 
paternz institutionis, aliis hos congregant absque judicio? 


IN CAP. XIV. Sapiens mulier edificabit domum suam, &c.] 
Et unaqueque anima fidelis, et ecclesia per orbem catholica, 
mansionem sibi in patria ccelesti bonis actibus exdificat ; at 
vero reprobi, ea quee bene sunt a bonis ordinata, male viven- 
do, et etiam aliquando aperte repugnando dissipant. Quare 
autem stulti sapientum actus lacerent, sequentibus verbis 
ostenditur, cum dicitur: — Ambulans recto itinere, et timens 
Deum, &c.] Abominatio est enim peccatori religio. Stultum 
videtur incredulis, cum fideles propter Dei timorem non 
tantum abjiciunt timorem, sed et tormenta derident eorum 
qui occidunt corpus. De quibus adhuc apte subjungitur: 
— In ore stulti virga superbie, &c.| Quia stulti per vanilo- 
quium humiles, quos despiciunt, affligunt; sed idem humiles 
spiritu per doctrinam se sapientiz, ne decipiantur, muniunt. 
— Ubi non sunt boves, presepe vacuum est, &c.| Herent hac 
a superioribus. Boves namque doctores catholicos; preesepe, 
cetuum auditores; segetes, dicit fructus operum bonorum. 
Incassum ergo tumet superbus, et indocta eloquentia verbe- 
rat aures ac corda subjectorum; quia ubi non sunt docti 

preedicatores, frustra ad audiendum confluit turba plebium. 
Ubi autem plurimz operationes apparent virtutum, ibi aper- 
tissime clare, quia non hereticus in vanum garrivit, sed pro 
verbi fruge laboravit ille, qui et ipsum verbum casto ore 
ruminare, et viam veritatis recto discretionis pede noscet in- 
cedere. Nec mirandum, cur in presepi auditores significari 
dixerimus, cum bos alatur de presepi, doctor autem verbo au- 
dientes soleat nutrire. Sed intuendum, quia et de labore bovis 
presepe impletur; et ipse bos suo fructu de preesepi reficitur. 
Quia nimirum predicator fidelis et audientes verbo reficit, et 
eadem refectione apud Dominum ipse reficitur; quod in opere 
figuratur Heliz, qui apud Sareptanam viduam quam pascit, et 
ipse pascitur. — Querit derisor sapientiam, &c.| Caiphas qui 
Domino dixit, Adjuro te per Deum vivum, ut dicas nobis, si 
tu es Christus; quia male querebat, invenire quod quzrebat 
non meruit. At discipuli qui se humiliter auditui veritatis 
subdiderant, accepta Spiritus gratia, non solummodo Christum 
Dei Filium cognoscere, sed et abdita scripturarum intelligere 
meruerunt. Sed tunc doctrina prudentium facilis erat, quan- 
do Cornelius cum domo sua, et cexteri tales verbum humiliter 
audientes, mox credebant, et accepto Spiritu Sancto, linguis 
loquebantur omnibus. Nunc quoque doctrinam fidei catho- 
lice prudens quisque, dum catechizatur, facile percipit ; quam 
heeretici, quia perverse quzerunt, nunquam prorsus inveniunt. 
— Vade contra virum stultum, .&c.] Ideo derisor sapientiam, 
quam querit, non invenit, quia etsi aperte contra illius stul- 
titiam disputando incedas, nescit intelligere que dicis; ut 
Arrius, qu verbum consubstantialitatis in Patre et Filio, nus- 
quam scripturarum inveniri posse contendebat, cum ei mani- 
feste objiceretur, Ego et Pater unum sumus; et, Deus erat 
Verbum, &c. Ideo doctrina prudentium facilis est, quia labia 
prudentiz sapientia. Id est, quia labia quecunque pruden- 
tiz moderamine reguntur, de sapientia solum loqui et audire 
dulce habent; eique meditatione operam dare satagunt. — 
Cor quod novit amaritudinem anime sue, &c.] Amaritudinem 
anime habent electi, quamdiu a gaudiis differuntur eternis; 
et reprobi, cum desideriis affliguntur perversis. Sed electi, 
quia in luce ambulant, amaritudinem suam, quanto sit gaudio 
mutanda prevident. Porro reprobi propria sponte cecati, 

quid in presenti patiantur, non vident; quod in futuro sint 
passuri, non prevident. Ideoque a futuris bonorum gaudiis 
remanebunt extranei; quia amaritudinis eorum presentis 
non noverunt esse participes. Unde et apte subditur: — 
Domus impiorum delelitur, &c.| Domo quippe in mansione, 
tabernaculis uti solet in itinere; domus igitur impiorum 
delebitur, quia habitationem vitz presentis, in qua semper 
manere desiderabant, perdent in morte reprobi, et hoc quod 
non previdebant, exilium perpetue damnationis subibunt. 
Tabernacula autem justorum germinabunt, quia presens 
eorum conversatio, in qua incolz sunt apud Deum, et pere- 
grini, crescentibus sine cessatione meritis, ad fructum usque 
suavissimum patriz cecelestis pertinget. — Innocens credit 
omni verbo, &c.| Hance et innocentiam vetuit, et hanc habere 
docuit astutiam Joannes, cum ait, Carissimi, nolite omni spi- 
ritul credere ; sed probate spiritus, si ex Deo sunt. — Sapiens 
timet, et declinat malum, &c.| Sicut stulti est de sua alacri- 
tate confidere, torrentem rapidum vel voraginem latiorem 
saltu velle transire, sapientis autem ad planum vel pontem 
divertere; ita qui peccata, quantum valet, declinat, timens 
ne involvatur malis, sapiens est. Stultus autem est ille, qui 
contemptim peccat, blandiens sibi, quia aut posteriori tem- 
pore peenitentiam agat commissorum, aut si repente moriatur, 
fortiter poenas inferni sufferat. — Impatiens operatitur stul- 
titiam, &c.] Reprehensibilis quidem est homo impatiens ; sed 
multo pejor et odiosior Deo est versutus, tametsi apud homi- 
nes melior zstimetur. Ille enim palam omnibus suam osten- 
dit stultitiam, iste autem cum sit corde perversus, szpe 
simplicitatem simulat et justitiam, atque apud humanum 
judicium sanctum se dici delectat, cum sit divino examine 
inter reprobos zstimatus. — Jacebunt mali ante bonos, &c.| In 
novissimo judicio, coronatis justis, damnabuntur reprobi, qui 
eos in presenti premebant. Quod enim ait, Ante, id est 
ante bonos, et ante portas justorum ; non ad vicinitatem loci, 
sed ad visionem pertinet bonorum, quia malorum tormenta 
semper aspiciunt, ut majores ereptori suo gratias sine fine 
referant. Unde de illis Esaias, Et egredientur, et videbunt, 
inquit, cadavera virorum, qui przevaricati sunt in me. Vermis 
eorum non morietur, et ignis eorum non extinguetur ; et erunt 

usque ad satietatem visionis omni carni. Quod autem ait, 
Egredientur; non pedum processum, sed oculorum signat 
intuitum, quem intus in regno positi ad videnda pravorum 
supplicia, foras quando volunt emittunt. — Corona sapientum, 
divitie, &c.| Sapientes non terreni aliquid emolumenti pro 
divitiis habent, sed coronam solummodo, quam pro virtutibus 
in futuro percipiant. At stultorum fatuitas maxima hec est, 
quia improvidi zternorum, de presentibus tantummodo com- 
modis gaudent. Imprudentia enim quasi improvidentia dici- 
tur. — Liberat animas testis fidelis, &c.| Liberat animas 
Christus, qui est testis fidelis, ut in Apocalypsi legimus; et, 
sicut apostolus ait, testimonium reddidit sub Pontio Pilato 
bonam confessionem. Profert mendacia diabolus, qui recte 
versipellis appellatur, quia mala, que suggerit facienda, bona 
esse pronuntiat; et gaudia promittit zterna eis, quos ad 
inferni tormenta preparat. Item liberat animas catholicus 
doctor, qui testimonia scripturarum fideliter, id est, recte 
preedicat ; et profert mendacia hereticus, vel sicut alia edi- 
tio manifeste transtulit: Incendit autem mendacio dolosus, 
subauditur animas eorum, quos suo errore decepit. — In 
timore Domini, fiducia fortitudinis, &c.| Timor Domini fidu- 
ciam fortitudinis przstat, quia nimirum mens nostra tanto 
valentius terrores rerum temporalium despicit, quanto se 
auctori earum veracius per fortitudinem subdidit. Fili au- 
tem timoris Domini dicuntur, qui divino timore reguntur, 
sicut filii virtutis, et filii resurrectionis, qui virtutibus stu- 
dent, vel qui ad gaudia resurrectionis pertinent, quibus erit 
spes ; juxta illud Psalmiste, Qui timent Dominum, sperent 
in Domino. De qua spe consequenter adjungit: — Timor 
Domini, fors vite, &c.| Heec est ergo spes eorum, qui timent 
Dominum, ut declinantes a ruina mortis, pervenire mereantur 
ad eum qui dicit, Ego sum via, et veritas, et vita. Dum est 
autem supra, Lex sapientis, fons vite, ut declinet a ruina 
mortis; et nunc dicitur, Timor Domini, fons vite, ut decli- 
net a ruina mortis. Ex quo patet, quia nulla prior est lex 
sapientis, qua mortem vitare, et vitam acquirere debeat zter- 
nam, quam habere timorem Domini. Unde et alibi dictum 
est, Initium sapientiz, timor Domini. In multitudine populi 
dignitas regis; et in paucitate plebis, ignominia principis. 

Ubi multitudo servientium Deo, ibi specialiter Christi gloria. 
Ubi soli catechumeni, vel competentes, vel recens nati infantes 
sub regno adhuc tenentur diaboli, et ipsi tempore congruo 
festinantes in Christo renasci, ibi manifesta ignominia prin- 
cipis mundi. Vel certe in conventiculis hereticorum, que 
semper sunt pauciora ecclesiis catholicorum, ignominia patet 
eorum, qui hec ab ecclesiastica unitate segregarunt. — Vita 
carnium, sanitas cordis, &c.| Per carnem, infirma quedam 
ac tenera; per ossa, fortia acta signantur. Bene ergo dicitur 
vita carnium, sanitas cordis; quia si mentis innocentia cus- 
toditur, et si qua foris infirma sunt, quandoque roborantur. 
Et recte subditur, Putredo ossium, invidia; quia per livoris 
vitium ante Dei oculos pereunt ea, que humanis oculis fortia 
videntur. Ossa quippe per invidiam putrescere est, quaedam 
etiam robusta deperire. — Acceptus est regni minister intelli- 
gens.| Ile videlicet cui dicitur, Quia super pauca fuisti fidelis, 
supra multa te constituam ; intra in gaudium Domini tui. — 
Tracundiam ejus inutilis sustinebit.| Mle utique de quo idem 
ait: Et inutilem servum ejicite in tenebras exteriores. 


IN CAP. XV. Responsio mollis frangit iram, &c.] Qui 
verba increpationis humiliter recipit, jam propinquat veniz 
reatus quem gessit; at qui superbus arguenti resultat, majo- 
rem contra se iram districti judicis provocat. — Lingua sapi- 
entium ornat scientiam, &c.] Lingua catholicorum patrum, 
ornat scientiam divinorum eloquiorum, latius exponendo que 
scriptura canonica, aut obscura posuit, aut historica tantum 
ratione scripta reliquit. — Et os hereticorum ebullit stulti- 
tiam.| Dicta sacree scripture perverse intelligendo, suosque 
sensus ejus auctoritati preponendo. Potest et de pagano- 
norum philosophis intelligi quod ait, Os fatuorum ebullit 
stultitiam ; quales fuerunt Porphyrius et Julianus, qui contra 
ecclesiz doctores, stultitiz suz fluenta fundebant. — Lingua 
placabilis lignum vite, &c.| Lingua catholici doctoris ad fruc- 
tum vite ducit sempiternum; que autem modum ecclesias- 
tice norme ignorat, et suum spiritum, et eorum qui se 
audiunt, male loquendo conteret. — Domus justi plurima for- 
titudo, &c.| Domus Christi, id est, ecclesia plurimam habet 
fortitudinem ; ita, ut pluvia, ventis, fluminibus tentationum 

frequentiorum nequaquam possit dirui. Et in operibus dia- 
boli conturbatio fervet assidua; quia eandem Christi domum 
per falsos fratres vel apertos adversarios dejicere tentat. — 
Labia sapientium disseminabunt scientiam, &c.| Labia catho- 
licorum disseminabunt przdicando scientiam rectz fidei, cor 
hereticorum dissimile erit, quia perfidiam pro scientia con- 
cipit ut doceat. Potest ita intelligi, quia cor cultorum sibi- 
metipsi dissimile erit, dum mutabilitate se diversarum cogi- 
tationum varium exhibet, et nunquam idem quod fuerat manet. 
Cui contra de Anna, cum Domino intenta mente supplicaret, 
dicitur: Vultusque ejus non sunt amplius in diversa mutati. 
— Victine impiorum, abominabiles Domino, &c.] Orationes, 
opera, et sacrificia hzreticorum abominatur Dominus; et vota 
eorum accepta habet, qui fidem catholicam justis operibus 
affirmant. — Doctrina mala deserenti viam vite, &c.| Mala 
est doctrina eorum, qui viam deserunt veritatis: de quibus 
Dominus dicit, Qui ergo solverit unum de mandatis istis 
minimis, et docuerit sic homines, minimus vocabitur in regno 
celorum. Sed tales adhuc si correpti poenituerint, patet 
reditus ad veniam; sin autem nec correptionibus ecclesias- 
ticis annuerint, jam certus eis restat interitus. — Omnes dies 
pauperis mali, &c.| Omne tempus populi Dei quamdiu in pre- 
senti pauper est, afflictionibus abundat et erummis; quia 
necdum ad divitias superne bonitatis et perpetuz mansionis 
pervenit. Unde monet apostolus, dicens: Redimentes tem- 
pus, quoniam dies mali sunt. At vero reprobi, qui metu 
carentes divino, securi mundo utuntur, quasi jugibus stulti 
reficiuntur epulis. Unde recte subjungit: — Melius est pa- 
rum cum timore Domini, &c.| Quale est in Psalmo: Melius 
est modicum justo, super divitias peccatorum multas. Melius 
ergo est, ut servato timore Dei egeas opibus, vel etiam victu 
quotidiano, quam ut desiderio plura acquirendi, Dei timorem 
deseras. — Melius est vocari ad olera cum caritate, &c.] 
Omnis qui bonorum operum exempla proximis, que imiten- 
tur, ostendit, quasi ad epulas, quibus reficiantur, convivas 
vocat. Melius est autem vocari ad olera cum caritate, 
quam ad vitulum saginatum cum odio; quia nimirum 
multo est utilius simplicis vite innocentiam cum caritate ser- 
vare, quam majoribus virtutum miraculis foras effulgere, ct 
VOL. IX. I 

interiora mentis ab odiorum sorde non expurgare. Unde 
quibusdam in fide dicentibus, Domine, Domine, nonne in 
nomine tuo prophetavimus? et in nomine tuo demonia ejeci- 
mus? et in nomine tuo virtutes multas fecimus? dicet ipse 
Dominus, Quia nunquam novi vos, discedite a me omnes qui 
operamini iniquitatem. — Iter pigrorum quasi sepes spinarum.] 
Pigros dicit eos, quos piget operari justitiam ; qui cum viam 
Dei appetunt, eos velut spinz obsistentium sepium, sic 
formidinum suarum oppositz suspiciones pungunt; quod 
quia electos prepedire non solet, adjunxit, — Via gustorum 
absque offendiculo.| Justi quippe in conversatione sua, quod 
libet eis adversitatis obviaverit, non impingunt, quia tempo- 
ralis adversitatis obstacula aternz spel et interne contem- 
plationis saltu transcendunt. — Letatur homo in sententia 
oris sui, &c.] Humanum quidem est de sua sententia quasi 
prudenter prolata quemque letari; sed verus sapiens non 
solum res quas loquatur, verum etiam opportunitatem loci 
vel temporis vel personx, cui loquatur, diligenter inquirit. — 
Semita vite super eruditum, &c.] Eruditum dicit non solum 
scientia, sed et operatione perfectum. MHuic etenim jure 
semitz vitz desuper aperte sunt; huic cceli janua patet. 
Infernus autem novissimus, de quo liberatur, ultima est poena 
damnationis. Nam primus est Infernus, cecitas anime pec- 
cantis, et verze lucis scientia carentis; de quo dicitur in 
Psalmis, Et descendant in infernum viventes; id est, scientes 
labantur in peccatum. — Domum superborum demolitur Domi- 
nus, &c.| Conventicula hzreticorum ceterorumque ecclesix 
persecutorum demolitur Dominus; et firmos facit in orbem 
universum terminos ejusdem ecclesiz, sponse videlicet sux, 
pro cujus vita mori dignatus est. — Abominatio Domini, cogi- 
tationes male, §c.| Abominatur Dominus cogitationes hzre- 
ticorum, immo omnes pietati contrarias; et purus sermo 
rectz fide: firmabitur ab eo, quando in judicio non solum 
pro factis, sed et verbis omnibus, digna premia reddet. 
Abominatus est cogitationes malas eorum, qui dicebant, Quis 
est hic, qui etiam peccata dimittit? Et purum sermonem 
ejus, qui dixit, Tu es Christus filius Dei vivi; pulcherrimum 
esse firmavit, cui respondit, Beatus es, Simon Bar-Jona, quia 
caro et sanguis non revelavit tibi, sed Pater meus qui in ceelis 

est. — Lux oculorum letificat animam, &c.| Jure mentem 
delectat humanam, cum se lucem ccelestium arcanorum, Do- 
mino revelante, percepisse cognoscit. Quod alia translatio 
manifestius dicit, Videns bona oculus oblectat cor, bona 
utique Domini in terra viventium. Quz quicunque mentis 
oculo contemplatur, merito in corde oblectatur, tametsi ex- 
trinsecus tristis incedere inimico affligente videtur. Fama 
quoque illa felicissima, qua nostros non solum actus et 
sermones, sed et cogitatus angelis deferentibus in ccelo patere 
cognovimus; pinguetudinem dilectionis et fidei nostris virtu- 
tibus, ne deficiendo arescant, exhibet. Quanto enim certius 
tenemus occulta nostri cordis, simul et opera divinis patere 
conspectibus; tanto magis fortitudinem nostrz bone actionis, 
oleo caritatis eyus, ne lassescat, impinguare debemus. — Auris 
que audit increpationes vita, &c.| Discipulus qui increpatio- 
nibus docentium obedienter annuit, plerumque proficiendo 
ad cathedram usque decoris ascendit. Denique Paulus, qui 
increpationi sui Conditoris sese humiliter substravit, ad sedem 
postmodum apostolice dignitatis sublimiter pervenit. 


IN CAP. XVI. Hominis est animam preparare, &c.| Cer- 
tum est, quia neque animum preparare, neque gubernare 
linguam, neque aliquid facere boni, absque divina gratia 
valemus; quia sine me, inquit, nihil potestis facere. Quo- 
modo ergo hominis est animum preeparare, et Dei gubernare 
linguam, nisi quia hoc proprie in tempore persecutionis 
significat? de quo Dominus ait: Cum autem tradent vos, 
nolite cogitare, quomodo aut quid loquamini; dabitur enim 
vobis in illa hora quid loquamini. — Omnes vie hominis 
patent oculis gus, &c.|] Ita vias, id est, actiones omnium, 
et bonorum videlicet et malorum, Dominus videt, ut spiritus 
etiam singulorum, quid in occulto cogitent, certa lance dis- 
cernat. Unde recte subjungitur: — Revela Domino opera tua, 
&c.] Domino quippe opera nostra revelamus, quando eum, 
quem nihil latere novimus, in cunctis que agimus, in memo- 
riam reducimus, atque illius in omnibus flagitamus auxilium. 
Et cum hoc devoti agamus, fit ut non opera eadem tantum- 
modo, sed etiam internz nostre cogitationes illo dirigente pro- 
cedant. — Universa propter semetipsum operatus est Dominus, 

§c.] Nulla fuit Domino causa creaturam invisibilem vel visibi- 
lem faciendi, nisi voluntas sua ; ut suam videlicet bonitatem 
rationali creaturac, quam perpetuo beatam faceret, ostenderet : 
eum quoque, qui bonum conditionis propria sponte deseruit, 
id est, diabolum cum suis sequacibus justa severitate damnavit. 
— Abominatio Domini est omnis arrogans, &c.] Quicunque 
sibi tribuit bonum quod facit, etiamsi nihil mali videtur 
manibus operari, jam cordis innocentiam perdidit, in quo 
se largitori donorum pretulit. Et ideo talem Conditor suus 
abominatur, ut reum, quem beneficiis suis esse contemplatur 
ingratum. — Cum placuerint Domino vie hominis, &c.] Tanta 
est sanctitas divine religionis, ut eam plerumque etiam, qui 
foris sunt, venerationi habeant. Et quos perfecte Deo servire 
perspexerint, cum his pacem habere, quamvis religione dis- 
crepantes, incipiant. Denique quia placuerunt Domino vize 
Danielis et trium puerorum, inimicos quoque eorum, qui eos 
in ignem vel ad bestias miserunt, convertit ad pacem. Quuia 
placuerunt Domino vie sanctorum predicatorum, multos 
eorum persecutores non ad pacem tantummodo, sed ad ean- 
dem etiam fidei et religionis unitatem convertit. — Melius est 
parum cum justitia, &c.| Et Dominus, Beati, inquit, pauperes, 
quia vestrum est regnum Dei. Et iterum, Vz vobis divitibus, 
qui habetis consolationem vestram. Potest et sic accipi, quia 
melius est in simplici conversatione Deo devote servire, quam 
multis abundantem virtutibus ; verbi gratia, eleemosynis, 
orationibus, jeyuniis, doctrina, castitate, proximorum facta 
despicere, et de sua quasi singulari sublimitate gloman. — 
Divinatio in labiis regis, &c.| Illum significat regem, de quo 
dictum est, Deus, judicium tuum regi da. Quis est enim 
regum temporalium, qui nunquam erret in judicio? In cujus 
labiis est divinatio, quia non suorum solummodo sermones et 
facta dingit, sed et gentilium vates, qui vulgo divini ap- 
pellantur, quid sciscitantibus respondeant, illo intus judicante 
disponitur; testante Michea propheta, qui ad deceptionem 
Achab regis implissimi, testatur missum a superni judicis 
solio spiritum, qui prophetarum ejus ora impleret, atque ad 
suadendum ea quibus rex nefandus periret, armaret. Neque 
enim in hoc judicio erravit os regis sterni, sed quod rex 
impius audire peccatis precedentibus meruit, ipse hoc pro- 

phetas erraticos ei loqui permisit. Sed et Jezechiel peccanti 
ac perituro Ammonitarum populo dicit, Cum tibi viderentur 
vana, et divinarentur mendacia. Non est demonum divina- 
tio, sed Dei judicium; qui perfectz malitiz dedit finem. 
Hunc versiculum alia translatio sic habet apertius de Domino, 
Nihil falsum exiet de ore ejus; quia nimirum ipse nec ullo 
mentiente falli, nec potest aliquando mentiri. — Pondus et 
statera judicia Domini sunt, &c.| Lapides seculi, justos et fide 
fortes appellat ; quales esse desiderabat apostolus Petrus eos 
quos admonebat, Et vos tanquam lapides vivi superzdifi- 
camini domos spirituales. Nullus igitur ab initio seculi sua 
virtute electus, et ccelesti zdificio aptus est; sed ejus potius 
Opere, qui omnia in pondere et mensura et numero con- 
stituens, unicuique sicut voluit, mensuram fidei et gratiarum 
distribuit. — Voluntas regum, labia justa.| Reges dicit sanctos 
qui vitiis principaliter jmperare, et virtutibus animz quasi 
obsequentium comitum cuneis stipari consuerunt. De quali- 
bus Dominus, Multi, inquit, prophetz et reges cupierunt 
videre, quz vos videtis, et non viderunt. Alioquin reges 
terreni multum spe labia justa detestantur, ut Herodes 
Joannis, ob quod eum capite punivit. — Qui recta loquitur, 
dirigetur.| Ut videlicet rectis operum gressibus ad vitam 
pertingat zternam. At contra vir linguosus non dirigetur 
super terram. Nec repugnat huic sententiz, quod de An- 
tiocho dicitur, Et dolus in manu ejus dirigetur. Non enim 
illum hominem dirigendum scriptura dixit, quem perversum 
et pessimum futurum esse previdit; sed dolus, inquit, in 
manu ejus dirigetur. Quia scilicet fraudes et scelera, que 
disposuit, ad effectum, quem proposuit, nullo retardante per- 
duxit ; quibus tamen peractis ipse in eternum, ut meruerat, 
perut. — Indignatio regis, nuntit mortis.] Nuntii mortis sunt 
angeli Satanz, id est, heretici, et vani philosophi; immo 
omnes qui ea verba nuntiant proximis, unde a morte ra- 
piantur eterna. Qui quo amplius auctori mortis serviunt, eo 
gravius vite largitorem offendunt; nec tamen talibus iter 
peenitentiz precluditur. Nam subditur, — Et vir sapiens 
placabit eum.| Potest enim resipiscendo Deum placare, quem 
contigit eum stulte loquendo offendisse. — Jn hilaritate vultus, 
regis vita.] Quicunque hilarem Christi vultum videre meren- 

tur, his in aternum cum illo vivere dabitur. Alioquin in die 
judicii, sicut scriptum est, Videbit omnis caro salutare Dei. 
Sed hunc reprobi tunc iratum, justi videbunt placidum. — 
Et clementia est quasi imber serotinus.] Serotinus imber in 
Judza jam maturis messibus usque hodie venire consuevit 5 
ubi Dominus et matutinam pluviam promittit, dicens per 
prophetam, Dabo vobis pluviam matutinam et serotinam 
terre. Pluvia ergo matutina est, sive temporanea, ut alibi 
nominatur, quando prima credendi in Christum semina sus- 
cipimus ; pluvia vero serotina, quando maturis virtutum 
frugibus ablati de hac vita, in Dominico horreo recondimur. 
Et recte clementia regis, imbri serotino comparatur; quia 
quod fructum vitz bene agentes percipimus, non hoc nostri 
libertas arbitrii, sed superni facit irrigatio doni. — Eruditus 
in verbo reperiet bona, &c.| Non solum his qui ad preedi- 
candum verbum Domini eruditus est, bona apud illum re- 
periet, sed et ille qui in Domino spem ponere didicit; etiam 
si ad preedicandum aliis idoneus non est, ejusdem Dei beati- 
tudinis particeps existit. — Qui sapiens corde est, &c.] Qui 
sapientiam catholice fidei, quam didicit, ilibatam suo in 
corde custodit, merito prudentis nomen accipit; at qui ean- 
dem sapientiam etiam docte pradicare, et contra hereticos 
defendere novit, majora laboris amplioris preemia percipiet. 
— Fons vite, eruditio possidentis, &c.| Cum diceret, possiden- 
tis, non addit, quid possidentis. Quid autem putamus eum 
voluisse intelligi, nisi forte ipsam eruditionem ? ut sit plena 
sententia, Fons vite eruditio possidentis ipsam eruditionem 
suam; quod est aperte dicere, quia ille przedicator vere suis 
auditoribus vitze vias aperit, qui exercet ipse que preedicat ; 
qui amorem verbi, quo alios erudit, fixo in corde possidet, nec 
tantum memoria retentum, quasi collectum gremio semen 
jactat in terram. Idcirco autem doctrina stultorum fatuitas 
est, quia etsi qua bona dicere usu eruditionis didicerint, 
eadem tamen, que dicunt, bona ipsi fatuo corde contemnunt. 
— Favus mellis, verba composita, &c.| Multi per eloquentiam 
possunt amantibus et faventibus suaviter pronuntiare bona, 
quze tamen ipsi non arnant, nec facere curant. Ea autem 
solum verba ad sanitatem ossium tuorum, hoc est, ad virtutum 
tuarum spiritualia crementa proficiunt, quz ex interna animx 

tuz dulcedine procedunt. — Anima laborantis laborat sibi, 
&c.] Constat juxta literam, quia expulsus de paradiso homo 
quotidianum laborem, ne deficiat, exercet. Compulit enim 
os suum, quando cum serpente locutus est, quando vetitum 
tetigit, ut exilium longum cum labore sufferat, et in sudore 
vultus sul pane vescatur. Sed et doctorem os suum, ut 
laboret, compellit ; quia necesse habet agere bona, que dicit. 
— Vir impius fodit malum, &c.] Et propheta ait, Ut iniqua 
agerent, laboraverunt. Potest et de heretico specialiter 
intelligi, qui pulcherrimos ac florentissimos divinorum elo- 
quiorum campos noxio linguze suz vomere rumpit, ut de 
internis eorum sinibus sensus impios, qui ibi non sunt, eruat. 
In cujus labius ignis ardescit ; quo se suosque auditores 
in perpetuum perdat. Unde et Jacobus, Lingua, inquit, 
constituitur in membris nostris, que maculat totum corpus; 
et inflammat rotam nativitatis nostra, inflammata a gehenna. 
— Vir iniquus lactat amicum suum, &c.| Potest et de heretico 
et de omni factore malorum accipi. Quoniam laudatur pecca- 
tor in desideriis anime sue, et qui iniqua gerit, benedicitur. 
— Qui attonitis oculis cogitat prava, &c.| Gravius est perficere 
malum, quam facere. Non solus autem ille perficit malum, 
qui per membra sui corporis perversum quid operatur et 
noxium, verum etiam ille qui fixa intentione malum patrare 
disponit. Solent enim superbi indignantes labia mordere, 
solent attonitos habere oculos, et presentia non videre, qui 
aliquandiu taciti sedula mente pertractant. Unde datur con- 
jici, quia attonitis oculis prava cogitare dicat eum, qui sic 
mala, que faciat, inquint, ut que se in futurum retributio 
malorum operum sequatur, non videat. — Melior est patiens 
viro forti, &c.| Minor est victoria urbes expugnare, quia 
extra sunt que vincuntur ; majus autem est quod per patien- 
tiam vincitur, quia ipse a se animus separatur, et semetipsum 
sibimetipsi subjicit, quando’ eum patientia in humilitate tole- 
rantiz sternit. — Sortes mittuntur in sinum, &c.| Sicut sortes 
palam in sinum mittuntur, et clause in sinum continentur, 
divini autem est judicis, cujus sors elatat, palmam teneat; sic 
hominum facta in presenti quidem vita patent alterutrum, 
sed quzeque cujus sunt meriti, patescunt in futuro, prolato 

videlicet tune ac manifestato judicio singulorum, quasi de 
sinu examinis divini. 


IN CAP. XVII. Melior est buccella sicca cum gaudio, &c.] 
Melius est parva bona cum caritate facere sine scientia pre- 
dicandi, hoc est enim siccam esse buccellam, quam magnis 
effulgere virtutibus cum admixtione discordize. — Corona 
senum, fila filiorum, &c.| Senes dicit patriarchas et prophetas, 
qui a filiis filiorum, hoc est a successoribus apostolorum, 
digna laude celebrantur ; et gloria est przedicatorum novi 
testamenti, quod filii veterum patrum esse meruerunt. — 
Gemma gratissima, expectatio prestolantis, &c.| Qui pramia 
futura fideliter expectat, quasi gemmez splendidissimz posses- 
sione letatur. Nam et in evangelio, negotiator sapiens pro 
acquisitione pretiosz margarite, id est, desiderii ccelestis, 
omnia, que habuit, vendidit. Talis negotiator, sive adversa 
seu prospera contigerint, a sua intentione non flectitur ; pru- 
denter intelligens, quoniam diligentibus Deum, omnia co- 
operantur in bonum. — Semper jurgia querit malus, &c.] 
Angelus crudelis immundus est spiritus, qui a Domino contra 
peccantes mittitur, ut eos in presenti affligat ; ut A2gyptios, 
quibus immisit iram indignationis sue, indignationem, et iram, 
et tribulationem, immissiones per angelos malos, vel etiam 
post mortem ad interitum rapiat eternum. At contra im- 
mittet angelum Dominus in circuitu timentium eum, et eripiet 
eos. — Expedit urse magis occurrere raptis fetibus, §c.|) Fa- 
cilius erat doctoribus sanctis furori gentilitatis occurrere, 
raptis a se populis aliquibus, atque a bestiali ejus szvitia 
ad fidei pietatem preedicando conversis, quam heretico cui- 
libet confidenti in sui perfidia dogmatis. Quia nimirum 
illud contra exteros, hoc contra sua viscera certamen agebant. 
Potest ursz nomine, ipsa hostis antiqui malitia intelligi, cui 
foetus rapimus, cum eos, qui erant filii diaboli, catechizando et 
baptizando filiorum Dei societati adjungimus. Et hoc plerum- 
que multo leviore labore perficitur, quam si hereticum ad 
fidem rectam revocare, vel catholicum pravam agentem ad 
bonz operationis statum reducere coneris. — Qui dimittit 
aquas, &c.} Aquam dimittere, est linguam in fluxa eloquia 

relaxare. Quod contra in bonam partem dicitur, aqua pro- 
funda, verba ex ore viri. Qui ergo dimittit aquam, caput est 
jurgiorum ; quia qui linguam non refrenat, concordiam dissi- 
pat. Unde e diverso scriptum est, Qui imponit stulto silen- 
tium, iras mitigat. — Quid prodest habere divitias stulto, &c. ?] 
Quid prodest populo Judzorum in fideli habere divitias 
scripturarum, cum in his Christum intelligere non possit? 
Quid heretico eisdem abundare divitiis, cum unitatem fidei in 
eis discere nequeat? Quid malo et catholico expedit divitias 
habere verze fidei, cum sapientiam, piz actionis habere neglex- 
erit? — Omni tempore diligit qui amicus est, &c.] Qui Domi- 
num vere amat, omni tempore ejus custodit amorem ; neque 
in angustia passionis deserit, quem in pacis tranquillitate 
confessus est. — Homo stultus plaudet manibus, &c.] Stultus 
est, qui cum animam fratris suscipit regendam, de suis 
gloriatur actibus, et non potius ei humili compassione quic- 
quid possit, auxilil salutaris impendit. — Animus gaudens 
etatem floridam facit, &c.| Qui interna Spiritus Sancti con- 
solatione letatur, etiam bonz actionis flore decoratur, et 
fructus premiorum prestolatur celestium. Qui vero tristitia 
seculi, quae mortem operatur, angitur,. pinguedinem divina 
caritatis in robore virtutum quasi exercere videtur; habere 
nullatenus valet, sed quasi exsiccatis ossibus marcescit, quia in 
bonis actibus, quz facit, gratiam dilectionis amisit. — In facie 
prudentis lucet sapientia, &c.| In facie quidem Domini Salva- 
toris lucebat sapientia divinitatis, quam in carne apparens, 
virtutum et doctrine testimonio demonstrabat; verum oculi 
Judzorum non credentium, terrenis potius desideriis per- 
ficiendis, quam salutaribus ejus monitis intendebant. Sed et 
generaliter szepe prudentes, gravitatem sui sensus in ipso 
etiam frontispicio preemonstrant ; nec tamen stulti ad hanc 
admirandam sectandamque oculos mentis attollunt ; sed contra 
qualiter ad finem voluptatum carnalium pertingant, tota in- 
tentione perquirunt. — Non est bonum dumnum inferre justo, 
§c.] Et de ipso principe ac judice seculorum, qui pro nostra 
salute percuti voluit, accipi potest; et de omnibus generaliter 
ecclesize rectoribus, qui vel facultatibus nudati ab impiis, vel 
ipsa sunt morte consumpti. 

IN CAP. XVIII. Jmpius cum in profundum venerit pecca- 
torum, contemnit, &c.| Qui longis peccatorum tenebris invo- 
lutus de luce desperat, jam ex desperatione, passim sibi pec- 
candi frenarelaxat. Sed talis opprobrium future damnationis 
nulla ratione evadit ; quem ab usu su iniquitatis nulla divini 
timoris memoria cohibuit. — Agua profunda, verba ex ore viri, 
&c.] Verba sapientium aquz comparantur; quia et lavant 
mentes audientium et rigant, ne vel peccatorum sorde de- 
formes remaneant, vel doctrine ccelestis inopia tabescant, et 
quasi nociva ariditate deficiant. Et quia in eisdem doctorum 
verbis fidelium quaedam mystica latent et occulta, que soler- 
tior! comprehendantur industria, quedam vero aperta, et 
cunctis audientibus facilia ad intelligendum profluunt; recte 
hee et quam profundam et torrentem dicit redundantem. 
Potest autem et ita distingui, ut quia veteris testamenti scrip- 
tura typice prolata est, dicatur de ea, Aqua profunda, verba 
ex ore viri; quia Dominus et apostoli palam utriusque testa- 
menti sacramenta mundo reserabant, adjungatur de illis, Et 
torrens redundans, fons sapientize. — Qui mollis et dissolutus 
est in opere suo, &c.] Quia qui ccepta bona districte non exse- 
quitur, dissolutione negligentiz: manum destruentis imitatur. 
— Substantia divitis urbs roboris eyus, &c.| Non terrena sub- 
stantia semper defendere potest; immo plerique propter di- 
vitias sunt capti vel occisi. Unde et Ecclesiastes ait, Divitize 
conservatz in malum domini sui; pereunt enim in afflictione 
pessima. Melius ergo intelligitur substantiam laudare vir- 
tutum, quibus quicunque abundat, quasi muro inexpugnabili 
cunctas hostium arcet insidias. — Qui prius respondit quam 
audiat, &c.)| Qui prius doctor esse desiderat, quam discat, 
stultitiz noxam non declinat. Qui judicare proximorum 
facta priusquam plene causam utriusque partis dignoscat, 
inordinate festinat; et ille se confusione dignum demonstrat. 
— Spiritus virt sustentat imbecillitatem suam.] Et ipse vir ait, 
Spiritus quidem promptus est, caro autem infirma. Potest 
et de quolibet viro sancto intelligi, qui carnis imbecillitatem, 
ne in tentationibus cedat, mentis fortitudine sustentat. — 
Spiritum vero ad irascendum facilem, &c.| Qui ad irascendum 
facilis est, nec se ipse potest sustinere, ita ut iratus spe ea 
dicat, qua postmodum placidus, quia dixerit, poeniteat ; ct 

plerumque an dixerit, ignoret. Cujus tamen veesania nonnun- 
quam per sapientium modestiam facillime suffertur, atque 
extemplo sopitur. — Donum hominis dilatat viam ejus, &c.] 
Donum caritatis, sive aliarum virtutum, quas a Domino fide- 
les accipiunt dilatat viam actionis eorum; quia quo magis 
gratia Spiritus intus replentur, eo latius foris bonorum ope- 
rum gressus multiplicant, atque inter magnos ecclesiz rec- 
tores in futuro culmen sortiuntur honoris. Aliter, Donum 
Spirituale Salvatoris, quod mundo attulit, dilatavit viam ejus ; 
quod ad plurimas orbis nationes per fidei et dilectionis suz 
presentiam veniret; nec solum populos, sed ipsos etiam 
rerum dominos, concupiscentiis renuntiare, ac sibi libenter 
obtemperare faceret. — Justus prior accusator est sui, &c.] 
Omnis qui vere justus est, ubi peccantium errata conspicit, 
primo ad seipsum oculum considerationis inflectit; dumque 
suam fragilitatem sollicitus accusaverit, sic demum ad corri- 
piendos alios, linguam benignus exserit. Sed ille qui suis 
fidelibus dicere dignatus est, Vos autem dixi amicos, quia 
quzcunque audivi a Patre meo, nota feci vobis; venit in cor 
ejus per presentiam divinz contemplationis, et quam hoc sit 
mundum a sorde iniquitatis agnoscit, ejusque humilitatem 
digna mercede remunerat. — Frater qui adjuvatur a fratre, 
&c.] Cum populus uterque, Judzorum scilicet et gentium, 
fraterna sibi in Christo caritate consentit, unam jam catholicz 
ecclesiz civitatem construit. Et sicut vectes urbium portas 
muniunt, ita dogmata utriusque testamenti ecclesias per or- 
bem, quz unam catholicam faciunt, ab infidelium incursione 
defendunt. — Cum obsecrationibus loquetur pauper, &c.| Hu- 
miles spiritu humiliter Dominum adorant, ut evangelicus ile 
publicanus ; superbi sua merita jJactant, ut Phariszeus. — Vir 
amabilis ad societatem, &c.| Credens ex gentibus populus 
magis amatus est a Domino, quam Judaicus sine fide perdu- 
rans, in quo secundum carnem natus est. Potest et de apo- 
stolis ex Judza natis intelligi, quia magis amaverint credentes 
ex gentibus, quam suz gentis incredulos. 


IN CAP. XIX. Melior est pauper qui ambulat in simplici- 
late sua, &c.| Melior est simplex auditor verbi Dei, 81 ca que 
intelligere in scripturis potuit, operando perficit ; quam eru- 

ditus quisque, si in illis quze acute intellexit, ad hzresim pre- 
dicandam labia retorquet. — Ubi non est sctentia anime, non 
bonum, &c.| Anime quidem humane scientia vite ccelestis 
est necessaria; quia nimirum sine hac, beata in perpetuum 
esse non potest. At tamen qui effranatis sensibus mentis 
plus appetit sapere quam decet, plerumque offensionem hz- 
retice stultitiz temerariis tractibus incurrit ; quod in primis 
humani generis parentibus mystice signatum est, qui dum 
appetitu scientiz majoris vetitum contingere properabant, a 
statu beatitudinis, in qua conditi sunt, deviantes, in poeenam 
miseriz et mortalitatis inciderunt. — Stultitia hominis sup- 
plantat gressus ejus, &c.| Stultorum moris est, ut cum pec- 
cando viam veritatis deserunt, non se errasse fateantur, sed 
ad culpam Conditoris sui reatus originem referant, quasi ipse 
occasionem peccandi tribuerit, qui vel fragilem fecerit homi- 
nem, vel ad tentationem ejus hostem versutum admuisenit. 
Unde et primus nostri generis parens, post przevaricationis 
excessum, increpatus a Domino, ad defensionem mox excu- 
sandi refugit, dicens: Mulier, quam dedisti sociam mihi, 
dedit de ligno, et comedi. Et ipsa mulier: Serpens, inquit, 
decepit me. Amabo namque in Creatorem, quod peccaverant, 
retorquebant ; ille, quod mulierem, per quam periret, a Do- 
mino sociam accepisset; illa, quod Dominus serpentem, qui 
se deciperet, in paradiso constituisset. Quo contra Sapiens 
Dominum precatur, ut non declinet cor suum in verbum 
malum, ad excusandas excusationes in peccatis. Sed et ille 
suos supplantans gressus contra Deum, fervet animo, qui 
divina imperia per suam inertiam contemnens, insuper ipsum 
Deum, quasi importabilia hominibus onera imposuisset, mente 
reprehendit insana. — Divitie addunt amicos plurimos, &c.] 
Divitize regni coelestis, que per sanctos doctores fidelibus 
tribuendz predicantur, multos amicos, et iisdem predica- 
toribus, et earum largitori Domino asciscunt. A philosophis 
autem czeterisque gentium magistris, quia nil certe beatitu- 
dinis in futurum sciunt promittere, et hi quos habuere, sepa- 
rantur, videlicet conversi ad fidem, spemque Dominice pro- 
missionis certissimam. — Qui tantum verba sectatur, nihil 
habebit, &c.| Et apostolus ait: Non auditores legis justi sunt 
apud Deum, sed factores legis justificabuntur. — Testis falsus 

non ert impunitus, &c.| Redarguerat eum, qui verba tantum 
scientiz absque operationis efficacia sectabatur; redarguit 
nunc illum, qui ipsa verba divine auctoritatis male interpre- 
tando corrumpit. Quod autem multa szpius iterantur, firmi- 
tatis indicium est; ut Joseph somnum regis interpretans ait: 
Eo quod fiat sermo Dei, et velocius impleatur. — Non decent 
stultum delicie, &c.| Non decent hereticum deliciz scriptura- 
rum, quia his bene uti non novit; neque illum, qui servus 
adhuc peccati esse probatur, preferri justis in regimine eccle- 
size. — Doctrina viri per patientiam noscitur.| Doctrina ecclesi- 
astica per patientiam doctorum, quam sit perfecta, monstratur ; 
quia dum magis afflictionibus ac morti corpus subdere, quam 
a docendi officio cessare voluerunt ; ostendebant utique quan- 
tum esset salutaris, quam tanta instantia defensare curarunt. 
Aliter, Doctrina viri per patientiam noscitur; quia tanto quis- 
que minor ostenditur doctus, quanto convincitur minus pa- 
tiens. Neque enim potest veraciter bona docendo impendere, 
si vivendo nescit zequanimiter aliena mala tolerare. Recte 
autem subditur: — Ei gloria ejus est iniqua pretergredi.| 
Quia nimirum perfecti doctoris est sic aliorum improbitatem 
patienter sufferre, ut suam quoque fragilitatem noverit ab 
iniqua actione solerter observare. Neque enim aut munditia 
propriz conversationis sine tolerantia sufficit extern contur- 
bationis, aut si is qui fortiter adversa foris sustinet, intus 
adhuc enerviter iniquis moribus favet. — Sicut fremitus leonis, 
ila et regis ira, &c.] De Deorege dicit, qui et in judicio hilaris 
ac blandus justis, contra terribilis apparebit injustis. — Dolor 
patris filius stultus.| Deus qui in sua natura timpassibilis 
semper est, et placidus, dolere tamen nostro more dicitur, 
cum homines, quos ad se credendum laudandumque creavit, 
hosti potius maligno, quam sibi servire considerat. Unde et 
Moyses de illo, Poenituit, inquit, eum, quod hominem fecisset 
in terra. Et tactus dolore cordis intrinsecus, Delebo, inquit, 
hominem, quem creavi, a facie terre. — Et tecta jugiter per- 
stillantia, mulier litigiosa.| Sicut tecta perstillantia pluviam 
quidem de ceelo suscipiunt, non tamen hanc ad utilitatem 
aliquam dispertiunt, sed ad molestiam potius inhabitantium 
derivant ; ita nimirum hereticorum ecclesia, coelestium dona 
verborum, non ad salutem animarum, sed ad usum suz nequi- 

tiz male interpretando, et contra catholicos litigando con- 
vertit. Tecta enim perstillantia, mundas quidem pluviz 
guttas accipiunt, sed subjectos in domo sordidos reddunt; et 
hereticus limpidissima ceelestis oraculi verba auditu corporis 
haurit, at ubi hac corde polluto attigerit, auditoribus suis 
sorde mixta ministrat. — Pigredo immittit soporem.] Piger 
appellatur, qui recte sentiendo quasi vigilat, quamvis nihil 
operando torpescit. Sed pigredo immittit soporem, quia 
paulisper etiam recte sentiendi vigilantia amittitur, dum a 
bene operandi studio cessatur. Recte autem subditur: — Et 
anima dissoluta esuriet.| Nam quia se ad superiora stringendo 
non dirigit, neglectam se inferius per desideria expandit. Et 
dum studiorum subtilium vigore non constringitur, cupiditatis 
infimez fame sauciatur; ut quo per disciplinam ligari dissimu- 
lat, eo se esuriens per voluptatum desideria spargat. — Fane- 
ratur Domino, qui miseretur pauperis, &c.| Hujus sententiz 
veritatem probat ipse Dominus, cum eleemosynam facientibus 
dicturum se esse pradicit: Quamdiu fecistis um de his mini- 
mis meis, mihi fecistis. Erudi filium tuum, ne desperes ; ad 
interfectionem autem ejus ne ponas animam tuam. Subjec- 
tum tibi quemlibet, si errare conspicis, diligenter castigare 
curato. Quod si curari renuit, ita erga illum circumspecte 
et temperanter age, ne quid omnino in tuis verbis vel actibus, 
unde amplius peccet, inveniat. Cui sensui opitulatur illud 
quod sequitur : — Qui patiens est, sustinebit damnum, &c.| Si 
enim duritia contradicentis fratris, quem erudire ccepisti, pro- 
vocatus ipse in impatientiz vitium labaris, damnum profecto — 
tuze virtutis incurris. Et cum illi durius forte increpando 
spem promerende salutis, agendzque pecenitentize, quam 
habuerat, rapueris, rationem pro eo, quod fratrem scandali- 
zasti, districto judici reddes. Patet literze sensus, quia qui 
per impatientiam inopiz furto servit, aut rapinis, damnum 
sue anime facit, et cum rem proximi tollit ; et si non homini 
per hoc, certe zterno judici rationem reddere habet. Unde 
editio alia ita hunc versum transtulit, Male cogitans homo, 
multo damno affligetur; et si perniciosus fuerit, et animam 
suam apponet. Quia nimirum cum pecuniam violentus 
abstulerit, pro hac animam invitus dabit. — Homo indigens 
misericors est.| Indigentem dicit humilem, qui se perpetuis 

bonis egere sine cessatione recolit. Talis namque, ut mise- 
ricordiam consequatur a Domino, nunquam proximo misereri 
recusat. De quo et subsequenter annectit : — Ei melior est 
pauper, quam vir mendax.| Melior est namque humilis corde, 
qui nihil suis fidit operibus, quam qui se pre excellentia vir- 
tutum, viri nomine dignum ducens fallitur; nescius, quod 
dum gloriam Dei in se transfert, superbiendo perdit bona que 
gessit. — Abscondit piger manum suam sub arilla, &c.| Nemo 
ita piger est, ut ad os manum suam vel comedendo reducere, 
laborem putet. Sed pigro labor est, manum ad os porrigere ; 
quia desidiosus quisque przedicator, nec hoc vult operari quod 
dicit. Manum quippe ad os porrigere, est voci opere concor- 
dare. Testis iniquus deridet judicium ; illud videlicet quod 
dicitur, Non falsum testimonium dices. Vel certe futurum, 
de quo supra dicitur, Testis falsus non erit impunitus ; et qui 
loquitur mendacium, peribit; et os impiorum ‘devorat ini- 
quitatem. Sicut famelicus refici cibo desiderat, ita impius, 
ut iniquitatis excusatione satietur, ardenter exquirit. — Parata 
sunt derisoribus judicia, &c.| Etsi reprobi, ut preedictum est, 
vel jussionis vel comminationis divine judicium derident, 
parata tamen eos expectant judicia damnationis; que ut 
mallei ferrum candens, ita eos in fornace gehenne sine fine 
verberent. 


IN CAP. XX. Propter frigus piger arare noluit, &c.] Qui 
nunc propter desidiam in Dei servitio laborare neglexit, venturo 
die regni mendicabit, et non dabitur ei; quia quzecumque semi- 
naverit homo, hc et metet. Bene ergo regnum Dei axstati 
comparatur; quia tunc meeroris nostri nubila transeunt, et vite 
dies, seterni solis claritate fulgescunt, et fructus laboris in 
gaudio percipitur. — Justus qui ambulat in simplicitate sua, 
§&c.] Non hoc secundum literam semper stare potest. Nam 
et beatus Samuel, vir justus et simplex, dissimiles sui filios 
dereliquit ; et Achaz, rex injustus ac reprobus, beatum post 
se dereliquit filium Ezechiam. Sed filios justi dicit eos, qui 
exempla justi sequuntur. Unde et nunc omnes electi propter 
fidem, filu dicuntur Abrahe, teste apostolo, qui ait: Si autem 
vos Christi, ergo semen Abrahe estis. Quibus beatitudo non 
hujus seculi, sed futura promittitur. Unde recte subjungi- 

tur: — Rex qui sedet in solio judicii, &c.] Eitsi enim in hac 
vita electi mala patiantur, reproborum, ubi universalis judicit 
dies apparuerit, omnia mala dissipabuntur ; et coronatis cum 
Domino justis, soli poenas subibunt injusti. Quod etiam 
nunc per partes agitur, cum quis sanctorum victor exierit de 
seculo, sed et ile qui eum tribulabat, persecutor, digna factis 
perceperit. Potest hic versus et de electis accipi, qui habent 
aliquando latentia in mente mala, quz ab aliis videri non pos- 
sunt hominibus, que tamen ipse Dominus cernit, quando ea 
occulto respectu gratiz destruit, testante illo qui ait: Con- 
versus Dominus respexit Petrum, et recordatus est Petrus 
verbi Domini, &c. Quis potest dicere, Mundum est cor 
meum, purus sum a peccato? Notandum quod non ait, 
Quis potest mundum habere cor, et purus esse a peccato ? 
Sed quis potest dicere, inquit, Mundum est cor meum, purus 
sum a peccato? Quia sunt qui, largiente divina gratia, pos- 
sunt juxta humanum modum, et cordis et operis munditiam 
habere. Unde est illud Dominicum, Beati mundo corde, 
quoniam ipsi Deum videbunt. Et in Psalmo: Quis ascendet 
in montem Domini, aut quis stabit in loco sancto ejus? in- 
nocens manibus, et mundo corde. Si enim nemo mundum 
habet cor, neque ullus est purus a peccato; consequens est 
profecto, ut nullus ascendat in montem Domini, nullus homi- 
num stet in loco sancto ejus. Quia vero constat multos 
ascensuros in montem Domini, staturosque in loco sancto 
ejus; restat itaque, ut sint multi mundo corde, et juxta 
humane possibilitatis modum, puria peccato. Nec tamen 
seipse quisquam mundicordem, et immunem esse a peccato 
absque temeritate pronuntiaverit. Stulta est namque propriz 
laudis jactantia; temerartum, de sua quemque innocentia, 
vel justitia gloriari, Et quia sunt qui sua laudare quasi fortia, 
proximorum vero facta velut vilia solent improbare, recte 
subjungitur: — Pondus et pondus, mensura et mensura, &c.] 
Diversum namque pondus in domo sua diversam habet men- 
suram ; ut aliter videlicct sibimetipsi, aliter metiatur proximo, 
qui in suis semper actibus, que laudari, in aliorum vero, 
quze vituperari possint, rimatur. Et ideo talem juste abomi- 
natur Dominus; quia nimirum quantum sibimetipsi absque 
meritis placet, tantum superno inspectori merito displicet. 

Verum quia periculosum est cuiquam de aliena conscientia 
Judicare, cujus intentionem scire nequit, dat consilium, qui- 
bus indiciis judicium nostri cordis erga proximum dirigere 
debeamus. Nam sequitur: — Kié studiis suis intelligitur puer, 
&c.] Quemcunque enim virtutibus studere, modestiz, con- 
tinentiz, auditioni sapientium, et observantiz mandatorum 
Dei, maximeque humilitati ac simplicitati, hujus munda esse 
et recta opera intellige. Quem vero his contrarium iter 
tenere deprehendis, hunc velut immundi ac distorti cordis 
hominem, aut corrigere et castigare, aut si hoc non vales, 
vitare ac declinare, ne ab eo ipse corrumparis, curato. Nec 
videri contrarium debet, quod hic studiosi pueri munda esse 
ac recta opera testatur; supra vero ait, Quis potest dicere, 
Mundum est cor meum, purus sum a peccato? In hoc enim 
versu, studium recte vivendi suadet; in illo, preesumptionem 
propriz puritatis dissuadet, in isto munditiam et rectitudi- 
nem, qualis in hac vita justorum esse potest, docet haben- 
dam ; in illo, subtilitatem divini examinis, qua hominum facta 
et intentiones dijudicat, monet semper ante oculos habendam. 
Unde et illum locum antiqui interpretes ita transtulerunt : 
Cum sederit rex justus in solio judicii, quis gloriabitur castum 
se habere cor? aut quis gloriabitur mundum se esse a peccato ? 
Qui et hunc,quem exponimus, versiculum manifestius posuere, 
dicentes: Juvenis qui cum justo est, directa erit via illius. 
Qui cum sapientibus graditur, sapiens erit. Sicut econtrario, 
amicus stultorum efficietur similis. — Aurem audientem, et 
oculum videntem, &c.| Aurem audientem dicit, auditorem 
verbi obedientem: oculum videntem, doctorem eruditum. 
Nemo cum scripturarum se scientia institutum, et ad dicen- 
dum verbum Dei viderit idoneum, despiciat simplicitatem 
fratris ; qui etsi minus doctus ad predicandum, non tamen 
minus promptus est ad discendum, vel ad implendum bona 
quz didicit. Sed recolat, quia qui sibi majorem scientiz 
gratiam dedit, ipse fratri, que habet spiritualia dona, tribuit. 
Nec sibi propter se solummodo, sed etiam propter fratris 
commoda, tribuit dona que voluit; dans unicuique gratiam 
secundum mensuram donationis sux. — Noli diligere somnum, 
&c.] Noli diligere somnum peccati et inertiz ; de quo apo- 
stolus ait, Hora est jam nos de somno surgere; ne te si nunc 
VOL. IX. K 

bene vigilare non vis, egestas in futuro illa gravissima, ub 
nec stillam aque unam sitiens invenire queas, occupet. Apert 
oculos tui cordis ad vigilias sanctas, et saturitatem tibi gau- 
diorum ceelestium bene vivendo conquire. — Malum est, 
malum est, dicit omnis emptor, &c.] Ergo et is qui eterna 
premia in ceelis comparare desiderat, malum est quod in 
presenti debet sustinere ; ut cum recesserit de mundo, tunc 
glorietur; aperte perspiciens, quia non sunt condignz pas- 
siones hujus temporis ad futuram gloriam, que revelabitur 
in nobis. — Aurum et multitudo gemmarum, &c.| Hee est 
gloriatio sapientis emptoris, qui quamdiu emerit, malum esse 
dicit quod secum agitur; cum autem recesserit, latabitur se 
sapienter emisse. Sic etiam ccelestis regni emptor, ubi hinc 
recesserit, exultabit, comperiens labia scientiz, id est, doc- 
trinz spiritualis, qua usus est in comparatione celestium, 
auro, gemmis, et vasis esse assimulanda pretiosis. — Suavis est 
homini panis mendacit, &c.| In quocunque membro quis am- 
plius peccaverit, in eo ampliora in ultione patietur tormenta. 
Unde recte, qui in lingua magis deliquit, in ea plus arsurus 
esse perhibetur, dum os ejus calculo, qui est lapis ignitus, 
implendum esse refertur. Quod accidisse constat diviti illi, 
qui epulabatur quotidie splendide, cum in inferno ardens 
refrigerari sibi a Lazaro linguam petebat. Nam qui in verbis 
supervacuis, in epulando defluxerat, in lingua amplius arde- 
bat. — Et qui revelat mysteria, &c.| Si quis voluerit tuis 
misceri amicitiis, et videris hunc prioris amici pandentem 
secreta, hunc velut perfidum cave. — Hereditas, ad quam 
festinatur in principio, &c.| Qui per avaritiz nequitiam in hac 
vita multiplicari appetunt, in futuro ab zterno patrimonio 
exheredes fiunt. Aliter: Hereditas ad quam festinatur in 
principio, in novissimo bencdictione carebit. Qui gradum 
regiminis, priusquam subesse didicerit, preeposterus accipit ; 
in novissimo, mercede benedictionis, que bonis rectoribus 
debetur, carebit. Qui ad ministerium altaris indoctus et 
temerarius accesserit, et ipse in die novissima gratiam remu- 
nerationis, quz bene ministrantibus repromittitur, perdet. 
Potest et ita accipi; quia qui in presenti suas vult vindicare 
injurias, hic corona patientiz in futuro carebit. Cui sensui 
potissimum videtur convenire quod sequitur: — Ne dicas, 

Reddam malum, &c.| Quod etiam versiculo sequenti astruit, 
cum dicit: — Abominatio est apud Deum pondus et pondus, 
&c.| Duplex namque est pondus, et stateram habet in corde 
suo dolosam, qui dum peccaverit, ipse veniam petit a Domino, 
et nihilominus peccanti in se homini ac peenitenti quod pec- 
cavit, dimittere non vult. Eum, qui Deus est, flectere ad 
miserandum precibus satagit ; cum ipse homo existens, nullis 

hominum precibus flecti ad misericordiam possit, qui jure 
quasi iniquus ponderator abominabitur a Domino, quia suas 
injurias graviores quam Domini mensuratur. Verbi gratia, 
nolens indulgere ei qui suam uxorem polluit, et postulans 
sibi indulgere, cum forte desponsatam Christo virginem macu- 
laverit; vel certe, animam suam Deo in baptismate conse- 
cratam aliquam vitiorum sorde foedaverit. — 4 Domino dirigun- 
tur gressus viri.] Quicumque hominum gressus rectum iter 
incedunt, non fit hoc libertate humani arbitrii, sed guberna- 
tione illius, cui dicit Esaias, Omnia enim opera nostra ope- 
ratus est in nobis. Quis autem hominum intelligere potest 
viam suam? In hoc, inquit, manifestum claret, quia quic- 
quid boni habet quisque, a seipso non habet ; sed gratia Dei, 
quod nec per sui libertatem arbitrii, qualis futurus sit, qua- 
liter vel quamdiu victurus intelligere poterit. — Ruina est 
hominis devorare sanctos, &c.| Cum peccatum sit ulli homi- 
num nocere, quanto magis est, cum quis sanctos Dei offen- 
derit sive leserit, et quasi vile mancipium pro libito suze 
voluptatis eos tractare non timuerit! Quomodo XL. vin in 
Actibus Apostolorum devoverint, se non manducaturos, nec 
bibituros, donec occiderent Paulum. Et pagani sepe, ut 
legimus, diis suis Christianorum sanguinem devoverunt. 
Hunc versiculum antiqua editio juxta alium sensum posuit, 
dicens: Muscipula est viro tacito aliquid de suis consecrare ; 
postea autem quam votum fecerit, poenitentiam agit. Et quia 
utrosque, et eos videlicet qui sua vota contemnunt, et eos qui, ut 
sua vota compleant, sanctos persequuntur, damnatio restat 
eterna, recte subditur:—Dissipat impios rex sapiens, &c.] 
Moris autem fuisse antiquorum, ut, adepta de hoste victoria, 
fornices sibi erigerent, in quibus virtutum suarum laudes 
describerent; ut in Saulis opere legimus. Dominus ergo 
rex noster non solum impiorum destruit malitiam, sed et 

magnam cum electis suis eyusdem triumphi gloriam perpetuo 
celebrat. Hunc versum alia translatio sic habet: Ventilator 
impiorum rex sapiens, et immittet illis rotam malorum, id est, 
poenam nullo fine consummandam. Cui videlicet rotz con- 
traria est corona vita aternz, quam repromisit Deus dili- 
gentibus se. — Lucerna Domini spiraculum hominis, &c.] Di- 
vini afflatus illuminatio, cum in mentem hominis venerit, eam 
sibimetipsi illuminans ostendit; quia ante Spiritus Sancti 
adventum cogitationes pravas portare poterat, et pensare 
nesciebat. — Exultatio juvenum, fortitudo eorum, &c.| Cani- 
tiem sapientiam dicit. Tunc etenim civitates cujusque bene 
ordinate, tunc res sancte ecclesize recte aguntur, cum et 
fortiores quique viribus, necessariis insistunt operibus; et 
seniores majore prudentia preediti, de his que agenda sunt, 
salubriter consulunt. — Livor vulneris absterget mala, &c.} 
Cum enim exterius percutimur, ad peccatorum nostrorum 
memoriam taciti afflictique revocamur. Et per hoc quod 
foris patimur, magis intus quod fecimus, dolemus; sicque fit, 
ut inter vulnera aperta corporis, magis nos abluat plaga 
secreta ventris; quia sanat nequitias pravi operis, occultum 
vulnus doloris. Solet quippe ventris appellatione mens 


accipi; quia sicut venter consumit escas, ita mens pertrac- 
tando excoquit curas. 


IN CAP. XXI. Sicut divisiones aquarum, &c.] Quare 
cor regis, et non potius omnium hominum in manu Dei esse 
perhibet ? cum scriptum sit, Quia in manu ejus sunt omnes 
fines terrae. Nisi forte regem sanctum quemque appellat, qui 
vitiorum bella in seipso vincere, virgulta malitiz novit extir- 
pare. Sicut enim Dominus multifariis aquarum divisionibus 
terrarum fines late simul et aeris implet, tegit quoque aquis 
superiora coelorum ; ita cor regis, quocunque voluerit, inclinat. 
Quia sicut divisiones gratiarum juxta suam voluntatem, et 
angelis et hominibus tribuit ; ita etiam corda sanctorum qui- 
buscunque voluerit, digna donationibus reddit. Neque ullum 
habet Pelagianista locum, quo absque Dei gratia quis salvus 
fieri possit. — Perversa via viri aliena est, &c.] Juste coram 
Domino vivere, proprium est humane conditionis. Unde 
alibi dicit, Deum time, et mandata ejus observa; hoc est 

enim omnis homo. At qui perverse vivit, alienam profecto a 
natura humana viam incedit. Perversa ergo actio aliena est, 
et contra naturam. Qui autem mundus est in opere, hic 
recte, quod per naturam originaliter sumpsit, exsequitur. — 
Melius est sedere in angulo domatis, &c.] Adeo verum est, 
melius esse ut sedeas in angulo domatis, id est, in secreta 
altitudine vite continentioris, quam cum muliere mala in 
domo, quz sit tibi communis cum illa, ut etiam si optima 
tibi mulier ducenda offeratur, melius sit contempto connubio 
propter comitatum Agni ccelibem ducere vitam.— Qui obturat 
aurem suam ad clamorem pauperis, &c.| Generaliter hzec acci- 
pienda sententia, et non egeno tantum, vel corporaliter in- 
firmo. Nam et qui in criminibus alienis non affectu miseri- 
cordiz condolere, sed judicantis mavult tenere censuram, 
ostendit se necdum vitiorum foeetibus eliquatum, nec auditu 
divinz miserationis existere dignum. — Munus absconditum 
extinguit tras, &c.| Qui iram districti judicis, quam peccando 
meruit, placare desiderat, eleemosynas det pauperibus; et 
hoc nulla delectatione humani favoris, sed tantum amore Con- 
ditoris, qui cordium occulta respicit. Sic enim fit munus 
absconditum, sic ad mitigandam Conditoris iram proficit, si 
nullo externz retributionis intuitu porrigatur. Sic impletur, 
quod ipse precepit: Te autem faciente eleemosynam, nesciat 
sinistra tua, quid faciat dextera tua. — Gaudium justo, est 
facere judicium, &c.] Gaudet justus, cum bonis desudat ope- 
ribus ; quia sperat se propter hec bonis remunerandum esse 
perennibus. At vero reprobi dum mala, que Deum prohi- 
buisse norunt, faciunt, quamvis suze luxurie perpetratione 
carnaliter delectentur, mentis tamen pavore interno carere 
non possunt; quia se mala perpetuo passuros pro his quzx 
temporaliter male fecerint, non ambigunt.— Vir gui erraverit 
a via doctrine, &c.| Gigantes dicit immundos spiritus; de 
quibus beatus Job, Ecce gigantes, inquit, gemunt sub aquis, 
et qui habitant cum eis; id est, superbi et male fortes spiritus 
dzmoniorum, cum his, quos deceperint, hominibus, pcenis 
subacti torquentur. Horum enim ceetui sociabuntur, qui a 
via veritatis erraverint, ipso judice attestante, qui se illis dic- 
turum esse predixit: Discedite a me, maledicti, in ignem zter- 
num, qui paratus est diabolo et angelis ejus. — Pro justo, 

datur impius, &c.| Justi et recti idem esse videntur; sed 
distat inter impios et iniquos, quod iniqui sunt omnes re- 
probi; impii vero, qui majoribus implicati sceleribus, vel 
nunquam sanctz mysteria fidei perceperunt, vel post accepta 
ad apostasiam redierunt. Unde potest hoc loco impios, omnes 
fidelium persecutores dictos accipi; porro iniquorum voca- 
bulo generaliter omnes mali designari. Et pro justo datur 
impius, cum pro martyre persecutor, qui eum morti dedit, 
punitur. Pro rectis iniqui, qui eorum justam vitam videntes, 
imitari nolebant. Damnatur Herodes non tantum pro inno- 
centibus, quos impie neci tradidit; sed et argumentum dam- 
nationis accepit, quia fidem magorum sequi ad querendum 
Dominum noluit, cum esset inter Judzos, et prophetarum 
dicta cognosceret. Hinc etenim Dominus ait: Regina austri 
surget in judicio cum generatione ista, et condemnabit eam, 
&c. Non quia ipsa sua virtute ac potentia condemnabit, sed 
quia in ejus comparatione condemnabuntur, qui devotionem 
ejus scientes, cum facilius multo possent, sapientiz curam 
dissimulabant habere. — Thesaurus desiderabilis, et oleum in 
habitaculo justi, &c.| Alacritas bonorum operum, Deo semper 
amabilis; et pinguedo dilectionis in sanctorum ecclesia reful- 
get. Quem versiculum beatus papa Gregorius in Homiliis 
evangelil, juxta antiquam translationem posuit: Thesaurus 
desiderabilis requiescet in ore sapientis. Verum reprobi non 
tantum virtutes non assequi, sed et persequi, et quantum 
valent, in bonis obruere festinant. Potest sane hic versus de 
quolibet martyrum accipi, in cujus habitatione, id est, cor- 
pore, anima sancta Dei videlicet thesaurus servetur, abundet 
et unctio gratiz spiritualis. At persecutor imprudens hujus- 
modi habitaculum disrumpere potest; thesaurum vero, qui 
habitaculo tenebatur, et oleum nequaquam tangere potest. 
Unde Dominus docet, non timere eos qui occidunt corpus, 
et post heec non habent amplius quid faciant. — Civitatem 
forttum ascendit sapiens, &c.| Civitatem fortium, mundum 
dicit, qui quondam malignorum spirituum tyrannidi stulte 
subactus serviebat, habens fiduciam vite in cultu eorum, qui 
- Non sunt dii, sed opera manuum hominum. Hanc civitatem 
intravit natus ille in carne, qui est Dei virtus, et Dei sapientia. 
Destruxit per suos preedicatores cultum deorum, in quibus 

fuere confisi, veritatis ignari; atque in fide ccelestium docuit 
habendam esse fiduciam, que nunquam posset destrui. Sed 
et quotidie civitatem fortium ascendit sapiens, et destruit 
robur fiducia ejus, cum aliquis fidelis doctor argumenta philo- 
sophorum vel hereticorum, vel etiam contumaces carnalium 
fratrum contradictiones, quibus scelera sua defendere et alle- 
viare nituntur, assertione fidei, et ecclesiastica castigationis 
disciplina redarguit, atque eviscerans annullat. — Testis men- 
dax perunt, &c.] Qui se Deo servire testatur, nec factis dicta 
ex sequitur, peribit. Qui autem fideliter, ut promittit, jussis 
subditur divinis, hujus loquela ad victoriam pervenit; quia 
dum per obedientiam sua desideria vincere satagit, per justi- 
tiam judicis postmodum victoriz palmam percipit. — Vir im- 
ptus procaciter obfirmat vultum suum, &c.| Judas, quia impius 
corde erat, quamvis ipso Domino se redarguente, noluit mala 
ceepta restringere; porro Petrus, quia rectus erat corde, id 
est, rectitudinis amator, respiciente se Domino, mox pceni- 
tendo correxit, quod negando deliquit. — Non est sapientia, 
non est prudentia, &c.] Quecumque consiliantur et sapiunt 
heretici, nihil est, et vanum et inutile. — Equus paratur ad 
diem belli, &c.| Hominis quidem est Deo devotum tempore 
persecutionis animum preparare, corpus offerre discrimini ; 
sed divini est adjutori, ut eccepto laboris, agonis victoria, 
salusque_succedat. 


IN CAP. XXII. Melius est nomen bonum, &c.| Nomen 
bonum dicit, non quod a turbis vulgi imperiti, sed quod 
fidelium, quamvis paucorum testimonio laudetur. Neque 
enim bonum habere nomen refugit, sed a bonis solum que- 
rebat laudari, qui ait, Si adhuc hominibus placerem, Christi 
servus non essem. Nomen ergo bonum est, nomen religionis, 
quod divitiis mundialibus jure prefertur. Nam etsi mundum 
quis lucraretur universum, merito hunc contemneret, tantum 
ut nomen ejus scriberetur in ccelo, ejusque memoria, et inter 
angelos, et inter homines sanctos figeretur eterna. — Super 
argentum et aurum, gratia bona.| Wlam significat gratiam, 
cum quis pro bono opere laudatur a bonis, immo pro collatis 
ei donis meritorum, glorificatur Pater qui in ccelis est. — 
Dives et pauper obviaverunt sibi, &c.| Neque divitem propter 

divitias et honores, neque pro inopia pauperem despicias ; sed 
hoc in utroque merito venerare, quia opus sunt divinum, quia 
ad imaginem Dei et similitudinem facti. — Callidus vidzt 
malum, et abscondit se, &c.] Multi ex principibus crediderunt 
in Domino, sed propter Phariszeos non confitebantur, ut de 
synagoga non ejicerentur. Quia enim erant callidi, videbant 
malum persecutionis, quod imminebat, et absconderunt fidem 
pietatis, quam parumper conceperant. Innocentes vero apo- 
stoli pertransierunt itinere recto professionis, quo coeperunt, et 
afflicti sunt verbere, vinculis, carcere, et ipsa etiam morte 
multati. Utrorumque autem exemplum multi usque nunc, 
et in certamine fidei, et in communibus sequuntur actibus. 
Hunc versum antiqui interpretes manifestius, sed in alium 
sensum transtulerunt. Astutus videns nequam puniri valde 
ipse disciplinam accipit ; insipientes autem pretereuntes, 
damno afflicti sunt. — Finis modestie, timor Domini, &c.] 
Modestiam dicit constantiam operum bonorum ; timorem 
vero Domini, illum qui permanet in seculum seculi. Quia 
nimirum perfectio virtutum est ad hunc animi statum con- 
scendere, quo gratiam Conditoris vel in modico timeamus 
offendere. Nihil prorsus ejus memoriz prezponentes, que 
alibi caritas vocatur, perfecta foras mittens timorem, servilem 
videlicet et incipientem, quo metuit quisque ne forte peccando 
poenis mereatur subigi. Quod autem subjungit, Divitia, et 
gloria, et vita; in futuro significat. Finis ergo modestiz 
timor Domini, divitiz, et gloria, et vita: quia nimirum 
perfectio virtutum est in hac vita, ut timeamus Dominum 
timore sancto, hoc est, sincera illum dilectione colamus. 
Finis virtutum in futuro, ut divitas hereditatis promissx 
regni ccelestis, gloriam et vitam sine fine percipiamus a 
Domino. Unde Petrus ait: Quem cum videritis, exultabitis 
letitia inenarrabili et glorificata, reportantes finem fidei 
vestree, salutem animarum vestrarum. — Arma et gladii in via 
perversi, &c.| Dupliciter intelligendum, quia perversi et armati 
sunt semper ad nocendum proximis, verbo vel opere scelesto, 
et ipsos parata semper expectat ultio divini examinis. Qui 
vero animam suam in zternum salvari procurat, longe refugit 
ab hujusmodi armis et gladiis; quia et mentem manumque 
suam a proximorum lesione refrzenat, et ne animadversione 

districti judicis ipse feriatur, intenta mente precavet. — 
Proverbium est, Adolescens juxta viam suam, &c.| Constat 
plerosque in senectute, Domino donante, mutari a vitiis, que 
adolescentes habuerant; et contra, nonnullos illo deserente 
se deserere circa senium virtutes, quibus in adolescentia 
videbantur illustrati. Sed quia multo sepius quisque mores, 
quibus ab adolescentia imbutus est, in reliquum vite tempus 
exsequi consuevit, proverbium esse dicit, quia quod adolescens 
quisque cceperit, in senecta non mutaverit. Non tamen ipse 
semper ita evenire confirmat. Idcirco autem hujusmodi 
proverbium ponit, ut auditores suos a prima etate virtutibus 
studere persuadeat, ne forte in senectute non possint discere 
studia, quibus in tenera ztate mancipari despexerant. Nam 
et quo semel est imbuta recens servabit odorem testa diu. 
Et Greca narrat historia, Alexandrum potentissimum regem, 
orbis dominatorem, et in moribus et in incessu Leonidis 
pedagogi sui non potuisse carere vitiis, quibus parvulus 
adhuc fuerat infectus. — Dives pauperibus tmperat, &c.| Patet 
juxta literam. Sed et divites virtutibus in judicio occulti in- 
spectoris principantur eis; immo eorum futuri judices existunt, 
qui virtutum divitiis carent. Et qui verbum salutaris doc- 
trine accipit a doctore, servus est ejusdem doctoris, id est, 
debitor implendi omnia que illi magisterii ccelestis jure pre- 
cipit. — Qui seminat iniquitatem, &c.] Certum est, quia his 
qui vel verbo vel exemplo docet iniquitatem, recipiet vin- 
dictam ; sed quia sequitur, Et virga ire suze consummabitur, 
illam maxime iniquitatem videtur dicere, que immiti et impia 
mente peragitur, ut est latrocinia exercere, homines servitio 
premere, tormentis laniare, morte perimere, bovem viduz pro 
pignore auferre, ipsam de adversario, cum possit, vindicare 
non velle. Talis etenim merito virga ire suz consummabitur ; 
quia sicut Dominus ait, Omnis qui acceperit gladium, gladio 
peribit; id est, qui injuste in alios sxviunt, ipsa szvitia 
sibimet interitum consciscunt. Verum quia dixerat de impio, 
sequitur econtrario de pio :—Qut pronus est ad misericordiam, 
benedicetur, Sc.] Huic simile est illud judicis eyusdem, qui 
misericordes ab impiis discernens, ait: Venite, benedicti 
Patris mei, possidete regnum paratum vobis a constitutione 
mundi; quia esurivi, et dedistis mihi manducare, et cetera. 

Possunt autem panes, qui pauperi dantur, non solum alimenta 
carnalia, sed etiam doctrina spiritualis, qua anima reficitur, 
intelligi. — Ejice derisorem, et exibit cum eo jurgium, &c.] 
Kyjice hzreticum, quem corrigere non potes, ab ecclesia; et 
cum illi libertatem abstuleris preedicandi, catholic paci 
auxilium przestas. — Qui diligit cordis munditiam, &c.| Qui 
mundo corde recte pradicat, inter illos communerabitur, de 
quibus eidem Regi et Conditori seculorum propheta dicebat : 
Mihi autem nimis honorificati sunt amici tui, Deus. Nam si 
quis gratiam labiorum recta predicando przmonstrat, cor- 
dis autem munditiam custodire dissimulat, nequaquam talis 
zeterni regis amicitia frui posse putandus est. — Oculi Domint 
custodiunt scientiam, &c.] Superna Inspectio custodit semper 
in ecclesia scientiam veritatis, quam docuit ; verba hxretico- 
rum, immo omnis sermo pietati et justitiz contrarius, quia 
Domino regente non servatur, cum suo auctore subvertitur. 
— Dicit piger : Leo foris, §c.| Dicit sepe in animo suo is quiad 
agenda opera bona piger est, ad confitendam fidem quam 
corde tenet timidus, Non audeo fidem, quam teneo, foris 
profiteri, ne me persecutor impius, quia fidelem audit, perimat. 
Timeo ad exercendas virtutum actiones in publicum progredi, 
ne forte me vel antiqui hostis adversitas gravior tentet; vel 
etiam homo quilibet perversus cum suorum turba derideat, 
conviciis confundat, injuriis afficiat; aut sicut multos jus- 
torum, qui ab ejus vita discordant, tormentis et morte con- 
sumat. Leo est, inquit, foris, in medio platearum occidendus 
sum. Quod est aperte dicere, Et verba et opera virtutum ubi 
ostendi foris cceperint, statim persecutio vel hominum. vel 
spirituum comitatur immundorum. Nec valeo tentationibus 
resistere, sed in ipsis boni propositi vincar incceptis. — Fovea 
profunda, os altene, yc.| Qui verbavel oscula meretricis libenter 
amplectitur, quasi januam jam gehennalis pulsat abyssi, cito- 
que mergetur, si pedem cautus non retrahit, si non membra 
cxtera a vitiis cohibet fovez poenalis, quam nullus omnino nisi 
filius irze illabitur. — Stultttia colligata est in corde pueri, &c.] 
Multos novimus pueros sapientia preditos; nam Hieremias 
puer prophetiz ministerium suscepit. Et Daniel scribit, Quia 
Deus dedit pueris abstinentibus scientiam et disciplinam 
in omni verbo et sapientia. Unde restat intelligere, quia 

pueros hoc loco, non zxtate, sed sensu parvulos significet ; 
quales esse vetabat apostolus eos, quibus ait, Nolite, puern, 
effici sensibus, sed malitia parvuli estote. Hujusmodi enim 
pueros, id est, animos stultitize, vel lascivize, vel inertiz dedi- 
tos, necesse esse juvenili disciplina castigari, et ad justum 
vitz tramitem, prudentium vigore perduci. — Qui calumniatur 
pauperem, &c.| Constat, quia rapaces, et que pauperibus 
uuferunt, et que juste videntur possidere, pariter omnia per- 
dunt, cum in examine districti judicis poenas pro his que 
gessere recipiunt; sed et is qui pauperem spiritu fratrem 
calumniatur, virtutibus ejus detrahendo, ut per hujus vitupe- 
rationem ipse divitias, quas desiderat, augeat ; id est, gloriam 
laudis humane majorem, quasi sanctior accipiat ; merito talis 
calumniator, quicquid bone actionis habere videbatur, amittit, 
et a fructu virtutum vacuus in fine manebit. — Hucusque 
pertingit titulus Parabolarum Salomonis, qui supra positus 
est; ex quo novum locutionis genus probatur assumpsisse, ut 
ea que diceret, non quasi ad alium quem doceret loquendo, 
sed velut solus secum ratiocinando videatur affari. Quorum 
videlicet Parabolarum primus est versiculus, Filius sapiens 
letificat patrem: filius vero stultus, meestitia est matri suze. 
Ultimus iste, ad quem usque explanando pervenimus. Hinc, 
ad priorem loquendi modum revertitur, ut specialiter ad eum 
quem instruit, verbum faciat ; quod ita incipit, — Jnclina 
aurem tuam, &c.| Pulcherrimum initium ponit nove locutio- 
nis, ut aurem pariter ad audiendum, et cor apponere ad 
intelligendum, que sapientes loquantur, eum, quem erudit, 
jubeat. — Que pulchra ertt tibi, cum servaveris eam tn ventre 
tuo, &c.| Aspera spe videtur insipientibus, et insuavis doc- 
trina sapientiz; sed cum ejus virtutem intimo corde per- 
ceperint, cum operibus servare; cum hanc quoque labiis 
propinare fratribus didicerint, pulchriorem hanc ceteris dog- 
matibus esse deprehendent. — Ecce descripsi eam tripliciter 
tibi, &c.] Tripliciter auditori doctrinam descripsit suam, quia 
cogitare, loqui, et operibus hanc exercere przcepit. Qua 
descriptione triplici totus iste libellus, si quis bene considerat, 
plenus refulget. — Non facias violentiam pauperi, &c.] Potest 
de quolibet paupere vel egeno accipi; de quo dictum est, 
Tibi enim derelictus est pauper, pupillo tu eris adjutor. 

Verum quia sequitur, Et configet eos qui confixerunt animam 
ejus. Melius de illo intelligitur, qui cum dives esset, pauper 
factus est pro nobis: nec solum pauperari, ut nos ditaret, sed 
etiam ut nos redimeret, crucifigi dignatus est. Prohibet ergo 
sapientia suos auditores Domino, in carne preedicanti violen- 
tiam mortemque inferre, quia nimirum certus restat interitus 
eis, qui in auctorem vite manus mittere non timuerunt. — 
Noli esse amicus homini iracundo, &c.| Et hec cum de omni 
iracundo vel furioso possint generaliter accipi, tamen nihil 
prohibet de illis, qui contra Salvatorem et discipulos ejus 
veesana mente furebant; a quorum amicitia et comitatu 
prohibentur, quicumque in eum credentes, curam suz salutis 
agebant, ne ex vicinia pravorum etiam ipsi perirent; quod 
Judz Scariothis casu fieri posse probatum est. Generaliter 
autem dicendum, quod sicut perfecti viri perversos proximos 
non debent fugere, quia illos szpe ad rectitudinem per- 
trahunt, et ipsi ad perversitatem nunquam trahuntur; ita 
infirmi quique societatem debent declinare pravorum, ne 
mala, quz frequenter aspiciunt, et corrigere non valent, 
delectentur imitari. — Noli esse cum his qui defigunt manus 
suas, &c.] Noli esse cum his qui se, cum essent liberi, ac 
sibimet vacantes, defigunt in cura salutis malorum, sponden- 
tes se rationem pro eorum animabus Domino reddituros. Si 
enim ille, pro quo spopondisti, non habet bona opera, quibus 
te liberum ac securum reddat tuz sponsionis, quid tibi utile 
est, ut ipse in die judicil pro ejus anima judiceris, amittasque 
habitum justitiz, quo indutus esse videbaris? Unde et Do- 
minus, Messis quidem multa, operaril autem pauci. — Ne 
transgrediaris terminos antiquos, &c.| Ne transgrediaris ter- 
minos fidei, quos catholici ab initio statuere doctores. — Vi- 
distt virum velocem in opere suo, &c.| Quemcunque velocem 
videris in opere suo, id est, in opere bono, quod ejus erat 
facere, strenuum atque sollicitum; scito hunc, in die novis- 
simi examinis coram apostolis, qui cum Christo mundum 
judicaturi sedebunt, esse staturum, quia videlicet eorum jussa 
servaverit, neque in parte ignobilium doctorum, quorum cave- 
rit errorem, hoc est, ad sinistram judicis esse ponendum. 

cipe, &c.] Per allegoriam cuncta dicuntur. Quando sederis 
ad legendum cum magistro, ut pane verbi reficiaris, diligenter 
intellige quz scripta sunt, et discretionem sacrz lectionis in 
tua locutione conserva. Sitamen talis es tantumque eruditus, 
qui in potestate habeas animam tuam, neque quasi indoctus 
mente tuz doctrine. Guttur namque pro loquela posuit, 
quia vox in gutture est ; cultrum, pro discretione; quia cibos 
cum reficimur, cultro secante, preeparamus. Et sedens ut 
comedat, cultrum in gutture suo statuit, quando is qui divina 
sedulus meditatur eloquia, discreta ex ore verba depromit, 
nec alia szepius in lingua quam ceelestis oraculi dicta revolvit. 
Hoc autem ejus est facere, qui in potestate habet animam 
suam, id est, immobilem inter errores fallentium, sapientis 
animi statum servare didicit. Unde et recte subjungit: — 
Ne desideres de cilis ejus, &c.| Quod est aperte dicere, Ne 
desideres ejus auscultare sermonibus, qui dulcedine menda- 
clum dogmatum, auditores suos fallere consuevit. — Noli 
laborare, ut diteris.| Divitias scientiz significat, quas ultra 
mensuram capacitatis nostra querere prohibemur. — Sed 
prudeniie tue pone modum.| Illum videlicet de quo supra 
dictum est, Ne transgrediaris terminos antiquos, quos posue- 
runt patres tui; hoc est, terminos datz a patribus fidei. — 
Ne erigas oculos tuos ad opes, &c.| Ne erigas mentem tuam 
ad perscrutanda divinitatis arcana, que penetrare non vales. 
Heec enim ceelestibus solum civibus patent. — Ne comedas 
cum homine invido, &c.] Ne de scripturis cum heretico 
loquaris, quia invidet humane saluti, malens decipere, quam 
corrigere; quoniam sicut ariolus et conjector somniorum 
existimat, quod ignorat; ita hereticus, quz non intelligit in 
scripturis, prout libet, interpretari prasumit. — Comede et 
bibe, dicet tibi, &c.| Securus, inquit, disce et age que doceo, 
cum ipse his quz docet, fidem certam non habeat, sciens de 
corde suo finxisse quee doceret. — Cibos quos comederas evomes, 
&c.] Sensus perversos quos ab heereticis didiceras, necesse 
est, ut vel per pcenitentiam corrigendus deseras, vel post 
mortem pro his poenas luere cogaris, perdasque sermones 
confessionis, quibus eis predicantibus, humiliter favendum 
esse putaveras. — In auribus insipientium ne loquaris, &c.| Huic 
simile est illud evangelii, Nolite sanctum dare canibus, 
neque mittatis margaritas vestras ante porcos, et cztera. 

Sicut ergo supra admonuit, ne hereticorum doctrinis auscul- 
tares; ita nunc hortatur, ne amore vane glorie seductus, 
immundis hominibus passim arcana veritatis ingeras. — Ne 
aitingas terminos parvulorum, &c.] Propinquum parvulorum 
et pupillorum, Dominum appellat; quia cum esset in carne, 
pauperum magis quam divitum consors fidei dignatus est. 
Alioquin idem Dominus est omnium, dives in omnes qui 
invocant eum. Possunt autem congruenter pupillorum ac 
parvulorum nomine illi designari, de quibus Dominus ait, 
Videte ne contemnatis unum de pusillis istis, qui in me cre- 
dunt. Dico enim vobis, quia angeli eorum semper vident 
faciem Patris mei, qui in ceelis est. Quorum agros et ter- 
minos qui attigerit, hoc est, qui conversationem eorum 
bonam inquietando leserit, judicium Domini non evadet. — 
Non emuletur cor tuum peccatores, &c.| Si tota die, id est, 
toto tempore, quo in seculi hujus luce consistis, et peccatorum 
exempla vitare, et Dominum timere sategeris, habebis spem 
beatz retributionis in novissimo; hoc est, cum ad finem 
hujus vite perveneris, ipso etiam attestante, qui ait: Esto 
fidelis usque ad mortem, et dabo tibi coronam vitz. — Nols 
esse in conviviis potatorum, &c.| Carnes quippe ad vescendum 
conferre, est in collocutione derogationis, vicissim proximo- 
rum vitia dicere; de quorum pceena mox subditur: — Quia 
vacantes potibus et dantes syméola, &c.| Symbolum Greecum 
nomen est, et interpretatur collatio. Est autem collatio 
sermonum, sicut in consiliis solet; est et pecuniarum sive 
aliarum rerum, ut et presens locus docet. Potibus ergo 
vacant, qui de opprobrio alienz vite se inebriant. Symbo- 
lum vero dare, est sicut unusquisque solet pro parte sua cibos 
ad vescendum, ita in confabulatione detractionis verba con- 
ferre. Sed vacantes potibus, et dantes symbola, consumen- 
tur; quia, sicut scriptum est, Omnis detractor eradicabitur. 
Vestietur autem pannis dormitatio; quia despectum et in- 
opem a cunctis bonis operibus mors sua inveniet, quem hic 
ad alienze vitz exquirenda crimina detractionis suze languor 
occupavit. — Gaudeat pater tuus, et mater tua, &c.| Gaudeat 
Deus Pater de tua justitia; gaudeat et ecclesia mater; sed 
et sacerdos, qui te per gratiam baptismi regeneravit, quique 
te erudivit a parvulo, de tuis bonis gratuletur operibus. — 
Cui ve ? cyus patri ve?| Querit disputando, quibus homi- 

‘num sceleribus maxima a Domino peena servetur. Et respon- 
det ipse ratiocinando, quia his absque omni dubietate, qui 
per ebrietatem devolvuntur ad luxuriam. Cui, inquit, ve, 
cujus patri ve. Vee, eternum interitum nominat. De quo 
Dominus: Vz, inquit, homini illi per quem scandalum venit. 
Patrem autem ejus cul ve immineat, vel hominem dicit, a 
quo exempla pravi operis foris quisque, ut peccaret, accepit ; 
vel certe diabolum, qui intus in corde virus pestiferz sugges- 
tionis infundit. De quo Judzis dictum est: Vos ex patre 
diabolo estis, et desideria patris vestri facere vultis. — Cui 
rire? cui fovee?] Rixee, quia concordiam pacis servare 
nescit, quem ebrietas sensus impotem reddidit ; fovez, quia 
passim in volutabra vitiorum omnium cadere non trepidat, 
qui inter bona malaque discernere, quasi mente captus, igno- 
rat. IJllamque szpissime foveam ebriosus incidit; de qua 
prefatum est: Fovea enim profunda, est meretrix; et puteus 
angustus, aliena. — Cui sine causa vulnera, &c.| Vulnera 
sine causa, quia multi vino ultra modum impleti, vulnera per 
timorem in membris acceperunt, que nulla ferri causa per- 
tulerunt; suffusio oculorum, quia immoderatus vini haustus, 
et caliginem plurimis visus corporalis, et cecitatem genuit 
sensus interioris. — Nonne his qui morantur in vino, &c.?|] Non 
vetat bibere vinum ad necessitatem, sed morari ultra tempus 
et utilitatem in vino, et evacuandis alterutrum certare calici- 
bus; juxta illud Esaiz, Vz qui potentes estis ad bibendum 
vinum, et viri fortes ad miscendum ebrietatem. — Ocult tut — 
videbunit extraneas, &c.] Consuetum et pzene naturale est 
vitium, post ebrietatis venena diffusa in corde, muliebrem 
sequi concupiscentiam, comitante etiam pravitate ac turpitu- 
dine verborum. — Ei? eris sicut dormiens in medio mari, &c.] 
In medio mari dormit, qui in hujus mundi tentationibus 
positus providere motus irruentium vitiorum, quasi immi- 
nentes undarum cumulos, negligit; et quasi sopitus guber- 
nator clayvum amittit, quando mens ad regendam navem 
corporis, studium sollicitudinis perdit. — Et dices, Verbe- 
raverunt me, sed non dolui, &c.| Vox percussi et dormientis 
exprimitur. Mens quippe a cura sollicitudinis dormiens 
verberatur, et non dolet; quia sicut imminentia mala non 
prospicit, sic nec quz perpetraverit agnoscit. Trahitur, et 
nequaquam sentit ; quia per illecebras vitiorum ducitur, nec 

tamen ad sui custodiam suscitatur. Quz quidem evigilare 
optat, ut vina rursus reperiat ; quia quamvis somno stuporis 
a sui custodia prematur, vigilare tamen ad curas seculi niti- 
tur, ut semper voluptatibus debrietur. Et cum ad illud 
dormiat, in quo solerter vigilare debuisset, vigilare appetit, 
ad quod laudabiliter dormire potuissct. 


IN CAP. XXIV. Ne emuleris viros malos, &c.| Ne desideres 
eos imitari, quos vitiis illis, de quibus commemoravi, videris 
implicari; sed potius sapientize operam dare curato. — In doc- 
trina replebuntur cellaria, &c.| Cellaria sunt corda justorum, 
quz non nisi per doctrinam sapientiz donaris virtutum reple- 
buntur. — Vir sapiens, fortis est, &c.] Non omnis qui fortis 
et sapiens est, omnis autem sapiens fortis esse dicendus est ; 
quia etsi corpore imbecillis est, si adsit sapientia, omnia fortis 
adversarii, id est, diaboli certamina vincit. — Eercelsa stulto 
sapientia, &c.| Non potest stultus ad sapientiam attingere. 
Alta est enim ab eo, qui in infimis jacet vitiorum. Qui etsi in 
praesenti se aliquid sapere putat, in porta tamen civitatis, id 
est, in exitu hujus vitz inveniet nihil fuisse quod sapuit. — 
Qui cogitat mala facere, siultus vocabitur.| Ne putares stultum 
zestimandum fuisse eum, quem hebetem tardumque ingenio 
videris, palam ostendit; quia ille stultus vocandus sit, qui 
vel in cogitatione peccati suggestionibus consentit, tametsi 
acer ingenio videtur existere; non autem ille, qui etsi 
hebes sensu apparet, Dei tamen imperiis, que discere po- 
tuit, obtemperare disposuit. — Si desperaveris lassus in die 
angustie, &c.| Nihil execrabilius desperatione; quam qui 
habuerit, et in generalibus hujus vite laboribus, et quod 
maxime nocet, in fidei certamine, constantiam fortitudinis 
perdit. — Erue eos qui dicuntur ad mortem, &c.] Potest mys- 
tice accipi. Erue eos qui ab hereticis decipiuntur, rectam 
fidem przdicando, libera bonorum operum exempla mon- 
strando eos, qui male viventibus catholicis trahuntur ad 
interitum. Sed et si quos in certamine persecutionis lap- 
sos vel lapsuros aspexis, sollicita hos exhortatione ad vitam 
restaurare satage. Si quos fame perituros, si quos algere 
videris, illos, dato victu ac vestitu, recrea. — Comede, /fili, 
mel, quia bonum est, &c.| Patet facillime quare doctrinam 
sapientiz melli comparet, et favo; quia nimirum sicut 

ila cibis, sic hee doctrinis ceteris dulcedine prestat. 
Sed hoc inter utriusque significantiam distat ; quia mel, quod 
in promptu est ad comedendum, moralem liter superficiem 
insinuat ; favus autem, in quo mel de cera exprimitur, alle- 
goricam locutionem figurate denuntiat, ubi, seducto literz 
velamine, suavitatis sensus spiritualis, aliquanto cum labore, 
vel mora percipitur. — Ne insidieris, et queras impietatem in 
domo justi, &c.] Ne quzras aliquam occasionem, per quam 
deroges homini justo. Ille enim si ceciderit, cito amovet 
pedem suum, ut careat vitio, quod non iteratur in facto. 
Impii autem sic corruunt, ut ulterius non redeant; sicut sub- 
sequenter addit, dicens: — Septies enim cadit justus, &c.] 
Quomodo autem justus appellatur, qui cadere, id est, peccare 
memoratur ? nisi quia de levibus quotidianisque loquitur pec- 
catis, sine quibus nec justorum quispiam esse in hac vita 
potuit. Quia nimirum per ignorantiam, per oblivionem, per 
cogitationem, per sermonem, per surreptionem, per necessi- 
tatem, per fragilitatem carnis, singulis diebus, vel inviti vel 
volentes frequenter reatum incurrimus. Et tamen resurgit 
Justus, videlicet quia justus est, nec justitiz ejyus prajudicat 
lapsus fragilitatis humane. Unde bene, cum de justi. casu 
loqueretur, non addidit in malum; quia etsi malum est quod 
cadunt, nec tamen in malum, quod inciderant, hzrere pos- 
sunt, citius resurgendo procurant. At contra de reprobis 
dicitur: Impii autem corruent in malum. Quia videlicet 
impii, cum ceciderint, vel, quod est gravius, corruerint, ut 
scriptura dicit; id est, cum capitalia crimina perpetrarint, 
ita suo casui delectando assentiunt, ut ab hoc pcenitendo 
relevari despiciant. — Cum ceciderit inimicus tuus, ne gaudeas, 
&c.] Supra justo insidias tendere vetuit; nunc autem, ut se 
perfectum reddat in omnibus, etiam inimicis, cum peccave- 
rint, aut aliquid adversitatis incurrerint, insultare prohibet ; 
ne forte, si miserante Domino ad pcenitentiam salutemque 
animz redierint, ac tecum fidelem amicitiam habere coeperint, 
tunc erubescas, quia illos aliquando despexeris, quos divina 
gratia ad vitam reservaverat. Sed quantum potes, jacentibus 
condole, eosque, ut resurgere debeant, adjuva. Et si votum 
conatumque tuum sequitur effectus, gaudebis de sanato, 
quem male habentem dolueras; sin alias, tua tamen benevo- 
VOL. IX. L 

lentiz apud Deum fructu non carebis. Vel certe ita dicen- 
dum est: Ne gaudeas de casu inimici, ne forte Dominus 
superbiam tuam, que illi absque dubio displicet, hoc ordine 
dejiciens humiliet, ut te cadente in peccatum, ille resipiscens 
sanetur. — Time Dominum, fili mi, et regem.| Juxta quod 
ipse ait, Reddite ergo que sunt Cesaris, Cesari; et qua sunt 
Dei, Deo. Neque obstat aliquid in Domino et rege, Patrem 
et Filium intelligere designari; qui uno eodemque sunt divini- 
tatis honore colendi. Qui enim non honorificat Fillum, non 
honorificat Patrem, qui misit illum. — Et cum detractoribus 
non commiscearis.| Illis videlicet, qui dicentes se Deum 
Patrem nosse, Filium Dei in carne apparentem noluerunt 
recipere. — Quoniam repente consurget perditio eorum, &c.] 
Utriusque dicit, et detrahentis, et eyus qui illi favendo com- 
mixtus est; derogantium Christo principum, et decepti ab 
eis populi; lacerantium fidem heresiarcharum, et auscultan- 
tium illis auditorum. — Hee quoque sapientibus.| Subauditur, 
ignota sunt; quando reproborum quisque quam repentino 
interitu rapiatur e seculo. Vel hzc quoque sapientibus sunt 
observanda, que docui, ne detractoribus misceantur ; quia hoc 
specialiter vitio totum pzne genus periclitatur humanum. 
Unde eidem vitio mederi volens beatus pater Augustinus, 
hos in sua mensa versiculos fecit describi: 


Quisquis amat dictis absentis carpere vitam, 
Hac mensa indignam noverit esse suam. 


Hunce versiculum antiqua editio manifestius dicit: Hzee dico 
vobis sapientiam agnoscentibus, quod sequentium senten- 
tiarum non incongrue- potest esse principium. — Cognos- 
cere personam in judicio non est bonum.| Supra regem ti- 
mere docuit, et nunc personam in judicio cognoscere 
vetat. Unde colligitur, quia ita principibus debitum obse- 
quii temporalis subjectos oportet impendere, ut nunquam 
reverentiz vel timoris eorum respectu a via veritatis exor- 
bitent. — Labia deosculabitur, &c.| Osculum pacis et amoris 
est signum. Qui ergo recta respondit, labia deosculabitur ; 
quia quicunque neglecta acceptione personarum, sola justitiz 
verba sequitur, iste, etsi insipientibus gravis forte videtur et 
austerus, multos tamen cum quibus pacem habeat, prudentes ; 

multos, qui sua dicta cum amore amplectantur, inveniet. Sape 
etiam illos quos adversantes suis rectis assertionibus tolerave- 
rat, conversos postmodum ad meliora amicos recipiet et socios. 
— Prepara opus tuum foris, &c.| Quid est preeparato opcre 
agrum diligenter exercere, nisi evulsis iniquitatum sentibus 
actionem nostram ad frugem retributionis excolere? Et quid 
est post agri exercitium ad edificium domus redire, nisi quod 
plerumque ex bonis operibus discimus, quantam vite mun- 
ditiam et in cogitatione constituamus? Ille quippe bene 
mentis domum edificat, qui primum agrum corporis a spinis 
vitiorum purgat; ne si desideriorun? sentes in carnis agro 
proficiant, intus tota virtutum fabrica fame boni crescente 
destruatur. — Ne sis testis frustra contra proximum tuum, &c.] 
Et hec ad exercitium agri nostri,id est, ad cultum bone actionis 
pertinent, innocentem videlicet proximum falso testimonio 
non ledere, peccanti cuilibet, fiduciam amplius peccandi, 
adulando non tribuere; malum pro malo non reddere; sic 
enim fit, ut cum primo actus exterius bene composueris, 
postmodum ad interioris quoque hominis excolendam mun- 
ditiam pertingas, et quasi post exercitium agri, etiam mentis 
habitaculum piis cogitationibus ornare, altiusque constituere 
incipias. Quod quia reprobi facere dissimulant, recte sub- 
ditur: — Per agrum hominis pigri transivi, &c.] Per agrum 
vineamque pigri ac stulti transire, est cujuslibet vitam negli- 
gentis inspicere, quam urtice vel spinz replent; quia in 
corde negligentium prurientia terrena desideria, et punctiones 
pullulant vitiorum. Juxta quod scriptum est, In desideriis 
est omnis otiosus. Et maceria lapidum in vinea vel agro 
stulti destructa jacet, cum ccepta virtutum munimina, vel 
improbitate hominum malorum deceptus, vel immundorum 
spirituum persuasione callida, quisque negligens perdit. 


LIBER TERTIUS. 
IN CAP. XXV. He quoque parabole Salomonis, &c.] 


Hinc novo ordine loqui incipit, ut non sicut prius, quasi ad 

audientem verbum faciat; sed secum ipse quid ratio veritatis 

habeat, disputando pertractet. In quibus tamen legens quis- 

que, vel audiens, quid appetere, quidve cavere debeat, apertis- 

sime dignoscat. Quas quidem parabolas viri Ezechiz trans- 
L2 

tulisse referuntur; quia fortassis usque ad ejus tempora 
disperse habebantur a pluribus, prout ex ore sapientissimi 
regis semel dictas exceperat; sed per industriam illius col- 
lecte in unum, et in hujus libelli sunt corpus insertz. 
Notandum sane, quia in his parabolis multo sunt plura, quam 
in ceteris per allegoriam dicta, ex collatione videlicet rerum 
que figuris aptee videntur. — Gloria Domini, celare verbum : 
&c.] Gloria Domini est in carne apparentis humanitatis suz 
magis quam divinitatis, mortalium oculis ostendere; et se 
potius operum miraculis ac mysticis locutiontbus, quam aper- 
tis assertionibus Verbuf, id est, Dei Filium, fateri. Unde 
multo szpius in evangelio, Filium se hominis, quam Filium Dei 
appellare consuevit. Et gloria fidelium ejus discipulorum 
est, diligenter ejus investigare sermonem; quo Deum, etiam 
ubi patenter non dicit, mystice significat. Quale est illud, 
Ego et Pater unum sumus, et czetera hujusmodi. Denique 
celans verbi eeternitatem, et przetendens carnis infirmitatem, 
ait: Quem dicunt homines esse Filium hominis? Cui regum 
eximius investigato ejus sermone, quem antea sepius audierat, 
respondit: Tu es Christus, Filius Dei vivi. Nec parvam hac 
investigatione meruit gloriam ; nam protinus audivit: Beatus 
es, Simon Barjona, et catera. — Calum sursum, et terra 
deorsum, &c.]* Sicut altitudo cceli et profunditas terrse conjici 
ab hominibus non potest, ita scientia prophetarum et aposto- 
lorum, qui arcana divinitatis, Spiritu revelante, cognoverunt, 
nostre fragilitatis capacitatem transcendit. — Aufer rubiginem 
de argento, &c.|] Aufer literze superficiem de sacro eloquio, et 
invenies sensum purissimum subtilitate literse reconditum, et 
sub carnalium figuris czerimoniarum spiritualia latuisse mys- 
teria. — Aufer impietatem de vultu regis, &c.| Aufer impieta- 
tem persequendi Christianos de animo Sauli, vel alterius 
cujuslibet zmulatorum legis, et cum Christum predicare 
ceeperint, firmabitur justitia cathedra doctrine eorum, quam 
prius ad ruinam suam impellebat impietas, quamdiu justitiz 
Dei repugnantes, suam preeponere certabant. Iterum aufer 
impietatem de vultu regis, et firmabitur justitia thronus ejus. 
Qui enim przsunt populis, si volunt firmum esse solium suum, 
semper hilaritate et gratia plenos vultus exhibeant; ne per 
arrogantiam rigidiores effecti, mussitationem incidant plebis. 

— Ne gloriosus appareas coram rege, &c.| Superius przesulem 
monuerat, nunc subditum. Nam sicut illic dixit, ut hilares 
vultus ostendat subjectis; ita nunc admonet, ne in conspectu 
majorum arrogans appareat, sed potius in mediocri loco 
positus, superius evocari mereatur. Cui simile est illud 
Dominicum, Cum invitatus fueris ad nuptias, non recumbas 
in primo loco, et cetera. Possumus autem in rege et principe 
Dominum significatum intelligere, in cujus conspectu nos 
semper humiliari necesse est, monente Petro apostolo, qui 
ait: Humiliamini igitur sub potenti manu Dei, ut vos exaltet 
in tempore visitationis. — Que viderunt oculi tui, ne proferas 
in yurgio cito, &c.| Et inevangelio Dominus: Si peccaverit in 
te frater tuus, vade et corripe eum inter teipsum solum, &c. 
— Mala aurea in lectis argenteis, &c.| Sacra eloquia rectissime 
lectis comparantur argenteis ; lectis videlicet, quia requiem 
prestant animabus audientium ; argenteis autem, quia splen- 
dida fulgent virtutibus patrum. Unde scriptum est: Eloquia 
Domini, eloquia casta, argentum igne examinatum. Quorum 
ornatui lectorum, mala superaddit aurea, quisquis eadem 
divina eloquia, et spiritualibus plena sensibus et mysteriis 
exponendo demonstrat. Qui nimirum sensus apte mala vo- 
cantur, quia de arbore vitz, id est, Dei sapientia, sunt orta. 
Apte aurea mala, quia notitiam amoremque perpetue claritatis 
mentibus infundunt. Mala ergo aurea in lectis argenteis, 
qui loquitur verbum in tempore suo; quia qui verbum Dei 
opportune novit, juxta audientium capacitatem preedicare, 
modo exempla ac dicta patrum, per quorum custodiam ad 
requiem perveniatur zternam, juxta literam replicat; modo 
suaviores in his sensuum spiritualium fructus, quibus pia 
audientium desideria pascat, remoto literze velamine pandit. 
— Inauris aurea, et margaritum fulgens, &c.| Recte humilis 
auditor inauri comparatur aurez ; quia dum libenter increpanti 
ac docenti aurem accommodat, jam sese ad percipiendam 
claritatem sapientie ccelestis praeparat, jam supernz lucis 
visioni appropiat. Recte magister eruditus margarito ful- 
genti assimilatur; quia dum emendationem morum, dum 
supernorum scientiam desiderantibus, ac pie quzrentibus 
animis ostendit, quasi aureo ornatui majorem insuper gratio- 
remque fulgorem gemme ardentis adnectit. — Sicut frigus 
nivis in die messis, &c.] Importunum videtur omnimodis 

tempore messis ningere. Nam infra legimus, Quomodo nix 
zestate et pluvize in messe, sic indecens est stulto gloria. Sed 
tamen in ferventissimis Palestinz regionibus non parum de- 
lectabile est metentibus, si subito frigus, quomodo in nive 
solet, adveniat; quod incendia solis aliquantum refrigeret, 
sudorem laborantium tergat, ardentes temperet anhelitus. 
Cui recte frigori legatus assimilatur fidelis, quia mentem ejus 
qui se misit, prudenter agendo repausat. Mystice autem 
legatus fidelis, doctor est catholicus; qui autem mittit eum, 
Dominus. Porro dies messis in estu, tempus est przedicatio- 
nis inter furores persequentium. De quo dictum est, Messis 
quidem multa. — Frigus nivis in messe, &c.] Aliquantula 
est quies predicantium a persecutione repugnantium. Recte 
ergo dicitur, sicut frigus nivis in die messis, ita legatus 
fidelis ei qui misit eum, animam illius requiescere facit. 
Quia sicut optabile est praedicatoribus verbi, cum ab infi- 
delium rabie forte aliquid refrigerii accipiunt, nec facultas 
docendi negatur; ita ipsi qui ad predicandum eos misit, 
Domino gratum esse constat, cum acceptam ab eo lega- 
tionem etiam inter adversa obsistentium fideliter implent. 
Denique ut Lucas refert, reversis a predicationis officio dis- 
cipulis, exultans Spiritu Sancto, Patri gratias obtulit, dicens ; 
Confiteor tibi, Pater, Domine cceli et terrae, &c. — Nubes et 
ventus, &c.] Huic simile videtur quod superius ait, Ne lactes 
quemquam labiis tuis. Sed ille versiculus specialiter hoc 
continet, ne promittendo hominem suscipias, et non com- 
plendo decipias ; iste vero versiculus et hoc continere potest, 
et illud quod dicit apostolus, Habentes speciem pietatis, vir- 
tutem ejus negantes. — Patientia lenietur princeps, &c.] Quam- 
vis Dominum peccando offendisti, potes tamen ejus mereri 
clementiam, si patienter adversa, que tibi pro peccatis irro- 
gantur, pertuleris, humilique satisfactione duritiam donaveris 
contumacie prioris. — Mel invenisti, comede quod sufficit tibi, 
§c.] Dulcedinem invenisti coelestis intellectus, que spiritua- 
lium patrum officio, quasi prudentissimarum apum tibi labore 
ministrata est. Vide ergo ne in ea plus sapere appetas, 
quam oportet sapere, ne dum summa intelligere ultra vires 
queeris, etiam que bene intellexeris, amittas. Potest autem 
in hoc versu typice dictum intelligi, quod in sequenti apte 
subjicitur : — Subtrahe pedem tuum de domo proximi tui, §c. | 

Etsi enim proximi cujuslibet allocutionem vel visitationem 
melle dulciorem invenis; melius tamen est, ut rarius veniendo 
facias eum semper diligere tuum adventum, quam ut vel una 
vice tamdiu cum illo maneas; vel totiens ad eum venias, 
donec te videre fastidiat, et ne redeas, querat. — Dens putri- 
dus, et pes lassus, &c.| Et Hieremias ait: Maledictus qui 
spem ponit in homine, et ponit carnem brachium suum. Qui 
recte denti putrido et pedi lasso comparatur ; quia qui illud 
unicum bonum hominis, hoc est adherere Deo, et ponere 
in Domino Deo spem suam nescit; iste nec vite suscipere 
cibum, nec mansionem potest desiderate salutis attingere. 
Et talis amittit pallium in die frigoris, quia etsi in serenitate 
vitz presentis habitu religionis videtur indutus, ubi tamen > 
districtio justi judicis ingruerit, nudus omnimddo ab ornatu 
justitiz apparebit, nec eorum consortio dignus. De quibus 
scriptum est, Beatus qui vigilat, et custodit vestimenta sua, ne 
nudus ambulet, et videant turpitudinem ejus. — Acetum in 
nitro, &c.| Nitrum a Nitria provincia, ubi maxime nasci 
solet, nomen accepit: nec multum a salis Ammoniaci specie 
distat. Nam sicut salem in littore maris fervor efficit solis, 
" durando in petram aquas marinas, quam major vis ventorum, 
vel ipsius maris fervor in littoris ulteriora projecerit; ita 
in Nitria, ubi zstatis pluviz prolixiorem tellurem infundunt, 
aderit ardor sideris tantus, qui ipsas aquas pluviales per lati- 
tudinem arenarum concoquat in petram salis quidem, vel 
glaciei aspectui simillimam; sed nil gelidi rigoris, nil salsi 
saporis habentem. Que tamen juxta naturam salis in cau- 
mate durare, atque in nubiloso aere fluere, ac liquefieri solet. 
Hanc indigenze sumentes servant, et ubi opus fuerit, pro 
lavamento utuntur. Unde Jude peccanti dicit propheta, 
Si laveris te nitro, et multiplicaveris tibi1 herbam Borith, 
maculata es iniquitate tua, dicit Dominus Deus. Crepitat 
autem in aqua quomodo calx viva, et ipsa quidem disperit, 
sed aquam lavationi habilem reddit. Cujus natura, cui sit 
apta figure cernens Salomon ait, Acetum in nitro, et qui 
cantat carmina cordi pessimo. Acetum quippe si mittatur 
in nitro, protinus ebullit; et perversa mens, quando per 
increpationem corripitur, aut per preedicationis dulcedinem 
bona suadetur, de correptione fit deterior; et inde in mur- 

murationis iniquitatem succenditur, unde debuit ab iniquitate 
compesci. — Si esurierit inimicus tuus, ciba illum, &c.] Et de 
corporalibus alimentis et de spiritualibus potest intelligi. — 
Prunas ejus congregabis super caput ejus, &c.| Non de incendiis 
peenarum dicit ; neque enim doceret sapientia, ut bona inimico, 
perditionis causa, ministrares; sed prunas super caput ejus, 
ardorem caritatis in corde ejus significat. Fit enim non- 
nunquam, ut inimicus crebris victus beneficiis, odiorum rigore 
mollito, calorem in mente caritatis excipiat, ac de inimico 
amicus fieri; et eum quem injuste oderat, reclamare incipiat. 
— Ventus aquilo dissipat pluvias, &c.| Si bilari vultu audieris 
detrahentem, tu illi das fomitem detrahendi; si vero tristi 
.vultu hee audias, ut dixit quidam vir, discit non libenter 
dicere, quod didicerit non libenter audiri. — Melius est sedere 
in angulo domatis, &c.] In domo; doma et excelsus et se- 
cretus est locus. Quod enim doma Greece, Latine dicitur 
tectum. Denique in Actibus Apostolorum, ubi Petrus in 
superiora ad orandum ascendit; pro superioribus, in Greco 
doma scriptum. Melius est ergo in altitudine virtutum ma- 
nere quempiam liberum a vinculis uxoris, et a seculi hujus 
secretum desideriis, quam cum carnalis usu voluptatis, quo- 
tidianis nefariz mulieris contumeliis affici. — Aqua frigida 
anime sitienti, &c.| Dicit Psalmista: Sicut cervus desiderat 
ad fontes aquarum, ita desiderat anima mea, et cetera. Aqua 
frigida ergo, que sitientis ardorem restinguat, et nuntius qui 
de longe veniens nova quzlibet et inopinata gaudia portet, 
assimilatur; quia et dulcedo divine visionis animam diu desi- 
derantem consolatur, atque ab estu presentium tribula- 
tionum )iberam reddit ; et angeli quotidie de terra longinqua, 
hoc est cum de superna patria descendentes in mundum justos, 
vel inter tentationes spe ccelestium roborant, vel justis tentatio- 
nem certaminibus ad palmam perpetue retributionis inducunt. 
— Fons turbatus pede, et vena corrupta, &c.| Fons et vena vitz 
est os et lingua justi, qui meditatur sapientiam, et loquitur 
judicium. Et si hunc a diabolo superari, atque in casum 
redigi contigerit, merito fons turbatus adversario conculcante, 
et vena dicitur corrupta. Evenit enim sepe, ut qui majore 
scientia preediti fulgebant, ad ultimum plus volentes sapere 
quam fragilitati humane concessum est, in insipientiz foveam 

decidant. Unde subjungitur, — Sicut qui mel multum come- 

dit, &c.| Dulcedo enim mellis, si plus quam necesse est 

sumitur, unde delectatur os, inde vita comedentis necatur. 

Dulcis quoque est requisitio majestatis; sed qui plus hance 

scrutari appetit, quam humanitatis agnitio permittit, ipsa 

hunc ejus gloria premit ; quia velut mel sumptum immode- 

rate, perscrutantis sensum, dum non capitur, rumpit. Non 

hoc autem solum quisque sapiens attendere debet, ne altiora 

se quzrat, et ne fortiora scrutatus sit; verum etiam ne ea 

que recte atque utiliter scire potuit, immoderatis sermonibus 

sibimet minus utilia reddat. Unde adhuc apte subjungitur: 

— Sicut urbs patens, et absque murorum ambitu, &c.| Si enini 
murum silentii non habet, patet inimici jaculis civitas mentis. 

Et cum se per verba extra semetipsam Jack, apertam se 

adversario ostendit; quam tanto ille sine labore superat, 

quanto et ipsa que vincitur, contra semetipsam per multi- , 
loquium pugnat. 


IN CAP. XXVI. Quomodo nix estate, &c.] Et hic ver- 
siculus ne indoctis honor docendi committatur, premonet. 
Nix namque estate, et pluviz sunt in messe, persecutiones 
infidelium in tempore przdicationis evangelicz, que dum 
graviores forte insistunt, et calorem in multis impediunt di- 
lectionis, et fruges bonz operationis foedant. Quibus recte 
gloria, que stulto confertur, messi similis asseveratur; quia 
si indocto cathedra docendi tribuitur, zque per hoc ecclesia 
infidelium persecutione leditur ; quod esse verissimum, Ar- 
rianz tempestatis clamitas probavit. — Nam sicué avis ad 
alta transvolans, &c.| Verba quidem recte avibus comparan- 
tur, quod sonando per aera transvolant, ab ore videlicet 
loquentis ad aures usque audientis; sed distant in eo, quia 
potest fieri, ut avis quolibet volans, eo loci resideat, ubi nil ei 
certz necessitatis aut utilitatis suppetat. Verba autem que 
loquimur, non quolibet dispersa in ventum defluunt atque 
evanescunt, sed in auctorem suum cuncta revertuntur, et vel 
bene prolata juvant loquentem, vel male edita gravant, ita 
ut pro omni etiam otioso verbo rationem in die judicii red- 
dere cogamur. Quanto autem magis maledicta non solum ea 
quz malitiosa mente in insontem jaculantur, verumetiam illa 

que negligentium consuetudine passim in quoslibet profe- 
runtur, non alium, sed ipsum maledicum opprimunt. Neque 
enim maledici regnum Dei possidebunt. Non autem sine causa 
dicit, maledictum frustra prolatum ; quia est et maledictum 
non frustra prolatum, sed justa divine districtionis ira in im- 
pios emissum ; ut est illud beati Petri in Simonem Magum, 
Pecunia tua tecum sit in perditionem. Et ea que in apostatas 
ct hereticos ecclesiastica animadversione proferuntur, ana- 
thema; de quibus Dominus eidem ecclesiz dicit, Quacunque 
alligaveris super terram, erunt ligata et in coelis. — Ne respon- 
deus stulto juxta stultitiam suam, &c.| Responde stulto juxta 
stultitiam suam, ne sibi sapiens esse videatur. Non hec invi- 
cem sibi contraria debent videri; non respondere stulto juxta 
stultitiam suam, et respondere stulto juxta stultitiam suam. 
Utrumque enim pro temporum et personarum diversitate 
concordat; dum et stultus contemnitur, quia non recipit 
sapientiam ; et stulta superbia, alia decutitur stultitia; juxta 
quod et apostolus ait, Factus sum insipiens, vos me coegistis. 
— Claudus pedibus, et iniquitatem bibens, &c.| Potest forte 
evenire, ut sapiens quilibet stultum in legationem mittat, 
nesciens quia stultus est; nec tamen ipse sapientiz suze 
gloriam perdat, in eo quod de ignoto bono, quod audierat, 
credidit. Sed qui hzreticum sciens mittit ad preedicandum 
populis, clandus est pedibus, et iniquitatem bibens; quod et 
operis boni foris incessum amisit, et interiora sui sensus 
haustu stultitize debriat. — Sicut qui misit lamidem in acervum 
Mercurii, &c.| Qui insipienti, id est, hzretico confert hono- 
rem docendi, non minus delinquit, quam qui deos et delubra 
gentilium cultu veneratur nani. — Quomodo si nascatur spina 
in manu temulenti, &c.| Spina nascitur in manu temulenti, 
cum in operibus ejus qui carnalibus servit illecebris, punc- 
tiones orluntur scelerum. Quibus recte parabola, quam 
stultus proponit, assimilatur; quia etsi verba prudentiz stul- 
tus dicere novit, nihil in his tamen vitiorum punctiones, qui- 
bus vel seipsum vel proximum laceraret, vitare non novit. 
Sape namque imprudens, in eo quod bona dicit, aut suam 
occulte laudem ab hominibus, aut vituperationem querit 
aliorum. — Sicut canis qut revertitur ad vomitum suum, &c.] 
Canis cum vomit, profecto cibum qui pectus deprimebat, 

ejicit; sed cum ad vomitum revertitur, unde levigatus fuerat, 
iterum oneratur. Et qui admissa plangunt, profecto nequitiam, 
de qua male satiati fuerant, et quze mentis intima deprime- 
bat, confitendo projiciunt, quam post confessionem, dum appe- 
tunt, resumunt. — Vidists hominem sili sapientem videri, &c.] 
Hoc exponens Dominus, ait: In judicium ego in hunc mundum 
veni, ut qui non vident, videant, et qui vident, czci fiant. — 
Dicit piger, Leena in via, &c.] Multi cum verba exhortationis 
audiunt, causantur de diabolo, dicentes: Velle quidem se 
Viam justitiz incipere, sed impediri a Satana, ne hanc perfi- 
cere possint; sicque hujusmodi excusationis sermonibus sem- 
per in lectulo sui torporis, sicut ostium in cardine vertuntur. 
Et modo exire ad operandum, modo ad quiescendum redire 
proponentes, in suis jacere pravitatibus numquam desistunt. 
— Sapientior sibi videtur piger, &c.| Septem viros loquentes 
sententias illos dicit, qui septiformi spiritus gratia pleni, 
sancte scripture nobis scientiam ministraverunt. Quibus 
se sapientiorem stultus arbitratur, quia szpe nonnulli adeo 
mentem ab agendis his quze Dominus precepit, despicientes 
avertunt, ut ne hec quidem omnia vel posse ab homine, vel 
debere impleri contendunt. Et quasi sapientiores his qui 
divina eloquia scripserunt, ea facere hominem non posse 
autumant, que illi, dictante Spiritu Sancto, hominem facere 
jusserunt ; immo etiam que multos homines juvante Spiritus 
ejusdem gratia perfecisse monstrarunt. — Sicut qui appre- 
hendit auribus canem, &c.| Dicit apostolus, Noli verbis con- 
tendere; ad nihil enim utiles, nisi ad subversionem audien- 
tium. Quicunque ergo simplex sensu est, et duobus inter 
se jurgantibus mordaci sermone capta fuerit ejus auricula, 
cito incipit et ipse, quasi canis latrare, et contentiones gene- 
rare; sed hoc sapiens omnino devitat. — Verba susurronis 
quasi simplicia, &c.| Susurronem incentorem litis, et bilin- 
guem appellat, qui simulat laudem verborum, et querit audire 
unde jurgia seminet. » 


IN CAP. XXVII. Ne glorieris in crastinum, &c.] Ne 
securus sis aliquando de futuro tempore; quia etsi hodie te 
Domino servire conspicis, qualis esse in futurum possit, quo- 
modo vitam finire, prorsus przvidere non vales. Beatus 

enim homo, qui semper est pavidus. — Grave est sarum, &c.] 
Grave quidem satis est quenquam vel uno aliquo crimine 
capitali, quasi pondere saxi deprimi, vel quasi glareis arenz 
innumeris, peccatis levioribus onerari; sed utroque gravior 
ira stulti, quia nimirum hec quo certius quam sint mala, 
patescunt, eo acrius animam, ut castigentur, compungunt. 
Ira vero, quia non corporale sed spirituale est vitium, quo 
minus deprehenditur, eo amplius gravat. Unde non absolute 
iram, sed iram stulti dicit saxo et arena graviorem. Nam 
sapientes, quo modo actus sucs ac sermones, ita mentis quo- 
que motus solerter examinare et castigare satagunt. — Jra 
non habet misericordiam, &c.| Non de omni ira dicitur, nam 
de mitissimo ac modesto viro scriptum est: Quia exit a 
Pharaone iratus nimis. Sed ira stulti dicit, cujus in priori 
versiculo meminerat; quz ubi excanduerit, mox viscera pie- 
tatis amittit, et furore tantum suo novit frena laxare. Alio- 
quin de utili ac necessaria ira dictum est, Melior est ira risu ; 
quia per tristitiam vultus corrigitur animus delinquentis. — 
Melior est manifesta correptio, &c.] Amorem absconditum 
hoc loco, amorem dicit illicitum; ut est amor adulterinus, 
qui ob sui turpitudinem merito sapientibus, ne redarguatur, 
absconditur; cui jure manifestata correptio prefertur, quia 
absque ulla contradictione melius est quempiam desiderio 
corrigendi palam corripere, quam studio simul peccandi clan- 
culo diligere. — Meliora sunt vulnera diligentis, &c.| Melius 
est a Domino, qui nos ut filios pater erudire consuevit, 
vulnera et afflictionem perpeti, quam diaboli blandimentis 
decipi; qui ut nos ccelesti hereditate privet, nostris favere 
solet erratibus, quasi leve sit malum quod agimus, et ultra 
modum peccatorum nostrorum seviens tribulatio, quam Do- 
mino dispensante toleramus. — Anima saturata calcabit favum, 
&c.} Anima divitum, qui habent consolationem suam, et 
quibus dicitur a Domino, Vz vobis qui saturati estis, quia 
esuritis, spernit auditam ccelestis regni dulcedinem; anima 
autem eorum, qui esuriunt, et sitiunt justitiam, etiam adversa 
seculi pro Domino, immo ipsam mortem perpeti dulce habet, 
sciens se per poculum amaritudinis ad gaudia perpetue salu- 
tis esse venturam. — Sicut avis transmigrans de nido suo, &c.] 
Sicut avis quz negligit ova sive pullos quos foverat, et alia- 

rum avium vel animantium raptui dimittit; sic nimirum ille, 
qui custodiam virtutum, in quibus proficiebat, deserit ; earun- 
dem virtutum quas habere videbatur, immundis spiritibus 
Ipse proditor existit. Unde alias dicit, Si spiritus potestatem 
habentis ascenderit super te, locum tuum ne dimiseris. Quod 
est aperte dicere, Si principis mundi, id est, diaboli tentatio 
tibi forte institerit, caveto sollicitus, ne a bona operatione, 
cul insudabas, desistas. — Melior est vicinus jurta, &c.] 
Melior est tibi vicinus aliquis, qui tibi animum fraterna 
societate connectit, quam germanus frater qui jura fidei et 
pietatis communia habere tecum negligit. Quod Dominus 
in parabola vulnerati a latronibus, ejus qui descendebat ab 
Hierusalem in Hiericho; et Samaritani, qui curam egit illius, 
manifeste probavit. — Qui benedicit proximo suo voce grandi, 
&c.] Voce grandi proximo benedicit, qui cum favore super- 
fluz laudis extollit; vel malis videlicet actibus ejus contra 
justitiam favendo, vel bona plus justo laudando. Sed hic 
maledicenti assimilatur, quia plurimum ledit eum, cul laudan- 
do sive in mala actione confidentiam tribuit, seu in opere recto 
simplicitatem puri cordis minuit; ut videlicet bonum quod 
superne mercedis intuitu inchoarat, transitoriz laudis amore 
consummet. — Ferrum ferro acuitur, &c.] Satis bona est 
collatio et consilium sapientium; qui ubi se invicem consu- 
Jendo instruunt, ferrum ferro acuitur. — Infernus et perditio 
non replebuntur, &c.| Inferni tormenta non replebuntur, ter- 
minum accipiendo; similiter et intentiones eorum, qui humana 
sapiunt, insatiabiles sunt in desiderio peccandi. Qui et ideo 
sine fine pcenas luunt, quia voluntatem habuerant sine fine 
peccandi, si naturam haberent sine fine vivendi. — Diligenter 
agnosce vultum pecoris tui, &c.| Pastori dicitur ecclesiz. 
Diligenter abhibe curam eis, quibus te preesse contigerit. 
Agnosce animos actusque singulorum; et si quid in eis vitii 
sordidantis inveneris, citius castigare memento. Non enim 
tu semper oves Dominicas pascendi potestatem habebis, sed 
zeterna est corona, quam percipies, si commissum tibi gradum 
tuo tempore bene ministraveris. — Aperta sunt prata, &c.] 
Aperta sunt modo pascua sacramentorum ceelestium, que 
diu fuerant typicis preclusa legalibus. Apparuit novitas 
evangelice veritatis et gratiz; collecta sunt m pabulum 

gregis Dominici scripta patrum veterum; ablata quidem 
Judzis superbientibus falce divinze animadversionis, et humi- 
libus ecclesiz populis ad spirituale subsidium data; juxta quod. 
Dominus illis, Auferetur, inquit, a vobis regnum Dei, et dabi- 
tur genti facienti fructus ejus. — Agni ad vestimentum tuum, 
&c.] Agnos innocentes, hoedos poenitentes nuncupat. Agno- 
rum ergo vellere vestieris, dum bonis obedientium discipulo- 
rum moribus pastor ipse profeceris, eorumque laudabilia 
facta cernens, et in ornatu virtutum, et in calore dilectionis 
ipse gloriosior extiteris. Hoedis agrum comparabis, dum 
peccatores ad pcenitentiam vocando, sublimiorem tibi in terra 
viventium locum acquiris. — Sufficiat tibi lac caprarum in 
cibis tuis, &c.| Tanta instantia pecus tibi commissum pasce, 


Ne tibi lac estate novum, nec frigore desit, 


sed tibi semper tuisque sufficiat; id est, tam sedulo doc- 
trinz insta, ut etiam quondam peenitentes ad offictum docendi 
provehas; quatenus per illos, qui pridem pro fceditate vitio- 
rum ad sinistram judicis videbantur esse ponendi, modo 
rationabile, et sine dolo lac verbi parvulis sensu ministretur. 
Fit autem lac caprarum ad victum ancillis, quando hi qui 
nondum amore perfecto, sed adhuc timore servili Domino de- 
serviunt per exemplum ; vel verba eorum, qui per pcenitentiam 
salvi facti sunt, vivificis verbi epulis reficiuntur, atque ut ad 
majora virtutum proficiant incrementa, uniantur. Quidam 
hoc quod dictum est, Aperta sunt prata, et apparuerunt 
herbe virentes, et collecta sunt foena de montibus agni ad 
vestimentum tuum, et hoedi ad agri pretium; ita posuit, 
Aperta sunt monumenta, apparuerunt corpora rediviva, 
sequestrati sunt peccatores a sanctis, fenum ad comburen- 
dum de locis excelsis. Sequestrati sunt agni ad dexteram, 
heedi ad sinistram. Agni ad vestimentum regis; quia ipse 
dixit, Inhabitabo in eis. Heedi pro pretio sanctorum quos 
nocuerunt ignibus venundantur. 


IN CAP. XXVIII. Fugit impius nemine persequente.| Qui 
non est in fide fortis, etiamsi nullus persecutor insistat ; non- 
nunquam sponte fidem deserit, quando vel latrociniis, vel 
perjuriis, vel fornicationibus, vel veneficiis, aliisque hujus- 
modi sceleribus se infideli similem reddit. — Justus autem 

quast leo confidens, &c.] In occursu bestiarum ideo leo non 
trepidat, quia przvalere se omnibus non ignorat. Unde 
Justi viri securitas leoni recte comparatur, quia contra se 
cum quoslibet surgere conspicit, ad mentis suze confidentiam 
redit; et scit, quia cunctos adversantes superat, quia illum 
solum diligit, quem invictus nullo modo amittit. — Viri 
mali non cogitant judicium, &c.] Omnia animadvertunt electi, 
hoc est, et futurum esse discrimen universalis judicii, et qui- 
bus operibus requies, quibus pcena retribuetur eterna. — Qui 
decipit gustos in via mala, &c.] Qui per doctrinam hzreticam 
decipit amatores justitiz, ut a veritate devient, ipse quidem 
pro malis suis poenam quam meretur, incurrit; bona autem 
si qua gerebat, vel utilia scribendo, vel continenter vivendo, 
aliis in adjutorium cedunt: eis nimirum qui hec legentes sive 
audientes, exempla sibi salutis etiam ab eo quem perisse 
norunt, assumunt, — Jn exultatione gustorum multa gloria.) 
Quia videlicet non de przsentibus divitiis, sed de zternis 
in futuro bonis exultant. Non de rebus mundi quem vident, 
sed de Creatore mundi, cujus visionem sperant, latantur ; 
dicente Psalmographo, Letamini in Domino, et exultate 
justi. Vel certe in exultatione justorum multa fit gloria; 
quia quotiens electos in hac vita pro eventibus ecclesiz pros- 
peris exultare contigerit, multa a Domino gloria ex plurimo- 
rum fide ac piis operibus datur. — Regnantibus impiis, ruine 
hominum.| Sicut multi gloriam Deo dare incipiunt, cum 
justos in profectu virtutum gaudere conspiciunt ; ita quotiens 
reprobi regnum tenent, multos suz perfidiz complices exhi- 
bent. Quod et de paganis, et de hzreticis, et de malis catho- 
licis recte potest accipi. — Beatus homo, qui semper est pavi- 
dus, &c.] Sequentis ira judicii tanto tunc districtior portabitur, 
quanto nunc inter culpas minime timetur. Unde alibi dictum 
est, In die bonorum, ne immemor sis malorum; et in die 
malorum, ne immemor sis bonorum. Sic ergo utraque jun- 
genda sunt, ut unum semper ex altero fulciatur. — Leo 
rugiens, et ursus esuriens, &c.| Et de principibus paganis et 
hereticis potest intelligi, qui populi pauperis, id est sanctz 
ecclesiz, vel patientiam, vel sapientiam ferina spe szvitia 
tentant. — Hominis qui calumniatur sanguinem, &c.| Sive 
terram agri, sive terram corpusculi, qui exercet, saturabitur ; 

ille frumento, iste virtutibus. Qui utramque spernit, reple- 
bitur egestate. — Vir qui festinat ditari, &c.] Profecto enim 
qui augere opes ambit, peccatum negligit, more avium cap- 
tus, cum escam terrenarum rerum avidus incipit, quo stran- 
guletur peccati laqueo non cognoscit; cum quelibet pre- 
sentis mundi bona desiderat, que de futuro damna patiatur, 
ignorat. — Cum surrexerint impii, abscondentur homines, &c.] 
Eosdem homines, quos justos appellat, quia videlicet justum 
statutumque a Deo humane conditionis ordinem servant. 
Unde in libro beati Job de poenitente quolibet perverso dicitur, 
Respiciet hominces, et dicet, Peccavi. Quod est aperte dicere, 
Respiciet eos qui naturam humane creationis recte custo- 
diunt ; et se peccando jumentis assimilatum esse cognoscit. 
Patet ergo sensus, quia fervente impiorum persecutione abs- 
condentur sepe fideles; vel non ausi, vel non permissi ad 
publicum procedere; dicente Domino, Si vos persecuti fuerint 
in civitate ista, fugite in aliam. Ubi autem, perditis auctori- 
bus, persecutio cessaverit, augustior post pressuras fidelium, 
gloria clarescit. Sed et infidelium plurimi, visa infidelitatis 
damnatione, fidei gratiam suscipiunt ; juxta id quod scriptum 
est, Pestilente flagellato, sapientior erit parvulus. Ab orna- 
mento virtutum nudus existere comproberis, quia quod Do- 
mino testante pollicitus es, implere nequiveras. Hoc autem 
dictum est, non quo curam regendarum animarum, cum tibi 
regulariter imposita fuerit, suscipere non debeas; sed ne 
passim, nullo jubente, doctoris tibi ac przesulis officium teme- 
rarius usurpes. 


IN CAP. XXIX. Homo qui blandis fictisque sermonibus lo- 
quitur amico suo, &c.] Qui fictis sermonibus proximum laudat, 
illi quidem parat insidias; quibus periculum cauti operis, 
ut verbi securior factus, incidat. Sed videamus utrum retia 
fraudulenti, eum cujus gressibus expanduntur, an potius 
illum a quo expanduntur involvant. Sequitur: — Peccantem 
virum iniqguum involvet laqueus, &c.| Non ergo justo laqueus 
peccantium, etiamsi corporaliter perimat, nocet. Ipsos autem 
reprobos insidiz, quas proximis parant, in perpetuum dam- 
nant; gaudentibus justis, ac rectum Conditoris judicium 
laudantibus vel de sua ereptione, vel de perditione pravorum. 

Denique clausulam prioris versiculi antiqua editio manifeste 
posuit, Retia circumdat pedibus suis. Ex ambiguo enim 
Greco, quod est airov, utrumque interpretari potest. Nam 
qui fodit foveam proximo suo, incidet in eam ipse, ut alibi 
dictum est.— Vir sapiens si cum stulto contenderit, &c.| Doc- 
tor sapiens, si cum infideli et contumace contenderit, sive 
tormenta reproborum, seu gaudia narret bonorum, frustra 
erga insensatum laborat; si velamenta pcenitentiz suadeat, 
seu bonz operationis, que sint premia dicat, non auditur 
a stulto. Hinc et apostoli Judzis dicebant, Lamentavimus 
vobis, et non planxistis; cecinimus vobis, et non saltastis. — 
Totum spiritum suum profert stultus.| Impatientia impellente 
agitur, ut totus foras spiritus proferatur. Quem idcirco citius 
perturbatio ejicit, quia nulla interius disciplina sapientiz 
circumcludit. — Sapiens autem differt et reservat in posterum.] 
Lzesus enim, in presens se ulcisci non desiderat, quia etiam 
tolerans, pati optat; sed tamen vindicari omnia extremo 
Judicio non ignorat. Hunc locum antiqua translatio sic habet, 
Totam iram suam profert impius, sapiens autem dispensat 
per partes ; quia nimirum stultus ad ultionem sui perturba- 
tione succenditur ; sapiens autem paulatim eam maturitatem 
consilii ac moderationis extenuat, et expellit. — Pauper et 
creditor obviaverunt sibi, &c.| Pauper est, humilis verbi Dei 
auditor; creditor autem, qui ei verbi ejusdem pecuniam 
predicando committit; qui obviant sibi, cum in unam ean- 
demque pietatis gratiam conveniunt. Et utriusque illumina- 
tor est Deus; quia neque ille sine divine pietatis przedicare, 
neque iste potuit credere. Veridica namque manet sententia 
veritatis, qua dicit, Quia sine me nihil potestis facere. — Rex 
qui judicat pauperes in veritate, &c.] Et Psalmista de Christo 
rege, Sedes tua, Deus, in seculum seculi ; virga equitatis, virga 
regni tui. — Virga atque correptio tribuit sapientiam, &c.] De 
hac virga apostolus ad Corinthios, An vultis in virga veniam 
ad vos, an in spiritu mansuetudinis? Puer namque, quem 
frequentissime corripiendum et erudiendum admonet, populus 
Dei est; qui, si non assiduis monitis et increpationibus 
sacerdotum fuerit castigatus, confusionem generat ecclesiz, 
detrahentibus his qui foris sunt religioni fidei Christianz. 
Unde recte subjungitur: — Cum prophetia defecerit, dissipahi- 

tur populus, &c.| Quia nimirum cum cessaverit sacerdotalis 
eruditio, solvetur continuo disciplina divinz legis, quia popu- 
lus ad beatitudinis pramia pertingere debuerat. — Vidisti 
hominem velocem ad loquendum, &c.] Grave quidem vitium 
stultitize, sed non levius est verbositatis. Nam szpe contingit, 
ut hebes aliquis, et ipsarum quoque nescius literarum, citius 
verba salutiferze correptionis accipiat, quam is qui affluentia 
preeditus sermonis, magis sua, qu novit, vel que se nosse 
autumat, jactanter proferre, quam dicta sapientum audire 
contendit. — Qui delicate a pueritia nutrit servum suum, &c.] 
Qui delicate a pucritia nutrit corpus suum, quod animo 
debuerat subjugare, is ubi ad annos adolescentiz pervenerit, 
lascivium hoc et indomabile sentiet. Hunc versum alia trans- 
latio pulchre habet, Qui deliciatur a pueritia, servus erit; 
novissime autem et contristabitur. Namque sero malorum 
penitens in se, qui se meminit noluisse, in tenera adhuc 
ztate a suis voluptatibus ad regulam continere prudentium. 
— Vir iracundus provocat rixas, &c.| Janua omnium vitiorum 
iracundia est, qua clausa, virtutibus intrinsecus dabitur quies ; 
aperta vero, ad omne facinus armabitur animus. — Qu: cum 
Sure patitur, odit animam suam, &c.| Adjutorem suum sapien- 
tia non solum a peccatis abstinere, sed a peccantium se 
contubernio docet cohibere ; ne forte a districto judice merea- 
tur audire, Si vidcbas furem, simul currebas cum eo, et cum 
adulteris portionem tuam ponebas. Non enim fur solummodo 
sed etiam ille reus tenetur, qui conscius furti, querente pos- 
sessore pecuniam qui perdidit, non vult indicare, cum valet. 
Verum ne quis causetur metu se persone potentioris, neque 
a furum consortio separari, neque prodere posse, quod novit, 
aperte subditur: — Qui timet hominem, cito corruet, &c.] Cui 
congruit illud evangelicum, Nolite timere eos, qui occidunt 
corpus, animam autem non possunt occidere. 


IN CAP. XXX. Verba Congregantis, filii Vomentis.| Huc- 
usque parabolz Salomonis, quas transtulerunt viri Eze- 
chize regis Juda. Hinc rursum verba Salomonis ab ipso, 
quod Greece Ecclesiastes dicitur, nunc interpretato in La- 
tinum nomine illo, Congregans appellatur. Ecclesia enim 
congregatio vocatur. — Visio quam locutus est vir, cum quo est 

Deus, &c.] Visio, inquit, quam locutus est; quia quod vidit 
apud Deum secretiora contemplando, patefecit hominibus, 
foras loquendo. Quisquis enim Spiritu Dei confortatur, hzec 
quz sequuntur, humili corde profatur. — Stultissimus sum 
vtrorum, &c.] Filii enim seculi hujus prudentiores filiis lucis 
in generatione sua sunt. Et apostolus, Si quis, inquit, vide- 
tur sapiens esse in hoc seculo, stultus fiat, ut sit sapiens. Et 
ipse de se suisque similibus, in quibus est Deus, Nos autem 
preedicamus Christum crucifixum ; Judzis quidem scandalum, 
gentibus autem stultitiam. — Non didici sapientiam, &c.] 
Non didicit Salomon ab homine sapientiam, sed Deo gratis 
offerente percepit, ut sanctorum scientiam nosset. Sed et 
apostolus qui ait, Nos stulti propter Christum; ipse iterum 
dicit, Sapientiam autem loquimur inter perfectos ; sapientiam 
vero non hujus seculi, et cztera. — Quis ascendit in celum, 
atque descendit ?| Hec est sanctorum scientia, qu a sapien- 
tibus seculi stultitia putatur; quia videlicet Dei Filius in 
assumpta carne, post mortem et resurrectionem suam ascendit 
in ceelum, ac nostre resurrectionis tempore descensurus est 
de coelo ad judicandos vivos et mortuos. — Quis continuit 
spiritum manibus ?]| Omnis spiritus et humanus et angelicus, 
et animalium et procellarum, ne deficiat, Dei potentia con- 
tinetur. — Quis colligavit aquas, quasi in vestimento ?| Con- 
gregans sicut in utre aquas maris. — Quis suscitavit omnes 
terminos terre ?} Dominus, qui nunc omnibus animantibus 
et germinibus vitam et incrementum excitat. Et in die judicii 
cunctum a quatuor ventis celi genus humanum a morte 
suscitabit. — Quod nomen ejus, et quod nomen filii ejus si 
nosti ?] De Dei Patris et Filii nomine dicit, cujus mysterium 
secularis sapientia naturaliter scire non potest. Quamvis 
unum esse Deum, qui omnia fecerit per ea que muirabiliter 
facta videt, intelligere potest. Si nosti, inquit, subauditur tu, 
qui de tua te jactans sapientia, nostre fidei mysteria, stulti- 
tiam nuncupare presumis. — Omnis sermo Dei, ignitus cly- 
peus est sperantibus in se.| Hec et tota Christi ecclesia novit, 
et illi maxime qui, Deo secum morante, terrenam sapientiam 
contemnunt; quia omnis sermo divinus corda electorum et 
igne caritatis accendit, et scientia veritatis illustrat, et vitio- 
rum sordes consumit, et ab hostium insidiis, cunctisque de- 

fendit adversis. Sed solertius intuendum, quia proprietatem 
Greci sermonis, quod est pepyromenon, Latina translatio 
uno verbo non explicat. Unde nunc ignitum, nunc igne 
examinatum transfertur, ut, Ignitum eloquium tuum vehe- 
menter, et, Argentum igne examinatum. Quod utrumque in 
Greco uno verbo dicitur pepyromenon. Et quod huic Salo- 
monis sententiz simillimum sonat, Eloquia Domini igne exa- 
minata: id est, Pepyromena. Pepyromenon ergo, quod tan- 
quam conflatum, in igne purgatum sit. Sicut enim quz- 
cumque metalla igne conflata, sordem in se alienam atque 
inutilem non continent; totum, quicquid in his residet, 
verum et perfectum, et omni vitiorum sorde purgatum est; 
ita eloquium Dei, zternorum in se bonorum fidem testans. 
Hinc est illud Domini, Iota unum aut unus apex non peribit 
a lege, donec omnia fiant. Vera enim omnia sunt, et extra 
omnem ambiguitatem superfluze inanitatis ignita. — Non 
addas quicquam verbis illius, &c.| Non corrumpas colloquia 
sanctarum scripturarum, quod quidam heeretici, ne his con- 
vincerentur, fecisse noscuntur. — Duo rogavi te, ne deneges 
mihi, &c.| Hzec adhuc vir cum quo est Deus, sermonis ejus 
igne radiatus, ad ipsum Dominum conversa voce profatur, 
obsecrans, ne unitatem seculi unquam vel verba mendacia, 
veritati coelesti praeponat scripture; nec rursum, vel copia 
vel inopia transeuntium rerum in oblivionem decidat zxterno- 
rum. — Generatio, que patri suo maledicit, &c.] Cum superius 
puritatem sibi vitz a Domino dari peteret, convertens subito 
intuitum ad contemplandam pravorum nequitiam, quantis hzc 
sit involuta miseriis, quam longe a veritate distet, insinuat, eo 
quod honorem parentibus non deferunt. — Generatio que sibi 
munda videtur, &c.| Quia Deus dissipat ossa hominum sibi 
placentium. — Generatio, cujus excelsi sunt oculi, &c.| Quam 
Psalmista ait, Domine, non est exaltatum cor meum, &c. 
— Generatio, que pro dentibus gladios habet, &c.| De hac 
Psalmista, Filii hominum dentes eorum, arma et sagitte, et 
cetera. Qui sunt persecutores ecclesize Christi. Quod si 
diligentius considerare volueris, invenies has generationes, 
congregationes esse nequissimas Judzorum et hereticorum. 
Judzorum ergo generatio Patri suo maledicit, illi videlicet, 
qui ait, Filius meus primogenitus Israel, quando filium ejus 

viventem in carne negavit. Et matri non benedixit, synagoge 
videlicet, cujus fidei pristine, quam a patribus ac prophetis 
de Christo habuerat, detraxit. Novatianorum generatio 
munda sibi videtur, dicens: Pcenitentia opus non habere. 
Et tamen non potest munda esse a sordibus peccatorum, que 
fontem pcenitentiz peccantibus veniam negando, precludit. 
Item generatio Arrianorum excelsos habet oculos, et palpe- 
bras supra Deum erectas, inquirens, qui fuit antea; et quia 
fuit tempus quando non fuit Filius, vel quz Sancti Spiritus 
potestas, zqualis, an inzequalis. Item generatio, que pro 
dentibus gladios habet, illa est congregatio pravorum, que 
perfidiam etiam aliis intimare satagit. Et sicut corpora 
solent gladiis sterni, ita animas audientium veneno prave 
allocutionis, morti perpetuz subjugare contendit. — Sangui- 
suge due sunt filie, &c.| Sanguisuga est diabolus, qui siti 
peccandi ac peccata suadendi incessanter accenditur. Huic 
duz sunt filize, quia duz specialiter humani generis illecebre; 
hunc antiqui hostis imitantur ardorem, luxuria videlicet et 
philargyria. Nam et luxuriz, et quo liberius frzena laxantur, 
eo noxius delectatur. Et sicut quidam ait poetarum, Crescit 
amor nummi, quantum ipsa pecunia crescit. — Tria sunt 
insatiabilia, &c.| Ignis vero non dicit, Sufficit; infernus nun- 
quam redundat; meretrix similiter vicina, ejus corpus non 
satiatur deliciis; et avarus nunquam dicit, Sufficit. Quidam 
infernum interpretantur diabolum, quia insatiabilis sit de 
seductione humana. Os vulve, et terram, que non satiantur 
aqua, ut supra; ignem qui non dicit, Sufficit: incendium 
gehenne, quod nunquam desinat, sed eos qui peccatis finem 
ponere noluerunt, infinito ardore comburat. — Oculum, qui 
subsannat patrem, et despicit partum matris sue, &c.| Perversi, 
dum divina judicia reprehendunt, subsannant Patrem. Et 
quilibet hzretici, dum przedicationem sanctz ecclesiz deri- 
dendo contemnunt, partum matris despiciunt; quia de ipsa 
exeunt, qui contra ipsam loquuntur. Ex nobis, inquit, 
exierunt, sed non erant ex nobis. Quorum intentionem dum 
predicatores catholici de scripturarum divinarum fluentis 
procedentes increpando revincunt, quasi oculum nefandum 
corvi de torrentibus effodiunt, et filii aquile comedunt. Corvi 
etenim vocantur doctores sancti, quia per humilitatis gratiam, 

peccati in se nigredinem confitentur. Filii autem aquilew, 
quia per gratiam ejus sunt renati, qui in habitu assumptz 
carnis ad ccelestia transvolant. Unde et alibi filil sponsi 
appellantur. — Tria sunt difficilia mihi, &c.| Quantum ad 
historiam pertinet, ita est ut scriptum est. Sed quia per 
parabolas loquitur, via aquile in ceelo difficile invenitur: hoc 
est, subtilitas inimici, qua circa ccelestium corda virorum 
volitat, magno cum labore deprehenditur. Similiter et via 
colubri super terram ; id est, astutia hostis venenati, insidiart 
non desinentis, eis quos in petra fidei fundatos esse conspicit. 
Necnon et via navis in medio maris, hoc est, via iniquitatis, 
quz per amaras seculi hujus undas, immundorum spirituum 
flatibus agitatas, tanta subtilitate discurrit, ut vel vix, vel 
nullatenus ejus possit iter deprehendi. Nam quod aquila 
malignum hostem significet, testatur propheta, qui ait: Velo- 
clores fucrunt persecutores nostri aquilis cceli, id est, homines, 
qui nos persecuti sunt, tam szevi fuerunt, ut ipsis demonibus 
crudeliores esse viderentur. Quod coluber diabolum sxepe 
insinuet, et in primi hominis transgressione probatum est; et 
cum quidam vir sapiens aiebat, Quasi a facie colubri fuge 
peccatum. Navis quoque, quod levitatem designet, eorum 
qui circumferuntur omni vento doctrinz, demonstrat pro- 
pheta, qui ait: Et Chaldeos in navibus suis gloriantes. Hoc 
est immundos spiritus de fragilitate atque instabilitate men- 
tis humanz se extollentes, et de illius ruina quasi victores 
latantes. Sicut ergo illa tam callida sunt, ut inveniri ne- 
qucant; sic adolescens, qui viam veritatis deseruit, difficile 
cogitatu est, quo semper omnes horas, in quot cogitamenta 
vecors vaga mente declinet. Talis est et via mulieris adul- 
terze, qua comedit et tetigit os suum, et dicit, Non sum 
operata malum. Adultera quoque mens, in similitudinem 
eorum quz commemoravit superius, instabilis semper et vaga 
est. Que, ubi admissum turpitudinis sue celare poterit, 
negat se aliquid perpetrasse facinoris. — Quatuor sunt minima 
terre, &c.| Minores videntur in terra szpe justi quam re- 
probi, id est, humiliores, et huic mundo abjectiores; sed 
tamen sapientiores sunt sapientibus. mundi, in eo quod eterna 
et ccelestia bona sapiunt; ac pro his appetendis, que illi non 
norunt, adversa quzque seculi fortiter pati desiderant. — 

Formice, populus infirmus, &c.] Et ecclesiz populus, ut forti- 
tudinem mentis custodiat, infirmum se temporaliter, adver- 
saris szvientibus ostendit; Domino per evangelium dicente, 
Ego autem dico vobis, non resistere malo; sed si quis te per- 
cusserit in dextera maxilla tua, prebe illi et alteram. Qui in 
hac vita preparat sibi fructus bonorum operum, quibus vitam 
mereatur habere perennem. — Lepusculus, plebs invalida, &c.] 
Et hic plebem ecclesiz designat, que invalida dicitur; vel 
quia ut supra diximus, suas injurias ulcisci ipsa non querit; 
vel quia in suis viribus, nil fidere, sed in auxilio Redemptoris 
sui salutem sperare didicit. Et hoc est illam cubile in petra 
collocare, eyus preesidio adversus vitz incursus Domino dicere 
cum Psalmista: Esto mihi in lapidem fortissimum et domum 
munitam, ut salves me; quia petra mea et munitio mea tu 
es. Pro lepusculo, antiqua translatio Chyrogrillium posuit. 
Est aut animal non majus ericio, habens similitudinem muris 
et ursi. Cujus in Palestine regionibus magna est abun- 
dantia; semperque in cavernis petrarum, et terrz foveis 
habitare consueverunt. Notandumque, quod in Psalmo, ubi 
nos canimus, Petra refugium erinaciis; in quibusdam codici- 
bus, leporibus, in quibusdam chyrogrilliis, nvenimus. Sed 
et in hac Salomonis sententia queedam exemplaria pro lepus- 
culo, erinacium habent. Nam et in hbro Hebrzorum nomi- 
num invenimus idem verbum Hebrzum, Sapham, in Hiere- 
mia; chyrogrillium et leporem et erinatium a sancto Hiero- 
nymo interpretatum. — Regem locusta non habet, &c.] Locus- 
tam quidam gentilium plebem interpretantur, que quondam 
sine rege, id est, sine Christo, sine propheta, sine doctore 
existens, nunc in unitatem fidei congregata, ad spiritualem 
pugnam contra diabolum properat. Potest autem in locusta, 
anachoritarum concors unitas accipi; quz cum homine pre- 
ceptore nullo in suis latibulis regatur, infatigabili tamen 
instantia in suis queque locis Christo militare, et male pullu- 
lantia carnalium voluptatum germina consuevit absumere. — 
Stellio manibus nititur, &c.] Stellio manibus nititur; quia 
nimirum alas, quibus feratur, non habet. Et moratur in 
zedibus regis; illorum significat humilitatem, qui cum sint 
juxta naturam tardi ingenio, solertia tamen industriz suz, 
vel ad divinarum notitiam scripturarum, vel ad virtutum gra- 

tiam, quibus ingressum regni ccelestis mereantur, attingunt. 
Plerumque etenim aves, quas ad volandum penna sublevat, 
in inferioribus resident. Et stellio, qui ad volatum pennas 
non habet, nitens manibus regis edificlum tenet. Quia 
nimirum szpe ingeniosi quique, dum per negligentiam tor- 
pent, in pravis actibus remanent; et simplices, quos ingen 
penna non adjuvat, ad obtinenda zterni regni moenia virtus 
operationis levat. — Tria sunt que bene gradiuntur, &c.] Ipse 
hoc loco leo ponitur; de quo scriptum est, Vicit leo de tribu 
Juda. Qui fortissimus bestiarum dicitur, quia in illo hoc 
quod infirmum est Dei, fortius est hominibus. Qui ad nullius 
pavet occursum; dicit enim, Venit princeps mundi hujus, 
et in me non habet quicquam. Gallus succinctus lumbos, id 
est, preedicatores sancti inter hujus noctis tenebras, verum 
mane nuntiantes. Qui succincti lumbos sunt, quia a mem- 
bris suis, luxuriz fluxa restringunt. Et aries, nec est rex qui 
resistat ei. Quem alium hoc loco arietem accipimus, nisi 
primum intra ecclesiam ordinem sacerdotum? de quibus 
scriptum est, Afferte Domino filios arietum ; qui per exem- 
pla sua, gradientem populum, quasi subsequentem ovium 
gregem trahunt. Quibus spiritualiter recteque viventibus, 
nullus rex omnino resistere sufficit: quia quilibet persecutor 
obviet, intentionem eorum non valet preepedire. Et quia post 
hec etiam Antichristus apparebit, hoc quartum subdidit, 
dicens: — Et qui stultus apparuerit, postquam elevatus est in 
sublime, &c.| Ipse quippe in sublime elevabitur, cum Deum 
se esse mentietur. Sed elevatus in sublime stultus apparebit, 
quia in ipsa elatione sua, per adventum veri judicis deficiet. 
Quod si intellexisset, ori imposuisset manum; id est, si sup- 
plicium suum, cum superbire exorsus est, previdisset, bene 
aliquando conditus in tantz jactatione superbiz non fuisset 
elatus. De quo nequaquam moveat, quod superius dictum 
est, Quartum quod incedit feliciter. Tria quippe incedere 
bene, dixit, et quartum feliciter. Non enim omne quod feli- 
citer, bene; neque in hac vita omne quod bene, feliciter. 
Nam leo, gallus, et aries bene incedunt, sed non hic feliciter, 
quia persecutionum bella patiuntur. Quartum vero feliciter, 
et non bene incedit, quia in fallacia sua Antichristus graditur, 
sed juxta breve tempus vitz preesentis ipsa illi fallacia pro- 

speratur. — Qui autem fortiter premit ubera ad eliciendum lac, 
&c.] Ubera fortiter premimus, cum verba sacri eloquii subtili 
intellectu pensamus. Qua pressione dum lac querimus, bu- 
tyrum invenimus, quia dum nutriri vel tenui intellectu quzri- 
mus, ubertate interne pinguedinis ungemur. Quod nec nimie 
nec semper agendum est, ne dum lac queritur, ab uberibus 
sanguis sequatur. Quia dum verba sacri eloquii, plusquam 
debent, discutiuntur, in carnalem intellectum cadunt. San- 
guinem enim elicit, qui vehementer emulget; quia carnale 
efficitur hoc quod ex nimia spiritus discussione sentitur. — 
Et qui provocat iras, &c.| Quid precedente parabola juxta 
literam significaret, aperit ; quia qui in modesto sermone prox- 
imum allocutus, gratum accipit responsum, quasi de uberi- 
bus, in quibus lac querebat, butyrum exprimit. Atqui inepto 
verbo iram discordiamque fraterno ex corde provocat, quasi 
ultra modum emungens verba, sanguinem pro lacte reperit. 


IN CAP. XXXI. Verba Lamuelis regis, &c.| Lamuel in- 
terpretatur, in quo Deus. Et ipse est de quo supra, eodem 
nomine in Latinum verso dicitur, Visio quam locutus est vir, 
cum quo est Deus. Mater autem, que hanc eum visionem 
edocuit, non alia melius quam divina gratia intelligitur, que 
illum in corde invisibiliter erudivit intellectu sapientiz quam 
foris hominibus ipse ministraret. Quamvis et ipsa carnalis 
mater Salomonis, hzec eum parvulum docuisse recte possit 
intelligi. Quze quidem ipse, quia sapienter dicta cognoverit, 
operi parabolarum suarum miscere voluerit. Et ideo recte, 
postquam dictum est in titulo, Verba Lamuelis regis; addi- 
tum est continuo, Visio qua erudivit eum mater sua. Quia 
cum in regnum unctus, spiritum sapientiz percepit, vidit in 
eodem spiritu, quam prudenter se mater bona docuerit. — 
Quid, dilecte mi; quid, dilecte uteri met ?] Subaudis, Quid 
tibi dicam, fili, qui de utero meo natus, electus es in regnum? 
— Quid, dilecte votorum meorum?] Id est, qui electus es in 
hoc quod tota devotione desiderabam. — Ne dederis substan- 
tiam tuam mulieribus.| Patet liter sensus, sed et virtutum 
nostrarum substantias corruptionibus vitiorum contaminare 
prohibemur. — Et divitias tuas ad delendos reges.| Divitias 
suas dat ad delendos reges, qui terrenis deliciis hominum 

corda corrumpit, ne ccelestia bona inquirant, in quibus per- 
petuo possint regnare cum Christo. Delentur enim reges 
per divitias, quando quilibet summi regis corpori adunati per 
fidem, nihilominus per illecebras seculi merentur eradican 
de terra viventium. — Noli regibus, o Lamuel, noli regibus 
dure vinum.] Et hac sequentia patent juxta literam. Alle- 
gorice autem precipit, ne vino, in quo est luxuria, inebriet 
mentes fidelium, qui sunt membra Regis zterni. Quia nul- 
lum secretum est, ubi regnat ebrietas; nil de secretis cogi- 
tatur, ubi regnat voluptas carnalis; sed ea tantum carnales, 
quz sunt visibilia, scrutantur. — Ne forte bibat, et obliviscatur 
judiciorum, &c.] Ne terrenis debriatus iWlecebris, obliviscatur 
pauperum Christi; quiet ipse pauper est factus pro nobis. — 
Date siceram merenitibus, &c.} Bibant et obliviscantur eges- 
tatis suze, et doloris non recordentur amplius. Siceram et 
vinum hoc loco supernam divine sapientiz consolationem 
dicit; quze illis est exhibenda cordibus, quz in infimis con- 
solari refugiunt ; et quicquid occurrit in presenti, amaro sus- 
cipiunt animo, solis que nondum vident gaudiis ceelestibus 
tota mente inhzrentibus; juxta eum qui dixit, Negavit con- 
solari anima mea, memor fui Dei, et delectatus sum. Item, 
date siceram meerentibus et vinum bibere his qui amaro sunt 
animo, et cetera. His, qui pro plenitudine actuum pristino- 
rum meerore atque tristitia deprimuntur, spiritualis scientiz 
jocunditatem velut vinum, quod l:tificat cor hominis, affluen- 
ter infundite, eosque salutaris verbi crapula refocillante, ne 
forte jugitate moeroris ac lethali desperatione demersi, abun- 
dantiori tristitia absorbeantur, qui ejusmodi sunt. — Apert 
os tuum muto, &c.| Pro causa pauperum, qui ipsi per se loqui 
in judicio non valent, ipse loqui memento, et eos defensare 
curato, qui patriz ccelestis intuitu, hujus vite viam ocius 
transire satagunt. Aliter os aperire muto precipit populo 
gentium fidei verbum predicare, qui divina eloquia prius per- 
sonare nesciebat; et non tantum Judzis, sed et cunctis per 
orbem nationibus curam salutis impendere. — Apert os tuum, 
decerne quod justum est, &c.| Sicut in versu superiori pro 
causa et ereptione pauperis, os aperire precepit; ita in isto, 
ipsum pauperem ubi erraverit, juste castigare ac judicare 
admonet. Juxta quod et Moyses ait, Et pauperis in judicio 

non misereberis. Quod utrumque facere Dominum propheta 
insinuat, dicens, Sed judicabit pauperes in justitia, et arguet 
in zequitate pro mansuetis terre. —- Hucusque verba Lamu- 
elis. Hine sapientissimus regum Salomon laudes sanctz 
ecclesiz versibus paucis, sed plenissima veritate decantat. 
Constat namque, idem carmen versibus xx1. juxta ordinem 
videlicet Hebrzorum, ac numerum literarum, ita ut singuli 
versus a singulis literis incipiant. Cujus ordine perfectis- 
simo alphabet: typice innuitur, quam plenissime hic vel 
animz cujusque fidelis, vel totius sanctz ecclesiz, quz ex 
omnibus electis animabus una perficitur catholica, virtutes ac 
premia describantur. — Mulierem fortem quis inveniet ? &c.] 
Mulier fortis ecclesia catholica vocatur, mulier videlicet, quia 
spirituales Deo filios ex aqua et Spiritu Sancto gignere con- 
suevit. Fortis, quia cuncta seculi adversa simul et prospera 
pro Conditoris sui fide contemnit, quam ipse in carne appa- 
rens, infirmam quidem invenit, sed inventione sua, hoc est 
pia visitatione fortem reddidit. Unde post ejus redemp- 
tionem ad ccelos rediens, supernis civibus gaudens aiebat : 
Congratulamini mihi, quia inveni ovem meam que perierat. 
Videns ergo Salomon genus humanum innumeris implicatum 
erroribus, quodque ad ejus salvationem, nullus patriarcha, 
nullus propheta, nullus omnino electorum, preter solum 
Mediatorem Dei et hominum sufficeret, ait, Mulierem fortem 
quis inveniet ? procul et de ultimis finibus pretium ejyus. Ac 
si aperte futuram Domini gratiam admirando protestetur, 
Quis tantz virtutis, quis talis est meriti, qui de tot incredulis 
ac scelestis mundi nationibus unam sibi electorum ecclesiam 
congregaret, quam sua gratia fortem atque insuperabilem 
adversantibus cunctis efficiat? Non hic certe nostri similis, 
non nostro est tempore venturus, sed in fine seculorum est 
de cello Deus homo descensurus, qui nos sua passione a 
morte redimat. Hoc est enim, quod ait, Procul, et de ulti- 
mis finibus pretium ejus. Procul videlicet, statu temporis, 
quod a diebus Salomonis usque ad partum Virginis intererat. 
De ultimis autem finibus, Quia a summo ceelo egressio ejus, 
qui non aliud pro redemptione nostra pretium, que seipsum 
obtulit. Unde apostolus, Qui dilexit, inquit, nos, et tradidit 
semetipsum pro nobis, oblationem et hostiam Deo in odorem 

suavitatis. Quamvis et ita recte possit intelligi pretium sanctz 
ecclesiz procul positum fuisse, quia incarnatio, Verbi Dei 
conversatio inter homines, passio ac resurrectio longe a 
nostrie esset nature conditione discreta. Quoniam videlicet 
ille, et quando voluit, et de qua voluit matre natus est, et sine 
peccato vixit in mundo; et quando voluit et qua voluit 
morte discessit a mundo. Tempus quoque resurrectionis et 
ascensionis suz in potestate habuit, et czetera hujusmodi ; in 
quibus tam procul a nobis, quam ccelum distat a terra. Quia 
vero ecclesiam, quam redemit Dominus, non solum verbum 
salutis suscipere, sed et constanter pro illo certare, et hoc 
ipsum per mundum predicare donavit, merito subjungit : — 
Confidit in ea cor viri sui, &c.] Virum sanctz ecclesiz Domi- 
num, ac Redemptorem ejus, qui etiam pretium ejus fieri dig- 
natus est, dicit. Unde et apostolus credentibus ait, Despondi 
enim vos uni viro virginem castam exhibere Christo. Quod 
ergo dicit, Confidit in ea cor viri sui; ab humana nimirum 
consuetudine tractum est; sicut enim is qui fortem fidelem- 
que et castam habet conjugem, confidit in ea certissime, quia 
nil contra suam voluntatem agere, nulla adulterina saltem 
cogitatione possit contaminari, cuncta pro suo amore etiam 
adversa libenter tolleret, et quoscumque valet ad suam amici- 
tiam convertere desideret; sic nimirum Dominus Redemptor 
noster in ecclesia confidit. Novit enim spiritum gratiz, 
quem dedit, novit virtutem caritatis, quam ejus precordiis 
infudit. Ideoque non dubitat eam non solum a sue fidei 
integritate nequaquam posse corrumpi, sed etiam perseve- 
ranter insistere, ut plures ad ejusdem fidei congreget uni- 
tatem. Hoc enim quod sequitur, Et spoliis non indigebit. 
Spoliat enim diabolum ecclesia, cum per przedicatores suos, 
eos quos ipse deceperat, ad veritatis iter revocat. Et bene 
dicitur, Spoliis non indigebit; quia nunquam cessabit eccle- 
sia liberatas a diabolica fraude animas, Christi fidei restituere, 
donec completo mundi cursu, suorum quoque prefinita com- 
pleatur summa membrorum. Verum quia quicquid boni 
sancta ecclesia, vel anima queque fidelis agit, hoc desuper 
accipit; recte subjungitur, — Reddet ei bonum, et non malum, 
&c.] Reddet quippe anima Christo bonum, cum perceptis ab 
eo vitz muneribus, recte vivendo, respondet, cum ea que 

ipsa scire vel facere ab illo adjuta possit, etiam aliis intimare 
satagit. Bene autem cum dixisset, Reddet ei bonum, protinus 
addidit, Et non malum: quia sunt profecto, qui, acceptis a 
Domino bonis, mala rependunt; vel fidei mysteria que per- 
ceperunt, heeretica feece foedando; vel fidem, quam profes- 
sione servant, pravis operibus blasphemando; vel mores 
bonos, quibus cum fide recta deserviunt, per colloquia mala 
corrumpendo. Sed nec illi bona que accepere, Domino red- 
dunt, qui non in his que bene inchoant, usque ad finem vitz 
preesentis persistere curant. Unde merito cum dixisset, 
Reddet ei bonum, et non malum; ut perseverantiam boni 
necessariam demonstraret, adjunxit, Omnibus diebus vite 
suz. Cui simile est illud evangelicum, Serviamus 1lli in sanc- 
titate et justitia coram ipso, omnibus diebus nostris. Quibus 
sane operibus, quibus justitize vel sanctitatis fructibus potissi- 
mum sit insistendum ei qui bonum quod accepit a Domino, 
gratis rependere satagit, subsequenter insinuatur, cum dicitur : 
— Quesivit lanam et linum, &c.]| Hujus principium versicul, 
fortis mulier, hoc est sancta ecclesia etiam juxta literam acci- 
pere et observare consuevit. Juxta illud propheticum, Cum 
videris nudum, operi eum, et carnem tuam ne despexeris. 
Operatur autem non supervacuo et czeco labore; sed eo uti- 
que consilio, ut ab ipso suo viro, Domino videlicet Christo, 
in judicio mereatur audire, Nudus fui, et operuisti me; et 
quamdiu fecistis uni de his minimis istis, mihi fecistis. Ope- 
ratur autem consilio manuum suarum; hoc est, earum per- 
sonarum, per quas eleemosynam pauperibus tribuit. In 
quorum opere devoto, illo saluberrime utitur consilio, ut cum 
dispergens det pauperibus, non ipsa ab hominibus laudetur 
ad tempus, sed justitia ejus maneat in seculum seculi, cornu 
ejus exaltetur in gloria. Possunt autem mystice in lana, 
quz est ovium habitus, omnia simplicitatis et pietatis opera, 
quz proximis impendimus, accipi. Potest in lino, quod ex 
terra virens oritur, sed longo ac multiplici exercitio amittit 
humorem nativum, atque ad gratiam novi candoris pervenit, 
castigatio nostre carnis intimari. Cujus dum ingenitas vitio- 
rum sordes per continentiam excoquimus, dignam profecto 
eam, qua Christum induamus, efficimus. Juxta illud apo- 
stoli, Quotquot ergo in Christo baptizati estis, Christum in- 

duistis. Quéerit ergo mulier fortis lanam et linum, et opera- 
tur consilio manuum suarum, cum ecclesia sancta sollicite 
perquirit, quibus se pictatis fructibus exerceat, quomodo 
carnalibus emundet illecebris. Et hoc utrumque consilio 
prudentissimo, hoc est superne solummodo retributionis 
facit intuitu. Cujus retributionis sequens quoque versi- 
culus apertius meminit, cum subditur, — Facta est quasi 
navis institoris, &c.|  Institorem, negotiatorem dicit, qui 
pro eo sic vocatur ab antiquis, quod acquirendis multipli- 
candisque mercibus sedulus insistat: facta est ergo fortis 
mulier quasi navis institoris; quia sicut navis institoris 
onerata mercimoniis, que in patria sua magis abundant, 
per mare petit peregrina, ut illic venditis que attulerat, 
cariora domum reportet; sic nimirum sancta ecclesia, sic 
anima quaque perfecta virtutum divitiis gaudet oneran, 
quibus majora divine gratis dona mercetur. Optimum est 
namque commercium, cum bona quz valemus operantes, 
primo hanc a Domino mercedem recepimus, ut ad majora 
semper agenda proficiamus, dchine et vitam percipiamus 
sempiternam. Facta est ergo anima sancta quasi navis insti- 
toris, que transit desiderio fluctus seculi przsentis, solaque 
se in ceelis accipere sperat, eterna gaudia meditatur, et pro 
his abundantius adipiscendis quicquid valet instanter agcre, 
quicquid adversum occurrerit fortiter superare contendit. 
De qua recte dicitur, Quia de longe portat panem suum ; 
quia in cunctis que temporaliter bona agit, eternam solum- 
modo retributionem expectat, solam vivi panis saturietatem 
desiderat, ejus nimirum qui suis auditoribus pie potenterque 
promittit, Venite ad me omnes qui laboratis et onerati estis, 
et ego reficliam vos. At contra in proximo panem suum 
recipit, et non hunc de longe trans maria portat, qui in eo 
quod juste vivere videtur, humani tantum favoris praemia 
expedit. Neque ullo vite permanentis intuitu, ea que in 
nimis labuntur, exsuperare et calcare satagit. De qualibus 
ipse terribiliter intonat, Amen dico vobis, receperunt merce- 
dem suam. — Et de nocte surrexit, deditque predam domesti- 
cis suis, &c.| Sicut totus labentis seculi cursus perennis diei 
ac noctis alternatione variatur; et dies quidem ad operan- 
dum, non ad quiescendum naturaliter condita est; sic to- 

tum presentis ecclesiz tempus gemino quodam quietis et 
operis statu discernitur. Quasi enim nocte quiescit, cum 
aliqui fidelium ejus intermissa ad tempus sollicitudine ex- 
terna, sibimet vacare scque ipsos spiritualiter incipiunt curare 
vel lectionibus videlicet sacris, vel orationibus, ac lachrymis 
sese vel aliis hujusmodi studiis secretius exercendo. Surgit 
autem de nocte, cum in eisdem suis fidelibus ad agen- 
dam etiam proximorum curam sollicita accingit; quod fra- 
ternz administrationis opus duobus modis exercere con- 
suevit; quia et eos qui foris errabant, ad fidei gratiam 
convocat ; et illos, qui fidei sacramentis jam sunt imbuti, ut 
bonis operibus amplius insistant, excitare non desinit. Unde 
bene dicitur, Deditque praedam domesticis suis, et cibaria 
ancillis suis. Dat namque predam domesticis suis, cum eos 
antiquo hosti docendo eripere potuit, societati illorum qui 
in fide precessere reconciliat. Dat et ancillis cibaria, cum 
humiles quosque et debito timore sua jussa servantes, ne 
sub pio labore lassescant, supernz mercedis commemoratione 
reficit. — Consideravit agrum, et emit eum, &c.] Agrum dicit 
possessionem supernz heereditatis. De qua benedicens filium 
Isaac patriarcha loquitur, Ecce odor filti mei, sicut odor agri 
pleni, cui benedixit Dominus. Odor quippe sanctorum est, 
sicut odor agri pleni, cui benedixit Dominus; quia tota 
mentis intentione contuentur, que sit plenitudo benedictionis 
in patria regni ceelestis. Consideravit ergo ecclesia agrum, et 
emit eum ; quia studiose didicit que sint gaudia vite peren- 
nis, et pro eorum perceptione quicquid potuit laborare con- 
tendit. Que etiam a fructu manuum suarum plantavit 
vineam, quia de fructiferis fidelium suorum factis sive verbis 
scripturam sanctam condidit ; per quam mentes audientium 
in fide et dilectione debraret sui Redemptoris. Nec ab re 
est, si vineze nomine ipsam ecclesiam, que per mulierem 
fortem est designata, sentiamus esse figuratam, et eos esse 
propagines vinez qui sunt fili1 mulieris. Mulher autem 
vineam plantavit, cum ecclesia primitiva latius per orbem 
missis predicatoribus fidei semina dispersit. Consideravit 
hamque agrum, cum orbem universum vitiorum spinetis 
horrentem, cultore spirituali opus habere perspexit. Emit 
vero eum, cum, missis ubique doctoribus, talentum verbi 

audientibus contulit, ut eos credentes felicissimo Christi man- 
cipatul subderet. Plantavit autem in eodem agro vineam, 
cum in novis credentium populis, ecclesiam plenz evangelice 
veritatis institutione firmavit. Quam quidem vineam de 
fructu manuum suarum plantavit, quia non solum verbo 
instituebant apostoli, apostolorumque successores populos, 
quos erudiebant, verum et testimonium bone operationis, 
miraculorum quoque signa verbis doctrine jungebant. Sed 
et usque hodie, immo usque ad finem seculi, mulier fortis 
considerat agrum, et emit eum, ac de fructumanuum suarum 
plantavit vineam; quia sancta ecclesia semper sollicita per- 
quirit, quos ad fidem convertere possit. Et quoscumque do- 
ciles invenerit, hos data verbi pecunia, in servitium Christi 
emit. Atque in eis vineam Christi plantare, vel potius eos 
vineam Christi facere satagit. Et quia quisquis alterum 
docere desiderat, primo ipse et a malis abstinere, et bonis se 
debet actibus exercere, recte subjungitur: — Accinzit fortitu- 
dine lumbos suos, &c.| Accinxit ergo ecclesia lumbos suos 
fortitudine, cum supernorum desideriis intenta carnalibus 
illecebris succumbere despexit; roboravit brachium suum, 
cum se ad agenda virtutum opera preparavit. Et bene 
primo lumbos fortitudine accingere, ac postmodum roborare 
brachium dicitur; quia nimirum actio boni operis accepta- 
bilis esse Domino minime valet, si non fluxa luxuriz quis 
prius a carne, simul et mente restringat. Unde Propheta, 
Quiescite agere perverse, discite benefacere. Et Dominus 
ipse, Sint lumbi vestri precincti, et lucerne ardentes. Lumbi 
videlicet precincti, ne luxuriz subdamini; lucerne vero 
ardentes, ut bonis fulgeatis operibus. — Gustavit et vidit, 
quia bona est negotiatio ejus, &c.] Quod ait, Negotiatio ejus; 
agri utique illius, de quo supra ait, Consideravit agrum, et 
emit eum. Gustavit igitur ecclesia sancta, gustavit anima 
quzeque perfecta, id est, pre intimo mentis desiderio cog- 
novit, quia bona est negotiatio vite immarcessibilis, quam 
relictis illecebris temporalibus «ternam meremur in ceelis. 
Gustavit autem, id est, aperte didicit, quia bonum est per 
instantiam predicandi, quoscumque valet ad viam veritatis 
adducere. Atque ideo nullis tribulationum tenebris, nec 
ipsa morte potest lucerna devotionis ejus extingui. Eorum 

namque lucerna nocte extinguitur, quamvis in die videatur 
ardere; qui, sicut Dominus ait, Ad tempus credunt, et in 
tempore tentationis recedunt; sed et illorum nocte media ex- 
tinguitur lucerna, qui veniente judice oleum caritatis in vasis 
precordiorum suorum non habuisse probantur, dum perdito 
falsarum rumore virtutum, vera tenebrosorum luunt tormenta 
factorum. Quod si noctem hoc loco pro quiete volumus 
accipere, juxta hoc quod supra dicitur, Et de nocte surrexit ; 
id est, ad operandum se post quietem preparavit: apte di- 
citur, quod lucerna sanctz ecclesiz non extinguatur in nocte ; 
quia et cum a negotio quiescit actionis, vacat liberius luci 
superne contemplationis. Cumque a publicis cessat operi- 
bus, curat se ardentius vel auditui sancte lectionis, vel laudi- 
bus mancipare divinis. Juxta exemplum videlicet mulieris 
industriz, quze non solum in die necessariis solet instare 
laboribus, sed et nocte szpius accenso lumine lucerne, pari- 
lem rei familiz agere curam. — Manum suam misit ad fortia, 
&c.] Fortia dicit perfecta in Christi caritate opera, quibus 
se gaudens ecclesia certa superne retributionis expectatione 
subdidit ; verbi gratia, Audistis, quia dictum est, Diliges 
amicum tuum, et odio habebis inimicum tuum; ego autem 
dico vobis, Diligite inimicos vestros, benefacite his qui ode- 
runt vos, et cetera. Et de virginitate servanda: Qui potest 
capere, capiat. Et de contemnendis divitiis, Si vis, inquit, 
perfectus esse, vade, vende omnia quz habes, et cetera. Nam 
populus synagoge, cui dictum est, Si volueritis, et audieritis 
me, bona terre comedetis ; tanto infirmior erat in opere jus- 
titiz, quanto minus spe perpetuze remunerationis erectus. 
At ecclesia que audivit a Domino, Poenitentiam agite, appro- 
pinquabit enim regnum celorum; merito pro hujus percep- 
tione dura queque longanimiter suffert. Unde rursum de ejus 
fortitudine dicit, Regnum celorum vim patitur, et violenti 
rapiunt illud. Et digiti ejus, inquit, apprehenderunt fusum. 
Solent foeminz tenentes fusum in dextera, colum tenere in 
sinistra. In colo enim lana involuta est, que filo ducenda et 
nenda transeat in fusum. Szepe autem in scripturis dextera 
vitam perpetuam, leva presentia Dei dona significat ; opulen- 
tiam videlicet rerum, pacem temporum, sospitatem corporum, 
scientiam quoque scripturarum, et coelestium perceptionem 

sacramentorum. Hec et hujusmodi bona cum Domino largi- 
ente percipimus, quasi lanam colo involutam, in leva gesta- 
mus. At cum in ea pro amore celestium salubriter nos exercere 
incipimus, jam lanam Agni immaculati de colo in fusum, de 
leva in dexteram trajicimus; quia de donis nostri Redemp- 
toris, de exemplis operum ejus stolam nobis gloriz ccelestis 
ac vestem caritatis nuptialem facimus. Digiti namque qul- 
bus apprehendere fusum dicitur, ipsam intentionem discre- 
tionis, qua quisque operatur, insinuant. Ea nimirum ratione, 
quia nulla corporis nostri membra pluribus sunt districta 
articulis, ac flexibus apta, quam digiti. Quicunque ergo 
veraciter dicere cum apostolo potest, Nostra autem conver- 
satio in ccelis est, unde etiam Salvatorem expectamus Domi- 
num nostrum Jesum Christum; hujus profecto digiti dexteri 
apprehendere fusum, quia discretione sedula pro eternis 
bonis laborare didicit. Et bene dicitur Apprehenderunt, ut 
vivacius commendetur, quanto studio, quanta festinatione 
hujus vite incerte pro certis apud Dominum premus agere 
debeamus. Quid autem mulier fortis, id est, ecclesia sancta, 
vel anima quzeque perfecta, per fusum intellectualem sit ope- 
rata, subsequenter aperitur.— Manum suam aperuit inopt, 
&c.] Quod et de operibus eleemosynarum, quz generaliter 
fiunt in pauperes, accipi potest. Sed melius de verbo Domini, 
quod indumentum salutis animabus confert, intelligitur. 
De qua beatus Job gloriatur dicens: Justitia indutus sum; 
et vestivi me, sicut vestimento et diademate, judicio meo. 
Aperuit autem ecclesia manum inopi, cum mysteria fidei 
ignorantibus per operarios veritatis revelavit; palmas extendit 
ad pauperem, cum longe lateque przedicatores ad imbuendas 
eternz salutis indigenas nationes dispersit. — Non timebit 
domui sue a frigoribus nivis, &c.| Frigora nivis, corda sunt 
reproborum, perfidize suz torpore rigentia. De quibus ait 
Dominus, Et quoniam abundavit iniquitas, refrigescet caritas 
multorum. Quz illa utique nive pessima deprimuntur, que 
ob prime superbiz meritum de cclo corruens in profundo 
tenebrarum nihilominus se velut angelum lucis adhuc stultis 
ostentare presumit, habitumque meritorum suorum candori 
nivis similem fraudium suarum nesciis profert: quod qui- 
dem Domini et angelorum ejus est proprium, in habitu 

niveo claritatem suz designare virtutis. Non timebit autem 
ecclesia domui sue a frigoribus memoratz nivis, quia Domino 
pollicente credit, quod portz inferi non prevalebunt adversus 
eam. QOmnes enim domestici ejus vestiti duplicibus, et sapi- 
entia videlicet, ad revelandas hereticas falsorum fratrum 
doctrinas; et patientia, ad tolerandas apertorum hostium 
pugnas. Vel certe, vestiti sunt duplicibus, quia promissio- 
nem habent vita, que nunc est, et futuree. Nunc, in pere- 
grinatione temporali, divino auxilio, ne deficiant, adjuti; tunc, 
in patriz perpetua habitatione divinz gratiz visionis, ut feli- 
ces semper vivant, allevati. Item domestici ejus induti veste 
sunt duplici: una, opera; altera, mentis fidei, habentes fac- 
torum velamina, et sacramentis videlicet sui Redemptoris 
imbuti et informati exemplis. Sic enim fit illud apostoli, 
Quicunque in Christo baptizati estis, Christum induistis. 
Possunt autem frigora nivis, etiam tormenta eterna intelligi, 
que igne et frigore juxta esse legimus; cum dicitur, Ibi erit 
fletus et stridor dentium; fletum quippe oculis ignis et fumus, 
stridorem vero dentibus solet frigus gignere. Unde et beatus 
Job de penis reproborum loquens zxternis, Ad calorem, in- 
quit, nimium transibunt ab aquis nivium. Sed ab his eccle- 
sia domui suz non timebit, quia quicunque pereunt, ad 
domum illius non pertinebant, nec veste ipsius spirituali 
erant induti; tametsi mysteriis eyus ad tempus videbantur 
instituti. Denique legimus in evangeliis ejectum de domo 
convivii illius hominem, qui vestibus operum immundis hanc 
intrare przsumpserat, et in tenebras exteriores, ubi esset 
fletus et stridor dentium, esse projectum. Merito utique in 
frigora pone religatum, quia indumenta pietatis habcre 
neglexerat. — Stragulatam vestem fecit sibi, &c.| Stragulata 
vestis, quz variante textura solet firmissima confici, fortia 
ecclesiz opera et diversa virtutum ejus ornamenta significat. 
De quibus propheta, in summi regis, viri videlicet illius, 
laude cecinit: Astitit regina a dexteris tuis in vestitu deau- 
rato, circumamicta varietate. Byssus quoque et purpura in- 
dumentum ejus ; byssus, in candore pure conscientiz et con- 
versationis ; purpura, in effusione pretiosi sanguinis. Byssus 
namque candidi coloris est; purpureus autem color, et de 
sanguine animantis, quod purpura vocatur, conficitur, et ipse 

sancuinis habet speciem. Unde pulchre dictum est a patri- 
bus, Quia sancta ecclesia electorum floribus vernans, in pace 
habet lilia, in bello rosas. Item, quia byssus de terra virens 
oritur, sed per exercitationes longas ac multifarias amisso 
humore ac virore nativo, ad decorem candidz vestis perduci- 
tur. Purpura autem regalis est habitus. Bysso induitur 
ecclesia, cum castigant corpora sua electi, et servituti subji- 
ciunt. Purpura autem, cum eandem continentiam, non ob 
favorem vulgi, sed ad acquirendam beatitudinem regni peren- 
nis exercent. Sed hic virtutum habitus, in prasenti quidem 
nescientibus videtur contemptibilis; sed in futuro qualis 
fuerit, manifeste patebit. Unde pulchre in Apocalypsi sua 
Johannes sanctorum se vocem audisse refert, dicentium, Gau- 
deamus ct exultemus, quia venerunt nuptize Agni, et uxor 
ejus praeparavit se, et datum est ei ut cooperiat se, byssinum 
splendens, candidum. Byssinum enim justificationes sancto- 
rum sunt. — Nodilis in portis vir ejus, &c.] Vir sancte eccle- 
sie, vir cujusque fidelis anima Dominus est. Qui videbatur 
ignobilis, cum ante tribunal presidis staret inclinandus, cum 
probra, flagella, sputa, et ipsam crucis mortem susciperet ; 
sed nobilis apparebit, cum venerit judicaturus orbem in aequi- 
tate, et omnes angeli ejus cum eo. Tunc sedebit, inquit, in 
sede majestatis sux; et congregabuntur ante eum omnes 
gentes, et separabit eos ad invicem, et catera. Nobilis in 
portis, inquit, vir ejus; quia veteres in portis sedere ad 
judicandum solebant, ut venientes ad civitatem aliunde, 
paratum continuo responsum judicantis acciperent. Et nec 
rusticos vel pastores insolita urbis edificia stupefacerent ; 
nec rursum paccm urbis intrinsecam frequens litigantium 
controversia focdaret. Nobilis ergo crit Dominus in por- 
tis suz civitatis; quia qui etiam nunc contemnendus 
putatur a multis, ubi scculi finis affuerit, ubi ingressum 
patria coelestis apparucrit electis, jam cunctis parebit sub- 
limis. Sedebit autem cum senatoribus terre. Amen, dico 
vobis, quod vos qui secuti estis me, in regeneratione, cum 
sederit Filius hominis in sede majestatis suz, sedebitis et vos 
super scdes duodecim judicantes duodecim tribus Israel. — 
Sindonem fecit, et vendidit, &c.| In lineo sindonis subtilis 
intextio signatur sanctzw przdicationis in qua molliter qui- 

escitur; quia mens in illa fidelium spe superna refovetur. 
Unde et Petro animalia in linteo demonstrantur, quia pecca- 
torum anime misericorditer aggregate, in blanda fidei quiete 
continentur. Hanc ergo sindonem ecclesia fecit et vendidit ; 
quia fidem, quam credendo texuerat, loquendo didicit, et ab 
fidelibus vitam rectz conversationis accipit. Qu et Chana- 
neo cingulum tradidit, quia per vigorem demonstrate justitiz 
fluxa opera gentilitatis extinxit. Ut hoc quod precipitur 
vivendo teneatur, Sint lumbi vestri pracincti. Bene etenim 
nomine Chanaan, qui et gentilium populum procreavit, et 
interpretatur commutatus, conversa ad fidem gentilitas desig- 
natur: quz felicissima commutatione, a vitio ad virtutes, 
a diabolo migravit ad Christum. Unde et in ejus laudem 
Psalmus quadragesimus quartus scribitur, cujus titulus est 
in finem pro his qui commutabuntur, filiis Chore canticum 
pro dilecto; filii autem Chore, filii Calvariz interpretantur, 
qui sunt filii Dominice crucis, dicentes: Mihi autem absit 
gloriari nisi in cruce Domini nostri Jesu Christi. GQuomodo 
autem commutentur, scquentia Psalmi ejusdem docent; ubi 
dilectus ipse, id est, ecclesia Dominus dicit, Audi, filia, et 
vide, et inclina aurem tuam, et obliviscere populum tuum, 
domum patris tui. Commutari namque illam desiderat, 
quam, ut filia valeat dici, domum patris prioris ; id est, hostis 
antiqui, jubet oblivisci. — Fortitudo et decor indumentum 
ejus, et ridebit in die novissimo.] Fortitudo, ad tolerandam 
perversorum improbitatem; decor, ad exercendam virtutum 
gratiam. Decor, quia operatur justitiam; fortitudo, quia 
persecutionem patitur propter justitiam. Et ideo ridebit 
in die novissimo, id est, gaudebit in retributione regni ceeles- 
tis, que dolebat in certamine vite przsentis. Mos etenim 
scripture est, pro gaudio risum ponere; sicut Dominus ait, 
Beati qui nunc fletis, quia ridebitis. Et beatus Job: Os 
autem veracium replebitur risu. Similem sane huic sententiam 
propheta de Domino ac Salvatore hujus fortissimz mulieris 
posuit, dicens: Dominus regnavit, decorem induit, induit 
Dominus fortitudinem, &c. Cum enim predicaret evangelium 
regni, aliis placebat, aliis displicebat ; alii bene loquebantur, 
alii detrahebant, lacerabant, mordebant, conviciabantur. At 
eos ergo, quibus placebat, decorem induit; ad eos, quibus 

displicebat, fortitudinem. Imitare ergo et tu Dominum tuum, 
ut possis esse vestis ipsius; esto cum decore ad eos quibus 
placent bona opera tua; esto fortis adversus detractores. — 
Os suum aperuit sapientiea, &c.| Ad hoc tantum loquens os 
aperuit, ut sapientiam doceret ; juxta illud apostoli, Omnis 
sermo malus ex ore vestro non procedat, sed si quis bonus ad 
zedificationem fidei, ut det gratiam audientibus. Vel certe os 
cordis aperuit, ad discendam ab ipsa sapientia interius verita- 
tem, quam alios foras doceret. Utrique autem sensul, quia 
utrumque facit ecclesia, concinit apte quod sequitur, Et 
lex clementiz in lingua ejus; illa videlicet, ut non statim 
more legis Mosaicz peccantes puniret, sed misericorditer 
ad poenitentize medicinam vocaret. Cujus exemplum clemen- 
tiz, ab ipsa Dei sapientia Domino et Salvatore nostro mani- 
feste percepit, cum oblata ei peccatrice muliere: Si quis, 
inquit, sine peccato est, primus in illam lapidem mittat; et 
sic eam & Crimine, quot patrarat sub conditione amplius non 
peccandi, miseratus absolvit. — Consideravit semitas domus 
sue, &c.| Semitas domus suz considerat, quia cunctas sux 
conscientiz cogitationes subtiliter investigat. Panem otiosa 
non comedit; quia hoc quod de sacro eloquio intelligendo 
percepit, ante seterni judicis oculos exhibendo, operibus os- 
tendit. Item domus fortis mulieris, habitatio est patriz coe- 
lestis; semitze domus illius, praecepta justitiz, quibus ad 
eternze vita mansionem pervenitur. Quas profecto semitas 
animas bene considerat, cum et diligenter quibus actibus 
ad superna perveniri debcat, inspicit; et quz agenda didicit, 
sedula exercere non desinit. Panem quoque otiosa non co- 
medit ; cum sacrificium Dominici corporis percipiens, studet 
imitari actu, quod in muinisterio celebrat, multum sollicita, ne 
indigne panem Domini comedendo, et calicem bibendo, judi- 
cium sibi manducet et bibat; sed ut patiendo pro Christo, ac 
lachrymas fundendo, bonis quoque actibus insistendo, passio- 
nis exempla ipsius quantum valet sequatur. Potest et simpli- 
citer accipi, quod panem otiosa non comedat mulier fortis ; 
juxta illud apostoli, Qui non operatur, nec manducet. Et ipse 
de se, Quoniam ad ea quze mihi opus erant, et his qui mecum 
sunt, ministraverunt manus iste. Unde merito luxuriantes 
viduas arguens adjungit, Simul autem et otiosz discunt cir- 

cuire domus; non solum otiosz, sed et verbose et curiosz.— 
Surrexerunt filit eyus, &c.] Quod futurum pro certo noverat, 
more prophetico quasi jam factum refert. Surgent enim filii 
ecclesiz, videlicet omnes electi in novissimo, carnis immortali- 
tate donati; et tunc matrem suam, que eos ex aqua et Spiritu 
Sancto Deo genuit, beatissimam preedicant, que nunc ab 
infidelibus quasi misera contemnitur. Et revera sicut apo- 
stolus ait, Si in hac vita tantum sperantes sumus in Christo, 
miserabiliores sumus omnibus hominibus. Quia vero pro vita 
alia in presenti militamus, merito cum apparuerit, quid erimus, 
matrem nostram, que ex omnibus justis collecta una Christi 
columba, sponsa et amica vocatur, beatissimam predicabimus. 
Surget et vir ejus, et laudabit eam, dicens in jJudicio: Venite, 
benedicti Patris mei, possidete paratum vobis regnum a 
constitutione mundi. Esurivi enim, et dedistis mihi man- 
ducare, et cztera. Qui quidem ipse primitize dormientium 
resurrexit a mortuis, sed in die judicii manifestius omnibus, 
quos sua laude dignos judicaverit; quanta sit ejusdem suz 
resurrectionis gloria demonstrabit. Potest hoc quod dicitur, 
Surrexerunt filii ejus, et beatissimam predicaverunt, etiam 
in hoc tempore convenienter accipi, cum quilibet fidelium, 
transcensis seculi zrumnis, ad ccelestia regna perducuntur, 
Sedere namque ad humiliationem aliquoties, surgere ad glo- 
riam pertinet. Unde dicitur, Olim in cinere et cilicio sedentes 
peeniterent ; id est, humiliati. Et propheta, A facie manus 
tuz solus sedebam, quia comminatione replesti me. Sed 
et Psalmista, Vanum est vobis ante lucem surgere; surgite, 
postquam sederitis, qui manducatis panem doloris. Quod est 
aperte dicere, Quid in preesenti queeritis gaudere, quod electis 
in futuro reservatur? Non enim potestis in hac vita, id est, 
ante lucem, superne retributionis gloriam vere felicitatis 
habere ; quin potius postquam hic humiliati fueritis ad tem- 
pus, illic vos perpetuum veraciter exaltandos sperate; vos 
quibus amarum est omne quod seculi amatoribus jucundum 
videtur et dulce. Surgunt ergo filii ecclesiz, et beatissimam 
eam predicant, cum ccelestibus bonis sublimati, quanta sit 
illius patriz beatitudo, cujus participes esse meruerunt, 
aspiciunt. Et hanc debita laudatione in divina visione con- 
celebrant. Laudat eam vir ipsius cum bona que ipse donavit 

remunerat. Quibus autem verbis eam laudet, consequenter 
ostenditur, cum dicitur: — Multe fiie congregaverunt divitias, 
&c.] Multas filias, ecclesias dicit hereticorum et malorum 
turbas; catholicorumque filize dicuntur vel Christi vel eccle- 
siz, quia etiam ips sunt Dominicis renatze sacramentis, 
et adoptionem filiorum, quam non custodiere, perceperunt. 
Unde et Joannes ait, De nobis exierunt, sed non erant 
ex nobis. Quz congregaverunt divitias, videlicet bonorum 
operum operationes, jejunia, eleemosynas, afflictionem et cas- 
timoniam carnis, continentiam lingua, meditationem scriptu- 
rarum, et cetera hujusmodi. Que vere sunt divitize Spiritus, 
ubi pura mentis sinceritate geruntur; ubi autem sine fide 
quz per dilectionem operatur fiunt, nihil agentibus prosunt. 
Sed et ille filiz frustra congregaverunt divitias ; de quibus 
Dominus ait, Multi dicent mihi in illa die, Domine, Domine, 
nonne in nomine tuo prophetavimus, et in nomine tuo dzmo- 
nia ejecimus, et in tuo nomine virtutes multas fecimus? et 
tunc confitebor illis, quia nunquam novi vos. Sed omnis 
istiusmodi filias ecclesia catholica supergreditur, quz fide 
casta, et opere perfecta Redemptoris sui vestigia sectatur. — 
Fallax gratia, et vana est pulchritudo, &c.| Fallax est gratia 
laudis, quam ab homine accipit ; vana pulchritudo castitatis, 
vel operationis bonz, quam hominibus ostendat anima, que 
timore caret divino. At illa conscientia vera est laude digna, 
quze timorem Dei in omnibus servat. Ipse est enim prin- 
cipilum cunctarum, custosque virtutum; scriptura dicente, 
Timor Domini principium sapientiz. Et iterum, Qui timet 
Dominum nihil negligit. Hic est enim, quod ideo beatus Job, 
et in prosperitate virtutibus incomparabiliter floruit, et in adver- 
sitatibus insuperabilis hostis permansit; quia veraciter dicere 
potuit, Semper enim quasi tumentes super me fluctus timui 
Dominum, et pondus ejus ferre non potuit. Fallax est ergo 
simulatorum gratia; vanus decor operis stultorum. Ecclesia 
autem, qua in timore incolatus sui temporaliter conversatur, 
quoniam ardentes virtutum lampades venienti ad judicium 
suo sponso offeret, jure ab eo laudata, januam cum eo regni 
ceelestis intrabit. Qualiter autem eam laudet, terminali versu 
docetur: — Date ei de fructu manuum suarum, &c.] Heec sunt 
enim verba viri illius, de quo dictum est, Vir ejus, et laudavit 

eam; id est, Domini, et Salvatoris nostri, qui angelis in fine 
precepturus est, ut ecclesiam post hujus vita certamen, post 
triturationem afflictionum terrestrium, ad ceelestis regni gaudia 
introducant, ac vitz immortalis sibi sociam aggregent. Juxta 
illud evangelicum, Triticum autem congregate in horreum 
meum. Date, inquit, ei de fructuu manuum suarum, quia 
fructum Spiritus ferre curavit, caritatem, gaudium, pacem, 
benignitatem, bonitatem, modestiam, continentiam, fidem, 
patientiam. Pro hoc illi debitam rependite mercedem, et lau- 
dent eam in portis; hoc est, in judicio sive in ingressu patrie 
ceelestis. Non hominum favores supervacui, sed opera ipsa 
que fecit, examinante, probante, ac remunerante illo, cujus 
hec donante gratia, a quo ut laudari mereamur in futuro, 
concedat ipse propitius, nos eum dignis in presenti vita 
collaudare servitiis. Amen. 


IN 


CANTICA CANTICORUM 


LIBER PRIMUS, 


DE GRATIA DEJ, CONTRA JULIANUM. 


SCRIPTURUS, juvante gratia superna, in Cantica Cantico- 
rum, primo admonendum putavi lectorem, ut opuscula Juliani 
Celanensis episcopi de Campania, que in eundem librum 
confecit, cautissime legat; ne per copiam eloquentiz blan- 
dientis, in foveam incidat doctrine nocentis. Sed, ut dici 
solet, ita carpat botrum, ut et spinam caveat; id est, in dictis 
ejus sanos sensus scrutetur et eligat, ut non minus vitet 
insanos: vel potius illud faciat Maronis, 


Qui legitis flores, et humi nascentia fraga, 
Frigidus, o pueri, fugite hinc, latet anguis in herba. 


Iloc est, ab cjus se per omnia lectione compescat, cum habeat 
eos, qui eundem librum et sanis sensibus et simplicioribus 
verbis exposuerunt. Est enim homo, ut rhetor peritissimus, ita 
gratiz Dei post Pelagium, impugnator acerrimus; ut apertius 
scripta ejus, quibus contra strenuissimum ejusdem gratie pro- 
pugnatorem Augustinum insanivit, ostendunt. Cujus causa 
duelli, primum de amore libellum composuit: sub obtentu, 
quasi hunc a foedissima foret voluptate secreturus, re autem vera 
suam confirmaturus heresim, qua, ut breviter plura constrin- 
gam, docet nos, per arbitrium liberz voluntatis posse bona fa- 
cere, quae volumus, quamvis per auxilium gratia Dei facilius ea 
perficere queamus: quomodo viantes iter, et pedibus quidem 
peragere valemus, sed minore absque dubio labore, cum nobis 
equi, quibus vehamur, atfuerint. Immemor apostolicee admo- 

nitionis, qua dicit, Cum metu et tremore vestram salutem ope- 
ramini. Deus est enim, qui operatur in nobis et velle et 
perficere. Et quod est gravius, impugnator ejus qui non ait, 
Sine me modicum quid potestis; sed, Sine me, inquit, nihil 
potestis facere. Docet clausa legis sacramenta solos intueri 
posse eos, quos oculatos et eruditio reddidisset et pietas; 
oblitus gratiz Dei, que etiam illiteratis et idiotis, scriptura- 
rum arcana revelavit; dicente evangelista, Tunc aperuit illis 
sensum, ut intelligerent scripturas. Quos idiotas fuisse,testatur 
idem evangelista, cum ait, Videntes autem Petri constantiam 
et Joannis, et comperto quod homines essent sine literis, et 
idiotz, admirabantur. Dicit sanctum nobis, ac generosum 
amorem, ab ipso lucis exordio natura conciliante imsitum, 
et ad ultimam usque senectutem solis viribus animi innixum 
sine ullo damno sui primi persistere vigoris; incredulus 
profecto Domini sententiz, Quia sine illo nihil possumus 
facere ; sed et apostolici sermonis, Quia in multis offendimus 
Deum omnes. Et mirum, ubi didicerit Julianus sanctum 
nobis, ac generosum amorem ab ipso lucis exordio natura 
conciliante 1fisitum, cum natus de patriarcharum stirpe beatis- 
simus apostolus dicat, Fuimus enim et nos aliquando natura 
filii ire. Quomodo autem natura, nisi quia peccante primo 
homine, ac sanctum deserente amorem, vitium pro natura 
adolevit? Mirum, ubi invenerit vel inveniri posse putaverit 
Julianus hominem, salutem unum, in quo amor sanctus solis 
animi viribus innixus, usque ad senium sine damno sui 
persisteret vigoris, cum ille, qui pre amore precipuo dignus 
erat in sui Conditoris sinu recumbere, inter eos qui ejus 
gratia fruuntur, invenire potuit nullum; quin potius humili 
confessione testatus sit, Si dixermmus, quia peccatum non 
habemus, ipsi nos seducimus, et veritas in nobis non est. 
Dicit, amorem nostrum, sicut de corpore trahere, quod est 
perturbatus et rapidus ; ita de animo, quod sit sublimis atque 
continuus. Quod etiam utrumque veritati probatur esse con- 
trarium. Si autem amor noster de corpore, et non de animo 
potius trahere, quod est perturbatus et rapidus, non diceret 
Dominus, Ab intus enim de corde hominum cogitationes 
malz procedunt, adulteria, fornicationes, homicidia, furta, 
avaritiz, nequitix, dolus, impudicitiz, oculus malus, blas- 

phemia, superbia, stultitia. Omnia autem mala ab intus 
procedunt, et coinquinant hominem. Et rursum, si noster 
amor, non de quotidiana Dei gratia, sed de natura, vel viribus 
animi haberet, ut esset sublimis atque continuus, non diceret 
apostolus de suis sanctis laboribus, quibus utique per amorem 
sublimem atque continuum insistebat: Sed abundantius illis 
omnibus laboravi; non autem ego, sed gratia Dei mecum. 
Et iterum: Non quod sufficientes simus cogitare aliquid 
a nobis, quasi ex nobis, sed sufficientia nostra ex Deo est. 
Sed etsi non a Domino, verum a se ipso bona sua opera, in 
quibus absque ulla contradictione amor sublimis atque con- 
tinuus arcem tenet, habebat, frustra Domino pro his, quz non 
dedit, gratias egit dicens: Deo autem gratia, qui nos semper 
triumphat in Christo Jesu. Dicit eandem, quamdiu nihil de 
rentilitatis voluntate desiderat, quasi ad solius animi moveri 
arbitrium, et in actibus suis habere jocunditatem, ut perturba- 
tionis immunem, ita etiam libertate gaudentem. Quod est 
aperte dicere, quia exceptis que ad carnis stimulos pertinent, 
in arbitrio sit animi nostri situm, cul se amori, vel quantum 
subdiderit ; quodque idem amor, solo animi motu dispensante, 
id est, nulla Dei gratia actus, operum quoque bonorum per- 
fectionem liberam, et nulli obnoxiam perturbation: possideat. 
Quod quantum a vero distet, patenter quisque prudens in- 
telligit. Quare enim tanta multitudo fidelium diligere quze- 
rens, Conditorem ex toto corde, tota anima, tota virtute dili- 
gere, et proximum quisque ut selpsum; non semper hoc quod 
cupit obtinet, nisi quia amor idem non ad animi movetur 
arbitrium, ut Julianus existimavit; sed ut novit Paulus: 
Caritas Dei diffunditur in cordibus nostris per Spiritum 
Sanctum, qui datus est nobis. Ideoque non exqualis est in 
omnibus, quia habemus singuli donationes gratiz, qui datae 
sunt differentes. Quare autem tantis spe non solum de foris, 
scd et de ipsa mente nascentibus prapedimur adversis, nec 
omnia quz desideramus bona valemus perficere, nisi quia 
fallitur, qui dicit amorem nostrum pro solo animi arbitrio, 
in actibus suis jocunditatem, ut perturbationis immunen, ita 
ctiam libertate gaudentem ? Verum canit Psalmista, qui ait: A 
Domino gressus hominis dirigitur, et viam ejus cupit nimis, 
Cum ccciderit Justus, non conturbabitur, quia Dominus con- 

firmat manum ejus. Ubi aperte designat, quia nec intra 
crebra Dominicz protectionis auxilia a perturbatione vitiorum 
esse valemus immuncs; neque in omnibus actuum nostrorum 
gressibus de nature libertate, sed de divina debemus di- 
rectione gaudere. Frustra autem Julianus genitalem vult 
exceptam voluptatem, que sola ad animi nostri non moveatur 
arbitrium ; quasi non iracundiz, vel superbiz, philargyria, 
gastrimargiz, cenodoxiz, czteraque hujusmodi rabies, multo 
laboriosius, quam libidinis incentiva devincantur. Que et 
ante tempora pubertatis, nostrum animum perturbatura ad- 
veniunt; et edomita szpe, vel per naturam cessante libidine, 
nihilominus ipsa nos impugnare non cessant. Dicit, ad- 
jutorium Sancti Spiritus precedentibus nostris studiis ac 
meritis dari; atque adhuc dari, ut genus humanum arctius 
diligamus. Quod ipsius verbis ponere per ordinem libuit. 
Cum igitur, inquit, sapientis animus, qui voluptatem subjicit 
dignitati amoris, et incitat et ordinat appetitum, nunquam 
fines transit officii, sed ad eam magnitudinem atque pulchri- 
tudinem studiis procedit ac meritis, ut generosum ejus ignem 
gratia Sancti Spiritus incipiat ventilare; tunc fit illa caritaa, 
que non propinquos solum aut cives, sed ipsum genus 
humanum gremio suo conatur amplecti. In qua una sententia 
quot et quantz sint blasphemiz, facile catholicus lector 
animadvertit. Patet enim, quid humane arbitrio libertatis, 
qui tribuat gratiz spirituali; quia animum hominis per se 
sapientem fieri, per se dignitatem sancti et generosi amoris 
habere, per se huic amori voluptatem subjicere carnis, per 
sese et incitare ad virtutes, et ordinare appetitum posse testa- 
tur; in tantum, ut nunquam fines transeat officii illius, quo 
idem amor excolentibus est. Qui ipsum animum suis studiis 
ac meritis ad eam magnitudinem ac pulchritudinem procedere 
dicit, ut Sancti Spiritus sit dignus auxilio; cujus videlicct 
Spiritus adventu non ita ait Juvan’ animum, quomodo flamma 
vel fax, cum accenditur, caliginosam juvat domum, quam 
illustrat ; sed ita potius, quomodo ardentem sive lucentem 
ventus juvat ignem, ut amplius clarescat ; qui quidem et sine 
affatu venti accendi atque ardere, ac magnam consumcre 
sylvam poterat; sed tamen vento impellente magis magisque 
flammescit. Hoc enim significat dicendo, ut generosum ejus 

ignem gratia Sancti Spiritus incipiat ventilare. Tanta animi 
bona pramiserat, et post omnia hac incipere in ea gratiam 
Sancti Spiritus dicit, quasi supervenientem auxiliatricem, 
et non prevenientem inspiratricem atque auctorem in nobis 
studiorum meritorumque bonorum. Qui tamen ejus ventila- 
tione, quid in generoso animi sapientis igne agi credat, intuere. 
Tum fit illa, inquit, caritas, quze non propinquos solum aut 
cives, sed et ipsum genus humanum gremio suo conatur 
amplecti. Vides ergo qui tantum virium nostro animo tribuit, 
quid spiritui gratiz tribuat; quam et sero in auxilium ipsi 
animo advenire, et tunc ei non illam caritatem, qua Deus; 
sed illam solummodo, qua genus humanum diligatur, in- 
fundere dicit; oblitus vel incuriosus apostolice fidei, qui 
dicit, Quia caritas Dei diffusa est in cordibus nostris per 
Spiritum Sanctum, qui datus est nobis. 

Prolixi est operis cunctas ejus, quas in libro hoc posuit, 
ineptias in medium proferre, ac testimoniis refellere veritatis. 
Sufficiant hee pauca exempli gratia posuisse; ex quibus pos- 
sint catera, quam sint detestanda, conjici. 

Post hac autem et hujusmodi innumera, quibus primum 
librum contra gratiam Dei disputando complevit, non minore 
sccundum librum ejusdem heresis peste commaculavit. De- 
nique exponens quod dictum est, Quia meliora sunt ubera 
tua vino; de natura lactis focdissime philosophatus est, mox- 
que foedius multo, qualitatem nature illus ad confirmationem 
sui erroris transferre conatus. Quod quia totum ponere, et 
horrori, et nimis longum ‘est, partem ponere satis duximus. 
Inserens se ergo personis eorum, contra quos sub nomine 
Manichzorum pugnabat, ait inter czetera: Asserebat namque 
opiniones nostras ad hoc prorsus spumantium estus errorum, 
ut calumniam verteremus in ipsum auctorem; et levandi 
reatus gratia, quem crimina nimirum voluntatis urebant, 
ipsam naturam corporis subdebamus infamiz, incapaces boni- 
tatis, et plenos iniquitatis in lucem istam nos venire jurando. 
Denique nullum fere ad justitiam, quid dico ratione, sed ne 
sacrze quidem legis institutione perduci. Depretiabat nempe 
hac opinio naturam carnis et sanguinis. Sed postquam salu- 
tare mysterium Dei et hominum mediator arripuit, ut con- 
summatissimz virtutis daturus exemplum, naturam hominis 

mortalis assumeret, ostendit omnia crimina morum fuisse, non 
seminum. Denique voluntatibus ad meliora conversis, non 
solum legis, sed etiam evangelica przcepta posse compleri. 
Quibus sermonibus ejus breviter respondendum, quia nequa- 
quam in auctorem nature nostre calumniam vertimus, cum 
nos in iniquitatibus conceptos, et esse in delictis natos, dici- 
mus; sed fatemur, quia in primis nature nostrz parentibus 
ad ejus similitudinem facti sumus, ut immortales et sine pec- 
cato in deliciis paradisi, juvante gratia ejus, viveremus; quam 
videlicet beatissimam vitz primitive munditiam, si custodire 
curarent ipsi protoplasti, et non magis hosti crederent, quam 
auctori, usque hodie progenies ex eis sancta et impolluta 
delicias paradisi, mortis simul et peccati nescia incoleret. 
At dum nulla necessitate nature, verum sola vage mentis 
incuria, peccato consensere ; moxque Justo Conditoris Judicio 
de loco paradisi voluptatis exclusi, ac morte mulctati peccati, 
quod temere contraxerant, stirpi, generique suo reliquere con- 
tagium ; factum est, ut peccati, quod ipsi sponte commiserunt, 
nos etiam nolentes reatu constringeremur ; ita ut ne parvuli 
quidem, qui nil boni vel mali velle possunt, ab hoc possint 
immunes existere, nisi donante gratia Dei per Jesum Christum 
Dominum nostrum. Unde probatur falli Julianus, cum dicit, 
Reatum nobis solo crimine voluntatis accensum; et sicut 
post, apertius suum sensum aperuit, dicens, Omnia crimina, 
morum esse, non seminum. Seminum sunt namque, quz 
ex Adam originalia traximus; morum vero, sive voluntatum, 
seu fragilitatis et ignorantize, quz ipsi per nos crimina addi- 
mus. Probatur falli, cum reprehendit eos qui naturam nostri 
corporis, non eam que protoplasti sancta et immortalis creata 
est; sed illam, que post eorum prevaricationem vitiosa 
effecta est, subdunt infamiz, dicentes, Scioque, non habitat 
in me, hoc est in carne mea, bonum. Et quod idem apostolus 
ait, Caro concupiscit adversus Spiritum, Spiritus autem ad- 
versus carnem. Hec tantum sibi invicem adversantur, ut 
non que vultis, illa faciatis. Probatur falli, cum vituperat 
eos qui nos in lucem istam incapaces bonitatis, et plenos 
iniquitatis venire testantur. Vere enim profitemur, omnes ho- 
mines in lucem istam plenos iniquitatis, ex reatu prime pre- 
varicationis venire; incapaces autem bonitatis, absit ut nos 

nasci juremus. Sed heereticus, ut artificiosus deciperet in- 
firmos, junxit mendacio perfidix veritatem catholice pro- 
fessionis. Probatur falli, cum jurare nos dicit nullum ad 
justitiam non solum ratione, sed ne sacrz quidem legis insti- 
tutione perduci. Quinimmo fatemur, et ratione et doctrina 
sanctz legis, ad justitiam nos, auxiliante Domino, perduci, 
absque gratia vero illius, nec per naturalis subsidia rationis, 
nec per divina legis scita nos posse justificari, apostolo teste, 
Quia litera occidit, Spiritus autem vivificat. Id est, litera 
precipiens occidit, si non adsit Spiritus, qui preecepta literze 
donet impleri. Et Spiritus vivificat, donando ut perfici litera 
possit. Quod autem ait de Domino, Ut consummatissimze 
virtutis daturus exemplum, naturam hominis mortalis assu- 
meret, secretius hzresis suz virus evomuit, quia dicit, ve- 
nientem in carne Dominum non dona nobis, sed exempla con- 
tulisse virtutis, unde dicit post modicum, De ipsius, inquam, 
susceptione carnis, morum peccata damnavit; non naturam 
videlicet carnis, sed opera commutando, ut justificatio legis 
sub exemplo ipsius compleretur in nobis. Item in exposi- 
tione versiculi, Collum tuum sicut monilia. Cum pulchra, 
inquit, per naturam cervix gemmarum insignitur ornatu; 
felicitatem sine dubio auget industria; et quasi se digna 
conveniunt, honor videlicet monilium, et cervicum venustas. 
Sic ergo et in te, cujus generositatem doctrina componit, ut 
virtutes, quas natura inchoet, disciplina consummet; pro eo, 
ut diceret, Gratia inchoet, gratia consummet, gratia coronet. 
Item post innumera hujusmodi, quz in ipsis ejus opusculis 
pius lector facillime deprehendet, in explanatione versiculi, 
quo dictum est, Apprehendam te, et inducam in domum 
matris mez, ibi me docebis, ne patentius, que contra fidem 
veesana sentiret, intimavit dicens de Domino: Jam in ipsa 
infantia multa que discere debeamus, ostendit. Primo ipsum 
esse opificem universorum ex masculi et foeminz conjunctione 
nascentium, qui sibi sine ministerio virl, corpus ex virgine 
fabricasset. Deinde nullum peccatum esse homini congeni- 
tum; quandoquidem ille, et carnis veritate circumdatus, et 
maculze immunis extiterit. Postremo originem nostram non 
posse, nisi impie, diaboli operibus ascribi, quae Deo vero non 
solum Conditore, sed etiam habitatore congauderet. Non 

solum autem hzc dicendo, errorem struit, sed hoc ipsum 
etiam interveniente agit exemplo. Nam peccatum esse homini 
congenitum testatur scriptura, que dicit, grave jugum super 
filios Adam, a die exitus de ventre matris, eorum usque in 
diem sepulturz, in matrem omnium. Immo hoc ab ipsa 
conceptione esse homini cozvum, testatur beatus Job, cum 
Domino supplicans ait: Quis potest facere mundum de im- 
mundo conceptum semine? Nonne tu qui solus es? Et 
quz poterit esse consequentia, ut ideo dicatur nullum pec- 
catum hominibus ex masculi et foeminz conjunctione nascen- 
tibus esse congenitum, quoniam Filius Dei, qui sibi sine 
ministerio virl, corporis ex virgine fabricavit, et carnis veri- 
tate circumdatus, et macule immunis extitit? Que est ratio 
consequens, ut homo purus innocentiam sue nativitatis 
astruat exemplo nati in carne Mediatoris Dei et hominum, 
cum de illius nativitate dixerit virgini matri archangelus, 
Spiritus Sanctus superveniet in te, et virtus Altissimi obum- 
brabit tibi; ideoque et quod nascetur ex te sanctum voca- 
bitur Filius Dei. Nostrz autem parenti post reatum prez- 
varicationis dixerit justus judex: Multiplicabo szerumnas tuas 
et conceptus tuos; in dolore paries filios, et sub viri potestate 
eris. Sed neque hoc quod dicit, originem nostram non posse, 
nisi impie, diaboli operibus ascribi; que Deo vero non solum 
Conditore, sed etiam habitatore gauderet, aut catholice, aut 
consequenter fecit. Quia nimirum diabolus, ets! peccatum 
protoplastis intulit, nec tamen eis naturalis procursum bene- 
dictionis abstulit, qua audierant: Crescite et multiplicamini, 
et replete terram. Non ergo illa impietate decipimur, quam 
nobis improperat Julianus, ut originem nostram diaboli operi- 
bus ascribamus, quam primordialis opere benedictionis a Deo 
conditam scimus. Absit autem, ut originem nostram post 
prevaricationis malum, Deo dicamus esse gavisam, ante re- 
medium secundz regenerationis, que fit ex aqua et Spiritu 
Sancto, donante gratia Dei per Jesum Christum Dominum 
nostrum. Pauca hxc de pluribus ex prefato opere Juliani 
ad cautelam legentium, annotasse necessarium duximus: quo- 
rum admoniti exemplis, vigilantius in reliqua ejus lectione, 
quz non minus noxia sepe salutaribus dicta interserit, cir- 
cumspiciant. Nam et in aliis opusculis eandem suam heresim, 
VOL. IX. Oo 

quamvis multum reclamante sanctissimo ac doctissimo anti- 
stite Augustino, affrmare non dubitat. Denique in_libro, 
quem de bono constantize scripsit, bonum nature, libertatem- 
que nostri arbitrii, ut ipse autumat, contra perfidiam Mani- 
chi magna instantia defendit. Ut autem veritas probat, 
magna pervicacia contra fidem ceelestis gratiz durat. Hac 
namque est, inquit idem, constantia, que maxime asserit 
arbitrii potestatem, ac bonum, ejusque nature et humani 
animi motus liberos, dum ostendit omne mentis bonum volun- 
tarium, nec ulli unquam casui obnoxium. Motus autem me 
non solum carnis, sed nec animi habere liberos docent, non 
apostolicz tantum literz, verum etiam ipse mez cogitationes, 
quz volentem me szpissime, conantemque, ut de ceteris 
taceam, fixa mente ac desiderio infatigabili devotioni orationis 
incumbere non sinunt. Qui si motus animi liberos habcrem, 
ita vellem continuz tempore orationis animum precibus in- - 
tentum retinere, quomodo membra corporis facillime soleo, 
quotiens volo, quocumque vel situ, vel loco orationis com- 
ponere. Et paulo post:/Ipsa enim armat, inquit idem, 
egrezium cujusque, et accendit animum, dum illum libertatis 
suz semper admonet, dumque omnes ab eo repellit metus. 
Quanto enim melius expugnaret Manicheum, si diceret: 
Quia gratia Dei fecit egregium cujusque electi animun, et 
accendit ad studia virtutum, dum illum infirmitatis sux 
semper admoncet, et quia sine ipsa nihil facere potest ; dum- 
que omnem ab eo fiduciam suz repellit virtutis, ac Deo 
cancre suadet: Fortitudinem meam ad te custodiam. 

Et iterum post multa, quibus libertatem nostree voluntatis 
preedicat, ait: ‘Etenim sicut preaclare a doctissimis atque 
orthodoxis disputatum est, nemini vere unquam noceri, nisi 
a selpso potest; nec est prorsus aliquid quo quisquam invitus 
fiat miser. Quid tandem virtus timebit, nisi defectum sui, 
quo homini in eternum nocetur? Que nequaquam stare 
sententia, nisi apud hereticos, potest ; quia constat nimirum, 
quod peccatum Adz, cunctis hominibus nocet. Non quidem 
a seipsis, verum ab illo qui primi facinore reatus totum genus 
humanum, nisi quem gratia Christi liberat, perpetuo dam- 
navit. Nocet hexreticorum malitia illis, quos catholicam scire 
ac tenere fidem desiderantes, in interitum nescientes, nolen- 

tesque detrahit. Verum timens Julianus, ne si in tanto hoc 
volumine totum, quod recte viveremus, libertati nostrz volun- 
tatis tribueres, quasi apertus gratiz Dei hostis detestaretur, 
atque anathematizaretur ab omnibus, fecit et hujus hoc in 
loco mentionem; et hoc ita occulte, ut non omnes eam vir- 
tutes dare, sed unam in nobis solummodo juvare diceret, et 
firmare constantiam. Divine enim gratiz est, inquiens, amare 
et firmare constantiam, que czteras possit custodire virtutes ; 
et contra omnia, que resistunt, defendere virtutem. Ubi et 
cautissimo usus est verbo, ut non diceret eam donare, quasi 
antea non habitam nobis constantiam; sed potius juvare et 
firmare, quasi a nobis jam exortam, ut ventus flammam ignis, 
quam non ipse accendit, sed aliunde accensam, ut clarius 
flammescat, adjuvat; et ne extingui debeat, flando confirmat. 
Sicut in ipso libro de amore plenius sensum suum dilucidasse 
monstravimus. Circa hujus autem libelli finem, manifeste 
prodit ipse Julianus, qua intentione in hujusmodi assertioni- 
bus per cuncta, que considerat, opuscula, laboraret. Scan- 
dalum, inquiens, Manichzo est, eo quod commentitum id est, 
abnegantes Dominum nostrum, qui est verus, fatemur. Of- 
fendit, quia naturam bonam, quia liberum hominis asserimus 
arbitrium. Sed et in libro quem ad Demetriadem virginem 
Christi, de institutione virginis scripsit, haec eadem de potentia 
liberi arbitrii, quomodo sentiat, pandit. Quem videlicet librum 
nonnulli nostrum studiose legentes, sancti et catholici doc- 
toris Hieronymi esse temere arbitrantur; minime pervidentes, 
quod et suavitas eloquentiz demulcentis, et hzereseos per- 
versitas seducentis, manifeste probat hoc illius opusculum 
non esse. Quin potius ipse fidem ejus, vel magis perfidiam 
in dialogo Attici et Critobuli, quem vivente Pelagio edidit, 
cum adhuc Julianus ab eo puerulus, quasi in caverna colubri, ° 
nutriebatur regulus, divinis expugnarit ac protriverit eloquiis. 
In hoc ergo Julianus libro, et in alus se opusculis eandem 
suam heresim confirmasse declarat, ita scribens :” Quotics 
mihi de institutione morum, et sanctz vitz conversatione 
dicendum est, soleo prius humanz nature vim qualitatem- 
que monstrare, et quid efficere possit ostendere: Et paulo 
post : Quem ergo, inquit, exhortationis ordinem, cum in aliis 
” quoque opusculis tenuerim, tum hic maxime scrvandum 
a2 

puto, ubi eo plenius bonum nature declarari debet, quo vita 
instituenda perfectior.’ Item in processu libri eyusdem “Quam 
enim, inquit, multos philosophorum et audivimus et legimus, 
et ipsi vidimus castos, patientes, modestos, liberales, absti- 
nentes, benignos, honores simul mundi ac delicias respuentes, 
et amatores justitizc non minus quam sapientie? Unde 
queso hominibus alienis a Deo ista, quee Deo placent ? Unde 
hec illis bona, nisi de nature bono? Et cum ista que dixi, 
vel unum simul omnia, vel singula singulos habere videamus, 
cumque omnium una natura sit, exemplo suo invicem osten- 
dunt, omnia in omnibus esse posse, que vel singula inveni- 
untur in singulis. Quod si etiam sine Deo homines ostendunt, 
quales a Deo facti sunt, vide quid Christiani possint, quorum 
in melius in Christo instaurata natura est, et qui divine 
gratiz juvantur auxilio.” Et post multa hujusmodi loquens 
de beato J ob,“O virum, inquit, ante evangelia evangelicum ; 
et apostolorum, ante apostolica precepta discipulum; qui 
aperiens occultas nature divitias, et in medium proferens ex 
se, quid omnes possemus, ostendit, item post pauca, Neque 
nos, inquit, ita defendimus naturze bonum, ut eam dicamus 
malum facere non posse, quam utique boni ac mali capacem 
etiam profitemur; sed ab hac eam tantummodo injuria ven- 
dicamus, ne ejus vitio ad malum videamur impelli, qui nec 
bonum sine voluntate, nec malum faciamus; et quibus libe- 
rum est unum semper agere, cum semper utrumque pos- 
sumus. Unde enim alii judicaturi sunt, alii judicandi, nisi 
quia in eadem natura dispar voluntas est? et quia cum omnes 
idem possimus, diversa faciamus? Et paulo post,'Adam de 
paradiso ejectum, Enoch raptum de mundo esse comme- 
morans, adjecit: Nec enim a justo Deo, aut ille puniri 
meruisset, aut hic eligi, nisi uterque utrumque potuisset. 
Hoc de Cain et Abel fratribus, hoc etiam de Esau et Jacob 
geminis intelligendum est; ac sciendum, solam voluntatis 
esse causam, cum in eadem natura merita diversa sunt.” Et 
rursum post pauca ! ‘Neque vero, inquit, alia causa nobis quo- 
que difficultatem bene vivendi facit, quam longa vitiorum 
consuetudo, quze nos, cum inficit a parvo, paulatim que per 
multos corrumpit annos, ita postea obligatos sibi et addictos 
tenet, ut vim quandam videatur habere nature.’ Item post 

multa, “quibus optime virginem Deo dicatam instituit, et 
revera multum utile ac salubre opus perficeret, si eam divinz 
gratiz in omnia suffragia flagitare, et non animi sui libertate, 
viribusque fidere doceret; quomodo etiam in illo, quem de 
bono constantiz scriptum ab eo diximus librum, multum 
prodesset virtutum studiosis, si non virulenta intermisceret 
vitia errorum. Sed si modicum fermentum, apostolo teste, 
totam massam corrumpit, quanto magis venenum quam 
maximum? Adscribimus, inquit, iniquitatem justo, pio cru- 
delitatem, dum eum primo impossibile aliquid precepisse 
conquerimur. Proinde pro his damnandum ab he putamus 
hominem, que vitare non potuit.) Et paulo post, 'Nec impos- 
sibile aliquid potuit imperare, qui justus est; nec damnaturus 
est hominem ob ea, que non potuit vitare, qui pius est.” In 
his singulis, que ex uno ejus excep! libello, sententiis, quanti 
sint errores facile cuivis docto patet. Quas ideo tam plures 
coacervatim posui, ut pluribus errorum probamentis con- 
vincerentur hi qui hunc librum a catholico beati Hieronymi 
calamo scriptum contendunt ; cautioresque ergo ejus lectione 
redderentur, quem heereticum esse didicissent. Quibus etiam 
sententiis pariter omnibus strictim respondere commodum 
duxi: utpote quz cunctis, ut dixi, clarius luce quam sint 
nefandz, patescant. Quod ergo dicit, Multos philosophorum 
patientiam, castitatem, modestiam, aliasque de naturz bono 
habere virtutes; constat, quia quicumque philosophorum 
Christum Dei virtutem et Dei sapientiam nescierunt, hi 
nullam veram virtutem, nec ullam veram sapientiam habere 
potuerunt. In quantum vero vel gustum aliquem sapientiz 
cujuslibet, vel virtutis imaginem habebant, totum hoc desuper 
acceperunt; non solum munere primz conditionis, verum 
etiam quotidiana ejus gratia, qui creaturam suam nec se 
deserentem, deserens dona sua, prout ipse judicaverit, homi- 
nibus, et magna magnis, et parva largitur parvulis. Quod 
vero dicit, omnia in omnibus posse esse, quz vel singula 
inveniuntur in singulis; contradicit scriptura, que ait, Nec 
enim omnia possunt esse in omnibus, quoniam non est Filius 
hominis immortalis. Ubi manifeste insinuatur, quia cum 
mortale hoc induerit immortalitatem, tunc demum possunt 
esse omnia in omnibus bona virtutum; ct ne tunc quidam de 

naturz bono, sed per gratiam ejus; de quo scriptum est, Ut 
sit Deus omnia in omnibus. Sed et quotidiana nostrz fra- 
gilitatis documenta probant, non omnia in omnibus esse 
posse; ubi tam multi inveniuntur, qui summa nitentes in- 
stantia, nequaquam ad eas, quas alios vident habere, possunt 
pervenire virtutes. Quod homines sine Deo, dicit ostendere, 
quales a Deo facti sunt; a Deo longe veritate abest, ut nec 
homines Deo proximi valeant ostendere in hac duntaxat vita, 
quales a Deo protoplasto facti sunt. Quis enim sapientia vel 
vita major esse poterit, eo qui priusquam carnis debitum 
solveret, usque in paradisum, vel terti coeli ad adyta raptus, 
civium supernorum et conversationem contemplatus est, et 
audivit colloquia? Qui tamen dicit, Condelector enim legi 
Dei secundum interiorem hominem, video autem aliam legem 
in membris meis repugnantem Iegi mentis mez. Quod pa- 
rentes generis humani, quamdiu nature bonum intemeratum 
custodiere, constat dicere non potuisse. Quod Christianorum 
naturam melius dicit instauratam esse per Christum, et eos 
divine gratiz juvari auxilio; si de his solummodo, que in 
remissione peccatorum per baptisma nobis donata sunt, vult 
intelligi, hereticum est; si autem et de quotidiana ejus 
gratia, qua nos in mente et corpore instaurare et juvare non 
cessat, catholicum est. Quod dicit, beatum Job aperuisse in 
virtutibus suis eximiis occultas nature divitias, et ex se, quid 
omnes possemus, ostendere; quanto melius diceret, quod 
apcruit ineffabiles divine gratiz divitias; et in se, quia hac 
omnibus quibuscumque vellet, dare posset, ostenderet. Quod 
dicit, nos vitio nature: ad malum non impelli, qui nec bonum 
sine voluntate, nec malum faciamus, repugnat apostolo dicenti, 
Scio quia non habitat in me, hoc est in carne mea, bonum. Nam 
velle adjacet mihi, perficere autem bonum non invenio. Non 
enim quod volobonum, hoc facio; sed quod nolo malum, hoc ago. 

Quod dicit liberum nobis esse unum semper agere, cum 
semper utrumque possimus; contradicit prophetz, qui Deo 
supplex loquitur dicens, Scio, Domine, quia non sit hominis, 
via ejus; nec viri est ut ambulet et dirigat pressus suos. 
Sed et apostolo majorem se facit, qui dixit, Ego igitur ipse 
mente servio legi Dei; carne autem, legi peccati. Quod 
dicit non aliunde alios judicare, alios judicari, nisi quia in 

eadem natura dispar voluntas sit, et quia cum omnes idem 
possimus, diversa faciamus ; contradicit catholicze fidei, quze 
etiam parvulos esse judicandos confitetur, eos qui in eadem 
natura positi, priusquam aliquid boni malive facere aut velle, 
aut saltem nosse poterant, sine baptismo rapti sunt. Quod 
Esau et Jacob, czterosque tales, sola voluntatis causa dicit 
esse discretos, ut in eadem natura merita haberent diversa; 
contradicit apostolo, qui de eisdem loquens ait, Cum enim 
necdum nati fuissent, aut aliquid egissent bonum aut malum, 
ut secundum electioncm propositum Dei maneret, non ex 
operibus, sed ex vocante dictum est ei: Quia major serviet 
minori; sicut scriptum est, Jacob dilexi, Esau autem odio 
habui. Quod dicit non aliam causam nobis difficultatem bene 
vivendi facere, quam longam vitiorum consuetudinem ; con- 
tradicit scripturze quie dicit, Grave jugum super filios Adam 
a die exitus de ventre matris eorum. Quod dicit Dominum 
non impossibile aliquid pracepisse, qui justus est; verum 
profecto dicit, si ad ejus respicit auxilium, cui catholica vox 
supplicat, Deduc me in semita mandatorum tuorum. Si 
vero viribus animi sui fidit, refellit eum veridica ejusdem 
justi Conditoris sententia, qua dicit, Sine me nihil potestis 
facere. Quod dicit, eum qui pius est, non damnaturum esse 
hominem, pro eo quod vitare non potuit; contradicit eyusdem 
pu Redemptoris et justi judicis sententiz, qua etiam de par- 
vulis ait, Nisi quis renatus fuerit ex aqua et Spiritu, non 
potest videre regnum Dei. Quamvis, ut sanctus Augustinus 
ait, mitissima prorsus poena vel damnatio erit omnium, qul 
preter peccatum, quod originale traxerunt, nullum insuper 
addiderunt. Nec tamen tales a damnatione prorsus esse non 
possunt immunes, cum manifeste dicat apostolus: Quia reg- 
navit mors ab Adam usque ad Moysen, etiam in eos qui non 
peccaverunt. Et quasi quzreretur, quare regnaverat in 
omnes qui non peccaverunt, mox rationem reddit adjungens, 
In similitudinem prevaricationis Adz; id est, non propter 
sua propria peccata, sed quia sui similes genuit przevaricator 
Adam. Dicendum ergo nobis in hac parte questionis, quod 
dixisse audivimus eundem apostolum Paulum, qui de Esau 
et Jacob geminorum ex uno concubitu nascentium dispar 
sorte, disputans ait, Quid ergo dicemus? Numquid iniquitas 

apud Deum? Absit. Moyses enim dicit, Miserebor, cut 
miserebor; misericordiam prestabo, cui misertus fuero. Igi- 
tur non volentis, neque currentis; sed miserentis Dei est, et 
cetera usque dum plurimum hac questione lassatus, ita con- 
clusit: O altitudo divitiarum sapientiz et scientiz Dei! quam 
incomprehensibilia sunt judicia ejus, et investigabiles viz 
ejus! Hec de opusculis Juliani, ad cautelam legentium 
prelibare, commodum rati sumus. Hine ad expositionem 
stylum vertamus Cantici Canticorum; et in libro ad intelli- 
gendum difficillimo, seduli patrum vestigia sequentes, quic- 
quid juvante ea, quam defendimus, gratia Dei, valemus studu 
salutaris impendamus. In quo opere lectorem admoneo, ne 
me superfluum judicet; qui de natura arborum, sive herba- 
rum aromaticarum, que in hoc volumine plurime continen- 
tur, juxta quod in libris antiquorum didici, latius explanare 
voluerim. Feci namque hoc non arrogantie studendo, sed 
mee meorumque imperitize consulendo, qui longius extra 
orbem, hoc est in insula maris oceani nati et nutriti, ea que 
in primis orbis partibus, Arabia dico et India, Judzxa et 
‘Egypto geruntur, non nisi per eorum, qui his interfuere, 
scripta nosse valemus. 


CAPITA IN CANTICA CANTICORUM. 


1, Synagoga Dominum venire in carne desiderat, ac veni- 
enti, devota caritate, occurnt. — 11. Obscuratam se perse- 
cutione infidelium Judzorum, primitiva queritur ecclesia, 
unde et dilecti sui Redemptoris tremens invocat auxilium. — 
111. Dominus objurgans ecclesiam, paventem admonet, datz 
sibi gratize, adversus omnes hostium insidias. — rv. Confor- 
tata verbis Dei ecclesia, conversationem ejus, in carne pas- 
sionem et resurrectionem ad memoriam revocat. — v. Laudat 
eam confortatam Dominus, cui vicem laudis rependens, in 
pace aliquantula vite prasentis, cum eo gaudere desiderat. 
—vi. Dominus gaudium virginis matris commemorans, in 
sponsa quoque sua virtutem castimoniz laude dignam com- 
plectitur. — vir. Introducta in cognitionem ccelestium sacra- 
mentorum ecclesia, sub protectione sui Redemptoris refici et 
quiescere cupit. — vit. Adjurat ipse credentes, ne pacem 
ecclesia turbarent. — 1x. Apparens in carne Dominus, eccle- 

siam ad preedicandum excitat, eo quod longe infidelitatis 
hyems, que mundum presserat, abierit, et in auspiciis agendi 
putidas hzreticorum versutias deprehendere ac refellere pre- 
cipit. — x. Favens Domini jussis ecclesia, sepius eum ad se 
juvandam per occultz gratiam inspirationis advenire precatur. 
— x1. Exponit ecclesia gentium, quo ad fidem Christi ordine 
pervenerit ; cujus votis ipse congaudens, przcepit fidelibus, 
ne ejus requiem inquietent. — x11. Miratur synagoga fidem 
inspiratam ecclesiz, mortificatione carnis et orationis virtute 
devotam. — x111. Illa respondet, lectulo se ac ferculo paci- 
fici regis, id est, animarum requie et interna refectione delec- 
tatam advenisse; et maxime ipsius decore regis, ad cujus 
cernendam speciem, eos quoque qui se admirabantur, excitat. 
— xtv. Delectatus fide ecclesise Dominus, speciatim mem- 
bra ejus omnia, hoc est, singulas quasque fidelium personas, 
dicenti, laudatione commendat; persecutorum quoque rabiem, 
ad ejus reverentiam inclinandam esse predicit, pro cujus 
amore et ipse vulnera crucis susceperit. — xv. Predicatorum 
ejus doctrinze dulcedinem, fructus operum, et flagrantiam 
dulcissime describit opinionis. — xvi. Ventis eam tribula- 
tionum, ut constantia ipsius amplius probetur, tentandam 
committit. — xvii. Illa suz conscia devotionis, ipsum ad se 
insipiendam advenire precatur. — xv111. Dominus se jam 
advenisse ad eam ac piis ejus operibus delectatum esse testa- 
tus, supernos quoque cives bonis congaudere precepit. — 
XIx. Quiescens a seculi tumultibus, ecclesia excitatur voce 
Dominica, ad corrigendos quosdam, in quibus spes et dilectio 
ejus jam frigere coeperat ; illa quietis amore ministerium excu- 
sans, secreta ipsius compunctione ad agendum accendi incipit, 
-sed non statim copta sequitur effectus; unde conspectis 
magnorum virtutibus doctorum, quicquid in se de mundi 
concupiscentiis adherebat, abjicit. — xx. Eadem in quibus- 
dam suis fidelibus obsecrat perfectiores, ut in tempore suze 
compunctionis, sive orationis, se quoque Domino commen- 
dent. — xx. Illi contra petunt aliqua sibi de ejus virtutibus 
narrari, quarum accensi dulcedine, amplius in ejus amore 
flammescant. — xx11. Agit petita, et preeconia virtutum ac 
potentize eis congrua laude decantans, denuo interrogat, in 
qualium mentibus ejus soleant vestigia reperiri. — xx111. Re- 

spondet piis sanctorum desideriis, ac fructuosis operibus eum 
delectari, ac perfectos quosque castimoniz virtutibus ad 
aterna gaudia colligere. — xxiv. Audiens hzc Dominus, 
laudat ecclesia devotionem, laudat operationem; nec tamen 
se in hac vita multum desiderari edocet. — xxv. Multis per 
orbem ecclesiis, multis falsorum fratrum conventiculis, multis 
innocentium choreis, totam ecclesiz perfectionem dicit esse 
preeferendam. — xxvi. Audiens synagoga laudari ecclesiam a 
Domino, et ipsa admirandam eam accenditur, maxime quod 
invincibili virtutum certamine cunctis sit hostibus terri- 
bilis, quod in fine mundi apostolus docet esse futurum. — 
Xxvil. Respondet ecclesia, et in doctoribus suis declarat, 
que sibi fuerit causa militaris paratus, sollicitudo videlicet 
omnium ecclesiarum, e quibus ipsa una catholica constat. — 
xxvii. At synagoga necesse se hec dicit, subito stupore 
evangclium praedicantis confessa se fuisse conturbatam ; cujus 
coeptis salutaribus gaudens ecclesia,ad agnitionem sui Redemp- 
toris eam reverti postulat. — xx1x. At ipse Redemptor annu- 
ens ejus hortamentis, nihil in illa magis quam industriam 
virtutum testatur esse videndam. — xxx. Item laudes dilectz 
suze ex more describens, primo omnium in junctura foeminum 
ejus, adunationem amborum in se credentium, seque diligen- 
tium, designat populorum. — xxx1. Ipsa ejus laudatione 
rapiens verbum de ore ejus, accumulat laudem; et ipsum 
venire supplicat, quatenus eo cooperante, pios sive opera- 
tionis sive predicationis possit subire labores, — xxx. A 
novo incipiens ecclesiz primordio, Dominum optat incarnari, 
quo per suffragia humane susceptionis, quasi sustentationem 
leevet; ut ad contemplationem divine gloriz quasi ad am- 
plexus dexter, mereatur ascendere. — xxx111. Ipsa adgau- 
dens ejus desideriis, adjurat credentes ex Judzis, ne fidem 
gentium turbent. — xxxiv; Qui jussis obtemperantes, subi- 
tam ejus conversationem suspecta mente mirantur. — xxxv. 
Admonet et ipsam ecclesiam dilectionis, quam per arborem 
crucis redemit, suique semper memoriam in corde et opere 
ferre pracipit. — xxxvi. Alloquitur et synagogam, quid de 
primitiva ex gentibus ecclesia fieri debeat, necdum habente de 
suis, qui doctores valeant ordinari. — xxxvit. Et addit ipse, 
sl quus in cis sit vita et sermone sublimis, erudiendum hunc 

literis divinis, ut sic ad gradum queat promoveri; qui vero 
nature simplicioris, proponenda illis sanctorum exempla, qui- 
bus amplius in fide confortetur. — xxxvii1. Ipsa se subli- 
mem dono ejus effectam, atque in viris perfectioribus gradu 
doctoris esse habilem respondet. — xxx1x. Additque ecclesia 
in pace sui Conditoris vocata, multos habere populos; ut 
nationes gentium ad se pertinere designet. — xt. Favens 
his Dominus, totius ecclesiz se habere curam protestatus, 
jubet eos qui benedixerint, etiam ministerium preedicandi 
subire. — x1. Ecclesia jussis obediens, obsecrat eum ad 
adjuvandos suos cceptus spirituales, szepius se in cordibus 
fidelium adhibere prasentem. 


CANTICA CANTICORUM 
AD LITERAM SIC HABENT. 


CAP. I. Vox ecclesie : Osculetur me osculo oris sui, quia 
meliora sunt ubera tua vino, fragrantia unguentis optimis. 
Oleum effusum nomen tuum; ideo adolescentule dilexerunt 
te. Trahe me post te, curremus in odorem unguentorum 
tuorum. Introduxit me rex in cellaria sua; exultabimus, et 
latabimur in te. Memores uberum tuorum super vinum, 
recti dilicunt te. Item vox ecclesiz, Nigra sum sed formosa, 
filiz Hierusalem, sicut tabernacula Cedar, sicut pelles Salo- 
monis. Nolite me considerare, quod fusca sim, quia decolo- 
ravit me sol. Filii matris mez pugnaverunt contra me; 
posuerunt me custodem in vineis, vineam meam non custo- 
divi. Indica mihi, quem diligit anima mea, ubi pascas, ubi 
cubes in meridie, ne vagari incipiam post greges sodalium 
tuorum. Si ignoras te, o pulchra inter mulieres, egredcre, 
et abi post vestigia gregum, et pasce hoedos tuos juxta 
tabernacula pastorum. Equitatui meo in curribus Pharaonis 
assimulavi te, amica mea. Pulchre sunt gene tue, sicut 
turturis. Collum tuum sicut monilia. Murenulas aureas 
faciemus tibi, vermiculatas argento. Cum esset rex in accu- 
bitu suo, nardus mea dedit odorem suum. Fasciculus myrrhz 
dilectus meus mihi, inter ubera mea commorabitur. Botrus 
cypri dilectus meus mihi in vineis Engaddi. Ecce tu pul- 
chra es, amica mea, ecce tu pulchra, oculi tui columbarum. 

Ecce tu pulcher es, dilecte mi, et decorus. Lectulus noster 
floridus. Tigna domorum nostrarum cedrina. Laquearia 
nostra cypressina. 

CAP. II. Ego flos campi, et lilium convallium. Sicut 
lilium inter spinas, sic amica mea inter filias. Sicut malus 
inter ligna sylvarum, sic dilectus meus inter filios. Sub 
umbra illius, quem desiderabam, sedi, et fructus ejus dulcis 
gutturi meo. Introduxit me rex in cellam vinariam, ordi- 
navit in me caritatem. Fulcite me floribus, stipate me malis, 
quia amore langueo. Leva ejus sub capite meo, et dextera 
illius amplexabitur me. Adyjuro vos, filiz Hierusalem, per 
capreas cervosque camporum, ne suscitetis neque evigilare 
faciatis dilectam, quoadusque ipsa velit. Vox dilecti mei, 
Ecce iste venit saliens in montibus, transiliens colles. Similis 
est dilectus meus caprez, hinnuloque cervorum. En, ipse 
stat post parietem nostrum, respiciens per fenestras, prospi- 
ciens per cancellos. En, dilectus meus loquitur mihi, Surge, 
propera, amica mea, columba mea, formosa mea, et veni. 
Jam enim hyems transiit, imber abiit et recessit, flores appa- 
ruerunt in terra nostra, tempus putationis advenit. Vox 
turturis audita est in terra nostra, ficus protulit grossos suos, 
vine florentes dederunt odorem. Surge, amica mea, spe- 
ciosa mea, et veni. Columba mea, in foraminibus petre, in 
caverna maceniz, ostende mihi faciem tuam; sonet vox tua 
in auribus meis, quia vox tua dulcis, et facies decora. Capite 
nobis vulpes pusillas, que demoliuntur vineas. Nam vinea 
nostra floruit. Dilectus meus mihi, et ego illi, qui pascitur 
inter lilia, donec aspiret dies, et inclinentur umbrz. Rever- 
tere, similis esto, dilecte mi, capree, aut hinnulo cervorum 
super montes Bethel. 

CAP. III. In lectulo meo per noctes quesivi, quem 
diligit anima mea. Queesivi illum, et non inveni. Surgam, 
et circuibo civitatem; per vicos et plateas queram, quem 
diligit anima mea. Quesiviillum, et non inveni. Invenerunt 
me vigiles, qui custodiunt civitatem. Num, quem diligit 
anima mea, vidistis? Paululum cum transissem eos, inveni 
quem diligit anima mea. Tenui eum, nec dimittam, donec 
introducam illum in domum matris mez, et in cubiculum 
genitricis mez. Adjuro vos, fili« Hicrusalem, per capreas 

cervosque camporum, ne suscitetis, neque evigilare faciatis 
dilectam, donec ipsa velit. Que est ista que ascendit per 
desertum, sicut virgula fumi ex aromatibus myrrhz et thuris, 
et universi pulveris pigmentarii? En lectulum Salomonis 
sexaginta fortes ambiunt ex fortissimis Israel, omnes tenentes 
giadios, et ad bella doctissimi, uniuscujusque ensis super 
femur suum propter timores nocturnos. Ferculum fecit 
sib1 rex Salomon de lignis Libani; columnas ejus fecit 
argenteas, reclinatorium aureum, ascensum purpureum. Me- 
dia caritate constravit propter filias Hierusalem. Egredimini, 
et videte, filiz Sion, regem Salomonem in diademate, quo 
coronavit illum mater sua, in die desponsationis illius, et in 
die lztitize cordis ejus. 

CAP. IV. Quam pulchra es, amica mea, quam pulchra 
es! Oculi tui columbarum, absque eo quod intrinsecus latet. 
Capilli tui sicut greges caprarum quz ascenderunt de monte 
Galaad. Dentes tui sicut greges tonsarum, que ascenderunt 
de lavacro. Omnes gemellis foetibus, et sterilis non est inter 
eas. Sicut vitta coccinea labia tua, et eloquium tuum dulce. 
Sicut fragmen mali punici, ita gene tuz absque eo quod 
intrinsecus latet. Sicut turris David collum tuum, que edi- 
ficata est cum propugnaculis. Mille clypei pendent ex ea, 
omnis armatura fortium. Duo ubera sicut duo hinnuli ca- 
prez gemelli, qui pascuntur in liliis, donec aspiret dies, et in- 
clinentur umbre. Vadam ad montem myrrhe, et ad collem 
thuris. Tota pulchra es, amica mea, et macula non est in te. 
Veni de Libano, sponsa mea, veni de Libano, veni. Corona- 
beris de capite Amana, de vertice Sanir et Hermon, de cubi- 
libus leonum, de montibus pardorum. Vulnerasti cor meum, 
soror mea, sponsa, vulnerasti cor meum in uno oculorum 
tuorum, et in uno crine colli tui. Quam pulchre sunt 
mammee tus, soror mea, sponsa mea! Pulchriora ubera tua 
vino, et odor unguentorum tuorum super omnia aromata. 
Favus distillans labia tua, sponsa, mel et lac sub lingua tua; 
et odor vestimentorum, sicut odor thuris. Hortus conclusus 
soror mea sponsa, hortus conclusus, fons signatus. Emissiones 
tuz paradisus malorum punicorum cum pomorum fructibus ; 
cypricum nardo. Nardus et crocus, fistula et cinnamomum, 
cum universis lignis Libani. Myrrha et aloe cum omnibus 

primis unguentis. Fons hortorum, puteus aquarum viven- 
tium, quz fluunt impetu de Libano. Surge, aquilo, et veni, 
auster, perfla hortum meum, et fluant aromata illius. 

CAP. V. Veniat dilectus meus in hortum suum, et 
comedat fructum pomorum suorum; veni in hortum meum, 
soror mea, sponsa; messul myrrham meam cum aromatibus 
meis ; comedi favum cum melle meo, bibi vinum cum lacte 
meo. Comedite, amici mei, et bibite, et inebriamini, carissimi. 
Ego dormio, et cor meum vigilat. Vox dilecti mei pulsantis, 
Aperi mihi, soror mea, amica mea, columba mea, immaculata 
mea; quia caput meum plenum est rore, et cincinni mei guttis 
noctium. Exspoliavi me tunica mea, quomodo induar illa ? 
Lavi pedes meos, quomodo inquinabo eos? Dilectus meus 
misit manum suam per foramen, et venter meus intremuit 
ad tactum ejus. Surrexi, ut aperirem dilecto meo. Manus 
mez stillaverunt myrrham, et digiti mei pleni myrrha proba- 
tissima. Pessulum ostii mei aperui dilecto meo; at ille decli- 
naverat atque transierat. Anima mea liquefacta est, ut dilec- 
tus locutus est. Quesivi, et non inveni illum. Vocavi, et 
non respondit mihi. Invenerunt me custodes, qui circumeunt 
civitatem, percusserunt me, et vulneraverunt me; tulerunt 
mihi pallium meum custodes murorum. 

Adjuro vos, filiz Hierusalem, si inveneritis dilectum meum, 
ut annuntietis ei, quia amore langueo. Qualis est dilectus 
tuus ex dilecto, o pulcherrima mulierum? Qualis est dilectus 
tuus ex dilecto, quia sic adjurasti nos? Dilectus meus can- 
didus et rubicundus, electus ex militibus. Caput ejus, aurum 
optimum. Comez ejus sicut elatz palmarum, nigre quasi 
corvus. Oculi ejus sicut columbe, super rivulos aquarum ; 
que lacte sunt lotz, et resident juxta fluenta plenissima. 
Genz illius sicut areolze aromatum, consitz a pigmentariis. 
Labia illius, lilia distillantia myrrham primam. Manus illius 
tornatiles aurez, plene hyacinthis. Venter ejus eburneus, 
distinctus sapphyris. Crura illius columnz marmorezx, quz 
fundatz sunt super bases aureas. Species ejus ut Libani. 
Electus ut cedri. Guttur illius suavissimum, et totus desi- 
derabilis. Talis est dilectus meus, et iste est amicus meus, 
filie Hierusalem. Quo abiit dilectus tuus, o pulcherrima mull- 
crum, quo declinavit dilectus tuus? et quaremus eum tecum. 

CAP. VI. Dilectus meus descendit in hortum suum ad 
areolam aromatis, ut pascatur in hortis et lilia colligat. Ego 
dilecto meo, et dilectus meus mihi, qui pascitur inter lilia. 
Pulchra es, amica mea, suavis et decora sicut Hierusalem, 
terribilis ut castrorum acies ordinata. Averte oculos tuos 
a me, quia ips] me avolare fecerunt. Capilli tui sicut grex 
caprarum, que apparuerunt de Galaad. Dentes tui sicut 
greges ovium, que ascenderunt de lavacro. Omnes gemellis 
foetibus, et sterilis non est in eis. Sicut cortex mali punici, 
Sic genz tuze absque oculis tuis. Sexaginta sunt regine et 
octoginta concubine; et adolescentularum non est nume- 
rus. Una est columba mea, perfecta mea, una est matris 
suz, electa genitrici suze. Viderunt illam filiz, et beatissi- 
mam preedicaverunt reginz et concubine, et laudaverunt 
eam. 

Que est ista que progreditur, quasi aurora consurgens, 
pulchra ut luna, electa ut sol, terribilis ut castrorum acies 
ordinata? Descendi ad hortum nucum, ut viderem poma 
convallis; ut inspicerem si floruissct vinea, et germinassent 
mala punica. Nescivi, anima mea conturbavit me, propter 
quadrigas Aminadab. Revertere, revertere, Sunamitis, rever- 
tere, revertere, ut intueamur te. 

CAP. VII. Quid videbis in Sunamite, nisi choros cas- 
trorum? Quam pulchri sunt gressus tui in calciamentis, 
filia principis! Juncture feminum tuorum, sicut monilia, 
que fabricata sunt manu artificis. Umbilicus tuus crater 
tornatilis, nunquam indigens poculis. Venter tuus sicut 
acervus tritici, vallatus liliis. Duo ubera tua, sicut duo 
hinnuli gemelli capreze. Collum tuum sicut turris eburnea. 
Oculi tui sicut piscine in Esebon, que sunt in porta filix 
multitudinis. Nasus tuus sicut turris Libani, que respicit 
contra Damascum. Caput tuum, ut Carmelus, et come capi- 
tis tui, ut purpura regis vincta canalibus. Quam pulchra 
es, et quam decora, carissima in delicis? Statera tua assi- 
milata est palme, et ubera tua botris. Dixi, Ascendam in 
palmam, apprehendam fructus ejus, et erunt ubcra tua sicut 
botri vinez, et odor oris tui sicut malorum. Guttur tuum 
quasi vinum optimum, dignum dilecto mco ad potandum, 
labiisque et dentibus illius ad ruminandum. Ego dilectu 

meo, et ad me conversio ejus. Veni, dilecte mi, egrediamur 
in agrum, commoremur in villis, mane surgamus ad vineas, 
videamus si floruit vinea, si flores fructus parturiunt, si flo- 
ruerunt mala punica; ibi dabo tibi ubera mea. Mandragorz 
dederunt odorem in portis nostris. Omnia poma nova et 
vetera, dilecte mi, servavi tibi. 

CAP. VIII. Quis mihi det te fratrem meum sugentem 
ubera matris mez, ut inveniam te foris, et deosculer; et jam 
nemo me despiciat. Apprehendam te, et ducam in domum 
matris mez, et in cubiculum genitricis mez ; 1bi me docebis, 
et dabo tibi poculum ex vino condito, et mustum malorum 
granatorum meorum. Leva ejus sub capite meo, et dextera 
illius amplexabitur me. Adjuro vos, filiz Hierusalem, ne susci- 
tcetis, neque evigilare faciatis dilectam, donec ipsa velit. Que 
est ista, qua ascendit de deserto, deliciis affluens, innixa supra 
dilectum suum? Sub arbore malo suscitavi te; ibi corrupta 
est mater tua, ibi violata est genitrix tua. Pone me ut signa- 
culum super cor tuum, ut signaculum super brachium tuum ; 
quia fortis est ut mors dilectio, dura ut infernus emulatio. 
Lampades ejus, lampades ignis atque flammarum. Aquz multz 
non poterunt extinguere caritatem, nec flumina obruent illam. 
Si dederit homo omnem substantiam domus suze pro dilectione, 
quasi nildespiciet eam. Soror nostra parva est, et ubera non 
habet. Quid faciemus sorori nostre in die, quando alloquenda 
est ? Si murus est, aedificemus super eum propugnacula argen- 
tea. Si ostium est, compingamus illud tabulis cedrinis. Ego 
murus, et ubera mea sicut turris, ex quo facta sum coram 
eo, quasi pacem reperiens. Vinea fuit pacifico, in ea que 
habet populos. Tradidit eam custodibus, vir affert pro fructu 
ejus mille argenteos. Vinea mea coram me est. Mille tui 
pacifici et ducenti his qui custodiunt fructus ejus. Que 
habitas in hortis, amici auscultant; fac me audire vocem 
tuam. Fuge, dilecte mi, et assimilare capreze hinnuloque 
cervorum super montes aromatum. 


LIBER SECUNDUS. 


Cantica Canticorum, in quibus sapientissimus ille rezum 
Salomon mysteria Christi et ecclesia, regis videlicet zterni, 

et civitatis ejus, sub figura sponsi et sponsz descripsit: quis- 
quis legere cupit, meminisse debet in primis, quod omnis 
electorum congregatio generaliter Ecclesia vocatur. Et tamen 
nunc causa discretionis specialiter ea fidelium portio, que 
incarnationis Dominice tempora precessit, Synagoga; quz 
vero hanc secuta est, Ecclesia nuncupatur. Namque vetus 
scriptura fidelem temporis illius plebem utroque solet desig- 
nare vocabulo. Utrumque autem Greecum est nomen. Syna- 
goga congregatio Latine, et ecclesia dicitur convocatio. Quo 
nomine magis fideles temporis hujus, ob ampliorem spiritualis 
scientiz cognitionem, appellari placuit. Quia convocari pro- 
prium est eorum, qui audire ac discernere norunt; congre- 
gari autem et lapides, vel alia quelibet insensibilia possunt. 
Utraque autem hec portio justorum, una eadem est Christi 
fide ac dilectione consors; quanquam habent sacramenta pro 
temporum ratione disparia, testante apostolo Petro, qui ait: 
Quid tentatis Deum, imponere jugum super cervices discipu- 
lorum ; quod neque patres nostri, neque nos portare potui- 
mus? Sed per gratiam Domini nostri Jesu Christi credimus 
salvari, quemadmodum et illi. Nam sicut et nos, peracto jam 
Dominicz incarnationis, passionis, et resurrectionis mysterio, 
salvari speramus, et credimus; ita et prior ecclesiz pars 
eandem Domini ac Redemptoris incarnationem, passionem, ac 
resurrectionem futuram adhuc expectans, per ejus se gratiam, 
quam magnopere advenire cupiebat, salvandam esse credebat. 
Hujus ergo vox in amoris cantico prima resonat. Cui cum 
prophetz sancti creberrime, et viam vivendi monstrarent, et 
ejus promitterent adventum ; qui tanquam sponsus suo pro- 
cedens de thalamo, mundum omnem nove benedictionis 
gratia donaret, ccepit, transcensis przeconum vocibus, Ipsius 
magis Regis ac Salvatoris sui desiderare przsentiam, dicens: 

Osculetur me osculo oris sui.} Quod est aperte dicere: 
Obsecro non semper ad me erudiendam angelos, non pro- 
phetas destinet, veniat jam aliquando ipse, qui tam diu 
promissus est; et presentiz suze me luce informet, ac velut 
osculum offerens, proprio me ore alloquens confortet; sed et 


mei oris patienter attactum suscipiat, id est, interrogantem 
VOL. IX. P 

me de via salutis, audire atque erudire non spernat. Quod 
profecto desiderium ejus tunc impletum esse constat, quando 
sicut in evangelio legimus, Sedente in monte Jesu, acces- 
serunt ad eum discipuli ejus, et aperiens os suum docebat 
eos, dicens: Beati pauperes spiritu, quoniam ipsorum est 
regnum celorum. Et rursus cum discipulis presentiz suz, 
hoc est, adventus in carnem, dignitatem in memoriam revoca- 
ret, dicens: Beati oculi qui vident que vos videtis. Dico 
enim vobis, Quia multi reges et prophet cupierunt videre 
que vos videtis, et non viderunt; et audire que auditis, et 
non audierunt. Aperuit etiam tunc os suum, ut inaudita 
secula gaudia ccelestis regni promitteret, cum totiens ante 
prophetarum ora aperuerat, quibus suum seculo polliceretur 
adventum. Postquam autem synagoga Dominum venire de- 
siderans, pradicantibus eum prophetis, ait: Osculetur me 
osculo oris sui, id est, ipse mihi dona suze doctrine imper- 
tiatur, repente ad ipsum, cujus desiderio flagrabat, verba 
convertens subdit :— 

Quia meliora sunt ubera tua vino.| Ac si patenter diceret : 
Ideo te advenire, tuis oculis recreari cupio, quia tuze dulcedo 
preesentiz cunctis incomparabiliter eis, qua per przecones 
adventus tui misisti, muneribus antecellit. Vinum quippe 
fervorem scientiz legalis, ubera vero dicit rudimenta evan- 
gelice fidei. De quibus ait Paulus, (1 Cor. ii.) Lac vobis 
potum dedi, non escam. Et iterum, (1 Cor. ii.) Non enim 
judicavi .me scire aliquid inter vos, nisi Jesum Christum, 
et hunc crucifixum. Ubera ergo sponsi meliora sunt vino, 
quia rudimenta novi testamenti, quoscunque ex aqua et Spiritu 
regenerant, mox vite ccelestis introitu aptos reddunt, quod 
longa legis observatio nequaquam facere valebat, ne in his 
quidem qui gustu superne suavitatis accensi veraciter dicere 
Deo poterant, cum Psalmista, Et poculum tuum inebrians 
quam preclarum est! Probante apostolo, qui dicit: Nihil 
enim ad perfectum lex. Si autem ubera Christi, id est, 
primordia Dominice fidei meliora sunt vino legis, quanto 
magis vinum Christi, id est, perfectio doctrine evangelice, 
cunctis legalibus czrimoniis prestat? Si sacramenta in- 
carnationis ejus ad vitam mittunt, quantum divinitatis ejus 
agnitio, quantum visio glorificat ? Nam et ipse sponsus non 

solum lac, sed vinum se habere significat, cum in sequentibus 
dicit: Bibi vinum meum cum lacte meo. Quantum vino 
legis, vinum precelleret suum, mystice in evangelio significat ; 
ubi, deficiente in nuptiis ecclesiz typicis vino vetere, novum 
ipse de aqua fecit vinum, majore prorsus laude dignissimum. 
Et jure ubera sponsi nominat, quod mulieris est membrum 
corporis; ut in ipso carminis initio figurate se loqui manifes- 
tet. Sicut etiam in Apocalypsi, qui et ipse typicus liber est, 
cum dicit de ilo Joannes: Vidi in medio septem candelabro- 
rum aureorum similem Filio hominis vestitum podere. Addit, 
Et przcinctum ad mamillas zona aurea. Sed nec ipse sponsus, 
id est, Dominus noster, sexus foeminei figuram in se transferre 
refugit, cum per Esaiam dicit, Numquid ego, qui alios parere 
facio, ipse non pariam? dicit Dominus. Si ego qui generatio- 
nem ceteris tribuo, sterilis ero? Et iterum, Quomodo si cui 
mater blanditur, ita ego consolabor vos? Et in evangelio 
ad civitatem incredulam, Quotiens volui congregare filios tuos, 
quemadmodum gallina congregat pullos suos sub alas, et 
noluisti ? 

Fragrantia unguentis optimis.| Unguenta optima, sunt dona 
Spiritus Sancti, quibus ubera Christi fragrant; quia doctores 
sancti, ministri videlicet lactis evangelici, per unctionem Spiri- 
tus in virtutum amorem proficiunt. Et quidem bona erant 
unguenta, quibus prophetz et sacerdotes visibiliter unge- 
bantur in lege; sed optima sunt illa unguenta, quibus apo- 
stoli sunt apostolorumque successores invisibiliter uncti. De 
quibus ait Paulus, Et qui unxit nos Deus, et qui signavit nos, 
et dedit pignus Spiritus in cordibus nostris. Et apostolus 
Joannes, Et vos unctionem, quam accepistis ab eo, in vobis 
maneat. Et non necesse habetis, ut aliquis doceat vos, sed 
sicut unctio ejyus docet vos de omnibus, &c. Item unguentis 
fragrant optimis, cum opinionem bonz suz operationis vel 
preedicationis longe lateque profundunt; sicut ipsi aiunt, Deo 
autem gratia, qui semper triumphat nos in Christo Jesu, et 
odorem notitiz suze manifestat per nos in omni loco. Reddit 
autem causam, quare ubera ejus unguentis fragrent optimis, 
dum subjungit : 

Oleum effusum, nomen tuum.] Neque enim mirandum, si 

membra illius redoleant unguentis, quia ab oleo nomen ipse 
accepit, ut unctione Christus, id est, unctus vocaretur. Illa 
nimirum videlicet, de qua Petrus ait, Quomodo unxit eum 
Deus Spiritu Sancto, et virtute. Solet quippe appellatione 
olei, Spiritus Sanctus intelligi, testante propheta, qui in ejus- 
dem sponsi laudibus ait, Unxit te Deus, Deus tuus, oleo 
leetitize pree comsortibus tuis. Oleum ergo non stillatum, sed 
effusum nomen ejus; quia sicut de illo precursor suus ait, 
Non ad mensuram dat Deus Spiritum. Pater enim diligit 
Filium, et omnia dedit in manu ejus. Qui etiam in electis 
suis olei effusi nomine, non immerito censetur, quibus in 
carne apparens, Spiritus sui charismate largissime manavit ; 
ita ut ea quz in una prius gente Judza tenebantur occulta, 
nunc in totius orbis fines, gratia clara perfuderit, adimpleta 
jam prophetia, que dixerat: Effundam de Spiritu meo super 
omnem carnem. Quod exponens apostolus Petrus ait: Dex- 
tera igitur Dei exaltatus, et promissione Spiritus Sancti, 
accepta a Patre, effudit hoc donum, quod vos vidistis et 
audistis. Oleum igitur effusum nomen ejus; quia hoc recte 
nominatur quod est, id est, plenus Spiritu Sancto recte nomi- 
natur, quod agit idem ejusdem dono Spiritus, electorum corda 
perungens. 

Ideo adolescentule dilexerunt te.| Adolescentulas dicit ani- 
mas, quz, in Christo renatz, sordes veteris hominis ab- 
jecerunt. Quz tanto magis amori sui Conditoris inherent, 
quanto se agnoscunt sola ejus gratia, et remissionem pecca- 
torum, et dona Spiritus, per quz proficiunt in virtutibus, 
accipere. Unde palam profitentur et dicunt: Quia caritas 
Dei, radix videlicet omnium virtutum, diffusa est in cordibus 
nostris per Spiritum Sanctum qui datus est nobis. Non 
autem dubitandum, et priores sanctos perfecta Dominum 
caritate dilexisse, eorumque pias catervas mystice adoles- 
centulas posse appellari, qui per fidem veritatis antiqui pecca- 
toris exempla calcabant, ac nove premia vite, spe indubia 
sectabantur. Unde unus ex eis certus jam futurorum bono- 
rum loquitur animz suz, dicens: Renovabitur, ut aquile, 
Juventus tua. Sed aptius jam hec novi testamenti heredibus 
congruunt; quia proprie per lavacrum gratiz in adoptionis 

filios Deo generantur. Qui eo magis illum diligunt, quo 
majora illius dona percipiunt ; ita ut mox soluti carne, si recte 
vixerint, ceelestis regni gaudia conscendant. 

Trahe me, post te curremus.] Hucusque synagoge vox est ; 
hoc est, illius plebis, quze incarnationem Salvatoris fide devota 
preecessit ; que in principio carminis, prophetis cum longo 
tempore predicantibus respondit: Osculetur me osculo oris 
sul; id est, appareat ipse, et ore ad os loquens, exempla mihi 
vivendi, ac dona largiatur. Deinde versiculis sequentibus, 
qualia ipsa ejus dona essent, quantum animabus castis dili- 
genda, signavit. Hinc ecclesiz vox subinfertur, id est, eorum 
qui post tempora incarnationis illius ad fidem venerunt. Illa 
enim prius Dominum venire, ac osculum sibi pacis afferre 
precata est; hzec eum jam venisse in carne, Jam ad ccelos 
redisse sciens, non ultra taliter ad se descendere flagitat, sed 
ipsa potius eum ad ccelos sequi desiderat. Quod, quia per 
seipsam fieri non posse conspicit, merito ejus, ad quem venire 
optat, ducatum implorat. Trahe me, inquit, post te curremus. 
Ac si aperte dicat: Currere quidem in viis tuis, tuorum 
operum sequi vestigia, quze conversatus in terra signasti, ad te 
in ccelis presidentem pervenire cuperemus; sed quia sine te 
nihil possumus facere, precamur, ut nobis manum dare dig- 
neris; nos tuo subsidio ad te currentes adjuves. Sic enim 
solummodo, vel recte currere, vel cursum consummare vale- 
mus, si te duce simul et adjutore curramus. Unde et 
apostolus, qui gloriatur, dicens: Bonum certamen certavi, 
cursum consummavi, fidem servavi; alio loco manifeste docet, 
utrum ipse per se gressus dirigere posset, an Domino trahente 
curreret, dicens: Sed plus illis omnibus laboravi; non autem 
ego, sed gratia Dei mecum. Bene autem cum singulan 
numero dicatur, Trahe me; subjungitur, Curremus. Quia et 
una est per orbem ecclesia Christi, et hac ex multis fidelium 
consistit animabus. Que hoc in loco adolescentule vocantur, 
propter vitam videlicet nove conversationis. 

Introdurit me rex in cellaria sua.] Cellaria Regis sterni 
sunt interna gaudia patriz ccelestis; in qua nunc introducta 
est sancta ecclesia per fidem, in futuro plenius introducenda 
per rem. Loquitur autem ad adolescentulas sponsa, id est, 
ecclesia Christi, ad animas fideles, sua videlicet membra, nuper 

in Christo renata. Ideo deprecor sponsum, ut nos post 
se currentes, ipse data manu, ne deficiamus, adjuvet ; quia 
jam dulcedinem regni ceelestis przelibavi, jam gustavi et vidi, 
quoniam suavis est Dominus. Jam bona que mihi sunt in 
ceelis parata, ipso revelante cognovi. Moxque conversa ad 
eum, qui hec sibi revelavit, regem ac Dominum suum, gratias 
agere pro beneficiis ejyus accelerat, dicens : 

Ezultabimus et letabimur in te, &c.] Quod est aperte dicere, 
Nequaquam ipsi nos de perceptis muneribus extollimur ; sed 
in omni, quod bene vivimus, exultamus, immo semper exulta- 
bimus et letabimur in tua misericordia ; memores per omnia, 


quanta nos pietate recreare, qualiter austeritatem legis, gratia 


fidei evangelicz mitigare dignatus es. 

Recti diligunt te.| Ideo non in nobis ipsis, sed exultabimus 
et letabimur in te, memores donorum tuorum; quia omnes 
qui recti corde sunt, te ante omnia et super omnia diligendum 
esse didicerunt. Neque omnino recti esse possunt, qui tuo 
aliquid amori przeponunt, a quo solo habent totum, quicquid 
boni habent. Et intuendum quod superius ait, Adolescen- 
tule dilexerunt te; nunc autem, Recti, inquit, diligunt te. 
Colligendumque, quia non aliud adolescentiam quam rectitu- 
dinem cordis dixerit, cum, qui deposita veteris hominis im- 
- puritate, novum hominem induerint, qui secundum Deum 
creatus est in justitia, et sanctitate, et veritate. Item recta 
diligunt te, quia nulli Dominum re vera diligere, nisi recta 
possunt. Quicunque enim rectitudinem Justitiz, vel actu, 
vel dicto, vel etiam cogitatu improbo violaverint, frustra se 
Conditorem diligere dicunt, cujus monita contemnunt. Hzc 
est enim caritas Dei, ut mandata ejus custodiamus, sicut 
Joannes evangelista testatur. Postquam vero sancta ecclesia 
in cellaria Christi perducta est, videlicet per cognitionem et 
spem coelestium bonorum, postquam eum recto corde diligere, 
atque in ejus solum gratia gaudere et exultare didicit; restat 
ostendi, quid pro eodem amore illius, ac pro acquisitione bono- 
rum que gustavit, certaminis subeat, quid afflictionis toleret. 

Nigra sum, &c.] Nigra scilicet adversitate pressurarum, sed 
formosa decore virtutum. Immo tanto in conspectu interni 
arbitri formosior, quanto amplioribus insipientium vexata, 
et quasi foedata pressuris. Filias autem Hierusalem, quibus 

hzc loquitur, animas dicit ccelestibus sacramentis imbutas, 
ceelestis habitatione patriz suspirantes. Has enim in tribu- 
lationibus suis consolans sancta mater ait: Nigra sum, sed 
formosa filiz Hierusalem. Ac si aperte dicat, Vilis quidem 
nimis in oculis persequentium appareo; sed ante Deum, 
veritatis confessione gloriosa refulgeo. Unde vos minime 
oportet contristari in hujus laboris exilio, que supernz vos 
patriz cives esse recolitis; qus ad visionem pacis sempiterne, 
per seculi labentis adversa properatis. 

Sicut tabernacula Cedar, &c.| Cedar Ismaelis filius fuit, de 
quo dictum est: Manus ejus contra omnes, et manus omnium 
contra eum. Cujus przsagii veritatem, et exosa omnibus 
hodie Sarracenorum, qui ab eo exorti sunt, natio probat: 
et Psalmista angoribus obsessus affirmat, cum ait, Habitavi 
cum habitantibus Cedar, multum incola fuit anima mea. 
Cum his qui oderunt pacem, eram pacificus. Neque enim 
David aliquid odiorum ab ipsis Ismaelitis pertulisse legitur ; 
sed volens exaggerare mala, que patiebatur a Saule, vel 
ceteris adversariis ejus, se gentis improbitate vexari questus 
est, que cum nullo hominum aliquando pacem habere curabat. 
At contra, Salomon et nomine erat, et vita pacificus. Deni- 
que, ut scriptura testatur, omnes terrarum reges desiderabant 
videre faciem Salomonis, ut audirent sapientiam, quam dede- 
rat Deus in corde ejus. Quod ergo ait, Nigra sum, sed 
formosa, sicut tabernacula Cedar, sicut pelles Salomonis; ita 
distinguitur, ut nigra sit, sicut tabernacula Cedar, formosa 
sicut pelles Salomonis. Ita est enim seepius obscurata afflic- 
tionibus infidelium sancta ecclesia, quasi generalis mundi 
totius esset inimica, impleto verbo quod ait Dominus, Et eri- 
tis odio omnibus propter nomen meum. Ita semper est in 
conspectu sui Redemptoris decora, quasi vere digna sit, quam 
ipse Rex pacis invisere dignetur. Et notandum, quod Cedar, 
ipso jam nomine, quod tenebras sonat, vel perversos homines 
vel immundos spiritus insinuat. Sicut Salomon quoque, qui 
interpretatur pacificus, etiam mysterio nominis ipsum indicat ; 
de quo scriptum est, Multiplicabitur ejus imperium, et pacis 
non erit finis; super solium David, et super regnum ejus ; et 
cetera. Et cum dicitur nigra esse ecclesia, sicut tabernacula 
Cedar ; sic ut non pro veritate, sed pro sestimatione insipien- 

tium ponitur, qui etiam putant mansionem in se vitiis vel 
malignis spiritibus preebere. Cum vero formosa sicut pelles 
Salomonis appellatur, sicut pro veritate exempli ponitur. 
Quia sicut Salomon tentoria sibi de mortuorum pellibus 
animalium facere solebat, ita Dominus ecclesiam sibi de illis 
congregat animalibus, que desideriis noverunt renuntiare 
carnalibus. Unde dicebat ad omnes: Si quis vult post me 
venire, abneget semetipsum, et tollat crucem suam, et sequa- 
tur me. Et apostolus, Mortificate, inquit, membra vestra, 
quze sunt super terram. Quidam hanc sententiam ita legentes, 
Nigra sum, sed formosa; dicunt, quod ecclesia nigra sit in 
carnalibus suis, vel falsis fratribus suis, sicut tabernacula 
Cedar ; formosa autem in spiritualibus, sicut pelles Salomonis. 
Verum si attendamus quod de Domino scriptum est, Vidi- 
mus eum, et non habebat speciem neque decorem ; quod non 
de peccato ejus, qui nullum omnino habuit peccatum, sed de 
passione dictum est: constat profecto, quod ecclesia quoque 
non propter peccata vel peccatorum vitia, sed propter tenta- 
tiones, passionesque suas, quibus indesinenter exercetur ni- 
gram se esse perhibet. Quis sensus sequentibus etiam verbis 
affirmatur, cum dicitur : 

Nolite me considerare, quod fusca sum, &c.] Quod est 
aperte dicere: Nolite me, o filiz Hierusalem, id est, animz 
Deo devote, quod hominibus sim despecta, mirari; quia 
tentationum zstus, quas pro interna mea pulchritudine susti- 
nere non cesso, foris me reddidit obscuram, quam tamen 
gratia ccelestis interius venustam esse donavit. Cui est 
simile apostoli Petri: Carissimi, nolite mirari in fervore, 
qui ad tentationem vobis fit, quasi novi aliquid vobis con- 
tingat, sed communicantes Christi passionibus gaudete. Et 
quidem solis nomine aliquando Dominus ipse signatur, sicut 
de ascensione ejus dictum est: Elevatus est sol, et-luna stetit 
in ordine suo. Aliquando electi ejus, sicut ipse dicit, Justi 
fulgebunt sicut sol in regno Patris mei. Sed hoc loco melius 
tribulationum ardor, solis appellatione figuratur, juxta hoc 
quod ipse de jactis in petram seminibus ait, Sole autem orto 
zestuaverunt; et quia non habebant radicem, aruerunt. Quod 
postmodum exponens, ita dicit: Facta autem tribulatione et 
persecutione propter verbum, continuo scandalizantur, solis 

videlicet vocabulo tribulationem et persecutionem figuratam 
esse declarans. Sicut ergo hi, qui domi resident quieti, can- 
didiores sepe habent artus; at qui in vinea vel horto, vel 
alio quolibet subdivali opere se exercent, multo plerumque 
sole membra fuscantur; ita et sancta ecclesia, quo instantius 
se ad certamen spirituale accingit, eo ferventiores contra se 
antiqui hostis assurgere cernit insidias. Et sicut laudatur 
Szepe peccator in desideriis anime sue, et qui iniqua gerit, 
benedicitur: ita nonnunquam exprobratur justo in virtutibus 
anime suz; et qui recta gerit, maledicitur, Paulo attestante, 
qui ait, Maledicimur, et benedicimus; persecutionem pati- 
mur, et sustinemus; blasphemamur, et obsecramus. Sed 
hujus infuscationem blasphemiz parvipendendam fidelibus, 
immo in hac gaudendum docet ipse, cujus causa provenit 
Dominus dicens, Beati estis, cum maledixerint vobis homines; 
et si persecuti vos fuerint, et dixerint omne malum adversum 
vos, et cetera. Quia ergo sancta ecclesia, intus se quidem 
fide et virtutibus videt decoratam, sed foris persecutionibus 
adustam esse testatur, restat ostendere, unde primam per- 
secutionum rabiem pertulerit. Sequitur: 

Filit matris mee pugnaverunt contra me, &c.| Vox est pri- 
mitivze ecclesiz, quze ab ipsa synagoga, de qua carnis originem 
duxit, tnbulationum bella suscipit, sicut Actus Apostolorum 
plenissime docent. In qua sententia primo notandum, quia 
merito se sponsa Christi sole decoloratam asseverat, que velut 
opus subdivale, in vinea ipsius excolenda sive custodienda 
agere solebat. Una autem erat Christi vinea in Hierosolymis, 
ipsa videlicet ecclesia primitiva, quz die Pentecostes, id est 
quinquagesima Dominice resurrectionis, adventu Spiritus 
Sancti dedicata est. Hujus eo tempore custodes ipsi fuere 
apostoli. At, postquam persecutione facta, temporibus beati 
martyris Stephani, dispersi sunt omnes per regiones Judzeze 
et Samariz, przter apostolos, contigit ut plures essent vinex ; 
id est, pluribus in locis ecclesiz essent Christi, preedicantibus 
verbum eis, qui fuerunt huc illucque dispersi. Divina quippe 
agente providentia, ipsa dispersio ecclesiz Hierosolymitane, 
occasio fuit plures construendi ecclesias. Unde bene quod 
nostri codices habent, Dispersi sunt; in Greco dicitur di- 
esparisan, id est, disseminati sunt per regiones Jude et 

Samariz. Et paulo post, Qui ergo disseminati sunt, ibant 
evangelizantes verbum Dei. Quia nimirum persecutores 
Judzi, volentes quidem ecclesiam deturbabant, sed nolentes, 
seminarium verbi latius exspargebant, unamque in Hierosoly- 
mis ecclesiam persequendo, nolentes late multas ecclesias 
fieri, fecerunt. Cum ergo dixisset ecclesia primitiva, obscu- 
ratam se esse afflictionibus, eo quod filii matris suz, id est, 
synagoge parricidiali eam odio impugnarint, subjecit con- 
tinuo quantum ipsa ex earundem afflictionum incursibus 
profecerit, addens ex persona eorum, quibus preedicandi cura 
commissa est: Posuerunt me custodem in vineis, vineam 
meam non custodivi. Ac si aperte dicat, Hoc mihi acerbitas 
persequentium commodi et utilitatis attulit, ut plurmarum 
essem custos vinearum, ecclesiarum videlicet Christi, post- 
quam vineam primitivam, id est, ecclesiam, quam in Hiero- 
solymis primo radicare et custodire coeperam, eorum turba 
dispersit. Non custodisse autem vineam, non ad mentem, 
sed ad locum referendum est. Namque ab Hierosolymis 
quidem tunc ecclesiz portio, non minima persecutionis gratia 
secessit, qua tamen totam fidei integritatem fixo in corde 
retinuit, immo etiam predicationis officium, ut przefati sumus, 
devoto ore suscepit. Quidam hoc quod dictum est, Posu- 
erunt me custodem in vineis, vineam meam non custodivi; 
ita distinguendum putant, ut vines nomine, Christi signetur 
ecclesia; vinearum vero appellatione, multifaria legis decreta, 
ac diverse Phariszeorum traditiones intelligantur. Et po- 
suerunt, inquiunt, ecclesiam in vineis, qui fideles cogebant 
circumcidi ; et carnalis legis czerimonias observare. In quibus 
ille erat, qui ait, Et per omnes synagogas frequenter puniens 
eos qui credebant, persequar usque in exteras civitates. Ideo- 
que vineam suam non custodivit, dispersis per eum ab Hiero- 
solyma fidelibus non paucis, quasi palmitibus vinez ccelestis. 
Cujus tamen inde nequaquam valuit radix evelli. Sed quia 
quo major adversitas pravorum fidem tentat electorum, eo 
instantius necesse est auxilium invocent Redemptoris ; recte 
sancta ecclesia, postquam filios matris suze contra se insur- 
rexisse, postquam vineam suam horum incursione concussam 
esse conquesta est, memor Dominici promissi, quo dictum 
est, In mundo pressuram habebitis; sed confidite, ego vici 

mundum ; sollicito ad ipsum corde conversa precatur, di- 
cens, 

Indica mihi, quem diligit anima mea, uli pascas, &c.] Bene 
autem eum, cujus presidium flagitat, dilectum anime suze 
vocat; quia quo gravius est periculum, de quo eripi cupit, eo 
amplius illum, per quem se eripiendam novit, diligit. Cui 
simile est illud Psalmistz, Diligam te, Domine, virtus mea. 
Quod est aperte dicere, Idcirco te tota mente diligere non 
desino, quia me sine tua gratia nihil virtutis habere posse 
conspicio. Quem etiam pastorem esse significat, dum dicit: 
Ubi pascas, ubi cubes in meridie. Juxta hoc quod ipse in 
evangelio testatur: Ego sum pastor bonus, et cognosco meas; 
et cognoscunt me mez. Qui pascit oves suas, inter eas cubat 
In meridie, quia corda fidelium suorum, ne fervore tenta- 
tionum intus arescant, memoria superne suavitatis reficit, et 
in eis ipse propitius manere consuevit. Hinc etiam Psalmista 
dicit, Dominus pascit me, et nihil mihi deerit ; in loco pascue, 
ibi me collocavit. Hinc Joannes, Qui manet in caritate, in 
Deo manet, et Deus in eo. Quia ergo multi pseudoprophetz 
exeunt in mundum, dicentes, Ecce hic est Christus, ecce 
illic; necesse habet semper ecclesia Christi diligenti explora- 
tione dignoscere, qui sint illi, in quorum ipse professione et 
opere possit inveniri; ipsumque plis vocibus, ut se demon- 
strare dignetur, exorare: Indica mihi, inquiens, quem diligit 
anima niea, ubi pascas, ubi cubes in meridie. 

Ne vagari incipiam per greges sodalium tuorum.} Ac si 
aperte dicat, Quia multifaria me adversantium persecutio, 
instar meridiani estus afficit; obsecro ut declares mihi, o 
Redemptor et Protector meus, quibus in locis invenire queam 
eos, qui tuz sint presentiz gratia refecti, queeque sint ex 
omnibus dogmata, que evangelice tuz concinnant veritati, 
ne te diutius differente subsidium, errantium forte conven- 
ticula incurram, quz absque tuo ducatu viam veritatis in- 
gredi nullatenus possum. Nam et heretici possunt non 
incongrue sodales ejus appellari, in quantum nominis ejus, vel 
confessionem, vel mysteria circumferunt. An non hec fecit 
sponsa Christi, cum venientibus Antiochiam pscudoapostolis, 
videlicet sodalibus ejus, ac preedicantibus, Quia nisi circum- 
cidamini secundum Moysen, non potestis salvi fieri, jam 

fatigata non minimo fervore seditionis ac questionis, tandem 
misit Paulum et Barnabam, ad apostolos et seniores in Hieru- 
salem, dignoscere certius que esset veritas evangelii? Finito- 
que conflictu probatum est in eis, quos Jacobus, et Cephas, 
‘et Joannes, et quos apostoli ceteri erudiebant, pastorem et 
inhabitatorem esse Dominum Christum, atque ejus ovile 
castum a gregibus sodalium; hoc est, ab hereticorum populis, 
ejus ecclesiam esse tutandum. An non hec et sequentibus szpe 
temporibus sponsa faciebat Christi, cum filiis matris suze contra 
se pugnantibus; id est, exortis ex se contra se hzresibus, mox 
coactis in unum patrum conciliis, quz fidei esset veritas, sedula 
querebat ? Verum, quia eadem sponsa, id est, ecclesia Christi, 
dum auxilium presenti ejus in tribulationibus suis requisisset, 
subjungit ex persona infirmantium, Ne vagari incipiam per 
greges sodalium tuorum, statim eandem trepidationem illius 
ipse benigna increpatione redarguit, quasi illud evangelicum, 
dicens: Modice fidei, quare dubitasti? Nam sequitur: 

Si ignoras te, o pulchra inter mulieres, egredere, &c.| Quid, 
inquit, ita loqueris, quasi a me possis in tentatione ulla ratione 
deseri, teque in custodienda ab hostibus nostra vinea nimio 
fervore, quasi meridiani solis denigratam esse quereris, quam 
ipse per lavacrum regencrationis, jam pulchram inter mulieres, 
id est, inter aliorum dogmatum synagogas esse donavi, sed 
pulchriorem multo, tribulationum examinatione reddendam 
esse disposui? Quod si hee forte ignoras, nec reminiscere. 
Quia nemo coronatur, nisi qui legitime certaverit. Egredere 
ameo consortio, et abi post vestigia gregum; id est, erran- 
tium actus imitare, cum te ipse magis unius mel gregis custo- 
dem esse decreverim, cui unum esset ovile, et unus pastor. 

Et pasce hedos tuos juxta tabernacula pastorum.] Id est, 
perditos nutri auditores, secuta insipientium doctrinas magis- 
trorum, relictis verbis prudentium, que per magistrorum con- 
sillum dantur a pastore uno. Namque ipse quidem te, si me 
diligis, meos agnos, id est, simpliciter mihi et innocenter ser- 
vientes animas verbo salutis pascere jussi; tantam huic officio 
curam te impendere volui, ut malles cuncta pati adversa, 
ipsius etiam mortis subire tormentum, quam ab eorum pas- 
tione desistere. Quod si ignoras, te sub hujusmodi condi- 
tione mihi esse desponsatam, tuos potius heedos pasce, id est, 

erraticis sociata doctoribus prebe luxuriosis et superbis ; qui 
et recte hoedi vocantur, et tui hoedi, videlicet qui ad sinistram 
sunt in judicio ponendi. Tui vero, quia non juxta meorum 
regulam mandatorum, sed juxta tuos magis instituuntur erro- 
res, id est, eos quibus antequam mihi jungereris, retenta es. 
Non hec autem jubendo Dominus, sed potius minitando loqui- 
tur; et insinuando quid proveniat eis, qui tentationum adversa 
non ferentes, ab ecclesiastice se pacis unitate secernunt. Sicut 
In evangelio, cum ait: Aut facite arborem bonam, et fructum 
ejus bonum; aut facite arborem malam, et fructum ejus 
malum. Non nos malum facere precepit, sed que malefac- 
tores maneat merces, edocet. Quia vero Dominus sanctam 
ecclesiam non vult ignorare seipsam, sed diligenter eam, quid 
a se donorum acceperit, quid pro amore suo pati vel agere 
debeat, ediscere cupit; consequenter ipsi, qui sit ejus status, 
insinuat, cum subjungit : 

Equitatut meo tn curribus Pharaonis assimilavi te, amica 
mea.| Equitatum quippe suum, vocat exercitum filiorum 
Israel, quos de servitute Zgyptia liberans, per mare Rubrum 
eduxit in desertum, atque in terram promisse olim heredi- 
tatis introduxit, demersis in eodem mari curribus Pharaonis, 
qui eos persequens, ad servitium retrahere volebat. Equita- 
tum autem eum inde vocat, quia sicut equitatui auriga pre- 
sidere solet, ita tunc regendo ei populo Dominus ipse prefuit, 
eumque per iter salutis gubernando deduxit. Cui videlicet 
equitatui ecclesiam suam assimilavit quam sibi per aquam 
regenerationis fecit amicam. Quia sicut populus superve- 
nientibus Pharaonis curribus, multo quidem terrore perterri- 
tus est, sed ccelesti tamen protectione salvatus; sic ecclesiam 
inter minas persequentium, suo semper docuit fidere preesidio. 
Nam et hoc, quod Dei populum tunc columna ignis illustra- 
bat: ASgyptias vero turmas densissime obscurabant tene- 
bre, ita ut toto noctis tempore ad se invicem accedere non 
possent ; in hujus quoque seculi nocte semper agi non desi- 
nit, cum superna dispensatio justos a reprobis certa ratione 
secernens, hos sua gratia irradiat, ulos in merita cecitate 
relinquit. Sed et hoc, quod ubi ad mare Rubrum ventum est, 
filii Israel diviso gurgite liberantur, AXgyptii autem, reversis 
‘ad eos aquis, cum equis suis demerguntur et curnbus; non- 

ne manifestum est, quod ipsa mortis unda, que cunctis occur- 
sura est mortalibus, rapiat pravos ad interitum, pis iter ad 
salutem reseret? Czetera quoque, que erga eundem equita- 
tum Dei, id est, Israeliticam plebem tempore A‘gyptiz per- 
secutionis acta legimus, quo diligentius explanantur, eo cla- 
rius inveniuntur in sanctz universalis ecclesiz, cujus hac 
portio erat, preecessisse figuram. Et quoniam in hoc versu 
docetur, quomodo Dominus ecclesiam inter adversa protegat ; 
restat ostendi, quantum ipsa ecclesia occursantibus adversis, 
ejusdem Domini ac protectoris sui servet amorem. Subditur, 

Pulchre sunt gene tue, &c.| Turturis fertur heec esse natura, 
ut si jugalis sui fuerit solatio deserta, nulli ulterius alteri 
copuletur. Quod ecclesiz castitati congruenter aptatur; quz 
etsi Domini sponsi sui morte viduata est, tanta tamen ejus 
memoria, quem resurrexisse a mortuis, et in ccelis jam reg- 
nare novit, tenetur, ut nullatenus externorum possit recipere 
consortium, solo illius ad quem se quandoque perventu- 
ram speret, amore contenta. Unde doctoris egregii verbis 
edocta solet protestari, Quia neque mors, neque vita, neque 
angeli, neque principatus, neque instantia, neque futura, neque 
fortitudo, neque altitudo, neque profundum, neque creatura 
alia poterit nos separare a caritate Dei, que est in Christo 
Jesu Domino nostro. Quoniam ergo in genis sedes solet esse 
pudoris, recte sancte ecclesiz timenti, ne forte per exempla 
pravorum a via veritatis errando divertat, (hoc est quod ait, 
Ne vagari incipiam per greges sodalium tuorum,) ipsius veri- 
tatis responso dicitur, Pulchre sunt gene tue, sicut turturis. 
Quod est dicere, Tanta te verecundiz salutaris virtute deco- 
ravi, ut a castitate promisse mihi fidei, nullo unquam laben- 
tium rerum appetitu, nullo pravorum dogmatum auditu, cor- 
rupta resilias, Quz sit autem maximz hujus sobrietatis 
custodiendz gratia, subdendo manifestat. 

Collum tuum sicut monilia, &c.| Per collum namque et cibos 
trajicimus in corpus reficiendum, et verba proferimus, quibus 
nostri cordis secreta proximis declaremus. Unde recte in 
collo ecclesiz, doctorum persona designatur, qui et verbo 
edificationis rudes instituunt, et ejusdem institutionis officio, 
cibum salutis in commissa sibi sanctz ecclesize membra trans- 
mittunt. Quod videlicet collum recte monilibus assimilatur — 

Monilia autem sunt ornamenta, que virginum solent collo 
pendere. Quamvis et monilium vocabulo, plerumque omnia 
matronarum ornamenta designentur. Quia doctorum spi- 
ritualium constantia, ccelestium virtutum munitur, simul et 
decoratur insignibus; utpote qui ea quz verbo docent, 
operibus ostendunt. Murenule quoque sunt ornamenta 
colli virginalis; catenule videlicet auri contexte virgulis, 
et interdum etiam additis argenti virgulis variate; ut 
hzec sententia probat, que a similitudine murenz serpentis 
nomen accipiunt. Hz autem apte contextum divinarum 
significant scripturarum, quibus sanctz ecclesiz venustas 
augescit, cum singuli quique fidelium, perspectis patrum dictis 
atque actibus, magis magisque etiam ipsi virtutibus fulgere 
contendunt. Aurum quippe, de quo faciendas dicit murenu- 
las, claritas est sensus spiritualis ; argentum, quo vermiculatas 
asserit, nitor eloquii ceelestis accipitur. Quod autem numero 
plurali promittit, Faciemus tibi; de illis dicit, per quos nobis 
scriptura sacra, agente et cooperante Dei Spiritu, ministrata 


est; quorum plurimi eo tempore, quo hec Salomon przcine- | 


bat, adhuc futuri erant. Murenulas ergo aureas, vermiculatas 
argento, sponse collo circumdat, quia apices divinos ecclesia 
imbuendos preparavit eis, quos fidelibus suis magisterii jure 
preficeret. Murenulas fabrili arte compositas collo circum- 
dat, cum anima queque fidelis in omnibus quz loquitur et 
agit, immo in omni quod vivit, et quod spirat, continue scrip- 
turis sanctis intendit, sensumque suum et verba diligenter ad 
earum exempla dirigit. Sicque jungitur hic versiculus supe- 
riori, quod ideo sunt pulchre, sicut turturis gene sanctz 
ecclesiz; id est, pudor ejus inviolatus perseveret; quia frequens 
scripture divinz meditatio eam errare non sinat. Hunc locum 
antiqua translatio sic habet, Similitudines auri faciemus tibi 
cum distinctionibus argenti, quoadusque rex in recubitu suo 
est. In qua nimirum sententia nomine auri claritas proprie 
patriz ccelestis exprimitur; cujus similitudines, et non ipsa 
claritas incorruptibilis, in hac vita nobis per scripturas sanctas 
ostenditur, dicente apostolo: Quia videmus nunc per spe- 
culum in znigmate, id est, similitudinibus; tunc autem facie 
ad faciem. Denique Moyses ipse, ad quem, ut in Exodo 
legimus, loquebatur Deus de facie ad faciem, sicut loqui solet 

homo ad amicum suum, sciens se non ipsam ejus gloriam 
vidisse, precatus est, dicens: Si ego inveni gratiam in con- 
spectu tuo, ostende mihi viam tuam, ut sciam te. Et rursum, 
Ostende mihi, inquit, gloriam tuam. Quod ipsum et Domi- 
nus ostendit, cum respondens ei diceret, Non poteris videre 
faciem meam. Non enim videbit me homo, et vivet. Non 
ergo negata nobis visio faciei divinz, sed in hac adhuc morta- 
litate viventibus negata; in futuro autem mundis cordibus 
promissa est. Hujus autem faciei, et perpetue beatitudinis, 
in presenti, similitudo non solum patribus, apparente in 
angelis Domino, ostensa est; sed et nobis patrum scripta 
legentibus hodie non obscure ostenditur, cum ea que illi de 
gloria superne patriz dixerint, nos semper animo retinere, et 
ad hee videnda jugiter suspirare satagimus. He autem simili- 
tudines cum distinctionibus fiunt argenti, quia cum nitore spini- 
tualium dictorum, ccelestia nobis arcana panduntur. Et quo- 
niam in hac solummodo vita, non autem et in futura talium 
similitudinum solatiis et auxiliis indigemus, apte subjungitur : 

Quoadusque rex in recubitu suo est.| Id est, quoadusque 
Christus in secreto suo est, et necdum nobis in gloria Patris 
sul apparet, ut reddat unicuique secundum opus ejus. Tunc 
enim, sicut Esaias ait, Regem in decore suo videbunt oculi 
sanctorum. Unde et apostolus, Vita, inquit, vestra abscon- 
dita est cum Christo in Deo. Cum Christus apparuerit vita 
nostra, tunc et vos apparebitis cum illo in gloria. Erat autem 
in recubitu suo, id est, in abscondito suo rex Christus, non 
solum ante incarnationem et ascensionem suam in celos, 
verum etiam eo tempore, quo visibilis mundo apparebat in 
carne ; quia nec tunc vel clarificationem assumpte bhumant 
tatis, vel zeternam divinitatis gloriam, suis fidelibus secum in 
carne commanentibus ostendebat, quod omnibus electis in 
premio fidei in futura potius vita promisit. Verum nostra 
 editio, quae ex Hebrzo fonte transfusa est, extremam hujus 
versiculi partem, qua dicitur, Quoadusque rex in recubitu suo 
est; sequenti versui, de quo hinc disputandum est, jungit. 
Acceptis vero ecclesia tantis a Conditore suo muneribus, 
sive promissis, continuo respondit, Et qua hc devotione 
operum susceperit, subdendo declaravit, dicens : 

Dum esset rex in accubitu suo, &c.}| Accubitum autem regis, 

tempus incarnationis ejus appellat; per quam pro nobis 
humiliari, et ut nos erigeremur, ipse inclinari dignatus est. 
In quo videlicet accubitu et ecclesiam suam vitali cibo refi- 
cere, et ipse bonis ejus actibus refici voluit. Unde dicit, Ego 
sum panis vivus, qui descendi de celo. Si quis manduca- 
verat ex hoc pane, vivet in eternum. Et rursum de creden- 
tibus in se populis, ad discipulos loquitur, Ego habeo cibum 
manducare, quem vos nescitis. Odor vero nardi, fragrantiam 
designat bonz actionis. Dum esset rex in accubitu suo, 
nardus, inquit, mea dedit odorem suum. Quia cum Dei 
Filius in carne apparuit, ecclesia in virtutum ccelestium fer- 
vore excrevit. Non quia et ante ejus incarnationem spi- 
rituales, ac Deo devotos viros non habuit; sed quia absque 
ulla dubietate tunc arctioribus se virtutum studiis mancipavit, 
cum regni ccelestis aditum, cunctis recte viventibus, mox ut 
carnis vincula solverentur, patere cognovit. Notandum 
autem, quod hujus figura versiculi etiam juxta literam in 
operibus Mariz Magdalene, que ecclesiz typum tenuit, 
completa est, quando recumbente in cena Domino, caput 
pedesque illius unguento nardi perfudit, et domus impleta 
est ex odore unguenti, ut evangelia sancta testantur. In 
quorum uno etiam ipsius nardi, qualis sit natura, designatur, 
cum dicitur: Venit mulier habens alabastrum unguenti nardi 
Spicati pretiosi. Quia videlicet cacumina ejus in aristas se 
spargunt. Ideoque gemina dote pigmentarii nardi spicas ac 
folia celebrant. De quo scribunt physiologi, quia sit prin- 
cipalis in unguentis. Unde merito ipsa Dominici corporis 
unctioni preparata est. Frutex est autem, ut aiunt, gravi et 
crassa radice, sed brevi ac nigra, fragilique, quamvis pingui 
sit, redolens ut cypressus, aspero sapore, folio parvo denso- 
que. Sunt autem multa ejus genera, sed omnia pretiosa, 
preter Indicum, quod pretiosius est. 

Cap. iv. Fasciculus myrrhe dilectus meus mihi, &c.] Et 
hoc juxta literam impletum de Salvatore nostro legimus, 
quando comsummata passione illius, et ablato corpore de 
cruce, venit Nicodemus, ferens mixturam myrrhe et aloes, 
quasi libras centum. Acceperuntque corpus ejus, et ligave- 
runt in linteis cum aromatibus. Dilectus igitur ecclesiz, 
fasciculus myrrhz factus est, quando Dominus myrrha et 

aloe perlitus, linteis involutus est. Qui videlicet fasciculus, 
inter ubera sponsz commoratur, cum ecclesia mortem sui Re- 
demptoris sine intermissione, intimo in corde meditatur. 
Inter ubera enim cordis esse locum, quis nesciat? Et fasci- 
culus myrrhz inter ubera sponse commorabitur, cum anima 
quzque Deo consecrata, mortem ejus, a quo se redemptam 
novit, intenta mente, quantum valet, imitari satagit; memor 
illius apostolici sermonis, Quia quicunque sunt Jesu Christi, 
carnem suam crucifixerunt cum vitiis et concupiscentiis. 
Verum, quia eidem morti Mediatoris ac Salvatoris nostri, mox 
resurrectionis gloria successit, recte sponsa subjungit : 

Botrus Cypri dilectus meus mihi, &c.] Et quidem hujus 
versiculi juxta superficiem litera, hic sensus est, Sicut insula 
Cyprus majores czteris terris botros gignere solet, et sicut 
in urbe Judez, que vocatur Engaddi, nobiliores ceteris 
vinez nascuntur, utpote de quibus liquor non vini, sed 
opobalsami defluit ; ita dilectus meus mihi speciali est prz 
omnibus caritate connexus, adeo ut nulla me creatura ab 
ejus affectu divellere possit. Typice autem, quomodo myrrha 
propter amaritudinem (est enim quantum medendis infirmi- 
tatibus salubris, tantum gustu amare) tristitiam Dominicze 
passionis significat, ubi ipse et myrrhatum vinum a militibus 
accepit bibendum, et sepeliendus a discipulis, myrrha per- 
unctus est, ut preediximus; ita botrus non incongrue resur- 
rectionis ejus gaudium denuntiat. Vinum enim letificat cor 
hominis. Botrus ergo Cypri factus est Dominus in resurrec- 
tione, qui fasciculus myrrhz fuerat in passione. Merito inter 
ubera commoratur sponse, quia idem in botrum versus est 
vines. Ideo sancte ecclesia memoriam Dominice mortis 
nunquam suo de corde deponit; quia ipse, qui propter delicta 
ejus mortuus est, propter ejus quoque justificationem a morte 
resurrexit. Atque ei vestigia ipsius frequenti post angorem 
mortis, resurgendi exemplum prebuit. Qui bene etiam in 
vineis Engaddi esse memoratur. Namque in vineis Engaddi, 
ut prefati sumus, balsamum gignitur, quod in chrismatis 
confectione, liquori olive admisceri, ac pontificali benedictione 
solet consecrari, quatenus fideles omnes cum impositione 
manus sacerdotalis, qua Spiritus Sanctus accipitur, hac unc- 
tione signentur. Qua etiam altare Dominicum, cum dedi- 

catur, et cetera quze sacrosancta esse debent, perunguntur. 
Unde rectissime per vineas Engaddi, charismata divina figu- 
rantur. Et sponsus in vineis est Engaddi; quia et ipse 
Dominus in carne apparens, plenus est Spiritu Sancto, et 
ejus dona Spiritus, credentibus ipse largitur. Ideo autem 
arbores balsami vineas appellat; quia in vinearum morem 
extolluntur, quz sine adminiculis seipsas non _ sustinent; 
quippe viti similiores quam myrto, et perpetua coma in- 
signes, proceritas intra bina cubita subsistit; semen earum 
vino proximum, gustu, colore rufum, ramis crassiores quam 
myrtus, que certo anni tempore balsamum sudant. Sed et 
agricole virgulta earum acutis lapidibus, sive osseis solent 
incidere cultellis; nam ferri tactus ledit. Per quas inci- 
siones emanat succus odoris eximii, et lachrymis pulchre roran- 
tibus exceptus lanis parva colligitur in cornua. Quod quia 
per cavernam profluat corticis, sepius opobalsamum nomi- 
natur (opi enim Greece caverna nuncupatur) singularumque 
arborum largior vena, ter omnibus percutitur zstibus. Pre- 
cipua autem lachrymz gratia, secunda semini, tertia cortici, 
minima ligno. Quz cuncta Redemptori nostro, si sollicite 
considerantur, aptissime conveniunt. Qui humilis in carne, 
sed plenus gratiz et veritatis apparens, vulneratus est prop- 
ter iniquitates, ac de suis vulneribus vitz nobis, et salutis 
sacramenta profudit. Unde et ipse, qui virtus et sapientia 
Dei est, loquitur in Ecclesiastico, Et quasi balsamum, non 
mixtum odor meus. Mirandus sane ordo verborum, ut prius 
sponsa dicat, accumbente rege, nardum suam odorem dedisse ; 
deinde ipsum fasciculum myrrhe comparet; et tertio eun- 
dem botrum cypri cognominet; ad ultimum in vineis Engad- 
di eum esse commemoret. Quia et prius discumbentem in 
cena Dominum, mulier devota nardo perfudit. Deinde 
discipuli crucifixum ad sepeliendum, myrrha unctun, linteis 
involuerunt; et post hzc ipse gaudio resurrectionis mox 
adveniente, spiritualia fidelibus dona distribuit. Nec preter- 
eundum, quod Engaddi fons heedi interpretatur. Quo 
nomine patenter lavacrum sacri baptismatis ostenditur, in 
quod peccatores adhuc et sinistra parte digni, descendimus ; 
sed jam mundati a peccatorum foeditate, atque in agnorum 
numero computandi ascendimus. Et bene cum letitiam 
Q2 

Dominice resurrectionis significaret, dicendo, Botrus Cypri 
dilectus meus mihi; addidit continuo, In vineis Engaddi, 
id est, fontis heedi. Quod est aperte dicere, In donis spiritu- 
alibus, quze ex tempore baptismi fidelibus conferuntur. Hac- 
tenus ecclesia, que a Redemptore suo acceperit dona enume- 
rat; que dilectionis pignora testatur. Cui mox ipse remu- 
nerationis vice respondit : 

Ecce tu pulchra es, amica mea, &c.| Ecce tu pulchra es 
in operibus mundis, quibus sobrie, et juste, et pie conversaris 
in hoc seculo. Ecce tu pulchra in simplicitate cordis, quia pro 
sola intentione zternitatis, bonis actibus insistis, expectans 
beatam spem, et adventum gloriz magni Dei. Oculi tui co- 
lumbarum, oculi cordis tui simplices et mundi, atque ab omni 
duplicitate fallendi ac simulandi prorsus immunes. Ideo mul- 
tum beati, quia tales Deum videbunt. Item oculi tui colum- 
barum, quia sensus tui spirituali sunt intellectu prediti. Nam 
quia Spiritus Sanctus super Dominum in columba descendit, 
recte columbz, vel columbarum vocabulo spiritualis sensus 
ac dona signantur. Item oculos columbarum habet amica 
Christi; quia omnis anima, quz illum veraciter intus amat, 
nullo exterarum rerum appetitu milvorum more accenditur, 
nulli viventium adversum quid inferre meditatur. Quod 
columbinz fertur esse mansuetudinis, que cuncta que oc- 
currunt simplici, miti et humili corde contemplatur. Audiens 
autem geminam sibi a Domino pulchritudinem, et operis 
videlicet, et intentionis causa cum simplicitate puri cordis 
esse contributam, devota mox voce respondit : 

Ecce tu pulcher es, dilecte mi, et decorus.] Ac si aperte 
dicat: Ego quidem quicquid pulchritudinis, simplicitatis, et 
gratiz spiritualis habco; hoc, te nimirum largiente, percepi, 
per quem et remissionem peccatorum, et bone actionis effi- 
caciam possedi. Tu autem veraciter, et sine comparatione 
pulcher es et decorus, quia et Deus es ante secula, semper 
ex patre genitus, et ubi mez redemptionis tempus advenit, 
conceptus ac natus de Spiritu Sancto, et matre virgine; non 
solum immunis ab omni labe iniquitatis, sed et plenus gratia 
et veritate, et venisti in mundum, et vixisti in mundo; 
quinetiam omnibus tuz gratie participibus, ut sint et ipsi 
virtutibus pulchri, tu donasti. Pulcher es ergo et decorus, 

id est et divine nature perpetuitate, et assumpte humani- 
tatis dignitate mirabilis. Cujus splendor pulchritudinis, quia 
quietis ab exteriori actu cordibus solet, quanto liberius, tanto 
liquidius innotescere ; juxta illud Psalmistz, Vacate et videte, 
quoniam ego sum Deus, recte subjungit: 

Lectulus noster floridus.| Aliquando enim sancta eccle- 
sia, quasi in lectulo cum Domino, sponso videlicet suo 
requiescit; aliquando cum ipso contra hostes in acie, con- 
sistit. Consistit namque in acie, cum insurgentibus acri- 
oribus tentationum incursibus, usque ad sanguinem con- 
tra improbos agonem exercet fidei. Resquiescit vero in 
lectulo, cum pace temporum arridente, liberum ei reddit 
obsequium, cum placidum mentis intuitum, ad speculandam 
gloriam majestatis ejus intendit. Unde bene idem lectulus 
floridus esse dicitur: quia nimirum sancti quique tranquilli- 
tate temporum utuntur; et tunc maxime lectionibus sacris, 
Jejuniis, orationibus, czeterisque Spiritus fructibus vacant, 
cum a tribulationum laboribus cessant. Tunc in supernorum 
contemplatione sese altius attollunt, cum serenum ab extrin- 
secis perturbationibus tempus accipiunt. Potest autem lectu- 
lus ecclesiz floribus recte accipi, non tantum propter opera 
munditiz, quibus electi quique ad fructum vite eternz 
perveniunt ; sed etiam propter prolem fidelium, quam ipsa 
ecclesia fidei flore redolentem Deo gignere ex aqua et spiritu 
consuevit. Cui videlicet actioni tanto studiosius se, coope- 
rante Domino, et sermonem confirmante subjecit, quanto 
quietum pacatumque ab invidentium insecutione tempus, 
ipso largiente perceperit. Et notandum, quod per ‘totum 
libelli hujus textum, quod sponsa semper in domo, vel in 
lectulo, vel alio quolibet interiori loco, cum suo dilecto 
manere concupiscat, quod muliebri magis sexui congruit ; 
ipse autem sponsus, quod masculino convenit, ad forinseca 
potius opera, vinearumque videlicet, vel hortorum, vel alio- 
rum hujusmodi amicam suam evocet. Quia nimirum sancta 
ecclesia, si fieri posset, semper in tranquillitate mundanz 
pacis, Domino fabulari, et sobolem ei ccelestem propagare 
atque educare desiderat. At vero ipse crebris eam in pre- 
senti tribulationibus exerceri disponit, quo mundior ad per~ 
petua bona perveniat; et ne si cuncta temporalia forte pros- 

pera currant, incolatu presentis exilil delectata, minus ce- 
lestem patriam suspiret. Itaque sponsa Christi quietam in 
illo vitam agere desiderans, quales sint domus in quibus eum 
suscipere velit, consequenter insinuat, dicens : 

Tigna domorum nostrarum cedrina, &c.] Domos quippe 
suas varia per mundum fidelium conventicula nomuinat, e 
quibus omnibus ipsa universalis ecclesia constat. Tigna autem 
et laquearia, diversos in eisdem domibus ecclesiz fidelium 
ordines designant. Namque utraque in alto solent poni, sed 
tigna ad munitionem fiunt; laquearia vero magis decori do- 
morum, quam munitioni proficiunt. Significant ergo tigna, 
preedicatores sanctos, quorum et verbo et exemplo structura 
ejusdem ecclesiz, ut subsistere possit, continetur, qui suz 
robore doctrine turbines hereticze impulsionis, ne eam deji- 
ciant, arcent. Assimilantur laquearia simplicicribus Christi 
famulis, qui propriis ecclesiam virtutibus potius exornare, 
quam doctrine verbis defendere, et contra perversorum dog- 
matum impetus norunt munire. Dependent autem affixa 
tignis laquearia, quia necesse est, ut quicunque in sancta 
ecclesia sublimes virtutibus splendere desiderant, summorum 
patrum dictis atque exemplis, quibus a terrenorum ambitu 
suspendantur, tota mente inhereant. Et bene tigna hc 
cedrina, et laquearia dicuntur esse cypressina: quia utramque 
hanc arborem imputribilis nature, altitudinis eximiz, et 
odoris constat esse prcipul, quod eis apte convenit, qui cum 
apostolo dicere possunt, Christi bonus odor sumus Deo, et, 
Nostra conversatio in ccelis est, et, Quis nos separabit a ca- 
ritate Christi? tribulatio? et reliqua. Sed et hoc, quod odor 
cedri serpentes interim fugare solet; juxta illud poetze, Disce 
et odorantem stabulis accendere cedrum, Galbanoque agitare 
graves nidore chilindros: ejyusdem laquearibus altis, id est, 
doctoribus congruenter aptatur, qui virtute verbi cclestis 
solent venenata hzreticorum dogmata repellere, eosque a sim- 
plicium seductione fugare. Hoc quoque, quod ejus resina, 
que cedrina dicitur, in conservandis libris adeo est utilis, ut 
perliniti ex ea, nec tineas patiantur, nec tempore conse- 
nescant. Quis non videat, quantum eisdem predicatoribus 
sanctis conveniat, quorum sensu spirituali, scriptura sancta 
confecta est, que nulla hereticorum astutia corrumpi, nulla 

potest seculi labentis state consumi; adeo, ut donec transeant 
celum et terra, iota unum aut unus apex non pretereat a 
lege, donec omnia fiant? Quod cum dixerit Dominus de 
lege, quanto magis de evangelio suo intelligendum reliquit ? 
Cypressus etiam in eo quod medendis apta est corporum 
passionibus, quod suze venustatem comz nullo ventorum 
impulsu deponit, constantiam exprimit, eorumque actionem, 
qui altioribus virtutum ornatibus sanctam ecclesiam velut 
laquearia decorant. Miratur ergo sponsa, id est, sancta ec- 
clesia, vel anima quzeque electa, dilecti sui pulchritudinem ; 
laudat mollitiem ac munditiam lectuli florentis; przedicat 
internam domorum suarum venustatem, qua dilectum decenter 
excipiat. Sed quia presentis temporis statui labor amplius 
quam requies convenit, et potius in hac vita electi, Christo 
auxiliante, pils exercentur actibus, quam quieto fruuntur 
otio; sponsam ad laborum exercitia, et toleranda pravorum 
consortia provocat, subjiciens : 

Cap. vi. Ego flos campi, et lilium convallium, &c.| Delec- 
taris quidem, o amica, secretis in quiete florere virtutibus ; sed 
memento, quod ego sum flos virtutum, a quo solo omnis 
spiritus fructus oriatur, et in quo solo floridam habere re- 
quiem valeas. Flos sum autem campi, quia per totius orbis 
latitudinem, odoris mei gratiam innotescere cupio. Quod 
nequaquam valet impleri, si non tu intermissa aliquoties 
quiete, qua delectaris, accingaris ad predicandi officium quo 
exercearis. Lilium quoque sum convallium magis quam mon- 
tium, quia in illis nimirum, vel claritatem glorifice mez 
humanitatis, vel splendorem eternz deitatis pandere ac reve- 
lare soleo, qui se suscipiendz ditioni mez fidei ac dilectionis 
humiliter subdunt; qui mea potius sequi, quam suam quz- 
runt voluntatem. Qui etsi otio delectantur interne mez 
contemplationis, ad laborem predicationis tamen me impe- 
rante progredi non detrectant. Nam et ipse tibi participatione 
meee claritatis, ut lilio compareris, donavi, et candida videlicet, 
perfectione operis; et pretiosa, existendo fulgore mundi pec- 
toris. Sed ne forte velis in hac vita securitatem habere 
quietis, scito tibi in presenti cum reprobis conversandam, 
et pravorum quotidie stimulos perferendos; at in futuro 

requiem cum solis electis esse sperandam. Sicut enim lilium 
inter spinas, sic amica mea inter filias. Quia non solum 
adversa pati habes ab his qui a te sunt et mente et professione 
omnimodo extranei; sed illarum quoque animarum szpius 
improbitate acriter compungeris, quas per fontem regenera- 
tionis, perque fidem ac perceptionem sacramentorum cceles- 
tium in filiarum te numero accepisse gaudebas. Potest sane 
in eo quod ait, Ego flos campi, partus intemerate virginis in- 
telligi. Potest sane in eo quod subdidit, Et lium convallium, 
humilitas eorundem parentum illius intelligi. Ipse etenim flos 
in horto, non ruris, sed campi apparuit, qui de intacta virginis 
matris carne, carnem peccati nesciam, et virtute plenissimam 
assumpsit. De quo dixit Esaias, Egredietur virga de radice 
Jesse, et flos de radice ejus ascendet. Ipse lilium in convallibus 
germinavit, qui insuper humiles sibi parentes pauperes,e quibus 
Deus homo nasceretur, elegit. Unde dicit et Psalmista, Et con- 
valles abundabunt frumento. Ipse enim frumentum, quia nos 
pane vitz reficit; ipse lilium, quia velut auri fulgorem in 
candore divinitatem habet in nomine. Et pulchre in lilio 
prius se candor exterior paulatim aperit, et sic demum aurei 
coloris, quz latebat intus, gratia patescit. Quia natus in 
mundo Dominus, prius homo sublimis, his qui in eum vere 
credebant; at tempore procedente, Deus esse verus innotuit. 
Sed et omnes electi per suscepta humanitatis ejus sacramenta 
ad contemplationem tendunt divine claritatis. Cum ergo 
fatigata ecclesia adversis, dixisset Domino, Ecce tu pulcher 
es, dilecte mi et decorus, lectulus noster floribus, et cetera 
quz sequuntur; desiderans nimirum in serenitate temporum 
contemplandz eidem pulchritudini ac decori operam dare, et 
ei flores vel bonorum operum vel animarum procreare fide- 
lium, respondit ipse, Ego flos campi, et lilium convallium. 
Sicut lilium inter spinas, sic amica mea inter filias, ac si 
aperte dicat, Recordare, quod ipse qui de virgine nasci potui, 
qui Deus sum ante secula, homo in fine seculorum, humiliter 
in mundo apparui; humilibus me socium, ac pauperibus 
spiritu semper exhibul, humilitatis gressibus ad mortem per- 
venit: vero in hoc seculo quietis securitatem querere desiste. 
Quin potius sicut lium inter spinas, candidior molliorque 
nitesce; si aculeis etiam domesticorum afflicta, veritatem tui 
decoris gratius ostende. Laudata autem a Domino ecclesia, 

quod inter spicula perfidorum, fidei sux castitatem incor- 
ruptam servaverit, atque inter horrores pravorum ipsa glorio- 
sior effulserit ; reciproco statim responso majore illum laude 
attollit, et quod inter fidelia facta bonorum singulariter sanctus 
emineat, narrat. 

Sicut malum inter ligna sylvarum, &c.] Hoc est autem 
quod Psalmista loquitur: Quoniam quis in nubibus xqua- 
bitur Domino? aut quis similis erit Deo in filiis Dei? Sicut 
ergo malum, quod et visu et odore et gustu gratum est, lignis 
solet antecellere sylvestribus; sic homo Deus omnibus, qui 
puri homines sunt, sanctis jure precellit ; meritumque eorum, 
qui per gratiam filii Dei sunt, potentia ejus, qui per naturam 
est filius, transcendit. Hinc etenim dicit Joannes, Et vidi- 
mus gloriam ejus, gloriam quasi unigeniti a Patre, plenum 
gratiz et veritatis. Hinc apostolus Paulus, Et Moses quidem 
fidelis erat in tota domo illius tanquam famulus, in testi- 
monium eorum que dicenda erant; Christus vero tanquam 
filius in domo sua. Nitescat ergo cedrus; cypressus se in 
altitudinem tollat; catera sylvarum ligna decoris, odoris, et 
virtutis suz miracula pandant. Prestat omnibus malum, 
quod preter odoris aspectusque sui suavitatem, vim quoque 
In se vescendi continet. Fulgeant justi suis quique virtuti- 
bus; antecellit cunctis qui de virgine natus, vitz nobis per- 
petuz subsidia ministrat. Unde bene subditur, 

Sub umbra illius quem desiderabam, sedi; &c.| Ac si aperte 
dicatur, Idcirco dilectum meum omnibus preferendum esse 
decerno, quia in sola protectione pietatis ejus, cujus desiderio 
semper ardebam, refrigerium me ab ezstu tribulationum in- 
venisse conspicio; quia suavissimum donorum ejus fructum 
sentio, quo me perpetuo reficiendam esse confido. Desidera- 
bat autem ecclesia sancta, sub umbra auctoris aliquantulum 
respirare, cum se sole nimio persecutionum fuscatam esse 
querebatur, eo quod filii matris suz pugnarent contra se; 
cum auxilium presentiz ejus implorans, anxia clamabat, 
Indica mihi, quem diligit anima mea, ubi pascas, ubi cubes in 
meridie. Cum non solum pressurarum tedio fatigata, sed 
recordatione pulchritudinis ac decoris ejus illecta dicebat: 
Lectulus noster floridus. Cujus desiderio se compotem esse 
factam demonstravit, cum ait: Sub umbra ilius, quem desi- 

derabam, sedi, et fructus ejus dulcis gutturi meo. Et notan- 
dum, quod supra tigna domorum suarum cedrina, et laquearia 
esse cypressina predicabat; nec tamen horum sibi protec- 
tionem sufficere, neque eorum se contemplanda sublimitate 
et pulchritudine contentam esse memorabat: sed solam vite 
arborem, in cujus umbra quiesceret, cujus fructu, quod refi- 
ceretur, sedula querebat. Quia etsi sancti quique sublimia 
nobis virtutum suarum exempla proponere possunt, si vite 
ceelestis iter praedicando demonstrare, si intercessionis suze 
apud Dominum suffragia ferre; nemini tamen eorum, sed 
soli dilecto Salvatori nostro dicere debemus, Filii autem homi- 
num sub protectione alarum tuarum sperabunt; inebria- 
buntur ab ubertate domus tuz. Unde merito dictum est, 
quia sicut malum inter ligna sylvarum, sic dilectus meus 
inter filios. Jure enim omnibus fils Dei Filius preefertur 
unicus; qui nos sicut arbor umbrosa ab estu mundi per- 
sequentis protegit, sicut malum immarcessibile ceelesti suavi- 
tate reficit. Cujus refectio quantz dulcedinis, quantz sit 
virtutis, subsequenter ostenditur, cum dicitur : 

Introduxit me rex in cellam vinariam, &c.] Mox, inquit, ut 
dulcedinem gratis ejus guttur mei cordis attigit, ita me re- 
creatam spiritu, et ab infimarum rerum oblectatione in su- 
perna desideria translatam esse sentio; ac si in cellam 
vinariam introducta, novo sim meri odore, simul et poculo 
refecta. Unde merito, qui talia bona dedit, inextinguibili in 
se redamandum caritate convertit. Typici autem, quia vini 
vocabulo Sancti Spiritus solet gratia designari; Domino 
attestante, cum dicit, Quia vinum novum in utres novos mit- 
tendum est, id est, mundis cordibus fervor est donorum 
spiritualium infundendus. Cella vinaria ecclesia debet intel- 
ligi, in cujus unitate solummodo Spiritus Sanctus dari solet, 
et accipi. Introduxit ergo dilectus amicam suam in cellam 
vinariam, quia Dominus ecclesiam de toto orbe collectam, in 
unam sibi domum fabricavit, quam sui Spiritus charismate 
consecravit. Que videlicet fabrica, quia in caritatis maxime 
fundamento, ipso operante consistit; recte, postquam se in 
cellam vinariam introductam dixit, addidit, Ordinavit in cari- 
tatem. Ordinavit autem in me caritatem, dixit, id est, ordi- 
natam me caritatem habere propitius donavit, ut videlicet 

quisque diligeret Dominum Deum suum toto corde suo, tota 
anima sua, tota virtute; diligeret proximum tanquam seipsum, 
sed et inimicum diligendo toleraret. Hujus ordinem caritatis 
servare, aut nescit, aut negligit ille, de quo ipse caritatis 
ordinator ac largitor ait, Qui amat patrem aut matrem plus 
quam me, non est me dignus, et cztera. Quamvis ordinatio 
caritatis etiam pro confirmatione posita recte possit intelligi, 
quia que temere locantur, infirma sunt; que autem ordinate, 
firmiter manent, ut ordinasse Dominus in ecclesia caritatem 
apte dicatur, quam congruis profectibus in cordibus fidelium 
suorum solidare dignoscitur. Potest autem sic accipi quod 
dicitur, Ordinavit in me caritatem; quasi diceretur, Ordi- 
nata me ipse caritate dilexit, id est, omnia quidem membra 
mea, hoc est, omnes electos pia sibi caritate copulavit; sed 
eminentiora quzeque ampliori, ut decet, affectu complectitur, 
cum dicitur, Cum enim dilexisset suos, qui in mundo erant, 
in finem dilexit eos. Omnes ergo dilexit. Et tamen indul- 
gentior in quendam amor intimatur, cum dicitur, Discipulus 
ille, quem diligebat Jesus. In ecclesia pro distinctione meri- 
torum, alios aliis amplius diligit. Item, Ordinavit.in me 
caritatem: Prior me ipse dilexit, ac diligendo me, ut eum 
redamare nossem, donavit, hinc enim dicit, Non vos me ele- 
gistis, sed ego elegi vos. Hinc et apostolus Joannes, Hec 
est, inquit, caritas, non quasi nos dilexerimus Deum, sed 
quoniam ipse dilexit nos, et misit Filium suum propitiationem 
pro peccatis nostris. Item, Ordinavit Dominus in ecclesia 
caritatem, quia caritatem ipsam, qua eam ante secula elegit, 
quibusdam profectuum gradibus per temporum incrementa 
monstravit, apostolo enim teste, Commendavit Deus suam 
caritatem in nobis; quia cum adhuc peccatores essemus, 
Christus pro impiis mortuus est. Ac proficiente ejusdem 
caritatis ostensione, dicit Joannes, Videte qualem caritatem 
dedit nobis Pater, ut filii Dei nominemur, et simus. Rursum 
de perfecta eadem caritate, et qua major esse nulla potest, 
neque ipsa unquam minui potest, dicit ipse Dominus: Qui 
autem diligit me, diligetur a Patre meo, et ego diligam eum, 
et reliqua, Cum enim verbo presentis temporis diceret, Qui 
autem diligit me, quod nullatenus facere potest, nisi is quem 
ipse diligendo prevenit, et ad se diligendum sui gratia Spi- 

ritus accendit; quid est, quod futuri temporis verbo mox 
subdidit: Diligetur a Patre meo, et ego diligam eum, et 
manifestabo ei meipsum? nisi quia is, qui interim adhuc 
diligitur a Deo, ut credendo possit diligere, tunc utique a 
Deo diligetur, ut eum videndo amplius diligat ; et manifestata 
ipsius facie, tanto verius eum tota virtute diligat, quanto nil 
ab inferioribus, quo ab hac dilectione przepediatur, tolerat. 
Ordinat ergo Dominus in ecclesia caritatem, qua eam vel 
ipse diligit, vel ad suum amorem, ac proximi rite tenendum, 
inflammat. Quantum vero ipsa caritas mentem, quam per- 
fecte absorbuerit, ab infirmarum rerum amore sustollat, 
sequente versu edocet, cum dicit : 

Fulcite me floribus, stipate me malis, &c.| Languet namque 
amore anima, que ordinatam in se sui auctoris carntatem 
veraciter degustat; quia cum ad petendam se eternitatis 
lucem accendit, ab hoc nimirum temporalitatis amore las- 
sescit ; ut tanto frigescat ab studio labentis seculi, quanto 
surgit ardentior ad contemplandum gaudia perennis regni. 
Sed videamus, anima, que tali flagrat amore, quem quzrat 
stratum, in quo fessa recumbat. Fulcite me, inquit, floribus, 
stipate me malis. In floribus tenera adhuc virtutum pri- 
mordia, in malis perfectio signatur. Obsecrat ergo amore 
languens anima, filias Hierusalem, id est, eas animas, que se 
in coelesti desiderio preecesserunt, ut sua ccepta bonis juvent 
exemplis, et quali vel initio, vel cursu, vel termino viam vir- 
tutum peregerint, ad memoriam sibi crebrius revocent ; qua- 
tenus harum intuitu velut odore quodam florum, malorumque 
gratissimo, mollius se ac dulcius in sui Conditoris affectu 
reclinent. Quod et de his, que pre oculis habemus, sancto- 
rum operibus, et de illis, que de scripturarum quasi pratis ac 
nemoribus colligimus, patrum pracedentium factis, sive dictis 
zeque valet intelligi. 

Leva ejus sub capite meo, &c.] In leva Christi, temporalia 
ejus dona; in dextera, perpetuz vite beatitudo significatur. 
Unde alias de ipso, qui est Dei virtus, et Dei sapientia, 
scriptum est, Longitudo dierum in dextera ejus; in sinistra 
autem, divitize et gloria. Ostendit ergo sancta ecclesia, 
ostendit anima dilectioni sui Redemptoris perfecte intenta, 
qualis esse possit quies in hac vita, quam tantopere queerebat, 

qualiter in lectulo illo virtutibus florido cum suo dilecto 
in hujus exilio peregrinationis recubare desideret. Leva, 
inquit, ejus sub capite meo, et dextera illius amplexabitur me. 
Caput autem suum, principale mentis appellat. Et laevam 
suam sponse capiti dilectus illius supponit, cum corda fide- 
lium Dominus in hac adhuc vita commorantium sue cognitio- 
nis scientia confirmat, cum sacramentorum suorum partici-' 
patione sublevat, cum pignus eis sui spiritus tribuit, cum 
scripturarum sanctarum solatia suggerit. Dextera autem ejus 
amplexabitur eam, cum etiam post hanc vitam, ccelestis ei 
vitze regnum perenne promittit. Et bene leva caput sustinere, 
dextera illam dicitur amplexari ; quia temporalia quidem 
munera ad subsidium peregrinationis hujus accipimus, cceles- 
tia vero premia sine fine videbimus. Recte autem sponsa, 
que supra languens amore, fulciri floribus stipari quzerebat 
malis, nunc manum dilecti sub capite se habere testatur; quia 
etsi virtutum floribus amator quisque sui Conditoris gaudet, si 
proximorum profectibus, cum quibus ipse ad videndam ejus 
faciem perveniat, delectatur ; si antiquorum sanctorum exem- 
pla, quibus ad diligendum, vel Deum, vel proximum ardentius 
excitetur, meminisse dulce habet; unica tamen est spes 
veraciter quiescere cupientium, Auctoris sui manu sustentari. 
Et quidem primo leva, ut per hanc ad amplexum dextre 
mereantur pertingere. Neque enim dextera illius quemquam 
amplexabitur, nisi quem prius leva ejus fovendum susceperit : 
id est, nemo claritatem illius sublimiter in futuro videbit, qui 
non in presenti ad suscipienda humilitatis ejus mysteria 
fideliter reclinavit. Annon Paulus, qui ministrum se sponsz 
hujus fidelissimum esse docebat, dicens, Despondi enim vos 
uni viro virginem castam exhibere Christo, levam sponsi 
capiti ejus supponere curabat, ut ad amplexum dexterz per- 
duceret? ait enim, Nihil judicavi me scire inter vos, nisi 
Jesum Christum, et hunc crucifixum. Rursum namque ean- 
dem ad amplexum dexterz ejus tendere hortatur, cum ait: 
Que sursum sunt, querite, ubi Christus est in dextera Dei 
sedens. Et cum Christus apparuerit vita vestra, tunc et vos 
apparebitis cum illo in gloria. Lzva ergo ejus, inquit, sub 
capite meo, et dextera illius amplexabitur me. Ac si aperte 
dicat, Temporalia quidem me Domini et Salvatoris mei bene- 

ficia, quo a mundi cupiditatibus, vel perturbationibus ali- 
quantulum quiescere queam, adjuvent; at me ezternorum 
promissio, quibus perpetuo remunerer, amplius delectat. 
Quam vero amabilis sit ipsi Domino talis sponsz suz, id est, 
ecclesiz, vel animz cujuscumque elect pausatio, sequent 
ejus responsione designatur, cum dicitur : 

Cap. vit. Adjuro vos, filie Hierusalem, per capreas cervosque 
camporum, &c.| Filias Hierusalem, dicit animas, patriz su- 
pernz desiderio flagrantes. Quas adjurat sponsus, ne susci- 
tent sponsam in suo amore quiescentem; neque ab hominum 
conturbatione feliciter sopitam inquietari presumant. Qui 
enim electi cujuslibet mentem, vel in orationibus devotis, 
Deo loquentem, vel in sacris lectionibus divina mandata sive 
pro missa meditantem importunus impedierit, sponsam utique 
Christi de sopore beato, priusquam ipsa velit, excitat. Vult 
enim ipsa felicissimo hoc sopore refecta evigilare, quia tem- 
pore congruo divinis se mancipare novit obsequiis, ac rursum 
tempore competenti ad curanda fragilitatis humane necessaria 
reverti. Qui ergo fideles quosque ccelestibus studiis intentos 
impedire non metuit, suis profecto virtutibus, quibus se 
pollere credebat, damnum facit. Unde bene sponsus filias 
Hierusalem per capreas cervosque camporum, ne hoc faciant, 
adjurat. Per capreas namque et cervos, munda videlicet | 
animalia, venenorum inimica, virtutum opera spiritualium 
figurantur; quz quantum munditia preeminent, tantum viru- 
lentas hostis antiqui machinas contemnere, immo disperdere 
atque evacuare consuerunt. Et pulchre capreas cervosque 
dicens, addidit, Camporum; ut patienter simplicitatem pura- 
rum mentium, ac fide sincera florentium, in quibus virtutes 
oriantur ac nutriantur, exprimeret. Itaque adjurat filias 
Hierusalem sponsus per capreas cervosque camporum, ne 
suscitent neque evigilare faciant dilectam, quoadusque ipsa 
velit. Ac si patenter dicat, Contestor fideles omnes, et per 
suas quemque virtutes, quas puro corde nutrire desiderant, 
adjuro, ne pia fratrum studia contemnant, ne passim teme- 
rando preepediant ; sed sic quisque de proximorum profectu 
quasi de suo gaudeat, sic fratribus damna lucri spiritualis, 
quomodo sibimet ipsi pertimescat inferre. Quia nimirum 
suas ipse virtutes minuit, qui virtutibus proximi parcere ; 

immo has in quantum valet, adjuvare contemnit. Quod ad- 
juramentum sponsi libentissime sponsa suscipiens, continuo 
respondit : 

Vox dilecti mei.) Subauditur, hec est quam audivi ad- 
jurantem filias Hierusalem, ne me in ejus complexu quies- 
centem, priusquam ipsa velim suscitarent. Multum enim 
necesse est letetur anima Deo plena, cum eam inter adversa 
seculi vocem ejus consolatoriam, vel per donum occultz 
inspirationis, vel per meditationem auditumve sacrarum lite- 
rarum percepisse contingerit. Nam etsi necdum faciem dilecti 
nostri licet intueri, jam multum nobis est prestitum, in eo 
quod scripturis sanctis interim eloquiorum ejus, dulcedine 
reficimur. Multum prestatur eis quibus altion dono con- 
ceditur, ut sublevato ad ccelestia pure mentis intuitu, non- 
nullam futurz vite suavitatem etiam in presenti pregustent. 
Unde bene, postquam letabunda dixit sponsa, Vox dilecti 
mei; mox eundem dilectum etiam videre desderans, sed nec- 
dum valens, adjecit, 

Ecce iste venit saliens in monitibus, &c.| Montes quippe et 
colles, eos vocat, qui generalem sancte ecclesiz conversa- 
tionem, quasi floridam camporum planitiem, singulari mentis 
puritate transcendunt; et quanto se ab infimorum cupiditate 
leviores reddunt, tanto capaciores contemplationi supernorum 
efficiunt. De qualibus Esaias, cum adventum in carne Me- 
diatoris Dei et hominum describeret, ait: Et erit in novissi- 
mis diebus preparatus mons domus Domini, in vertice mon- 
tium, et elevabitur super colles. Recte etenim ille mons in 
vertice montium, et: super colles elevatur, id est, excelsis 
hominibus esse excelsior memoratur; quia in novissimis qui- 
dem diebus, homo inter homines apparuit; sed Deus cum 
Patre, ante secula extitit. In his autem montibus adveniens, 
saltus dare dilectus, hos transilire colles perhibetur; quia 
corda sublimium Dominus crebra suz visitationis gratia solet 
illustrare. Et pulchre non manere in his collibus, sed salire, 
vel eosdem transilire dicitur; quia dulcedo contemplationis 
interne, quantum alta propter agnitionem rerum ceelestium, 
tantum est brevis et rara, propter gravedinem mentium, carnis 
adhuc mole detentarum. Corpus enim quod corrumpitur, 
aggravat animam, et deprimit terrena inhabitatio sensum 

multa cogitantem. Neque huic sententiz contrarium debet 
existimari, quod et ipse dilectus in evangelio, suze sponsz 
pollicetur, dicens: Ecce ego vobiscum sum omnibus diebus, 
usque ad consummationem seculi. Et rursum, Si quis diligit 
me, sermonem meum servabit; et Pater meus diliget eum, et 
ad eum veniemus, et mansionem apud eum faciemus. Manet 
namque semper per fidem et dilectionem suam, perque 
auxilium gratiz suze cum omnibus sanctis. Sed excellentius 
ad horam paucis sublimioribus, quibus vult, et quando vult, 
apparet. Paucorum namque, et eorum qui pre altitudine 
cordis, montibus comparantur et collibus est dicere, Sive 
etiam mente excedimus, Deo; sive sobrii sumus, vobis. 
Cunctis autem fidelibus dicitur, Quia quicunque confessus 
fuerit, quoniam Jesus est Filius Dei, Deus in eo manet, et 
ipse in Deo. Totius ecclesize est fideli corde audire, quia 
Deus caritas est; et qui manet in caritate, in Deo manet, 
et Deus in eo. Perfectorum solummodo est dicere, Non enim 
indoctas fabulas secuti, notam fecimus vobis Domini nostri 
Jesu Christi virtutem, sed speculatores facti illius magnitu- 
dinis. De qua speculatione evidens subinfertur exemplum, 
cum dicitur, 

Similis est dilectus meus capree, &c.| Et quidem omnes qui 
naturas harum animantium bene norunt explorare, multa in 
his inveniunt, que dilecto ecclesiz, id est, Domino Salvator 
aptissime conveniunt. Sed hoc in loco specialiter illud in- 
tuendum, quod in altis montium habitare, ac saltus dare 
velocissimos gaudent; propter quod et rarius videri a nobis 
quam boves solent aut asini, aliave hujusmodi animantia; 
quibus simul mansuefactis, quotiens libet, utimur. Quod 
altitudini supernz contemplationis multum decenter aptatur ; 
quz non in arbitrio hominis speculantis, sed in gratia est Dei, 
quando vult apparentis. Credo Esaias, mons videlicet exi- 
mius, non quando ipse elegit, sed quando Dominus voluit, 
vidit ipsum sedentem super solium excelsum et elevatum; 
vidit et agmina ccelestia, laudes ei debitas concinentia. Paulus 
etiam ipse mons, terrena despiciens multum, ac vertice sidera 
tangens, non quando disposuit ipse, sed quando Deo placuit, 
raptus est in paradisum, et raptus est in tertium cclum, 
audivitque arcana verba, que non licebat homini loqui. Con- 

gruit sane humilitati simul et veritati assumptz humanitatis, 
quod Dominus non cervo, sed capree hinnuloque cervorum, 
minoribus videlicet animantibus assimilatur, qui inter homines 
non solum homo, sed et humilis homo apparuit. Hinnulus 
cervorum factus est, quia veram de carne patrum prace- 
dentium carnis materiam suscepit; factus est enim ex semine 
David secundum carnem. Et ipse David, Sicut cervus desi- 
derat ad fontes aquarum, ita desiderat anima mea ad te, Deus. 
Et iterum: Qui perfecit pedes meos tanquam cervi. Sed et 
de cxteris cervis, suze nimirum vite consortibus ait, Vox 
Domini preparantis cervos, ipse etenim praeparat cervos, cum 
fidelibus virtutum dona ministrat ; quia ut cursum sua men- 
tis ad altiora dirigant, ut incessanter fontem vite sitiant, ut 
ancues heretici sermonis de abditis fraudium suo spiritual 
odoratum educant ac poterant, ut verbum vite ruminent, ut 
In rectis actionum suarum gressibus modum salutiferee dis- 
cretionis teneant, non hoc eorum potestatis, sed est divine 
largitionis. Vox ergo Domini przparat cervos, quia ejus 
gratia in arce virtutum collocat sanctos. Ex quibus videlicet 
cervis natus est hinnulus jure sponse dilectus, id est, ecclesiz 
vel anime cuique fideli; quia ex patribus Christus secundum 
carnem, qui est super omnia Deus benedictus in secula. Et 
quoniam his versiculis speculative vite sublimitas expressa 
est, restat ergo active, que omni ecclesiz communis est, per- 
fectionem ostendi. Sequitur, 

En ipse stat post parietem nostrum, &c.] Nunc etenim 
dilectus in vicinia manet sponse, nunc excelsis saliens paret 
montibus; quia idem ipse Dominus ac Salvator noster, et 
perfectioribus se ad tempus, cum voluerit, tametsi per specu- 
lum et in xnigmate videndum prebet, et omnibus semper 
electis invisibilem presentiz suze gratiam exhibet. De cujus 
exhibitione przsentiz bene nunc dicitur, En ipse stat post 
parietem nostrum ; quia nimirum ita apud nos manet, immo 
in nobis manet, ut videri non possit a nobis, Joanne attes- 
tante, qui ait: Deum nemo vidit unquam. Si diligamus in- 
vicem, Deus in nobis manet, et caritas in nobis perfecta est. 
Paries autem, qui ab ejus aspectu nos secludit, ipsa est mor- 
talitatis nostrze conditio, quam peccando meruimus, qui in 
parente primo ita conditi sumus, ut si nunquam peccato con- 

sentiremus, hoc omnes electi lumen divine contemplationis 
semper indefessi, et sine ullo labore cerneremus; ad quod 
nunc intuendum perfectiores perpauci, maximo cum labore 
purificante sua corda fide pertingunt. Sed in hoc pariete 
misericordia divina fenestras et cancellos, unde nos prospice- 
ret, fecit; quia mentibus nostris quamlibet hujus seculi czci- 
tate gravatis, gratiam suz cognitionis aperuit, et crebra nos 
occultz suz inspirationis luce reficit. Cujus prospectu inspi- 
rationis, quia hoc maxime pius Conditor agit, ut nos a dilec- 
tione temporalium ad promerenda superne pacis gaudia pro- 
vocet, recte subjungitur : 

En, dilectus meus loquitur mihi, Surge, &c.] Omnia tempus 
habent, et suis spatiis transeunt universa sub colo. Habet 
ergo et sponsa Christi, ecclesia videlicet, vel anima quaeque 
electa, tempus quiescendi; habet item tempus surgendi ad 
laborem. Denique ut supra adjurabat filias Hierusalem, ne 
suscitarent, neque evigilare facerent eam, donec ipsa velit. 
Et nunc mutata voce surgere eam jubet ipse, atque ad se 
properanter venire; nec jam ad eam in lectulo quamlibet 
celestibus studiis florido intrare consentit; sed ipsa potius 
secum, ut sequentia cantici docent, ad excolendas vineas, 
bestiasque nocentes ex his propellendas precipit exire; ad- 
dens ad provocandum, inflammandumque ejus studium, quod 
transactis auris brumalibus, jam verna temperies industriam 
laborantis adjuvet, sed et vernalium adventus atque cantus 
avium, ruralia magis loca quam aulica reddat jocunda, pro- 
ventus etiam florum spem fructus futuri polliceatur agricolis. 
Sed quia de superficie literee pauca perstrinximus, jam nunc 
ad exinterandos allegoriz sensus stylum vertamus. Dhictum 
est supra, sub figura capree hinnulique cervorum, quomodo 
Dominus sublimium contemplationi interna ccelestium revelat 
arcanorum. Dictum sub figura ipsius, Post parietem nos- 
trum stantis, ac per fenestras cancellosque prospicientis, 
qualiter omnem ecclesiam, quamvis adhuc invisibilis, crebro 
salutiferee compunctionis respectu illustret. Restat nunc inti- 
mari, quomodo eandem, sive ad officium preedicationis seu ad 
exercitium bone incitet operationis. Surge, inquit, propera, 
amica mea, columba mea, formosa mea, et veni. Surge de 
stratu illo multum tibi amabili, in quo tuimet curam agere in 

psalmis et orationibus, czxterisque vite studiis delectaris. 
Propera, et veni ad impendendam etiam proximis curam 
salutis, per studium sedulz przdicationis. Quasi enim tot 
passibus ad vocantem nos Dominum properamus, quot pro 
ejus causa, virtutum opera patramus. 

Jam enim hyems transiit, &c.| Hoc est quod apostolus ait : 
Nox precessit, dies autem appropinquavit. Abjiciamus ergo 
opera tenebrarum, et induamus nos arma lucis. Sicut enim 
tenebras noctis, sic etiam recte per austeritatem hyemis et 
imbrium, tempestas exprimitur infidelitatis, que totum orbem 
usque ad tempus regebat Dominicz incarnationis. At ubi 
Sol Justitiz mundo illuxit, abscedente mox ac depulsa prisca 
brumalis infidelitatis perfidia, flores apparuerunt in terra; 
quia initia jam nascentis ecclesiz in sanctorum fideli ac pia 
devotione claruerunt. 

Tempus putationis advenit.| Ilius videlicet, cujus in evange- 
lio meminit Dominus; quicum se vitem veram, et Patrem suum 
dixisset esse agricolam, addidit confestim atque ait, Omnem 
palmitem in me non ferentem fructum, tollet eum; et omnem 
qui fert fructum, purgabit eum, ut fructus plus afferat. Potest 
officium putationis recte etiam juxta illud intelligi, quod apo- 
stolus ait, Exspoliantes vos veterem hominem cum actibus 
suis, induite novum. Quod exponens ipse alibi dicit, Propter 
quod deponentes omne mendacium, loquimini veritatem, unus- 
quisque cum proximo suo. Et rursum: Qui furabatur, jam 
non furetur; magis autem laboret operando manibus suis, 
quod bonum est. 

Vox turturis audita est in terra nostra.| Vox predicatoris 
audita est in terra, que nostra jam ccepit esse, dum fide 
verbum recepit. De qua et in Psalmo prime sabbati, id est 
Dominicz resurrectionis, quz prima sabbati facta est, dicitur ; 
Domini est terra, et plenitudo ejus. Vox enim turturis, quz 
suo sonitu abscessum hyemis et veris solet signare adventum, 
convenit eis qui dicere norunt: Quia tenebre transierunt, et 
lumen verum jam lucet. Vox turturis, que humiliter reso- 
nans gemitum pro cantu exprimit, congruit eis qui sui inco- 
latus et promissz sibi patria memores, dicere consuerunt: 
Sed et nos ipsi primitias Spiritus habentes, et ipsi intra nos 
gemimus, adoptionem filiorum expectantes, et redemptionem 

corporis nostri. Qui et auditoribus suis clamant, Miser 
estote, et lugete ; risus vester in luctum convertatur, et gau- 
dium in merorem. Avis ipsa que pudicitiz amatrix est, et 
semper in jugis montium, atque in arborum verticibus com- 
moratur, vitam imitatur eorum qui sibi suisque protestantur, 
Quia bonum est homini mulierem non tangere, et, Nostra 
conversatio in ceelis est. Nam et quod tecta hominum et 
conversationem fugere, magisque in sylvis ac solitudinibus 
degere solet, typum pratendit eorum, qui corpore licet in 
mundo positi, ceterum mente separantur a mundo, et superna 
potius videre desiderant. 

Ficus protulit grossos suos.| Grossos vocant primitivas et 
immaturas ficus atque inhabiles esui; que etiam si concussze 
fuerint, levi tactu decidunt. Et ficus sonante turture protulit 
grossos suos, cum predicantibus in Judza apostolis syna- 
gora protulit multos, qui zelum Dei haberent, sed non secun- 
dum scientiam ; qui magis imperfectam adhuc, et velut imma- 

spiritualis in ea dulcedinem suscipere vellent. Apponius 
hunc versiculum ita exponit, quod ficus protulerit grossos 
suos, cum synagoga procreavit apostolos, qui de ea generati 
dulcissimum cibum doctrine credentibus ministrarent. Et 
quoniam proferente synagoga vel apostolos, qui evangelium 
predicarent, vel eos qui evangelio legis adhuc czerimonias 
preeferre contenderent, nihilominus tunc totius orbis fides, 
salusque secuta est, recte subjungitur: 

Vinee florentes dederunt odorem.| Per floritionem namque 
vinearum, initia multiplicantium ecclesiarum de ea, que in 
Hierosolymis primo plantata, per odorem diffusa longe late- 
que harum fama expressa est. Quid enim gratius florentis 
odore vitis? Siquidem de flore earum succus expressus, 
poculi genus conficit, et saluti ac voluptati accommodum. 
Cui comparandum bone operationis rumorem, quis non facile 
videat? Exemplum ergo vinearum, quibus nascitur vinum, 
quod lzetificat cor hominis, et ecclesiis fidelium generaliter, et 
quibusque electis specialiter congruit, qui sibi ipsi letitiam 
spiritualem, jocunditatemque fructificant. Juxta illud apo- 
stoli: Gloria nostra hec est, testimonium conscientiz nostrz. 
Et sicut Psalmista, Omnis, inquit, gloria ejus filie regum ab 

intus. Sanctus Hieronymus hos versiculos ita exponit, vox 

- turturis audita est in terra nostra. Turtur avis pudicissima, 
semperque habitans in sublimibus, typus est Salvatoris. Et 
paulo post, Statimque turtur dicit ad turturem: Ficus pro- 
tulit grossos suos, id est, veteris legis precepta ceciderunt, 
et de evangelio vites florentes dederunt odorem suum. 


LIBER TERTIUS. 


Surge, amica mea, sponsa mea, et veni, &c.] Si juxta exposi- 
tionem apostoli, Petra erat Christus; qua sunt foramina 
petrze, nisi vulnera que pro nostra salute suscepit Christus ? 
in quibus profecto foraminibus columba residet, ac nidificat ; 
vel cum anima quaque mitis, vel ecclesia omnis, in passione 
Dominica spem suz salutis unicam ponit, cum in sacramento 
mortis ejus, et sese ab insidiis hostis antiqui, quasi a raptu 
accipitris tutari confidit, et in eodem ei sobolem spiritualem, 
sive filiorum sive virtutum, procreare satagit. Unde bene 
Hieremias sub specie Moab, hereticos ad unitatem eccle- 
siastice fidei provocans ait, Relinquite civitates, et habitate in 
petra, habitatores Moab. Estote quasi columba nidificans in 
summo ore foraminis. Maceria autem, que ad vinearum 
munitionem solet de lapidibus componi, (unde in Esaiz can- 
tico dicitur, Vinea facta est dilecto in cornu in loco uberi, et 
maceria eam circumdedit,) custodiam significat virtutum coe- 
lestium, qua Dominus ecclesiam, vineam videlicet suam, cir- 
cumdat, ne immundorum spirituum tanquam animantium 
improborum possit irruptione vastari. Hine etenim Psal- 
mista, Immittet, inquit, angelus Domini in circuitu timen- 
tium eum, et eripiet eos. Et apostolus de angelis loquens, 
Nonne omnes sunt administratorii spiritus, in ministerium 
missi propter eos qui hereditatem capiunt salutis? In hac 
ergo maceria refugium sibi sponsa et amica Christi, quasi 
columba cavernam invenit, dum sancta ecclesia per auxilium 
se angelicum a diaboli fraudibus defendendam esse didicit. 
Hortatur itaque Dominus eandem ecclesiam, hortatur quam- 
que animam sibi devotam, ad exercitium pii ac fructiferi 
laboris; ac dicit, Surge, propera, amica mea, formosa mea, et 

veni. Jam enim hyems transiit, et cetera, usque dum ait, 
Surge, amica mea, sponsa mea, et veni; columba mea in 
foraminibus petra, in caverna maceriz. Ac si aperte dicat, 
Postquam tempestas vitz gentilis superna pietate remota est, 
postquam flores salutifergze conversationis Jam emersere in 
terra, postquam in modum putandi cceperunt instantibus 
vinee ccelestis agricolis, injusti a justis, a virtutibus vitia, 
discretionis docte falce separari, postquam preco salutis 
mundo jam late insonuit, postquam ipse mundus ad agni- 
tionem veritatis conversus, ac suavissima novee vitz per gentes 
fama aspersa est, obsecro, O animarum fidelum multum 
caterva mihi dilecta, cui amicitize mez dona contuli, quam 
mihi sponse vice conjungere dignatus sum, cul per infu- 
sionem mei Spiritus, columbinz mentis simplicitatem con- 
tribui, pro cujus sanitate ac vita ipse vulnera, mortem sus- 
cepi, cui contra hostes invisibiles supernz protectionis suffra- 
gia largitus sum; obsecro, inquam, que talium es compos 
effecta donorum, ne inerti otio lentescere velis, sed ad indus- 
triam potius, studiumque debiti certaminis pro zterna quiete 
festines accingi. 

Ostende miht faciem tuam, &c.] Quz in abdito secrete 
quietis, quasi columba in foraminibus petre, sive in caverna 
maceriz, delitescere cupis, precor ut in publicum actionis 
procedas, ostendasque ex operibus fidem tuam ; et quid intus 
pulchritudinis habeas, aliis etiam foris in exemplum declares. 
Namque mihi, qui interiora cordis perspicio, tune faciem 
tuam ostendi existimo, cum actionem tuam non habentem 
maculam, aut rugam, aut aliquid hujusmodi, ad utilitatem 
proximorum demonstrare considero. Quamdiu enim quis facit 
uni de minoribus his, mihi facit. Sonet vox tua in auribus 
meis; vox videlicet laudis, sive przedicationis, id est, ea quz 
vel me in psalmis et hymnis et canticis spiritualibus laudet, 
vel ad laudem meam, proximorum ora mentesque preedicando 
excitet. Ostendit ergo faciem suam sponsa Domino in his, 
quze in conspectu ejus operatur, ostendit et sonum vocis in 
his, quze coram ipso salubriter dicit. Item considerandum 
intentius quod ait, Ostende mihi faciem tuam. Tuam, inquit, 
non alienam, id est, sanctam et immaculatam. Talem nam- 
que eam feci, mundans lavacro aque in verbo; talem Sancti 

Spiritus unctione perfeci, signans super te lumen vultus mei. 
Sonet vox tua in auribus meis, non extranea, id est, ea quam 
te in die desponsionis tue habere docui, qua tu pollicita es 
mihi tuum servare pudorem. Item ostende mihi faciem tuam 
sonet vox tua in auribus meis; id est, Mihi non aliis faciem 
tuam ostende. Meis auribus, non aliorum vocem dare me- 
mento; id est, mez gratia dilectionis, non alia qualibet, et 
bona opera facere, et verba dicere sancta curato. Quicunque 
enim bona sua facta sive dicta humanis favoribus impendit, 
hic vel suz faciei pulchritudinem, vel dulcedinem vocis, exter- 
nis potius quam Conditori ostendit. Sed et juxta literam, 
foeminz, quod ad deceptionem stultorum ipsam corporis sui 
faciem exornare, sermonesque suos super oleum mollire sata- 
gunt, prevaricatrices hujus Dominice preceptionis existunt, 
Idcoque eximia illa laude indignz permanent, qua suam spon- 
sam glorificans Dominus adjungit, 

Quia vox tua dulcis, &c.] Ullins namque anime Domino 
dulcis est vox, cui dulce est, vel verba Domini proximis 
annuntiare vel ipsi Domino laudes resonare novit cum pro- 
pheta, Quam dulcia faucibus meis eloquia tua, super mel et 
favum orimeo! Illa facies Domino decora videtur, que se ad 
videndam ipsius faciem dignam exhibere satagit; quz ei 
intimo ex corde dicere consuevit, Quesivi vultum tuum, Do- 
mine; vultum tuum requiram; ne avertas faciem tuam a me, 
Hzc autem non sufficit nobis nostre cura munditiz, si non 
etiam errantes, in quantum possumus, corrigere, 8i non infir- 
miores quosque ab eorum insidiis defendere curemus. Unde 
subjungitur, 

Capite nobis vulpes pusillas, &c.| ‘Vulpes quippe, que de- 
moliuntur vineas, heretici sunt et schismatici, qui prave 
dente doctrine vineas Christi florentes, id est, rudes fidelium 
mentes, quantum lacerare soleant, utinam nesciremus? Pre- 
cepit ergo sponse suze Christus, ut cum pedissequis suis, 
quas filia Hierusalem appellare solet, id est, cum preedicatori- 
bus sancta humilitate sublimibus pio labori insistens capiat 
vulpes pusillas, id est, mox incipientes fraudulentorum ver- 
sutias deprehendere ac debellare contendat ; ne majores effectz 
per tempus, tanto difficilius a lesione vinearum ejus spiritua- 
linm depellantur, quanto has diutius jam depascere consue- 

verunt. Et pulchre qui prius numero plurali vincas dixerat, 
rursus numero singulari posuit: Nam vinea nostra floruit. 
Ita etenim multas vineas, unam appellat vineam ; sicut mul- 
tas per orbem ecclesias, unam sibi ecclesiam voluit appel- 
lari. Vineas namque florere dixit, ut late germinantes elec- 
torum plebes ostenderet. Et bene, ubi capiendas vulpes 
admonuit, ibi mox vineam singulari appellatione signavit ; ut 
ob id maxime insequendos ac proterendos doceret hereticos, 
ne fidem ecclesize, quam unam esse oportet, eorum infestatio 
scinderet, atque in partes distraheret. Apte autem vulpium 
natura moribus ac verbis convenit hzreticorum, quia nimirum 
valde fraudulenta sunt animalia, que in fossis vel specubus 
absconduntur; cumque apparuerint, nunquam rectis itineri- 
bus, sed tortuosis anfractibus currunt. Quz quomodo con- 
gruant hereticorum dolis ac fraudibus, facile quisque intel- 
ligit. Nec pratereundum, quod non ait, Capite vobis, cum 
ecclesiz filiis loqueretur, vel vinea vestra floruit; sed, Capite 
nobis vulpes pusillas, nam vinea nostra floruit; ut hinc magis 
omnes, qui possent, ad debellandam, sive corrigendam here- 
ticorum, vel malorum catholicorum nequitiam accenderet, 
quo eos sibi in hoc agendo deservire monstraret, suamque 
esse vineam, quam defenderet ipse, laborum piorum remu- 
nerator ostenderet. Unde merito tali ejus affectui, mox 
amica et sponsa ipsius columbini cordis simplicitate re- 
spondet : 

Cap. 1x. Dilectus meus mihi, et ego illi, &c.} Cujus responsi 
sensus tanto latius patet, quanto brevius videtur esse conclu- 
sus. Potest enim ita recte intelligi, Dilectus meus mihi, et 
ego illi; alterutrum nobis vero ac sincero amore copulemur. 
Potest et ita, Dilectus meus mihi; talia divinz suze exhorta- 
tionis, consolationis, repromissionis verba promiserat, et ego 
uli faciem mez conversationis limpidam, ac vocem mez locu- 
tionis puram semper offeram, et gratiam. Sed et ita, multum 
decenter potest accipi, ut quia multam solent vim habere pro- 
nomina; dicat ecclesia, id est, omnis electorum multitudo, 
Dilectus meus mihi, et non alius aliquis. Et rursum, Dilec- 
tus meus mihi, non alteri cuilibet; subaudis, perpetuam 
dilectionis suz gratiam prestet, fructumque rependat. Et 
ego ili, non alteri cuipiam. Ego illi, non alia qualibet homi- 

num turba, subaudis, integra semper humilitatis atque obe- 
dientize devotione conglutiner. Cunctis autem his sensibus 
convenit apte quod sequitur, 

Qui pascitur inter lilia.} Id est, qui candidissimo et dul- 
cissimo virtutum mearum solet odore ltari, qui renitentium 
per orbem ecclesiarum fructu delectatur suavissimo. Ita 
etenim sancta universalis ecclesia, nunc liliorum pluraliter, 
nunc unius lilii nomine designatur. Sicut enim lilium iter 
spinas, inquit, sic amica mea inter filias. Quomodo et per 
vineas pluraliter, ubi ait: Vinez florentes. Et rursum sin- 
gulariter per vineam, ubi subjecit, Nam vinea nostra floruit ; 
ea ipsa, que non nisi una est, ecclesia, figuratur. Singula- 
riter namque ob id nominatur, quia multitudinis credentium 
est cor et anima una. Et pluraliter rursum aptissime nun- 
cupatur, quia nimirum ipsa unitas cordis et anime fidelis 
non jam in paucis, sed in multitudine credentium continetur. 
Notandum autem, quod et lilia etiam in hoc, quod adustis 
igne membris mederi solent, sanctorum actibus congruunt. 
Qui si forte flamma vitiorum exuri corda proximorum depre- 
hendunt, mox illis subsidium fraternz dilectionis, quo sanen- 
tur, impendunt; et ne illos ardor cupiditatis aut luxurie, 
superbiz vel iracundiz, czterorumve facinorum fervor exce- 
dat, refrigerium eis suz consolationis et exhortationis dili- 
genti cura subministrant. Quidam inter lilia pasci Domi- 
num, inter candidissimos virginum choros interpretantur. 
Et merito, quia et carnis castimonia foris renitent, et intus 
fulgore inviolati cordis eminent. Item pascitur inter lilia 
Dominus, id est inter gratissimas sanctorum virtutes, sive 
catervas, ea ipsa ratione qua et nascitur inter eas. Quia 
enim ipse Mediator Dei et hominum, una natura cum ecclesia 
sua fieri voluit; unde et eadem ecclesia corpus ejus, et ipse 
caput corporis ecclesiz solet nuncupari. Pascitur ipse inter 
lilia, cum fidelium numerus intra ecclesiam, per fontem rege- 
nerationis augetur. Pascitur inter lilia, cum fideles, qui sunt 
utique membra ejus, exemplis priorum fidelium clarissimis 
in supernorum amore proficiunt. Et notandum, quod hic 
pasci dilectus, supra pascere memoratur: dicente sponsa, 
Indica mihi quem dilexit anima mea, ubi pascis, ubi cubes 
in meridie. Pascitur namque in nobis, quia corpus sumus 

illius, et membra de membro. Pascit nos ipse, quia caput 
est nostrum; de quo merito gloriemur omnes, singuli dicen- 
tes, Nunc autem exultavit caput meum super inimicos meos ; 
subaudis, nos quoque postmodum exaltaturus, ac nostrum col- 
lecturus ad caput. Et quoniam hzec Domini pastio, quz in 
sanctorum ejus profectibus agitur, usque ad hujus seculi 
finem pertingit, namque ubi ad ejus visionem pervenerint, 
(quid ultra proficiant, non habebunt,) recte subjungitur: 
Donec aspiret dies, &c.] Id est, donec venturi seculi lux 
oriatur eterna; et umbre vite przsentis, hoc est, ignorantize 
vel erroris, quibus interim etiam nos fideles, qui lucerna verbi 
Dei utimur, plurimum caligamus, inclinentur ut transeant. 
Ut enim illa dies cunctis gentibus desiderata aspirare, id est 
ostendere se coeperit, non jam ultra Dominus inter Jilia, hoc est 
inter sanctorum conventicula pascitur ; quos ipse tunc potius 
eterna sux gloriz visione reficict. Satiabor, inquit, dum 
manifestabitur gloria tua; et, Beati qui nunc esuritis, quia 
saturabimini. Neque hoc quod presentem vitam umbris 
noctis, diei vero comparat futuram, apostolico est sermoni 
contrarium ; quo de hac, quam nunc agimus, vita testatur 
dicens, Nox precessit, dies autem appropinquavit. Nam ut 
breviter dicam, presens hec vita fidelium, qui abjicientes 
opera tenebrarum induuntur arma lucis, in comparatione 
quidem infidelium, qui nil verz lucis noverunt vel amant, 
dies est; in comparatione autem future beatitudinis, ubi lux 
vera sine fine conspicitur, adhuc gravissima nox est. Verum 
quia sancta ecclesia duas in hoc seculo novit spirituales vitas, 
unam videlicet activam, contemplativam aliam; nunc autem 
de hac, nunc de illa, nunc de utraque solet loqui scriptura 
divina. Superius quidem contemplative mentionem faciens, 
ait de Domino, Ecce iste venit saliens in montibus, transiliens 
colles. Similis est dilectus meus capree hinnuloque cervo- 
rum. Ac deinde incipiens de activa, En ipse, inquit, stat 
post parietem nostrum; et cetera, usque dum ait, Capite 
nobis vulpes pusillas, que demoliuntur vineas; nam vinea 
nostra floruit. Quz cuncta bene discussa, ad officium nos 
bonz actionis incitant. Deinde subjecit de utraque pariter, 
Dilectus meus mihi, et ego illi, qui pascitur inter lilia, donec 
aspiret dies, et inclinentur umbrz. In utraque etenim vita 


— 
a eS eee ae ee eC MA OO |=“ 


gee ee eee 


ee ee 


IN CANTICA CANTICORUM, CAP. II. 251 


dilectus inter lilia pascitur; quia Dominus electorum suorum, 
et foris pura operatione, et dulci interius zternorum contem- 
platione delectatur, atque in membris suis ipse reficitur. Et 
hoc usque dum dies verze lucis aspiret, quia tunc videlicet 
nec ullo boni operis labore afficimur; nec per speculum in 
znigmate perfectiores quique raptim et ad momentum cceles- 
tia contemplantur, sed ipsum cceli regem in decore suo tota 
ecclesia in eternum videbit. Cujus visionis, quia gustus omnis, 
quamvis permodicus, sponsam Christi non modicum delectat, 
apte subditur : 

Revertere, similis esto, dilecte mi, caprea, &c.] Quia, inquit, 
me ad excolendas vineas, id est, ad instituendas multiplican- 
dasque plebes fidelium excitasti ac provocasti, qui ab eisdem 
Vineis putidas impugnantium versutias, tanquam vulpeculas, 
abigi jussisti, quia faciem meam tibi ostendi voluisti, cum 
necdum mihi tuam clare intuendam faciem promiseris; sed 
notitiam tui, ex parte demonstrando, quasi per fenestras mihi 
cancellosque loquaris, obsecro a generali instructione rever- 
taris szpius, ad illustranda sublimius corda perfectorum; et 
sicut caprez, aut hinnuli cervorum, rarus quidem, sed cum 
delectatione conspicientium in montibus solet esse intuitus ; 
sic in excelsis mentibus vestigia tue: magnitudinis qualiacum- 
que presentes. Precor ut dulcedinem vitz immortalis, quam 
membris omnibus meis in retributione promittis, aliquibus 
etiam in itinere, quamvis a longe, speculandam _reveles. 
Congruit autem et nomen montium mentibus eorum, qui 
contemplationi ccelestium oculos cordis aperire didicerunt ; 
cum dicitur, Super montes Bether. Bether quippe domus 
consurgens, sive domus vigiliarum interpretatur. Et qui 
diligentius ceteris animo ad supernorum desideria assurgunt, 
qui studiosius ad hec accipienda invigilant, merito ceteris 
excellentius arcana ccelestia cernunt. Si autem legatur, ut 
quidam codices habent, Super montes Bethel, id est domus 
Dei, nihil omnino questionis habet. Patet namque, corda 
justorum, montes domus Dei recte vocari; ad distinctionem 
nimirum montium Samarize et Esau, et ceterorum hujus- 
modi, hoc est, hereticorum et superborum omnium. In alia 
editione pro hoc nomine, Latine scriptum vidimus, Super 
montes succorum et aromatum. Quod zque sanctorum 

mentibus congruit ; qui non supervacuis cogitationibus are- 
facti, sed velut arboris aromatice salutaribus succis semper 
sunt interne dulcedinis et caritatis refecti. De quibus vide- 
licet succis atque aromatibus szpius in hoc volumine sub 
nomine thuris, myrrh et aloes, czterorumque hujusmodi 
significatum est. Verum quia amatores veritatis, non solum 
de Judzis, sed etiam veniunt de gentibus, et de utraque 
plebe una fidelium ecclesia colligitur; restat in amoris can- 
tico post Jude vocationem, ac dulcissimam cum suo Re- 
demptore collocutionem, etiam gentilitas, quo ordine ad agni- 
tionem salutis attigerit, quanto hanc inventam amore tenuerit, 
specialiter referre. Sequitur ergo vox dilectz de gentibus 
ecclesiz. 


IN CAP. III. 


Cap. x. In lectulo meo per noctes quesivi, &c.| Jamdudum, 
inquit, multo studio qusivi Dominum, quem nunc integre dili- 
git anima mea; quem etiam tunc, etsi necdum cognitum dile- 
xit, In quantum rationem sapientiz, veritatis, et divini cultus 
dilexit. Sed quia in lectulo meo quesivi, id est illecebris 
adhuc carnis mez subdita, quia per noctes, hoc est, in tene- 
bris profundz ignorantiz quesivi, (non enim mihi angelus, 
non propheta, non quilibet doctor indubius lumen divine 
cognitionis ostendit,) invenire, quem quesivi, minime pree- 
valui. Quod ubi in veritate comperi, nequaquam me verita- 
tis, quam querebam, inventione potitam, proposul in animo 
meo de lectulo carnalium voluptatum exsurgere, ad laborem 
salutiferze inquisitionis accingi, terras ac mare circumire, 
publice et privatim universorum, quos sapientiores audirem, 
magisteria adire ; et si quid vere sapientiz, et si quid uspiam 
certi, quod ad externam beatitudinem duceret, invenirem, 
studiose perquirere. Sed quamvis plurimo labore mundum 
peragrans, sapientium verba discernens, nil certum atque 
indubium de via veritatis addiscere potui, hac autem fuisse 
gentilitatis vota, Deum scire cupientis, sed necdum scientis, 
testantur studia philosophorum, qui pro indagine veritatis 
ac sapientiz tot lustravere terras, tanta condidere volumina, 
testatur scriptura, quz ait, Athenienses autem et omnes 
advenz hospites ad nihil aliud vacabant, nisi aut dicere aut 

audire aliquid novi. Testatur apostoli sermo, qui in eorun- 
dem Atheniensium curia perorans ait, Pertransiens et videns 
simulacra vestra, inven] aram, in qua scriptum erat, Ignoto 
Deo. Quod ergo ignorantes colitis, hoc annuntio vobis. 
Deus qui fecit mundum, et omnia que in eo sunt, hic coli 
et terrz cum sit Dominus, non in manufactis templis inhabitat. 
Testatur devotio Cornelii centurionis, qui cognitionem divini 
cultus orationibus et eleemosynis a Deo querere didicit. 
Testatur iterum et opus /Hthiopis, qui de finibus terre 
ad templum Domini veniens, eum quem nesciebat, adoratu- 
rus adiit. Et tanto veritatis, quam ignorabat, amore ardebat, 
ut sedens in curru lectionibus, quas fama frequentior divinas 
esse divulgarat, insisteret. Sed hanc ejus in inquisitione 
veritatis instantiam Dominus videns, diu se querenti tandem 
aliquando manifestare dignatus est; et cui inspiraverat ut 
quzreret, donavit ut inveniret. Juxta quod ipse per pro- 
phetam jam olim promisit, dicens: Egeni et pauperes qux- 
runt aquas, et non sunt, lingua eorum sitiaruit. Ego Dominus 
exaudiam eos, Deus Israel non derelinquam eos. Aperiam 
In supinis montibus flumina, et in medio camporum fontes. 
Illos nimirum fontes, quos Psalmista sitiens aiebat, Sicut 
cervus desiderat ad fontes aquarum, ita desiderat anima mea 
ad te, Deus. Illa flumina, que ipse suis fidelibus pollicetur, 
dicens, Qui credit in me, sicut dicit scriptura, flumina de 
ventre ejus fluent aque vive. Unde et recte subditur : 
Invenerunt me vigiles, qui custodiunt civitatem, &c.] Vigiles 
namque, qui custodiunt civitatem, preecones sunt veritatis ; 
qui ad custodiam sanctz ecclesiz, que per mundum diffun- 
ditur universum, pia sollicitudine semper excubant, ac verbo 
preedicationis, ne hec a perfidis corrumpatur, insistunt. Hi 
ergo gentilitatem veritatis indagine sollicitam invenerunt; et 
ei, quod quzrebat, demonstrarunt, cum Philippus eunucho 
evangelii lumen aperuit; cumque propheticorum scientia 
verborum, quz ipse legebat, instruxit: Petrus Cornelium 
cum suis gratia celesti, quam tantopere desiderabat, imbuit : 
Paulus Atheniensibus Deum, quem ignorantes colebant, no- 
tum reddidit; alii aliis diu quzsitam et concupitam Con- 
ditoris sui presentiam ostenderunt. Quasi -enim vigilibus 
civitatis dixit gentilitas, qua in sponsam Christi erat, donante 

ipso, permutanda, Num quem dilexit anima mea vidistis, 
cum venientibus ad se doctoribus libentissime auditum accom- 
modabat, et inhianter an veritatis esset via, quam predica- 
bant, dignoscere curabat. 

Paululum cum pertransissem eos, &c.}| Qui doctrina vult 
veritatis perfrui, non hanc cursim et negligenter debet attin- 
gere. Nam qui dilectum venire desiderat, necesse est praedi- 
catores nominis ejus solertissime pertranseat, eorumque se 
ceetibus familiariter interserat, ut sic notitiam ejus, quem 
preedicant, vicinius mereatur assequi. Nam et librum, quem 
ad finem usque perlegimus, pertransisse dicimus. Unde et 
angelus Danieli de mysteriis que videbat, Pertransibunt, 
inquit, plurimi, et multiplex erit scientia. Paululum ergo 
cum pertransissem, inquit, eos, inveni, quem dilexit anima 
mea. Pertransire namque vigiles inquisitor debet veritatis, 
id est, coetibus se, ut dictum est, immiscere atque adunare 
doctorum fidelium, eorumque dicta sive scripta frequenti 
meditatione percurrere. Quod cum paululum facit, mox 
dilectum, quem querebat, invenit ; quia juxta Pauli et Esaize 
vocem, Verbum abbreviatum fecit Dominus super terram. 
Illud scilicet quod ait, Qui crediderit, et baptizatus fuerit, 
salvus erit. Et de quo apostolus, Sed quid dicit, inquit, 
prope est verbum in ore tuo. Hoc est verbum fidei, quod 
preedicamus; quod si confitearis in ore tuo Dominum Jesum, 
et credideris quod Deus illum suscitavit a mortuis, salvus 
eris. 

Tenui eum, nec dimittam, &c.] Tanto instantius, inquit, 
inventum tenui, quanto tardius, quem querebam inveni. 
Quem me nunquam dimissuram esse profiteor, sed tantum in 
ejus semper amore perseverare ac proficere contendo, ut etiam 
synagogam, per quam auditum verbi et ministerium regene- 
rationis accepi, ad fidem nominis ejus revocare satagam. 
Constat enim, quia in fine seculi Judea fidem, quam nunc 
perfida oppugnat, receptura est. Quod fieri aliter nequit, 
quam per doctrinam et ministerium eorum videlicet, qui tunc 
de gentibus fideles inveniantur. Dicit enim manifeste 
apostolus, Quia czcitas ex parte contigit Israel, donec pleni- 
tudo gentium subintraret, et sic omnis Israel salvus fieret. 
Sane quod ait ecclesia, Tenui eum, nec dimittam, donec 

introducam illum in domum matris mez, et in cubiculum 
genitricis mez; non ita intelligendum, quasi dimissura sit 
ipsa Christum, postquam populum synagoge credulitate 
nominis ejus instruxerit; sed ita potius, quod tali eum affectu 
diligat, tanta solertia, quz ejus sunt, querat, ut etiam cog- 
natam plebem ei subdere contendat. Juxta illud Psalmiste, 
Oculi nostri ad Dominum Deum nostrum, donec misereatur 
nostri. Neque enim ulla ratione, qui ad postulandam miseri- 
cordiam oculos ad Deum levat, post acceptam tandem miseri- 
cordiam hos ad ima reflectit ; cum hoc sit maximum perceptz 
indiclum misericordiz, ut quis oculos semper intentos ad 
Deum habeat, et ejus gloriam sine fine contempletur. Notan- 
dum autem, quod hujus capituli series, etiam juxta literam, in 
Mariz Magdalene, que et ecclesiz typum tenuit, completa 
est. Cum enim Dominus, quem tota mente viventem dilexit, 
morte ac sepultura ab ejus esset subtractus aspectibus, quz- 
sivit eum in lectulo suo; tanto nimirum ejus amore detenta, 
ut nec datis ad quietem membris ejus, a suo pectore memoria 
laberetur. Quzsivit per noctes, illas videlicet duas, quibus 
- ipse in sepulchro quiescebat. Nec tamen invenit, quia nec- 
dum resurgendi tempus advenerat. Surrexit matutina cum 
aromatibus, et quzrendo sollicita pervenit ad monumentum. 
Et nec sic quidem statim, quem querebat, invenit ; sed primo 
Invenerunt eam angeli, custodes utique ecclesiz. Quos de 
Domino interrogans, atque eum resurrexisse audiens, ita 
demum ad ejus visionem pervenit. Tenuit, neque ultra dimi- 
sit, quem veraciter mortem superasse cognovit. Sed et in 
domum matris introducere festinavit ; quia congregation dis- 
cipulorum, qui se in Christo przcesserant, ac suis exemplis 
ad pietatem excitaverant, eum resurrexisse predicavit. 
Adjuro vos, file Mierusalem, per capreas, &c.| Si superiores 
versus respexerimus, non in his inveniemus, quod sponsa ad 
quietem somnumve pervenerit; sed hoc potius, quod de lec- 
tulo exiliens, labore maximo quesitionis ad inventionem sul 
dilecti pervenerit. Et quomodo nunc idem dilectus filius 
Hierusalem, ne eam excitent, neque evigilare faciant, adjurat ? 
Nisi forte, quia velut felicissimo somno sopita est anima, 
que in divino novit amore quiescere. Sicut dormiens quis a 
rebus exterioribus oculos corporis clausit, et in visione occul- 

torum szpius oculos aperuit cordis; sic nimirum, sic mens 
supernz dilectioni dedita, a visibilium se curis alienat, ut 
invisibilium contemplatione perfectius liberiusque evigilct. 
Nec mirandum quod somno comparetur amor, quia visibilium 
appetitu sensum mentis avertit, atque ad invisibilia appe- 
tenda convertit ; cum ipsi etiam morti comparetur, dicente 
hoc eodem cantico, Fortis est ut mors dilectio. Quia nimi- 
rum sicut mors corpus interimit, sic et ab exterioribus delec- 
tationibus, internz vite claritas occidit. Unde merito adju- 
rantur filiz Hierusalem, id est, anime queque fidelium, 
societatem jam supernorum civium anxia mente suspirantes. 
Ne suscitent dilectam, id est, ne mentem Deo devotam ab 
intentione desiderii ccelestis importuna irruptione prepediant. 
Quod et de generali ecclesiz statu recte potest intelligi. Cu- 
jus pacem turbare, Christi est voluntati contraire. De quibus, 
quia abunde jam supra dictum est, nunc parcius dici sufficiat. 
Tantum hoc meminerit lector, quia ideo repetitur hic versi- 
culus in cantico amoris, ut non minorem se Dominus ecclesiz 
de gentibus, quam de Judzis collectee, curam habere, sed 
zequalem pro utriusque pace sollicitudinem gerere designet ; . 
utpote qua utraque una ejus dilectissima domus et familia 
colligatur. Et quidem Judza quondam se solam Deo dilec- 
tam, sibi tantummodo verbum salutis, non etiam incircum-— 
cisis gentibus committendum esse credebat, Luca attestante, 
qui ait: Audierunt autem apostoli et fratres, qui erant in Ju- 
dzea, quia et gentes receperunt verbum Dei. Cum autem ascen- 
disset Petrus Hierosolymam, disceptabant adversus eum, qui 
erant ex circumcisione, dicentes: Quare introisti ad viros 
preeputium habentes, et manducasti cum illis? Et in alio 
loco, Sequenti autem sabbato pzene universa civitas convenit 
audire verbum Domini. Videntes autem turbas Judzi, repleti 
sunt zelo, et contradicebant verbis que a Paulo dicebantur. 
Unde recte que adjurat filias Hierusalem, ne suscitent dilec- 
tam, etiam ita potest accipi; quod precipiat eis, qui de 
Judzis in fide praecesserant, ne inquietent eos; neque eorum 
saluti contradicant, qui de przputio ad fidem convenerunt. 
Ubi et hoc quod ait, Donec ipsa velit; ita potest intelligi, 
quod ipsa de gentibus ecclesia spontaneis se essct vigiliis, ac 
laboribus subditura pro Domino. Quapropter et earundem 

filiarum Hierusalem mox subinfertur admirantium; quia in 
nationes gratia Spiritus Sancti effusa est. 

Cap. x1. Que est ista, que ascendit per deserium, &c.?] Que 
est ista, inquiunt, quanta laude, quo miraculo digna, que non 
mysterio circumcisionis emundata, non adhuc fonte est rege- 
nerationis abluta, et jam nova Spiritus Sancti est gratia per- 
fusa ? jam loquitur linguis, et magnificat Deum? Quod nun- 
quam factum in nostra gente meminimus, ex quo vel patribus 
testamentum circumcisionis, vel lavacrum nobis datum est 
baptismatis. Que ascendit per desertum. Ascendit ab infi- 
mis voluptatibus ad alta virtutum, levans. oculos ad montes 
zeternos; immo levans, et pervenire desiderans ad eum qui 
habitat in colo. Ascendit autem per desertum, id est, per 
medium gentium illarum, quz nulla erant virtutum fruge 
foecunde ; quas nullus de Dei populo propheta, nullus patri- 
archa, nullus adveniens angelus, ad cultum vite salubrioris 
instituerat. Cujus fides eo majoris est miraculi, quod hanc 
nuperrime agnitam ac susceptam invincibiliter servat ; juxta 
hoc quod in ejus laude Dominus ipse testatur, dicens: Scio 
ubi habitas, ubi sedes est Satane, et tenes nomen meum, et 
non negasti fidem meam. Hoc autem dictum est ad exem- 
plum plebis Israelitice, que ab Agyptie servitutis liberata 
tenebris, per deserti iter ad terram repromissionis ascendit. 
Unde desertum etiam in bonam partem potest recte accipi, id 
est,eam designare conversationem, que a mundi illecebris sepa- 
rata, Dei tantum legis scrutande, et coelestium przceptorum 
sit observationi dedita; quze esuriens et sitiens justitiam, 
manna solummodo verbi ccelestis vescatur, et fonte vitz, qui 
de spirituali petra emanat, potetur. Hinc inhianter ardenter- 
que decantans: Sitivit in te anima mea, quam multipliciter 
tibi caro mea in deserto et invio et inaquoso. Ascendit ergo 
ecclesia per desertum, ut promissum perveniat ad regnum ; 
sed et qualiter ascendat, ostenditur cum subinfertur, Sicut 
virgula fumi ex aromatibus. Fumus ab igne solet nasci, 
natus alta petens, absumi, et humanis se paulatim auferre 
conspectibus. Cujus instar ascendit ecclesia, quz igne Sancti 
Spiritus in amorem sui Conditoris accensa, omni nisu vir- 
tutum ad ceelestia tendit; neque a ceptis desistit, donec ab 
humanis rebus abstracta, ad invisibilia vite coelestis gaudia 

rapiatur. Et sicut fumus uno eodemque tempore partim oriri, 
partim in sublimioribus, qui fuerat ortus, solet disparere; sic 
ecclesia usque ad finem seculi in quibusdam suis membris per 
gratiam Sancti Spiritus semper nova gignitur; in quibusdam, 
qui prius nati Deo fuerant, semper ad ceelestia colligitur. 
Quz merito non absolute fumo, qui quolibet diffundi potest, 
sed virgulz fumi assimilatur, ut et unitas fidei illius, et sim- 
plex ad altiora significetur ascensus. Czeterum de inimicis 
Dei, qui non ullo desiderii ccelestis intuitu, sed solo superbiz 
fastu extolluntur, dicitur: Quia mox honorati et exaltati fue- 
rint, deficientes ut fumus deficient. Et quia sicut im pravo- 
rum mente cupiditas seculi, econtrario flagrantia in corde 
bonorum ardet, fumatque virtus, recte cum diceret, sicut vir- 
gula fumi; addidit, 

Ex aromatibus myrrhe, &c.| Myrrha quippe, que condien- 
dis apta est corporibus, sicut etiam sacrosancta Dominice se- 
pulturz dispensatio probat, continentiam carnis indicat. Thus, 
quod Deo in preces accendi solet, virtutem orationis exprimit ; 
ut Psalmista quoque precando testatur, Dirigatur oratio mea 
sicut incensum in conspectu tuo. Universus pulvis pigmen- 
tarli, omnia virtutum opera designat. Que ideo non integris 
pigmentis, sed in pulvere redactis comparantur; ut admo- 
neamur, bona que agimus, sedula intentione discernere; et 
ne quid in eis ineptum resideat, quasi cribro sollicite discre- 
tionis examinare. Pigmentarius vero, qui hunc pulverem 
preeparat et cernit, vel homo ipse, qui operam dat virtutibus, 
vel largitor virtutum Dominus intelligitur. Notandum autem, 
quod aromata commemorans, recte primo myrrhanm, ac deinde 
thus, atque universum pulverem pigmentarii nuncupat; juxta 
illum videlicet ordinem, quem et Dominus in evangelio ponit, 
dicens, Sint lumbi vestri precincti, et lucerne ardentes. 
Quod est aliis yerbis dicere, Diverte a malo, et fac bonum. 
Mortifica concupiscentias carnis, et offer Deo placabilia vota 
cordis. Ascendit ergo dilecta coelestis sponsi per desertum, 
sicut virgula fumi ex aromatibus myrrhe, et thuris, et uni- 
versi pulveris pigmentarii; quia sive ecclesia sancta, sive 
anima quzeque perfecta, ad altiora virtutum quotidianis pro- 
fectibus crescit, que flamma caritatis agente suavissimam 
continentiz et orationis, immo omnium Spiritus fructuum 

flagrantiam suo reddit auctori. Quamvis et ita recte possit 
intelligi, dilectam Christi ascendere, sicut virgulam fumi ex 
aromatibus myrrh, et thuris, et universi pulveris pigmen- 
tari. Quia una eademque ejus ecclesia, ex multis fidelium 
personis construitur; quia diversis floride virtutibus, quedam 
instar myrrhez amplius mortificandis carnis voluptatibus insis- 
tunt, ad exemplum ejus qui dixit, Castigo corpus meum, et 
in servitutem subjicio; quaedam ad figuram thuris peculiarius 
crebris orationibus vacant, aliz aliis bonorum operum fructi- 
bus Deo offerendis desudant. Uno tamen omnes igne Spiritu 
inflammate, quasi una fumi virgula, indiscreto per omnia 
studio ac devotione communi vitz ccelestis alta requirunt. 
Nec contrarium studioso lectori debet videri, sed consenta- 
neum satis intelligi, quod eadem ipsa dilecta, et sopori esse - 
dedita, et per desertum ascendere memoratur. Dormire 
etenim monstratur, cum filiz Hierusalem, ne eam suscitent, 
adjurantur. Et ipse filiz Hierusalem ascendere contestan- 
tur, cum continuo respondent, Quie est ista, que ascendit 
per desertum? Uno eodemque tempore et soporatur et 
ascendit, cum ab exterioribus curis, desideriisque carnalibus 
anima se, quantum valet, alienat; et bonz operationis, sive 
cogitationis profectibus ad visionem sui Conditoris appropiat. 
Quz cum ascendere per desertum diceretur, quo etiam ascen- 
dat, vel que sit causa ascensus insinuatur, cum iIpsius que 
ascendit, ecclesize voce subjungitur, 

Cap. xu. En, lectulum Salomonis, &c.| Ad lectulum ergo, 
ferculumque Salomonis; id est pacifici regis, videlicet Domini 
et Salvatoris nostri, est ascensus ejus. Lectulum videlicet, 
in quo perpetua in pace requiescat; ferculum vero, de quo 
vite dapibus reficiatur sine fine. Causa autem ascendendi 
est, quia media ferculi eyusdem ad quod ascendit, sunt cari- 
tate constrata. Ad quod etsi ascensus est purpureus, id est, 
nimio certamine cruentus; dulcedo tamen caritatis, que ei 
inesse dignoscitur, multum filias Hierusalem, id est, religiosze 
mentis animas ad hoc conscendendum invitat. Lectulus igitur 
Salomonis, gloria est superne beatitudinis, in qua ipse rex 
pacis cum sanctis suis perpetuo quiescit. Ad quem lectulum 
dilecta regis ipsius, id est, ecclesia per desertum seculi hujus 
quotidie tendit ; et ex parte jam pervenit, in quantum fideles 

suos ad futura premia premisit. Perveniet autem in toto, 
cum in consummatione seculi Conditor ipse, ac rex eyusdem 
superne civitatis congregaverit electos suos a quatuor ventis. 
Et sicut alibi dicit, Praecinxerit se, et fecerit illos discumbere, 
et transiens ministraverit illis. Sed et in hac vita lectulus 
est Salomonis, conversatio quieta sanctorum, atque a mun- 
danis secreta tumultibus, que compressis jam sive sopitis viti- 
orum conflictibus, felicitatem perpetuze pacis imitatur. Hinc 
etenim et propheta, Et factus, inquit, in pace locus ejus, et 
habitatio ejus in Sion; id est, in sublimi speculatione futurorum 
bonorum. Et apostolus Petrus, Si exprobrabimini, inquit, in 
nomine Christi, beati eritis ; quoniam glorie Dei Spiritus in 
vobis requiescit. Utrique autem huic lectulo convenit apte 
quod dicitur, Quia lectulum Salomonis sexaginta fortes am- 
biunt ex fortissimis Israel; quia et presentem ecclesiz 
quietem ac pacem, predicatores sancti contra hereticorum 
tuentur incursus, et internam ccelestis patrie requiem per- 
fectiores quique fixa intentione speculantur. Bene ergo de 
lectulo illo regis pacis dicitur, quod hunc fortes ambiunt. 
Bene iterando adjungitur, Ex fortissimis Israel. Israel quippe, 
vir videns Deum interpretatur. Quia qui vel przdicando 
presentem ecclesiz pacem tueri, vel contemplando eam qui 
in ceelis est, cupiunt intueri; necesse est vigilare, stare in 
fide, viriliter agere, confortari, ac divina se dignos visione 
reddere curent. Ex fortissimis, inquit, Israel; quia omnes 
qui ad divinz visionis gaudia tendunt, recte Israel nomine 
censentur. Sed fortissimi, inquit,in eis sunt. Utique illi qui 
sive. coelestis dono speculationis sublimantur, seu przdica- 
tionis ministerium rite peragendum suscipiunt. Qui et apte 
sexagenario sunt numero designati; quia tales nimirum de- 
narium eeternz retributioriis pro perfectione bone operationis 
expectant. Namque sex diebus perfecit Deus mundi orna- 
tum, et septimo requievit ab operibus suis; meritg senario 
numero lumen perfectz actionis, pro qua requies eterna 
speratur, insinuatur. Quod autem premia bonorum ope- 
rum denario numero figurentur, novit omnis qui laborantes 
in vinea Christi, quare denarium in mercedem acceperint, 
novit. 

Omnes tenentes gladios, &c.| Illos tenentes gladios, de qui- 

bus apostolus dicit: Et galeam salutis assumite, et gladium 
Spiritus, quod est verbum Dei. Ad illa bella doctissimi, de 
quibus idem admonet, dicens: Induite vos armatura Dei, ut 
possitis stare adversus insidias diaboli; quia non est nobis 
colluctatio adversus carnem et sanguinem, sed adversus prin- 
cipes et potestates, &c. Et recte doctissimi, quia magna 
bellandi arte indigent, qui carne inclusi, in terris positi 
contra spiritualia nequitiz in ccelestibus certant magna arte, 
immo magna Dei gratia indigent, cum contra archangelum 
tot millibus annorum ad bella excitatur, carnis fragilitas 
pugnat. 

Uniuscuzusque ensis super femur suum, &c.] Per femur, car- 
nalis solet propago designari. Unde scriptum est, Erant 
omnes anime eorum, qui egressi sunt de femore Jacob, Lxx. 
Ensem vero super femur habent milites Christi,cum motum car- 
nalium voluptatum spiritualis verbi districtione comprimunt. 
Et hoc propter timores nocturnos; id est, ne eos insidiz 
tentatoris antiqui, si securos inermesque repererint, sternant ; 
ne eis expugnatis, lectulus veri Salomonis, quem custodire 
debuerunt, foedetur. Quod de utroque, quem diximus, lectulo 
Regis zeterni, id est, et de preesenti ecclesize pace, et de futura 
geque potest accipi. Timent enim doctores sancti, ne per tene- 
bras hereticorum, ecclesiz status violetur presentis. Timent 
hi, qui contemplationi gaudiorum futurorum, oculum mentis 
aperire consueverunt ; ne lucem divine revelationis nox in 
eis obnubilet demoniacz perturbationis. Si autem fortissimi 
ex Israel, in quibus dolus non est, qui ad bella sunt doctis- 
simi, ensem super femur habent propter timores nocturnos, 
quid mihi meisque similibus agendum est? quanto in timore 
Domino serviendum, qui et minus docti ad spirituale certamen, 
et ad perficienda que dicimus, minus fortes existimus? Unum 
prorsus nobis refugium est, illi adhzerere, in illo spem ponere, 
quem constat vinci non posse; illius cum propheta defen- 
sionem querere, szepius dicendo: Dominus illuminatio mea, 
et salus mea, quem timebo? [Illuminatio mea, videlicet, ut ad 
bellandum erudiat. Salus autem, ut in bello fortes et insu- 
perabiles faciat. Si enim predicando persistimus, forte et 
ipsi cum propheta eodem audire merebimur, Scuto circum- 
dabit te veritas ejus; non timebis a timore nocturno. Quidam 

fortes, qui lectulum Salomonis ambiunt, super angelos, qui 
pro pace sanctz ecclesiz contra aérias potestates dimicent, 
interpretantur. Quorum sensui videtur repugnare quod di- 
citur, Uniuscujusque ensis super femur suum. Quomodo 
enim carnis illecebram ense continentiz stringant, vel recen- 
sent, qui carnis naturam, ex qua subsistant, nullam habent ? 
Dicit ergo ecclesia veniens ex gentibus, En lectulum Salo- 
minis, Lx. fortes ambiunt ex fortissimis Israel, et cetera. Ac 
8i patenter dicat, Quid miramini, O filiz Hierusalem, id est, 
credentes de Judza plebes, quod per desertum virtutum 
instar aromatum suaveolentium ascendam? Videte quia paci- 
ficus est rex, ad cujus consortium propero; tutus est ab 
insidiis malorum, et bonis tantum accessibilis lectulus ille 
quietis ejus intimz, ad quem pervenire festino. Sed et plura 
divitiarum ejus, si audire delectat, retexam. 

Ferculum fecit sibi rex Salomon, &c.] Ferculum inde dic- 
tum, quod vel residentium, siye discumbentium in convivio 
corpora ferat; vel ipsum de loco ad locum soleat pro tem- 
porum opportunitate circumferri. Cui merito sancta ecclesia 
comparatur, que et credentes ad eternz beatitudinis epulas 
levat, et ipsa per mundum universum preedicatorum suorum 
ministerio circumfertur. Ferculum autem hoc fecit Dominus 
sibi de lignis Libani; quia ecclesiam de fortibus animo et 
constantia animabus construxit. Ligna quippe Libani et 
ceisitudine et specie, et sui natura imputribili multum pre- 
eminent. 

Columnas ejus fecit argenteas.| Jacobus, inquit, Cephas 
et Joannes, qui videbantur columnz esse. Quas nimirum 
columnas fecit argenteas, quia ad confirmandam fidem, ad 
sublevandum ecclesiz statum doctores sanctos claritate verbi 
ceelestis instituit. 

Reclinatortum aureum.| Reclinatorium in ferculo fecit, cum 
spem perpetuz quietis fidelibus promisit. Tollite, inquit, 
jugum meum super vos; et discite a me, quia mitis sum et 
humilis corde, et invenietis requiem animabus vestris. Et 
hoc reclinatorium fecit aureum, quia requiem nobis zterne 
divinze ‘visionis gloria coruscam preparavit. Hine dicitur, 
Qui autem diligit me, diligetur a Patre meo; et ego diligam 
eum, et manifestabo ei meipsum. 

_ Ascensum purpureum.| Vera purpura sanguine tingitur con- 
chyliorum. Ascensus ergo ferculi Salomon purpureus est, 
quia Rex et Dominus noster dilexit nos, et lavit nos a pec- 
catis nostris in sanguine suo. Et non nisi purpureus ad hoc 
ferculum ascensus invenitur, quia nullus ecclesiam nisi sacra- 
mentis Dominicz passionis imbutus, ingreditur. Unde ipse 
ait, Nisi manducaveritis carnem Filii hominis, et biberitis 
ejus sanguinem, non habebitis vitam in vobis. Qui manducat 
meam carnem, et bibit meum sanguinem, habet vitam exter- 
nam; et ego resuscitabo eum in novissimo die. 

Media caritate constravit, &c.| Ea ipsa videlicet caritate, 
qua pro nobis passus est. Majorem enim hac caritatem nemo 
habet, quam ut animam suam ponat quis pro amicis suis. 
Et sicut ait apostolus, Commendat autem Deus suam cari- 
tatem in nobis; quoniam cum adhuc peccatores essemus, 
Christus pro impiis mortuus est. Siquidem per hanc media 
ecclesiz suze strati instar paravit, ubi fideles anime molliter 
quiescerent ; quia totam eam intrinsecus supernorum amore 
replevit. Et hoc est quod addidit, Propter filias Hierusalem ; 
id est, propter animas, ccelestium desiderio flagrantes. Quan- 
tum enim majorem Deus caritatem suam nobis, pro nobis 
patiendo commendavit, tanto plures ad se redamandum ac 
pro se patiendum accendit. Potest ascensus purpureus in 
eis quoque specialiter intelligi, qui suum pro Christo sangui- 
nem fuderunt. Qui recte ad reclinatorium aureum per ascen- 
sum dicuntur ascendisse purpureum, quia ad caritatem per- 
petuze quietis pervenerunt per laborem, arte tribulationis. 
Quibus apte convenit quod sequitur, Quia media caritate 
constravit. Ideo namque ad fundendum pro*ccelesti Rege 
sanguinem prompti sunt; quia ipse media ferculi sui, id est, 
corda ipsorum sua caritate inflammavit. Unde apostolus, 
cum ascensum ferculi purpureum describeret, dicens: Sed 
et gloriamur in tribulationibus, scientes, quod tribulatio pa- 
tientiam operatur, patientia probationem; statim de reclina- 
torio aureo subjungere curavit, dicendo: Probatio vero spem, 
spes autem non confundit. Ac deinde de caritate, qua media 
sint constrata, conclusit: Quia caritas Dei diffusa est in cor- 
dibus nostris. Mirantibus ergo filiabus Hierusalem, et lau- 
dantibus ecclesiam de gentibus, que sicut virgula fumi ex 

aromatibus ad ccelum ascendit, reddit ipse causas ascensus 
sui, exponens quod lectulus pacifici regis, ad quem prope- 
raret, a malorum sit tutus incursibus; quodque ferculum 
ejus, ubi reficiendam speret, etsi ascensus sit arduus, recli- 
natorium tamen habeat, instar auri prefulgidum; et media 
sul caritate constrata, propter quod festina occurrit ascen- 
dere, sciens, quia Deus caritas est; et qui manet in caritate, 
in Deo manet, et Deus in eo. Quibus dictis, miro ac decenti 
ordine, post enarrata regis sul dona, ipsam quoque speciem 
ac ornatum ejus predicare incipit, cunctosque ad hoc viden- 
dum invitat; et postquam ipsa vocata est, vocare et alios, 
assumpto evangelizandi officio, curat, dum subsequenter ad- 
jungitur : 

Egredimini, et videte, filie Sion, regem Salomonem.| Filize 
autem Sion exdem sunt, quz et filiz Hierusalem, id est, 
anime, gaudia patriz ccelestis suspirantes. Sion etenim 
specula, sive speculator, Hierusalem dicitur visio pacis. Quod 
utrumque nomen, ejusdem civitatis superne accolis congruit, 
ubi et perpetua pace fruuntur, et sui Conditoris semper 
faciem contemplantur. Egredimini ergo, inquit, filiz Sion, et 
videte regem Salomonem. Egredimini de turbulenta mundi 
conversatione, ut regem pacis valeatis videre. Egredimini 
mente et actione de medio Babylonis, qui in ccelesti Hieru- 
salem partem habere desideratis, juxta illud preeceptum ejus- 
dem veri Salomonis, quod ait: Exite de illa, populus meus, 
ne participes sitis delictorum ejus; unde et ipse a mundi nos 
societate secernere, atque ad ccelestia cupiens gaudia provo- 
care, et extra muros civitatis pro nobis pati voluit, sicut et 
apostolus pultherrime ac plenissime exponit, dicens: Jesus, 
ut sanctificaret per suum sanguinem populum, extra portam 
passus est. Exeamus igitur ad eum extra castra, imprope- 
rium ejus portantes. Non enim habemus hic manentem civi- 
tatem, sed futuram inquirimus. Et quoniam idem Dominus 
noster Jesus Christus, non solum verus Dei Filius, sed etiam 
verus est Filius hominis confitendus: Dei quidem Filius, zter- 
naliter ante secula natus; hominis vero Filius, in fine seculo- 
rum ex tempore factus; recte postquam dictum est: Videte, 
filiz Sion, regem Salomonem, mox subinfertur, 

In dtademate, quo coronavit eum mater sua.] Hoc est enim 

aperte dicere, Videte Dominum in humanitate, quam de 
virgine matre susceptam, in majestatis paterne dextera collo- 
cavit. Mater quippe sua illum diademate coronavit, quando 
beata et intemerata virgo de Spiritu Sancto concipiens, mate- 
riam illam illi sacrosanctz carnis de sua carne prebuit; in 
qua mundo apparens, et habitans in nobis, regnum mortis 
moriendo destrueret, ac vitam nobis resurgendo repararet, 
quamque ad ccelos ascendendo, gloria perennis regni subli- 
maret. Videntes ergo filiz Sion regem Salomonem in decore 
naturali, etiam diadema, quo coronavit eum mater sua, stu- 
pentes admirantur; quia videlicet electi, dum gloriam Filii 
Dei cozqualem Patri ac Spiritu Sancto credunt, et confiten- 
tur humanz quoque assumptionem nature, in qua imperium 
mortis superavit, in sternum clarificatam esse cognoscunt, 
non suz videlicet potentia substantiz, sed operatione as- 
sumentis eam verbi, hoc est Filii unici Dei. Cujus visionem 
diadematis una filiarum Sion, et ipsa nobilissima, jamque 
de finibus concupiscentiz terrestris egressa, summe admi- 
rata dicebat, Eum autem, qui modico quam angeli minoratus 
est, videmus Jesum propter passionem mortis, gloria et 
honore coronatum. 

In die desponsionis illius, &c.| In tempore incarnationis 
illius, quo ad copulandam sibi ecclesiam virginali ex utero, 
tanquam sponsus suo processit de thalamo, que erat dies 
letitiz cordis ejus; quia letabatur, mundum per dispensa- 
tionem ejusdem sue incarnationis ad agnitionem visionemque 
zeternez divinitatis esse perducendum. Hine est, quod cum 
plurimi ad fidem ejus confluxerunt, scriptum est: In illa 
hora exultavit Spiritu Sancto, et dixit, Confitebor tibi, Pater, 
Domine ceceli et terrae, qui abscondisti hzec a sapientibus et 
prudentibus, et revelasti ea parvulis. Hinc ipse Redemptor 
per suum sanguinem ad superna reducto genere humano 
loquitur ceeli civibus, dicens, Congratulamini mihi, quia in- 
veni ovem meam, que perierat. Quia ergo supra filiz 
Hierusalem admirantes adventum sponse, dicebant, Que 
est ista quze ascendit per desertum, et cztera; apto illa re- 
sponso laudat lectulum, laudat ferculum sponsi, laudat ipsum 
postremo sponsum, ad cujus amplexum properat. Meminit 
assumptz pro se in Deum humanitatis, quam instante tem- 

pore suz responsionis, incorrupte genitricis mysterium pro- 
creavit ; ut ostendat jure se ad divinz visionis ejus gloriam 
anhelare, pro qua ipse humane habitum nature suscepisset. 
Unde merito, que tantum se sui Redemptoris laudibus sub- 
didit, quze ad laudandum etiam cohortes suas, filias videlicet 
Sion, intentione materni affectus invitat, ipsa quoque dignam 
laudis recompensationem ab eodem sponso suo ac Redemptore 
suscepit; cujus voce subjungitur, 

Cap. xitr. Quam pulchra es, amica mea! &c.| Pulchram 
esse ecclesiam dixit, pulchram repetit, quia hanc et actione 
et przedicatione vidit esse laudabilem. Actione videlicet, 
qua ad se per desertum, sicut virgula fumi ex aromatibus 
ascendit ; preedicatione autem, qua ad suum consortium etiam 
proximas suas ascendere satagit, dicens : Egredimini, et videte, 
filiz Sion, regem Salomonem. Et recte primo actione, post- 
modum predicatione, juxta exemplum, videlicet ipsius, de 
quo scriptum est, Que coepit Jesus facere et docere. 

Ocult tui columbarum, &c.| Sensus tui spiritualium sunt 
rerum contemplatione excellentes ac venerandi, quibus mea 
quoque dona, que nuper exposuisti; meum diadema, quod 
preedicasti, videre et cognoscere meruisti. Quia enim, sicut 
supra commemoravimus, Spiritus Sanctus in columbz specie 
apparuit, merito nomine illius spiritualis gratia signatur. 

Absque eo quod intrinsecus laiet.| Absque invisibili in cceles- 
tibus retributione, quz a te in terris peregrinante necdum 
valet videri. Hzc enim majoris est pulchritudo gloria, 
quam impresentiarum digne queat estimari. Et pulchre, 
ubi oculorum ejus simplicitatem, id est occultorum in ea 
cognitionem laudat; ibi eam amicam prenominat, juxta illud 
Dominicum, Jam non dicam vos servos, quia servus nescit 
quid faciat dominus ejus. Vos autem dixi amicos; quia 
omnia quzcunque audivi a Patre meo, nota feci vobis. 

Capilli tui sicut greges caprarum, &c.| Si oculis sponse, 
acumen sensuum spiritualium recte intelligitur, potest non 
inconvenienter in capillis innumera generalium cogitationum 
puritas accipi; que in sanctis, etsi aliquando pro tempo- 
ralium dispensatione fiunt, coelestium tamen rerum intentione 

fieri nunquam omittunt. Scriptum quippe est, Quia decre- 
verat Paulus transnavigare Ephesum, nequa illi mora fieret 
in Asia. Festinabat enim, si possibile esset, ut diem Pente- 
costem faceret Hierosolymis. Ubi erga terrenum quidem 
iter hujusmodi cogitationibus utebatur; sed ipsum iter 
terrenum prezmii ceelestis intentione gerebat. Quod ipsum 
et de arte scenofactoria, quam cum Aquila et Priscilla exer- 
cebat, intelligendum est ; quia temporales quidem erant cogi- 
tationes, quibus eam explebant; sed sxternorum intuitus, 
quod ad hanc explendam trahebantur, ut videlicet hoc opere 
terreno ministerium’ evangelii, quod erat cceleste, juvarent. 
Unde apte idem capilli sponse caprarum adzquantur gregi- 
bus, qui ascenderunt de monte Galaad. Heec enim et munda 
sunt animalia et ardua rupium sive arborum solent, que- 
rendi pastus gratia, scandere; quia nimirum cogitationes 
electorum, ut diximus, etsi terrena agunt, nihilominus ce- 
lestia intendunt; et cum etiam carnis sustentandz curam 
gerunt, erga anime potius sospitatem, ac supernam refectio- 
nem, aciem mentis dirigunt. Possunt autem in oculis sponsz 
etiam predicatores intelligi sanctz ecclesiz, per quos cceles- 
tium arcana secretorum, quz generalis credentium turba neque 
aspicit. Possunt in capillis populi fideles accipi; qui, etsi 
minus docti sunt ad prospiciendos regendosque gressus eccle- 
siz, Maximum tamen ei decus sua numerositate prebent 
obsequii. De qualibus Dominus ipse, cum missis ad predi- 
candum discipulis, predicaret, Quia eritis odio omnibus 
propter nomen meum; mox consolando subjunxit, Et capil- 
lus de capite vestro non peribit. Quod est aperte dicere: 
Etsi persequentium odia szviunt, ne minimos quidem de 
his, qui ad me pertinent, caput videlicet vestrum rapere 
queunt. Bene autem capilli, hujusmodi gregibus assimi- 
lantur caprarum. Solent namque per capras, peccatores 
designari. Et cum omnis ecclesia veraciter confiteatur, se 
peccato carere non posse; quanto magis his qui in plebeia 
sunt vita constituti, faciendum est; quia in multis offendimus — 
omnes! MHabent ergo fideles peccatum; sed tamen quoti- 
dianis operum bonorum profectibus ad illam tendunt vitam, 
ubi ab omni sint peccato liberi. Propter quod apte de eisdem 
capris subditur, Quz ascenderunt de monte Galaad. In 

monte etenim conversantur mystico, omnes qui corpori sunt 
sui Redemptoris adunati. Sed de eodem monte ascenderunt 
caprez, superiores videlicet sinus montis, pascendi causa 
petentes; cum humiles quique et peccatorum guorum, ac 
fragilitatis conscii, ipso infirmitatis suze timore accensi, ad 
appetendas in Christo pascuas ccelestis vita semper sese 
attollere conantur. Legimus quippe in libro Numerorum 
ac Paralipomenon, quia mons Galaad bonas valde et uberes 
pascuas habuerit. Quod illi singulariter alto, ac multum 
fructifero monti convenit, de quo civitas ipsa, que in eo est 
constructa, id est, sancta ecclesia dicere solet, Dominus 
pascit me, et nihil mihi deerit, in loco pascuz, ibi me collo- 
cavit. Congruum et ipsum nomen montis, quod dicitur acer- 
vus testimonii. Acervus quippe testimonu Dominus est, quia 
in ipso colligitur atque adunatur omnium multitudo sancto- 
rum, lapidum videlicet vivorum, qui testimonio fidei probati 
sunt, ut apostolus ait. Capilli ergo sponse assimilantur 
gregibus caprarum, que in hoc monte pascentes, ad superiora 
semper ascendere contendunt: quia sive temporales electo- 
rum cogitationes, seu fragiliores ecclesiz plebes, quo minus 
se a culpa immunes esse deprehendunt, eo altius auxilium 
querunt ejus, a quo se esse liberandos intelligunt. 

Dentes tui sicut grex tonsarum, &c.| Sicut in capillis ec- 
clesiz populi fragilioribus adhuc actibus dediti, sic perfec- 
tiores quique, et ad regendam ecclesiam apti designantur in 
dentibus. Quia nimirum isti numerositate, illi prestant firmi- 
tate; isti intus verbo reficiunt, illi quamvis arcanorum interna 
minus capiant, extrinsecus ecclesiam bonis ornant operibus. 
Annon Deus ecclesiz recte vocetur ille, cui dictum est, 
Surge, Petre, occide et manduca? Occide, in malis quod 
fuerunt, docendo anathematizare, quod coluerunt, et ipsos 
verze fidei professione redditos bonos insere unitati corporis 
tui, quod est ecclesia Christi? Et quidem supra iidem doc- 
tores oculorum fuerant nomine signati. Sed oculi sunt, quia 
secreta mysteriorum spiritualium acute perspiciunt ; dentes, 
quia improbos verbo veritatis corripiunt, correptosque atque 
mundatos in sancta ecclesia membra trajiciunt. Dentes sunt 
ecclesiz, quia panem verbi Dei parvulis illius, ad quem man- 
dendum ipsi non sufficiunt, parant. Solent quippe piz nu- 

trices particulas panis dentibus conficere, et inter lactandum, 
parvulorum faucibus minuta mansa immittere, donec eos 
paulatim abstractos a lacte, ad usum panis perducant; sic 
sancta mater ecclesia habet doctores, qui instar uberum lac 
doctrine mollioris incipientibus ministrent, habet eosdem 
Ipsos, non ignaros bene proficientibus panem verbi fortioris 
porrigere. Sed ut rite proficiant, paulatim necesse est eos, et 
per partes ad altiora discenda provocent, primosque eis aper- 
tiora de secretis spiritualibus, et hac cauta ac diligenti exposi- 
tione discussa, quasi prius jam dentibus masticata, commit- 
tant; quo hec crebrius agendo pedetentim eos interiorum 
capaces reddant arcanorum. Hi autem dentes recte gregi 
tonsarum, que ascenderunt de lavacro, comparantur ; quia et 
baptismi fonte mundati, et facultatum suarum sunt abjectione 
nudati. Et quidem omnium est, Christi vitee lavacro puri- 
ficari, quia nisi quis renatus fuerit ex aqua et Spiritu, et 
reliqua. Perfectorum vero est, et maxime eorum quibus 
pascendi oves ejus cura commissa est, renuntiare omnibus 
quz possident. Quod et primi illi ac precipui dentes ecclesiz, 
id est, apostoli, et plurima ejusdem ecclesie primitive turba, 
fecisse legitur. 

Omnes gemellis fetibus, &c.] Gemellos foetus parturiunt 
oves Christi, quia omnes quos predicando generant Deo 
sancti doctores, gemina ejyusdem Dei et proximi dilectione 
instituunt. Geminos pariunt, quia discipulos, quos erudiunt, 
fidei et operis recti scientia imbuunt. Et sterilis non est inter 
eas. Non est inter oves summi pastoris ulla, quz non fetus 
boni operis generet. In quibus sunt et plurimi, qui et operis 
et doctrine foetibus gaudent. Sed nec illi inter steriles de- 
putabuntur, qui abluti fonte salutis, statim ex hac vita rapi- 
untur. Habuerunt enim sobolem fidei, quam vel ipsi pro se, 
vel alii pro ipsis professi sunt. Habuerunt et votum bone 
operationis, quam inter oves Christi, si expectati fuissent, 
socialiter exercerent. De qualibus scriptum est, Consum- 
matus in brevi, explevit tempora longa. Placita enim erat 
Deo anima illius; propter hoc properavit de medio iniquitatis 
illum reducere. 

Sicut vitta coccinea, labia tua, &c.| Labia sponse cocco assi- 
milantur, quia Dominici sanguinis, quo redempta est, pretium 

preedicare non cessat ecclesia; sed sedula decantat, Mihi 
autem absit gloriari, nisi in cruce Domini nostri Jesu Christi. 
Et notandum, quod non absolute cocco, sed vittze coccinee 
labia comparantur illius. Vitta quippe solet capillos astrin- 
gere. Si autem in capillis sponse, populi fideles accipiuntur ; 
vitta quz hos astringit, atque ad caput aptius coaptat, que 
nisi veritatis doctrina intelligitur? Qua rudes credentium 
animos necesse est confirmari, atque ad amorem cultumque 
sui Conditoris diligentius applicari, ne mali liberi per inanes 
actus defluant, atque ab amplexu sive ornatu veri capitis 
refugiant, ne ipsos oculos, id est, eos qui sibi lumen justitiz 
premonstrare debuerant, importuna relaxatione preepediant. 
Quomodo enim bona discipulorum facta nonnunquam magis- 
tris exemplum virtutis fiunt, ita seepius eorum desidia, docto- 
ribus detrimentum bone efficit actionis. Sicut ergo vitta 
coccinea, labia, inquit, tua, et eloquium tuum dulce; quia 
doctrinam suam ecclesia, qua mentes infirmorum a lascivia 
coercet, Dominice passionis solet infirmare, et quasi tingere 
memoria. Nihil enim potius voluptuosos a carnalibus refrz- 
nat desiderlis, quam cum audiunt sive recolunt, quod Dominus 
gloriz pro eis incarnari, et pati. dignatus est. Unde merito 
tale eloquium dulce existimat Dominus, quia multum gra- 
tanter accipit, cum hoc nos alterutrum referre ac meditari 
conspicit, ad quod intimandum ad nos ipse de ceelis advenit. 
Quod si in capillis, cogitationes; in oculis, sensus fidelium 
spirituales figurari dixerimus, idem finis est expositionis, quia 
vagationem cogitationum superfluarum inextinguibilem, non 
alio facilius ordine, quam memoria szpe dicti ac semper 
recensendi Dominici sanguinis cohibemus. Sed et noxios 
Szepe cogitatus, dum incauta mente voluimus, ac subito 
respecti a Deo signum sanctz crucis pectori imprimimus, et 
quod nefarium tractamus, abjicimus, quasi vita coccinea 
capillos nobis ligamus, quia fluxa cogitationum trophzo sacri 
cruoris comprimimus. Quibus si salutaris hec ligatura desit, 
totum capitis decus fluctuando foedant, quia tranquillitatem 
mentis turbant, oculorum aciem obtegunt, quia gratiam sen- 
suum spiritualium, improba rerum carnalium meditatione 
obnubilant. 


Sicut fragmen mali punici, &c.] Per genas verecundiam 

designari et supra docuimus, quia nimirum has erubescentibus 
nobis, solet subitus rubor perfundere. Malum autem puni- 
cum, quia rosei coloris est, passionis Dominic mysterium, 
sicut et coccineum non inconvenienter insinuat. Decebat 
enim modum redemptionis nostre crebra figurarum repeti- 
tione in sacro carmine, sicut et in ceteris prophetiz scripturis 
intimari. Quia ergo sancta ecclesia non erubescit crucem 
Christi, sed et ipsa gaudet in contumeliis ac passionibus pro 
Christo, vexillumque crucis ipsius gestare solet in facie, 
merito genas instar mali punici habere memoratur. Nec 
vacat, quod non integro malo, sed ejus comparantur fragmini. 
In fracto enim malo punico, et pars ruboris qui patebat, 
videtur; et pars quz intus latuerat, candoris aperitur. Habet 
ergo ruborem mali punici sponsa in genis, cum sacramentum 
Dominice crucis fatetur ecclesia verbis. Ostendit et cando- 
rem fracti ejusdem mali, cum pulsata pressuris ipsa castitatem 
puri cordis probat et factis, cum ipsa crux sui Redemptoris, 
quid intus gratiz salutaris habeat, pandit. Item ostendit 
colorem puniceum in genis, cum prima et eminentiora ejus 
membra, id est, martyres sancti sanguinem fundunt pro 
Christo. Addit et candidum, cum idem inter patiendum, vel 
impleta passione, etiam miraculis renitent. Nec pretereun- 
dum, quod malum punicum magnam granorum copiam, uno 
foris cortice includit; unde et malum granatum dicitur. Que 
quidem integro adhuc malo videri nequeunt, sed fracto quam 
sint innumera clarescunt. Sic etenim sancta ecclesia, quo 
amplius eam frangi adversus contigerit, eo clarius quot virtu- 
tum grana unius fidei tegmine complectatur, referat. Et 
recte additur, Absque eo quod intrinsecus latet; quia con- 
fessionem quidem in ecclesia vivificze crucis possunt omnes 
audire, pressuras ipsius ecclesiz possunt omnes aspicere; 
nitorem quoque charismatum, qui infirmos curat, mortuos 
suscitat, leprosos mundat, demones ejicit, et cetera hujus- 
modi possunt infideles cum fidelibus intueri, possunt etiam 
mirari. Sola autem novit ipsa, quanto invisibilis vitz tenea- 
tur amore, quanta in visione Conditoris sui, quanta in pro- 
fectu membrorum suorum dilectione flammescat. 

Sicut turris David, collum tuum, &c.| Et de collo supra 
diximus, quod doctores sanctos significet, qu ecclesiam et 

spiritualibus reficiendo alimoniis semper augmentat, et verbis 
sanctz exhortationis in fide confortant. Sed et hoc quod 
collum in medio positum, capiti nectit corpus, apte convenit 
eis, quorum ministerio conjungitur ecclesia Christo, qui huic 
alimenta vite ab ipso Domino percepta tradiderunt. De 
quibus apostolus gratiam evangelii commendans, ait: Quz 
cum initium accepisset enarrari per Dominum, ab eis qui 
audierunt, in nos confirmata est. Hinc de ipso scriptum est: 
Et dedit discipulis panes, discipuli autem turbis; et man- 
ducaverunt omnes, et saturati sunt. Quod ita corporaliter 
factum est, ut etiam spiritualia Domini facta signarent, quia 
videlicet ccelestis panem doctrinz, ipse primis ecclesiz suz 
membris, videlicet apostolis, commiserit ; quem illi mox sub- 
jecto sibi ejusdem ecclesiz corpori apposuerunt, ac sic suc- 
cedentibus sibi ex ordine ministris verbi, totum per orbem ad 
plenitudinem ejus salutaris refectio pervenerit. Quod vide- 
licet collum recte turri David simile dicitur. Si enim civitas 
David, ecclesia est Christi, turris in eadem civitate, inexpug- 
nabilis est preedicatorum constantia, qui ad defendenda fide 
sedificia, ad repellenda hostium tela, a forti manu, ac desidera- 
bili rege, quod nomen David sonat, firmiori pre ceteris fideli- 
bus sunt altitudine constructi. Propugnacula autem, cum 
quibus hec turris zdificata est, vel scripturarum sanctarum, 
vel divinorum munimina charismatum intelliguntur. Assi- 
milavit enim turri collum sponse, cum Dominus primos 
ecclesiz magistros, data Spiritus Sancti gratia, hostibus suis 
insuperabiles fecit. Addidit turri eidem propugnacula, cum 
aperuit illis sensum, ut intelligerent scripturas, et suz verba 
predicationis praecedentium patrum dictis vera esse proba- 
rent. Addidit turri propugnacula, cum eis etiam faciendorum 
signorum dona contulit, ut novis virtutum operibus divina 
esse, que nova predicabant, astruerent; sanatisque morbis 
corporalibus, ad salutem animz facilius, quos erudiebant, 
attraherent. 

Mille clypei pendent ex ea, &c.] Mille clypei, qui ex turre 
David pendent, innumera sunt divine presidia defensionis, 
quibus sancti preedicatores, et adjuti sunt ipsi a Domino, ne 
vinci possent ab hostibus; et auditores quoque suos contra 
incursus hostium, sive visibilium sive invisibilium, docent 

adjuvari. Omnis armatura fortium, omnis est instructio vel 
operationis, vel doctrine ccelestis; per quam lidem doctores 
non solum evadunt, sed et superant acies spirituum maligno- 
rum, cum ab illorum ditione plurimos eorum, quos deceptos 
tenuerant, przdicando eripiunt, ac de vasis irz in vasa 
misericordiz transferunt. Et bene, ubi spiritualis belli fit 
mentio, ibi turris David, non turris Salomonis in exemplo 
ponitur, cum utriusque regis et nomen et persona szpissime 
figuram soleat habere regis zterni. Quia enim David manu 
fortis, sive desiderabilis visu interpretatur, recte hoc nomine 
designatur, ibi Dominus, ubi bellare contra hostes ecclesiz 
docetur, ut eo imperterrita ad certamen procedat, quo ab illo 
se, qui vinci nequit, adjuvari meminit; eoque instantius vin- 
cere satagat, quo desiderabilem novit esse faciem ejus, ad 
quem devicto hoste sit perventura. 


LIBER QUARTUS. 


Duo ubera tua, &c.] Multifarie et multis figurarum modis 
eadem Christi et ecclesiz mysteria repetuntur; sed repetita 
novi semper aliquid afferunt, quo vel eisdem mysteriis argu- 
mentum procuret, vel per ipsam novitatem, animos audien- 
tium amplius delectet. Iidem ergo doctores, qui supra 
oculorum, vel dentium, sive colli fuerant nomine designati, 
nunc uberum vocabulo exprimuntur. Qui quidem recte oculi 
vocari queunt, quia occulta sacramentorum perspiciunt. Tecte 
dentes, quia improbos quosque corripiendo, quasi masticant, 
et in corpus ecclesiz mollitos atque humiliatos trajiciunt. 
Recte collum, quia toto corpori ecclesiz, quasi vitalem flatum, 
zeterna gaudia predicando ministrant; cibosque doctrinarum, 
quibus ad salutem reficiatur, preparant. Ubera autem etiam 
aptissime nuncupantur, quia parvulis adhuc in Christo lac 
verbi salutaris infundunt. Non autem frustra cum addita- 
mento numeri, duo ubera dicit, cum nulla foeminarum plus, 
nulla minus quam duo soleat ubera habere. Duo namque 
ubera dicit, ut duorum parvulos populorum, Judezi videlicet 
et gentilis, ad fidem nutriendos insinuet. Denique Paulus 
ait, Jacobus, Cephas, et Joannes, qui videbantur columnz 

esse, dexteras dedcrunt mihi ct Barnabz societatis, ut nos 
in gentibus, illi autem in circumcisione, et cetera. Petrus 
autem in circumcisione missus, vide quid dicat: Sicut modo 
geniti infantes, rationabile sine dolo lac concupiscite, ut in eo 
crescatis in salutem; si tamen gustatis, quoniam suavis est 
Dominus. Qui etiam hac dicendo, explanat uberum ecclesiz 
sacramentum, cum hoc esse perhibet rationabile, lac con- 
cupiscentiz gustare, quoniam dulcis est Dominus. Rursum, 
Paulus qui in preputium missus est, videamus an et ipse 
uberum fungatur officio. Ait enim, Et ego, fratres, non potui 
vobis loqui quasi spiritualibus, sed quasi carnalibus ; tanquam 
parvulis in Christo, lac vobis potum dedi, non escam. Hac 
autem duo ubera, sicut duo sunt hinnuli caprese gemelli; 
quia videlicct foetus sunt ejus, cul szepissime in hoc carmine 
dicitur, Similis esto, dilecte mi, capreze aut hinnulo cervorum. 
Sicut hinnuli sunt caprez, quia mundissimis cordis sui oculis, 
que agenda sunt, que vitanda, discernunt; qua virtutum via 
incedendum, quia verborum declinandi anfractus mente sagaci 
perspiciunt, et cursu pernici bonz operationis de convalle 
lachrymarum in locum, quem disposuit Deus, avolare letan- 
tur; quatenus ambulantes de virtute in virtutem illum videre 
mereantur in Sion, hoc est, in specula sempiternz habita- 
tionis. Capreoli etenim, et pernicitate pedum, et oculorum 
acie, plurimum valent. Unde congruenter horum nature 
comparantur hi, qui rudibus scientiz et virtutis viam pra- 
monstrare jubentur. Sicut duo, inquit, hinnuli caprez gemelli. 
Bene gemelli, quia una eademque fide imbuti, unis eisdem 
sacramentis renovati, utriusque populi doctores, in unam 
Christi ecclesiam omnes quos educant, aggregant. Hine 
etenim de his qui ex przputio crediderunt, dicit Petrus: Et 
qui novit corda Deus, testimonium perhibuit, dans eis Spi- 
ritum Sanctum, sicut et nobis; et nihil discrevit inter nos et 
illos, fide purificans corda eorum. 

Qui pascuntur in liliis, &c.] Pascuntur sancti doctores puris 
ac nitidis scripturarum divinarum floribus; et ne lac doctrinz 
salutaris, quo parvulos nutriant, deficiat, semper ipsum in 
monumentis patrum quid agere, qualiter docere debeant, 
legunt; et quasi succis vitalibus sua pectora satiant, et hoc 
usque ad finem seculi. Postquam enim dies aspiraverit illa, 


= ———————-— ~- ) MMe ee eee ee EEE, ———llOCD,lClLGGl Ol eee, OOOO, ,, lee 





IN CANTICA CANTICORUM, CAP. IV. 275 


quam desiderans Psalmista dicebat, Quia melior est dics una 
in atriis tuis super millia, nec docendi erit ultra, nec discendi 
tempus. Impleta prophetia que dicit, Et non docebit unus- 
quisque fratrem suum, dicens, Cognosce Dominum, quia 
omnes cognoscent me; sed inclinatis, penitusque consumptis 
omnibus hujus mundi tenebris, fulgebunt sancti sicut sol in 
reeno Patris eorum, recipientes singuli praemia, prout didi- 
cerunt, fecerunt, docuerunt. Pulchre autem, quantum ad 
naturalem pertinet rationem, decessionem noctis inclinatio- 
nem dicit umbrarum; quia obscuritas noctis, ut aiunt philo- 
sophi, nil est aliud, nisi umbra terre. Namque sol terram 
circumiens, lucem secum diemque circumfert; ex alia vero 
parte, id est, unde ipse abest, umbram relinquit terrarum. 
Et hec est illa divisio primordialis, qua divisit Deus inter 
lucem et tenebras. Quz videlicet umbre, occidente sole, 
jamjamque se oriente paulatim attollere incipiunt; et quan- 
tum sol occidens sub terram accesserit, tantum he crescentes 
assurgunt, donec medio noctis posito sub media terra sole, 
ipsze rursum erectze mediam occupent terram; ac deinde 
procedente paulatim sole, et ipsz paulatim deflectant in occa- 
sum, usquedum, apparente aurora, penitus inclinate dis- 
pereant. Idcirco autem terrarum umbre sidera usque non 
pertingunt, quia sol major terra creatus, acuminatam facit 
umbram ipsam, que antequam sidera petat, deficiat ; et solis 
splendor circum terras undique diffusus, hbere sidera que 
illustret, aspiciat. Nox ergo est vita presens; sol justitie, 
Christus: Cujus nobis lucem sxpe concupiscentiz terrenz 
moles, ne videatur, abscondit. Et quantum recedit juste dis- 
trictus a nobis, tantum obscuramur; quantum redit pro- 
pitius, tantum illustramur. Vere autem ejus luce tunc frue- 
mur, cum inclinatis jam ac discussis omnibus presentis 
erumnze ac czxcitatis tenebris, videbimus eum, sicuti est. 
Qui tamen nostre per omnia salutis memor, nequaquam 
noctem vite hujus prorsus obscuram reliquit, sed velut in 
ceelo stellas figens, sanctorum nobis exempla, per que in- 
offenso pede nostri operis incederemus, proposuit. 

Vadam ad montem myrrhe, &c.| In myrrha mortificatio 
carnis, vel passionum pro pietate tolerantia, in thure devotio 
celsipetax orationis exprimitur. Mons autem myrrhe, et 

collis thuris, est ipsa sublimitas mentis eorum, qui carnis 
utiliter luctamen vincunt, et ad amorem se celestium ardenter 
sublevant. Ad quem profecto montem collemque vadit Domi- 
nus; quia illorum corda, qui virtutibus student, sepius invi- 
sere atque inhabitare dignabitur. Hine dicit, Inhabitabo in 
illis, et inter eos habitabo. Laudans ergo ecclesiam Dominus, 
et singula virtutum ejus membra enumerans, repente infert : 
Vadam ad montem myrrhez, et ad collem thuris. Quod est 
aperte dicere: Frequentabo eos, et pia propitius illustratione 
glorificabo, quos in passionis sive orationis virtute sublimes 
esse suspicio. Veniam seplus, et mansionem apud eos faciam ; 
quos et ab inquinamento corporis emundare, et Spiritus per- 
ficere sanctificationem in divino timore considero. Non quod 
eam quam laudabat, deserere, atque ad alios ire proponat ; 
sed quia novos quotidie populos eidem ecclesis sus aggre- 
gare, et eam per mundum omnem dilatare disponit. Nec 
incongrue forte possunt hec, quia ad ecclesiam de gentibus 
sermo est, de synagogz vocatione, que in fine futura est 
intelligi. Reddit enim responsum desiderio ejus, quo superius 
invento illo aiebat: Tenui eum, nec dimittam, donec intro- 
ducam illum in domum matris mex. Et proximo quidem 
versiculo docuit, quod eum ecclesia gentium non sit unquam 
dimissura, cum ait: Duo ubera tua, sicut duo hinnuli capreze 
‘ gemelli, qui pascuntur in liliis, donec aspiret dies, et incli- 
nentur umbrz ; id est, doctores in te erunt, qui duos populos 
instruant, et humili et casta dilectione concordes usque in 
finem seculi, quando dies apparebit zterne retributionis, 
faciant. Deinde, quia etiam Judzam vocaturus sit, manifestius 
insinuat, subdens: Vadam ad montem myrrhe, et ad collem 
thuris. Non quod eam in altitudine virtutum veniens inve- 
nire possit, que dato libello repudii, jamdudum ab ejus fide 
discesserat, sed quod adveniendo eam suo consortio sit dignam 
redditurus. Unde bene mox de amplissima pulchritudine 
unius ejusdemque ecclesiz, que vel de Juda, vel de cunctis 
per orbem est nationibus congreganda, subjungit : 

Tota pulchra es, amica mea, &c.| Non in eximioribus tan- 
tum membris electorum, que speciatim enumeravi, pulchra 
es, verum etiam in illis qui pusilli videntur, et fragiles, et 
decore refulges virtutum, et vitiorum macula cares. Bene- 

dixit enim omnes timentes Dominum, pusillos cum majoribus. 
Unde in Apocalypsi sua de superna ejusdem ecclesiz patria 
dicit Joannes: Nec intrabit in eam aliquid coinquinatun, et 
faciens abominationem et mendacium, nisi qui scripti sunt in 
libro vite Agni. Hec autem dicta sunt, non quod in hac vita 
sanctorum quispiam, vel a culpis omnibus immunis vel per- 
fectus possit esse virtutibus; cum veraciter scriptum sit, Quia 
non est homo in terra justus, qui faciat bonum, et non peccet; 
sed quod ecclesia sancta, in quantum ecclesia Christi, et fide 
recta, et munda sit opere; si quid vero eam immunditiz vel 
pravitatis attigerit, non hoc ad eam pertineat, sed ab ea sit 
celerius, velut extraneum omni conatu expurgandum. Cui 
simile est illud beati Joannis, Omnis qui natus est ex Deo, 
peccatum non facit; quoniam semen ipsius in eo manet, et 
non potest peccare, quando ex Deo natus est. In quantum 
enim semen gratie Dei, qua renati sunt, in tantum peccare 
non possunt. In quantum autem peccant, in tantum eos gratia 
renascens ad tempus dimiserat; ut quid de seipsis sint, 
agnoscant, qui per ipsam juste vivebant. Que videlicet eos 
post hanc vitam ab omni malo mundos, et integra pulchritu- 
dine renitentes, in illam introducet civitatem, in qua nil, ut 
dictum est, potest introire pollutum: et tunc in amica sponsi 
veraciter implebitur hoc, ad quod ipsa nunc toto virtutis 
nisu conatur, ut sit tota pulchra, et macula in ea non sit ulla. 

Veni de Libano, &c.| Libanus, si Hebream sequamur 
etymologiam, candor interpretatur; si Greecam, thus, Deni- 
que supra, ubi nos legimus, Ad collem thuris ; quidam codices 
habent, Ad collem Libani. Utrumque autem nomen, virtutis 
industriam sonare, facile cuique patet. Venit autem ad Domi- 
num sponsa ipsius, id est, ecclesia, vel anima sancta, non 
solum evocata de corpore, premium perpetuz remunerationis 
accipit ; sed et in hoc seculo degens, quot bonorum operum 
incrementis ad meliora proficit, tot quasi passibus ad eum, 
qui singulariter bonus est, accedit. Pervenit vero tunc, cum 
carneis absoluta vinculis, eyus faciem videre meretur. Cernit 
ergo sponsam in Libano sitam, eamque ad se venire admonet, 
quia cum animam fidelem Dominus, bonis actibus candi- 
datam, cum incensum pure orationis sibi offerentem con- 
spexerit, delectatus piis ejus studiis, ut coeptis insistat, horta~ 

tur. Quod videlicet facit, vel per occultam suz inspirationis 
admonitionem, vel per scripturarum meditationem divinarum, 
vel per aliorum hortamenta fidelium, vel etiam per rerum 
adversa, sive commoda laborantium, benigna scilicet apud 
eam provisione agens, ut sive molestiis attrita prasentis 
exilii, ardentius patriam desideret sempiternz quietis; seu 
presentibus bonorum profectibus erecta, dulcius indefectiva 
superne civitatis gaudia concupiscat. Tertio autem sponsam 
de Libano venire precipit, quia profectum in electis suis 
bonz operationis, salutiferzee locutionis, pure requirit cogita- 
tionis. Vel certe, Veni de Libano, inquit, sponsa mea, veni 
de Libano, veni. Veni per optimam vitam, quam in corpore 
vivens exerceas. Veni absoluta corpore, ad percipiendam 
anime vitam-perennem. Veni tertio recepto corpore, ad 
videnda resurrectionis gaudia perfecta. Et quia plerique 
electorum, non pro suz solum vite puritate, sed pro aliorum 
quoque, quos erudiebant correctione, preemium perenne sor- 
tiuntur, apte sequitur : 

Coronaberis de capite Amana, &c.| Amana, Sanir et Hermon, 
montes sunt Ciliciz, vel Judzez, leonibus pardisque, quomodo 
et aliis feris, lustra preebentes: qui manifeste superba infide- 
lium corda, in quibus immundi spiritus sedem habent, desig- 
nant. Quo contra de electis per prophetam Dominus ait, Super 
quem requiescet Spiritus meus, nisi super humilem et quietum, 
et trementem verba mea? Leones quippe sunt dzmonia, 
propter superbiam ; pardi, propter crudelitatem sive varieta- 
tem artium malignarum. Cum ergo sancta ecclesia hujus- 
modi animas per suos preedicatores de potestate tenebrarum 
eruerit, atque ad agnitionem vere lucis converterit; fit ut 
lidem predicatores non solum pro seipsis, sed pro eis quos 
Domino acquisiere, coronam vite percipiant, juxta illud 
Proverbiorum, Corona senum, filii filiorum; et gloria filio- 
rum, patres eorum. Et Apostolus de eis quos docebat, 
Que est, inquit, gloria nostra, spes aut gaudium, aut corona 
gloriz, nonne vos ante Dominum nostrum Jesum Christum 
in adventu ejus? Et notandum, quod non ait, Coronaberis 
de Amana, Sanir et Hermon; sed de capite Amana, et de 
virtute Sanir et Hermon. Cum ergo vulgus ignobile ad 
Dominum ecclesia convertit, coronam de lateribus mon- 


IN CANTICA CANTICORUM, CAP. IV. 279 


tium, in quibus bestiz latuerant, consequitur, quia premium 
de salvatione populi contradictoris accipit. At cum ipsos 
malitiz principes, cum persecutores publicos ad viam vite 
perduxerit, de capite nimirum ac vertice coronatur montium ; 
quia cum labore certaminis crescit palma retributionis. Cui 
simile est illud quod additur, De cubilibus leonum, de mon- 
tibus pardorum. Cubilia etenim leonum ad montes sunt 
pardorum, hi qui acriore spirituum malignorum furore insti- 
gati, ad nocendum Christi gregem, et vi et fraude prevalent: 
quos cum ecclesia castigatos ad humilitatis et pietatis gra- 
tiam revocaverit, de his et ipsa coronabitur, quia de illorum 
perpetua salute lztabitur. Nam qui nihil contrariz virtutis 
habentes, dolis tantum bonos insequuntur, hi non leonum, 
sed aptius vulpium cubilia nominantur. Hinc etenim Domi- 
nus scribe obsequium sibi dolose pollicenti, sed nibil contra 
ecclesiam prevalenti, ait: Vulpes foveas habent, et volucres 
ceeli nidos, Filius autem hominis non habet ubi caput suum 
reclinet. In vulpium quippe nomine levitatem ac dolosita- 
tem; in volucrum vero appellatione, extollentiam designavit 
mentis illius. Sed cum et hos ecclesia salvaverit, fit ut etiam 
ibi Filius hominis, humilitatis ac sinceritatis merito requiescat, 
ubi prius nequam spiritus domicilia sibi jactantiz et levitatis 
usurpabant. 

Vulnerasti cor meum, soror mea, &c.] Potest hic sermo et 
simpliciter accipi; quia commemoratione vulnerati cordis, 
magnitudinem amoris, quem erga ecclesiam habet exprimere 
voluerit. Quam recte sororem suam cognominat, et spon- 
sam, quia ccelestis eam thalami sibi foedere conjunxit, quia 
et ipse homo fieri, ac frater ei naturaliter existere dignatus 
est. Potest et juxta illud quod Esaias ait, Ipse autem vul- 
neratus est propter iniquitates nostras, attritus est propter 
scelera nostra. Que sit autem ei maxime causa suscipiendi 
hujus vulneris, consequenter exponit, dicens : 

In uno oculorum tuorum, &c.] Diximus supra in oculis 
ecclesiz, vel spirituales ejus sensus, vel eos qui spiritualia 
ejus videre ac demonstrare solent, doctores intelligi. Porro 
in capillis multitudinem plebium, que etsi altitudinem attin- 
gere illius sermonis nequeunt, quo Dominus ait: Si vis 
perfectus esse, vade, vende que habes, et da pauperibus, et 

habebis thesaurum in ceelo, et veni, et sequere me; eo tamen 
actionum bonarum itinere ad ccelestia tendit, de quo preemisit 
dicens: Si vis ad vitam ingredi, serva mandata. Non homi- 
cidium facies, non adulterabis, non facies furtum, non falsum 
testimonium dices. Honora patrem et matrem, et diliges 
proximum tuum, sicut teipsum. Sed ibi dum plurali numero 
oculi describuntur et capilli, multitudo sive rectorum sive 
designatur auditorum; hic vero oculorum in uno, unitas 
commendatur doctorum sive scientize, quam docent, spiritu- 
alis; de qua scriptum est, Unus Dominus, una fides, unum 
baptisma, unus Deus et Pater omnium. Item in uno crimine 
colli laudatur unitas eorum, qui spiritualibus magistris pia 
solent devotione adhzrere, eosque reverendis suis obsequiis, 
quomodo crines collum, tegere. Nam et in collo ecclesiz 
supra eosdem doctores indicare patuit. Hujus unionem cri- 
nis designat Lucas, cum dicit: Multitudinis credentium erat 
cor unum, et anima una; nec quisquam eorum que posside- 
bat, aliquid suum esse dicebat, sed erant illis omnia com- 
munia. Quid vero ageret collum, cui idem crinis esset 
annexus, subsequenter insinuat, dicens: Et virtute magna 
reddebant apostoli testimonium resurrectionis Jesu Christi 
Domini nostri. Ait ergo, Vulnerasti cor meum, soror mea, 
sponsa mea, vulnerasti cor meum in uno oculorum tuo- 
rum, et in uno crine colli tui. Ac si aperte dicat, Tota 
quidem forma tui corporis, quo per mundum longe lateque 
dilataris, O ecclesia catholica, pulchra mihi et immaculata 
appares; sed hoc est quod me prz ceteris ad te amandam 
mirifice accendit, quia unitatem ejusdem fidei ac dilectionis, 
et in preclaris fidelibus, ac in subjecctis habere probaris. 
Hoc est quod me ad excipiendum pro tua vita vulnus mortis 
adduxit. Quia te in omnibus membris tuis, et in majoribus 
scilicet, et in minoribus, et fortioribus, et mediocribus unitati 
studere desiderabam, ut uno in omnibus, atque indissimili 
sensu ad illam tenderes vitam, in qua unitas vere pacis 
regnat et gloriz. 

Quam pulchre sunt mamme tua, &c. !} Sicut in collo, oculis 
et dentibus, sic et in mammis doctores intelliguntur ecclesiz ; 
sed hoc distat, quod illis tune vocabulis sunt censendi, vel 
cum sapientiam loquuntur inter perfectos, vel eos qui contra- 

dicunt, redarguunt; cum vero infirmis fiunt infirmi, ut infir- 
mos lucrifaciant, tunc mammarum officia non immerito ha- 
bere dicuntur, quia lac doctrine levioris parvulis sensu im- 
partiunt ; his videlicet, qui panem verbi sublimioris necdum 
capere possunt. Dentes enim sunt, cum corripiunt inquie- 
tos; mammz, cum consolantur pusillanimes, suscipiunt 
infirmos. Et recte pulchritudinem in sorore et in sponsa 
sua laudat, miraturque mammarum, quia magni apud Deum 
operis ac mirande virtutis est; cum is qui ad revelanda 
perfectioribus altiora veritatis arcana sufficit, nequaquam in- 
firmos primis fidei rudimentis instituere fastidit. Recte talem 
animam Dominus sororem sibi ac sponsam esse testatur; 
quia nimirum sua eam dilectione ac conjunctione dignissi- 
mam judicat, quam sui operis imitatricem fieri considerat. 
Nam et ipse, ut nos de infirmis fortes faceret, infirmari 
ad tempus; immo et mori, ut nos viveremus, non refugit. 
Ipse cum esset panis angelorum in divinitate, latescere voluit 
per assumptionem carnis; ut hominum pusillanimitatem 
nutriret, ac panis ejusdem ccelestis exhiberet capacem. 
Quia enim minus idoneus est infans, qui pane vescatur, 
ipsum panem edendo quodammodo mater incarnat, et per 
humilitatem mammille, ac lactis succum, de ipso pane pascit 
infantem. In principio erat Verbum, et Verbum erat apud 
Deum, et Deus erat Verbum. Hic est cibus sempiternus, 
quo reficiuntur angeli, quia visa ejus gloria satiantur. Ver- 
bum autem caro factum est et habitavit in nobis, ut sic etiam 
sapientia Dei, quz nos sicut mater consolatur, de eodem 
ipso pane reficeret ; ac per sacramenta incarnationis ad agni- © 
tionem visionemque divine caritatis trajiceret. Sed et doc- 
tores sancti panem, quo sublimiter ipsi saginantur, conver- 
tunt in lac quo parvulos nutriant, dum quo altius eterna in 
Deo gaudia contemplantur, eo infirmitati proximorum humi- 
hus compatiuntur. 

Pulchriora ubera tua vino.| In capite hujus carminis jam 
expositus est hic versus, ubi dictum est, Quia meliora sunt 
ubera tua vino; et intellectum est, quod his verbis etiam 
primordia evangelicz fidei demonstrata sint, omnem Mosaicze 
legis anteire virtutem, pro eo quod neminem ad perfectum 
adduxit, utpote quz cultores suos etiam eximios in regnum 

vite coclestis introducere non valuit; gratia fidei autem rena- 
tos fonte baptismatis etiam parvulos, atque ipsa parvula ztate 
defunctos, superna ad gaudia perducit. Nam et legis czri- 
monias vino comparandas multa documenta probant; sed 
permaxime illud quod in nupttis ecclesiz mysticis vinum 
deficit, ut, operante mirabiliter Domino, longe melius de aqua 
fieret vinum. Ubi intimatum est typice, quod literalis ob- 
servatio legis finem esset acceptura; et ea que in litera vela- 
batur, evangelii gratia revelanda, aquze amore spiritual 
domum esset nuptiarum inebriatura ccelestium, hoc est, sanc- 
tam ecclesiam, quam sibi Christus sponsam ejus consecrare 
dignatus est. Pulchriora sunt ergo ubera sponse vino, quia 
primordia fidei evangelicz preecellunt decretis legalibus, etiam 
eis que virtutum gustu et suavitate non minima fragrasse 
probantur. Sed notandum in his verbis attentius, quod 
supra sponsi dilecti sui ubera, hic contra idem dilectus sponse 
ac sororis suze ubera laudat, ac vino esse preeferenda testatur. 
Non enim frustra hzec reciprocatio in sacro carmine putanda 
est esse inserta, sed ut per hec unitas Christi et ecclesia 
altius commendetur. Ipse enim caput corporis ecclesiz, et 
ipsa est corpus capitis hujus. Unde et apostolus, erunt duo, 
inquit, in carne una. Mysterium hoc magnum est. Ego 
autem dico in Christo et in ecclesia. Ideoque simili exem- 
plo ubera sponsi et sponsz, quasi eadem ipsa laudantur ; 
quia iidem doctores ecclesiz, doctores Christi sunt. Ecclesiz 
videlicet, quia eam docent; Christi autem, quia illo jubente 
docent, quia illius praecepta eam docent, quia illius consor- 
tium eam docendo provocant. Denique apostolus qui ait: 
Paulus, servus Jesu Christi. Rursum ipse dixit, Nos autem 
servos vestros per Jesum, Et alio loco, Omnia enim vestra 
sunt, sive Paulus, sive Apollo, sive Cephas. 

Et odor unguentorum tuorum, &c.| Odor unguentorum 
ecclesic spiritualium, est fama charismatum; de quibus scrip- 
tum est, In omnem terram exivit sonus eorum, et in fines 
orbis terre verba eorum. Et cum Maria Magdalena in 
typum sanctz ecclesiz, Dominum nardo perfunderet ; scrip- 
tum est, Et domus impleta est ex odore unguenti. Ubi figu- 
ratum est mystice, quod devotis ecclesie servitiis, qu erga 
Kedcemptorein suum exerceat, omnis esset mundus implendus. 

Si autem vini nomine, recte observatio legalis exprimitur, ut 
Superius evangelica auctoritate probatum est, quid obstat 
aromatum nomine suavissimum rumorem sanctorum temporis 
ulius indicari? Odor ergo, inquit, unguentorum tuorum 
super omnia aromata, quoniam absque ulla dubietate latius 
multo diffusze per orbem Christiane fidei, quam eorum qui 
in priori erant populo, justorum fama excrevit. Unde et 
hzec, quia publicum mundo certamen, abrenuntiata deorum 
cultura, induxit publicam a mundo persecutionem, donec 
vinceret, sustinuit. Neque enim decet sponsam Christi rebus 
infimis ac vilibus comparari; vel vino scilicet, quod gustus 
absumere, vel aromatibus, que consuevit aura dispergere ; 
cum et ipsi legali observantiz permodice sit laudis, si pocula 
dicatur, vel aromata quzque carnis sensibus apta transcen- 
dere. 

Favus distillans, labia tua, sponsa.| Favus, mel in cera 
est; mel autem in cera, spiritualis est divinorum elo- 
quiorum sensus in litera, qui recte favus distillans dici- 
tur. Distillat quippe favus, cum plus habet mellis, quam 
illa czrarum thece capiant; quia talis nimirum est sanc- 
tarum fcecunditas scripturarum, ut versus qui brevi in 
linea scribi consueverat, multas impleat paginas, si diligen- 
tius scrutando expressus, quantam interius dulcedinem intel- 
ligentize spiritualis contineat, probetur. Ut enim unum demus 
exemplum, Psalmista dicit, Lauda, Hierusalem, Dominum. 
Quod juxta literam quidem cives urbis illius, in qua templum 
Dei erat, ad laudes ei dicendas hortatur. At vero juxta alle- 
goriam, Hierusalem, ecclesia Christi, est toto orbe diffusa. 
Item juxta tropologiam, id est, moralem sensum, anima qu- 
que sancta Hierusalem recte vocatur. Item juxta anagogen, 
id est, intelligentiam ad superiora ducentem, Hierusalem 
habitatio est patric ccelestis, que ex angelis sanctis et homi- 
nibus constat. Cunctis autem convenit apte, quamvis multa 
distantia, quod Hierusalem visio pacis, quod Dominum lau- 
dare jubetur. Neque enim tantas Deo laudes una sancta 
anima, quantas omnis per orbem ecclesia, dicere potest; nec 
tam perfecta ipsa universalis ecclesia, dum peregrinatur in 
terris a Domino, quam in presentia Domini sui beata regnat 
in cuelis ; nec zquari potest sanctorum pax, quz est interim 

in spe videndi Deum, et liberandi a malo, visioni pacis illius, 
quam habent in re, qui liberati malis omnibus, summo fru- 
untur bono. Favus ergo, non solum plenus melle, sed etiam 
distillans, labia sunt sponsz, cum doctores ecclesiz, vel in 
figuris legalibus, vel in dictis propheticis, vel in ipsis Domini 
verbis, sive factis mysticis multiplicem interioris suavitatis 
copiam inesse demonstrant, atque é¢x his dulcissimas mem- 
bris ejus fidelibus, id est, bonis auditoribus, ac saluberrimas 
mentis epulas parant. Nec repugnat, quod supra sponse 
labia vitte, et nunc comparantur favo; cum hic satiando 
fauces delectet, illa crines vinciendo constringat: iste intus 
reficiat, illa foris liget. Tidem namque doctores, et vittz sunt 
in preceptis salutaribus, et favus in promissis ccelestibus. 
Vittze, cum nos a fluxu carnalium voluptatum refraenant; 
favus, cum supernorum nobis gaudiorum dona promittunt. 
Item vittze sunt in eis, quz aperte agenda vel vitanda esse 
docent; favus in illis que typice gesta vel dicta, quid intus 
arcani salutaris habent, pandunt. 

Mel et lac sub lingua tua.| In lacte eruditio parvulorum ; 
in melle ea que perfectioribus competit, doctrina signatur. 
Docet apostolus de lacte, cum quibusdam a fide lapsis impro- 
perando dicit, Et facti estis, quibus lac opus sit, non solido 
cibo. Docet de melle sapientia, cum dicit, Sicut qui mel 
multum comedit, non est ei bonum; sic qui scrutator est 
majestatis, opprimetur potentia. Non autem mel comedere, 
sed multum comedere vetat; quia non omnimodo majestatem 
Dei scrutari prohibemur, presertim cum ipsi in laude justo- 
rum canatur, Magnificentiam majestatis tus, et sanctitatem 
tuam loquentur ; sed a tentandis his que mensuram nostram 
excedunt, revocamur. Unde et alias de amatoribus sapientiz 
celestis ait: Mel invenisti, comede quod sufficit tibi, ne 
satiatus evomas illud. Bene autem mel et lac sub lingua 
memoratur habere: habet enim in lingua verbum Dei, cum 
loquendo profert; habet sub lingua, cum sedulo in corde, 
que proferri debeant, meditatur. Habet mel et lac sub lin- 
gua, cum recte novit discernere que incipientibus, quz sint 
dicenda proficientibus ; que item eis qui in scientia sunt ejus 
et caritate perfecti. Atque hec ipsa ubi tempus congruerit 
ministerio linguze pro audientium capacitate dispensat. 

Et odor vestimentorum tuorum, &c.] Vestimenta ecclesia, 
opera sunt ejus, Joanne attestante, qui de futura ejus beati- 
tudine loquens, ait: Venerunt nuptiz Agni, et uxor ejus pree- 
paravit se, et datum est illi, ut cooperiat se, byssinum splen- 
dens candidum. Byssinum enim justificationes sunt sancto- 
rum. Et beatus Job, Justitia, inquit, indutus sum, et ves- 
tivi me, sicut vestimento et diademate, judicio meo. In thure 
autem, ut sazpe dictum est, superna justorum desideria, et 
orationum frequentium fervor altipetax intimatur. Unde 
recte odor vestimentorum sponse, thuris assimilatur odori, 
quia cuncta que sancta ecclesia pro Domino operatur, ora- 
tionum pro ea vicem reddunt; neque aliter apostolicum 
potest illud impleri, Sine intermissione orate ; nisi dum 
omnia, quz devote agimus, Conditori nostro nos devota, 
velut intercessione commendant. Neque enim vel ipse apo- 
stolus vel aliquis sanctorum ita semper orationi vacare potuit, 
non ut aliud tempus somno, vel cibo, vel aliis vite hujus 
necessariis impenderet ; sed quia justi sine intermissione que 
justa sunt agunt; per hoc sine intermissione justi orant, 
neque unquam ab oratione, nisi peccatum incurrerint, ces- 
sant. Ideoque odor vestimentorum eorum, sicut odor thuris 
redolet, quia fama operum bonorum que faciunt, in divino 
examine instar orationum ascendit. Concinit autem hic ver- 
siculus ei qui supra dictus est, et odor unguentorum tuorum 
super omnia aromata. Illic etenim nomine unguentorum, 
infusio Sancti Spiritus, qua corda fidelium illustrantur atque 
ad spirituale certamen preparantur, ostenditur; hic vocabulo 
vestimentorum ea que foris sunt, justorum facta demonstran- 
tur. Unde et pulchra distinctione ea que per homines fiunt 
opera, odori thuris comparantur ; quz vero divina largitione 
fiunt dona, modum comparationis excedunt, dum odor un- 
guentorum ecclesiz super omnia dicitur aromata transcen- 
dere. Sane, quia sepe thuris in hoc carmine mentio est, 
quidque typice significet, constat, libet parum de natura 
aromatis ipsius ignaros instruere. Arbor est Arabiz, cortice, 
ut aiunt, et folio lauri similis, succum amygdala modoemit- 
tens, qui bis anno colligitur, autumno et vere. Sed autumnali 
collectione preparantur arbores, incisis corticibus in flagran- 
tissimo estatis fervore, ac prosiliente spuma pingul, qu con- 

ercta densatur, ubi loci natura possit terete palmea exci- 
piente, quod in arbore hesit, ferro depectitur, ideo cortico- 
sum videtur. Purissimum hoc, et candidum thus est. Se- 
cunda vindemia vere, eadem hyeme, corticibus incisis. Ru- 
brum hoc exit, nec comparandum priori creditur. Et novell 
arboris candidius esse, sed veteris odoratius. Quod ex ea 
rotunditate dependet guttz, masculum vocamus. Guttam 
vero concussu elisam, mannam nuncupamus. Regio thuri- 
fera, Sarvia nuncupatur, quod significare Grzci mysterium 
dicunt, undique rupibus invia, et a dextera scopulis mari 
inaccesso evehitur ; uno tramite angusto sylvarum longitudo, 
est centum millia passuum, sive, ut tradunt ali, octoginta; 
latitudo dimidium. Attolluntur colles alti, decurruntque et 
in plana arbores sponte nate. ‘Terram argillosam esse con- 
venit, raris fontibus ac nitrosis. Hzec prout libris antiquo- 
rum reperimus, strictim de natura et loco thuris sint dicta. 
Quz pzne omnia, si quis diligenter attendit, figurate sancto- 
rum virtutibus congruunt ; maxime quia regio in qua nasci- 
tur, mysterium cognominatur. Nam quod arbores sponte 
nascuntur, apte competit eis, quorum summa virtus non 
coacta legibus edictis, sed oblatione voluntaria solet esse 
miranda; dicente Domino, Si vis perfectus esse, vade, vende 
omnia que habes, et czetera. Quod, incisis arboribus, thurs 
lachryma profluit, quid nisi compunctionem humilium corde, 
de qua pura oratio, ac fletibus dulcorata generari solet, indi- 
cat? Quod habet fontes raros, sed nitrosos, convenit eis, 
de quorum ventre, sicut dicit scriptura, Flumina aque vive, 
hoc est dona doctrinz spiritualis emanant, etiam mundandis 
proximorum mentibus accommoda. Nitrum namque et me- 
dendis infirmitatibus et abluendis sordibus esse solet aptis- 
simum. Quod undique rupium et scopulorum est regio cir- 
cumsepta munimine, congruit meritis eorum de quibus 
loquitur per parabolam Dominus, Homo erat paterfamilias, 
qui plantavit vineam, et sepem circumdedit ei. Plantavit 
namque ecclesiam Dominus, preceptis vitee instituendo; et 
eis sepem circumdedit custodia suze protectionis, eam undique, 
ne a pravis vel spiritibus vel hominibus exterminari possit, 
tutando. Consulte autem, postquam singula ecclesiz membra 
Dominus sigillatim praedicavit, novissime etiam unguenta, qui- 

bus tota esset delibuta, digna laude commendavit. Nulla sunt 
quippe ejus membra, sive parva sive magna, que non hujus 
unctionis spirituali sint infusione consecrata. Nam hec cui- 
cumque deest, in ecclesiz corpore non est. Laudavit et vesti- 
menta ejus, id est, opera justitize ejus, quia et his omne ejus 
corpus ornatur. Nemo quippe in eo vitam meretur zternam, 
nisi operibus justis indutus, quz vel ipse fecit; vel, si infans 
erat, alii in illo ac pro illo fecerunt. Verum quia tardum 
videbatur eximio amatori viritim sponsz suz membra laudare, 
parvum videbatur singulis rebus pretiosis, singulas ejus partes 
adaquare, laudat totam pariter, et pluribus simul ac maximis 
speciebus zquiparat, subjiciens : 

Hortus conclusus, soror mea sponsa, &c.| Hortus est autem 
ecclesia, que multifaria spiritualium operum germina gignit, 
quz sub variis aromatum vocabulis subsequenter enumeran- 
tur. Fons est que doctrina salutari redundat, qua mentes 
fidelium suorum, quasi areolas aromatum, quas dispersas 
preeparaverat, irrigat. Unde scriptum est, Aqua profunda, 
verba ex ore viri, et torrens redundans fons sapientiz. Hinc 
et apostolus dicit: Ego plantavi, Apollo rigavit, Deus autem 
incrementum dedit. Ego plantavi, quasi in horto Domini, 
aromata virtutum: Apollo rigavit, quasi de fonte signato 
doctrinz ceelestis: Dominus autem, quasi suos operarios, ne 
frustra laborarent, adjuvit. Conclusus est autem hortus iste, 
quia Domini ac Redemptoris sui protectione munita persistit 
ecclesia, ne improba unquam, vel hominum infidelium, vel 
immundorum spirituum irruptione violetur, et a fructuum 
ceelestium prolatione passim conculcata retardetur. Signatus 
est fons iste, quia sermo fide, qui in evangelio est, signacula 
tutatus, nulla errantium valet unquam incursione turbari. 
Unus enim Dominus, una fides, unum baptisma, unus Deus 
et Pater omnium. Quod signaculum vivi fontis qui solvere 
nititur, errat, nec fontem vite prophanare valet; sed in hoc 
se potius, dum impius ingerit, necat ; in exemplum exercitus 
fEgyptii, qui in mystico Rubri maris baptismate, quo Dei 
populus salvatus est dum non credendo, sed persequendo 
sancta ingredi preesumpsisset, extinctus est. Et quia eadem 
sancta ecclesia, quee horti sacro fonte irrigui nomine desig- 
natur, primum quidem parvo Judzz in ccspite locata, sed 

mox latissime totum est amplificata per orbem, recte sub- 
ditur : 

Emissiones tue, paradisus malorum punicorum, §&c.] Quia 
enim primitiva ecclesia, quze Hierosolymis erat, copiosos Deo 
populos ex aqua et Spiritu procreavit, bene dicitur, quia hor- 
tus sacer irrigatione divini fontis adjutus, paradisum ex 
se emiserit, nec qualiumcunque arborum paradisum, sed 
malorum punicorum cum pomorum fructibus. Mala quippe 
punica, quz sanguineo rubent colore, eorum in ecclesia 
triumphos insinuant, qui post generalem fontis signati ablu- 
tionem, suo sunt etiam sanguine baptizati. Pomorum autem 
fructus generalium opera virtutum, vel eos qui ipsa virtutum 
opera faciunt, indicant. CQuamvis et in malis punicis, que 
prima ex sese hic hortus emittere dicitur, omnis baptizatorum 
coetus recte possit accipi; quia nimirum ipse fons regenerans 
in mysterium est Dominic passionis dedicatus. Quicumque 
enim baptizati sumus in Christo Jesu, in morte ipsius bapti- 
zati sumus. Consepulti enim sumus cum illo per baptismum 
in mortem, ut quomodo surrexit Christus a mortuis per 
gloriam Dei, ita et nos in novitate vite ambulemus. Post 
multa autem punica sequuntur fructus pomorum et aroma- 
tum, gratia tali digna primordio, quia post ascensum fontis 
pretioso sanguine aspersi, per quem filu Dei efficimur, suc- 
cedat necesse est foecunditas odora virtutum, quibus ipsa 
gratia nostre regenerationis ornetur, semperque crescat. 

Cypri cum nardo, nardus et crocus.] Cyprus in Aigypto est 
arbor aromatica, ziziphi foliis, semine coriandri candidior. 
Coquitur hec in oleo, premiturque postea. Quod Cyprus 
vocatur, unguentum ex eo regale paratur. Optimum in 
Egypto, secundum in Ascolone Jude, tertium in Cypro 
insula. Quidam hanc esse dicunt arborem, que in Italia 
Ligustrum vocatur. Legimus autem de manna, quia erat 
quasi semen coriandri album. Et cum cypri semen ejusdem 
esse qualitatis asseratur, merito eandem quam ipsum, ceelestis 
benedictionem designat. Mlittitur autem hoc semen in oleum, 
et coquitur, cum superne donum gratiz illuminatis pingue- 
dine caritatis cordibus suscipitur, et illatis tentationum flam- 
mis manifestius omnibus, quanta qualisque sit ejus virtus, 
ostenditur. Nardus autem, que sepulture: Dominice typum 

teneat, testatur opus Marie, que eum imminente passionis 
articulo hoc aromate perunxit; sicut et ipse exponens ait, 
Mittens enim hec unguentum hoc in corpus meum, ad sepe- 
liendum me fecit. Et hortus, sive fons Domini cypros emit, 
cum ecclesia liberos suos docet gratiam superne refectionis 
ante omnia quzrere; lucem atque unctionem dilectionis in 
corde tenere, tribulationum igne non superari, sed harum 
potius occasione, quale quantumque divine gratiz semen 
acceperint ostendere. Jungit cypris et nardum, cum eosdem 
vel fide Dominice passionis ex tempore studiosius instruit, 
vel hanc ipsos patiendos, docet imitari crocus, quasi aurosi 
coloris florem habens; ostendit eos, qui ampliori caritatis 
gratia resplendent; que, sicut aurum metallis czeteris, sic 
virtutibus antecellit omnibus. Nunc, inquit, manent fides, 
spes, caritas, tria hec; major autem his est caritas. Cui 
contra Hieremias perditionem civium suorum deplorans ait: 
Qui nutriebantur in croceis, amplexati sunt stercora. Am- 
plexantur quippe stercora, qui nutriebantur in croceis, cum 
hi, qui videbantur quondam floribus caritatis rutilare gratissi- 
mis, postmodum se fcedis incipiunt vitiorum immergere volu- 
tabris. Sed et hoc, quo crocus ardentibus languentium 
membris solatium refrigerii conferre perhibetur, eisdem sum- 
mz virtutis actibus congruit, quz ab estu carnalium volup- 
tatum animos temperare, atque ad desideranda supernz patriz 
gaudia consuevit accendere. Quod vero nardus algentium 
rigorem fertur discutere et calefacere membrorum ; in promptu 
est, quia memoria Dominice passionis, pigrum moriendi pavo- 
rem a fidelium cordibus expellit, eosque ad imitandam ejus 
mortem, non solum vitia sua mortificando, verum etiam 
animas pro eo ponendo inflammat, atque alacres facit. 

Fistula et cinnamomum, &c.] Fistula, que et Cassia dicitur, 
inter aromaticas annumeratur arbores. Est autem robusti 
corticis, et purpurei; quz ad curandas viscerum molestias 
multum commoda esse narratur. Hec pro sui brevitate a 
quibusdam inter herbas reputatur odoriferas. Que recte 
pro ipsa brevitate humiles spiritu, quorum est regnum ceelo- 
rum, significat; qui quasi purpureo vestiti colore, semper 
Dominicz passionis sunt memores, semper ipsi ad patiendum 
pro Domino parati. Qualis erat, qui ait, Quoniam propter 

te morte afficimur tota die, zstimati sumus ut oves occisionis. 
Nam et hec est virtus, que maxime inter nos animorum 
motus ac lascivias, quasi viscerum dolores, castigare ac tollere 
consuevit ; cum recogitantes quid pro nobis passus est Deus, 
minus nos pati quam meremur, agnoscimus. Cinnamomum, 
ejusdem virtutis figuram tenet. Nam et hec arbor est 
frutice brevis, sed vi et odora precipua, atque ad medicine 
usus, fistula dupla prestans. Unde apte potest intelligi, 
quia profectum humilitatis scriptura voluerit exprimere, in 
eoque post fistulam posuit cinnamomum. Nam quod coloris 
subnigri vel cinerei esse perhibetur, animis congruit humi- 
lium; qui fragilitatis propriz conscii, quotidianis in precibus 
Deo dicere norunt, Loquar ad Dominum meum, cum sim 
pulvis et cinis. Et iterum: Ipse me reprehendo, et ago 
peenitentiam in favilla et cinere. Et bene post fistulam 
colore purpuream, ponit cinnamomum cinerei coloris arborem, 
quia per recordationem nobis Dominici vulneris oritur despec- 
tus nostrz virtutis. Hujus autem cortex in pretio est; qul, 
quod in modum cannz rotundus sit, et gracilis, clinnamomi 
nomen accipit. Ammomum enim Grece, immaculatum dici- 
tur. Fistula, inquit, et cinnamomum cum universis lignis 
Libani. Sicut fistula et cnnamomum, humiles justorum cogi- 
tationes; sic et ligna Libani, sublimes eorum actiones demon- 
strant ; quia nimirum hec non solum odoris ac medendi, ut 
fistule et cinnamomum gratia pollent; nec corticis tantum 
gloriam preferunt, sed etiam in magnam se altitudinem, 
multumque robur attollunt. Unde et edificiis sunt apta 
majoribus ; hoc ipso etiam cantico attestante, in quo superius 
dictum est, Tigna domorum nostrarum cypressina. Et ite- 
rum, Ferculum fecit sibi rex Salomon de lignis Libani. Fis- 
tula ergo et cinnamomum in horto Domini prodeunt, cum 
universis lignis Libani; quia hi qui in sancta ecclesia humi- 
litate et patientia mirandi sunt, una cum eis qui ipsam eccle- 
siam preedicando, vel virtutes faciendo, firmiter muniunt, 
palmam supernz retributionis expectant. Myrrha et aloe 
continentiam carnis exprimunt; quia nimirum horum natura 
est aromatum, ut uncta ex eis corpora defunctorum minime 
putrescant, sicut Dominicze quoque sepulture documenta 
testantur. Quomodo enim corruptio mortue carnis, putre- 

dinem luxuriz; ita conditura ejus, ubi typice in bonum 
accipitur, virtutem continentize et castitatem, qua membra 
nostra a vitiis refrzenant aptissime demonstrat. Prima vero 
unguenta illa sunt, de quibus dicit apostolus: A®mulamini 
autem charismata majora, et adhuc excellentiorem viam vobis 
demonstro. Si linguis hominum loquar et angelorum, cari- 
tatem autem non habeam, factus sum ut #s sonans et cym- 
balum tinniens; et cetera que de magnis illis virtutibus, 
in quibus arcem tenet caritas, magnus dicendi artifex mirifice 
disseruit. Pulchra sane conjunctio, ut myrrha et aloe cum 
omnibus primis unguentis Dominico oriantur in horto; quia 
dum carnem a lascivia restringimus, consequens est, ut 
majora Spiritus dona percipiamus. Cui contradictum est, 
Quoniam in malevolam animam non intrabit sapientia, nec 
habitabit in corpore subdito peccatis. Spiritus enim sanctus 
discipline effugiet fictum. Est autem myrrha arbor Arabie, 
altitudinis ad quinque cubitos, similis spinze ; quam Acanthon 
vocant Greeci, cujus gutta viridis atque amara. Unde et 
nomen accepit myrrha. Quz cuncta mortificationi carnis 
apte congruunt, que amara ad tempus sentitur; sed in spe 
semper virentis patriz libentissime suscipitur, illius videlicet 
de qua Petrus ait, Regeneravit nos in spem vivam per resur- 
rectionem Jesu Christi, ex mortuis in hereditatem incor- 
ruptibilem, et incontaminatam, et immarcessibilem, conserva- 
tam in celis. Spinze autem merito confertur, quia ut mentem 
perpetuo salvet, corpus laborum punctionibus temporaliter 
affligit. Sed et hoc quod gutta ejus sponte manans pretio- 
sior est, elicita autem corticis vulnere vilior indicatus, qui 
non videat majoris ante Deum esse virtutis; cum quis sanum 
corpus suum ac vegetum, arridente etiam foris rerum copia, 
castigare, ac servituti subjicere contendit, quam cum pressus 
zepritudine vel aliis seculi adversis, invitus a lascivia carnem 
compescit atque ad abstinentiz remedium coarctat? Quam- 
vis et hoc inter virtutes magnas jure annumerare debeat, 
cum flagella quis paterne correptionis patienter, humiliter, 
gratanter suscipiens, ad dona per hec promissz heereditatis 
castigatus pervenerit. Aloe quoque, si consideretur intentius, 
apte et ipsa continentibus assimilatur. Est enim arbor 
odoris suavissimi ac summi. Unde lignum ipsius antiqui 
u2 

vice thymiamatum adolebant altaribus. At succum manat 
amarissimum, sed medicamentis congruum quam plurimis. 
Sic etenim continentiz carnaliumque restrictio voluptatum 
ipso quidem actu acerba est, sed virtutis merito gloriosa, 
atque interno arbitro gratissi mo 

Fons hortorum, puteus aquarum viventium, &c.] Fons hor- 
torum in horto Domini concluso inter alia nascitur; quia 
de primitiva ecclesia processit in.mundum doctrina ccelestis, 
quz plures Domino ecclesias, scilicet hortos spirituales, pro- 
crearet. De quo fonte bene subinfertur, Puteus aquarum 
viventium qui fons est; nisi quod puteus semper in alto est, 
fons autem et in altum semper demersus est, et in supremo 
vertice potest esse telluris. Una ergo eademque doctrina 
ecclesiz, fons est hortorum, quia spirituales gignit fructus 
in his quos instituit. Et puteus est aquarum viventium. 
Puteus quidem, quia non omnibus patet; non in promptu 
sita, sed una in corde sanctorum per revelationem Sancti 
Spiritus reposita est. Unde illam nemo principum hujus 
seculi cognovit. Si enim cognovissent, nunquam Dominum 
gloriz crucifixissent. Nobis autem, inquit, revelavit Deus 
per Spiritum suum. Spiritus enim omnia scrutatur, etiam 
profunda Dei. Aquarum autem viventium, quia eloquiorum 
divinorum atque celestium, que de invisibilibus divine 
gratize thesauris semper indefectiva prodeunt, atque in vitam 
ducunt, quoscunque diluunt et irrigant. Aquze etenim viven- 
tes solent appellari, que de vena fontana zternaliter manant ; 
ad distinctionem nimirum illarum, que vel copia pluviarum 
in cisternis colliguntur, aut stagnis, vel solutione nivium in 
torrentibus magno ad tempus impetu labuntur, sed sereno 
redeunte dispereunt. Quibus merito brevis ac tumida jactan- 
tia mundane doctrine confertur, que infinita szpe ac pro- 
funda eloquentiz atque eruditionis multifarie videtur flumina 
fundere ; sed hzc cuncta mox, ubi Sol Justitiz et zstas evan- 
gelice claritatis illuxerit, quasi numquam fuerint, arescunt. 
De quibus ipse Dominus per prophetam queritur, dicens: 
Me dereliquerunt fontem aque vive, et foderunt sibi cister- 
nas dissipatas, que continere non valent aquas. Et Esaias, 
Ecce, inquit, Dominus ascendet super nubem levem, et in- 
gredietur in ASgyptum. Et paulo post, Et arescet aqua 

de mari, et fluvius desolabitur et siccabitur. Puteus, inquit, 
aquarum viventium, quz fluunt impetu de Libano. De 
Libano, de ipsa ecclesia dicit; que et candida est, altaque 
per vitam. Libanus enim interpretatur candor. Et audito- 
ribus suis, quasi subjectis sibi campis, sapientiz salutaris 
fluenta profundit. Sicut et Dominus in evangelio: Qui 
credit, inquit, in me, sicut dicit scriptura, Flumina de ventre 
ejus fluent aque vive. Et exponens evangelista subjecit : 
Hoc autem dixit de Spiritu, quem accepturi erant credentes 
ineum. Fluunt enim aque vive de ventre ejus qui credit, cum 
de corde fidelium sanctz przedicationis defluunt. Que fluunt, 
Inquit, impetu de Libano. Recte addidit Impetu, ut non so- 
lum descensum ad nos viventium designaret aquarum, sed et 
virtutem venientium insuperabilem esse demonstraret. Quo- 
modo enim decurrentia de monte alto flumina nemo retinere 
valet, sic profluxus apostolici sermonis, quia de ccelesti vena 
procedebat, quia divinitus urgebatur ut curreret, nullo resis- 
tentium potentiarum valuit certamine superari, et a suo tramite 
reflecti; quin potius animas prius dedere, quam a doctrine 
vitalis irrigatione cessarent. Quale est illud in Psalmo, 
Fluminis impetus letificat civitatem Dei. Merito ecclesiam 
letificat, quee non solum flumen a Domino vivarum percepit 
aqttarum ; sed que idem quoque flumen tanto gratiz ccelestis 
impetu venit, qui nullo contrariz virtutis obstaculo possit 
impediri. Potest etiam puteus aquarum viventium in illorum 
significationem non inconvenienter accipi, qui omne quicquid 
terrenz cogitationis suo in corde repererint, hoc soliti eruere, 
ac devota confessione foras proferre, atque rejicere conten- 
dunt: ut merito castitatis et humilitatis, in abdito sui pecto- 
ris habitaculum Deo dignum preparent; aditumque in se 
aquis viventibus, id est donis ccelestibus per venas occultz 
inspirationis seduli sui permundatione faciant: in exemplum 
beati patriarche Isaac, qui, retardantibus Palestinis, puteos 
sibi suis utiles fodere solebat; quosque illi invidentes obrucre 
certabant, hos ipse casto labore repurgare, et usque dum sibi 
viva aqua responderet, in alta fudere perstabat. Tale nam- 
que est nobis cum malignis spiritibus certamen, ut ili qui- 
dem rudera vitiorum nostris sensibus ingerendo, aquam sapi- 
entiz, vel turbare in nobis, vel funditus a nobis, si possint, 

excludere satagant. At nos contra solerti industna, que 
illos immisisse nobis tentamenta deprehendimus, crebris pre- 
cibus ac vigiliis extrudere curemus, quatenus capaces invisi- 
bilium valeamus esse charismatum. Sed quia Dominus hortum 
suum conclusum, quia fonte vivo irriguum, quia odoriferis 
et pigmentis et arboribus dixerat esse consitum, quia aquas 
sapientiz quibus irrigaretur, et puteolos perhibuerat esse 
propter abdita mysteriorum, et viventes propter zternitatem 
bonorum, ad que potanda perducit, quia easdem impetu 
pertinaci ac prorsus invincibili profluentes asseruerat ; resta- 
bat ut omnibus firmiter et ordinate compositis, nequaquam 
adversariis ullius tentandi negaretur accessus, sed potius 
monstraretur, quia nec multis hinc inde torrentibus ullatenus 
posset ledi; verum quo magis tentaretur adversitatum flati- 
bus, eo amplius interna fructuum illius suavitas panderetur. 
Unde nunc ex ipsius Domini voce subjungitur : 

Cap. xv. Surge, aquilo, et veni, auster, &c.| In aquilone 
etenim vel austro procellas insinuat tentationum frequentium, 
quibus erat ecclesia pulsanda; ut quantum ei gratiz spiri- 
tualis, quantum interne virtutis inesset, innotesceret. Si 
quid autem distare inter aquilonis nomen et austri putamus, 
quorum unum frigidum, alterum constat ventum esse cali- 
dum; potest non absurde in aquilone austeritas mundi 
terrentis, in austro blanditia fallentis accipi. Namque hac 
gemina impugnatione hortum Domini tentari probat ipse, 
cum exponens parabolam boni seminis dicit: Qui autem 
super petrosa seminatus est, hic est qui verbum audivit, et 
continuo cum gaudio accipit ilud; non habet autem radicem 
In se, sed est temporalis. Facta autem tribulatione et per- 
secutione propter verbum, continuo scandalizatur. Qui autem 
seminatus est in spinis, hic est qui verbum audit, et sollici- 
tudo seculi istius, et fallacia divitiarum suffocat verbum, et 
sine fructu efficitur. Quod autem Dominus imperativo modo 
dicere videtur, Surge, aquilo, et veni, auster, perfla hortum 
meum; non imperat malum facere reprobos, sed libertate 
arbitrii sul permittit uti, ut volent. Potest ipse et ex malis 
eorum actibus facere bona que vult, et eis indistricto examine 
reddere, quz meruerint, tormenta pro malis. Denique indu- 
ravit Dominus cor Pharaonis, ut affligeret populum suum; 

sed post modicum, liberatis eis qui affligebantur, punivit in 
zeternum eum qui afflixerat. Et iniquorum omnium capiti, 
cum dicit de beato Job, Ecce in manu tua est; egressusque 
ille maxima eum plaga percussisset, annon tibi videtur, quia 
ventorum turbulentissimo ac durissimo dixerit, Perfla hortum 
meum, et fluent aromata illius? Fluxerunt enim aromata de 
horto ventis concusso, cum pulsatus adversis vir sanctus, 
tantam in virtute constantiam miri odoris longe lateque dis- 
persit, quod etiam nos in ultimo fine et mundi et seculi posi- 
tos imenarrabili suavitatis suz fragrantia satiavit. Audiens 
autem ecclesia flatibus tentationum se esse probandam, ne- 
quaquam dilecti sui provisioni ac dispositioni contradicit ; sed 
potius, ne superetur adversis, neve prosperis corrumpatur, 
ejus in omnibus querit auxilium, qui producit ventos de 
thesauris suis; et sicut beatus Job ait, Qui fecit ventis pon- 
dus. Quod aliis verbis dicere est, Qui non patitur nos ten- 
tari supra id quod possimus sustinere. 


IN CAP. V. 


Cap. xvi. Ventat dilectus meus in hortum suum, &c.] Veniat 
Dominus in ecclesiam suam, ut eam ipse conservet imma- 
culatam, ac fidei semper fruge foecundam. Ipse, qui se pro- 
misit, mecum usque ad consummationem seculi esse man- 
surum, tunc mihi magis adventus sui presentiam propitius 
ostendat, cum me majoribus hostium tentamentis pulsari per- 
spexerit, concedatque benignus, ut dilectus mihi sit ipse pre 
omnibus. Confido enim, quamdiu veraciter dicere potero, 
Diligam te, Domine, virtus mea, et eripiet me inimicis meis 
fortissimis, et super excelsa regni coelestis statuet me. Et com- 
edat fructum pomorum suorum; et libenter inspiciat, gratan- 
terque accipiat opera sanctorum suorum. Juxta quod ipse de 
credituris sibi Samaritanis ait discipulis, Ego habeo cibum 
manducare, quem vos nescitis. Quod se de vocatione gen- 
tium dixisse, subdendo manifestat: Meus, inquiens, cibus 
est, ut faciam voluntatem ejus qui misit me, ut perficiam opus 
ejus. Levate oculos vestros, et videte regiones, quia albz 
sunt jam ad messem. Et qui metit, mercedem accipit, et 
congregat fructum in vitam eternam. Qui, contra, cum 

esuriret, quesivit fructum in ficu Judaica; et quia minime 
invenit, perpetua illam ariditate damnavit. Fecit namque 
hoc figurate, significans, quia esuriret quidem synagoge salu- 
tem; sed ipsa, quia salutis fere fructum contempsit, wzternz 
infidelitatis esset ultione mulctanda. Potest ex voce perfec- 
torum ecclesia membrorum specialiter accipi, dictum eorum 
videlicet, qui se sincera ac fixa intentione Deo servire memi- 
nerint. Veniat dilectus meus in hortum suum, et comedat 
fructum pomorum suorum. Ac si aperte dicant, Utinam 
citius veniat Dominus, ut nobis mercedem piz nostra devo- 
tionis benignus restituat. Et sicut nos semper eum diligere, 
et ei fructum justitiz, quem ipse donavit, reddere curavimus ; 
ita nobis felicissimam suz caritatis recompensationem ad se 
suscipiendo manifestet. Quod cum omni tempore sanctos 
dicere deceat, quanto magis, cum presentis ecclesiz statum 
procellis tentationum viderint esse concussum? Quorum 
ipse desiderio grata mox voce respondens, eadem que pete- 
batur, jam se fecisse testatur. 

Veni in horium meum, soror mea, sponsa mea.| Veni, inquit, 
szepissime in ecclesiam meam; immo hoc facere nullo modo, 
peregrinationis ejus tempore, desiste. Venio autem, ut et 
errantes corrigam, et infirmantes adjuvem, et dubitantes in 
fide confirmem; et bene agentium fructibus perfectis quasi 
suavissimis dapibus pascar, et certantes ab hostium defendam 
insidiis; et victores hostium, perpetuz mez visionis corona 
remunerem. 

Messui myrrham meam cum aromatibus meis.| Per myrrham 
designantur hi, qui vel martyrio vitam finierunt; vel qui car- 
nem suam crucifixerunt cum vitiis et concupiscentiis. Per 
aromata, generaliter omnes qui bonorum operum sunt fama 
insignes. Metitque myrrham suam cum aromatibus suis, 
quando martyres suos cum ceteris electis, ubi ad maturi- 
tatem quique donatz sibi perfectionis pervenerint, quasi 
quadam falce mortis ab hac vita precidit, atque ad interna 
superne beatitudinis gaudia perducit. 

Comedi favum cum melle meo, &c.] Favo comparantur hi, 
qui in literis sacris dulcedinem sensuum spiritualium investi- 
gare, atque ad salutem audientium elucidare predicando 
noverunt. M(¢clli assimilantur, qui appositas sibi epulas 

verbi libenter gustare, hisque insatiabiliter vesci desiderant. 
Item in vino fortes ac summi celestium predicatores ; in 
lacte autem, infirmi adhuc auditores exprimuntur. Et cum 
horum omnium vitam diversis quidem studiorum modis dis- 
tantem, sed uno superne retributionis spe communem inter- 
nus arbiter approbat, quasi favum cum melle comedit, vinum- 
que bibit cum lacte. Non solum autem ipse piis electorum 
actibus delectatur, sed ad tale mentis convivium, id est, ad 
congaudendum bonis sanctorum desideriis; fideles quoque 
suos hortatur, dum subjungit : 

Comedite, amici mei, et bibite, &c.] Id est, vos quoque, qui 
mihi estis amici, faciendo quz precepi vobis, estis et caris- 
simi, me integra caritate amplectendo: obsecro itaque factis 
sanctorum, quasi epulis preecipuis precordia vestra replete. 
Nec tantum hec in memoriam revocare curate, sed ipsam 
eorum memoriam ad imitationis fructum convertite. Hoc est 
enim post esum nos favi et mellis, post potum vini et lactis 
inebriari, non solum de mirandis bonorum virtutibus gaudere, 
sed has quoque sequl, ac per earum retractationem, torporem 
nostre mentis excutere; atque ad amorem eternorum viva- 
cius accendere. E contrario dicit propheta quibusdam, Com- 
edistis, et non estis saturati; bibistis, et non estis inebriati. 
Comedit namque epulas mensz vitalis, sed non satiatur; 
bibit calicem salutaris, sed non inebriatur, qui verba quidem 
scripturarum didicit, justorum exempla cognovit, nec suam 
tamen vitam mutavit, moresve suos correxit. Bibit, sed non 
inebriatur, qui przcepta vite letabundus audit, sed ad hzec 
implenda torpens ac piger remanet. Si autem supra in sen- 
tentia Domini, qui ait, Comedi favum cum melle meo, et bibi 
vinum meum cum lacte meo; hoc significatum accipere 
voluerimus, quod sanctos suos de hoc seculo ad ceelestia 
transtulerit, et in supernorum civium, qui sunt utique corpus 
ejus, societatem introduxerit, consequens erit, hanc ejus, de 
qua nunc loquimur, admonitionem ad eosdem cceli cives 
datam intelligi. Cum enim se dixisset favum cum melle suo 
comedisse, et bibisse vinum cum lacte suo, id est, sanctos in 
celestis sui corporis augmentum collegisse; mox ad ipsos 
celi incolas vultum et verba convertit, dicens, Comedite, 
amici mei, et bibite, et inebriaminini, carissimi. Quod est 


298 EXPOSITIO 


aliis verbis dicere, Congratulamini mihi; quia inveni ovem 
meam, que perierat. Et quidem aptissima comparatione favo 
assimulantur ac melli illi, quos a constitutione mundi sibi 
placentes, Dominus a mortuis resurgens, secum ablatos ab 
inferis ad ccelestia regna subvexit. Ut melli videlicet zqui- 
paretur animarum dulcedo sanctarum, quas ad eterna in 
ceelos gaudia sublevavit. In favo autem non minor felicitas 
eorum qui in corpore simul et anima immortali ad supernz 
civitatis per illum meruerunt atria conscendere. De quibus 
evangelista manifeste testatur, quia moriente in cruce Domino 
monumenta aperta sunt, et multa corpora sanctorum, qui 
dormierant, surrexerunt. Et post resurrectionem ejus vene- 
runt in sanctam civitatem, et apparuerunt multis. Qui enim 
resurgente Domino resurrexerunt a mortuis, etiam eo ccelos 
ascendente, simul ascendisse credendi sunt. Neque ulla 
ratione illorum temeritati fides accommodanda, qui eos postea 
reversos in cinerem, ac denuo in monumentis, quz pridem 
patefacta sunt ab eis, quibus paulo ante vivi apparuerunt, 
more mortuorum putant esse reclusos. Comedit itaque spon- 
sus favum cum melle suo, cum Dominus universos, qui sibi 
ab exordio vite hujus fideliter servierant, partim carnis im- 
mortalitate gaudentes, partim resurrectionis adhuc premia 
prestolantes, ad vitam eternam perduxit; atque una omnes 
ineffabilis gloriz inter angelorum contubernia, beatitudine 
sublimavit. Hactenus sanctz ecclesiz decus et virtutes plu- 
rimo Dominus sermone laudaverat, incipiens ab eo quod ait, 
Quam pulchra es, amica mea! quam pulchra es! oculi tui 
columbarum. Que videlicet laudatio eo usque perducta est, 
ut ipsa etiam adversis probanda opponeretur. Quod ubi agi 
ceepit, invocat illa unicum ejusdem Redemptoris auxilium. 
Et 1pse nihil vota moratus, sub myrrhe et aromatum vocabulo 
eos, qui vel pressuris probati, vel aliis erant virtutibus ornati, 
supernam congregavit ad patriam. Sed et omnem sanctze 
ecclesiz vitam, quz in magistris distinguitur, et auditoribus 
suis, nomine favi mellis et lactis acceptam sibi esse declaravit. 
Quibus expletis sequitur vox ecclesiz desiderantis in abdito 
potius, ac silentio contemplationis Domino adhzrere, quam 
per laborem preedicationis, arma in se furoremque accendere 
pravorum. 

Cap. xvit. Ego dormio, et cor meum vigilat.| Ac si dicat, 
Cessantibus ad tempus persecutionum flatibus, aliquantulam 
in presenti etiam vita requiem in Domino ceepi habere; cujus 
otio libentissime usa, jam toto cordis desiderio ad eam, que 
finem nescit, requiem vigilare non cesso. Ego dormio, quia, 
donante ejus gratia, aliquantula vite hujus tranquillitate in 
colendo illum, perfruor. Nec tanto videlicet labori preedica- 
tionis, quantum primitiva ecclesia subiit, mancipata; nec tot 
pulsata conflictibus perfidorum, quot primo tempore, innu- 
merz nascentis ecclesiz pertulere caterve. Et cor meum 
vigilat, quia quo liberius vaco ab incursibus externis, eo 
altius intus video, quoniam ipse est Dominus. Hec quidem 
ecclesia sancta dicit in eis, qui serenitate vite temporalis, 
psalmis, jejuniis, et czteris vite temporalis, orationibus et 
eleemosynis, quietioribus actibus Domino servire cupiunt. 
Verum quia laboris est hac vita, non requiel, mox excitantis 
se Domini sentit vocem, atque ad sudorem predicandi cohor- 
tantis; ut meminerit sibi in tempore hujus exilii, desideratz 
quietis, nec abnegatum penitus gustum, nec perfruitionem 
zeternaliter datam. Sequitur enim: 

Vox dilecti mei pulsantis, Apert mihi, soror mea, &c.] Pulsat 
enim dilectus ad ostium nostrum, cum nos Dominus ad pro- 
fectum virtutum excitat, cum de acquirendis promissi regni 
gaudiis admonet; sicut et nos ad ejus pulsamus ostium, cum 
ab eo profectum virtutum, cum ingressum regni quzrimus ; 
memores nimirum promissi ipsius, qui ait, Pulsate, et aperie- 
tur vobis. Sed et ipse ad ostium nostrum se pulsare declarat, 
cum dicit, Ecce sto ad ostium, et pulso. Si quis audierit 
vocem meam, et aperuerit januam, introibo ad illum, et 
ceenabo cum illo, et ipse mecum. Duobus autem modis pul- 
santi Domino aperimus, cum vel cordis nostri aditum ad 
suscipiendum ferventium amorem illius, quem jam aliquantis- 
per habeamus, pandimus; vel certe proximorum corda ad 
suscipiendum eum, quem necdum habuerunt, timorem vel 
amorem ejus preedicando reseramus. Est et tertia Domini 
ad ostium nostrum pulsatio, cum nos de hac vita rapiendos, 
preemissis infirmitatibus, admonet. De qua ipse in evangelio, 
Et vos, inquit, similes hominibus expectantibus Dominum 
suum, quando revertatur a nuptiis, ut cum venerit et pulsa- 

verit, confestim aperiant ei. Confestim autem Domino sic 
pulsanti aperimus, si mortem leti excipimus, neque ad judi- 
cium ejus induci formidamus, cui nos in bonis operibus 
placuisse, quem nos semper honorasse meminimus. Juxta 
Psalmistam, Et honor regis judicium diligit. Verum hoc in 
loco Dominus, si diligenter consideratur, illam potius aper- 
tionem animz fidelis, que in eruditione fit proximorum, 
quezrere videtur. Constat enim, quia suum ipsa cor illi 
aperuerat, quia carnis absoluta vinculis, ad illum egredi 
desiderabat, quz dicere valebat, Ego dormio, et cor meum 
vigilat. Constat, quia jam ad ipsam intraverat dilectus, quem 
tot et tantorum nominum honorabat insignibus; ut diceret, 
Soror mea, amica mea, columba mea, immaculata mea. Soror 
mea, quia regni mei coheres effecta. Amica mea, quia jugum 
servitutis egressa, arcanorum meorum conscia facta es. Co- 
lumba mea, quia spiritus mei dono illustrata. Immaculata 
mea, quia secreta a negotiosis actibus, divinis es sublimata 
aspectibus. Sed cum dicit, Aperi mihi; eorum proculdubio 
mentes, qui necdum his omnibus erant digni, preedicando 
sibi aperiri requirit ; ut etiam sequentia verba declarant, qui- 
bus dicitur, 

Quia caput meum plenum est rore, &c.] Caput Christi est 
Deus, ut apostolus dicit ; cincinni autem ejus, collectz sunt 
in mente fidelium ejus cogitationes, que non sparse defluunt, 
sed per disciplinam constrictz subsistunt. Ros vero et guttz 
noctium, qu in medio tenebrarum cum frigore ab alto deci- 
dunt, iniquorum sunt mentes, obscure nimirum et cece, et 
ea que in terris sunt, semper appetentes. De qualibus dictum 
est: Quia abundante iniquitate refrigescet caritas multorum. 
Precepit autem Dominus, ut diligamus ipsum, diligamus et 
proximumn. Sed cum ipsum minore, quam debemus, amore 
veneramur, cum multi etiam, quod pejus est, nullo prorsus 
erga ipsum caritatis affectu tenentur, quid nisi caput Christi 
plenum est rore? Et cum pravi quique famulis quoque 
Christi sese in custodias suze mentis colligentibus, ac sui 
Conditoris amori arctius adherentibus, odium pro dilectione 
Impendunt, nonne cincinni ejus guttis noctium madent>? et 
prementia se frigora cece persecutionis graviter tolerant ? 
Ubi ergo hujusmodi tempus ingruerit, merito excitat Domi- 

nus ecclesiam de somno studiorum dulcium, quibus oblecta- 
tur, eamque verbo predicationis insistere, ac frequenti exhor- 
tatione corde pravorum calefacere, illustrare, ac sibi aperire 
przcipit, que contra illum clausa erant; ut ingrediens possit 
habitare per fidem, malens eam ad plurimorum salutem, per 
laborem pervenire, quam in paucis, qui salvati fuerant, quie- 
tem habere, tametsi ccelestium bonorum crebra meditatione 
laudabilem. Provocata autem ad laborem preedicandi, re- 
spondet ecclesia Domino: 

Cap. xviii. Exspoliavi me tunica mea, &c.| Ac si aperte 
dicat, Deserui negotia rerum infirmarum, qua ratione repe- 
tam? Qui enim se ad officium predicationis accingit, quique 
regendarum solicitudinem suscipit animarum, restat ut ad 
providenda eis quibus zterna predicat, temporalium quoque 
necessitatum subsidia invigilet. Ideoque ecclesia in eis, qui 
suam et in secreto curam agere malunt, quam molestiis labo- 
riosarum actionum occupari, exuisse se tunica sua, nec denuo 
indui posse commemorat. Nam quia tunica occupationes 
hujus seculi figurate denuntiat, testatur ipse Dominus, cum 
de adventu novissimi sui examinis loquens ait, Et qui in agro 
est, non revertatur tollere tunicam suam; mystice admonens, 
ut qui erga profectus fructuum spiritualium manum mentem- 
que occupaverat, ne ad oblectamenta mundi, que abjecerat, 
appetenda redeat. 

Lavi pedes meos, &c.] Jam meas cogitationes, quibus ali- 
quando terram tangere solebam, frequentibus secretz com- 
punctionis fletibus ablui, et quantum moribus possibile erat, 
ceelesti ingressui dignos reddidi; ita ut dicere possim, Quia 
stantes erant pedes nostri in atriis tuis, Hierusalem, id est, 
etsi necdum ipsa superne civitatis moenia intrare promerui, 
jam tamen in tantum cogitationes meas purificare studui, ut 
initia quedam non parva gaudiorum illius fixo szpius intuitu 
cordis me prelibasse meminerim ; et quomodo fieri potest, ut 
a culmine contemplationis egrediens, rursum mundi sordibus 
polluar? Excepta enim solicitudine, quam diximus, tem- 
poralium subsidiorum, difficile est multum, ut non doctor 
etiam eximius, aliqua aut jactantiz culpa nonnunquam per- 
moveatur, aut irz videlicet, si non divina et ccelestia loquens, 
humiliter audiatur ; jactantiz vero, si humiliter obediens sibi, 


302 EXPOSITIO 


multas Domino credentium plebes acquirat. Turbat ira, si 
reprehenditur ; inflat jactantia, si ejus sermo laudatur. Hinc 
Jacobus ait: Nolite plures magistri fieri, fratres mei, quoniam 
majus judicium sumitis; in multis enim offendimus omnes. 
Hinc ipse Dominus redeuntibus a predicatione discipulis 
pedes lavit; significans, quia nec ipsi summi predicatores 
possint omnibus saltem cogitationum quibus terram con- 
tingunt, carere peccatis. Sed hc tamen ipse, qualiacunque 
sint, propitius abluat. Oblectatur ergo sancta ecclesia suavi- 
bus ac salubribus vitze quietz studiis, in eis qui talium esse 
experti meruerunt; munusque predicandi excusat, dicens 
quodammodo cum Moyse: Obsecro, Domine, mitte, quem mis- 
surus es. Verum quia Dominus amorem erga se nostrum, in 
proximorum maxime vult amore cognosci; unde Petro ipsum 
se amare tertio profitenti, tertio respondit, Pasce oves meas ; 
apte subditur, 

Dulectus meus misit manum suam per foramen, &c.] Manum 
quippe suam dilectus per foramen mittit, cum nos Dominus 
occulta invisibiliter compunctione ad opus virtutum accendit. 
Manum suam ad nos pausare cupientes mittit, cum nobis ad 
memoriam reducit operationem suam, quam operatus est in 
nobis, non solum videlicet ut homines essemus, sed etiam ut 
Ipsius essemus. Manum suam mittit ad nos, cum nos admo- 
net operationis, quam operatus est in se pro nobis, cum de 
sinu Patris ad publicum nostrum egressus, non tantum incar- 
nari, et in terris conversari, ut nos faceret spirituales et 
coelestes, verum etiam mori, ut nos perpetuo viveremus, dig- 
natus est. Unde merito venter noster ad hujusmodi tactum 
ejus intremiscit, quia nimirum recordata misericordiz ejus 
operatione, conscientia nostra pavescit ; juxta illud prophe- 
ticum, Consideravi opera tua, et expavi, atque ad curandam 
proximorum salutem, pro qua Deus incarnatus est ac mor- 
tuus, quam valet assurgere, festinat. Solet namque ventris 
nomine cor designari; quia sicut in ventre cibi excoquuntur, 
ita cogitationes in corde sedula retractatione maturescunt. 
Hinc etenim Hieremias, Ventrem meum, inquit, ventrem 
meum doleo. Quid namque prodesset auditoribus, si doctor 
suus ventrem suum se dolere quereretur? Sed multum in 
eis conferre studuit, attestando reprobis eorum actibus suam 

quoque conscientiam turbatam, ac dolore intimo esse reple- 
tam. Potest autem ventris nomine ipsa mollities et infir- 
mitas accipi eorum, qui doctrine officium suscipere; vel quia 
minus se idoneos xstimant, trepidant, vel quia otio suze 
quietis oblectantur, refugiunt. Et ad tactum dilecti, ventre 
intremuit sponse, cum ad instinctum divine compunctionis, 
infirmi ecclesiz, torporem ignavie discutiunt, seseque ad 
exercitium boni operis accendunt, necnon et ad consulendum 
proximis, preedicando assurgunt. Hoc est enim quod sequi- 
tur: 

Cap. x1x. Surrezi, ut aperirem dilecto meo.| Aperire namque 
Domino, hoc loco verbum Domini preedicare significat. Aperi- 
mus quippe Domino, non solum cum adventum ipsius nostro 
in corde per amorem suscipimus, verum etiam cum eos, qui 
corda sua contra veritatem claudere solebant, ad hanc reci- 
piendam instruendo convertimus. Et bene se sponsa ut 
aperiret dilecto, surrexisse commemorat; quia necesse est 
omnimodo, ut quisque veritatem predicare disponit, prius ad 
agenda ea que doceat, assurgat, ne forte aliis przdicans, 
Ipse reprobus efficiatur. Cui subjuncta verba conveniunt, 
dum dicitur, 

Manus mee siillaverunt myrrham, &c.| In manibus enim 
Opera, que per manus fiunt; in digitis accipitur discretio, 
per quam opera diriguntur. Quia nimirum nulla nostra 
membra plurimis distincta articulis, nulla flexibus sunt 
aptiora quam digiti. Hinc est enim, quod Dominus sen- 
tentiam de adultera daturus, primo digito scribebat in terra, 
ac sic judicium, quod petebatur, explicavit; mystice nos 
admonens, ut quotiens alios castigare, vel jJudicare dispo- 
nimus, prius humiliati, nostram conscientiam solerti discre- 
tione exculpamus, considerantes sedulo, ne et ipsi tentemur. 
Dictum est autem szpius, quia myrrham continentiam carnis 
et martyria significat. Unde patet sensus; quia manus 
sponsz stillant myrrham, cum operibus continentiz se man- 
cipat anima sancta. Et digiti ejus pleni sunt myrrha pro- 
batissima, cum se discretione sollicita examinans, invenit 
superne tantum retributionis intuitu continenter vivere. 
Nam qui humane laudis gratiz student, qui, teste ipso 
Judice, receperunt mercedem suam, hi nimirum myrrham 

stillare videntur e manibus, sed nequaquam digitos probatis- 
sima habent myrrha repletos ; quia etsi non solum facultates 
pauperibus, verum etiam membra tradunt ignibus, si cari- 
tatem non habuerint, nihil eis prodest. Quta ergo is, qui 
alium docere vult, ipse debet et ab illecebris abstinere carna- 
libus, et ad patiendam pro confessione fidei esse paratus; 
recte cum diceret, Surrexi ut aperirem dilecto meo, continuo 
subjunxit, Manus mez stillaverunt myrrham. Et quia ean- 
dem continentiam vel passionem, eterne solum mercedis 
intentione fieri oportet, recte subintulit, Digiti mei pleni 
myrrha. Item manus sponse stillant myrrham, cum operari 
illius, id est, doctores sancti mortificationi salutiferee corpus 
subjiciunt ; et digiti ejus pleni sunt myrrha probatissima, 
cum in tantum tribulationibus proficiunt, ut invincibilis etiam 
eorum declaretur esse patientia; juxta illud apostoli, Sed 
gloriamur in tribulationibus; scientes quia tribulatio pati- 
entiam operatur; patientia autem probationem, probatio 
autem spem, spes autem non confundit. 

Pessulum ostii met aperui dilecto meo.| Pessulum ostii sui 
sponsa dilecto aperuit, cum anima quzeque electa templum 
sul pectoris divina visitatione atque in habitatione dignum 
fecerit. Pessulum ostii dilecto pulsanti aperit, cum inspira- 
tione subita, ad desideria ccelestium accensa satagit latius 
sinum mentis ad accipiendum gustum ejusdem superne dul- 
cedinis aperire. Dixerat enim supra, quia dilectus missa 
manu per foramen se tetigerit, ac tremore concusserit. Cujus 
tactu vehementer inflammata, cupit jam non per angustiam 
foraminis, ejus manu contingi, sed patefacta cordis janua, 
felicissimo ejus amplexu perfrui; id est, suavitate divinz 
illustrationis, quam raptim jam et permodice senserat, ple- 
nius satiari. Verum quia perfecta externorum gaudiorum 
visio nulli in hac vita electorum conceditur, quze cunctis in 
alia vita justis pramiorum loco reservatur, recte subditur : 

At ille declinaverat, &c.| Hoc est enim quod Psalmista ait, 
Accedet homo ad cor altum, et exaltabitur Deus. Nam 
quanto se altius humanum cor ad contemplandam divinz 
visionis gloriam fide et oratione purificatum sustollit, tanto 
altius invenit esse, quod querat, et ad quod promerendum 
tempore promisse retributionis ascendat. Cui simile eccle- 

siastes, Dixi, sapiens efficiar; et ipsa longius recessit a me, 
multoque magis quam erat. Nec pratereundum quod non 
ait simpliciter, Ostium meum aperui, sed pessulum, inquit, 
ostii mei aperui dilecto meo. Clauserat enim pessulo in 
altum demisso conclave sui cordis, ne quis hoc profanus 
aut insidiator intret. Juxta illud Salomonis, Omni custodia 
Serva cor tuum; quoniam ex ipso vita procedit. Aperuit 
item dilecto, ut repulsis immundorum turbis omnibus, libe- 
rum in se locum Conditori preberet. Nec repugnare putan- 
dum est, quod supra diximus, aperire sponsam dilecto guttis 
noctium, ac rore algenti; cum ecclesia vel anima fidelis, cor 
proximorum ad laudem Conditoris, quem nesciebant, vel non 
curabant, accendit, et nunc eam interpretamur pessulum ostii 
sul eidem dilecto reserare, in eo quod ipsa per profectum 
compunctionis, suam mentem latius ejus ingressul patefecit. 
Uno enim eodemque fit utrumque momento; quia nimirum 
interna aspiratio, quemcunque ad colligendas Deo animas 
accendit, ipsum pariter ad amorem ejusdem Conditoris arden- 
tius solet accendere. Nec alia causa quempiam recte ad 
docendum, quam amor Dei concitat. Et dum quisque do- 
cendo animam proximi ad rapienda divine pietatis dona pan- 
dere delectatur, suam pariter mentem necesse est hc agendo 
innovet, atque ingressul gratiz ccelestis largius dilatet. Deni- 
que sequentibus verbis manifeste innotuit sponso quantum 
proficeret, dum precordia proximorum, qui obscura viderat, 
Domino aperire curabat; graviter ferens eum, quem ipsa 
tantisper ardebat, infideli aliorum torpore, quasi rore noc- 
turno guttisque gravari. Nam sequitur: 

Anima mea liquefacta est, &c.] Quanto suavius, inquit, 
vocem atque viciniam dilecti mei per foramen secretz com- 
punctionis accepi, tanto sublimius quicquid in me erat frigi- 
dum, incaluit; quicquid rigidum, liquefactum est; adeo ut 
nihil nisi in lachrymas resolvi, dulce habuerim ; et quem me 
ad punctum sua gratia contingentem retinere nequiveram, 
abscedentem jam fletu requirere gemituque delector. Et hoc 
quoque mihi liquescenti a rigore pristino, et effundenti in me 
animam meam, non parum dedit augmenti, quod multorum 
refrigescere caritatem intueor; conquerente ipso quod noc- 
tium guttis, id est, tenebrosis pravorum sit tumultibus obsi- 

tus. Et quia dissipaverunt iniqui legem ejus, ideo ipsa magis 
magisque mandata ejus super aurum et topazion diligere 
curavi. i 

Quesivi, et non inveni illum, &c.] Heec eorum in sancta 
ecclesia vox est, qui consuerunt, transcensa labentium rerum 
solicitudine, summis tantum incedere bonis, ac patriz ce- 
lestis amare semper ingressum. De quibus dubium non est, 
quia non una eademque vi dulcedinis semper, ut volunt, desi- 
derio supernorum possint affici; quia nimirum hec virtus 
non in arbitrio elevatz ad superna mentis, sed in dono est 
tantum elevantis atque illustrantis Dei. Quotiescunque 
ergo anima casta, vel egredi cupit ad Domimum, vel in carne 
posita, gustu futurz beatitudinis attolli, nec tamen statim, 
quod deposcit, impetrat ; tunc necesse est gemebunda dicat, 
Quia quesivi illum, et non inveni; vocavi, et non respondit 
mihi. Invenitur namque semper a bene querentibus, ut 
misereatur ; respondet semper a bene vocantibus, ut perpe- 
tuam consulat ad salutem. Sed non semper ad hoc respon- 
det, aut se inveniendum offert, ut quod in patria pervenienti- 
bus promittit, hoc in itinere hujus exilii adhuc pergentibus 
proroget. Denique quotidie szpius genu flexo dicamus 
Patri, Veniat regnum tuum; nec nos exaudiri diffidimus, nec 
statim, quod postulamus, accipimus, sed effectum nostrz 
precis, donec in fine consequamur, patienter gaudenterque 
sustinemus. 

Invenerunt me custodes, &c.| Custodes, qui circumeunt civi- 
tatem, sancti sunt doctores, quibus ecclesiz cura delegata 
est; ut eam videlicet, vel verbo vel exemplo, et ab incur- 
sione pravarum tutentur doctrinarum, et ad Conditoris sui 
timorem ac dilectionem magis magisque succendant. Hi et- 
enim civitatem circumeunt; quia in omnibus sanctz ecclesize 
locis quaquaversum toto orbe distenditur, eorum vel pre- 
sentia corporis, et viva vox, vel inserta literis doctrina, sive 
opus invenitur. Qui sponsam, quesitu dilecti fatigatam, 
invenientes percutiunt ac vulnerant; quia animam, quam 
superno amore anxiam reperiunt, verbo suze doctrine am- 
plius inflammant. Et dum in ea quicquid terrenum reman- 
sisse deprehendunt, extinguunt, eamque ad infima cuncta 
velut insensibilem reddunt, quasi hanc percutientes vulne- 

rant. Cum enim describens armaturam Dei, apostolus dicat, 
Et gladium Spiritus, quod est verbum Dei; quid mirum, si 
percussus dicitur et vulneratus, qui hoc gladio tangitur? 
Hujus siquidem ictu gladii vulnus accipitur illud, de quo 
dicitur alibi, Vulnerata caritate ego sum. 

Tulerunt mihi pallium meum custodes murorum.| Custodes 
murorum, lidem summi doctores sunt, cum eos quoque, qui 
ecclesiam gubernare ac munire sufficiant, instruere satagunt. 
Credo Timotheus, Titus, et czteri hujusmodi operatores 
veritatis, muri erant civitatis Dei. Et Paulus, cum eisdem 
exhortatoria dat preecepta, quid nisi custos intelligendus est 
murorum? Custodem esse se namque civitatis, quam soli- 
citus circumiret, ostendit, cum virtutes suas enumerans ait, 
Preeter illa que extrinsecus sunt instantia, mea quotidiana 
solicitudo omnium ecclesiarum. Custodem se item murorum 
esse docuit, cum Timotheo dicit, Tu vero vigila; in omnibus 
labora; opus fac evangeliste; ministerium tuum imple, et 
cetera hujusmodi. Et ad Titum, Ideo, inquit, reliqui te 
Cretz, ut ea quod desunt corrigas, et constituas per civitates 
presbyteros; sicut et ego tibi disposui. Tollunt autem pal- 
lium suum sponse percussz et vulneratz custodes murorum, 
cum apostoli, vel apostolici viri anime cuilibet divino amore 
attactz, retinacula transeuntium rerum auferunt; ut infimis 
expedita curis, liberiori cursu faciem sui Conditoris requirat. 
Pallium namque idem, quod supra tunica; ubi ait, Exspoliavi 
me tunica mea, rerum terrestrium implicamenta designans. 

Cap. xx1. Adjuro vos, filie Hierusalem, si inveneritis, &c.| 
Merito languet amore-sponsa, cum gladio Spiritus percussa ac 
vulnerata, carnalis amictum cupiditatis exuit; quia quantum 
in Deo convalescit anima sancta, tantum ad seculi hujus 
affectum, quasi debilis efficitur et infirma. Nec mirandum 
si languere dicatur anima perfecta ad ea que mundi sunt, 
cum apostolus eos, qui mundum perfecte reliquerunt, mortuos 
appellare non dubitet: Mortui enim estis, et vita vestra 
abscondita est cum Christo in Deo. Et de seipso, Mihi 
mundus crucifixus est, et ego mundo. Filiz Hierusalem 
cives sunt patriz ccelestis, qui partim adhuc peregrinantur in 
terra; partim jam regnant in illa. Verum hoc in loco cum 

dicitur, Adjuro vos, filiz Hierusalem, si inveneritis dilectum 
meum, ut annuntietis ei, quia amore langueo; illam ejus 
partem videtur alloqui, quz in terris versata, necdum perfecte 
Dominum videre meruit; quem tamen szpius invenit, cum 
suo illum in pectore per amorem recipit. Has ergo filias 
Hierusalem adjurat sponsa, ut si invenerint dilectum ipsius, 
nuntient ei quia languet. Nos quippe sumus sponsa hec, 
et amica ejusdem Dei et Domini nostri, in quantum ei ad- 
hzrentes, unus cum eo spiritus efficimur, et cum zternorum 
desideriis accensi, atque ejus, quem nondum videmus, Condi- 
toris nostri faciem suspirantes venimus ad famulos illius, quos 
angelicam in terris agere vitam credimus, eosque subnixi 
petimus, ut tempore devotz suz orationis, nos quosque 
Domino commendent, ac pro nobis interveniant, ut ejus 
videre vultum mereamur, hoc est profecto quod agimus, ad- 
jurantes filias Hierusalem, ut amoris nostri magnitudinem ad 
Deum referant; et pro ejus videnda gloria, nobis zque, ut 
sibi supernum poscant auxilium. Unde et tale per omnia 
ab eisdem filiabus Hierusalem responsum redditur, quod 
devote fidelium collationi manifeste congruat. Nam se- 
quitur, 

Cap. xx1t. Qualis est dilectus tuus ex dilecto, &c.| Quod 
est aperte fratrem fidelem fratri fideli dicere: Obsecro, quia 
caritate Redemptoris te fervere comperio, mihi quoque de eo 
verba facias; me salutari exhortatione confirmes, quatenus 
meo in corde caritas eadem ejus beneficiis ac donis augescat. 
Et quidem jamdudum timorem ejus habere, peccatorum meo- 
Tum conscius ceepi, sed nunc proficiente mentis robore, 
securior jam factus de venia peccatorum, de caritate ejus 
aliquid audire delector. Dic ergo, age, qualis est dilectus tuus 
ex dilecto? hoc est, ex ea parte qua diligi debeat, potius 
quam timeri. Hujusmodi verbum habes et in cantico Esaiz, 
Vinea facta est dilecto in cornu, in loco uberi; et cztera, 
usque dum ait, Vinea sabaoth, domus Israel; et homo Juda, 
novellum dilectum. Potest autem dilectus ex dilecto, Filius 
ex Patre intelligi, sicut lumen de lumine, Deus de Deo, idem 
recte creditur et confitetur. Sicut enim una caritas, et una 
Deitas Patris et Filii; sic est et una dilectio, Joanne at- 

testante, qui ait, Et omnis qui diligit eum qui genuit, diligit 
eum qui natus est ex eo. Sequitur condigna querentibus 
a parte sponse responsio. 

Cap. xxi. Dilectus meus candidus et rubicundus, &c.| Can- 
didus, quia in carne apparens, peccatum non fecit, nec 
inventus est dolus in ore ejus; rubicundus, quia lavit nos a 
peccatis nostris in sanguine suo. Et bene primo candidus, 
deinde rubicundus; quia primo sanctus venit in mundum, et 
postmodum sua passione cruentus exivit de mundo. Electus 
ex millibus, quia ex omni genere humano unus Mediator Dei 
et hominum, per quem mundus reconciliatus, assumptus est, 
a Deo solus mortalium de ccelo audire dignus fuit, Hic est 
Filius meus dilectus, in quo mihi complacui; id est, in quo 
nil vitii, quod me offenderet; et omne pondus virtutis, in quo 
gauderem, inveni. Unde bene de illo dicit Ecclesiastes, Virum 
de mille unum reperi; mulierem ex omnibus non inveni. 
Subaudis, perfecta justitia refulgentem. Hoc enim in his 
verbis debere intelligi, subjuncta sententia declarat, qua dici- 
tur: Solummodo hoc inveni, quod fecerit Deus homines rectos, 
et ipse infinitis miscuerit quzestionibus. 

Caput ejus aurum optimum.) Dicit apostolus, quia caput 
mulieris, vir; caput virl, Christus; caput autem Christi, 
Deus. Quod videlicet caput, aurum est optimum ; quia sicut 
auro nil pretiosius zstimatur in metallis, ita singularis et 
sempiterna Dei bonitas jure omnibus, que ipse fecit, bonis 
antecellit. : 

Come eus elate palmarum, &c.| Come capitis dilecti, 
caterve sunt sanctorum, quz Deo fideli famulatu adherent. 
Meritoque elatis palmarum assimilantur; quia dulcedinem 
perpetuze remunerationis expectant. Unde est illud Psalmo- 
graphi, Justus ut palma florebit. Merito nigrz quasi corvus 
dicuntur; quia non hanc a sese habere dulcedinem posse, sed 
ab illo sperant accipere, qui ait: Sicut palmes non potest 
ferre fructum a semetipso, nisi manserit in vite; sic nec vos, 
nisi in me manseritis. Immo nil ex sese nisi tenebras fuisse 
deprehendunt, admonente apostolo, Quia fuistis aliquando 
tenebrz, nunc autem lux in Domino. Nec mirandum est, nos. 
ante lavacrum regenerationis nigredini esse comparatos corvo~ 
rum ; cum ipsis apostolis jam se sequentibus magistra veritas 

dicat: Si ergo vos, cum sitis mali, nostis bona data dare 
filiis vestris. Sed et legislator, videamus an in comis sponsi 
corvinum aliquid inter elatas deprehenderit palmarum? Con- 
specta siquidem luce divine gloria, mox tenebras humane 
pravitatis agnovit, ac redarguit, dicens: Dominator Domine, 
Deus misericors et clemens, patiens et multz miserationis, et 
verus, qui custodis misericordiam in millia, qui aufers iniqui- 
tatem et scelera atque peccata, nullusque apud te per se in- 
nocens est. Come igitur sponsi, id est, cohortes justorum, 
sicut elate sunt palmarum; nigree, quasi corvus, quia per 
misericordiam quidem dominatoris ad gaudia victoriz tendunt, 
sed per sese cognoscunt. Potest autem hic versiculus, et de 
his, qui in ceelesti patria suo Conditori zternaliter adhzrent, 
spiritibus accipi; qui, quo altius gloriam incommutabilis et 
perpetuz majestatis aspiciunt, eo verius omne quod creatum 
est, quam sit infirmum ac vile, perpendunt. Apponius, comas 
sponsi, virtutes angelorum interpretatur; et addit, dicens, 
Elatz vero palmarum, quas dixit, docuit predicta ministeria 
nunquam inclinari a sua potentia suoque officio, sed semper 
sublimia permanere; sicut palmarum come semper viroris 
virtutem tenentes, in sublime elate sunt. Julianus de his 
ita loquitur, Comz etiam alia comparatione signantur, qua 
tamen et cincinnorum forma fulgorem auri videatur imitari. 
Come ejus, sicut elatz palmarum, ut crisp nimirum vide- 
antur et rutilz. Et paulo post, ac si diceret: Divinitati sanc- 
torum ejus, et hominum et angelorum famulantur cohortes, 
et honorem regis continua laude concelebrant; atque ita sunt 
ministerii sui dignitate conspicuse, ut palmarum instar excel- 
lant, auri instar refulgeant. Sed tamen adeo illum, cui ob- 
sequuntur, intelligunt, ut non solum nil elationis assumant, 
ceeterum pre nimia humilitate fuscz nigreeque videantur. 
Porro alia translatio, pro elatis palmarum, unum nomen 
‘posuit, crines ejus abietis. Et quidem scimus, quod abies 
Greece elatis vocatur, et nunquam marcoris infirmitate com- 
mutatur. Unde videtur elates hoc loco Greecum esse verbum, 
non Latinum, hoc est nomen arboris proprium. Quod etiam 
Plinius Secundus astruere videtur, cum de unguentis scribens, 
dicit: Est przeterea arbor ad eadem unguenta pertinens, quam 
alii elatem vocant, quod nos abietem, alii palmam, alii spa- 

tham. Quibus verbis conjici datur, quod elatz sunt arbores, 
similitudinem habentes aliquam palmz vel abietis, unguentis 
apte conficiendis. (Quas ideo noster interpres elatas palma- 
rum, id est, abietes palmarum dixit, ne vulgare genus abietum, 
quod eedificiis et navigiis convenit; sed speciale, quod un- 
guentis aptum est, intelligamus, quod et figuris apte convenit. 
Comz enim sponsi, unguentorum comparantur arboribus, 
quod sanctorum catervee, que familiariter suo Conditori, velut 
comz capiti adhzrent, virtutum sunt gratia refertz ; quibus 
cum divinz majestati sedulz obsequuntur, quasi come un- 
guentorum similes caput ornant sponsi. Denique Mania 
Magdalena caput Domini nardo perfundens, capillos ejus in 
magne mysterium devotionis elatis palmarum, id est, aroma- 
ticis arboribus similes reddidit. 

Oculi ejus sicut columbe super rivos aguarum.] Quid in 
oculis sponsi typice debeat intelligi, Joannes aperit, cum se 
Agnum vidisse commemorans, habentem cornua septem; con- 
festim exponendo adjunxit, Qui sunt septem spiritus, demissi 
In omnem terram. Septem autem spiritus dicit, septem dona 
unius ejusdemque Spiritus; que Esaias notissimo divine 
operationis ordine distinguit. Quia Spiritus Sanctus disci- 
pline effugiet fictum. Delectatur autem sede illarum men- 
tium, quz se, instar aquarum viventium, reddunt lucidas ; 
quz nil sibi sordidum, nil tenebrosum, nil quod non ab omni- 
bus veri amatoribus, immo ab ipsa veritate; que corda scru- 
tatur et renes, probari debeat, inesse patiuntur. Et bene, non 
super stagna aquarum, sed super, inquit, rivulos aquarum. 
Si enim requiras quo deriventur, quo fugiant he aquz, prodit 
ipse fons vitze de quo oriuntur, id est, Dominus noster; de 
quo habent corda electorum, quicquid mundum ac lucifluum 
habent. Fiet, inquit, in eo fons aquz salientis in vitam 
zternam. Nam qui munditiam quidem, vel sermonis videntur 
habere, vel operis, sed ad coelestia regna per eandem mun- 
ditiam tendere aut dissimulant, aut ignorant; hi profecto 
non rivulis, sed stagnis adzquantur aquarum. Qui vero 
apertis in se sordibus locum malignis prebent spiritibus, tales 
non aquis mundis, sed volutabris luti magis, quibus sues 
gaudent, assimilantur. Sues ergo paludibus, columbe rivulis 
delectantur aquarum; quia in pectoribus immundis, aptam 
spiritus immundi mansionem usurpant. Beati autem mundi 

corde, quoniam ipsi Deum videbunt, et divinorum charismatum 
luce replentur. Que videlicet charismata, quia gratis, fidelibus 
et sola superne benevolentiz causa dantur, apte subditur: 
Que lacte sunt lote, &c.] Recte etenim lactis nomine, dona 
superne largitionis et pietatis indicantur; quia nimirum 
matres, que parvulos nutriunt foetus, gratuito eis, ac natu- 
ralis causa dilectionis alimentum lactis ministrant. Lacte 
ergo sunt lote columbz, quibus oculi assimilantur sponsi; 
quia gratia salvi facti sumus per fidem, et hoc non ex nobis; 
Dei enim donum est. Ita autem hz columbe, id est dona- 
tiones Spiritus, lacte lotze dicuntur, quz nunquam sordis ali- 
quid habuerunt ; quomodo dicitur a Psalmista: Eloquia Do- 
mini, eloquia casta; argentum igne examinatum, probatum 
terre, purgatum septulum ; cum constet ea nil unquam terrenz 
pollutionis habuisse, quod deberet igne purgari. Sic ipse co- 
zternus Patri Filius, et recte creditur ex Patre natus, et nun- 
quam fuisse non natus, recte, veraciter confitetur et creditur. 
Et alia hujusmodi habes in scripturis innumera. Que etiam 
columbez juxta fluenta resident plenissima, quia quzecunque 
corda amore virtutum redundant, hec gratia spiritualis inha- 
bitare libentissime solet, ut ea sublimiori respectu suz pre- 
sentiz ilustret, que puritate sincere intentionis ad ccelestia 
gnaviter tendunt. Si autem in oculis Domini predicatores 
verbi ejus intelligere volumus, inveniemus hos sicut colum- 
bas esse super rivulos aquarum. Sicut columbas quidem, 
quia simplices; super rivulos vero aquarum, quia spirituali 
sunt gratia ditati. Qui per rivulos aquarum szpe desig- 
nantur, quia scripturis sanctis, que et ipsz vocabulo aqua- 
rum crebro figurantur, vigilanter intendunt, quibus edocti, 
facilius insidias diaboli dignoscere ac declinare valeant. Co- 
lumbz siquidem super rivulos aquarum, non solum propter 
potum, vel lavacrum, vel loci amcenitatem ac munditiam 
residere solent; sed ea non minus intentione, ut venientis 
umbram accipitris in aquarum perspicuitate previdere, ac 
sic imminens ab hoste periculum evadere possint. Cujus 
figura nature in propatulo est, quia jugi divinorum eloquio- 
rum meditatione opus habemus, ut vel facta sanctorum vel 
dicta legentes, quo nos genere aperte impugnationis anti- 
quus hostis, quibus fraudum machinis debellare ac supplan- 
tare conetur, solicita mente perscrutemur. Moxque ubi 

futuras ejus insidias perspicimus, unicum nobis refugium fora- 
mina petre nostre, id est, Dominice fidei presidia intremus, 
ac signo nos passionis illius defensare studeamus. Sed et 
cavernam maceriz cito volatu petamus, id est, sanctorum, vel 
angelorum, vel hominum crebras pro nobis intercessiones apud 
misericordiam pii Conditoris queramus. Quod cum universis 
fidelibus, tum illis maxime probatur esse necessarium, quibus 
non sui solummodo cura, sed et aliorum gubernandorum atque 
erudiendorum est onus impositum. Hec sunt etenim firmis- 
sima ac tutissima sanctz ecclesiz presidia, propter que 
superius a Domino audivit, Surge, amica mea, sponsa mea, 
et veni, columba mea, in foraminibus petrez, in caverna mace- 
riz. Bene autem de eisdem columbis, id est, spiritualibus 
verbi ministris dicitur, Que lacte sunt lote, et resident juxta 
fluenta plenissima; ut primo omnium lavacro baptismi esse 
recreati insinuent ; quod non absurde vocabulo lactis expri- 
mitur; quia inter ea connumerantur sacramenta, quibus 
infantia sanctz ecclesiz, vel nasci consuevit, vel nutriri. Si 
quid autem inter rivulos aquarum et fluenta plenissima dis- 
tare credimus, potest in rivulis aquarum, eruditio Testamenti 
veteris accipi; cujus cultores veraciter Deo dicere noverunt, 
Filii autem hominum in protectione alarum tuarum spera- 
bunt. Videlicet ne insidiis aeriarum potestatum, quasi acci- 
pitrum unguibus, rapiantur. Inebriabuntur ab ubertate do- 
mus tue, et torrente voluptatis tuz potabis eos; quoniam 
apud te est fons vite. Potest in fluentis plenissimis perfectio 
doctrinz evangelicz non inconvenienter intelligi; cujus tanta 
est plenitudo, ut nulla major in hac duntaxat vita commo- 
rantibus esse possit. Quz ab alterutro distinguens evan- 
gelista dicebat, Quia lex per Moysen data est; gratia et veritas 
per Jesum Christum facta est. Et quoniam utriusque Tes- 
tamenti scientia doctoribus veritatis concessa est, recte oculi 
Domini, sicut columbe, dicuntur super rivulos aquarum, qu 
lacte sunt lot, et resident juxta fluenta plenissima. 


LIBER QUINTUS. 


Gene illius sicut areole aromatum, &c.| Sicut in labiis 
Domini verba, quz loquebatur, ita in genis ipsa modesta 

pietas simul, et severitas vultus ejus exprimitur. Si enim de 
puro homine recte dici potuit, Sapientia hominis lucet in 
vultu ejus; quanto magis in vultu illius hominis qui est 
Dei virtus et Dei sapientia bene considerantibus, et summa 
virtutis et sapientiz refulgebat? Genz, inquit, illius sicut 
areole aromatum consitz a pigmentariis. Quomodo enim 
areole aromatum decenter atque ordinate composite, mag- 
nam spectantibus et odoris et aspectus sui gratiam pre- 
stant, ita apparens in homine mediator Dei et hominum 
virtutum sive doctrine suze dulcedine presentes illus- 
trabat, et fama ad se pertrahebat absentes. Pigmentarios 
autem, a quibus he sunt areolz consitz, prophetas et 
apostolos intellige, qui ejus non solum sermones, sed et 
mores sacris indidere paginis concordi prorsus relatione; hi 
futura incarnationis ejus arcana, illi facta narrantes. Credo 
ad speciem genarum ejus referendum, quod exultavit in 
spiritu, parvulorum fidei congratulans; quod dolebat super 
duritia cordis infidelium, quod resuscitaturus Lazarum gau- 
debat propter discipulos, ut crederent, quod flentes sorores, 
sive amicos ejus intuens, flevit et turbavit semetipsum, quod 
imminente passione coepit contristari, et moestus esse, quod 
nullum risui vel supervacuis verbis tempus indulgebat, quod 
non secundum visionem oculorum judicabat, neque auditum 
aurium arguebat, quod sicut ovis ad occisionem ductus est, 
et quasi agnus coram tondente, sic non aperuit os suum. 
Labia autem illius, lilia distillantia myrrham primam. Lilia, 
quia claritatem ccelestis regni promittunt; distillantia myr- 
rham primam, quia per contemptum voluptatum presentium 
ad hanc perveniendum esse predicant. Exinde, inquit, co- 
pit Jesus preedicare et dicere, Poenitentiam agite, appropin- 
quabit enim regnum celorum. Item labia illius, lilia, quia 
candore nos sanctitatis renitescere jubet; distillantia myr- 
rham primam, quia propter hanc conservandam, quicquid 
adversi occurrerit, fortiter nos sustinere precipit. Lilia pre- 
ferebat in labiis, cum auditores suos, pauperes spiritu, mites, 
lugentes, esurientes et sitientes justitiam, misericordes, mun- 
dicordes, et pacificos esse docebat. Husque singulis merce- 
dem perpetuz beatitudinis repromittebat; addidit, Liliis, 
et myrrham; cum continuo subjunxit, Beati qui persecu- 

tionem patiuntur propter justitiam, quoniam ipsorum est 
regnum celorum. Item labia illius, ut lilia renitebant, cum 
in una eademque persona, verum se Deum, verum docebat 
esse et hominem. Aureus quippe color, qui erat intus, veri- 
tati divinitatis, quze erat in Christo, decenter aptatur, maxi- 
me quia trifarius est, quasi unam ac non discretam ejusdem 
sancte Trinitatis gloriam figurat. Candor vero exterior 
assumpte humanitatis munditiam competenter, et sanctimo- 
niam designat. Sed et eadem labia myrrham distillabant 
primam, cum se divinitate semper impassibilem in homine, 
quem assumpserat, vincula, verbera, sputa, opprobria, mor- 
tem esse passurum predicebat. Labia ergo illius, liliorum et 
Speciem imitantur et odorem, cum dicit, Filius hominis ven- 
turus est in gloria Patris sui cum angelis suis, et tunc reddet 
unicuique secundum opus ejus. Distillant myrrham primam, 
cum dicit, Primum autem oportet illum pati, et reprobari a 
generatione hac. 

Manus ejus tornatiles auree, &c.| Ordinate post labia manus, 
id est, opera, post verba laudat ecclesia sui Redemptoris ; quia 
quz verbis docuit, virtutibus credenda esse monstravit. Hinc 
est enim quod, docente illo in monte, admiratze sunt quidem 
turbz super doctrina ejus. Sed ut admirationem fides seque- 
retur, descendens de monte, leprosum petentem solo manus at- 
tactu mundavit. Hinc etiam est, quod admirantes facta ejus, 
cives ipsius dicebant, Unde huic sapientia et virtutes? sapien- 
tia quippe ad labia, virtutes referuntur ad manus. Bene autem 
manus illius tornatiles esse perhibet, ut et facilem ei potentiam 
et inenarrabilem agendi scientiam inesse designet. Constat 
enim, quia tornatura ceteris est promptior atque inenarrabilior 
artibus. Nam qui in ascia, vel scalpello, vel bipenne, vel malleo 
operatur, et laboriosius multo operatur, et crebra appositione 
norme ac solerti circumspectione oculorum, ne turtum faciat, 
indiget. At qui in circino tornat, non extrinseca eget regula: 
sed in seipso, quo utitur ferramento, directionem sui conser- 
vare valet operis. Manus ergo Domini tornatiles sunt; quia 
in promptu habet facere que vult, quia dicit et fiunt. Deni- 
que dixit, Tolle grabatum tuum, et ambula. Nec mora, surgens 
sustulit grabatum suum, et ambulabat, qui duos de quadra- 
ginta annos paralyticus jacuerat. Tornatiles sunt manus 

illius, quia in se omnem justitiz regulam tenet. Non autem 
ut nostra paupertas, necesse habet in sacris discere literis, 
ne opus suum a vero deviet. Denique dictum est de eo, 
Unde hic literas scit, cum non didicerit? Inde autem scie- 
bat, quia ipse erat literis et lege antiquior, imo ipsius legisla- 
toris judex. Tornatiles, inquit, aureze plenz hyacinthis. In 
auro namque, quod metallis omnibus supereminet, divinitatis 
excellentiam significari, crebra expositione patuit. Manus 
ergo ejus aureze, quod virtutes, quas in homine gessit, divi- 
nitus esse patratas nemo fidelis ignorat. Quz recte etiam 
plenz hyacinthis esse referuntur, quia nimirum ad spem nos 
celestium, atque amorem excitant. Hyacinthus quippe 
gemma est aerei coloris. In manibus tornatilibus habet 
Dominus hyacinthos; ut videlicet vasa electionis, quz pre- 
parat in gloriam, hujusmodi gemmis adornet; hoc est, corda 
electorum suorum, superne gloriz desiderio et expectatione 
letificet. Quod si in hyacinthis pigmenta hujus nominis 
designata accipimus, neque hoc a congrua veritatis signifi- 
catione abhorret. Est enim hyacinthus pigmentum coloris 
purpurei atque odoris jocundi. Unde poeta, pretiosa quz- 
que in exemplum amoris congerens, addit: Munera sunt, 
lauri, et suave rubens hyacinthus. Et manus Domini pur- 
pureis erant floribus plenz, quia moriturus pro vita nostra, 
has in clavorum fixione cruoris proprii rubore perfudit. Sed 
gemmas potius hoc in loco nomine hyacinthorum, quam flores 
esse intelligendos docet alia translatio, que dicit: Manus 
illius tornatilia aurea plena tharsis. Tharsis namque apud He- 
brzeos nomen lapidis est, qui apud nos Chalcedonius vocatur. 

Venter ejus eburneus, &c.| Venter fragilissimum in mem- 
bris nostris locum tenet, quia nimirum et ossibus, quibus 
muniatur, caret; et ilia, quorum omne vulnus periculosum est, 
suo receptaculo complectitur. Ebur autem os est elephantis, 
quod nimiz castitatis animal et frigidi sanguinis esse ferunt. 
Unde et mors ejus a dracone crebris appetitur insidiis, utpote 
qui ardentia sua viscera potatu ejus sanguine refrigerare 
desideret. Sapphyrus autem lapis, cujus coloris sit, testatur 
historia sacra, que dicit, Et viderunt Deum Israel sub pedi- 
bus ejus, quasi opus lapidis sapphyri, et quasi celum cum 
serenum sit. Venter ergo dilecti, fragilitatem humanitatis 

ejus, qua nobis conformis erat, insinuat. Ebur decorem 
castitatis, qua a corruptione peccati carnis immunis in carne 
permansit, indicat. Sapphyri, sublimitatem virtutum cceles- 
tium, quibus in carne fulgebat, exprimunt. Venter, inquit, 
eburneus ejus, distinctus sapphyris. Ac si aperte dicat, Fra- 
gilitas quidem in illo substantiz mortalis vera erit; sed hxc 
lasciviz mortalitatis funditus expers, divinorum potius operum 
splendida clarescet insignibus. Et pulchre ventrem ejus 
totum quidem eburneum, non autem totum sapphyris vesti- 
tum, sed distinctum esse sapphyris dixit, ita ut partim ebur, 
partim appareant sapphyn. -Eburneus quippe venter erat 
ejus; quia fragilitas, quam induerat, peccato omni carebat ; 
ita ut non amplius in ea, quam in osse mortui elephantis 
vitiosi ardoris posset inveniri. Distinctus erat sapphyris, quia 
inter passiones assumptz humanitatis promovebat crebra 
indicia perpetuz divinitatis. Ad fragilitatem namque huma- 
nitatis pertinet ipsum, quod parvulus natus est nobis; ad 
potentiam divinitatis, quod de virgine natus est; eademque 
nativitas angelicis est preedicata vocibus, et celebrata mys- 
teriis. Ad potentiam divinitatis, quod indicio stelle mon- 
stratur, adorandus a magis ; ad fragilitatem humanitatis, quod 
insidiis perfidi regis patria fugatur. Ad fragilitatem humani- 
tatis, quod duci et tentari a diabolo potuit; ad potentiam 
divinitatis, quod, illo victo ac repulso, ministers honoratur 
angelicis. Ad fragilitatem humanitatis, quod aquam a Sama- 
ritana muliere postulat ; ad potentiam divinitatis, quod eidem 
fontem aquz vive se dare posse testatur. Ad fragilitatem 
humanitatis, quod fatigatur ex itinere; ad potentiam divini- 
tatis, quod se sequentibus requiem pollicetur eternam. Ad 
fragilitatem humanitatis, quod in navi dormit; ad potentiam 
divinitatis, quia excitatus ventis et mari imperat. Adi fragili- 
tatem humanitatis, quod crucifixus est et mortuus; ad poten- 
tiam divinitatis, quod ejus mortem elementa cum terrestribus 
etiam tremuere ccelestia. Ad fragilitatem humanitatis, quod 
conditus aromatibus, ac sepultus est ; ad potentiam divini- 
tatis, quod surrexit et ascendit in ccelos. Ad fragilitatem 
pertinet humanitatis, quod Esaias ait: Non est species el, 
neque decor, et vidimus eum despectum. Et paulo post: Et 
quasi absconditus vultus ejus, et despectus; unde nec repu- 

tavimus eum. Ad potentiam divinitatis, quod ait Joannes : 
Vidimus gloriam ejus, gloriam quasi unigeniti a Patre, plenum 
gratiz et veritatis. Distinctus est ergo sapphyms venter 
Christi eburneus, quia immaculata et incontaminabilis ejus 
incarnatio, frequentibus refulsit miraculis divine celsitudinis. 
Notandum enim, quod de sapphyrino colore scriptura ait, quia 
talis sit speciei, quale celum, cum serenum sit. Nomine 
autem cceli sereni, sublimitas divine majestatis non incongrue 
figuratur, Psalmista attestante, qui incarnationem ejusdem 
Redemptoris nostri describens ait: A summo celo egressio 
ejus, et occursus ejus usque ad summum ejus. Hoc est enim 
quod ipse discipulis de se ait: Et credidistis, quia a Deo 
exivi; exivi a Patre, et veni in mundum;; iterum relinquo 
mundum, et vado dd Patrem. Sed et ipsa sponsa in ventre 
dilecti sui eburneo, sapphyri speciem vidit, cum primi sul 
pastoris voce dixit, Tu es Christus, filius Dei vivi. Quia 
nimirum in Filio hominis sancto, innocente, impolluto, segre- 
gato a peccatis, puram divinitatis plenitudinem cognovit. 
Crura illius columne marmoree, &c.] Crurum Domini 
vocabulo, itinera incarnationis ejus, quibus ad nostram venire 
salutem dignatus est, insinuantur. Quz bene columnis mar- 
moreis conferuntur, quia et fortia sunt et recta. Quid enim 
marmore fortius? quid est columna directius? Annon firmi- 
tatem marmoris in cruribus ejus conspexit Psalmista, cum 
ait: Et ipse tanquam sponsus procedens de thalamo suo ; 
exultavit ut gigas ad currendam viam? et cetera. Annon 
et rectitudinem vidit columnarum, cum rursus idem dixit, 
Justus Dominus in omnibus viis suis? Hinc est enim, quod 
illo in cruce posito, nequaquam ejus crura, tametsi permit- 
tente preside, frangi, sicut nec scindi vestimenta potuerunt. 
Mansit quippe tunica intemerata, ut ecclesiz, quz est vestis 
ipsius electa, non habens maculam aut rugam, nunquam vio- 
landa unitas signaretur. Mansere crura intacta, ut mysterium 
adventus ejus in carne, sacrosanctum et inviolabile, omni 
’ malleo pravi dogmatis perduret. Pilatus namque os mallea- 
toris interpretatur. Sed malleus, licet impius ore hzretico 
ferire disponat, stant columnz marmorez, qui ictum ferientis 
firmissime repellant. Insana licet doctrina, insanum quid de 
Domino dicat, stat evangelica veritas, que vincat. De quibus 

columnis apte subinfertur, Qua fundatz sunt super bases 
aureas. Bases quippe aurez, ipsa sunt consilia divine pro- 
visionis, quibus zeternaliter ante secula dispositum est omne 
quod temporaliter in seculo crearetur; in quibus et ipsa Sal- 
vatoris nostri incarnatio, et nostra in illo salus pradestinata 
est, teste apostolo qui ait: Sicut elegit nos in ipso ante mundi 
constitutionem, ut essemus sancti et immaculati in conspectu 
ejus in caritate. Et apostolus Petrus redemptos esse nos 
dicit pretioso sanguine, quasi Agni immaculati et incontami- 
nati Jesu Christi; et preecogniti quidem ante mundi consti- 
tutionem, manifestati autem novissimis temporibus. Fundate 
sunt ergo super bases ejus aureas colamnz marmoree, qui- 
bus crura Domini comparantur; quia cuncta Salvatoris nostri 
vestigia, quibus vel ad terras de ccelo venire, vel in terris con- 
versari, vel post terras ad inferos descendere, vel post inferos 
de sepulchro resurgere, atque ad ccelos redire voluit, firma 
sunt ut marmora, recta sunt ut coelum potentia, ut column 
ad regulam sunt divine preceptionis ordinata, ut fundata 
super bases aureas. De quibus videlicet basibus ipse ait: 
Quia ego ex meipso non sum locutus, sed qui misit me Pater, 
ipse mihi mandatum dedit, quid dicam, quid loquar. Et si 
vis scire quare sint aurez bases, audi sequentia: Et scio, quia 
mandatum ejus, vita sterna est. 

Species ejus ut Libani, &c.| Quid, inquit, amplius singula 
membra ejus describere laborem? totum in brevi compre- 
hendam. Quomodo Libanus mons Pheenicis famosus est 
altitudine atque amplitudine insignis, ita Dominus noster 
omnibus, qui de terra orti sunt, jure gratiz sublimioris ante- 
cellit. Sicut idem mons, nobilium est ferax arborun, ita ille 
omnes sanctos suo presidio, ne ad ima defluant, extollit, atque 
in se radicatos, ne a ventis tentationum concuti valeant, con- 
servat. Ut cedrorum pulchritudini, fortitudini, sublimitati, 
atque odori omne sylvarum decus cedit; sic dilectus meus, 
speciosus forma prz filiis hominum, diffusa est gratia in 
labiis ejus, propterea benedixit ei Deus in zternum, et cztera 
quz de illo sequens psalmus modum et consortium ejus mul- 
tum transcendentia describit. Et notandum, quod idem 
dilectus et Libano, qui ligna insignia gignit, et cedro, quam 
inter alia ligna Libanus ipse gignit, assimilatur, quasi unus 

idemque ligna gignat ac portet, et inter ligna gignatur, atque 
a selpso portetur. Dominus etenim noster Jesus Christus, 
cum omnes electos ab initio mundi, usque ad finem suze 
gratia divinitatis ad vitam gignat, nutriat, ferat sese quoque 
inter homines, quando voluit, hominem fecit, et ipsum homi- 
nem gratia sul Spiritus, tametsi longe altius czteris, implevit. 
Siquidem de illis dictum est, Unicuique autem nostrum data 
est gratia secundum mensuram donationis Christi. De ipso 
autem, Non enim ad mensuram dat Deus Spiritum. Pater 
enim diligit Filium, et omnia dedit in manu ejus. Electus est 
ergo Dominus, ut cedri species, quia nemus omne sanctz 
ecclesize, in qua natus est, unica ac singulari dignitate tran- 
scendit. Species ejus ut Libani, qui inter ligna eximia pro- 
fert et cedrum; quia inter electos suos se etiam ipsum, 
qualem voluit hominem, quasi lignum vitz in medio paradisi 
creavit, veluti si quis pingendi artifex se quoque inter alios 
suo ordine coloribus, quibus convenerit, depingat, aut histo- 
ricus quilibet de multis multa referens; verbi gratia, legifer 
Moyses, aut evangelista Joannes, de se quoque suo loco, quz 
sint memorize digna, describat. Ita enim mons candoris, 
(quod Libani nomen sonat,) id est, Redemptor noster inter 
innumera ligna fructifera, quz nomen Domini laudatura 
proferebat, protulit etiam cedrum, excellentius nimirum 
lignum ceteris, id est, semetipsum ; qui non solum laudaret 
nomen Domini, sed et ipse benedictus veniret in nomine 
Domini. : 

Guttur illius suavissimum, &c.] Si in labiis Domini, supra 
ubi dictum est, Labia illius, lilia lucidissima, oris illius verba 
accipimus; quid in gutture ejus suavissimo, nisi interdum 
eorundem verborum saporem intelligere debemus? Multi 
enim legentes, vel audientes, possunt verba Domini dicere, 
possunt facillime fide1 mysteria perscrutari; sed pauci admo- 
dum inveniuntur, qui hc, quam dulciter sapiant, veraciter in 
cordis palato sentiant. Unde in eximia sanctorum laude 
dictum est, Memoriam abundantiz suavitatis tus eructabunt, 
et justitia tua exultabunt. Eorum namque est de Dei exul- 
tare justitia, qui abundantiam suavitatis ejus consuerunt . 
amore interno gustare, et hujus memoriam proximis quoque 
preedicando eructare. Nam qui suavitatem ejus necdum 

libare didicit, necesse est de justitia judiciorum ejus magis 
quam exultent, metuat. Denique Petrus memoriam nobis 
abundantissime suavitatis Domini, quam bene gustaverat, 
eructans ait: Rationabile, et sine dolo lac concupiscite, ut in 
eo crescatis in salutem; si tamen gustastis quam dulcis est 
Dominus. Item quia per guttur ad labia flatus vitalis, ut 
loqui valeat, perducitur, sicut in labiis Domini ea que diccbat 
verba; sic in gutture potest aptissime ipsa interna ac occulta 
dispositio pietatis ejus ac benignitatis, qua factum est, ut foras 
nobis loqueretur, intelligi. Ait quippe Paulus, Apparuit gra- 
tia Dei Salvatoris nostri omnibus hominibus, erudiens nos, ut 
abnegantes impietatem et secularia desideria, sobrie et juste 
et pie vivamus in hoc seculo, expectantes beatam spem, et 
adventum gloriz magni Dei. Cum autem dedit nobis spem 
adventus gloris magni Dei, jam labia erunt ejus ut lilia. 
Cum erudivit nos, abnegantes impietatem et secularia desi- 
deria, sobrie, et juste et pie vivamus, eadem ejus labia distil- 
lantia myrrham primam. At eterna illa gratia, que in hanc 
nobis promissionem vel eruditionem, quando voluit, apparuit, 
ipsa est guttur illius merito nobis suavissimum ; utpote qui 
nil absque ea dulcedinis habere queamus. Denique dilectus 
ipse, quid gutturis sui suavitas non solum in voce loquelari, 
sed et in ipso flatu valeat, ostendit ; cum post resurrectionem 
apparens discipulis, primis videlicet sponsz sua membris 
inflavit, et dixit eis, Accipite Spiritum Sanctum. Et totus, 
inquit, desiderabilis. Totus Christus, Deus est et homo, id 
est, verbum, anima, et caro. Et totus est desiderabilis, quia 
non solum de incommutabili majestate perpetuz divinitatis, 
verum etiam de clarificata substantia assumpte humanitatis 
accipiendum est quod ait apostolus Petrus, In quem deside- 
rant angeli prospicere. Amplius aliquid dicam, Totus erat 
desiderabilis, etiam ante clarificationem humanitatis. Totus 
erat desiderabilis ab ipso mox initio conceptionis, usque ad 
triumphum passionis. Desiderabilis genitrici, cum ait: Ecce 
ancilla Domini, fiat mihi secundum verbum tuum. Deside- 
rabilis beato ventri, qui portavit. Desiderabilis uberibus, 
quze eum lactaverunt. Desiderabilis angelis, qui hymnum 
mox nato dicebant. Desiderabilis pastoribus, qui viso eo 
glorificabant et laudabant Deum. Desiderabilis magis, qui 
VOL. IX. Y 

ad quezrendum eum, ab oriente venientes, ubi invenire 
meruerunt, oblatis muneribus adoraverunt. Desiderabilis 
Simeoni seni, qui promissam sibi visionem nativitatis ejus, 
ad ultimam usque prestolans ztatem, ubi accepit eum in 
ulnas suas, benedixit Deum, mortemque letatus aspexit. 
Desiderabilis Annz prophetisse, que et ipsa, visa ejus nativi- 
tate, debitas confessionis suze laudes Domino reddebat. De- 
siderabilis omnibus, qui eum in templo duodennem inter 
seniores ac magistros ccelesti sapientia mirandum cernebant. 
Desiderabilis discipulis, cum vocantem eum citissime, relictis 
que habebant omnibus, sequebantur. Desiderabilis eisdem, 
cum dicebant, Domine, ad quem ibimus? tu verba vite 
zeternz habes. Desiderabilis omni populo et publicanis, qui 
audientes verbum illius justificaverunt Deum. Desiderabilis 
in monte Petro, cum dicit: Domine, bonum est nos hic esse. 
Desiderabilis in cruce latroni, cum precaretur, Domine, me- 
mento mei, dum veneris in regnum tuum. Nec tantum 
desiderabilis est eis, qui eum in carne videntes, dilexerunt ; 
verum etiam illis, de quibus ipse discipulis: Multi, inquit, 
prophetz et justi cupierunt videre que videtis, et non vide- 
runt; et audire que auditis, et non audierunt. Et nobis, qui 
post ascensionem ejus ad ccelos, nati in mundo commune 
cum prioribus sanctis promissum ipsius habemus, dicentis: 
Si abiero, et preeparavero vobis locum, iterum venio, et acci- 
piam vos ad meipsum; ut ubi sim ego, et vos sitis. 

Talis est dilectus meus, &c.] Quanto devotius ecclesia sive 
anima quzeque sancta diligit Deum, tanto familiarius habet 
amicum Deum. Nam qui adhuc pre infirmitate mentis, sive 
conscientia peccati, timore servili divina mandata custodit, 
talis eum necesse est magis Domini quam patris vel amici 
loco vocet; quia necdum ad apostolicam illam perfectionem 
attingere potuit, qua audire mereatur, Vos autem dixi ami- 
cos; quia omnia quecunque audivi a Patre meo, nota feci 
vobis. Sed et Abraham merito precipue fidei et dilectionis, 
amicus Dei appellatus est. Et Dominus loquitur ad Moy- 
sen, quomodo loqui solet homo ad amicum suum. Audita 
autem qualitate dilecti, de qua requisierant filiz Hierusalem, 
addunt aliam questionem, subdendo: 

Quo abut dilectus tuus, &c.?| Pro decore enim carminis, 

variantur persone colloquentium. Czterum eandem Christi 
ecclesiam, quz sponsz vocabulo exprimitur, designant filiz 
Hierusalem. Que idcirco filiarum Hierusalem, sive Sion 
nomine censetur, quia ex multis constat animabus, que de 
ceelesti illa civitate, qu est mater omnium nostrum, originem 
ducit. Ob id vero sponsa, vel soror, vel amica, vel hujus- 
modi vocatur, ut una esse, nec divisa, quamvis longe lateque 
diffusa per orbem, signetur. Et varietas confabulantium inter 
se personarum de sponso, ipsa est, ut supra diximus, jocunda 
illa fidelium Christi collatio, qua se alterutrum ad ejus con- 
citant amorem. Adjuraverat filias Hierusalem sponsa, ut si 
invenirent dilectum ipsius, nuntiarent ei, quod ipsa ejus amore 
langueret. Quia nimirum commune est gaudium totius 
catholic ecclesiz, ut omnes electi pro ejus statu Dominum 
precentur. Quzeesierant filiz Hierusalem a sponsa, qualis 
esset dilectus ipsius; quia non nisi in unitate catholica fides 
Christi, et disci debet, et doceri. Audientesque formam ejus, 
quam obnixe petebant, adjiciunt etiam, quo abierit ipse, 
requirere ; quia et hoc in unitate sanctz ecclesie disci opor- 
tet, in qualium corde potissimum, et in quo genere conver- 
sationis Dominus soleat inveniri. Cum ergo convenientes 
adinvicem facimus de Domino pura intentione sermonem, et 
omnes sumus filiz Hierusalem, quotquot ad superna perfecte 
suspiramus, atque in terris peregrinari, ac patriam nos habere 
in ceelis veraciter profitemur. Et tamen quisque nostrum recte 
cum sponsa Christi se loqui, et ab ea responsum petere dici- 
tur, cum hoc solicite previdet, ne aliud quid loqui vel audire 
a fratre velit, quam quod catholic pacis regula dictat. Pul- 
cherrima autem mulierum, ecclesia nuncupatur; quia licet 
multa sit pulchritudo ecclesiarum Christi per orbem, quasi 
mulierum spirituali flore foecundarum, quanto amplior est 
pulchritudo totius ejusdem catholic, que ex omnibus illis, 
velut membris suis, una completur. Absit enim, ut mulieres 
hoc loco, vel hzreticorum, vel schismaticorum, vel gentilium, 
vel Judzorum errantium synagogas accipiamus. Non enim 
potest sponsa Christi illarum pulcherrima mulierum dici, 
que nil vere pulchritudinis habere probantur. Sed mulieres 
sunt ecclesiz pulchre Ephesi, Smyrnz, Pergami, Thyatire, 
Sardis, Philadelphiw, Laodicez, et innumere hujusmodi, 
¥2 

totum Deo consecrate per orbem, quarum pulcherrima jure 
dicitur una ipsa, que ex omnibus constat. 

Quo abiit dilectus tuus, &c.?|] Abire autem et declinare dilec- 
tus dicitur, non quod eos quos jam acquisierat, unquam Do- 
minus relinquat, atque alios acquirere pergat ; sed quia divine 
potentia naturz ubique presens adesse potest, sic et ad alios 
sibi sociandos, cum vult, abit, aut declinat, ut nihilominus 
eos, quos ad se jam collegerat, incepta gratia conservet ; 
juxta hoc quod Moysi dicit, Congrega mihi septuaginta viros 
de senibus Israel, quos tu nosti, quod senes populi sunt ac 
magistri; et duces eos ad ostium tabernaculi feederis, et aufe- 
ram de spiritu tuo, tradamque eis. Non quia Moysi datam 
semel gratiam minuerit, sed quia ipsius gratiz, quam habe- 
bat, eos participes fecerit. Exemplo flammz ignis, ex qua 
cum candelam accendis, et ipsam luce inflammas, et ea de 
qua accendis, flamma integra permanet. Potest et ita recte 
intelligi, quod abeat dilectus, declinetque ad tempus ab 
sponsa, cum desiderantibus nobis amore illius, usque ad 
lachrymarum effusionem inflammari, fixa et indeclinabili in- 
tentione, munus orationis implere, totam mentem a concupis- 
centiis carnalibus ad eterna transferre, non semper ad votum 
desiderata concedit. Merito ergo requirimus ab eis, quos 
scire arbitramur, quosque tali quzestu dignos arbitramur, quo 
abierit, quove declinaverit Dominus ; cupientes illorum nobis 
presentiam demonstrari, qui majoribus virtutum ac purze 
mentis indiciis, divinam in se esse gratiam prodant, quatenus 
et ipsi horum exemplis atque alloquio instructi, in amorem 
dilecti nostri magis magisque proficere mereamur. Et bene 
dicunt, Et queremus eum tecum; quia quzecunque sine con- 
sortio sanctz ecclesiz Christum querere conatur anima, non 
heec jam inter filias Hierusalem, sed inter illas jure deputa- 
bitur, de quibus mater sancti Samuelis typum tenens eccle- 
giz, spernenti se synagoge pontifici dicit: Ne reputes ancil- 
lam tuam, quasi unam de filiabus Beliab. 


IN CAP. VI. 


Dilectus meus descendit in hortum suum, &c.] Jam notum 
est, quid sit hortus dilecti. Ipse enim dixit, Hortus con- 
clusus, soror mea sponsa. Hortus quippe ejus est ecclesia ; 

hortus ejus est anima quzeque electa. Et bene cum dixisset, 
Dilectus meus descendit in hortum; addidit suum, id est, 
quem ipse fecit, ipse excoluit, ipse virtutum pigmentis con- 
Sevit, ipse fonte gratia suz, ne deficeret, rigavit; ipse muro 
custodiz suze, ne ab exteris profanaretur, conclusit. Hic 
est de quo ipse ait: Simile est regnum ccelorum grano sina- 
pis, quod acceptum homo misit in hortum suun, et crevit, et 
factum est in arborem magnam, et volucres cceli requieverunt 
in ramis ejus. Granum quippe sinapis, verbum est evangelii 
humile in facie, fervens in virtute; quod accipicns a Patre 
ipse Deus et homo seminavit in ecclesiam suam, tantumque 
ei incrementi dedit, ut instar arboris eximiz, latissime per 
orbem ramos fidei ac virtutum protenderet; in quibus etiam 
angelici spiritus humane salvationi congauderent, et sibi 
auctam requiem, cceli cives revocatis ad superna terrigenis 
crederent. Neque enim frustra idem dilectus in horto com- 
prehendi passurus, in horto crucifigi, in horto sepeliri, in 
horto victor a mortuis resurgere. Hortulanus voluit ab ea, 
quz prima gloriam resurrectionis ejus videre meruit Maria, 
credi; quia in ipso suo horto, videlicet ecclesia, inter alia 
divinorum charismatum sata, etiam virtutem patientiz in hac 
vita contemptione mortis, ad terminandam hanc vitam spe 
beatz quietis post resolutionem corporis, desiderum beatz 
immortalitatis in receptione corporis plantare curavit. Et 
apte quidem descendisse in hortum suum, non autem intrasse 
dicitur. Est enim locus dilecti in sublimi, quia in altis habi- 
tat, et humilia respicit. Est locus horti in humili, in con- 
valle lachrymarum. Sed qui in illum ab alto descendit, ipse 
ascensus in corde ejus disposuit, quibus in locum superne 
felicitatis posset pervenire. Unde recte de eodem horto, id 
est, ecclesia, supra dicitur: Que est ista que ascendit per 
desertum, sicut virgula fumi ex aromatibus? Mira ergo dis- 
pensatio supernz pietatis, quod descendere Dominus in eccle- 
siam, et ascendere ad Dominum ecclesia perhibetur. De- 
scendit enim ad nos gratia divina desursum, que nos adjutos 
ascendere faciat sursum. Quod mystice signabat in Exodo, 
quando Dominus descendit in montem Sinai, et Moyses as- 
cendit. Ascendit quippe iste, ut profectum virtutum caperet ; 
descendit ille, ut donaret. Cum ergo dixisset, Dilectus meus 

descendit in hortum suum; addit etiam qualiter sit idem 
hortus constitutus, qua fruge foecundus, cum protinus subdit, 
Ad areolam aromatis. Areola namque aromatis, est mens 
fidelium, quz disciplina rectz fidei edocta, quasi quis est 
lateribus hinc inde composita, et ut fossorio solerti reversa 
creberrime, et a supervacuis est expurgata graminibus; quia 
nimirum solicita se consideratione perspicit, et sedula cogi- 
tatione satagit, ne quid in se profanum, ne quid immun- 
dum, ne quid satis salutaribus contrarium, ceelestis Agricola 
reperiat; dignamque se reddere contendit, in qua dilectus 
ipsius, sator videlicet justitiz, aromata virtutum, et propitius 
sua gratia plantet; et frequenti suo subsidio, ne unquam 
arescant, irriget. Quz pulcherrime suum ceceleste deside- 
rium, in capite quadragesimi primi Psalmi, juxta Hebraicam 
duntaxat veritatem depromit, dicens: Sicut areola przeparata 
est ad irrigationes aquarum, sic preeparata est anima mea ad 
te, Deus. Descendens autem in hortum suum vel ad areolam 
aromatis Dominus, quid ibi gerat, ostenditur, cum subin- 
fertur : 

Ut pascatur in hortis, &c.} Pascitur autem in hortis, quia 
plis sanctorum laboribus delectatur. Pascitur in hortis, quia 
ejus nimirum sunt membra illi, quibus justitiz fructus fiunt. 
Et non solum de carnali, sed etiam de spirituali debet elee- 
mosyna intelligi, quod in judicio dicturum se esse przdixit, 
Quamdiu fecistis uni de his fratribus meis minimis, mihi fe- 
cistis. Colligit lilia, cum ad perfectum candorem meritorum 
pervenientes justos ex hac vita educit, atque ad ccelestia 
regna perducit. Quz etiam duos versiculos in sequenti 
immense caritatis stimulo plenius exaggerat, addendo : 

Ego dilecto meo, et dilectus meus mihi, &c.| Ego dilecto meo 
gratam pastionem in areolis aromatum, id est, mundis fide- 
hum cordibus przparo ; et dilectus meus mihi, qui pascitur 
inter sancta desideria mentium castarum, hanc suz gratize 
vicem rependit, ut eadem fidelium suorum, quos educavit, 
desideria compleat. Complevit autem ea decerpendo evs de 
hoc paradiso sacre voluptatis, atque ad cclestium man- 
sionum secretaria congregando, ubi ante conspectum gloriz 
ipsius eterna carnis et spiritus immortalitate, quasi geming 
specie liliorum, id est, aurosa pariter et candente refulgeant, 

et velut suavissimum de se odorem, famam virtutum suarum 
immarcessibilem per omnes patriz perennis accolas spargant. 
Hactenus sanctz ecclesiz vox est, querentis ac laudantis 
Dominum suum, et vultum ejus videre desiderantis. Verum 
quia ipse suis amatoribus nunquam abesse potest, sed ubi 
duo vel tres congregati fuerint in nomine ejus, ibi est ipse in 
medio eorum; immo et si unus e suis inter leones inclusus, 
s1 in profundo maris detentus, si ventre ceti septus, a ceteris 
segregatur mortalibus, ibi est cum illo. Sequitur vox ejus, 
quz queesitoribus suis de se sermocinantibus, sese semper 
affuisse, et que loquebantur, se audisse declarat, devotionem- 
que erga se illorum digna laudatione remunerat, dicens : 
Pulchra es, amica mea, suavis et decora, &c.| Hierusalem 
dicitur visio pacis, quo nomine solet habitatio patrie ccelestis, 
quam pax summa possidet, creberrime signari. Pulchra es, 
amica sponsi, suavis et decora, sicut Hierusalem. Ecclesia 
vel anima quzeque sancta, portio videlicet ecclesiz, que inte- 
gritate mundz operationis, suavitate divine laudationis, dul- 
cedine mutuz dilectionis, statim superne civitatis imitator, 
suavis est et decora, sicut Hierusalem in eisdem quibus loqui- 
tur Esaias, Sicut cceli novi et terra nova, quz ego stare facio 
coram me, dicit Dominus, sic stabit semen vestrum. Que 
etiam est terribilis, ut castrorum acies ordinata, cum fixa 
intentione pure orationis, omnem a se incursum dzemoniaci 
repellit exercitus, cum frequenti predicatione verbi ccelestis, 
cuncta erratici dogmatis arma confringit, cum continuis bono- 
rum operum exemplis etiam pravos falsorum fidelium mores 
ac vitam redarguit, atque ad tramitem veritatis reducit. Ter- 
ribilis est ecclesia, ut castrorum acies ordinata, cum quisque 
fidelis in ea vocatione, qua vocatus est, permanet, cum rec- 
tores doctrine salutaris, ac perfect operationis formam sub- 
ditis tribuunt, cum continentes ab omni se inquinamento 
carnis ac spiritus mundant, perficientes sanctificationem in 
timore Domini, cum conjugati ita fruuntur hoc mundo, ut 
sedula eleemosynarum largitione futuri sibi seculi premia 
comparare non negligunt. Hac etenim trina personarum 
fidelium distantia consistere ecclesiam docet propheta, cum 
tres solum viros in tempore vindicte ccelestis, Noe scilicet et 
Daniel, et Job asserit liberandos. Et cum he suum gradum 

singulz intemeratum custodierint, ordinatam nimirum cas- 
trorum aciem monstrant, ect ob id insuperabilem cunctis 
hostibus Christi sponsam reddunt. Ita anima quzque per- 
fecta, cum ita virtutibus operam dat, ut nullum in eis vitiis 
locum relinquat, terribilis profecto hostibus, ut castrorum 
acies ordinata persistit. Nam si ita, verbi gratia, continentiz 
studet, ut virtutem humilitatis non teneat ; aut si sic eleemo- 
synarum opera exercet, ut a superfluz locutionis culpa lin- 
guam non refrenet; aut ita orationibus crebris insistit, ut 
affectum dilectionis proximis impendere dissimulet;_ talis 
nimirum anima minus est terribilis hostibus, quia virtutum 
suarum castra minus perfecte ordinavit; qu ex parte fidem 
firmiter disposuit, sed ex parte reliquit inertia. Verum quia 
una eademque ecclesia Christi, partim jam cum suo rege 
gaudet in celo, partim adhuc pro illo militat in mundo, 
potest hoc quod ait, Pulchra es, amica mea, suavis et decora, 
sicut Hierusalem; de illa ejus parte intelligi, quae confecto 
suo certamine, et cursu consummato, coronam justitiz: jam 
percepit. Quod vero subdidit, Terribilis ut castrorum acies 
ordinata, de eis convenienter accipi, qui adhuc corpore re- 
tenti, insidianti circum se adversario in modum leonis rugi- 
entis, forti fide resistunt. Item pulchra est ecclesia, suavis 
et decora, sicut Hierusalem, in his que spiritualiter, ac Deo 
digne ipsa intus operatur. Terribilis est, ut castrorum acies 
ordinata; quia spirituale suum imperium toto orbe dilatare, 
repugnantibus etiam seculi potestatibus contendit. Et qui- 
dem Romanorum quondam, sive Grecorum, vel aliarum gen- 
tium imperium, ut castrorum erat acies ordinatum; quia 
magna nimirum mundum virtute premebat. Sed suave ac 
decorum, sicut Hierusalem non erat, quia vite pacis gaudia 
sperare vel imitari nesciebat. At vero ecclesia et pulchra 
est, et suavis et decora, sicut Hierusalem ; quia ccelestem in 
terris agere vitam consuevit. Et terrbilis, ut castrorum acies 
ordinata; quia barbaros etiam diversarum nationum animos 
ac mores ad suum ritum trahere satagit. Que tamen, quia 
necdum faciem sui dilecti quam maxime quzerit, cernere mere- 
tur, subsequenter audit : 

Averte oculos tuos a me, &c.| Ac si aperte dicatur, Oculos 
quidem tibi columbinos dedi, quibus scripturarum arcana 

cognosccres, quibus virtutes a vitiis secerneres, quibus semi- 
tas justitize, per quas adhuc venires, dignosceres. Sed cave, 
ne ipsos ad me oculos etiam ad me videndum intendere que- 
ras. Non enim videbit homo faciem meam, et vivet. Erit 
enim tempus, cum vinculis absoluta carneis ad me pervenies, 
et tunc implebitur quod promisi, Quia qui diligit me, dilige- 
tur a Patre meo, et ego diligam eum, et manifestabo ei me- 
ipsum. At nunc dum in corpore constituta peregrinaris a 
perennibus bonis, averte oculos tuz mentis a contemplatione 
divinze majestatis et essentiz, quia ipsi me avolare feccrunt ; 
id est, ipsi tul sensus spirituales, quibus me perfecte cognos- 
cere desiderasti, quamvis multum se extollant, non in hac 
vita me ad perfectum comprehendere sufficiunt; sed ad hoc 
solummodo pervenire queunt, ut animadvertant divine glo- 
riam nature, tantz esse sublimitatis, quae nequaquam videri 
possit, nisi ab his tantum qui a vita visibili funditus ablati, 
atque ad invisibilem fuerint introducti. Avertere ergo jube- 
mur in presenti ab agnoscenda Dei substantia oculos nostra 
inquisitionis, quia ipsi eum avolare fecerant a nobis; non 
quod ille quzsitus longius recedat, qui promittit, dicens, 
Querite, et invenietis; sed quod nos illo revelante discamus : 
quia quo altius puro corde queritur, eo certius quam sit in- 
comprehensibilis, comprehenditur. Cui simile est illud Psal- 
mistz, Accedit homo ad cor altum, et exaltabitur Deus. 
Tanquam si aliis verbis diceretur, Attollit humana fragilitas 
intentos sui cordis oculos ad videndum Deum, et ipsi eum 
avolare faciunt; quia eadem inquisitione exercitati atque 
illustrati sensus ejus, excellentiorem esse divinitatis emi- 
nentiam quam eatenus poterant cogitare, cognoscunt, et 
verissime dictum in alio Psalmo, Quia magnitudinis ejus 
non est finis. Hac autem responsione satisfacere voluit 
sanctz ecclesiz desiderio Dominus, quo eum solicita quere- 
bat palam, et non in znigmate: quem amabat, videre con- 
cupiscens, ut superiora carminis hujus copiose declarant. 
Hortatur ergo eam, ut discreta ratione temporum non querat 
in via premium, quod ei reservatur in patria; sed meminerit 
interim, quod per fidem ambulare debeat, ut pervenire possit 
ad speciem. Que videlicet tempora pulcherrime distinguens, 
ait evangelista Joannes, Carissimi, nunc filii Dei sumus, et 

nondum apparuit quid erimus; scimus enim, quia cum appa- 
ruerit, similes ei erimus; videbimus enim eum sicuti est. 
Verum ne graviter forte ferret ecclesia, quod necdum plena 
cogitatione sui Conditoris frui posset, enumerat ill: multifaria 
spiritus pignora, que eidem prerogaverit, ut patientius ferat 
dilationem unius summi ac singularis boni; quod necdum 
percepit, sed in tempore est xterne retributionis perceptura. 
Sequitur enim : 

Capilli sicut grex caprarum, &c.] Qui versiculi, simul et 
sequentes supra positi, ac pro captu nostro plenissime expo- 
siti sunt. Sed non pigeat nos exponendo iterare, que aucto- 
rem sacri carminis non piguit scribendo repetere; ut vel 
prius dicta in memoriam revocemus, vel, opitulante divina 
gratia, novi aliquid utiliter agamus. Quod autem sive hec 
sive alia innumera in scripturis, quae jam fuere dicta, repe- 
tuntur, firmitatis indicium est. Quod sermo Dei est, et 
veraciter impleatur, ut exponens somnium regis Joseph 
patriarcha testatur. In capillis ergo sponsz multifaria cogi- 
tationum sublimitas ; in dentibus autem, firmissima sermo- 
num ejus stabilitas intimatur. Quia hi in loquendo, labiis ac 
linguz cooperantur, et illi de cerebro insensibiliter oriuntur, 
nec precisi dolent. Quis enim sapiens doleat, et non magis 
gaudeat, cum ei superflua cogitationum levitas demitur? 
Unde in magno mysterio, dentes legislatoris, cum esset ple- 
nus dierum, immoti leguntur, et in caput Samuelis, quia per- 
petuus Domino Nazareus, id est, sanctus fuit, novacula non 
ascendit. Figurabatur enim, quod iota unum aut unus apex 
non preteriret a lege, donec omnia fiant; et quod in mente 
prophetica nil districtio poenitentize, quod resecare deberet, 
fluxz cogitationis inveniret. Bene autem idem capilli sponse, 
gregi assimilantur caprarum. Preacepit enim lex, ut anima 
quzcunque peccaverit per ignorantiam, ubi reatum suum 
cognoverit, offerat Deo hostiam capram immaculatam. Et 
capilli nostri conferuntur gregi caprarum, dum cogitationum 
nostrarum erratus, poenitendo in oblationem Domino com- 
punctionis lachrymas deprecationesque offerimus. Potest 
autem grex caprarum pro eo positus, non inconvenienter 
intelligi, quod in arduis rupium sive arbustorum querere 
victum soleat. Cogitationes namque electorum, dum ad 

celestia semper nituntur, in alto nimirum, et non in volup- 
tatibus infimis pasci gaudent. De quibus capris bene subin- 
fertur, Quz apparuerunt de Galaad. Galaad namque dicitur 
acervus testimonil. Et hoc vocabulo recte justorum animus 
appellatur; cum renuntiasse se concupiscentiis terrenis, cer- 
tis virtutum probat indiciis. Siquidem mons Galaad inde 
nomen accepit, quia Jacob et Laban acervum in eo fecerunt, 
in amicitiz vel pacti testimonium, quod se alterutrum non 
leederent; cum idem Laban idola sua quesisset apud Jacob, 
et minime reperisset. Laban ergo significat mundum, Jacob 
animum supplantatorem vitiorum. Queeritque Laban idola 
_sua apud Jacob, et minime invenit, cum explorantes corda 
electorum, mundi amatores, nil in eis suum deprehendunt. 
Facit et acervum Jacob in testimonium, quod substantiam et 
terminos Laban non contingat ; cum collecta in se copia vir- 
tutum, quasi lapidum vivorum, dicit animus Deo devotus, 
Que quidem retro sunt, obliviscens; ad ea vero, que sunt 
priora, extendens me, ad destinatum persequor bravium su- 
perne vocationis Dei in Christo Jesu. Affert et Laban 
lapides ad constructionem ejusdem acervi, cum ipse quoque 
mundus tentationibus suis occasionem virtutis fidelibus prz- 
stat. Fit condictum inter Laban et Jacob, ut se invicem non 
ledant, cum protestatur justus, et dicit: Mihi mundus cruci- 
fixus est, et ego mundo. De hoc igitur acervo apparet grex 
caprarum, quibus capilli adequantur sponse, cum de animo 
fideli altipetax cogitationum frequentium multitudo gene- 
ratur. Et de ipso grege, pro his quz ignoranter peccavimus, 
immaculatam Deo capram offerimus, cum agnita nostra pec- 
cata, humili cordis contritione punimus. Est autem Galaad 
non montis tantummodo, verum etiam civitatis in eo conditz 
vocabulum. Unde recte potest, et Domini, et Salvatoris 
nostri, et ecclesiz vel animz cujusque sanctez, qu in eo 
locata est, gestare figuram. Denique supra ubi additamento 
positum est, Capilli tui sicut grex caprarum, que ascenderunt 
de monte Galaad; de illo incomparabiliter excelso monte 
dictum intelleximus, qui de semetipso ait, Non potest civitas 
abscondi supra montem posita. Hic vero, ubi nomen montis 
tacetur, et simpliciter dicitur, que apparuerunt de Galaad ; 
nil vetuit de ea, que in illo constructa est civitate, id est, 

ecclesia vel anima justa, dictum accipi. Nam et anima sancta 
recte acervus testimonii dicitur, quz variarum collectione 
virtutum in altum edificata est; et ecclesia tota jure hoc 
nomine censetur, cujus populis Petrus Apostolus ait: At 
quem accedentes Lapidem vivum, ab hominibus quidem repro- 
batum, a Deo autem electum et honorificatum, et ipsi tan- 
quam lapides vivi superedificamini. Congruit hoc et Do- 
mino, ut supra diximus, ad quem adunatur omnium ceetus 
electorum, qui testimonium pure conscientiz pia professione 
ac probis actibus reddunt. Dentes tui sicut grex ovium, 
que ascenderunt de lavacro. Diximus in dentibus sponsz, 
verba sanctz ecclesix posse intelligi. Bene ergo sicut grex 
dicuntur esse ovium, quia nil in eis, nisi virtutum candor et 
innocentia videtur, dum in omnibus gratiam sui Conditoris, 
vel docendo, vel orando, vel laudes ei dicendo requirunt. 
Bene ipsz oves de lavacro ascendisse referuntur; quia nihil 
de justorum ore sordidum, nil immundum, nil quod non 
fonte scientiz sit purificatum, profertur; juxta hortamentum 
apostoli dicentis, Omnis sermo malus ex ore vestro non pro- 
cedat; sed si quis bonus ad edificationem fidei, ut det gra- 
tiam audientibus. At contra, quisque verba turpia, vel con- 
tumeliosa, vel noxia, vel etiam otiosa obscceno de pectore 
profert, hujus dentes non ascendentibus de lavacro ovibus, 
sed suibus potius de volutabro prodeuntibus assimilantur. 
Bene autem subditur : 

Omznes gemellis fetibus, &c.] Omnes namque oves, quibus 
sponse dentes componuntur, gemellis foetibus multiplican- 
tur; quia omnis electorum sermo, geminz dilectionis, id est 
ejus, qua Deus et proximus ametur, fructu foecundus est. 
Omnis de perpetua mentis et corporis sospitate loquitur. 
Omnis per arma justitice que a dextris sunt, et a sinistris 
habenda, suos auditores munire consuevit. Omnis de pro- 
missione vite, que nunc est, et future, tractare desiderat ; 
neque aliquid de ore justi progreditur, quod non ad fructum 
sit aternz salutis proficuum. Et apte oves quidem, quibus 
dentes sponse confert, gemellos foetus parere dicit; quia 
nimirum per ea quz loquimur proximis prodesse, eosque 
ad virtutis viam instituere valemus ; per illa vero, que salu- 
briter cogitamus, nobisinetipsis prosumus. Nos ipsi imterno 

arbitro in ara cordis, hostiam viventem facimus; proximis 
vero ad zedificationem, quid intus ipsi geramus, non nisi per 
verba depromimus. Unde quidam tali hostia Conditorem 
placans, aiebat: In me sunt, Deus, Deus, vota tua, quz red- 
dam laudationes tibi. Quod si in dentibus, ut supra dictum 
est, predicatores, in capillis auditores esse designatos intelli- 
gimus, quod aptissime prorsus congruit, non solum, quia 
ili loquelam corpori ac refectionem ministrant, isti blanda 
magis capiti ornamenta, quia instrumenta salutaria preebent, 
verum etiam quia illi primi in facie, quasi przcessores sunt 
positi, isti velut successores posteriorem capitis partem con- 
tegunt ; in promptu est, quod rudes quosque adhuc et fragi- 
liores, auscultare dictis majorum, et obtemperare convenit. 
Ipsos autem doctores, non solum divina implere mandata, sed 
et gregem summi pastoris, predicando augmentare oportet. 

Sicut cortex mali punici, &c.| Dictum est supra, in genis 
ecclesiz pudoris ejus insigne; in malo punico, sanguinis 
Dominici mysterium figurari. Et genas habet sponsa Christi 
sicut malum punicum, quia anima fidelis non erubescit pas- 
sionem sui Redemptoris, vel confiteri verbis, vel factis imitari; 
sed post posita omni verecundia et confusione, quze adducit 
mortem, palam proclamare delectatur, dicens: Mihi autem 
absit gloriari, nisi in cruce Domini nostri Jesu Christi. Et 
consulte, quia cortici mali punici, genas comparaverat eccle- 
siz; ideo subintulit, Absque occultis tuis ; quia videlicet cortex 
mali punici solum quidem ruborem foris ostendit, sed multa 
interius grana, quibus exuberat, occultat. Sic etenim anima 
devota Deo, ac salubriter verecunda, virtute quidem se vivi- 
ficze crucis per omnia studet tutari; sed sub ejusdem crucis 
sienaculo, plura virtutum genera, que foris minime apparent, 
verum mentem intus reficiunt continet. 

Sexaginta sunt regine, &c.| Regine et concubine, utraque 
quidem ad thorum regis accedunt, filios regi generant; sed 
non utreque diademate regum caput nobilitant. Utraque 
ergo animas predicationi veritatis instantes, et per verbum 
fidei, ac fontem lavacri salutaris, sobolem regi eterno spiri- 
tuali generantes insinuant; sed nonnulla, immo non pauca 
suze mentis distantia. Namque reginz sunt illa mentes, 
qui intuitu regni ceelestis, doctrine inserviunt. Concubine 

autem ill, quze carnalium solummodo, ac temporalium com- 
modo voluptatum Christum annuntiant, non sincere. De 
qualibus dicit apostolus, Sive per occasionem, sive per veri- 
tatem Christus annuntietur, et in hoc gaudeo, sed et gau- 
debo. Quas et ipse Dominus ab invicem distinguens ait: 
Qui autem solverit unum de mandatis istis minimis, et docu- 
erit sic homines, minimus vocabitur in regno celorum. Qui 
autem fecerit, et docuerit, hic magnus vocabitur in regno 
celorum. Utrzque ergo thorum regis adeunt, sed non utre- 
que illi conregnant; quia que doctrinam suam openbus 
destruunt, he se perpetis regni solatiis animz privant. Ideo- 
que ill recte numero sexagenario, ha comprehenduntur 
octogenario. Denarius quippe numerus propter Decalogum 
divine legis scientiam; senarius, in quo mundum perfecit 
Deus, perfectionem designat bonorum operum. Sane, quia 
quinque per duodecim multiplicata, faciunt Lx. potest sexa- 
genarius reginarum etiam ita interpretari; quod hi, qui 
omnes sui corporis sensus, visum videlicet, auditum, gustum, 
tactum, olfactum, ad regulam apostolic doctrinz temperant, 
recte sexagenario numero designentur. Et hoc reginarum, 
quia qui nunc precepta apostolorum, quorum. est numerus 
duodenarius, per omnia membrorum suorum officia sequun- 
tur, tunc una cum eisdem apostolis gaudio regi sociantur 
perennis. Item octogenarius cum in malo accipitur, non 
immerito terrenarum ac temporalium rerum curas et impli- 
camenta insinuat, quia nimirum et seculi hujus cursus qua- 
tuor anni circumagitur temporibus, et mundus ipse quatuor 
climatibus, oriente scilicet, occidente, aquilone, et austro diri- 
mitur. Sexaginta vero sunt regine, quia anime quotquot 
agnitionem, quam percepere sacre legis perfectione, bone 
sequuntur actionis, iste et hic in regno fidei militant, et in 
futuro ad ccelestes nuptias cum vero rege intrabunt. Et 
octoginta concubine, quia qui scientiam veritatis, et myste- 
rium verbi, quod agere videntur in infirmarum ac transeun- 
tium rerum delectationibus expendunt, hi nimirum, extinctis 
in adventu sponsi lampadibus, voluptuose temporalitatis a 
ceelesti regni janua secluduntur. Et adolescentularum non 
est numerus. Adolescentulas eas intellige animas, quze nuper 
in Christo renatz, ad officium necdum preedicando sufficiunt ; 

et ideo quasi necdum nobiles, necdum thoro regali habiles, 
in ministerio regine fidelibus assistunt excubiis, quia jussis 
sanctz ecclesiz humiliter obtemperare letantur. De qua- 
libus supra legimus, Oleum effusum nomen tuum, ideo ado- 
lescentule dilexerunt te; id est, anime, que non adhuc 
vetustz remanent per culpam, sed jam sunt innovate per 
gratiam. Quarum non est numerus, quia modum nostre 
zestimationis transcendit summa civium patriz ccelestis. Hoc 
namque de pacifico nostro rege, vero videlicet Salomone, 
accipi non potest, quod numerum suorum nesciat fidelium. 
Qui enim numerat multitudinem stellarum, et omnibus eis 
nomina vocat; quanto magis electorum suorum, quorum 
nomina scripsit in celo numerum, quem unte secula pre- 
scivit, ignorare velit ! 

Una est columba mea, perfecta mea.| Sunt quidem reginz 
sexaginta, quia abundant per orbem anime fideles; que 
acceptam verbi scientiam, ad multiplicandam ecclesiz prolem, 
pro regni ccelestis perceptione dispensent. Sunt et concu- 
bine octoginta, quia non desunt et anime, que terrenarum 
rerum intuitu, doctrine insistunt ; et cum ipsz hic carna- 
libus succumbant illecebris, nihilominus spiritualem Deo 
sobolem przedicando generant. Sunt et adolescentulez, qua- 
rum non est numerus; quia innumerabiles Christiane plebis 
inveniuntur catervee; quz etsi necdum ad officium regiminis 
ac doctrine valeant promoveri, devotionem tamen suz fidei 
et operationis, ad obsequium sancte ecclesis, sponsz vide- 
licet Christi obtemperanter et fideliter exhibent. Sed omni- 
bus his, id est veris et simulatis ecclesia membris, jure ipsa 
universalis antecellit ecclesia, que in eisdem fidelibus suis 
membris ab initio usque ad consummationem seculli, a solis 
orto usque ad occasum, et ab aquilone et mari laudat nomen 
Domini. In cujus laude pulcherrime dicitur, Una est co- 
lumba mea, perfecta mea. Una est enim, quia divisionem 
schismatis non recipit. Una est, quia non alia ante legem, 
alia sub lege, alia sub gratia, alia de circumcisione, alia de 
preeputio collecta; sed sicut unus Dominus, una fides, unum 
baptismum, unus Deus Pater omnium, id est, una catholica 
electorum omnium multitudo per omnia, et mundi loca, et 
tempora seculi, eidem uni Deo et Patri subjecta. Que unde 

catholica sit appellata, Lucas docet, dicens: Ecclesia quidem 
omnes per totam Judzam, et Galileam, et Samariam habe- 
bant pacem edificate, et ambulantes in timore Domi, et 
consolatione Sancti Spiritus replebantur. Quod enim hoc 
loco Latine, Greece catholos. Unde liquido patet, quia inde 
catholica vocatur ecclesia, quod per totas mundi partes in una 
pace, in uno Domini timore edificetur, una eademque Spi- 
ritus Sancti consolatione repleatur. Aqua unitate Spiritus, 
ipsa etiam recte columba vocatur. Spiritus etenim super 
Dominum in specie columbz descendit, ut et suam simplici- 
tatem, et ejus in quem descendebat, Domini hac specie mon- 
straret. Cujus simplicitatis spiritus, quia participem fecit 
ecclesiam suam Dominus, recte hanc columbam nuncupat 
suam, recte et perfectam nominat; non solum, quia ex omni- 
bus justorum populis ipsa una completur, verum etiam, 
quia omnium virtutum charismatumque divinorum acceptione 
perficitur. 

Una est matri sue electa genitricis sue.| Mater et geni- 
trix ecclesiz prasentis, ipsa est de qua apostolus ait: Qua 
autem sursum est Hierusalem, libera est, qua est mater 
omnium nostrum. Que idcirco mater omnium nostrum 
jure et vocatur, et est; quia omne datum optimum et 
omne donum perfectum, desursum est, descendens a Patre 
luminum. Unde et in Apocalypsi dicitur Joannis, Et os- 
tendit mihi civitatem sanctam Hierusalem, descendentem 
de celo a Deo. Descendit namque de celo a Deo civitas 
sancta Hierusalem, quia quicquid boni novit, agit. Sperat 
ecclesia prasens; totum hoc desuper, seu per ipsum ccell 
regem, seu per colestium ministeria civium percepit. Una 
ergo est matri suz electa genitricis, seu quia nimirum superna 
illa civitas hos solum de humana conversatione approbat, quos 
in unitate suz fidei et dilectionis Deo servire considerat. 
Czterum Donatistz, vel si aliqui alii ab unitate se catholica, 
seu aperta precisione, sive profana actione segregant; hos 
quia columbinz simplicitatis habere perfectionem detrectant, 
ab electorum sorte in judicio secernens, sinistra in parte, col- 
locat. Potest aptissime vocabulo matris et genitricis ecclesia, 
gratia Spiritus Sancti, per quam ipsa ecclesia renata Deo, et 
consecrata est, designata intelligi; quia videlicet spiritus 

Hebraice genere foemineo ruga nuncupatur. Hanc autem. 
ecclesiz matrem ac genitricem, recte esse vocandam ipse 
Dominus docet, dicens: Nisi quis renatus fuerit ex aqua et 
Spiritu Sancto, non potest introire in regnum Dei. Et mox 
ipsam spiritualem nostram generationem a carnali distinguens 
adjecit, Quod natum est ex carne, caro est; et quod natum 
est ex spiritu, spiritus est. Cui nimirum matri ac genitrici 
una columba Christi ac perfecta electa est; quia nimirum 
relictis schismaticorum turbis omnibus, solam, quam in 
unitate catholic pacis nunc alit et custodit, tunc ad gaudia 
ccelestis patrize ecclesiam gratia spiritualis sublevat. 

Viderunt illam filie, et beatissinam predicaverunt, &c.] 
Videtur hic easdem filias dicere, quas supra adolescentulas 
nuncupaverat ; quia videlicet hic filias, reginas, et concubinas ; 
illic reginas, concubinas, adolescentulas simul ad medium 
deduxit. Magna ergo laus est unitati catholic, quam et 
gratia mater, que genuit, in perpetuum elegit; et filiz, quas 
ipsa Deo per Spiritum genuit atque nutrivit, mox ut viderunt, 
id est, ut ejus castitatem vitz didicerunt, ut dona promissz 
ilh hzreditatis audierunt, merito beatificare non cessant. Sed 
et reginz et concubine prezconiis Justis extollunt, id est, sive 
hz que vere ejus sunt regni participes, sive illz anime, qu 
ei nomine tenus adherentes, ceterum spe sunt et animo 
terrestres, perenni eam laude dignam esse fatentur; omnes 
pro certo intelligentes, quia nil, absque ejus societate, veri et 
inconcussi boni possit inveniri. Verum quia ante finem 
mundi, Judzea quoque ad gratiam sui Redemptoris agegre- 
ganda, et eandem sanctz ecclesiz perfectionem etiam ipsa est 
laudatura cum ceteris, apte ex voce ipsius synagoge admi- 
rantis subjungitur: 

Cap. xxiv. Que est ista que progreditur, &c.?] Loquitur 
ergo hzc conversa ad fidem Christi synagoga, stupens eccle- 
siam divina gratia tantisper esse sublimatam, ut nullis mun- 
dani imperii viribus valeat, cum sit ipsa humillima, superari. 
Que progreditur, inquit, quia non uno in loco consistere, non 
parvo tempore passa est apparere, sed per totum orbem, 
suam fidem famamque extendere, per tota labentis seculi 
tempora, pro corona vitz perpetuz certare non desistit. Pro- 
greditur autem, quasi aurora consurgens, quia veri jam 

luminis in ea ortus mundo post tenebras ignorantiz longe 
monstratur ; admonentibus ejus preconibus, ac dicentibus, 
Quia nox precessit, dies autem appropinquavit. Abjiciamus 
ergo opera tenebrarum, et induamus arma lucis, et czetera. 
Pulchra ut luna, electa ut sol, &c.| Pulchra ut luna, quia a 
Sole Justitiz illustrata noctem seculi hujus, ipsa sublimis 
incedens, scientiz ccelestis et evangelicaz: conversationis luce 
perfudit. Electa ut sol, quia imaginem in se ejusdem sui 
Conditoris atque illustratoris recipit, ambulando in omni 
justitia, et sanctitate, et veritate; et illi veraciter gratias 
agendo, quia signatum est super nos lumen vultus tui, Do- 
mine. Item pulchra ut luna, in nocte vite prezeentis, ubi 
variante temporum statu, nunc clara mundo, nunc despecta 
atque oppressa; nunc virtutum candore plena, nunc pravorum 
dehonestata vitiis multifari:um lune crescentis ac decrescentis 
iter imitatur. Electa ut sol, in die future beatitudinis ; ubi, 
manente statu ezternitatis, vera lucis incommutabilis visione 
clarebit: impleta ipsius promissione, qua dicitur, Fulgebunt 
justi, sicut sol in regno Patris eorum. Terribilis ut castrorum 
acies ordinata, quia nullis adversitatum nebilis potuit unquam 
cohiberi, quin et lunz in se pulchritudinem premonstraret et 
solis. Lune videlicet, in laboriosa interim luce bonz ac- 
tionis; solis vero, in spe beatze remunerationis perpetuze. Et 
bene terribilis, ut castrorum acies ordinata; quia quo per- 
fectius ordinem in se virtutum collocat, eo terribilior aériis 
potestatibus, et ecclesia omnis et anima queeque fidelis existit. 
Nam et in quibusdam bonis actibus, verbi gratia, vigiliis, 
jejunis, labore manuum, meditatione scripturarum, verbo 
preedicationis, modestia taciturnitatis, qui ordinem necessa- 
rium tenere nescit, errat. Heec namque et hujusmodi quam 
plurima, sicut utiliter szepe tenentur, ita et nonnunquam pro 
tempore salubriter intermittuntur. Czeterum sunt excellen- 
tiora virtutum dona, sine quibus ad vitam perveniri non 
potest, ut fides, spes, caritas; que et ideo nullius unquam 
consideratu temporis aut loci, vel admonentium cordibus 
debeant abesse fidelium. Quzcumque ergo anima et eminen- 
tioribus se semper munit virtutibus, atque etiam in exercitio 
minorum, ubi locus et hora congruerit, se solerter accingit, 
hec terribilis est omnibus adversariis, ut castrorum acies 


IN CANTICA CANTICORUM, CAP. VI. 839 


docte ac firmiter ordinata procedit. Hzec prosequente paucis 
credentium turba ex Judzis, et agones ecclesiz digna cum 
veneratione admirante, annuit ipsa laudanti; et continuo qu 
sibi sit causa militaris apparatus, insinuat, respondens ex voce 
doctorum, ducum videlicet suze militiz spiritualis. 

Cap. xxv. Descendi ad hortum nucum, &c.| Hortus etenim 
nucum, est ecclesia prasens, ubi nostras alterutrum con- 
scientias minime valemus intueri. Siquidem nuces, poma 
omnia, quz durion sunt corio tecta; quomodo contra, omnia 
mollia generaliter mala vocantur. Atque ideo nucibus recte 
comparatur hec vita justorum, ubi ita suavitatem fructus 
spiritualis intimo in corde conservant, ut hanc proximis, 
quanta ipsa sit, foras innotescere nequeant. Unde necesse 
est, ut ecclesia mater in doctoribus suis aciem semper caute 
ordinatam teneat, dum pro illis belligerare, eosque ab hoste 
curat defendere, quorum ipsa plerumque sensus et corda 
ignorat. Potest et ita intelligi: Quia sicut nux, sive amyg- 
dalum, amarissimum habet corticem, et testa durissima cir- 
cumcingitur, et detractis austerioribus et duris, fructus dulcis- 
simus intus reperitur; sic omnis correptio et labor conti- 
nentiz, qua sancta exercetur ecclesia, amara quidem videtur 
ad presens, sed fructum parit in futuro dulcissimum ; juxta 
illud apostoli Pauli, Quia omnis disciplina in presenti quidem 
videtur non esse gaudii, sed mceroris ; postea autem fructum 
pacatissimum exercitatis per eam reddit justitiz. Poma autem 
convallis, fructus humilitatis dicit. Quale est illud in Psalmo, 
Et convalles abundabunt frumento. . Quia nimirum humiles 
exuberant refectione gratiz: celestis. Poma convallis, bona 
opera dicit fidelium sanctz ecclesiz, in profundis terrarum 
exhibita, sed ad celeste regnum proficientibus meritis, suos 
operarios perducentia. De quibus item Psalmista, Ascensus, 
inquit, in corde ejus disposuit in convalle lachrymarum in 
locum quem disposuisti eis. Descenditque sponsa ad hortum 
meum, ut videat poma convallis, cum doctores ecclesiz, de 
altitudine suz secretz quietis ac divine contemplationis, qua 
szepe donantur, ad considerandum ejusdem ecclesiz statum, 
aciem mentis reflectunt; ut quantum quique fidelium in 
bonis actibus jam proficiant, quantum adhuc auxilio docen- 

tium egeant, solerter explorent; et quae opus habent ad 
culturam, eis fructus vitales impendant. 

Ut inspicerem si floruisset vinea, &c.] Inspicit si floruit 
vinea, cum solicite scrutatur sicubi corda eorum, quos erudit, 
nova sibi virtutum studia, quibus spiritualiter debriamur, 
subeunda proponant; juxta illud Psalmist, Ambulabunt de 
virtute in virtutem. Inspicit si mala punica germinavennt, 
cum scdulo attendit, si qui possint inveniri, qui ad imita- 
tionem Dominicz passionis proprio desiderent cruore diffundi; 
admonitionem sequentes apostoli Petri, qui ait, Christo igi- 
tur passo in carne, et vos eadem cogitatione armamini. Sic 
ecclesia labores suos evangelicos synagoge miranti pradicat. 
At illa salubri plenitudine compuncta, profitetur se causa 
profane cecitatis et ignorantiz diutius exsortem tante 
perdurasse salutis, hoc modo respondens: 

Cap. xxvi. Nescivi, anima mea conturbavit me, &c.|] Ne- 
scivi dona gratiz spiritualis, quibus illustrata es a Domino 
ad proferendos fidei fructus in omnibus gentibus. Contur- 
bavit me solicitudo mentis interna, propter subitam intro- 
ductionem novi testamenti pro veteri, dum pro libris pro- 
phetarum ac legis, quos esse divinos, et Spiritu Sancto 
descriptos sciebam, totum subito mundum evangeli predi- 
catio compleret. Que citarum instar quadrigarum, in brevi 
non solum Judzeam et Samariam, sed et gentium fines uni- 
versarum me admirante ac stupefacta pervolavit, quam merito 
non curribus absolute, sed quadrigis comparem; quia nimi- 
rum quatuor scriptorum auctoritate memorize commendata 
est, sed uno Dei spiritu per Jesum Christum eorundem 
scriptorum, et mens, et manus ad scribendum directa, quo- 
modo si unas quadrigas concordi quatuor equorum videas 
velocitate ad cursum paratas, sed unius aurige regimine, ut 
recto tramite currant, esse gubernatas. Et quidem dudum 
audieram, quia quatuor auctores de Jesu pari consensu scri- 
berent ; sed quis eos spiritus ageret, quid utilitatis et verita- 
tis, quantum gloriz et salutis ipsorum scriptura contineret, 
heu quam sero animadvertere ac nosse merui! Quod autem 
quadrigas Aminadab precones novi testamenti cognominat ; 
vocabulo Aminadab, Dominum Salvatorem significat, qui 

quasi currul presidens corda preedicatorum sui gratia Spiritus 
implevit, per quos ad credituros in se populos, przeunte doc- 
trine salutaris sermone, perveniret. Aminadab namque, qui 
erat abnepos Judz patriarch, et persona sua, et nomine 
Dominum indicat Salvatorem. Persona videlicet, quia per 
ipsum genealogia Dominice incarnationis ab Abraham ad 
David regem, per David ad Joseph descendit et Mariam ; ea 
duntaxat ratione, qua et ipsius Judz nomen aliquando et 
David, et Salomonis, et aliorum patrum, ex quibus Christus 
secundum carnem in ipsius significationem a prophetis assu- 
mitur; ut est illud, Catulus leonis Juda. Ad predan, fili mi, 
ascendisti, requiescens accubuisti, ut leo, et quasi lezna. 
Quis suscitabit eum? Et iterum, Et mundabo eos, et erunt 
mihi in populum, et ego ero eis in Deum, et servus meus 
David super eos. Et in hoc ipso volumine, Egredimini, et 
videte, filiza Sion, et videte regem Salomonem. Nomine 
autem suo Aminadab, qui interpretatur populi mei sponta- 
neus, apte ipsum Mediatorem Dei et hominum designat; qui 
cum Deus esset ante secula, unitus carni, quando voluit, et 
quomodo voluit, in populo ecclesiz pius Redemptor appa- 
ruit, factus per spontaneam benignitatem portio populi sui, 
cujus per potentiam naturalem erat Conditor et rector. 
Confitente autem synagoga diutinam suz mentis tardita- 
tem, qua ab intelligendis Dominice incarnationis mysteriis 
impediebatur, ecclesia mox consolando et exhortando re- 
spondet, 

Cap. xxvii. Revertere, revertere, Sunamitis, &c.] Rever- 
tere ad agnitionem tui Redemptoris, a quo tanto tempore 
aversa miserabiliter errabas, ut ejus imbuta sacramentis, 
ingressu vite ccelestis digna efficiaris. Revertere ad pacem 
nostrze germanitatis, quam diutius causa dissonz religionis 
spernendam esse ducebas. Revertere, revertere, ut intuea- 
mur te. Revertere puritate fidei, revertere operum perfec- 
tione, ad Dominicam simul dilectionem, ut oculis animisque 
gaudentibus, speciem tuz castitatis, quam diu desideraba- 
mus, contemplemur, et copulante ad invicem nos Christi 
amore, unam domum fidei, ambz in ipso, velut in angulari 
lapide construamur. Nomen autem Sunamitis, nusquam me 
alias legisse memini. Et quidem videtur esse vocabulum 

alicujus foeminarum nobilium, sive proprium, sive a loco deri- 
vatum, que plurima sapientiz, vel speciei, vel virtutis gloria, 
tempore illo fuerit insignis. Sin vero Sunamitis, ut quidam 
perhibent, despecta sive captiva interpretatur, congruit hoc 
nomen synagogz, cum ob culpam perfidie a gratia sui re- 
cessit auctoris; qua quantum captiva fuit: jugo peccati, 
tantum respectu divine pietatis permanebat indigna. Sed 
postulatur reverti Sunamitis, ut per obsequium reversionis 
ad Dominum mereatur vinculo noxiz captivitatis absolvi, et 
sui Redemptoris ac Salvatoris digna conspectibus reddi. Ad- 
monente autem ecclesia synagogam reverti ad gratiam sui 
Redemptoris, annuens ipse Redemptor devotis illius horta- 
mentis, suum repente sermonem intermiscet, atque exhorta- 
tionis illius solatia ad effectum, jam perventura esse protes- 
tatur. Ait enim: 

Cap. xxviil. Quid videbis in Sunamite, &c.?| Ac si aperte 
dicat, Doles quidem synagogam diutius fuisse aversam ; 
eamque ad me reverti precaris, et te faciem ejus mihi orna- 
tam intueri delectat. Verum scias, quia in proximo est tem- 
pus, in quo nil in illa prisce infidelitatis atque aversionis, 
sed sola virtutum ac spiritualium agonum opera cernas. 
Quid ergo videbis, inquit, in Sunamite, nisi choros castrorum, 
hoc est, militiam pacis? In choris etenim voces canentium 
consonant; in castris, amatorum manus dimicant. Quid 
ergo videbis in ea, nisi choros electorum, qui corde et anima 
una laudes auctoris sui predicent? Et iidem sunt chori 
castrorum, quia serviendo Creatori acies repellunt omnes, ac 
disturbant inimici. Hec ait, et ad laudandam ipsam eccle- 
siam, quam pro salute synagogz solicitam esse gaudebat, 
solita se dulcedine convertit, ita subjiciens : 

Quam pulchri sunt gressus tui, &c. !] Bene autem laudationi 
illius a gressibus fecit exordium, et in oris gratiam conclusit. 
Ita namque finivit, Et odor oris tui, sicut malorum; guttur 
tuum, quasi vinum optimum. Quam supra ab oculis inci- 
piens, superiorum solummodo membrorum videtur commen- 
datione finisse. Hzc etenim immutatio, et carmini decorem 
ministrat, et aptum his, que canuntur, mysteriis locum pre- 

bet. Quia enim illam non in otio residere secure quietis, 
sed ad certamen cernebat predicationis procedere solere; 
merito primum gressuum ejus pulchritudinem miratur, id 
est operum constantiam, per quam exempla virtutum his, 
quos erudiret, volebat preemonstrare. De quibus nimirum 
gressibus Psalmista precatur Dominum, dicens: Perfice 
gressus meos in semitis tuis; id est, Dirige actus meos 
in angusto itinere, quo perveniatur ad vitam. Hi autem 
gressus sunt in calciamentis, cum idem actus nostri jus- 
torum, qui nos ad Deum precessere, muniuntur exemplis. 
Calciamur namque ex mortuorum pellibus animalium, cum 
opera justitize, quibus priores sanctos mndutos esse legimus, 
etiam nos imitati confidentius ac mundius viam virtutis in- 
gredimur. De quibus calciamentis dicit apostolus, Et cal- 
clati pedes in preparationem evangelii pacis. Quicunque 
enim pacem evangelizat aliis veritatis, prius necesse est ipse 
gressus operum suorum, et exemplis preecedentium patrum 
ornet ac roboret; ne videlicet aliam quamlibet vivendi vel 
docendi viam, nisi eam quz a patribus, immo ab ipso Do- 
mino trita est, suis sequacibus monstret; memor illius apo- 
stolici preecepti, Imitatores mei estote, fratres, sicut et ego 
Christi. Sic enim docens, ad illam virtutum sublimitatem 
ac decorem ascendit; cujus propheta et apostolus meminere, 
dicentes, Quam speciosi super montes, pedes evangelizantium 
pacem, evangelizantium bona! Filiam autem principis eam 
vocat, illius utique, de quo scriptum est: Omnis gloria ejus, 
filiz regis abintus. Qui inter alia coelestium donorum pro- 
missa, loquitur ei ipse per prophetam: Patrem vocabis me, 
et post me ingredi non cessabis. — Notandum autem, quia 
beatus Hieronymus Hebraice conscius veritatis, contra Jovi- 
nianum scribens de filia principis, hoc in loco filiam posuit 
Aminadab ; ubi et hunc versiculum in virgine Deo dicata, 
intelligi posse declaravit, dicens, Speciosi facti sunt gressus 
tui in calciamentis filiz Aminadab, quod interpretatur, populi 
sponte se offerentis. Virginitas enim voluntaria est; et ideo 
gressus ecclesiz in castitatis pulchritudine collaudantur. 
Unde constat, multum errare eos, qui supra quadrigas Ami- 
nadab, super exercitum persequentium ecclesiam, vel immun- 
dorum spirituum, vel hominum interpretantur malorum ; cum 

liquide pateat de ipso principum principe, ac de electo ejus 
populo, debere magis intelligi. 

Cap. xxix. Junctura feminum tuorum sicut monilia, &c.] 
Solet scriptura in femoribus successionem significare propa- 
ginis. Ait enim, Cunctz anime, que ingresse sunt cum Jacob 
in ASgyptum, et egresse de femore illius absque uxoribus 
filiorum ejus, animz sexaginta sex. Unde in feminibus eccle- 
siz recte propago ejus generatio spiritualis, que per myste- 
rium verbi et lavacrum regenerationis expletur, accipitur. 
Junctura autem feminum ejus, duorum est concordia popu- 
lorum, Judzi videlicet et gentilis; ex quibus una fide socia- 
tis universalis ecclesia perficitur; atque ad finem seculi 
spirituali prole foecundatur, et crescit. Que videlicet junc- 
tura monilibus assimilatur; quia fides catholica bonorum 
operum attestatione declaratur. Hzec autem monilia fabri- 
cata sunt manu artificis, quia virtutum opera, quibus ecclesia 
de duobus populis una construitur, ineffabili Conditoris nostri 
sunt largitate firmata. Ipse est enim-artifex, de quo dicit 
apostolus, Et veniens evangelizavit pacem vobis, qui longe 
fuistis ; et pacem his, qui prope, quia per ipsum habemus 
ambo accessum in uno Spiritu ad Patrem. Et de cujus arti- 
ficio mirabili Psalmista, Lapidem quem reprobaverunt zedifi- 
cantes, hic factus est in caput anguli. A Domino factum 
est istud, et est mirabile in oculis nostris. Cujus artificis in 
laudem Abraham patriarchze meminit apostolus, dicens: Ex- 
pectabat enim fundamenta habentem civitatem, cujus artifex 
et conditor Deus. Recte autem post gressus sponse calcia- 
tos, junctura femorum collaudatur, quia per ministerium 
predicantium perficitur unanima conjunctio credentium popu- 
lorum. Et apte his in locis junctura femorum ad memo- 
riam reducitur, ubi ad fidem collecta in fine Judea consors 
utriusque populi, in Christo adunari promissa est. Sequitur: 

Umbilicus tuus crater tornatilis, &c | Umbilicus, qui est 
fragilissimum nostri corporis membrum, merito infirmitatem 
nostre mortalitatis designat. Et umbilicus noster crater 
fit tornatilis nunquam indigens poculis, cum conscientia 
mortalitatis atque infirmitatis nostra admoniti, calicem 
verbi salutaris proximis propinare satagimus, ut videlicet 
nobis miscricordiam facientibus, misericordiz ccelestis beati- 

tudo recompensetur. Quod etiam de eleemosyna poculi gene- 
ralis nil obstat intelligi. De qua judex ipse dicturus est, 
Sitivi, et dedistis mihi bibere. Crater est enim calix major, 
duas habens ansas. De quo poeta, 


At ubi prima quies epulis menseque remote, 
Et magnos crateras statuunt, et vina coronant. Lary. Aa. I, 125- 


Et bene crater hic tornatilis esse perhibetur. Torna- 
tura enim ceteris ocius artificiis vas, quod operatur, im- 
pletur; ut videlicet velocitas przstandz pietatis, sive in 
eos qui terreno, seu in illos qui ccelesti poculo, aut etiam 
utroque indigent, ostendatur. Juxta illud Salqmonis, Noli 
dicere amico tuo, Vade, et revertere, et cras dabo tibi, cum 
statim possis dare. Sed et hoc dicendum, quod supra com- 
memoravimus, tornatura reliquis est inenarrabilior artibus, 
quia nimirum ex seipsa sibimet regulam profert, per quam 
disciplinabili rotunditate opus, quod agit, perficiat; atque 
ideo recte simplicitatem veraciter piz mentis, que pura in- 
tentione eleemosynam facit, insinuat. Qui enim ob id siti- 
enti poculum tribuit, ut sibi equus remunerator abundantiam 
largiatur poculi terrestris, vel ideo calicem verbi porrigit 
errantibus, ut sibi copia scientiz majoris, in qua hominibus 
mirandus appareat, a Domino prebeatur; non hujus umbi- 
licus crateri tornato, sed aliis ferramentis facto adzequatur, 
quia facere jussus opus misericordiz, non rectam atque 
inerrabilem sustentandz suz fragilitatis mercedem a Domino, 
sed temporaneam requirit. Potest quoque umbilicus sponsz 
crater tornatilis nunquam indigens poculis, pro eo dictus 
accipi, quod ecclesia, vel anima quzque sancta, quanto se 
fragiliorem meminit, atque ab ea, quam in futuro sperat, 
immortalitate atque incorruptione adhuc longe distantem ; 
tanto solertius sese continuis verbi Dei poculis reficere, et in 
ejus amore calefieri curat; dicens illud Psalmista, Et pocu- 
lum tuum inebrians, quam preclarum est ! 

Venter tuus, sicut acervus tritici vallatus liliis.| Venter ean- 
dem, quam et umbilicus, mortalitatis nostrze conditionem 
designat. Nam et ipse certissimus est, ac maximus nostre 
judex imbecillitatis; qui quotidiana refectione corpus nos- 
trum, ne deficiat, recreat, donec fiat illud quod promissum 
tenemus, Esca ventri, et venter escis; Deus autem et hunc 

et has destruet. Venter ergo noster, sicut acervus est tritici, 
cum memores nostrez fragilitatis, fructus operum bonorum, 
quibus perpetuo reficiamur, in presenti nobis vita przpare- 
mus. Bene autem acervum tritici, et non absolute copiam 
tritici dicit, ut exsurgentia in altum crementa virtutum de- 
signet. Et quoniam acervus ab imo latior exsurgens, angustior 
in summo fieri consuevit ; recte hzec figura bonis nostris con- 
gruit actionibus, quz quo altiores sunt merito, eo pauciores 
sul operarios inveniunt. Plures enim videas, qui de pos- 
sessionibus suis eleemosynas prebeant indigentibus, quam 
qui possessa cuncta relinquant. Plures bonos conjuges, quam 
coelibes. Plures corporalibus abstinentes illecebris, quam pro 
veritate animas ponentes. Et bene idem acervus tritici val- 
latus esse liliis asseveravit, ut omnia, que agimus, bona 
videndée caritatis zterne gratia geramus, neque aliquis in 
aream nostri cordis hostilibus insidiis pateat ingressus, cum 
universa nostra opera intuitu superne retributionis undique 
precingimus. Possunt quoque in acervo tritici, ea que in 
pauperes Christi facimus, eleemosynarum opera intelligi; de 
quibus ipse dicit, Esurivi, et dedistis mihi manducare. Et 
bene post craterem poculis abundantem, membra sponsz 
acervo assimilantur tritici, ut et post potum simul et panem 
pauperibus eam dare signetur. Quod quidem de spirituali 
et de corporali refectione valet accipi, id est, de his quibus 
errantis proximi mentem instruimus. Nam et ipsa spiritualis 
Instructio in quibusdam poculum, in quibusdam verbis habere 
panem vite cognoscitur. Habet enim poculi similitudinem in 
apertis, panis autem in mysteriis. Poculum porrigit in his, 
quz facillime, mox ut audiuntur, intelligi queunt, neque aliam 
expositionem requirunt, ut est illud, Non occides, non furtum 
facies, non falsum testimonium dices, et diliges proximum 
tuum sicut telpsum. Tribuit panem, cum ea suis auditoribus 
verba committit, quz difficiliora intellectu, sicut cibus in 
viscera nostra mandendo, ita ad interiora nostri sensus expo- 
nendo perveniunt; qualis est tota carminis hujus series, quale 
illud legis, Memento ut diem sabbati sanctifices, ubi mystice 
admonemur, ut lucem gratiz spiritualis, in qua nobis sola 
vera est requies, sanctificemus; id est, sancto et casto in 
corde, ut accipimus in die redemptionis, semper intemeratam 
custodiamus. Hzc ergo et hujusmodi verba, ad quorum 

intelligentiam cum labore expositionis attingimus, acervo 
tritici recte comparantur, qui non parvo labore molendi, 
serendi, coquendi atque mandendi ad usum nostre refectionis 
perducitur. At planiora crateri nunquam poculis indigenti 
merito conferuntur; quia et abundant in scripturis aperta 
Dei precepta, sive promissa; et hec, sicut potus sine mora, 
vel labore bibi, ita mox audita possunt intelligi, atque intel- 
lecta ad augmentum nostrz salutis, quasi in ventre memorize, 
servari, Potest in sponsz, immaculatus divini fontis uterus, 
de quo in novam renascimur creaturam, aptissime figurari. 
Qui sicut acervus est tritici, vallatus liliis, quia nimirum 
omnes, quos in Christo regenerans consecras, bonis insistere 
operibus, et hoc solo glorie ccelestis intuitu docet. Sicut 
acervus est tritici, quia eos, quos abluit, a peccatorum om- 
nium paleis emundat, et per secundam generationem illi con- 
formes facit, qui de semetipso ait, Nisi granum frumenti 
cadens in terram, mortuum fuerit, ipsum solum manet; si 
autem mortuum fuerit, multum fructum affert. Vallatus est 
liliis, quia quos ab implicamentis peccatorum, cum quibus 
carnaliter nati erant, absolvit, hos etiam charismatum ornat et 
confirmat luce ceelestium. 

Duo ubera, &c.| Diximus abundanter de hoc versiculo 
supra, sed nunc paucis commemorandum, quod recte post 
ventrem, sponse ubera commendet, quia nimirum sancta 
ecclesia parvulis suis, quos de sacrosancto aque salutaris 
utero in Christo generat, lac de nutrimento neophytorum 
doctrine mollioris immulget, donec eos paulatim ad percipi- 
endum panem sapientiz sublimioris erudiat. Ubera ergo 
ecclesiz: sunt illi, qui parvulos ejus, hoc est, nuper in fide 
renatos, instituunt. Quz bene cum additamento duo esse 
memorantur; quia ex duobus nimirum populis, Judzorum 
scilicet et gentium, fons salutaris, quos abluit, et ccelesti 
mysterio parit, colligit. Bene duobus hinnulis caprez com- 
parantur, quia ex eloquiis utriusque testamenti sumunt veri 
doctores, quod predicant. Bene idem hinnuli gemelli esse 
perhibentur, quia ipsa testamenta uno eodemque sunt edita 
auctore; ab illo videlicet, de quo Ecclesiastes ait, Verba 
sapientum sicut stimuli, et quasi clavi in altum defixi, que 
per magistrorum consilium data sunt a pastore uno. Duo 

sunt ergo ubera sponse, sicut duo hinnuli gemelli capree, 
quia doctores neophytorum non sua propria illis predicant, 
non adulterant verbum Dei; sed sicut ex Deo, coram Deo in 
Christo loquuntur, Ipse est pastor unus, qui de duobus ovium 
gregibus unum implet ovile; cujus accensa desiderio superius 
sponsa clamat, Indica mihi, quem diligit anima mea, ubi 
pascis, ubi cubas in meridie. Ipse magister unus magistro- 
rum, quia discipulis suis, nostris autem magistris, precepit 
dicens: Euntes ergo docete omnes gentes, baptizantes eas in 
nomine Patris, et Filu, et Spiritus Sancti, docentes eas ser- 
vare omnia quecumque mandavi vobis. Cui etiam caprez 
nomen jure ascribitur, quia videlicet mundum est animal, 
visu et cursu insigne, ungulam findens, et ruminans, et quod 
ut omnia munda quadrupedia cornibus armatum. Si enim 
hujusmodi nature sancti merito aptantur, quia et fissam 
habent ungulam in discretione boni et mali, et ea que discer- 
nant a malis, bona suaviter loqui, ac velut ruminare con- 
sueverunt, qui oculos sibi cordis longe dirigere, id est, ad 
speculanda de terris ccelestia bona didicerunt; qui cursu pro- 
prio virtutum callem alacrius penetrare desiderant, qui mun- 
ditiam mentis et corporis, per gratiam sui Conditoris sese 
accepisse lztantur, qui fiducia fidel, adversus mundi hujus 
fortitudinem erecti Deo dicere solent, In te inimicos nostros 
ventilabimus cornu; quanto magis ipsius significationi, hujus 
natura convenit animantis, qui hzc eadem virtutum dona, et 
in se cuncta possidet, et illis secundum mensuram suz dona- 
tionis tribuit ? 

Collum tuum sicut turris eburnea.| Quia per collum, et vox 
et loquela procedere, et esca, per quam omnia corporis mem- 
bra reficiunt, solet intrare; merito per collum, sicut ut supra 
admonuimus, doctorum forma designatur, qui totum corpus 
ecclesiz et voce exhortationis confirmant, et vitz alimoniis 
recreant. Quod videlicet collum, sicut turris est eburnea; 
quia doctores, et ornatum sanctz Dei civitati, id est, ecclesiz 
prestant et robur et pulchritudinem sue vitz. Quia huic 
mundo jam mortui esse probantur, cunctis se videntibus velut 
ebur ostendunt ; et civitatem Dei, quasi turris eminens atque 
inexpugnabilis ab universorum hostium incursione defendunt. 
Cum enim dicunt, quia arma militiz nostre non carnalia, sed 

potentia Deo ad destructionem munitionum, consilia destru- 
entes, et omnem altitudinem, extollentem se adversus scientiam 
Dei, quasi turrem se in munimentum sanctz civitatis positos 
esse comprobant. Et cum idem Paulus suam suorumque 
cooperatorum vitam describens ait, Ego enim per legem, legi 
mortuus sum, ut Deo vivam, Christo crucifixus sum; cruci 
eboris sibi qualitatem, id est, ossis mortui quidem, sed pre- 
cipua pulchritudine insignis inesse significat. 

Oculi tui sicut piscine in Esebon, &c.] lidem sancti pre- 
dicatores, qui ob alimentum verbi, collo erant sponsz com- 
parati, designantur etiam in oculis; hoc inspectionem arca- 
norum, quz in occulto discunt ipsi, ut ea possint in aperto 
proloqui, et per ea quz secreta meditatione perceperunt, 
manifestum sancte ecclesiz nutrimentum docendo ministrent. 
Hi autem oculi recte piscinis adzquantur in porta civitatis 
Ksebon constructis. Quam etiam civitatem ob incolarum 
abundantiam, filiam multitudinis appellat; quia sicut eedem 
piscine confluentibus ad se civibus, continuam solebant pre- 
bere aquarum copiam; ita przedicatores fluenta doctrine suis 
auditoribus prebere non cessant; quibus scilicet fluentis tan- 
tum ipsi intus semper adimplentur, quantum piscine venis 
viventium abundant aquarum. Concinit autem his piscinis 
illa quondam famosa Hicrosolymis probatica piscina, in quam 
descendente secundum tempus angelo movebatur aqua, et qui 
primis e languentibus descendisset, unus sanabatur; quia 
nimirum unus Deus, una fides, unum baptisma; quod de- 
scendente in fontem vite Spiritu Sancto, unum fidelium 
populum abluit charismate secundz regenerationis, que bene 
probatica piscina, id est, pecualis dicitur, juxta literam scilicet 
indicans, quod hostiz in ea a sacerdote lavari solebant; ty- 
pice autem exprimens, quod in aquis regenerationis ablui 
decet eos, qui ad sanctum altare producendi, et in hostiam 
sunt Deo offerendi. Apte vero Esebon in typum ecclesiz 
ponitur, sive propter nomen, quia cingulum meeroris inter- 
pretatur, seu quia quondam fuit Seon regis Amorreorum; et 
illo occiso, tentata est a filiis Israel. Constat enim, quia 
ecclesia quondam mancipata erat imperio diaboli, regis vide- 
licet omnium iniquorum; sed excluso atque renuntiato, facta 
est civitas sui Redemptoris. Et nunc nomen ecclesiz, Que 

prius gentilitas vocabatur, accepit ; cum pro lasciva fluxaque 
lzetitia seculi hujus cingulo meeroris saluberrimi se constrinxit. 
Cingulo videlicet, ut lumbos suze mentis ab immunditia omni 
cohiberet ; cingulo autem meeroris, ut a temporalibus gaudiis 
externa prorsus et aliena effecta, fiducialibus fixa in ceelis, 
gaudia se accepturam esse speraret. Hzec autem civitas, id 
est, ecclesia, quze et filia multitudinis, ob abundantiam con- 
currentium ad fidem populorum, vocatur, habet in porta sua 
piscinas, quibus oculi assimilantur sponse, quia nemo potest 
eam ingredi, qui non prius aqua doctrine salutaris aspersus, 
qui non lavacro undz regenerationis emundatus, qui non potu 
vivifici fontis fuerit consecratus. Quod apertissime et pul- 
cherrime figurabatur in tabernaculo vel templo Salomonis, in 
quorum introitu labrum vel mare zneum erat positum, ubi 
ingressuri sacerdotes, manus suas pedesque lavarent; certi 
utique causa mysteril, quia lavacrum nobis doctrine ccelestis, 
quia fontem regenerationis Dominus procuraret ; quo initiati, 
vel presentis societatem ecclesiz, vel mansionem zterne 
domus ejus, que est in ccelis, possemus ingredi. 

Nasus tuus sicut turris Libani, &c.| Quia per nasum odores 
solent foetoresque discerni, dispensatores verbi Dei, qui supra 
certas ob causas mulieribus collo et oculis ecclesiz fuerant 
designati; nunc etiam causa saluberrime discretionis, que a 
patribus mater esse virtutum probatur, designatur in naso; 
quia nimirum quasi per olfaciendi officium ceteris amplius, 
dignoscere sufficiunt, in quibus actibus sive sermonibus 
bonus odor Christi flagret, quive lethiferum pravitatis ex- 
halent foetorem. Nam et multum solicita, sive doctor, seu 
quisque fidelis discretione opus habet; ne si forte vitia sub 
virtutum habitu pallient, ne quid lupinum sub veste gerant 
ovina, ne astutia prudentiz, ne tenacitas parsimonie, ne vin- 
dicandi libido justitiz, ne duritia fortitudinis, ne assumpta 
specie constantiz pertinacia stultorum fallat. Unde recte 
doctores, recte quique electi, qui hane acceperunt a Domino 
gratiam, ut odores virtutum a putoribus valeant secernere 
vitiorum, sicut turris esse dicuntur Libani, que respicit con- 
tra Damascum ; quia eminentissimum in sancta ecclesia 
locum tenent, et cautissimo semper oculo mentis adversum 
insidias antiqui hostis invigilant. Libanus etenim mons, quia 

Dominum Salvatorem et ecclesiam ejus signet, jam sxpe 
dictum est. Econtrario autem Damascus, quia civitatem 
diaboli, id est, reprobam vel angelorum vel hominum multi- 
tudinem figuraliter indicet, luce clarius est. Erat enim hec 
metropolis Syriz totius, et reges habens impiissimos ac for- 
tissimos ; qui ut merito diaboli typum portarent, crebra Dei 
populo bella et captivitates inferebant, que manifeste tenta- 
tiones atque insidias diaboli, quibus ecclesiam indesinenter 
impugnat, figurarent. Sed et hoc quod Damascus, sanguinis 
potus, sive sanguinis oculus dicitur, congruit eorum signifi- 
cationi, qui illecebris carnis delectantur, et sanguinis; in 
quibus et ipsa sanguinis effusio, que innocentibus infertur, 
annumeratur. Congruit et demonum perversissime inten- 
tioni, qui spiritualiter nos trucidare, et vitam nobis zternam, 
quam habemus in Christo, tollere laborant. Contra quos 
utrosque Psalmista Dominum precatur, dicens: Libera me 
de sanguinibus, Deus, Deus salutis mez. Quicumque enim 
stabilitus fortiter in Christo, sedula se suosque cautela cir- 
cumspicit, ne hujusmodi bellis, quz sive palam per homines, 
seu per diabolum occulte ingeruntur, superari valeant ; merito 
talis nasus appellari potest sponsz Christi, et esse similis 
turri, que ad prospectum Damasci in Libano, sit monte con- 
structa; quia discernendi peritus, ac vita sublimis, continuis 
procurat excubiis, ne quando ecclesia repentinis malorum 
incursionibus turbetur. 


LIBER SEXTUS. 


Caput tuum ut camelus, &c.| In capite sponsz recte mens 
accipitur anime fidelis; quia sicut capite reguntur membra, 
ita cogitationes mente disponuntur. Unde etiam ipse cogi- 
tationes, que innumerabiles omnibus horis ac momentis 
humana de mente prodeunt, apte figurantur in comis. Quod 
autem de una anima electa dicitur, hoc de tota ecclesia intel- 
ligendum prudens lector meminerit ; quia etsi meritis differt 
multitudo credentium, unum tamen cor et animam habet, 
in quantum una eademque fide, spe, ac dilectione omnes ad 
superna atria anhelant. Narrat autem scriptura, que Helias 

in monte Carmelo flexis genibus oraverit, et post longam sic- 
citatem, a Domino pluvias impetraverit. Unde caput sponse, 
ut Carmelus est, quia corda electorum, et sublimia sunt per 
conversationem, et Domino in se ascensum prebent per quo- 
tidianos virtutum profectus. Helias namque Deus Dominus 
dicitur, qui in his orat Patrem, et velut arentibus arvis pluvias 
de colo evocat; quia hxc ad orandum Deum invisibiliter 
accendit, et per eorum preces ac merita, sepius mundo peri- 
clitanti sua dona largitur. Nomen quoque Carmeli, quod 
interpretatur scientia circumcisionis, capiti sponse, id est, 
menti ecclesiasticae convenit, quz bene novit non se in carnali, 
sed spirituali circumcisione debere gloriari; de qua et apo- 
stolus ad Galatas multa disputat, et propheta docet, dicens, 
Circumcidimini Domino, et auferte praeputia cordium vestro- 
rum. Hanc habere scientiam Judezi detrectabant, cum de 
sola sibi, que foris est, circumcisione plauserant. Et prop- 
terea caput, ut camelum habere nesciebant; quia mentem 
in infimis, et.in carnis gloria posuerant. Unde merito voce 
beati protomartyris Stephani objurgantur, dicentis: Duri 
cervice, et incircumcisi cordibus et auribus, vos semper Spi- 
ritui Sancto restitistis. Et come, inquit, capitis tui, ut pur- 
pura regis juncta canalibus. Come capitis sponse, ut dixi- 
mus, cogitationes sunt anime fidelis; purpura autem regis, 
Dominice passionis imitationem significat, cui jure coma 
capitis sponsz confertur; quia omnis electorum cogitatio 
fidei sanctz crucis munitur, universa cordis eorum intentio 
ad patiendum pro Domino, ut cum illo resuscitari merean- 
tur, prompta existit. Quod autem purpura eadem vincta 
canalibus dicitur, vel ita accipiendum est, quod fucata jam 
vellera, priusquam nentur, in canalibus distincta serven- 
tur; vel quze misso in canalibus sanguine muricis, lana ipsa 
fucanda est, ibidem per partes distincta, et singillatim 
vincta tingatur. Incisi enim ferro murices, id est, coch- 
lez maris, quee et conchylia vocantur, lachrymas purpurei 
coloris emittunt. Quibus collectis tinctura purpurea con- 
ficitur. Quod utrumque unum ecundemque sensum mys- 
tice gignit. Canalis quippe, qui purpuram regis suscipiunt, 
precordia sunt fidelium Christi; lana autem, que ob id 
accipiendum colorem purpureum in canalibus vincta mit- 

titur, ut post tincturam in ornamentum regis assumatur, 
ipsa est humilitas, mitissima ac blandissima_ conscientiz 
fidelis, quze per passiones et opera justitia in xterni regis 
habitum proficit. Quotquot enim in Christo, inquit, bap- 
tizati estis, Christum induistis. Hzc autem lana vincta 
canalibus, purpureo colore fucatur, quia fixa et quasi religata 
in corde electorum virtus humilitatis continua Dominici 
cruoris memoria ad tolerantiam tribulationum temporalium 
animatur, per quam ad consortium possit regni pervenire 
Dominici. Quod autem diximus vinctam canalibus pur- 
puram, ita posse intelligi, quod fucata jam murice, idonea 
vellera, priusquam in fila deducantur, in loculis distincta 
custodiantur, ad figuram altioris pertinet virtutis; quia sci- 
licet eorum exprimit humilitatem, qui ita jam sunt pro Do- 
mino crebris tribulationibus exercitati, ut constet eos nullis 
adversitatum pressuris posse superari. Aiunt enim, per- 
fectam purpuree tincturam nullo unquam sole, nulla aquarum 
aspersione pallescere; ac semel acceptum purdurare fucum 
solere. Come igitur capitis sponse, ut purpura sunt regis 
vincta canalibus, cum cogitationes devoti Deo cordibus pre- 
paratz etiam existunt ad moriendum pro Christo, ut merean- 
tur regnare cum eo; quam videlicet purpuram prolatum e 
canalibus in summi regis faciunt ornatum, cum data occasione 
patiendi, quid in eo corde gesserint, ostendunt, fortiter ob 
gloriam sui Redemptoris, et adversa queeque seculi, ipsam 
quoque, si contigerit, mortem subire parati. Quod bene in 
Actibus Apostolorum, Lydia illa purpuraria figurabat, quz 
cum fuisset timens Deum, prima cum domo sua predicante in 
Macedonia Paulo, credidit, et baptizata est ; eumque et prius 
sibi verbum fidei przedicantem, et postmodum ab infidelibus 
verbera et carceres et vincula perpessum suo recepit hospitio. 
Designabat namque et arte et credulitate et obsequio suo 
ecclesiam de gentibus, quze imbuta confessione Dominicz 
passionis, et ipsa pro hac sanguinem fusura, et expulsam 
ab infidelibus doctrinam apostolorum intimo esset corde 
receptura. 

Quam pulchra es, &c.!| Supra in laude sponse dicitur, Pul- 
chra es, amica mea, suavis et decora sicut Hierusalem, terri- 
bilis ut castrorum acies ordinata. Ibi ergo cum pulchritudine 
| VOL. 1X. Aa 

et decore, terribilis ut acies ordinata dicitur; hic pulchra et 
decora in deliciis esse perhibetur. Quantum vero ad huma- 
nam consuetudinem, difficile est unam eandemque personam 
et in deliciis ducere vitam, et terribilem esse ut aciem castro- 
rum ordinatam; quia nimirum deliciz mentem, quam mol- 
liunt, bellicts rebus intendere non sinunt. Sed ubi spiri- 
tuales sunt deliciz, id est, ubi desiderium seterne dulcedinis 
fauces replet animi, ibi terribilis fit hostibus anima spiritu- 
alibus, eorumque tela omnia quasi acies castrorum ordinata 
elidit; immo quo tenacius saporem interne satietatis per- 
cipit, eo terribilior existit eis, qui superne gloriam dulcedinis, 
ad quam creati sunt, amaritudine superbz tyrannidis fundi- 
tus perdiderunt. Et bene cum sanctze anime amator suus 
dixisset, Quam pulchra es, quam decora! id est, quantum ex 
fide et opere perfecta; continuo subdidit, Carissima in deli- 
ciis, Convenit namque, ut carissima sit Domino anima, 
quze ccelestibus cernitur vacare deliciis ; quia nimirum quanto 
amplius mens pura cibum vite degustat, tanto majore illius 
caritate ignescit; et quo ardentius superna diligit, eo per- 
fectius ab ipso supernorum bonorum auctore ac largitore dili- 
gitur. Charisma est igitur Domino anima sancta in deliciis, 
quia dum interne gaudia refectionis ardenter esurit, amor in 
ea sui Conditoris augescit. Et quoniam hujusmodi anima 
non parum etiam in certamine vite presentis preegustat 
gaudia future retributionis, recte subditur: 

Statura tua assimilata est palma, &c.| Statura quippe eccle- 
siz, rectitudo est bonz operationis ejus; quia ad terrenam 
concupiscentiam incurvari despiciens, totam se ad ccelestia 
promerenda sustollit. De qua monet apostolus dicens, Vigi- 
late, state in fide, viriliter agite. De qua et ipse Dominus, 
Ego Dominus, qui erui vos de servitute, qua opprimebant 
vos Aigypti, ut incederetis recti. Palma autem manus vic- 
tricis ornataest. Sed et apud antiquos, quicumque in certa- 
mine vicissent, palma coronabantur. Statura ergo sponse 
assimilatur palmz, cum erecta In amorem supernorum omnis 
intentio fidelium, meditatur interim in acie consistens bra- 
vium illud, quo victrix finito agone donanda est. Item, quia 
palma inferioribus aspera videtur, in summo autem pulchn- 
tudinem, et fructus suavitatem ostendit ; merito huic statura 

assimilatur ecclesiz, sive animz cujusque fidelis, quze asperos 
pro Domino portat in terra labores, sed mercedem a Domino 
gratissimam se accipere sperat in coelo. Aspera est palma 
juxta terram, quia persecutionem patiuntur propter justitiam 
electi. Pulchra est et dulcis in summo; quia gaudent in 
pressuris, et exultant; scientes, quoniam merces eorum co- 
pilosa est in celis. Item quod palma diuturnis est vestita 
frondibus, et folia sua sine successione conservat, quis non 
videat, quia typum teneat stature fidel, que variante statu 
seculi labentis, eadem semper verba rectz confessionis, quasi 
folia nunquam reditura, lapsura retinet? et eandem operum 
perfectionem, que ab initio coepit, quasi decorem palmarum 
usque ad finem seculi in electis suis intemerata custodit? Et 
ubera, inquit, tua botris. Ubera, ut szpe dictum est, eccle- 
siz sunt doctores, cum lac prime eruditionis parvulis Christi 
ministrant. Sed eadem ubera botris assimilantur, cum ipsi 
doctores eis, quibus prima incarnationis ejus sacramenta com- 
miserant, etiam divinitatis, qua zqualis est Patri, arcana reve- 
lant; et qui antea dixerant, Nil judicamus nos scire inter 
vos, nisi Christum Jesum, et hunc crucifixum ; iidem post- 
modum fortiora capientibus dicunt, Quorum patres, ex qui- 
bus Christus secundum carnem, qui est super omnia Deus 
benedictus in secula. Vel certe ubera ecclesiz assimilantur 
botris, cum magistri veritatis uno eodemque tempore et 
magna magnis auditoribus scripturarum sacramenta, vel pre- 
cepta aperiunt; et parvulis sensu, quee capere possunt, vite 
alimenta committunt. His dicentes, Si vis ad vitam ingredi, 
serva mandata; non homicidium facies, non adulteraberis, 
non facies furtum, non falsum testimonium dices. Honora 
patrem tuum et matrem tuam; et diliges proximum tuum 
sicut teipsum; illis autem, Si vis perfectus esse, vade et 
vende omnia quz habes, et da pauperibus, et cetera hujus- 
modi. Sed et hxc ubera adequantur botris, quia dicit apo- 
stolus, Sive enim mente excedimus, Deo; sive temperantes 
sumus, vobis. Uberum namque officium gerunt, cum sua 
dicta infirmis, prout audire valent, temperant ; conferuntur 
autem botris, cum mente excedentes, ad sublimia inebriantur 
ab ubertate domus Dei; illius videlicet domus Dei, que non 
manufacta, sed est sterna in celis. Verum quia sancti qui- 
Aaz2 

que, omne quod bonum habent, hoc superna gratia largiente 
perceperunt; recte subditur, 

Dixi, ascendam in palmam, &c.| Sola namque causa est, 
ut ubera ecclesiz botris adzquentur, quia Dominus in eam 
ascendere, suaque eam gratia donare dignatus est. Ut enim 
doctores et humilia parvulis, et sublimia priedicent perfectis, 
ut et condescendant, ac temperantes sint rudibus, et ipsi in 
contemplatione ccelestium sublimiter debrientur, non hoc sui 
meriti, sed est doni ccelestis. Dictum est autem supra de 
Domino, Dilectus meus descendit in hortum suum; et nunc 
ipse dicit, Ascendam in palmam. Eadem autem ecclesia, sive 
anima perfecta, hortus Domini, que et palmaest. Sed distat 
inter ascendere et descendere Dominum in illam. Descendit 
namque in illam, dum ccelestem ei gratiam desuper mittit; 
quia ut ipsa ceelestis possit effici, atque ad superna transferri. 
Ascendit vero in eandem, cum cognitionem suze majestatis 
fidelibus magis magisque revelat, cum amorem patriz ccelestis 
proficientibus eis, quasi quibusdam gradibus ad alta tendenti- 
bus inspirat; cum eis, quibus prius dicebat, Cum feceritis 
omnia, que przcepta sunt vobis, dicite: Quia servi inutiles 
sumus, potiora donans adjecerit, Jam non dicam vos servos, 
quia servus nescit quid faciat dominus ejus. Vos autem dixi 
amicos. Et iterum: Ite nuntiate fratribus meis. Descendit 
ergo in hortum suum Dominus, cum ccelestia dona fidelibus 
largitur. Ascendit in palmam, cum augmenta virtutum pro- 
ficientibus eisdem electis suis, donec eos ad perfectum pro- 
vehat, dignanter impendit. De quibus virtutibus apte sub- 
jungitur : 

Apprehendam fructus ejus.| Apprehendit namque virtutes 
anime fidelis, ut eas saluberrimo sux compunctionis attactu, 
ampliori semper benedictione foecundet. Possunt etiam fruc- 
tus palma, singuli quique electorum accipi, quos Domino 
ecclesia, palma videlicet sua gignit. Quos nimirum fructus 
apprehendit, cum suos in fide sua et dilectione confortat, et 
ne unquam possint deficere, sua illos ad perfectam vite 
maturitatem protectione tutatur. Juxta illud Psalmiste: Et 
dedisti mihi protectionem salutis tuz, et dextera tua suscepit 
me. Potest autem in eo quod sequitur, Et erunt ubera tua 
sicut botrus Cypri, etiam hoc intelligi, quod hi, qui parva 

que norunt, benevole ac simpliciter annuntiare proximis, non 
negligunt, interdum potiori sapientize munere debrientur; et 
hoc ascendente in palmam Domino, ac fructus ejus appre- 
hendente; quia nisi ejus gratia profectum nobis tribuerit, 
nisi corda nostra illius gratia munierit, nec magna habere, 
nec parva bona valemus. Apte autem palmz nomine, etiam 
victoriosissima valet crucis arbor designari, cul jure statura 
sponse assimilatur; quia sancta ecclesia per passionem sui 
Redemptoris, ut recta et stabilis et immobilis consistere 
possit, erigitur. Jure huic comparatur, quia et qui Dominicz 
incarnationis tempora przecesserunt, sancti mysteria passionis 
ejus vel prophetando, vel etiam patiendo signabant; et nostri 
temporis sancti eundem sacrosanctz passionis triumphum, 
omnes quidem credendo ac confitendo, plurimi autem etiam 
moriendo clarificant. Quod autem ait sponsus, Dixi, ascendam 
in palmam, apprehendam fructus ejus; illo «vo congruit, 
quando Salomon hec canebat, cum se Dominus crebris pro- 
phetarum vocibus promitteret ad redemptionem generis hu- 
mani in carne venturum; cum se ascensurum in arborem 
preedicaret, sponsze suz moriens, destructo mortis imperio ad 
vitam victor rediret. Fructus autem palmz, quos se appre- 
hensurum dixit esse, posteriores sunt gloriz, quz crucis 
sequebantur ascensum. Hoc est claritas resurrectionis et 
ascensionis ejus ad ccelos, adventus Sancti Spiritus, et salus 
mundi credentis. Cui sensui convenit apte quod sequitur: 

Et erunt ubera tua, &c.| Quia nimirum ipsi primi doctores 
ecclesiz, id est, apostoli completa passione ac resurrectione 
ejus, majorem multo, quam eatenus habuerint, scientiam doc- 
trinz salutaris acceperunt, cum apparens post resurrectionem 
aperuit illis sensus, ut intelligerent scripturas; cum misso 
desuper Spiritu, notitiam illis omnium tribuit linguarum; 
quando ab irridentibus falso dictum est, Quia musto pleni 
sunt isti. Sed illi veraciter sicut botri vinez erant affecti, 
quia spiritualium erant charismatum gratia refecti; completa 
veraciter sententia, qua dicebat, Quia vinum novum in utres 
novos mittendum est, et ambo conservantur. Utrique autem 
sensul congruit apte quod sequitur : 

Et odor oris tui sicut malorum, &c.] In odore quippe oris, 
fama bonx locutionis; in gutture vero, ipsum vocis Deo 

deditze officium. Utrumque autem in ecclesia catholica, utrum- 
que in anima quaque electa laude dignum est; quia et vox 
ipsa, quz przesentes instruit, et fama loquelz, que ad ab- 
sentes, sive per literas, sive per eos qui audiere, pervenit, 
plena esse probatur virtutis et gratiz. Quod autem odorem 
oris et gutturis sponse malis ac vino comparat optimo, ita 
potest distingui; quod mala totam vim in ipsa novitate reti- 
neant, vinum vero, pretium de vetustate consequatur. Ideo- 
que recte utrique huic speciei vox ecclesiz loquentis, et fama 
conferatur, cujus et principium et perfectionem constat esse 
mirandam. Item quia major est virtus et fragrantia vini 
optimi, quam malorum; recte dicitur, Et odor oris tui sicut 
malorum. Guttur tuum quasi vinum optimum, prestat gratiz 
malorum. Tantum presens allocutio sanctz Dei ecclesize 
precellit famze, quam de illa potest audientium sermo disse- 
minare. Hactenus autem dicta laude sponsz, ubi ad hoc 
ventum est, ut guttur ejus, sicut vinum esse optimum dice- 
retur, rapuit illa verbum de ore sponsi, et ipsa hoc potius 
magno ducta amore compleri satagit. Intellexit namque, quia 
vocabulo vini optimi verbum designaret evangelii, in quo solo 
salus esset eterna credentibus, et ait : 

Cap. xxx. Dignum dilecto meo ad potandum, &c.} Vinum, 
inquit, optimum, cul guttur meum comparavit, dignum est 
ipsi dilecto meo ad potandum; quia verbum evangelii, quod 
in ore meo ponere dignatus est, tante est sublimitatis, que 
non per alium quempiam, quam per ipsum dilectum suum 
sponsum ac Redemptorem meum mundo debeat predicari. 
Ipse quippe primus in carne apparens per mysterium rege- 
nerationis humano generi iter coeleste aperuit, ipse sacra- 
mentum suze passionis, resurrectionis, ascensionis, quo mundus 
salvaretur, prius predicavit, ac deinde preedicandum suis fide- 
libus reliquit; ipse calicem salutaris putavit, ac sic potandum 
ecclesize porrexit. Neque absurde positum debet videri, quod 
dicitur, Labiisque et dentibus illius ruminandun, cum de vino 
dicatur. Constat autem, quia ruminatio cibo potius quam 
poculo convenit. Figurate enim loquens, labia dilecti, et 
dentes appellat doctores sanctos, ut supra probatum est; 
quia vinum optimum, quod ipse potavit, ruminant, cum 
verbum gratiz, quod docent, crebro meditatu scrutari, ac sibi- 

met alterutrum conferre letantur. Quidam hoc responsum 
ecclesiz ad sermonem Domini ita subillatum intelligunt, ut 
cum ille laudans eam, dixisset, guttur tuum, id est, suavitas 
tuze confessionis, quasi vinum optimum ; statim ipsa annuens 
verbis ejus adjiceret, Dignum dilecto meo ad potandum, 
labiisque et dentibus illius ruminandum. Ac si aperte diceret, 
Jam multum cupio, ut dilectus meus solerti examine affectum 
ac sinceritatem mentis, quam erga eum habeo, dijudicet. Con- 
fido enim, quia etsi tanta hanc discussione examinet, quanta 
examinare solet potum sive cibum, quia hunc solicitus gustare 
vel masticare studuerit, jam dignam eam suis laudibus com- 
probabit. Hinc enim primus ecclesiz pastor interroganti 
se Domino respondit, Tu scis, quia amo te. Et iterum: 
Tu omnia scis, tu scis quia amo te. Cui videlicet dilecto 
adhuc ex magno ejusdem caritatis ardore subjiciens, ait : 

Ego dilecto meo, &c.| Ego dilecto meo, et non alteri. Cui 
totum meee servitutis ac devotionis munus impendo. Et ad 
me conversio ejus, ut et me interim mortali in vita, ne labo- 
rando deficiam, ne lampadas absque oleo; id est, ne bona 
opera sine caritate feram, preesentia sui semper respectus 
adjuvet, et in finem ad immortalia secum gaudia thalami 
ceelestis introducat. Potest hoc quod ait, Et ad me conversio 
ejus, ex synagoge specie, hoc est, plebis illius quze incarna- 
tionis ejus tempora precessit, specialiter prolatum intelligi. 
Quz cum eum superius spondentem audisset, Dixi, ascendam 
in palmam, apprehendam fructus ejus; id est, ascendam 
lignum crucis, in quo moriar, et resurrectionis fructus capiens, 
credentibus eos qui ad vitam zternam nutriantur, prebebo; 
merito gratulabunda protestatur, Ego dilecto meo, et ad me 
conversio ejus; ea videlicet, ut qui invisibili mihi presentia 
semper adesse consueverat, ipse in mea quoque mihi natura 
et habitu apparere dignetur. Utriusque autem temporis ama- 
toribus conveniunt apte, qu sequuntur : 

Veni, dilecte mi, egrediamur in agrum, &c.] Nam et priores 
sancti plurimum desiderabant venire Dominum ad salutem 
generis humani. Unde et precantes aiunt, Excita potentiam 
tuam, et veni, ut salvos facias nos. Desiderabant illum egredi 
in agrum, id est, eum qui invisibilis erat apud Patrem, mundo 
apparere visibilem; juxta illud Abacuc, qui more prophetico 

futura quasi jam facta canebat, Existi in salutem populi tui, 
ut salvos facias Christos tuos. Optabant et ipsi egredi cum 
illo in agrum, ut gratiam evangelil, quam a longe aspicientes 
et salutantes, venturam predicabant, presentem seculis nun- 
tiarent. Cupicbant cum illo in villis commorari, hoc est etiam 
paganis verbum fidei committere. Quis enim nesciat paganos 
Greece, a villis nomen trahere ; eo quod longe sint a superne 
civitatis habitatione, vel etiam cognitione remoti? Quid au- 
tem putas Esaias, Hieremias, Johel, et czteri prophet, qui 
ante dispensationem futuri in carne Christi prophetantes, tot 
pro ejus preeconiis adversa pertulerunt, quanta agerent, si eos 
cum ipso in carne vivere contigisset? Ea quoque quz se- 
quuntur, non pauca fidelibus antiquorum sanctorum votis 
wultum decenter aptantur. Sed et nostri temporis ecclesia 
pari fervens affectu, merito proclamat, Veni, dilecte mi, 
egrediamur in agrum. Qui assumptum pro mea sospitate 
hominem elevans, ad ceelos in Patris dextera collocasti, rogo 
per divinze przsentiam gratiz, ad me crebrius venire digneris. 
Agrum quidem meum, in quo bonum semen sevisti, excolere 
jubes, id est, in mundum universum, evangelium, quod 
dedisti, preedicare precipis; sed quia sine te nil possum 
facere, obsecro, mecum egrediaris in agrum; id est, ubi- 
cumque locorum me verbum preedicare vis, cooperator mihi 
et adjutor existas. Legimus ipso dicente, Quia adveniente 
die judicii, duobus in agro operantibus unus assumetur, et 
alter relinquetur. Assumetur autem ille, qui Domino co- 
operante agrum vel sui vel fraterni cordis excolebat ; qui vero 
fructus vel doctrinarum vel actionum bonarum a sese habere 
confidebat, merito relinquetur ab eo cujus auxilium flagitare 
neglexerat. Commoremur in villis, etiam exterorum corda 
docendo adeamus; neque hec transeundo visitemus, sed 
hactenus in his commoremur, donec ea de paganis urbana, 
de exteris ac peregrinis domestica nobis, immo propria red- 
damus. 

Mane surgamus ad vineas, &c.| Sic commoremur in villis, 
ut ad excolendas quoque vineas surgamus ; sic in his qui jam 
ad fidem conversi sunt, in mansionem faciamus, ut etiam 
alios, in quibus manere possimus, evangelizando acquirere 
curemus. Et bene dictura, Surgamus ad vineas ; preemisit, 

Mane. Mane enim dicit ipsum vere lucis exortum, per 
quem de potestate tenebrarum mundus ereptus est. Mane 
ergo, inquit, surgamus ad vineas. Ac si patenter dicat, quia 
noxiam prisce infidelitatis abscessit, quia lux evangelii corus- 
cantis jam apparere incipit, surgamus, queso, ad vineas, id est, 
ad ecclesias per orbem Deo instruendas operam demus. 
Videamus si floruit vinea, &c.| Floret vinea, cum ecclesia 
prima fidei et confessionis, prima rudimenta percipit. Flores 
autem fructus parturiunt, cum fides et confessio sanctorum 
prompta efficitur, ad exercenda etiam opera justitiz, ne fides 
eorum sine operibus otiosa inveniatur esse, vel mortua. Flo- 
rent mala punica, cum hi qui in fide et recta operatione pro- 
fecerint, desiderium patiendi pro justitia percipiunt. Mala 
enim punica, quia sanguinei videntur esse coloris, apte passio- 
nem, vel Domini Salvatoris, vel fidelium ejus figurahter ex- 
primunt. Recte autem in singulis his sponsa dilecti sui 
presentiam requirit, dicens: Egrediamur in agrum, com- 
moremur in villis, surgamus ad vineas, videamus si floruit 
vinea, et cetera; quia nullatenus ecclesia, vel ad bene ope- 
randum egrediendo procedere, vel in exercitio bonz opera- 
tionis persistendo commorari, vel salutem ac propositum bene 
agendi assurgere, vel animas auditorum suorum, quantum 
profecerint, discernere sufficit, sine ejus gratia, qui coelum 
ascensurus promisit, Et ecce ego vobiscum sum omnibus 
diebus, usque ad consummationem seculi. Quod si hec a 
persona antiquorum justorum dicta accipere voluerimus, 
potest appellatione mane, ubi ait, Mane surgamus ad vineas, 
ipsum Dominice incarnationis tempus designatum non in- 
congruenter intelligi. Desiderabant enim multi prophete 
et justi videre tempora quz apostoli viderunt. Cupiebant 
usque ad novam adventus illius lucem, si posset fieri, in 
carne perdurare, ut possent ipsius in carne docentis, et aus- 
cultare sermones, et adhzrere promissis, ipso praesente in 
carne de ipso postea credituris facere sermonem. Cetera 
eodem quo superius sensu possunt accipi, Ibi dabo tibi ubera 
mea; ibi videlicet, ubi ad videndas vineas et mala punica, 
si florerent, aut fructus parturiant, venerimus. Ubera autem 
ecclesiz doctores constat esse parvulorum illius; quz nimi- 
rum ubera Domino dat, cum in ejus obsequium predicato- 

rum suorum, et facta exhibet et verba; ut sicut parvulos 
sedula intentione lactare solent nutrices, ita illi taliter se 
agere studeant, quatenus aspectu pariter et auditu, hi qui 
rudes sunt adhuc, in Christo proficere valeant, atque ad 
robur usque spiritualis pertingere juventutis ; dignique fiant, 
quibus beati Joannis voce dicatur, Scripsi vobis, juvenes, quia 
fortes estis, et verbum Dei in vobis manet, et vicistis malig- 
num. Nolite diligere mundum, neque ea que in mundo 
sunt. Recte autem ecclesia, cum deprecata esset Dominum, 
dicens, Veni, dilecte mi, egrediamur in agrum, et cetera que 
sequuntur; ita conclusit, Ibi dabo tibi ubera mea. Ac si 
aperte diceret, Idcirco te tantopere deprecor, ut spiritualem 
mecum ineas laborem, quo et novos tibi populos semper 
acquirere valeam, et eos qui jam acquisiti sunt quomodo se 
habeant, quantum in fide profecerint, discernere sciam ; quia 
parvulorum pzdagogos meorum diligentissime tibi mancipare 
contendo, ita ut nulla eis, nisi quz ipse jussisti, vel exem- 
plo, vel verbo sequenda premonstrem. Ad quz ubera per- 
tinere se noverat ille, qui ait, Facti sumus parvuli in medio 
vestrum, tanquam si nutrix foveat filios suos, ita desiderantes 
vos. Dedit hujusmodi ubera dilecto suo, et non alteri cui- 
quam sponsa, cum audiens ab ipso, Segregate mihi Paulum 
et Barnabam in opus, in quod assumpsit eos, continuo jussis 
obtemperare curavit. 

Mandragore dederuni odorem in portis nostris.| Porte 
Christi et ecclesize sunt 1idem doctores, qui et uberum voca- 
bulo fuerunt expressi. Qui, ut szepe dictum est, ubera sunt; 
quia lactant parvulos ejus et infantes; crebra agentes indus- 
tria, ut etiam ex eorum ore laus Domino perfecta promatur. 
Porte sunt autem; quia quos erudiunt, per ministerium 
verbi et regenerationis, in habitationem sanctz civitatis in- 
troducunt; de quibus Psalmista, Diligit Dominus portas Sion 
super omnia tabernacula Jacob. Unde et in Apocalypsi de 
eadem civitate Joannes ait, Et habebat murum magnum et 
altum, habens portas x11; quia nimirum primi ecclesize 
doctores, id est, apostoli duodecim sunt electi. In hujyusmodi 
ergo portis, mandragore dederunt odorem, cum apostoli 
eorumque successores spiritualium ex se virtutum famam 
longe lateque sparserunt. Merito ergo ibi venire Dominum 

deprecatur ecclesia, ad auxilium ccelesti ferendum predica- 
tioni, ubi ipsos predicatores precipuis novit fragrare virtu- 
tibus. Sed et quisque alias mandragore naturas, quotve 
medicamentis congruat, diligentius exquisierit, profecto in- 
veniet, quia significandis fidelium virtutibus convenienter 
aptatur. Est enim herba aromatica, habens radicem, formz 
humani corporis similantem; mala vero suaveolentia in mag- 
nitudine mali matiani. Unde et eum Latini, Malum terre 
vocant. Habet autem hujusmodi virtutem, ut per eam som- 
nus frequenter accersatur, ubi vigiliarum egri afflictantur 
incommodo. Pessimis autem molestatur vigiliis, qui hujus 
mundi curis ac desideriis exuere querit animum, sed usu 
pravee consuetudinis moratus, necdum obtinere, quam gyrerit, 
requiem valet. At qui suz infirmitati solicito studiorum 
spiritualium exercitio mederi satagit, fit ut, recedentibus pau- 
latim vitiorum bellis, ad illam mentis quietem perveniat, de 
qua in superioribus hujus carminis loquitur sponsa, Ego 
dormio, et cor meum vigilat; hoc est, Ego quiesco a curis 
rerum temporalium, et cor meum vigilat, in contemplatione 
perennium bonorum. Item, si quorum corpora propter 
curam secanda sunt, hujus cortex vino immissus, ad biben- 
dum datur, ut soporati dolorem non sentiant. Cujus naturz 
ratio, quid in spiritualibus medicamentis agendum significet, 
facile patet. Languescit namque graviter anima, que magnis 
est vitiorum subacta ponderibus. Et hec velut curanda 
medicis offertur, cum eam doctores sancti carnalibus resistere 
voluptatibus hortantur. Sed quia non potest sine gravi 
dolore relinqui, quod cum grandi solebat amore teneri, secari 
videtur ab eo, qui ab inveterata eam illecebrarum consuetu- 
dine retrahit. Sed ne hujusmodi sectio languenti anime in- 
toleranda forte videatur, danda est potio salutaris, per quam 
utiliter sopita, dolorem secturz non sentiat. Revocanda est 
ad mentem poena eterna flammez gehennalis, que negligentes 
suze salutis animas perpetuo torquebit, reducenda ad memo- 
riam gloria patrie ccelestis, ubi susceptz justorum anime 
regnabunt sine fine cum Christo. Hec enim potio doctrinz 
salutaris est, quz animam diu languidam a Deo, vel sopo- 
ratam huic mundo, vel potius mortuam reddat, ut facillime 
cuncta, quibus prius inherebat, oblectamenta sibi patiatur, 


364 EXPOSITIO 


imo etiam gaudeat auferri. Item mandragorie illius mederi 
perhibetur, qui nausea laborant, ita ut nec continere valeant, 
nec accipere cibos delectentur. Cibus autem anime, sermo 
est veritatis; quem qui vel audiendo recipere, vel auditu 
acceptum in ventre memorize retinere nequeunt, pessimo 
prorsus ac periculoso languore tenentur. Quia nimirum 
necesse est, ut eorum vita desperetur, qui panem vite, aut 
acceptum conservare, aut saltem percipere fastidiunt. Cui 
videlicet languori crebra sanctorum exempla, et przsens 
forma virtutum solet prebere medelam; dum fastidiosus quis- 
que ac negligens vicis sive auditis bonorum operibus, reme- 
morata superne gloria retributionis, et ipse bonorum actus 
laboresque quzrit imitari temporales, quo perpetuz illorum 
felicitatis mereatur coheres haberi. Quicumque ergo talis 
est, quasi per fructum mandragore ad spem salutis et vite 
perductus est. Quicumque doctorum tantam Spiritus gratiam, 
tantum habent studium pietatis, ut quisque eos viderit vel 
audicrit, mox mente mutatus, ipsorum sequi vitam incipiat, 
merito mandragore formam tenent, quia vite alimentum in 
nauseantium cordibus figunt. Et pulchre sponsa deliciis 
opima vivificis, non solum vinearum, malorumque fructus 
sponso intuendos, sed etiam madragorarum odores, succos- 
que salubres promittit. Non tantum ea, que manducari 
possunt et bibi, verum et illa se habere gloriatur, quz fasti- 
dientibus cibum sive potum, gratum facere queant, et suavem, 
quia profert et ecclesia ante conspectum sui auctoris dona verbi 
ceelestis, cibaria videlicet et pocula vite; profert ministros 
idoneos, qui hac et esurientibus sitientibusque pradicando 
apportent; et insuper eam fastidientibus ipsi prelibando, 
id est, prius operando dulcia reddant. Profert quasi vineas, 
catervas electorum innumeras ; profert et mala punica, mar- 
tyrum agmina confessionis invicta fulgore pretiosa ; profert 
spiritualia charismata, quibus precordia pigrorum, ad con- 
tuenda atque imitanda bonorum exempla succendat. 

Omnia poma nova et vetera, &c.] Poma nova et vetera, prx- 
cepta sive promissa sunt novi et veteris testamenti, que 
omnia dilecto suo servavit ecclesia; quia ipsum solum esse 
novit, qui utrisque et praecepta daret, et servantibus preemia 
digna redderet; solum esse novit eum, qui et minora per 

angelos antiquis suis famulis, et majora per seipsum nobis, 
vel mandata ederet, vel polliceretur przemia. In qua sententia 
fortiter retundit ecclesia sectas Fotinianorum, qui Dominum 
Salvatorem ante Mariam fuisse negant. Refellit et insaniam 
Manichzorum, qui alium legis, alium esse Deum evangelii 
dogmatizant. Item poma nova et vetera, justi sunt testa- 
menti novi et veteris, quorum nullus potuit, quamvis eximia 
sanctitate insignis, regni edita ccelestis ante incarnatam pas- 
sionem, resurrectionem, ascensionem Domini Salvatoris in- 
trare. Dixit ecclesia temporis illius, que nunc discretionis 
gratia Synagoga vocatur, Omnia poma nova et vetera, dilecte 
mi, servavi tibi. Ac si aperte dicat, Scio certissime, quia 
nemo nisi per gratiam tuam potest salvari, nemo mortalium 
potest perfecte jam beatus fieri, priusquam tu, mortalis ef- 
fectus, iter vere beatitudinis ad ccelestia pandas. Quoscumque 
enim justos vidi, cunctos tuo sacrosancto adventui fide certa 
servavi, per quem eos ad perfectam felicitatem perventuros 
esse didici. Cui simile novi quoque testamenti ecclesia de- 
promit sententiam voce sui primi pastoris, ita eos qui aliter 
sapiebant, contestans, Quid tentatis Deum, imponere jugum 
super cervices discipulorum, quod neque patres nostri, neque 
nos portare potuimus? sed per gratiam Domini Jesu credi- 
mus salvari, quemadmodum et illi. Probat autem sententia 
sequens, veram hanc esse expositionem hujusce sententia, 
cum subditur: 


IN CAP. VIII. 


Cap. xxxI. Quis mihi det fratrem meum, &c. ?] Et in multis 
enim, et in omnibus, et in hoc maxime loco testatur hoc car- 
men, quia nil carnale, et juxta literam resonet ; sed totum se 
spiritualiter ac typice velit intelligi. Que enim potest esse 
foeminarum, quz dilectorem dilectumque suum repente de- 
sideret, non esse juvenem, ut fuerat, sed in etate infantil 
fratrem sibi denuo nasci, sueeque genitricis uberibus parvulum 
nutriri, quem jam adultum reperire consucverat? Ergo anti- 
quorum vox est ista justorum, qui Dominum Salvatorem, 
quem in divinitate Patri et Spiritui Sancto consubstantialem 
credebant, ac debitis venerabantur obsequiis, in hominis quo- 
que habitu, et hominibus consubstantialem videre cupiebant ; 

ut que in prophetia noverant in ipso, de quo precinebantur, 
completa viderent. Desiderabant illam aptissimam sui Con- 
ditoris vocem audire, quam extensis in discipulos manibus 
protulit dicens, Ecce mater mea et fratres mei. Cupiebant 
delectabile illud accipere nuntium, quod post triumphum 
resurrectionis acceperunt lidem discipuli. Ite nuntiare fratri- 
bus meis, ut eant in Galileam, 1bi me videbunt; attestante 
eisdem ipso dilecto, qui alibi eisdem discipulis dicit, Multi 
‘prophet et justi cupiebant videre quz vos videtis, et non 
viderunt ; et audire quz auditis, et non audierunt. Quod 
ait, Sugentem ubera matris mex; non de ipsa gioriosa Dei 
genitrice specialiter valet intelligi. De qua veraciter dictum 
est, Beatus venter, qui te portavit, et ubera quie suxisti. Et 
de qua ipse in Psalmo, De ventre, inquit, matris mez, Deus 
meus, es tu; quod est aperte dicere, Qui meus ante secula 
Pater eras, ex quo esse homo cepi, es et Deus meus. Non 
enim potuit Salomon vel aliquis illius zvi justus beatam 
Mariam sibi matrem dicere, quz tanto post tempore nascitura 
erat in mundo. Sed matrem suam dicit synagoga humane 
nature: substantiam, de qua et ipsa nata erat, et Redemptorem 
omnium nasci ac nutriri desiderabat. De cujus nativitate 
adhuc ingenti fervens amore subjecit + 

Et inveniam te foris, &c.| Intus quippe erat dilectus; quia 
in principio erat Verbum, et Verbum erat apud Deum, et 
Deus erat Verbum. Sed ut foris quoque possit invenin, 
Verbum caro factum est, et habitavit in nobis. Viderunt 
namque patriarche, viderunt prophete Dominum, sed intus, 
id est, in contemplatione mentis spirituali, non in oculi car- 
nalis intuitu. Viderunt eum, sed in imagine, sed in angelic 
forma substantiz ; at ipsam ejus naturam, que per angelos 
se quomodo voluit ostendebat, nequaquam videre valebant. 
Denique legifer ipse, qui audire meruit, Ostendam omne 
bonum tibi; rursum audivit, Non poteris videre faciem meam, 
non enim videbit homo faciem, et vivet. Felices, qui inter se 
conferre meruerunt, Invenimus Messiam, qui dicitur Christus. 
Et iterum, Quem scripsit Moyses in lege, et prophetz, in- 
venimus Jesum, filium Joseph a Nazareth. Nam et talibus 
apte convenit, quod ait: Ut inveniam te foris, ac deosculer. 
Inventum quippe dilectum deosculata est synagoga, in eis 

qui nunc facie ad faciem in veritate assumpte carnis videre, 
qui cum eo ore ad os loqui meruerunt. Hoc est namque 
osculum, id est, amantissimum illud oris illius donum, ac 
mutuze commercium allocutionis, quod in hoc carmine syna- 
goga ante omnia querebat, ita incipiens: Osculetur me osculo 
oris sui, Bene autem optando subjungit, Et jam nemo me 
despiciat. Despecta namque erat externis hominibus ecclesia, 
quasi parva et nullius pretii, quamdiu brevissimis Judex 
terminis claudebatur; at ubi veniente in carne Domino, per 
omnes ccepit gentes dilatari, terribilis jam mundo effecta est, 
quasi orbem impletura universum, et cultum omnium de- 
jectura deorum. Namque eam non fuisse despectui, sed 
terrori potius, ut aciem castrorum ordinatam ; per id maxime 
probatum est, quo ei bellum publice toto orbi indictum est. 
In quo tamen bello ipsa, sive vivendo, seu moriendo superans, 
magis est facta mundo omni terribilis. Despecta erat etiam 
immundis spiritibus ecclesia; quia se genus humanum de- 
cepisse, ac de patria ccelesti in hoc exilium serumnamque 
multifariam detraxisse jactabant; nullumque fuisse hominum, 
qui a suo dominatu per omnia posset immunis existere. At 
postquam Mediator Dei et hominum, homo Christus Jesus, 
venit in mundum, tentatusque vicit hostem ipsum, cujus 
tentatione quondam victus est protoplastus, pertransivit etiam 
benefaciendo, et curando omnes oppressos a diabolo; atque 
ad ultimum moriendo destruxit eum qui habebat mortis 
imperium, omnemque secum justorum precedentium multi- 
tudinem ab inferis educens, ad illius regni, quod protoplastus 
amiserat, gaudia perduxit; ac sue victorie signum fidelium 
frontibus imposuit. Jam non est eis despectui bonorum vita 
hominum ; quia se per hominem victos esse vident, humanum- 
que genus ad regnum, quod ipsi superbiendo amiserant, 
dolent esse translatum. Licet et de sanctis credere angelis, 
quia minus vitam electorum despexerint hominum, postquam 
Deum ac Dominum suum, in tantum amare genus humanum 
cernebant, ut etiam ipse homo fieri, inter homines conversari, 
ac mori dignaretur. Hinc est enim, quod ante incarnationem 
ejus adorari se ab hominibus patienter ferunt ; Joannem vero 
in Apocalypsi adorare se incipientem prohibet angelus, dicens, 
Vide ne feceris, conservus tuus sum, et fratrum tuorum, 

habentium testimonium Jesu: Deum adora. Unde merito 
adventum ejusdem Domini Jesu suspirans antiqua illa electo- 
rum multitudo dicebat, Quis: mihi det te fratrem meum 
sugentem ubera matris mex, ut inveniam te foris, et de- 
esculer, et jam nemo me despiciat? Ubi et apte subjun- 
gitur : 

Apprehendam te, &c.| Ita autem hee loquitur synagoga, 
quemadmodum Paulus ait, Nos qui vivimus, qui residul 
sumus in adventu Domini, non przveniemus eos qui dormi- 
erunt. Qui cum certum habere diem, usque judicti in carne 
se durare non posse, propter consortium tamen unius ejus- 
demque fraternitatis, illorum se numero jungit, qui in ad- 
ventu Judicis vivi Invenientur in carne. Et hic ergo plebs 
antiqua Dei ex persona loquitur illus suz partis, quz eum 
in carne apparentem esset visura: Apprehendam te, et ducam 
in domum matris mez. Prompta te ac fideli devotione veni- 
entem excipiam, et desideriis inhiantibus tua monita com- 
plectar, tua przstolabor promissa, te quoque ad ccelos, per- 
acta dispensatione carnis redeuntem lzetis ducam luminibus, 
lata omnibus voce predicabo. Hzec est enim domus matris 
ejus, felicitas scilicet patriz coelestis, ad cujus inhabitationem 
natura humana creata est, ad quam perpetuo possidendam, si 
nemo peccasset, totum genus humanum de deliciis paradisi, 
in quo positus est homo primus, sine media morte transiret. 
In hanc ergo domum se Dominum introducere ecclesia pro- 
mittit, non id sua virtute perficere valens, sed suis votis, ut 
perficiatur, exoptans, suis praeconiis perficiendum, sive per- 
fectum pradicans; quomodo Psalmista exaltare illum ad 
ecelos potuit, qui tamen dixit, Exaltabo te, Domine, quoniam 
suscepisti me. Quod est aperte dicere, Quia mex naturam 
fragilifatis suscipere dignatus es, recte tuz preeconia vir- 
tutis, qui hanc clarificasti, infatigabili mentis delectatione 
profiteor. 

Ibi me docebis, &c.| Ibi me docebis, in ipsa carnis sub- 
stantia, in qua te foris inventura sum, et osculatura; ibi tui 
evangelii mihi preecepta, que prophetz, lex, et psalmi pro- 
miserunt, dabis; ibi me potiora, quam in lege et prophetis 
legebam, sperare dona docebis, vel certe altius intelligendum. 
Ibi me docebis in illa domo matris mez, in quam te ducere 

leetifico oculorum comitatu, simul et laude verborum desidero. 
Ibi enim docuit ac docet ecclesiam, ex ea parte ejus, quam 
ad se illuc recepit. Ibi docebit omnem ecclesiam, cum per- 
acto universali judicio nusquam sancti illius erunt, nisi omnes 
in coelo cum ipso. Quid ibi doceat, ipse in evangelio designat, 
cum in illo sermone dulcissimo ac largissimo, quem cum ea 
ultimum ante passionem habuit, dicit inter alia: Hac in pro- 
verbiis locutus sum vobis; venit hora, cum jam non in pro- 
verbis loquar vobis, sed palam de Patre annuntiabo vobis, id 
est, palam Patrem ostendam vobis. 

Kt dabo tibi poculum ex vino condito, &c.| Dat ex vino pocu- 
lum ecclesia Domino, cum acceptis ejus beneficiis, magnam 
ferventis gratiam rependit amoris; et ipsum vinum non pu- 
rum, sed velut pigmentariorum nobilium admixtione condi- 
tum, cum amor idem bonorum quoque operum attestatione 
probatur. Neque ea tantum opera, que amorem Cenditoris, 
sed illa non minus, que fraternam in nobis dilectionem pro- 
bent, habere nos decet, si dignam ei, et acceptabile devotionis 
nostree poculum porrigere curamus. Que aperte distinguit 
ipse, cum discipulos admonens, ne justitiam suam facerent 
coram hominibus, ut videantur ab eis; in completione ejus- 
dem sententiz, tria mox genera bene actionis subdidit, elee- 
mosynam videlicet, orationem, et jejunium; manifeste signi- 
ficans, quia in his tribus justitia deberet nostra consistere. 
Ad eleemosynam quippe pertinent omnia, que in necessita- 
tem proximi sublevandam misericorditer operamur; ad ora- 
tionem, cuncta que ad placandum nobis Conditorem nostrum 
devota pietate gerimus; ad jejunium, tota mentis castigatio, 
qua nos a vitiis mundique contagiis abstinere curamus. Et 
quia sancta ecclesia dilecto suo non tantum vite munditiam 
offert, sed et pretiosum mortis calicem in plerisque suis mem- 
bris pro ejus dilectione suscepit, recte cum dixisset, Et dabo 
tibi poculum ex vino condito; subjunxit, Et mustum ma- 
lorum granatorum meorum. Eadem quippe sunt mala gra- 
nata, que et mala punica: sed granata, propter granorum 
multitudinem ; punica dicta, qui in Africa et circa Carthagi- 
nem maxime abundant. Quz quia beatorum martyrum 
figuram teneant, color ipse roseus indicio est. Et bene 
mustum malorum, non autem potionem, aut merum, aut 

siceram appellat, ut fervorem inextinguibilis designet amoris 
in corde triumphalis exercitus. Mustum enim, id est, vinum 
statim a lacu sublatum, majoris esse solet fervoris. Ideoque 
merito flagrantissime illorum virtuti congruit, qui ad visionem 
Conditoris etiam per ferrum flammasque transire non dubi- 
tant. Nam quod hujusmodi potio non solum zstus stomachi, 
et corruptum ventrem sanare dicitur, sed et in reliquis pro- 
desse visceribus; quis non videat, quia fervor caritatis, quo 
magis abundat, eo amplius cooperiat, immo etiam extinguat 
multitudinem peccatorum? Dicat ergo antiqua congregatio, 
justorum adventum in carne sui auctoris videre desiderans, 
dicat, Ibi me docebis, et dabo tibi poculum ex vino condito, 
et mustum malorum granatorum meorum. Ac si aperte pro- 
testetur, Ibi, id est, in ipsa tempore vel loco, in quo te foris 
invenero, et alloqui meruero, et tu mihi ea que Filium Dei 
in homine, hominibus apparentem decet, mandata proferes ac 
dona; et ego tibi famulatum integri cordis, eum qui vere 
Deo debetur, impendam. Quia nimirum adventus ejus la- 
boranti in adversis mundi ecclesie requiem ccelestem, et 
interim in spe, et in futuro largitur in re, recte illa sub- 
jungit : | 

Leva gus sub capite meo, &c.| Per levam quippe ejus 
sacramenta incarnationis, et presentiz dona ejus designat ; 
per dexteram vero, ea que in futuro percipiunt electi, preemia 
figurantur. In quibus non solum visio divine majestatis, 
sed et gloria est clarificate humanitatis, ejusdemque unius 
Mediatoris Dei et hominum. Unde bene levam ejus sponsa 
sub capite suo poni, dextera autem se illius amplexari desi- 
derat, et nunc per temporalia ejus subsidia, a mundi pertur- 
batione quiescat, et tunc manifesta ipsius visione perpetuo 
fruatur. Et quidem eternam sanctorum requiem nullus 
unquam turbo interpellat. Unde recte dicitur, Et dextera 
illius amplexabitur me; quia nimirum divine presentia 
majestatis undique suos ccelesti in regno circumteget, ne 
aliqua felicitatem Deo dignam, vel memoria miseriz violet, 
vel metus finis angustet. Unde et in Apocalypsi Joannes, 
Et absterget Deus, inquit, omnem lachrymam ab oculis 
earum ; et mors non erit amplius, neque luctus, neque cla- 
mor, neque dolor erit ultra, que prima abierunt. Et iterum: 

Et nox ultra non erit. Et non egebunt lumine lucerne, 
neque lumine solis, quoniam Dominus Deus illuminabit illos, 
et regnabunt in secula seculorum. At vero ea, que in pre- 
senti fidelibus conceditur, requies perfecta esse nequaquam 
potest; quia necdum antiqua, inimica destructa est mors. 
Unde fit et plerumque felix bonorum quies, et quasi sopor 
gratissimus, qui intentam divinis rebus mentem eorum, huic 
mundo velut insensibilem facit, improborum turbetur incur- 
sibus; eorum videlicet, qui felicissime dormitionis ignari, 
vigilare potius mundi labentis amore consuerunt. Atque 
utinam soli, qui ad mundum aperte pertinent, pacemque im- 
pugnarent ecclesiee, et non etiam ipsa in se eos, qui spiritualia 
ejus studia carnalibus suis moribus impediant, teneret. Ve- 
rum quia et ipsa plures gignit, tales admonet eos Dominus, 
ne animos fidelium ecclesiz orationi, sive lectioni, seu aliis 
pietatis actionibus deditos inquietare preesumant, dum, audito 
desiderio cordis ejus, ipse continuo subjunxit : 

Cap. xxx1I. Adjuro vos, filie Hierusalem, ne suscitetis, 
&c.] Et tales enim anime filiz Hierusalem recte vocantur, 
quia corpori sancte ecclesiz per lavacrum sunt regenera- 
tionis unite, quia ad regnum cceleste tendunt, quamvis super 
fundamentum rectz fidei, non aurum, non argentum, non 
lapides pretiosos, sed ligna, foenum, et stipulam edificent. 
Ne ergo susciteris, inquit, dilectam tumultu carnalium per- 
turbationum, et vigilare faciatis a quiete placidz suze devo- 
tionis, qua conspectui sui Conditoris adstare delectatur. 
Donec ipsa velit, id est, donec rite completis divine servi- 
tutis obsequiis, ipsa ad communem redire curam humane 
fragilitatis necessitatibus admonita consentiat. Et quia, post- 
quam ad fidem Dominic incarnationis Judza confluxit, 
secuta est et gentium multitudo, eyusdemque gratiz particeps 
festinavit; admirata inopinatam ejus conversionem, Judea 
repente exclamat, 

Cap. xxx1tt. Que est tsta que ascendit in deserto, &c. ?| 
Ascendit autem ecclesia gentium de deserto, quia que plu- 
rimo tempore a suo fuerat Conditore derelicta, proficien- 
tibus jam fidei et operis boni gradibus, ad ejus gratiam per- 
venit ; impleta Esaiz prophetia, qua ait, Leetabitur deserta 
et invia exultabit solitudo, et florebit quasi lilium. Deliciis 

affluens, illis nimirum de quibus supra dicit sponsus, Quam 
pulchra es, et quam decora, carissima in deliciis! hoc est, in 
desideriis vite ccelestis. Innixa super dilectum meum. Me- 
rito super illum innixa, sine cujus adjutorio non solum ad 
superna ascendere, sed nec resurgere quidem valebat. Nam 
et virtutum profectus, et ipsa fidei initia, non nisi Domino 
largiente possumus habere. Hanc ergo nove gentium con- 
versionis gratiam magis Judea mirabatur, quo se solam, et 
eos qui in suum ritum per mysterium circumcisionis recipe- 
rentur, ad hanc pertinere credebant, ut liber Actuum Apo- 
stolorum apertissime testatur. Unde et cum admirata dix- 
isset, Que est ista que ascendit de deserto, deliciis affluens ? 
magis admirando conclusit, Innixa super dilectum meum. 
Meum, inquit, dilectum, id est, quem me solam diligere, 
czeterisque autem nationibus esse rebar ignotum ; cul respon- 
dens ille, Qui est pax nostra, qui fecit utraque unum; et 
veniens evangelizavit pacem nobis qui longe fuimus, et 
pacem his qui prope; admonet eam meminisse gratiz, per 
quam ipsa gravissimis erepta malis, ad viam conversa est 
veritatis ; et aliorum quoque congaudere saluti, cum auctor 
ipse salutis et vitee sit, dives in omnes qui invocant illum. 

Cap. xxxiv. Sub arbore malo suscitavi te, &c.| Arbor 
malus aptissime lignum sanctz crucis exprimit, in quo ipse 
pendere pro omnium salute dignatus est. In cujus laudibus 
supra dixit ecclesia, Sicut malum inter ligna sylvarum, sic 
dilectus meus inter filios. Sub arbore ergo malo suscitavit 
Dominus synagogam, quam per fidem suz passionis a per- 
petua morte revocavit. Sub qua etiam arbore corrupta 
violataque est mater ac genitrix ipsius; major videlicet, ac 
senior ejusdem portio plebis. Illa nimirum quz principum 
suorum persuasione seducta, Barabbam pro Domino elegit ; 
stulta temeritate conclamans, Sanguis ejus super nos et super 
filios nostros. Et hzec enim sub arbore crucis erat, non hujus 
se quidem fidei humiliter mancipando, sed hujus super se vin- 
dictam pertinaciter imprecando. A cujus societate secernens 
eam, quze credere consensit plebem, hortatur Dominus, ut 
memoriam collate sibi gratiz fixo in corde retineat, sed et 
opera percepte fidei digna conjungat. Sequitur enim: 

Pone me ut signaculum super cor tuum, &c.| Pone me super 

cor tuum, per cogitationem; super brachium tuum, per ope- 
rationem, ut et intus sit caritas de corde puro, et conscientia 
bona, et fide non ficta; et eadem cordis devotio, quam inter- 
nus videt arbiter, etiam foris cernentibus, ad gloriam Patris, 
qui est in ccelis, boni operis exhibitione probetur. Bene 
autem ait, Pone me ut signaculum. Solemus enim sepe sig- 
num aliquod digito vel brachio alligatum circumferre, quo 
admoneamur illius rei, cujus frequentiorem habere memo- 
riam curamus. Hoc ergo more etiam nos Dominus, - ut 
presenti signaculo semper admonitos, sua vult mandata reti- 
nere ; juxta quod ipse precipit, dicens de lege, quam dedit: 
Erit ergo quasi signum in manu tua, et quasi appensum quid, 
ob recordationem ante oculos tuos. Fit autem, ut si ejus 
memoriam nostro in pectore continuo ferimus, ut et ipse, qui 
hanc nobis gratiam contulit, nostri memor in zternum, nos 
in celesti regno sua felices preesentia, ut signaculi vice con- 
servet; juxta quod eximio plebis suze duci promittit, dicens, 
Assumam te, Zorobabel fili Salathiel, serve meus ; et ponam 
te quasi signaculum, quia te elegi, dicit Dominus. Cui con- 
tra reprobans eum, qui post fidem ad apostasiam conversus 
est; et abjiciens dicit, Si fuerit Jechonias filius Joachim, 
regis Juda, annulus in manu dextera mea, inde evellam eum. 
Vel certe altius intelligendum, quia signaculum, ubi ponitur, 
indicium solet esse arcanorum, rerum pretiosarum, et qu 
temerari non debeant; sicut de Domino scriptum, Et stellas 
claudit, quasi sub signaculo. Videlicet ut non nisi ipsius, 
qui signavit, permissu aperiantur, et jussu. Hinc est, quod 
Abraham signum accepit circumcisionis, signaculum Justitize 
fidei, que est in preputio. Per circumcisionem namque, 
quam in carne accepit, signabatur, quod fides illa, quam et 
ante circumcisionem jam acceperat, ad mundationem et cordis 
valeret, et corporis. Quam et nos modo sine circumcisione 
carnis habemus, in qua et justificamur; juxta illud prophetz 
et apostoli, Justus autem ex fide vivit. Itaque Dominus 
noster Jesus Christus ponendus est, ut signaculum super cor 
nostrum, ut signaculum super brachium nostrum ; ut cuncta, 
quz in carne gessit vel dixit, arcana esse et ccelestia nove- 
rimus. Quia enim ipse Dei virtus, et Dei sapientia, ponimus 
eum, ut signaculum super cor nostrum, cum ea quee dixit, ita 

discimus, quasi veraciter divinz sint verba sapientiz. Poni- 
mus eum ut signaculum super brachium nostrum, cum ea 
que fecit, ita audire, et pro modulo nostro sequi satagimus, 
quasi vera sint exempla virtutis. Item, ut signaculum super 
cor et brachium nostrum ponimus Dominum, cum ejus man- 
data in presenti pro illius mercedis, quam videre necdum 
valemus, perceptione servamus. 

Quia fortis est, ut mors, dilectio, &c.| Hzec dilectio, sive 
zemulatio, et in Domino Redemptore nostro, et in electis ejus, 
recte potest intelligi. Fortis enim, ut mors, erat dilectio, qua 
nos ipse dilexit; quia tanta nimirum erat, ut per hanc pro 
nobis ad mortem usque veniret. Unde ait, Majorem hac 
dilectione nemo habet, ut animam suam ponat quis pro 
amicis suis. ASmulatio, qua nos zelatus est dura, sicut in- 
fernus existebat, quia nullis adversantium hostium tenta- 
mentis potuit a nostre salutis cura revocari; sicut nec infer- 
nus ullis miserorum cruciatibus valet mitigari, atque a sen- 
tentiz suz severitate commutari. Austera quidem hec vide- 
tur comparatio, sed quo austerior datur comparatio, eo arctior 
zelantis nos Domini commendatur affectus. De quo ipse, 
eliminatis de templo perfidis, ait Patri, Zelus domus tuz 
comedit me. Quo autem major ejus ostenditur zmulatio, 
eo gravior nos, si hanc spernimus, sequitur damnatio. Sed 
et fidelium ejus, fortis est, ut mors, dilectio; quia nec per 
mortis ipsius acerbitatem ab ea valent divelli, Unde con- 
fidenter aiunt, Quis nos separabit a caritate Christi? Tribu- 
latio, an angustia, an persecutio, an fames, an nuditas, an 
periculum, an gladius? A‘mulatio illorum pura, ac Deo 
devota, inferno assimilatur; quia sicut ille eos, quos semel 
coeperit, nunquam amittit, sic pertinacia ferventis zeli eorum 
nullo unquam tempore frigescit. Ipse est enim zelus, quo 
accensus Phinees, fornicatores stravit in eremo; ipse quo 
ardebat Helias, cum post suspensas ccelo aquas, et post trien- 
nium revocatas, post interfectos prophetas Baal, et conversum 
cor populi ad Dominum, aiebat: Zelo zelatus sum pro Do- 
mino exercituum, quia dereliquerunt pactum Domini filii 
Israel ; altaria tua destruxerunt, prophetas tuos gladio occi- 
derunt. Ipse, quo utebatur Petrus, cum mentientes Deo 
Neophytos ad mortem usque perduxit. Ipse, de quo Paulus 

ad Corinthios: AZmulor, inquit, vos Dei emulatione. De- 
spondi enim vos uni viro, virginem castam exhibere Christo. 
Timeo autem, ne sicut serpens Evam seduxit astutia sua, ita 
corrumpantur sensus vestri, et excidant a simplicitate que 
est in Christo Jesu. Opportune autem illata est hoc in loco, 
amoris sive zeli magnitudo perfecti, ubi admirante Judea, 
novam gentilitatis conversationem admonebat eam Dominus, 
ut preestita sibi dona pietatis ad mentem reduceret; quia 
videlicet post corruptionem genitricis ac matris sue, ipsa per 
arborem crucis in resurrectione prima sit excitata gratiam. 
Ita etenim hec sententia superioribus potest convenienter 
aptari. Memento, O collecta ex Judzis ecclesia, per lignum 
mez passionis pervenisse te ad vitami, et ne unquam obli- 
viscaris, quia magnitudo dilectionis et zmulationis me pro te 
ad mortem usque perduxit. Neque mireris me conversam 
ad fidem meam, recepisse turbam gentilium, quam tanta 
dilectione, tanto zelo perficiende mez voluntatis accensam 
vides, ut facilius videatur vel morti persuaderi posse, ne 
ultra animas rapiat e mundo; vel inferno, ne raptas suscipiat, 
quam illi, ut aliquando mea recedat a fide. Ne putes te nuda 
solummodo professione verborum mihi posse placere, quin 
potius si vis ad vitam venire, pone me memoriam voluntatis, 
ut signaculum super cor, pone super brachium tuum. Atque 
- in tantum dilectione sive divina seu fraterna mentem imbue, 
tantum zmulare, ne absque tuz plebis aggregatione civium 
supernorum summa compleatur, ut ipsa tua dilectio, ipsa 
zemulatio nullo rerum adversantium sive blandientium statu 
possit immutari vel minui. Quidam hoc quod est dictum, 
Dura sicut infernus emulatio, de emulatione invidize, quam 
synagoga adversus ecclesiam gentium szpe habebat, dictum 
accipiunt. De qua et in Actibus Apostolorum ita legitur, 
Sequente autem sabbato, pzne universa civitas convenit 
audire verbum Domini. Videntes autem turbas Judzi, 
repleti sunt zelo, et contradicebant his quz a Paulo diceban- 
tur. Que videlicet wmulatio, dura est ut infernus; quia 
nimirum animam, quam cceperit, impietatis peste consumit. 
Hine enim scriptum est, Zelus apprehendit populum ineru- 
ditum, et nunc ignis adversarios comedit. Quod si ita intel- 
ligitur, merito admonet synagogam Dominus, ne hac zmula- 

tione contra ecclesiam teneatur, cum eam viderit de deserto 
vitiorum ascendisse, ac deliciis ccelestibus affluentem, irrevo- 
cabili mente suo adherere dilecto, ne forte aliis invidendo 
bona, quz ipsa habere poterat, amittat. Quo dicto, plura de 
virtute dilectionis accumulando subnectit, dicens: Lampades 
sunt ignis atque flammarum. Ignis videlicet in eadem cari- 
tate, qua ipsi intrinsecus fervent; flammarum vero, in opera- 
tione justitize, qua etiam aliis longe lateque clarescunt. An- 
non lampades ignis se esse prodebant, qui dicebant, Nonne 
cor nostrum ardens erat in nobis, cum loqueretur in via, et 
aperiret nobis scripturas ? Annon lampades flammarum voluit 
esse nos Dominus, quibus ait: Luceat lux vestra coram homi- 
nibus, ut videant opera vestra bona? Hz sunt lampades, 
quas que habent, virgines, cum sponsus advenerit, thalamum 
cum ipso regni perennis introibunt. Que videlicet amorem 
ejus ac timorem super cor suum et brachium posuerunt; id 
est, omnes cogitatus et actus suos ejus preceptis subdide- 
runt. Tunc vero stultarum lampades extinguuntur; quia 
nimirum opera, quibus coram hominibus fulgere videbantur, 
obtenebrascent, cum internus arbiter affuerit, et manifestarit 
consilia cordium. Quia bona sua opera obtentu transitoriz 
gesserunt laudis. 

Aque multe non potuerunt extinguere caritatem, &c.} Aquas 
multas et flumina, tentationum dicit incursus; quz sive 
visibiliter seu invisibiliter animas fidelium impugnare non 
desinunt. Nam et per apertos fidei adversarios, et per falsos 
fratres, et per occultas’ antiqui hostis insidias eos superare 
conantur. Nec tamen ullatenus capere tentationibus norunt 
corda, quee in caritate radicata et fundata esse consueverunt. 
Stat enim firma promissio veritatis, qua dicitur: Cum trans- 
leris per aquam, tecum ero, et flumina non operient te. Et 
in evangelio de domo, que super petram edificata est: Inun- 
datione autem, inquit, facta illisum est flumen domui illi, et 
non potuit eam movere; fundata enim erat super petram. 
Et quoniam in quacunque mente amor abundaverit zterno- 
rum bonorum, mox labentium rerum vilescit, recte subjun- 
gitur : 

Si dederit homo omnem substantiam domus sue, &c.] Hee 
sententia non eget expositione verborum, quam et ipsi in 








IN CANTICA CANTICORUM, CAP. VIII. 377 


primis apostoli, et innumera postmodum turba credentium 
suls, quam sit vera, comprobavit exemplis, cum pro dilec- 
tione veritatis omnia quz in hoc mundo possidere videbantur 
relinquere ; et nihil perdidisse sibi visi sunt, dummodo vera 
in ceelis bona perciperent. Quod in evangelio Dominus 
duabus continuis parabolis aperte signavit: Simile est, in- 
quiens, regnum cclorum thesauro abscondito in agro, quem 
qui invenit, homo abscondit, et pre gaudio illius vadit, et 
vendit universa que habet, et emit agrum illum. Iterum 
simile est regnum cclorum homini negotiatori, querenti 
bonas margaritas; inventa autem una pretiosa margarita, 
abut, et vendidit omnia que habuit, et emit eam. Unde 
preedicator egregius multum egregie dixit, Propter eminen- 
tem scientiam Jesu Christi Domini mei, propter quem omnia 
detrimentum feci, et arbitror ut stercora, ut Christum lucri- 
faciam, et inveniar in illo. Quod si legatur, ut quidam codi- 
ces habent, Despiciet eum; longe diversus gignitur sensus, 
ille videlicet, quem commendat apostolus, dicens: Si distri- 
buero in cibos pauperum omnes facultates meas, et si tradi- 
dero corpus meum, ut ardeam, caritatem autem non habuero, 
nihil mihi prodest. Si ergo dederit homo omnem substan- 
tiam domus suze pauperibus pro dilectione; id est pro eo 
ut diligeret, quasi nil dederit; ita despiciet eum ipse judex, 
qui cor ejus a dilectione vacuum esse conspicit. Qui etsi 
contrarius superiori sensui esse videtur, non minus tamen 
virtus dilectionis, quam sit alta, quam sit necessaria, decla- 
rat; atque uterque eo pergit, ut dilectionem in opere nostro 
simplicem signaculi semper vice circumferamus. 

Soror nostra parva est, &c.| Et hec synagoge Dominus 
admiranti fidem sive susceptionem ecclesiz gentium loquitur ; 
magna utique dispensatione, caritatis sororem ipsorum eam 
nuncupans, id est, et suam, et synagoge ; ut eadem synagoga 
et presentiam sui Conditoris per gratiam esse factam reco- 
leret, et de addita sibi in gratia germane societatis, magis 
magisque gauderet. Soror est autem Domini Salvatoris, et 
omnis ecclesia eyus de utraque plebe collecta, et unaquzeque 
anima sancta; non solum propter assumptionem ejusdem 
nature, que et ipse factus homo est, sed etiam largitione 
gratiz, qua credentibus in se dedit potestatem filios Dei 

fieri, ut qui erat unicus Dei Filius, per naturam fieret primo- 
genitus in multis fratribus per gratiam. Unde est dulcissi- 
mus ille ipsius ad Mariam sermo, Vade autem ad fratres 
meos, ac dices eis: Ascendo ad Patrem meum et Patrem 
vestrum; Deum meum, et Dominum vestrum. Dum ergo 
dicit, Soror nostra parva est, et ubera non habet; prima 
nascentis ecclesiz de gentibus tempora designat, quando 
parva adhuc erat numero credentium populorum, et ad pre- 
dicandum Dei verbum minus idonea remanebat. Lege pn- 
mum Actuum Apostolorum, qui ab decimoctavo Tiberi Czesa- 
ris usque ad quartum Neronis annum pertingit, et invenies 
ad preedicationem apostolorum plures credidisse turbas gen- 
tium; nusquam tamen eas toto illo tempore per annos circi- 
ter triginta przedicasse reperies. Parva namque erat adhuc 
ecclesia gentium, et necdum ad generandos vel nutriendos 
per doctrinam Christo filius sufficiebat. Propter quod syn- 
agogam monet Dominus, ut germana utens caritate, salutari- 
bus que gaudeat auspiciis, pravitatique ejus auxilia, quibus 
adolescere possit, adhibeat. Cui etiam quasi de commodis 
germane consulendo subjungit : 

Cap. xxxv. Quid faciemus sorori nostra, &c.?| Alloquitur 
ecclesiam, alloquitur Dominue animam quamque electam, 
cum eam de salute perpetua, sive per occultam sui Spiritus 
illustrationem, seu per apertam predicantium vocem admo- 
net; in qua videlicet allocutione mensuram virium nostrarum 
superna pietas inspicit, ac pro modulo capacitatis humanz 
sua dona largitur. Ait ergo: Quid faciemus sorori nostrz 
in die, quando alloquenda est? Ac si aperte dicat: Parva 
quidem numero est ecclesia gentium, et necdum ad subeun- 
dum verbi ministerium sufficit. Quid ergo tibi videtur, O 
synagoga, erga curam ejus sororis, videlicet nostrz esse 
faciendum tempore illo, quo illam per apostolos meos apos- 
tolorumque successores alloqui ceepero? Utrum quasi par- 
vulz adhuc, parva illi secretorum ccelestium arcana commit- 
tamus? an jam majorem eam per augmenta reddamus, 
quatenus bene proficiens, perfectiorum possit capax esse 
virtutum. Cui tacenti, et quid ipse velit potius auscultanti, 
continuo quid fieri deceat, aperit, ita subjiciens : 

Cap. xxxvi. Si murus est, edificemus, &c.] Solet autem muri 

nomine, vel ostii, Dominus ipse szpius in scriptura sacra 
designari. Murus etenim recte vocatur; quia ecclesiam 
suam omni ex parte, ne ab hostibus diripiatur, communit ; 
ostium recte, quia non nisi per ipsum, vel hujus societatem 
ecclesize, vel moenia regni perennis intramus. Dicit namque 
de se ipse, Ego sum ostium ovium; per me si quis introierit, 
salvabitur. Et iterum, Nemo venit ad Patrem, nisi per me. 
Dicit de illo propheta, futura ecclesiz dona precinens: 
Ponetur in ea murus et antemurale. Murus scilicet, ipse 
Dominus in carne apparens; antemurale autem, revelatio 
prophetiz, qui incarnandum eum a mundi origine predi- 
cendo, structuram ecclesis non parum juverunt. Verum 
qui apparendo in carne ecclesiam sibi sororem facere digna- 
tus est, ipse el etiam sul participationem nominis donavit ; 
ut et murus videlicet diceretur, et ostium. Murus quidem 
In ei8 qui majori eruditione ac virtute Spiritus preediti mentes 
fidelium ab incursionibus errantium munire ac defensare, 
fortiter armis nequitiz resistendo sufficerent. Ostium vero 
in illis, qui etsi minus sunt instituti ad repellenda hereti- 
corum sive paganorum sophismata, simplicitate tamen ca- 
tholice fidei salubriter imbuti, ingressum regni volentibus 
preedicando panderent, eosque per mysterium secunde rege- 
nerationis, in atria vitz ccelestis inducerent; sicut ejusdem 
sponsz suze membris perfectioribus, alia quoque virtutum 
vocabula, quz sibi specialiter competere non dubitantur, 
donare non refugit. Verbi gratia, Vos estis lux mundi. Et 
iterum, Ecce ego mitto vos, sicut agnos in medio lupo- 
rum; cum ipse sit lux vera, quee illuminat omnem hominem 
venientem in hunc mundum. Ipse immaculatus et incon- 
taminatus agnus, qui abstulit peccatum mundi. Si ergo 
murus est, inquit, soror nostra, edificemus super eam pro- 
pugnacula argentea. Ac si aperte dicat, Si idonea est ecclesia 
gentium in aliquibus suis membris, perversorum contraire 
doctrinis, habens aptos ad docendum viros, vel naturali vide- 
licet ingenio callentes, vel institutione philosophica instructos, 
mnequaquam his veri docendi ministerium tollamus; quin 
potius juvemus eos, datis scripturarum sanctarum paginis, 
quo fortius possint ac facilius infirmos quosque ab insidiis 
custodire, vel doctrine fallentis, vel exempli corrumpentis. 

Propugnacula enim argentea, divinorum sunt apices eloquio- 
rum; de quibus supra dictum est, Sicut turris David collum 
tuum, que edificata est cum propugnaculis. Et de quibus 
in Psalmo, Eloquia Domini, eloquia casta, argentum igne 
examinatum, probatum terre. Si ostium est, compingamus 
illud tabulis cedrinis ; si sunt in ea, qui verbo simplicis doc- 
trinz parvulos imbuere norunt, et in penetralia sanctz con- 
versationis inducere, proponamus eis immarcessibilia priorum 
exempla justorum, quibus efficacius memoratum implere pos- 
sint officium. Cedri etenim, quod virtutes electorum desig- 
nant, szpe dictum est. Figura enim tabularum, latitudinem 
exprimit cordis eorum, in qua memoriam ceelestium recipiant 
verborum. De qua propheta, Viam mandatorum tuorum 
cucurni, dum dilatares cor meum. His etenim tabulis orna- 
tum esse decebat, his ornari suos auditores cupiebat apo- 
stolus, cum ait: Os nostrum patet ad vos, O Corinthii, cor 
nostrum dilatatum est. Non angustiamini in nobis, angus- 
tiamini autem in visceribus vestris. Eandem autem haben- 
tes remunerationem, tanquam filiis dico, Dilatamini et vos. 
Unde et amatorem sapientize Salomon admonet, dicens: 
Scribe lam in tabulis cordis tui. Hzec autem erga se con- 
silia sive promissa sui Redemptoris audiens ecclesia, non jam 
expectavit synagogze, cul loquebatur, ascensum, sive respon- 
sum, sed ita protinus exilivit, ac devota ei voce respondit : 
Cap. xxxvil. Ego murus, et ubera mea sicut turris, &c.] 
Ego quidem murus recte cognominor, quia de vivis sum com- 
pacta lapidibus, quia glutino caritatis adunata, quia super 
fundamentum immobile locata sum, quia nullo ictu arietis 
heretici possum dejici. Firmum namque fundamentum Dei 
stat, habens signaculum hoc, Novit Dominus, qui sunt ejus. 
Sed et sunt in me, qui majore gratia donati, quantum turris 
murum, tantum generalem ftidelium vitam speciali altitudine 
virtutum transcendunt ; qui et parvulos adhuc, atque infirmos 
in fide, lacte simpliciores exhortationis, velut ubera nutriant, 
et omnia tela perversorum eximia dicendi potentia, quasi 
turris firma repellant. Quz quidem omnia, non ex arbitrio 
mez libertatis habere potul, sed ex quo facta sum coram eo, 
quasi pacem reperiens, ipso largiente percepi; id est, ex quo 
donum mihi pacis suz per verbum reconciliationis prestare 

dignatus est. Neque enim industria mea, vel coram eo venire, 
a quo longius recesseram, vel pacem, quam perdideram, recu- 
perare valui; sed oblatam gratis ab illo multum gratanter 
accepi. Ex quo autem hoc mihi ipse donum largitus est, ex 
eo statim per virtutum crementa proficiens, et muro me jure 
comparandam, et ubera turris instar me habere profiteor; 
quia et hostiles a leesione civitatis illius acies constanter ejicio, 
et novos ei semper populos educare contendo. Quod quia non 
nisi per donum concesse ab eo pacis facere potui, libet de 
virtute pacis ipsius adhuc plura referre. 

Vinea fuit pacifico, &c.| Loquitur autem hoc ecclesia, sive 
synagoga, quam se zmulari, aut, ut mitius dicam, suam ad 
Dominum conversionem satis mirari cernebat; seu _ certe 
pedissequis suis, quas filias Hierusalem, hoc carmen appellare 
consuevit. Pacificus autem, quem nominat, est sponsus ac 
dilectus ipsius, pater futuri seculi, Princeps Pacis; cujus 
figuram Salomon et pacifico regni sui statu, et ipso nomine 
pretendit. In cujus pace fuit ipsa vinea, quia per ipsius 
gratiam constructa est ecclesia catholica per orbem. Cujus 
plurimis quidem scripturarum locis fit mentio, sed apertissime 
in evangelica parabola, qua scriptum est: Simile est regnum 
coelorum homini patrifamilias, qui exiit primo mane conducere 
operarios in vineam suam, &c. Ubi per operarios prime, 
tertiz, sextz, nonze et undecime hore patenter exprimitur, 
quia una eademque Christi ecclesia toto hujus seculi tempore, 
quod unius diei significatione comprehenditur, indefessa doc- 
torum spiritualium labore excolitur. Item vinea fuit pacifico 
in ea, id est, in pace illa; de qua preedixerat, quod facta 
fuerit coram, eo quasi pacem reperiens; quia quicumque 
habere pacem negligit, ad ecclesiam Christi non pertinet, 
quamvis Christum confiteri, et ejus videatur obtemperare 
mandatis. 

Factus est enim in pace locus ejus.| Et apostolus, Pacem, 
inquit, sequimini cum omnibus, et sanctimoniam, sine qua 
nemo videbit Deum. Cujus societatem pacis ipse etiam as- 
pectus et forma vitis pulcherrimz nobis sequendam proponit ; 
quz, ut beati Ambrosii verbis dicam, ad imitationem vite 
nostre primum vivam radicem defigit; deinde, quia naturze 
flexibilis et caduce est, quasi brachiis quibusdam, ita clavi- 

culis, quicquid comprehenderit, stringit; hisque se erigit et 
attollit. Hujus est similis plebs ecclesiz, que velut quadam 
fidei radice plantatur, et reprimitur humilitatis propagine ; ac 
ne quibus procellis seculi possit reflecti, et tempestate deduci, 
claviculis illis et circulis, quasi amplexibus caritatis proximos 
quosque complectitur, et in eorum conjunctione requiescit. 
Que videlicet vitis circumfoditur, quando exoneramur terre- 
narum mole curarum. Nihil enim magis mentem onerat, 
quam istiusmodi sollicitudo et cupiditas, vel pecuniz, vel 
potentiz. Circumfossa autem vitis, religatur et erigatur, cum 
sanctorum exemplo noster attollitur affectus, neque humilis et 
despicabilis jacet; sed uniuscujusque mens ad superiora se 
subrigit, ut audeat dicere: Nostra autem conversatio in ceelis 
est. Hzc autem vinea habet populos, quia sancta ecclesia 
non de una gente Judza, sed de omnium est nationum 
populis collecta. Quod propterea maxime addidit ecclesia de 
gentibus, ut se ad hanc vineam pertinere posse doceret ; et 
non Judzam de singularitate datz sibi divins cognitionis de- 
bere gloriari; cum Psalmista dicat, Laudate Dominum, omnes 
gentes. Et Moyses ipse predixit, Lztamini, gentes, simul 
cum plebe ejus. Cujus videlicet vinez, quia et Domino 
magna est cura, ut intemerata conservetur, et magna homini- 
bus necessitas, ut ejus participes fiant, recte subditur : 
Tradidit eam custodibus, &c.| Custodes namque ecclesia, 
prophetz; custodes sunt apostoli; custodes prophetarum, 
apostolorum successores, qui diversa mundi tate regimini 
illus superna jussione dati sunt; custodes sunt exercitus 
militize coelestis, qui omni tempore seculi labentis pro eccle- 
siz statu curam gerunt, ne malignorum, vel hominum, vel 
spirituum irruptione turbetur. Vir autem pro fructu hujus 
vineze mille affert argenteos; quia profectus quisque pro 
acquisitione regni ccelestis cuncta que mundi sunt, relinquit. 
Fructus namque laborum, qui pro Domino temporaliter fiunt, 
perceptio est cum Domino sempiterne quietis et regni; de 
quo ipse dixit, Posui vos ut eatis, et fructum afferatis, et 
fructus vester maneat; id est, ut operemini, et mercedem 
accipiatis, et merces ipsa nullo unquam fine terminetur. 
Virum autem perfectz virtutis hominem scriptura vocare 
consuevit. Nam et vir a virtute nomen accepit, qui profecto 

vir, id est, animus virtutis gratia sublimis pro hujus fructu 
vinez mille argenteos affert, cum cuncta sua temporalia relin- 
quit, ut eterna percipere bona mereatur. Argenteorum et- 
enim vocabulo, omnem pecuniz, que relinqui debeat, speciem 
designat. Millenario autem numero, qui perfectus et integer 
est, universitas solet designari. Ideoque per mille argenteos, 
quos pro fructu hujus vinee vir afferre dicitur, universitas 
intimatur eorum, que perfecti quique pro Domino relinquunt. 
Quz etsi aliquando parva sunt censu, magna utique et copiosa 
iullius zestimatione judicantur, qui non summam datz pecunie, 
sed conscientiam dantis pensat hominis. Eadem autem est 
heec sententia, que et supra aliis verbis ponitur, Si dederit 
omnem substantiam domus suz pro dilectione, quasi nil 
despiciet eam. Mille siquidem hic argentei pro omni sub- 
stantia domus, que relinquatur, positi sunt; dilectio autem, 
quz, cessantibus alus charismatibus, in ccelesti nos patria 
perpetuo complectitur. Ipsa est fructus vinez, quo tunc 
saturabuntur beati, qui nunc in eadem vinea laborantes, 
esuriunt, et sitiunt justitiam. Sequitur deinde ipsius pacifici 
Vox, quia docet quantum vinez sue, videlicet ecclesiz, curam 
habeat, quid sua relinquentibus in sternum conservet, quid 
singularis premii custodibus eyusdem vinee, hoc est, doctori- 
bus retribuere disponat. 

Vinea mea coram me est, &c.] Verum, inquit, probata es, 
quod vineam meam tradiderim custodibus, qui eam verbis 
pariter et exemplis excolerent suis. Verum scias, quia sic 
curam illius eyusdem commis! custodibus, ut ipse nihilomi- 
nus, quid in ea geratur, indesinenter intendam; quo quisque 
animo, qua industria in ea laboret, aspiciam ; quantas denique 
ab adversariis insidias, quot manifestos conflictus perferat, 
intuear. Et quid plura? Ecce ego cum illa sum omnibus 
diebus, usque ad consummationem seculi. At ubi hoc apparu- 
erit, tunc omnibus qui in vinea mea, vel pro vinea mea, vel 
adversus vineam meam laborant, preemia digna rependam. 
Qui enim pro fructu ejus, id est, pro spe supernz hereditatis 
omnia, que habere in mundo, vel acquirere potuerunt, dis- 
pensarunt bona, dederuntque pauperibus, certo spei suz 
potientur effectu; immo majora quam sperare noverant, in 
coelis dona percipient; utpote, quia nec oculus vidit, nec 

audivit auris, nec in cor hominis ascendit, que preparavit 
Deus diligentibus se. Qui vero custodes ipsius vinex pre- 
dicando, vel sublimioribus factis refulgendo fuerunt, duplici 
pree czeteris justis mercede donabuntur. Hinc etenim Danieli 
per angelum dicitur, Et qui docti fuerint, fulgebunt, quasi 
splendor firmamenti; et qui ad justitiam erudiunt multos, 
quasi stellz in perpetuas zternitates. Et hoc est, quod hic 
quoque illis, qui pro zternorum perceptione transitoria bona 
contemnunt, qui ob firmitatem unanimis spei unius viri voca- 
bulo censetur. Mille, inquit, tui pacifici; statimque quid eis, 
qui ampliori industria statum ecclesiz custodiunt, amplioris 
preemil reservetur, exposuit adjiciens : 

Et ducenti his qui custodiunt fructus ejus.| Et millenarius 
namque et centenarius, quia uterque perfectus est numerus, 
uterque pro perfectione ac plenitudine xternz retributionis 
recte positus intelligitur. Porro ducentenarius, id est, dupli- 
catus centenarius ampliora doctorum perfectorum przmia 
designat. De quibus etiam in hac vita inchoandis apostolus 
dicit: Qui bene presunt presbyteri, duplici honore digni 
habeantur, maxime qui laborant in verbo et in doctrina. Ita- 
que mille tui, inquit, pacifici, mille tui argentei, quos pro fructu 
attuleras, percipiendo vinez mez pacifici apud me, id est, 
integro suo numero conservati permanent; neque ullatenus 
tibi metuendum est, ne quid de his, quz fecisti, bonis operi- 
bus per oblivionem sive per ignorantiam justi judicis perdas. 
Ego enim opera et cogitationes hominum venio, ut congre- 
gem cum omnibus gentibus, et hnguis, ac singulis quibusque 
propria corporis, prout gesserint, reddam. Item, quia pacifici 
appellantur, ab eo quod pacem facere soleant, sicut pacati 
sunt, qui pacis jura custodiunt, pacifici sunt sanctis argentei, 
quos per veritatem tnbuunt; quia ad visionem perpetue 
pacis, que superne civitatis ac matris omnium nostrum, nove 
Hierusalem vocabulo consuevit exprimi, iter illis aperiunt, 
patrimoniaque pauperibus Christi dispergere, quam ipsi pos- 
sidere maluerunt. Et ducenti his qui custodiunt fructus 
ejus; subauditur, Argentei pacifici, ut sit plena sententia, 
Mille tui argentei pacifici, et ducenti argentei pacifici his qui 
custodiunt fructus ejus. Qui enim in presenti laborem gemi- 
num subeunt, et ipsi sobrie et juste, ac pie vivendo, et eccle- 

siz fructus ne deficiant, ne ab hostibus diripiantur, sua pre- 
dicatione tutando, gemina nimirum in futuro dona conse- 
quuntur. Unde mox idem distributor donorum ecclesiam 
suam, Sive animam quamque bonis actibus deditam hortatur, 
ut etiam preedicando verbo veritatis, quantum valet, insistat. 
Quz habitas, inquiens, in hortis amici, ausculta, fac me 
audire vocem tuam. Ac si aperte dicat: Quia collocutio 
nostra, quz in longum processit, jam claudenda est; quid a 
te maxime queram, quid deposcam, audito. Nihil per 
omnia dulcius mihi, quam te in hortis habitare, id est, in 
spiritualium cultura fructuum mansionem tibi locare. Et 
nec tibi tugurium in his, quasi post modicum discessura, 
tumultuario opere constituas ; sed fixa illic et indeclinabili 
mente meum expectes adventum. Nosti enim, quia szpius 
descendere ad hortum meum, ad areolam aromatis soleo, ut 
pascar in hortis, et lilia colligam ; id est, ut bonorum studia 
laborum videam, juvem, remunerem. Deinde a te munus 
requiro, ut me audire facias vocem tuam, predicando, quibus- 
cumque vales, mez et mandata legis, et promissa remunera- 
tionis. Namque hc quotienscumque agis, me semper audi- 
entem te, agere memento, qui tuis semper soleo adesse votis. 
Sed et amici nostri auscultant, et angeli videlicet, quos tibi 
adjutores adversus certamina spirituum malignorum quo- 
tidiana dedi; et hominum spiritus justorum, quos de tuo 
coetu assumens, ad visionem jam mee gloriz, ad quam tota 
aliquando futura es, collegi. Utrique enim tibi amici sunt, 
utrique tua facta speculantur et verba. Gaudentque mul- 
tum, cum pro perceptione beatitudinis, qua ipsi fruuntur, 
viriliter agere conspiciunt ; exultant quotiens aliquos de tuis 
fidelibus ibi intrare contigerit; et suis hos ulnis excipere 
festinant. Quibus dictis annuens statim ecclesia, respondit : 

Fuge, dilecte mi, &c.] Qui quidem sermo, et de triumpho 
Dominice ascensionis, et de his quz in ecclesia quotidie 
geruntur, recte potest accipi. Fugit enim dilectus, postquam 
allocutus est sponsam sororemque suam; quia completa dis- 
pensatione nostre Redemptionis, ad ccelestia rediit. Assimi- 
latur autem caprez hinnuloque cervorum super montes aro- 
matum, quia creberrime per gratiam compunctionis fidelium 
suorum cordibus apparet, qui montes sunt aromatum; quia 

despectis cupiditatibus infimis, coelestium amore tenentur ; 
expurgatisque vitiorum fcetoribus, virtutum sunt specialium 
odore referti; dicentes cum apostolo, Nostra autem conver- 
satio in ceelis est; et, Christi bonus odor sumus. Et quidem 
opportune in calce sacri carminis, ascensionis ejus, ac sequen- 
tis gratiz mentio facta est; quia nimirum paulo superius, 
incarnationis ejus fuerant exoptata gaudia, dicente sponsa, 
Quis mihi det te fratrem meum, sugentem ubera matris mez ? 
Fuerat et passionis illius fructus ad medium deductus, di- 
cente ipso, Sub arbore malo suscitavit te. Et iterum, Quia 
fortis est, ut mors, dilectio. Fuge ergo, dilecte mi, inquit, et 
assimilare capree hinnuloque cervorum super montes aro- 
matum. Ac si aperte dicat, Quoniam in carne apparens, 
preecepta mihi ac dona vite ccelestis, que semper optabam, 
conferre dignatus es, Jam nunc peracto munere pi dispen- 
sationis, ad superna jam, ad Patris sinum revertere ; nec mihi 
tamen, obsecro, penitus tuz crebre visitationis lucem sub- 
trahe; sed ut caprea hinnulusve cervorum, que indomita 
licet sint animalia, neque hominum aditus assueta, sedulo 
tamen in montibus solent videri; ita queso mecum agere 
memineris, ut etsi corpore manes in ccelestibus, nec humana 
rursus habitacula repetis, presidium tamen frequens mihi 
divine presentiz adhibe. Sic etenim solummodo perficere 
valebo maximum illud, quod mihi velut ultimum vale man- 
datum dedisti, ut semper hortos virtutum inhabitem, semper 
mez confessionis ac przedicationis vocem te audire faciam. 
Potest autem hzec sententia etiam de quotidiano, ut diximus, 
sanctz ecclesiz statu non inconvenienter accipi. Fugit 
quippe dilectus habitantem in hortis sponsam, quam allo- 
quebatur, cum intentz bonis actibus menti, sive virtutum, 
quam solebat prestare, gratiam ad horam subtrahit; sive 
etiam probandam eam tentationum procellis submittit; ut 
merito dicere compellatur, Usque quo, Domine, oblivisceris 
me in finem, quousque avertis faciem tuam a me? etc. us- 
que in finem Psalmi. Assimilatur capree hinnuloque cervo- 
rum, apparentibus super montes aromatum; cum rursus, ut 
opportunum ipse judicaverit, collocata sibi luce sui preesidii, 
sive obsidentia tentationum pericula tollit, seu consueta, quae 
subtraxisse videbatur, virtutum dona restituit. Ut enim de 

magnis magnorum charismatibus taceam, verbi gratia, infir- 
morum curatione, mortuorum suscitatione, demonum expul- 
sione, secretorum certa agnitione, ccelestium gaudiorum lucida 
contemplatione czterisque hujusmodi, que ne in eximiis 
quidem ecclesiz membris semper adesse queunt. Constat 
enim de nostra parvitate, quia nequaquam uno atque in dissi- 
mili modo semper orationum dulcedini insistere, lachrymas 
vel pro conscientia nostri reatus, vel pro desiderio patriz 
ceelestis fundere, dolenti proximo condolere, ingruentibus 
tentamentis obviare valemus; ita ut nonnunquam multum 
conati his uti bonis nequeamus, ac rursum aliquando etiam 
minus ipsi studentes, horum copia potiamur. Quod unde 
agitur, nisi quia nunc fugit dilectus, nunc mentem revisit 
nostram pia utrumque provisione, ut et per collatam gratiam 
crescamus in profectu virtutum, et per ablatam discamus 
humilitatis custodire virtutem. Subtrahit ad tempus effectum 
virtutis desideratum, ut redditus postmodum arctius teneatur ; 
reddit subtractum, ut exercitatus crebra innovatione animus 
ardentius ad ccelestia tendat. Quod ergo ait, Fuge, dilecte 
mi, non optando loquitur; quis enim eum, quem diligit, a sua 
fugare presentia velit? sed ejus potius voluntate fervendo, 
memor videlicet consuetudinis ipsius, qua se in medio szpe 
sermone relinquens transierit ac declinaverit, ita ut non nisi 
solerti ac longo quesitu possit inveniri; memor etiam suze 
conditionis, quia illum in hujus tempore, vel loco peregrina- 
tionis, continuo videre non possit. Quid vero adjunxit, 
Assimilare caprez hinnuloque cervorum super montes aro- 
matum, multum optando ac supplicando prosequitur, sciens 
hanc sibi maximam in presenti vita esse felicitatem, ut quia 
continua visione non valet, saltem crebra ejus visitatione con- 
soletur. Que nimirum felicitas illis solum conceditur, qui 
contemptu terrestrium, et gaudiorum appetitu ccelestium 
appellari spiritualium merentur montes aromatum. 


LIBER SEPTIMUS. 


In expositione Cantici Canticorum, quam libris quinque 
explicavimus, (nam primum hujus operis volumen contra 
Julianum, pro defensione gratiz Dei, quam ille impugnavit, 

unde et hac destituente periit, specialiter confecimus,) ita 
patrum vestigia secuti sumus, ut interim opuscula dilecti Deo 
et hominibus Papz, ac patris nostri Gregorii relinqueremus 
intacta; Jucundius fore Jegentibus rati, si ea que in explana- 
tionem hujus voluminis per cuncta opuscula sua sparsim dis- 
seruit, quia plurima sunt et copiose dicta, quasi in unum col- 
lecta volumen, pariter omnia poneremus ; quod modo adju- 
vante Domino sumus facturi. Credatur ergo septimus in 
Cantica Canticorum liber, nostro quidem labore collectus; 
sed beati Gregorii sermonibus et sensu compositus, ut si quis 
forte sit, qui nostra forte opuscula jure spernenda existimet, 
habeat in promptu legenda ejus dicta, quem constat nulla- 
tenus esse spernendum. Si quis vero hec quoque nostra 
captus amore legat, sicut marmoreis nostre parvitatis zdi- 
ficlis aureum tantus architectus culmen imponat. Audivi 
autem, quod Paterius ejusdem beati Pape Gregorii disci- 
pulus, de tota sancta scriptura, quzeque illi per partes in suis 
operibus explanavit, collecta ex ordine in unum volumen 
coegerit. Quod opus si haberem ad manus, facilius multo 
ac perfectius studium mez voluntatis implerem; verum quia 
necdum illud merui videre, ipse per me hoc, ut potui, imitari 
Domino adjuvante curavi. 

Ex libro Job xxv11.— Osculetur me osculo oris sui.] Potest 
per os Dei, unigenitus Filius designari, quod sicut brachium 
ejus dicitur, quia per eum cuncta Pater operatur. De quo 
propheta ait, Et brachium Domini, cui revelatum est? de 
quo dicit Joannes, Omnia per ipsum facta sunt. Ita etiam 
os dicatur, ac si oris nomine patenter diceretur verbum, sicut 
nos quoque pro verbis linguam dicere solemus; ut cum 
Grecam vel Latinam linguam dicimus, Latina vel Greca 
verba monstremus. Os ergo Domini non immerito ipsum 
accipimus, per quem nobis omnia loquitur. Hinc est enim 
quod propheta ait, Os enim Domini loquutum est hoc. Unde 
et ei sponsa in Canticis Canticorum dicit: Osculetur me 
osculo oris sui. Ac si aperte dicat, Tangat me dulcedine 
preesentiz unigeniti Fil Redemptoris mei. 

Item ubi supra in eodem libro—Et Mattheus cum pre- 
cepta a Domino dari in monte conspiceret, ait: Aperiens os 
suum, dixit. Ac si patenter dicat, Tunc os suum aperuit, 

qui prius aperuerat ora prophetarum. Hinc est etiam, quod 
de illo ab sponsa, presentiam ejus desiderante, dicitur, Oscu- 
letur me osculo oris sui. Sancta quippe ecclesia quot pre- 
cepta ex ejus preedicatione cognovit, quasi tot oris ejus oscula 
accepit. 

In expos. beati Job, lib. xxx.—Quia meliora sunt ubera tua 
vino.| Ista sunt ubera, id est, doctores, quz in arca pectoris 
fixa, lacte nos potant; quia ipsa arcanis summz contempla- 
tionis inherentes, subtili preedicatione nos nutriunt. 

In expos. beati Job, lib. xx1v.—-Ideo adolescentule dilex- 
erunt te.| Scriptura sacra sepe adolescentiam pro novitate 
vitze ponere consuevit. Unde veniente sponsa dicitur, Ado- 
lescentule dilexerunt te; id est, electorum anime gratia 
baptismatis renovate, quz non in vite veteris usu deficiunt, 
sed novi hominis conversatione decorantur. 

In expos. beati Job, lib. xvit1.—Nigra sum, sed formosa, 
filie Hierusalem.|] Nequaquam preedicatores veri de justitize 
luce superbiunt; sed per humilitatis gratiam, peccatorum in 
se nigredinem confitentur. Unde etiam ab electorum ecclesia 
dicitur, Nigra sum, sed formosa. Et Joannes ait, Si dixeri- 
mus, quia peccatum non habemus, nos ipsos seducimus. 

In expos. Hom. Evangelice xvi1.—Posuerunt me custodem 

in vineis, &c.] Hzec sancta ecclesia de membris suis infirman- 
tibus dicit. Vinez quippe nostre actiones sunt, quas usu 
quotidiani laboris excolimus. Sed custodes in vineis positi, 
vineam nostram minime custodimus, quia dum extraneis 
actionibus implicamur, ministertum actionis nostre negli- 
gimus. 
Item in expos. beati Job, lib. xxx.—Indica mihi, quem 
diligit anima mea, &c.| Pascitur Dominus, cum nostris actibus 
delectatur; cubat vero in meridie, cum ex desideriis carnali- 
bus ardente corde reproborum, apud electorum suorum pectora 
refrigerium invenit cogitationis bone. 

In expos. beati Job, ubi supra.—Nisi cognoveris te, O pul- 
chra inter mulieres, egredere, &c.| Semetipsam inter mulieres 
pulchram cognoscit, quando electa queeque anima, etiam inter 
peccantes posita, quia ad auctoris sui imaginem ac similitu- 
dinem sit condita meminit, ut juxta percepte similitudinis 
ordinem incedat. Quz si se non cognoscit, egreditur a 

secreto sui cordis expulsa, in exterioribus concupiscentiis dis- 
sipatur; egressa vero abit post vestigia gregum, quia sua 
interna deserens, ad latam videlicet viam ducitur, et sequitur 
exempla populorum; nec jam agnos, sed heoedos pascit, quia 
non innoxias cogitationes mentis, sed nutrire pravos motus 
carnis intendit. 

In expos. beati Job, lib. xxxv.—Cum esset rex in accubitu 
suo, nardus mea dedit odorem suum.) Virtutes proficientium in 
notitia ceterorum hominum, quasi suavitate fragrant odorem. 
Hinc est enim quod per Paulum dicitur, Christi bonus odor 
sumus Deo. Hinc est quod sancta ecclesia in electis suis 
quadam fragrantia suavitatis odorata, in Canticis loquitur, 
dicens: Donec rex in accubitu suo est, nardus mea dedit 
odorem suum, ac si apertius dicat, Quousque meis obtutibus 
rex apud se in requie secreti ceelestis absconditur, electorum 
vita miris virtutum odoribus exercetur, ut quo adhuc eum 
quem appetit, non videt, ardentius per desiderium fragret. 
Rege quippe in recubitu suo posito, nardus odorem dat, dum 
quiescente in sua beatitudine Domino, sanctorum virtus in 
ecclesia magnz nobis gratiam suavitatis administrat. 

In expos. Ezech. Hom. 111. part. 11.—Fulcite me floribus, 
stipate me malis, quia amore langueo.| Sponsum suum fortiter 
amanti, de mora vitz presentis una solet consolatio esse, si 
per hoc quod ipsa ab ejus visione differtur, aliorum anime 
ejus verbo proficiant, et ad coelestem sponsum amoris facibus 
inardescant. Unde in Cantico sponsa dicit, Fulcite me flori- 
bus, stipate me malis, quia amore langueo. Quid namque 
sunt flores, nisi animz bonum jam opus inchoantes, et desi- 
derium cceleste redolentes? Quid mala de floribus, nisi 
perfectz jam bonorum mentes, que ad fructum perveniunt 
boni operis, de initio sanctz propitiationis ? Qué ergo amore 
languet, fulciri quzerit floribus, stipari malis; quia si illum 
quem desiderat, videre adhuc non permittitur, magna est ei 
consolatio, si de aliorum profectibus letetur. Anima ergo 
sancto amore languida, floribus malisque fulciatur, ut re- 
quiescat in bono opere proximi, que adhuc contemplari non 
valet vultum Dei. 

In expos. beati Job, lib. v1., juxta interpretes Lxx.— Vul- 
nerata caritate ego sum.] Male sana anima, atque in hujus 

exilil ceca caritate prostrata, nec videbat Dominum, nec videre 
quzrebat. Percussa autem caritatis ejus spiculis, vulneratur in 
intimis affectu pietatis, ardet desiderio contemplationis; et 
miro modo vivificatur ex vulnere, que prius mortua jacebat, in 
salute. stuat, anhelat, etiam videre desiderat, quem fugiebat. 
Percussione ergo ad salutem reducitur, que ad securitatem 
quietis intime, amoris sui perturbationem revocatur. 

In codice Regulz Pastoris titulo.— Leva ejus sub capite meo, 
&c.] Sinistram Dei ecclesia, prosperitatem videlicet vitz pre- 
sentis, quasi sub capite posuit, quam intentione summi amoris 
premit. Dextera vero Dei eam amplectitur, quia sub zterna 
ejus beatitudine, tota devotione continetur. Hinc rursum 
scriptum est, Dextera manus tua, Domine, confregit inimicos. 
Hostes enim Dei, et sinistra ejus proficiunt, et dextera fran- 
guntur; quia plerumque pravos vita przsens elevat, sed ad- 
ventus eternz beatitudinis damnat. 

In expos. Evangelicee Hom. xxv111.—Ecce iste venit saliens 
tn montibus, et transiliens colles.| Veniendo Dominus ad re- 
demptionem nostram, quosdam, ut ita dixerim, saltus dedit. 
Vultis, fratres carissimi, ipsos ejus saltus cognoscere? De 
coelo venit in uterum, de utero venit in prasepe, de presepe 
venit in crucem, de cruce venit in sepulchrum, de sepulchro 
rediit in coelum. Ecce ut nos post se currere faceret, quosdam 
pro nobis saltus manifestata per carnem veritatis dedit; qui 
et exultavit ut gigas ad currendam viam, ut nos ei ex corde 
diceremus: Trahe me post te, curremus in odorem unguen- 
torum tuorum. 

In expos. Ezechielis, Hom. 1. part. 11.—En ipse stat post 
parietem nostrum.} Sancta ecclesia sub sponsz voce aperte 
jam Dominum videre desiderans, ait: En ipse stat post 
parietem nostrum. Qui enim humanis oculis hoc quod de 
mortali assumpsit, ostendit, et in seipso invisibilis permansit, 
in aperto se videre quzrentibus, quasi post parietem stetit ; 
quia videndum se manifeste in majestate non prebuit, quasi 
enim post parietem stetit, qui humanitatis naturam, quam 
assumpsit, ostendit; et divinitatis naturam humanis oculis 
occultavit. Unde et illic subditur, Respiciens per fenestras, 
prospiciens per cancellos. Quisquis enim per fenestras vel 
cancellos respicit, nec totus videtur, nec totus non videtur. 

Sic nimirum Redemptor ante dubitantium oculos factus est, 
quia si miracula faciens, nil pertulisset ut homo, plane eis 
apparuisset Deus; et rursum humana patiens, si nulla fecisset 
ut Deus, putaretur homo. Sed quia et divina fecit, et hu- 
mana pertulit, quasi per fenestras vel cancellos ad homines 
prospexit ; ut et Deus appareret ex miraculis, cum lateret ex 
passionibus; et homo cerneretur ex passionibus, sed tamen 
esse ultra hominem ex miraculis agnosceretur. 

In expos. beati Job, lib. xxvi1.— Surge, propera, amica mea, 
formosa mea, et vent.}| Quia przedicationes sanctz cum vita 
presenti, id est, pluvie cum hyeme cessabunt, recte exeuntr 
anime, atque ad eterna zstiva properanti, sponsi voce dici- 
tur: Surge, propera, amica mea, formosa mea, et vent; jam 
enim hyems transiit, imber recessit, et abtt. Transeunte 
quippe hyeme, imber recedit; quia cum vita presens per- 
agitur, in qua nos ignorantiz nubilo, carnis corruptibilis 
torpor astrinxerat, omne ministerium preedicationis cessat. 
Clarius quippe per nos tunc videbimus hoc quod sanctorum 
nunc vocibus obscurius audivimus. 

In Ezech. Hom. tv. part. 11.—Surge, propera, amica mea, 
columba mea, &c.| Sive sancta ecclesia, sive anima unaqueeque 
electa ccelesti est sponso amico per amorem, columba per 
spiritum, formosa per morum pulchritudinem. Quz cum jam 
de corruptione carnis educitur, ei proculdubio hyems transut, 
quia presentis vitz torpor abscedit. Imber quoque abut, et 
recedit; quia cum ad contemplandum in sua substantia omni- 
potentem Dominum educit, jam verborum guttz necessariz 
non erunt, ut pluvia debeat predicationis infundi. Nam 
quod minus audire potuit, amplius videbit. Tunc apparent 
flores in terra, quia cum de zterne beatitudinis vita, quedam 
suavitatis primordia pregustare anima cceperit, quasi jam in 
floribus odoratur exiens, quod postquam egressa fuerit, in 
fructu uberius habebit. Unde et illic subditur, Tempus pu- 
tationis advenit. In putatione quippe, sarmenta sterilia reci- 
duntur, ut ea que prevalent, uberius fructum ferant. Nostre 
itaque putationis tempus tunc advenit, quando infructuosam 
ac noxiam corruptionem carnis deserimus, ut ad fructum 
anime pervenire valeamus. Qui fructus erit nobis uberrimus, 
visio Dei. 

In expos. Hom. Evangelice xxv.—ZJn lectulo meo per noctes 
quesivi, guem diligit anima mea, &c.| Dilectum in lectulo 
quzrimus, quando in presentis vite aliquantula requie, Re- 
demptoris nostri desiderio suspiramus. Per noctem queri- 
mus, quia etsi jam in illo mens vigilat, tamen adhuc oculus 
caligat. Sed qui dilectum non invenit, restat ut surgat, 
civitatem circumeat; id est, sanctam electorum ecclesiam 
mente et inquisitione percurrat. Per vicos eum et plateas 
querat, id est, per angusta et lata gradientes aspiciat, ut si 
qua invenire in eis valeat vestigia, exquirat. Quia sunt non- 
nulli etiam vite secularis, qui imitandum aliquid habent de 
actione virtutis. Quzrentes autem nos, vigiles inveniunt, qui 
custodiunt civitatem, quia sancti patres, qui ecclesiz statu- 
tum custodiunt, bonis nostris studiis occurrunt, ut suo vel 
verbo vel scripto nos doceant. Quos cum paululum per- 
transimus, invenimus quem diligimus; quia Redemptor noster 
etsi humanitate homo inter homines, divinitate tamen super 
homines fuit. Cum ergo transeuntur vigiles, dilectus inveni- 
tur; quia cum prophetas et apostolos infra ipsum esse con- 
Spicimus, illum qui natura Deus est, esse supra homines 
consideramus. Prius ergo non inveniendus quzritur, ut post 
inventus strictius teneatur. 

Item tn expos. beati Job, ib. xv111.—Cum Redemptorem 
suum ecclesia quereret, in Ipsis antiquis preedicatoribus spem 
figere noluit; que dicit, Paululum cum pertransissem eos, 
inveni quem diligit anima mea. Illum quippe invenire non 
posset, si istos transire noluisset. 

Item in expos. Ezech. Hom. vi. part. 11.—Sic sponsa 
in Canticis Canticorum sanctis desideriis anxia loquitur, 
dicens: In lectulo meo per noctem quesivi, quem diligit 
anima mea. Quzsivi illum, et non inveni. In lectulo enim 
dilectum quzrit, quando in ipso suo otio et vacatione, quam 
appetit, jam videre Dominum concupiscit, jam ad eum exire 
desiderat, carere presentis vitz tenebris anhelat. Sed querit 
illum, et non invenit; quia quamvis magno amore desiderat, 
adhuc tamen ei non conceditur videre quem amat. 

In expos. Ezech. Hom. x. part. 11.— Que est ista que 
ascendit per desertum, &c.?] Sancta electorum ecclesia, cum 
ab hoc mundo in sanctis precibus ardenti amore se erigit, 

per desertum, quod deserit, ascendit. Qualiter vero ascen- 
dat, adjungit: Sicut virgula fumi ex aromatibus. Fumus 
de incenso nascitur. Et per Psalmistam dicitur, Dingatur 
oratio mea sicut incensum in conspectu tuo. Fumus excu- 
tere lachrymas solet. Itaque fumus ex aromatibus, com- 
punctio orationis, concepta ex virtutibus amoris. Que tamen 
oratio, fumi virgula dicitur, quia Deum sola ccelestia postu- 
lat. Sic recta progreditur, ut ad terrena atque temporalia 
appetenda pro terreno studio minime reflectatur. Et notan- 
dum, quod non virga, sed virgula nuncupatur; quia inter- 
dum in compunctionis ardore tantz subtilitatis zstuat vis 
amoris, ut hanc nec ipse animus possit comprehendere, qui 
illuminatus meruit habere. Bene autem dicitur, Myrrhe 
et thuris. Thus enim ex lege Domino in sacrificio incen- 
ditur. Per myrrham vero corpora mortua condiuntur, ne 
vermibus corrumpantur. Myrrhz ergo et thuris sacrificium 
offerunt, qui et carnem afficiunt, ne eis corruptionis vitia 
dominentur; et redolentem in conspectu Domini, amoris 
sui hostiam incendunt. Myrrham itaque, quia se cruciant, 
et cruciando a vitiis conservant. Thus vero, quia Dei visio- 
nem diligunt, ad quam pervenire medullitus inardescunt ; 
seque Ipsos ei in sanctis virtutibus exhibent. Unde et illic 
subditur, Et universi pulveris pigmentarii. Pulvis pigmen- 
tarii est, virtus bene operantis. Et notandum, quod virtutes 
bene operantium, non pigmenta, sed pulveres dicuntur. 
Cum enim quelibet bona agimus, retractamus, et ne quid 
in eis sinistrum sit judicio retractationis attendimus, quasi 
ex pigmentis pulverem facimus, ut operationem nostram 
Domino per discretionem et amorem subtilius incendamus. 

In expos. beati Job, lib. vir. — En lectulum Salomonis 
sexaginta fortes, &c.] Justorum fortitudo, est carnem vin- 
cere, propriis voluptatibus contraire, delectationem vite pre- 
sentis extinguere, hujus mundi aspera pro ezternis przmiis 
amare, prosperitatis blandimenta contemnere, adversitatis me- 
tum in corde superare. Lectulum ergo Salomonis sexaginta 
fortes ambiunt ex fortissimis Israel, quoniam sancti quique 
sine ulla dubietate desideril internam requiem contemplan- 
tur. 

In expos. beati Job, lib. x1x.— Omnes tenentes gladios, et 

ad bella doctisstmi.}] Quid in divina scriptura per gladium 
figuretur, Paulus aperuit, dicens: Et gladium Spiritus, quod 
est verbum Dei. Salomon autem non ait, Omnes habentes, 
sed tenentes; quia videlicet verbum Dei non est mirabile 
solummodo scire, sed facere. Habet quippe, sed non tenet 
gladium, qui divinum quidem eloquium novit, sed secundum 
illud vivere negligit. Et doctus esse ad bella jam non valet, 
qui spiritualem, quem habet, gladium minime exercet: nam 
resistere tentationibus omnino non sufiicit. 

In expos. beati Job, lib. xx.— Uniuscujusque ensis super 
femur suum, &c.] Nocturni timores sunt insidiz tentationum 
occult ; ensis vero super femur, est custodia vigilans, carnis 
illecebram premens. Ne ergo nocturnus timor, id est, occulta 
et repentina tentatio subrepat, necesse est ut femur nostrum 
superpositus custodiz ensis premat. Sancti etenim viri sic 
de spe certi sunt, ut tamen semper sint de tentatione sus- 
pecti; quippe quibus dicitur, Servite Domino in timore, et 
exultate ei cum tremore; ut et de spe exultatio, et de sus- 
picione nascatur tremor. 

De eodem in codice Regule Pastoralis titulo, ib. v1.—Ensis 
super femur ponitur, quando acumine sancte preedicationis 
prava suggestio carnis edomatur. Per noctem vero cecitas 
nostre infirmitatis exprimitur; quia quicquid adversitatis in 
nocte imminet, non videtur. Uniuscujusque ergo ensis super 
femur suum propter timores nocturnos; quia videlicet sancti 
viri dum ea que non vident, metuunt, ad intentionem certa- 
minis semper parati assistunt. 

In expos. Ezech. Hom. 111. part. 11. — Ferculum fecit sibi 
rex Salomon de lignis Libani, &c.| Neque credendum est 
Salomon tantz magnitudinis regem, qui sic immensis divitiis 
affluebat, ut pondus auri ejus zstimari non posset, et argen- 
tum in diebus illis pretium non haberet, quia ferculum sibi 
ligneum fecerit. Sed Salomon est pacificus noster, qui sibi 
de lignis Libani ferculum fecit. Libani quippe ligna cedrina, 
valde sunt imputribilia. Ferculum itaque Regis nostri, sancta 
ecclesia est; quz de fortibus patribus, quasi lignis cedrinis 
imputribilibus mentibus est constructa. Que recte ferculum 
dicitur, quia ipsa fert quotidie animas ad zternum convivium 
Conditoris sui. Cui ferculo columnz argentez facte sunt; 

quia preedicatores sancti eloquii luce resplendent. Est autem 
cum columnis argenteis reclinatorlum aureum; quia per hoc 
quod a sanctis predicatoribus lucide dicitur, mentes audien- 
tium fulgorem caritatis intima, in qua reclinentur, inveniunt. 
Per hoc enim quod luculente et aperte audiunt, in illud quod 
clarescit in corde, requiescunt. Columnez argentez, et recli- 
natorium aureum factum est; quia per lucem sermonis inve- 
nitur apud animum claritas quietis. Ille jam quippe fulgor 
internus mentem radiat, ut per intentionem ibi requiescat, 
ubi preedicationis gratia non requiratur. Sed ad hoc quod 
clarum intus ostenditur, qualis sit ascensus, adjungit, cum 
de eodem ferculo protinus subdit: Ascensum, inquit, pur- 
pureum. Vera quippe purpura, quia sanguine tingitur, non 
immerito in colore sanguinis videtur. Et quia maxima mul- 
titudo fidelium in exordio nascentis ecclesie per martyrii 
sanguinem pervenit ad regnum, rex noster ascensum purpu- 
reum fecit in ferculo; quia ad clarum, quod intus aspicitur, 
per tribulationem sanguinis pervenitur. Quid ergo de nobis 
agendum est? Que spes erit, si nullus ad regnum pervenit, 
nisi qui summis przeditus virtutibus fuerit? Sed adest 
quoque nostra consolatio. Amemus in quantum possumus 
Deum; diligamus proximum, et simul quoque nos ad Dei 
ferculum pertinebimus: quia sicut illic scriptum est, Media 
caritate constravit. Habe quippe caritatem, et ibi stne dubio 
pervenis, ubi et columna argentea erigitur, et ascensus pur- 
pureus tenetur. Nam quia hoc propter nostram infirmita- 
tem dicitur, aperte monstratur, cum illic protinus subdit, 
Propter filias Hierusalem. Sermo etentm Dei, qui non filios, 
sed filias dicit, quid aliud per sexum foemineum, quam men- 
tium infirma signavit ? 

In expos. beati Job, lib. 1x.— Quam pulchra es, amica 
mea! &c.] Pulchram narrat, et pulchram replicat ; quia alia 
est ei pulchritudo morum, in qua nunc cernitur, atque alia 
premiorum, in quam tunc per Conditoris sui speciem sul 
sublevatur. Cujus videlicet membra, omnes electi; quia ad 
cuncta simpliciter incedunt. Ejus oculi, columbarum vocan- 
tur; quia magna luce irradiant, quia magnorum signorum 
miraculis coruscant ; sed quantum est hoc miraculum, quod 
videri potest? Illud de internis miraculum est mirabilius, 

quod videri non potest. De quo aperte subditur, Absque eo 
quod intrinsecus latet. Magna quippe gloria est aperti 
operis, sed longe incomparabilis, occultz retributionis. 

In expos. beati Job, lib. 111. — Sicut vitta coccinea, labia 
tua sponsa, &c.| Vitta crines capitis astringit. Labia ergo 
sponse sicut vitta sunt, quia exhortatione sanctz ecclesiz, 
cunctz in auditorum mentibus diffusz cogitationes ligantur ; 
ne remisse defluant, ne se per illicita spargant, ne sparsa 
cordis oculos deprimant, sed quasi ad unam se intentionem 
colligant, dum vitta eas sanctz preedicationis ligat. Quam 
recte et coccineam asserit, quia sanctorum predicatio solo 
caritatis igne flammescit. 

In expos. beati Job, lib. xxx111.— Dentes tui sicut grer 
tonsarum, &c.| Sanctz ecclesiz dentes accipimus eos, qui 
preedicationibus suis peccantium duritiam conterunt. Qui 
non immerito detonsis ac lotis ovibus comparantur; quia in- 
nocuam vitam sumentes, in lavacro baptismatis conversa- 
tionis pristinz vellera vetusta posuerunt. 

In expos. Ezech. Hom. 1v. part. 11. — Stcut turris David 
collum tuum, &c.| In collo guttur, in gutture vox est. Quid 
ergo per collum sanctz ecclesiz, nisi sacra ejus eloquia desig- 
nantur? in qua dum mille clypei dependere memorantur, 
per hunc perfectum numerum numerus universus ostenditur ; 
quia universa nostra munitio in sacro eloquio continetur. 
Ibi quippe sunt precepta Dei, ibi exempla justorum. In 
collo ergo ecclesiz, id est, in sacri eloquii predicatione, que 
pro sua munitione et altitudine, turri David similis dicitur, 
mille clypei dependent ; quia quotquot illic preecepta, tot sunt 
etiam pectoris nostri munimina. Ecce enim contra aerias 
potestates festinantes fortes existere, in hac turri armaturam 
nostre mentis invenimus, ut inde przcepta Conditoris, 
inde sumamus exempla precedentium, per que contra 
adversarios nostros inexpugnabiliter armemur. Et notan- 
dum, quia edificata cum propugnaculis suis dicitur. Hoc 
quippe agunt propugnacula, quod clypei, quia uterque pug- 
nantem muniunt; sed inter utraque distat, quia clypeum 
pro nostro munimine, ubicumque volumus, movemus; pro- 
pugnaculis autem defendi possumus, sed hoc movere non 
possumus. Clypeus in manu est, nam propugnaculum non 

tenetur. Quid ergo inter propugnacula et clypeos distat, 
nisi quod in sacro eloquio partim przecedentium et miracula 
legimus et virtutes bonorum operum audimus? Hii itaque 
quam vera de Deo dixerint, testantur miracula; quia talia 
per lum non facerent, nisi de illo vera narrarent. Et quam 
pli, quam humiles, quam benigni extiterint, eorum testantur 
operationes. Quid igitur illorum miracula, nisi nostra sunt 
propugnacula? Quia et muniri per illa possumus, et tamen 
heec in manu nostri arbitrii non tenemus; nam talia facere 
non valemus. Clypeus vero in manu est, et defendit; quia 
virtus patientiz, virtus misericordiz, precedente nos gratia, 
et in potestate est arbitrii, et a periculo protegit adversi- 
tatis. 

In expos. beati Job, lib. xx1v.—Duo ubera tua, &c.] Que 
sunt duo ubera, nisi ex Judza et gentilitate veniens uterque 
populus, qui in sanctz ecclesiz corpore, per intentionem 
Sapientiz, arcano est cordis infixus? Ex quo populo, hi 
qui electi sunt, idcirco caprez hinnulisque comparantur, quia 
per humilitatem quidem, pravos se ac peccatores intelligunt ; 
sed de his per caritatem currentibus, si qua obstacula de 
impedimento temporalitatis obviant, transeunt, et datis con- 
templationis saltibus, ad superna conscendunt; qui, ut hzc 
agant, preecedentium sanctorum exempla conspiciunt, unde et 
in liliis pasci referuntur. Quid vero per lila, nisi illorum 
vita declaratur, qui veraciter dicunt, Christi bonus odor sumus 
Deo? Electi ergo, ut assequi summa prevaleant, conspecta 
odorifera et candida justorum vita, inhianter jam quidem 
videre Dominum sitiunt: jam de ejus contemplatione satiari 
caritatis sstibus inardescunt; sed quia in hac vita positi, 
necdum valent, per preecedentium interim patrum exempla 
pascuntur. Unde et apte illic tempus de ipso liliorum pastu 
definitur, dum dicitur, Donec aspiret dies, et inclinentur 
umbre. Tamdiu quippe refici justorum exemplis indigemus, 
donec presentis mortalitatis umbras eterno die aspirante 
transeamus. Cum enim hujus temporalitatis umbra transacta, 
ac mortalitas fuerit inclinata, quia ipsius diei internum 
lumen cernimus, nequaquam jam appetimus, ut ad amorem 
ejus per aliorum exempla flagremus. Nunc autem, quia nec- 
dum eum intuerl possumus, summopere necesse est, ut 

eorum qui illum perfecte sunt secuti, conspectis actionibus 
incitemur. 

In expos. beati Job, lib. xv11.—Coronaberis de capite 
Amana, &c.] Quid leonum nomine, quam dzmonia desig- 
nantur, que ira contra nos atrocissime crudelitatis inszeviunt ? 
Et quia peccatores ad fidem vocati sunt, quorum quondam 
corda leonum cubilia fuerunt, dum vicisse mortem Dominus 
eorum confessione creditur, quasi de leonum cubilibus coro- 
natur. Remuneratio quippe victoriz, corona est. Totiens 
ergo ei coronam fideles offerunt, quotiens hunc vicisse mortem 
ex resurrectione confitentur. 

In expos. beati Job, lib. xv.— Mel et lac sub lingua tua.] 
Plerique justorum, dum quosdam agere perverse conspiciunt, 
qui duris sunt increpationibus feriendi, linguz asperitatem 
sumunt; sed sub lingua mentis suze benignitatem contegunt. 
Unde sanctz ecclesiz sponsi voce dicitur, Mel et lac sub 
lingua tua. Qui enim mentis dulcedinem aperire infirmis 
nolunt, sed Joquentes quadam eos asperitate feriunt, et tamen 
inter verba aspera, quasi latenter quiddam dulcedinis inter- 
mittunt: hi videlicet non in lingua, sed sub lingua habent 
dulcedinem ; quia inter dura, que proferunt, emittunt que- 
dam blanda et dulcia, quibus mens possit ex benignitate 
refoveri. 

In codice Regulz Pastoralis, tit. xv.— Emissiones tue para- 
disus malorum punicorum.| Quid per mala punica, nisi fide- 
lium unitas designatur? Nam sicut in malo punico, uno 
exterius cortice, multa interius grana muniuntur; sic innu- 
meros sancte ecclesiz populos unitas fidei contegit, quos 
intus diversitas meritorum tenet. 

In expos. beati Job, lib. xxvi1.—Surge, aquilo, et veni, 
auster.| Per austrum, qui nimirum calidus ventus est, non 
immerito Spiritus Sanctus designatur; quo quisque, dum 
tangitur, ab iniquitatis suz torpore liberatur. Unde bene in 
Canticis Canticorum dicitur, Surge, aquilo, et veni, auster, 
perfla hortum meum, et fluent aromata illius. Aquiloni enim 
jubetur ut surgat; ut nimirum is, qui mortalium corda re- 
stringit, adversarius spiritus fugiat. Auster enim venit, et 
hortum perflat, ut ejus aromata defluant; quia per adventum 
Sancti Spiritus, dum mens hominis repletur ex eo, mox 

Opinio virtutum aspergitur, ut jure Jam sanctorum lingua, 
quasi hortus austro perflatus, dicat, Christi bonus odor 
sumus. 

In expos. Ezech. Hom. 11. part. 11.—Ego dormio, et cor 
meum vigilat.| Contemplative vite amabilis valde dulcedo 
est, quz super semetipsam animam rapit, ccelestia aperit ; 
terrena autem debere esse contemptui ostendit, spiritualia 
mentis oculis patefacit, corporalia abscondit. Unde bene 
ecclesia in Canticis Canticorum dicit, Ego dormio, et cor 
meum vigilat. Vigilanti enim corde dormit, qui per hoc 
quod interius contemplando proficit, ab inquieto foris opere 
quiescit. 

Item in expos. beati Job, lib. xx111., de quo supra.— Ego 
dormio, et cor meum vigilat.| Ac si diceret, Dum exteriores 
sensus ab hujus vite solicitudinibus sopio, vacanti mente 
vivacius interna cognosco. Foris dormio, sed intus vigilo; 
quia dum exteriora, quasi non sentio, interiora solerter appre- 
hendo. : 

In Expos. Evangelica, Hom. xxv.—Anima mea liquefacta 
est, &c.] Mens hominis, Conditoris sui speciem non que- 
rentis male dura est; quia in semetipsa manet frigida. At si 
ardere jam ex desiderio coeperit ad sequendum quem diligit, 
liquefacta per ignem amoris currit. Fit desiderio anxia, 
vilescunt in seculo cuncta quz placebant; nil est quod extra 
Conditorem libeat; et que prius delectabant animum, fiunt 
postmodum vehementer onerosa. Nihil ejus meestitiam con- 
solatur, quousque adhuc quod desideratur, non aspicitur. 
Meeret mens, lux ipsa fastidio est. Talique igne in mente 
decoquitur rubigo culpz. Et succensus animus, quasi more 
auri, quia per usum speciem perdidit, per incendium clarescit. 

In expos. beati Job, lib. xxv11.—Jnvenerunt me custodes, 
qui circumeunt civitatem, &c.] Querentem sponsam vigiles 
inveniunt, eamque vulnerant; quia unamquamque animam 
Redemptoris sui jam speciem requirentem, cum soliciti doc- 
tores inveniunt, hanc per predicationis verbum ccelestis 
amoris spiculis vulnerant; et si quod ei adhuc de vetusta 
conversatione tegmen inest, subtrahunt; ut quo exuta ab 
hujusmodi onere redditur, eos is qui queritur, ab illa citius 
inveniatur. 

In expos. beati Job, lib. xxx1v.—Caput ejus aurum opti- 
mum.| Quia caput Christi Deus. Nil vero est in metallis 
auro fulgentius: sponsi caput aurum dicitur, quia ejus hu- 
manitas ex divinitatis suz nobis claritate principatur. 

In expos. Ezech. Hom. viti.—Pulchra es, amica mea, &c.] 
Quia Hierusalem visio pacis interpretatur, cujus nomine 
patria ccelestis exprimitur, sancta ecclesia suavis et decora ut 
Hierusalem dicitur, quia ejus vitz desiderium visioni jam 
pacis intimz comparatur; ut in eo, quod auctorem suum 
diligit, quod ejus speciem videre concupiscit; de quo scrip- 
tum est, In quem desiderant angeli prospicere, per ipsa jam 
amoris sul desideria angelis similis dicatur. Que quantum 
Deo amabilis afficitur, tantum agit, ut malignis spiritibus 
terribilis fiat. Qualiter autem sit terribilis, subjuncta com- 
paratione ostenditur; id est, ut castrorum acies ordinata. 
Quid est quod ecclesia sancta hostibus suis, ut castrorum 
acies sit timenda? Non enim a magno intellectu vacat ista 
comparatio; et idcirco subtiliter intuenda. Scimus et con- 
stat, quia castrorum acies tunc hostibus terribilis ostenditur, 
quando ita fuerit constipata atque densata, ut in nullo loco 
interrupta videatur. Nam etsi ita disponitur, ut locus vacuus, 
per quem hostis possit ingredi, dimittatur; profecto jam suis 
hostibus terribilis non est. Et nos ergo, cum contra malignos 
spiritus certaminis aciem ponimus, summopere necesse est, 
ut per caritatem semper uniti atque constricti, ut nunquam 
interrupti per discordiam inveniamur; quia quamlibet bona 
opera in bonis fuerint, si caritas desit, per malum discordiz 
locus aperitur in acie, unde ad feriendos nos valeat hostis 
intrare. 

In Hom. rv. Ezech. part. 11.—Sicut cortex malt punict, 
gene tue absque occultis tuis.| Genz sunt sancte ecclesiz 
spirituales partes, qui nunc in ea miraculis coruscant, et velut 
in ejus facie venerabiles apparent. Cum enim videmus 
multos mira agere, ventura prophetare, mundum perfecte 
relinquere, ccelestibus desideriis ardere, sicut cortex mali 
punici sancte ecclesia gene rubent. Sed quid illud est, 
omne quod miramur in illius rei comparatione ; de qua scrip- 
tum est, Quod oculus non vidit, nec auris audivit, nec in cor 
hominis ascendit, qua preparavit Deus diligentibus se? 

Bene ergo, cum miraretur genas ecclesiz, subdidit, Absque 
occultis tuis. Ac si aperte diceretur, Ea quidem quz in te 
non latent, magna sunt; valde ineffabilia, que latent. 

In expos. beati Job, lib. xx1x.—Que est ista que progre- 
ditur, quasi aurora consurgens ?|} Sancta ecclesia ccelestis vitz 
premia appetens, aurora vocata est; quia dum peccatorum 
tenebras deserit, justitize luce fulgescit. Habemus tamen 
subtilius aliquid, quod considerata qualitate diluculi vel 
aurore pensemus. Aurora namque et diluculum, noctem 
quidem preeteriisse nuntiant, nec tamen diei claritatem in- 
tegram ostendunt. Sed dum illam pellunt, hanc suscipiunt ; 
lucem tenebris permixtam tenent. Quid itaque in hac vita 
omnes qui veritatem sequimur, nisi aurora vel diluculum 
sumus? quia et quedam jam quz lucescunt, agimus; tamen 
in quibusdam adhuc tenebrarum reliquiis non caremus. 

In expos. beati Job, lib. xxx.— Nasus tuus sicut turris David, 
&c.| Per nasum odores foetoresque discernimus. Et quid per 
nasum, nisi provida sanctorum discretio designatur? Turris 
vero speculationis in altum ponitur, ut hostis veniens longe 
videatur. Recte ergo nasus ecclesia turri in Libano similis 
dicitur ; quia sanctorum provida discretio, dum solicite cir- 
cumquaque conspicit, in altum posita, priusquam veniat 
culpa, deprehendit ; eamque quo vigilanter prwnotat eo for- 
titer declinat. 

In expos. Ezech., de quo sup., Hom. x1.—Ut ergo servetur 
veritas preedicandi, teneatur necesse est altitudo vivendi. 
Unde recte quoque sanctz ecclesie sponsi voce in Canticis 
Canticorum dicitur, Nasus tuus sicut turris Libani. Quz 
ergo laus est, fratres mei, ut sponse nasus turri comparetur ? 
sed quia per nasum semper odores fcetoresque discernimus, 
quid per nasum, nisi speculatorum discretio designatur ? Qui 
nimirum nasus sicut turris Libani dicitur; quia videlicet 
prepositorum discretio, et munita semper debet esse ex cir- 
cumspectione et altitudine vite consistere; id est, in valle 
infirmi operis non jacere. Sicut enim turris in monte idcirco 
ad speculandum ponitur, ut hostes qui veniunt longius vide- 
antur; sic preedicatoris vita semper in alto debet fixa per- 
manere, ut more narium discernat foetores vitiorum, odores- 
que virtutum; incursus malorum spirituum longe prospiciat, 

et commissas sibi animas per suam prudentiam cautus red- 
dat. 

In expos. beati Job, lib. x11.—Videamus si floruit vinea, 
st flores fructus pariuriunt.| Florent vinez, cum mentes fide- 
lium bona opera proponunt. Sed fructus non pariunt, si ab 
eo quod proposuerant, aliquibus victi terroribus infirmantur. 
Non ergo intuendum est, si vine florent, sed si flores ad 
partum fructuum convalescant; quia mirum non est, si quis 
bona inchoet, sed valde mirabile, si intentione recta in bono 
opere perduret. 

In expos. beati Job, lib. xxv1.— Que est ista gue ascendit 
de deserto, deliciis affluens?| Nimirum sancta ecclesia, nisi 
verborum Dei affluerit deliciis, de deserto vite presentis 
ascendere ad superiora non poscit. Deliciis ergo affluit et 
ascendit, quia, dum mysticis intelligentiis pascitur, ad superna 
quotidie contemplanda sublevatur. 

In expos. beati Job, lib. xviit., juxta txx Interpretes.— 
Que est ista que ascendit dealbata ?| Quia sancta ecclesia 
ceelestem vitam naturaliter non habet, sed superveniente 
Spiritu, pulchritudine donorum componitur, non alba, sed 
dealbata memoratur. | 

In expos. beati Job, lib. xxx.— Pone me ut signaculum super 
cor tuum.| Idcirco rebus signaculum ponitur, neque diripien- 
tium presumtione temerentur. Sponsus ergo in cor, ut sig- 
naculum ponitur, quando fidei ejus mysterium in custodiam 
nostre cogitationis imprimitur, ut ille infidelis servus, nimi- 
rum noster adversarius, cum signa fidei considerat, tentando 
eum irrumpere non presumat. 

In Expos. Evangelica, Hom. vi1.—Quia fortis est, ut mors, 
dilectio.| Sicut mors corpus interimit, sic ab amore rerum 
corporalium ezternz vite caritas occiditur. Nam quem per- 
fecte absorbuerit, ad terrena foris desideria velut insensibilem 
reddit. 

In expos. beati Job, lib. x1x.— Soror nostra parva est, et ubera 
non habet.| Sicut untuscujusque hominis, sic sanctz ecclesiz 
zetas describitur: parvula quippe tunc erat, cum a nativitate 
recens verbum vitz predicare non poterat. Hinc enim de 
illa dicitur, Soror nostra parvula est, et ubera non habet ; 
quia nimirum sancta ecclesia, priusquam proficeret per incre- 

pd2 


404, EXPOSITIO IN CANTICA CANTICORUM. 


menta virtutis, infimis quibusque auditoribus prebere non 
potuit ubera predicationis. Adulta vero ecclesia, quando Dei 
verbo copulata, Sancto Spiritu repleta, per predicationis 
ministerium, in filiorum conceptione foetatur, quos exhortando 
parturit, convertendo parit. De hac ejus xtate Domino di- 
citur, Adolescentule dilexerunt te. Universz quippe eccle- 
siz, quze unam catholicam faciunt, adolescentulz vocantur ; 
non vetustz per culpam, sed novelle per gratiam ; non senio 
steriles, sed state mentis ad spiritualem congrue fcecundi- 
tatem. 

In expos. Ezech. Hom. 11. part. 11.— Que habitas in hortis, 
amici auscultant, fac me audire vocem tuam.]| In hortis sancta 
ecclesia, in hortis unaquzeque anima habitat, que jam viridi- 
tate spel et bonorum operum est repleta. Sicca quippe spes 
est hujus seculi, quia omnia, que hic amantur, cum festina- 
tione marcescunt. Et Petrus nos apostolus festinare admonet 
dicens, In hzreditatem incorruptibilem, incontaminatam, et 
immarcessibilem. Que ergo jam in hortis habitat, oportet ut 
sponsum suum, suam vocem audire faciat; id est, canticum 
bonz preedicationis emittat, in qua ille delectetur, quem 
desiderat. Amici auscultant, videlicet omnes electi; qui, ut 
ad coelestem patriam reviviscant, verba vite desiderant. 

In expos. beati Job, lib. xv11.—Fuge, dilecte mt.] ‘ Fugit 
nos’ dicimus, quoties menti nostree, id quod reminisci volu- 
mus, non occurrit. ‘Fugit nos’ dicimus, quando id quod 
volumus, memoria non tenemus. Sancta ergo ecclesia, post- 
quam mortem ac resurrectionem Domini et ascensum de- 
scribit, clamat ei prophetico plena spiritu, ‘ Fuge, dilecte mi, 
fuge.’ Ac si diceret, Tu qui ex carne comprehensibilis factus 
es, ex divinitate tua intelligentiam nostri sensus excede, et in 
teipso nobis incomprehensibilis permane. 


EX POSITIO 

HABACUC PROPHET &. 


Canticum prophetze Habacuc, quod tibi exponi petisti, di- 
lectissima in Christo soror, sacramenta Dominicz passionis 
maxime pronuntiat. Unde et consuetudine sancte et uni- 

versalis et apostolice ecclesiz sexta sabbati, qua eadem passio — 
completa est, solet in laudibus matutinis per singulas hebdo- 
madas solemniter repeti. Sed et incarnationis ipsius, resur- 
rectionis, et ascensionis in ceelos, fidei quoque gentium, et 
perfidiz Judzorum mystice describit eventum. Contemplatus 
enim propheta statum presentis seculi, viderat pacem pec- 
catorum et afflictiones proborum; viderat impios abundare 
divitiis, et innocentes quotidianis esse subjectos flagellis ; 
viderat in loco judicii impietatem, et in loco justitiz iniqui- 
tatem ; viderat lachrymas innocentum et consolatorem nemi- 
nem, nec posse resistere calumniatorum violentiz cunctorum 
auxilio destitutos. Sciens quoque quod hec et hujusmodi 
innumera nequaquam absque divina provisione potuissent 
accidere, turbatus multum animo et intimo ex corde graviter 
suspirans exclamavit ad Dominum: Usquequo, Domine, cla- 
mabn, et non exaudies? vociferabor ad te vim patiens, et non 
salvabis? Et iterum: Mundi sunt oculi tui, ne videas mala, 
et respicere ad iniquitatem non potes. Quare non respicis 
super iniqua agentes, et taces devorante impio justiorem se? et 
facies homines quasi pisces maris, et quasi reptile non habens 
principem? Verum inter hec reduxit extemplo ad memo- 
riam dispensationem Dominice incarnationis ac passionis, 
quam in spiritu prophetiz cognoverat, intellexitque se acrius 
multo quam oporteret questum fuisse de afflictionibus in hac 
vita sanctorum, quibus eterna esset promissa requies in 

futura; cum nec ipse Dei Filius in carne apparens sine pena 
crucis esset exiturus de mundo, qui de Spiritu Sancto ac 
Virgine matre nasciturus, et absque omni peccato erat vic- 
turus in mundo, et pro ignorationibus suis faciens orationem 
Domino, sic incipit, 


Domine, audivi auditum tuum, et timui.] Auditus autem 
Domini Salvatoris est quem audivit a Patre ut veniret in 
carnem, nasceretur in mundum, conversaretur inter infir- 
mos omnipotens, inter peccatores justus, inter homines Deus, 
faceret opera ceelestia, doceret precepta ccelestia, promitte- 
ret dona ccelestia, tentaretur, flagellaretur, irrideretur, occi- 
deretur, mors nostra morte illius destrueretur; resurgens a 
mortuis ascenderet in ccelos, ac misso desuper Spiritu mun- 
dum gratia veritatis illustraret. Cujus auditus ipse szptius 
in evangelio meminit dicens: Sed qui misit me verax est, et 
ego que audivi ab eo, hoc loquor in mundo. Et iterum: Vos 
autem dixi amicos, quia omnia quecumque audivi a Patre 
meo nota feci vobis. De quo et Johannes Baptista, Qui de 
ceelo venit, inquit, super omnes est, et quod vidit et audivit 
hoc testatur. Hunc ergo auditum Domini audivit in spiritu 
propheta, et timuit, quia questus fuerit de pressuris justorum 
in mundo, cum et ipsius Domini, qui prosperum iter facit 
nobis salutis et vita, exitus essent mortis de mundo. Timuit; 
quia de tribulationibus sanctorum querimoniam fecit, qui non 
solum de tribulationibus eruendi a Domino, sed et perpetuo 
sunt coronandi cum Domino. 

Consideravi opera tua, et expavi.| Illa nimirum opera qui- 
bus mundum redemit factus obediens Patri usque ad mortem, 
mortem autem crucis; ut, sicut iterum idem dicit apostolus, 
per mortem destrueret eum qui habebat mortis imperium, id 
est, diabolum. Que videlicet opera quanto quis intentius 
considerat, tanto de operibus suze fragilitatis amplius contre- 
miscit. 

In medio duorum animalium innotesces.| Potest in medio 
duorum animalium in medio Moysi et Eliz intelligi. Ibi 
enim innotescebat discipulis tribus in monte sancto quia 
moriturus esset, dicens eis quia passurus esset in Jerusalem. 
[bi innotescebat quia surrecturus esset, et immortalis futurus 

clarificato vultu ejus instar solis, et vestimentis ejus nitentibus 
in similitudinem nivis. Ibi innotescebat quia Filius Dei erat, 
dicente ad eum de ceelis voce paterna: Hic est Filius meus 
dilectus, in quo mihi bene complacui, ipsum audite. Potest 
etiam in medio duorum latronum non inconvenienter accipi, 
inter quos crucifixus moriendo innotescebat, quia homo erat. 
Obscurato autem sole, terra commota, et ceteris quz evan- 
gelium narrat circa crucem factis miraculis, innotescebat quia 
Deus erat. Interpellando ipse Patrem pro interfectoribus 
suis, quam pius esset innotescebat. Quo etiam exemplo pro- 
pheta qui hoc previdebat in spiritu admonebatur non solum 
patienter pressuras ferre malorum, sed et eis persequentibus 
gratiam suz benignitatis impendere. 

Dum appropiaverint anni, cognosceris, &c.| Annos et tem- 
pus designat illud de quo dicit apostolus: Postquam venit 
plenitudo temporis, misit Deus Filium suum factum ex mu- 
liere, factum sub lege, ut eos qui sub lege erant redimeret. 
Que videlicet tempora, quosque annos longe adhuc vidit esse 
atque a longe salutavit propheta, cum ait: Quia dum appro- 
piarent anni, dumque adveniret tempus, ostenderetur et cog- 
nosceretur Dominus. Nam et superius audivit dicente sibi 
Domino, quia adhuc visus procul et apparebit in finem, et 
non mentietur, si moram fecerit expecta eum, quia veniens 
veniet et non tardabit. Cujus quidem auditum audiens, cujus 
opera passionis considerans, timuit et expavit, quia commo- 
tus fuerat de felicitate transitoria malorum et de temporali 
affiictione bonorum. Attamen ut dignam pro suis ignora- 
tionibus pcenitentiam fecisset, mox se veniam erratus con- 
sequi posse confisus est. Unde consequenter adjungit : 

In eo dum conturbata fuerit anima mea, &c.| Dum contur- 
bata fuerit, inquit, anima mea, digno satisfactionis et poeni- 
tentiz mocerore concussa ob metum ire et animadversionis 
tuz, quam me incautius incurrisse pertimesco, credo quod 
ocius misericordiam optate a te veniz consequar; ubi consi- 
deranda est mira divine pietatis velocitas. Turbatum se tan- 
tum animo propter iram Dei dixit, et mox illum ad miseri- 
cordiam ab ira conversum subjunxit. Cui simile est illud 
Psalmist: Dixi, Pronuntiabo adversus me injustitias meas 
Domino, et tu remisisti impietatem cordis mei. Sed talis 


408 EXPOSITIO 


minimarum potest indulgentia culparum esse. Ceterum 
nostri reatus quanto graviores sunt, tanto majore ac diutur- 
niore peenitentia, lachrymisque et eleemosynis opus habent. 


Hucusque propheta comprehendit breviter quo timore animi_ 


sit perculsus audito ac solertius considerato Dominice incar- 
nationis ac passionis eventu. Deinde latius extemplo de- 
scribit qui ille auditus, que opera sint illa Domini quibus 
intendens in tantum fuerit commotus. Sequitur, 

Deus a Libano veniet, &c.] Libanus est mons Pheenicis 
altissimus, excelsis et imputribilibus atque aromaticis insignis 
arboribus; de quibus etiam templum Domini in Ierosolymis 
factum scriptura testatur; unde solet in scripturis nonnun- 
quam ipsum quoque templum Libani vocabulo designari: 
hinc est enim illud Zachariz de venturo adversus eum exer- 
citu Chaldzorum: Aperi, Libane, portas tuas, et comedat 
ignis cedros tuas. Deus ergo a Libano venit, quia Dominus 
in carne apparens, in ipso templo prima evangelil semina 
sparsit, atque exinde orbem totum germine suz fide et veri- 
tatis implevit. Unde dicit Isaias, quia de Sion exibit lex, 
et verbum Domini de Ierusalem. Aspersit autem ibi semina 
prima fidei non solum per apostolos, qui post passionem ac 
resurrectionem ejus Spiritu Sancto repleti, ibidem preedicando 
prima ecclesiz fundamenta posuerunt, quorum deinde sonus 
in omnem terram exivit, et in fines orbis terre verba eorum ; 
verum etiam per seipsum, primo in eodem templo fidei qu 
in se esset habenda testimonium dedit, cum duodennis in 
medio doctorum residens interrogabat eos quasi homo par- 
vulz statis, sed respondebat docentibus quasi Deus zternz 
majestatis ; ubi quesitus et inventus a parentibus etiam ipse 
per se quod Deus ac Dei Filius esset insinuans ait: Quid est 
quod me querebatis? ne sciebatis quia in his que Patris mei 
sunt oportet me esse? Notandum autem quod hic versus in 
Hebraica veritate ita habetur, Deus a Theman, id est, ab 
austro veniet, quod juxta literam facilem habet sensum, 
quia Bethleem, in qua natus est Dominus, ad austrum sita 
est ab lerosolymis. Et cum ipse die quadragesimo nativi- 
tatis suz adductus est Ierosolymam a parentibus, ut daretur 
hostia secundum legem pro eo, Deus utique ab austro venit. 
Et sanctus, inquit, de monte umbroso et condenso. Sanctus 

idem Mediator Dei et hominum, qui supra manifeste dicitur 
Deus, de quo Virgini matri evangelizans Gabriel ait: Ideoque 
quod nascetur Sanctum vocabitur Filius Dei. Mons autem 
de quo venturus idem sanctus canitur, regnum Judzorum, ex 
quo ille carnis originem duxit, valet intelligi. De quo et 
Daniel vidit excisum lapidem sine manibus, id est, Christum 
absque opere virili procreatum, qui regna mundi conterens 
sul gloria nominis orbem impleret universum. Qui videlicet 
mons recte umbrosus vocatur et condensus; habet enim 
multa ligna fructifera, id est, multos viros sanctos et virtutum 
pomis onustos, qui et nostram esuriem gustu suavissimo suze 
doctrinz erudiant, et nostram fragilitatem, ne zstu tribula- 
tionum a virore interno dilectionis arescat, presidio suz 
intercessionis obumbrent ; cui figurative congruit quod apo- 
stolus Petrus: arbor utique hujus montis eximia, non solum 
fructu doctrine reficit esurientes et sitientes justitiam, verum 
etiam umbra sui corporis salvat languentes. Qui videlicet 
viri sancti ac sublimes possunt etiam austri vocabulo desig- 
nari, a quo venire Deus, dictus est, propter videlicet dilec- 
tionem qua fervere in Domino, et doctrinam qua lucere homi- 
nibus solent, a quo videlicet austro Deus venit, quia de 
talibus incarnari dignatus est. A quo austro Deus quotidie 
venit, cum nobis eorum dicta vel exempla legentibus sive 
audientibus, amor aut scientia veritatis perfectius in corde 
generatur. Sequitur, 

Operuit ceelos majestas ejus, &c.| Descripta dispensatione 
Dominice incarnationis, mox arcanum ascensionis, qua eadem 
humanitas erat clarificanda, subjunxit, juxta illud Psalmistz : 
A summo ceelo egressio ejus, et occursus ejus usque ad sum- 
mum ejus. Operuit enim ccelos majestas ejus; quia qui per 
incarnationem minoratus est paulo minus ab angelis, 1pse per 
resurrectionem gloria et honore coronatus, per ascensionem 
ejus super opera manuum Patris constitutus, et omnia sub- 
jecta sub pedibus ejus, ac przedicantibus apostolis, laude ejus 
omnis terra repleta est ; quod ipsum breviter sed apertissime 
ejusdem psalmi et principio et fine comprehenditur, cum dici- 
tur: Domine Dominus noster, quam admirabile est nomen 
tuum in universa terra! quoniam elevata est magnificentia 
tua super coelos. Sed ct ante passionem et resurrectionem, 

cum Verbum caro factum habitaret in nobis, operuit ccelos 
majestas ejus, quia humanitas assumta etiam mortalis adhuc 
celestibus antecellebat potestatibus. Et laude ejus plena est 
terra, eisdem cceli virtutibus veraciter scientibus, quia ipse 
erat Creator terre, sicut et totius creature per divinitatem, 
qui tunc per humanitatem morabatur in terra; unde et eo 
nato, concinebant, Gloria in excelsis Deo, et in terra pax 
hominibus bone voluntatis ! 

Splendor ejus sicut lumen erit.| Splendor virtutum et Do- 
mini Salvatoris doctrinz credentes illuminabit ; unde et Sol 
Justitiz in scripturis vocatur ; sed quia idem splendor mundo 
perfecte non poterat fulgere, nisi ipse ad tempus, gustata 
morte, regnum mortis dirueret, atque exsurgens a mortuis 
spem fidemque mundo resurgendi donaret, recte subditur : 

Cornua sunt in manibus ejus, &c.| Cornua quippe dicit 
transversum crucis lignum, quod affixus manibus tenebat, 
ut hoc mortis genere omnem superans mortem, sic confir- 
maret virtutem gloria sux in cordibus electorum, ne ullis 
terroribus sive blandimentis ab ejus possent amore retardari ; 
promissa etiam illis gloria future incorruptionis per quam 
novissima inimica destruetur mors. Denique in monte sancto, 
presentibus Petro, Jacobo, et Johanne, splendor ejus sicut 
lumen fulgebat ; et illi delectabantur quidem hujus imtuitu 
splendoris, sed tamen quantum adhuc fragiles et infirmi 
fuerint, tempore probatum est passionis illius; at postquam 
in manibus cornua crucis accepit, ibi confirmata est virtus 
glorize ejus ; adeo ut nec terroribus, nec plagis, nec ipsa morte 
posset a fidelium corde propulsari. Possunt in cornibus 
more prophetarum regna hujus mundi imsinuari. (Potest 
sublimitas humanz mentis sive bona sive reproba cornuum 
vocabulo designari.) Et cornua sunt in manibus Christi, 
quia ipse est Rex regum et Dominus dominantium. Cornua 
sunt in manibus ejus, ut hunc humilians, et hunc exaltans, 
omnia cornua peccatorum, quibus inaniter extolluntur, con- 
fringat, et exaltentur cornua justi, desideria videlicet Deo 
devota, quibus impiorum vitiorumque certamina cuncta supe- 
rare contendunt. 

Et posuit caritatem firmam fortitudinis sue.| Intima qui- 
dem caritate sancti, etiam ante passionem, diligebant fortitu- 














IN CANTICUM HABACUC. 411 


dinem Christi; sed hc ipsa caritas firma non erat, usque 
dum passione et resurrectione sua completa, gratiam eis 
Sancti Spiritus plenius daret. Tunc vero in tantum firma 
facta est, ut nec ipsa regum cornua, videlicet imsolentium 
potentia, posset infringi. 

Ante faciem ejus ibit Verbum, &c.]| Antequam veniret in 
carnem Dominus, precesserunt verba prophetarum, que el 
venturo testimonium ferrent; et hac eadem verba exierunt 
In campis, quando predicantibus apostolis totum sunt divul- 
gata per orbem; non solum autem in propheticis literis 
Verbum predicationis Dominum precessit, sed et in apos- 
tolis, cum adventum Christi in carne jam completum mundo 
evangelizabant, verbum faciem ejus preiit, quia nimirum 
primo doctrina veritatis ad aures eorum qui instituendi sunt 
pervenit, ac deinde fides et intellectus Verbi corda illustrat, 
ac Deo inhabitatore dignos efficit: quod in evangelio typice 
designatur, cum ipse Dominus misit discipulos preedicaturos 
in omnem civitatem et locum quo erat ipse venturus; quod 
usque hodie eodem fieri ordine cernimus: preedicatores et- 
enim suos Dominus sequitur, quia prius necesse est docentis 
sermo audiatur, et sic lumen veritatis in corde audientis figa- 
tur, unde apte subjungitur : 

Pedes ejus steterunt, &c.| Cum enim predicante doctore 
vestigia veritatis in mente figuntur auditorum, mox ipsa mens 
in sul consideratione turbata commovetur. Possunt autem 
pedes Domini non inconvenienter ipsi doctores accipi, per 
quos verbum ministratur; quoniam ille qui per seipsum 
ubique preesens est, per hos quasi per pedes suos in mundum 
fertur universum. Stant autem hi pedes, et movetur terra, 
quia quo doctores sancti fortius in preedicanda et custodienda 
veritate persistunt, eo citius se terrenorum corda ad agen- 
dam pro erratibus suis pcenitentiam incutiunt ; et quoniam 
eadem actio peenitentiz nequaquam homini predicanti, sed 
illustranti est gratiz tribuenda, recte subditur : 

Aspexit, et defluxerunt gentes.| Quod est aperte dicere, 
Misertus est Dominus, et poenituerunt gentes ; quo videlicet 
intuitu aspexit et Petrum cum negasset; et ille, compunctus 
memoria sui peccati, mox defluxit in lachrymas. 

Confracti sunt montes vehementer.| Montes superbos dicit, 

et de hujus szculi vel regno, vel sapientia, vel divitiis se extol- 
lentes, qui Domino aspiciente non solum confracti sunt, sed 
et vehementer confracti sunt, quando illo miserante nonnulli 
ex talibus non tantum inanem superbamque altitudinem 
deserebant, verum etiam eandem vivendo simul ac predi- 
cando impugnabant. Denique Saulus et Matthzus montes 
erant, hic de sapientia literze carnalis, ille de mammona ini- 
quitatis elatus, sed dum uterque ad humilitatis magisterium 
conversus est, Christi factus est discipulus, montes utique 
sunt vehementer confracti. 

Defluxerunt colles e@ternales.| Collium nomine sicut et 
montium superbi exprimuntur homines, sed fortasse minore 
fastu elationis inflati, nec tamen a reatu tumoris alieni, ideo- 
que salubriter inclinandi, ut a Domino mereantur erigi. 
Qui recte colles zternales vocantur, quia dum temporaliter 
humiliati a superbize tumore defluunt, in eternum glorifi- 
cati eriguntur ab eo qui ait: Et omnis qui se humiliat ex- 
altabitur. Alia translatio pro collibus eternalibus, planius 
colles seculi habet, quod ad distinctionem pertinet collium 
Domini, id est virorum sanctorum, qui pro sublimitate animi 
temporalia cuncta et infima contemnentes tali sunt nomine 
digni, de quibus Psalmista Domino, Suscipiant, inquit, 
montes pacem populo tuo, et colles justitiam. 

Itinera eternitatis ejus pre laboribus vidi.| Itinera sunt 
temporalitatis Domini, quibus venit in mundum, ut ad tem- 
pus appareret hominibus; itinera autem eternitatis ejus, 
quibus, relicto corporaliter mundo, rediit ad Patrem, cum quo 
zeternaliter mansit, etiam cum temporaliter conversaretur in 
mundo ; que nimirum itinera desideravit ipse, cum appropians 
passioni, dicebat Patri: Ego te clarificavi super terram, opus 
consummavi quod dedisti mihi ut faciam. Heec de itineribus 
assumtz temporalitatis, statimque de itineribus ezternitatis 
adjunxit: Et nunc clarifica me tu, Pater, apud temetipsum 
claritate quam habui priusquam mundus esset, apud te. Hzc 
autem itinera eternitatis propheta pre laboribus vidit, incar- 
nationis videlicet et passionis, de quibus supra dictum est, 
Deus a Libano, sive ab austro veniet; et cornua sunt in 
manibus ejus, aliaque ejusmodi, quz in hoc eodem cantico 
plurima inveniuntur. De his laboribus dicit apostolus: 

Humiliavit semetipsum factus obediens usque ad mortem, 
mortem autem crucis: moxque de itineribus zxternitatis, 
queque per hos labores Mediator Dei et hominum mere- 
retur, adjunxit: Propter quod et Deus illum exaltavit, et 
donavit illi nomen quod est super omne nomen, ut in nomine 
Jesu omne genu flectatur ceelestium, terrestrium, et inferno- 
rum; et omnis lingua confiteatur, quia Jesus Christus in 
gloria est Dei Patris; et quia per eosdem ejus labores, perque 
itinera eadem eeternitatis ejus cum peractis laboribus passio- 
nis sue rediit ad Patrem, non solum Judzorum, sed et gen- 
tium populus ad requiem erat perventurus sempiternam, apte 
subjungitur, 

Tabernacula Atthiopum expavescent, &c.| A&thiopes nam- 
que et Madianitas gentium esse populos quis nesciat ? quo- 
rum nominibus insinuate sunt omnes gentium nationes, que 
audita predicatione evangelica salubri erant pavore concu- 
tiendz, ut sicut propheta futurum adhuc auditum Domini 
audivit et timuit, futura consideravit incarnationis ejus opera, 
et expavit; ita gentes, annuntiato sibi per apostolos eodem 
auditu, ejusdemque operibus jam consummatis, servire Do- 
mino in timore, et exultare ei inciperent cum tremore. Et 
bene Athiopes primo posuit, qui sunt in finibus mundi, ut 
Insinuaret mystice quod in omnem terram exiturus esset 
sonus preedicatorum, et in fines orbis terre verba eorum. 
In quo mysterio et prafectus Candacis regine Aithiopum, 
ut in Actibus Apostolorum legitur, primitiz gentium, evan- 
gelizante Philippo, fidem et sacramenta Christi percepit. 
Madianitarum autem gens ab uno filiorum Abraham ex 
Cethura, qui vocabatur Madian, originem duxit, et est in 
deserto Saracenorum contra orientem Rubri maris in Arabia. 
Paveant ergo ad nomen Christi A&thiopes, ut ad fines orbis 
fides ejus perventura signetur. Paveant et Madianita, ut 
mediterraneze quoque plebes per hanc insinuentur esse sal- 
vandz. Quod autem non ait, ASthiopes et Madianitz ex- 
pavescent, sed tabernacula Aithiopum expavescent, inquit, 
et tabernacula terre Madian; illo locutionis genere dici- 
tur, quo in evangelio dictum est, Et exit tota civitas 
obviam Jesu; et in Psalmo, Et poculum tuum inebrians, 
dum non ipsa civitas, sed hi qui erant in civitate exierant ; 

neque ipsum poculum, sed hoc quod est in poculo soleat 
inebriare ; que figura locutionis Greece metonymia, id est, 
transnominatio vocatur, dum per continentem id quod con- 
tinetur ostenditur. 

Numquid in fluminibus ira tua, &c.?] Fluminum et maris 
vocabulo corda exprimuntur infidelium, quz flumina recte 
vocantur, quia toto intentionis impetu ad inferiora defluunt ; 
mare, quia turbidis amarisque cogitationibus intus obscuran- 
tur, et super ceteros sese tumidis jactantiz gurgitibus ex- 
tollunt. Numquid ergo, ait, tam graviter peccaverunt hi 
qui mentem a celestibus desideriis in appetitum demergunt 
infimorum, quique fastu animi instabiles sese contra proxi- 
mos erigunt, ut in talibus ira quam merentur nunquam sol- 
venda perseveret >? An omnibus per orbem sive levius sive 
gravius peccantibus in mundo apparens gratiam tuz pietatis 
impendes? Nam cerno quidem te apostolos ad preedicandam 
gentibus gloriam tuam esse missurum; sed qui sint credituri, 
tuz est, non humane, cognitionis. Hoc est enim quod 
sequitur : 

Quoniam ascendens ascendes super equos tuos, &c.| Id est 
ascendes in corda electorum tuorum per illuminationem 
gratiz, per quam te regente iter virtutum incedant, perque 
orbem totum te evangelizando ferentes perpetuz salutis mundo 
vitam preedicent. Cujus equitatus figura etiam juxta literam 
in Domino monstrata est, cum Ierosolymam tendens, sedebat 
asino, concinentibus turbis qu antecedebant, et que seque- 
bantur, et quz obviam veniebant, Osanna, benedictus qui 
venit in nomine Domini. In qua equitatione sanitas resona- 
bat, quia nimirum illorum iter spirituale signabatur, quo 
Domino duce per apostolos ad ejus que sursum est leru- 
salem, que mater est omnium nostrum, videnda regna du- 
cuntur. 

Tendens extendes arcum tuum super scepira, dicit Dominus. ] 
Arcum dicit improvisum divini examinis adventum, quo etiam 
sceptra, id est, regna mundi examinanda esse previdit. In- 
sinuans ergo propheta quid Dominus super equos suos ascen- 
dens, id est, apostolos et eorum successores gratia sua implens 
ac regens agat in illis, Tendens, inquit, extendes arcum tuum 
super sceptra, id est, comminans per doctores comminaberis 

judicium tuum subito adventurum, ut quicumque ad commi- 
nationem ire quasi ad extentum arcum territus fuerit, et 
pietati tuz supplicare curaverit, emissionem sagittarum, id 
est, comminationem non sentiat perennium peenarum. Quod 
autem premittens, Tendens extendes arcum tuum super scep- 
tra, addidit, Dicit Dominus, Deum Patrem significat, de quo 
ipse Filius Pater, inquit, non judicat quemquam ; sed omne 
judicium dedit Filio. 

Fluminibus scindetur terra.| Flumina hoc loco non eadem 
quibus supra iram Domini furoremque timebat, sed illa potius 
dicit, de quibus ipse in evangelio: Qui credit, inquit, in me, 
sicut dicit scriptura, flumina de ventre ejus fluent aque vive. 
Et exponens evangelista, hoc autem dixit, inquit, de Spiritu, 
quem accepturi erant credentes in eum. His ergo fluminibus 
scinditur terra, cum carnalium corda verbo doctrinaw salutaris 
irrigata duritiam suz infidelitatis sese humiliando conterunt, 
sinumque interne cogitationis, qui male clausus fuerat ad 
accipienda salutiferee increpationis sive exhortationis dicta 
patefaciunt; quod subsequenter latius explicatur cum di- 
citur : 

Videbunt te aque, et dolebunt populi.| Scissa quippe pec- 
cantium corda ad agnitionem confessionemque veritatis crebra 
allocutione docentium quasi alluvione frequentium gurgitum, 
vident Deum interim per fidem, et dolent se tamdiu ab illo 
recessisse per culpam, sed finito dolore pcenitentiz vident 
eum plenius in futuro per speciem, ac de ejus beata in perpe- 
tuum visione letantur. Potest et ita intelligi quod dicitur, 
fluminibus scindetur terra, quasi diceretur, ad hoc terram 
esse scindendam, ut flumina noviter ex illa orirentur, quod 
spe contigisse veteres historiz narrant, ut videlicet terre 
motu existente, flumina que non erant apparerent. Quod 
ita fieri posse non ambigit, qui prudenter intelligit, ita venis 
aquarum innumeris tellurem, sicut venis sanguinis corpus 
humanum esse plenissimum ; Juxta quem sensum fluminibus 
scinditur terra, cum scissa ad poenitentiam conscientia car- 
nalis, adeo donante divina gratia ex tempore proficit, ut etiam 
ipsa aliis fluenta doctrinarum promere possit, horumque corda 
arentia suo vel exemplo vel sermone ad proferendos virtutum 
fructus irriget. 

Aspergens aquas in itineribus dedit abyssus vocem suam ab 
altitudine phantasie sue.| Tidem doctores abyssi nomine, qui 
et fluminum supra, figurantur, sed flumina sunt propter vim 
fortioris invectionis, qua duritiam terrenz mentis ad agendam 
pro erratibus suis pcenitentiam rescindunt. Abyssus vero 
recte vocantur ob altitudinem scientiz, qua ipsi intus im- 
plentur, Salomone attestante, qui ait, Aqua profunda verba ex 
ore viri. Aspergens ergo aquas in itineribus dat abyssus 
vocem suam, cum predicatores sancti profunda veritatis 
scientia intus in corde repleti ministerium verbi foris audien- 
tibus exhibent, paulatim et per partes pro capacitate infirmo- 
rum proferentes que ipsi intus multa simul et ampla capiunt. 
In itineribus autem in operibus dicit, vel ipsorum videlicet 
doctorum vel auditorum suorum. Aspergunt enim aquas in 
itineribus suis, cum ubicumque incedunt exempla recte vi- 
vendi, cum voce predicationis semper intuentibus ostendunt. 
Aspergunt aquas in itineribus intuentium, cum eis docendo 
pariter et vivendo, quibus actionum viis ingredi debeant pre- 
monstrant. Si autem legitur, ut quidam codices habent, 
Disperges aquas in itineribus, Deo dici manifestum est, qui 
ipse aquas vitz de fontibus Israel longe lateque in nationes 
totius orbis disperserit, dicens ad discipulos: Ite, docete om- 
nes gentes, baptizantes in nomine Patris, et Filii, et Spiritus 
Sancti. Bene autem cum dixisset quod daret abyssus vocem 
suam, addidit, ab altitudine phantasiz sue, quia quod nobis 
mirabile sancti preedicatores foras pronuntiant, ex eo nimirum 
fonte sapientiz procedit, quo intus ipsi mirabilius contem- 
platis ccelestibus gaudiis illustrantur. Annon abyssus magna 
dedit vocem suam ab altitudine phantasiz suze, cum diceret 
apostolus Paulus: Os nostrum patet ad vos, O Corinthii, cor 
nostrum dilatatum est: non angustiamini in nobis, angusti- 
amini autem in visceribus vestris. Tamquam filiis dico, 
dilatamini et vos. Unde autem vel quo ordine provenerit, ut 
salutaribus aquis mundus aspergeretur, utque abyssus sa- 
pientize ccelestis terris intonuerit, subsequenter ostenditur, 
cum dicitur, 

Elevatus est sol, et luna stetit in ordine suo.| Elevatus enim 
est sol, Dominus videlicet justitiz post passionem ac resur- 
rectionem suam in celum, et misso a Patre Spiritu, illus- 

travit ecclesiam, ac totum dilatavit in orbem, ut ipsa in ordine 
suo, id est, post impletum Dominice incarnationis arcanum, 
a longo perfidiz languore exsurgens staret in fide, viriliter 
ageret, et confortaretur in caritate ipsius. Et quia soli 
Christum, ecclesiam lunz comparaverat, apte ad eundem 
solem conversus continuo subjecit : 

In lumine jacula tua ibunt, in splendore fulgoris armorum.] 
Jacula autem Christi verba sunt illius, quibus corda hominum 
compunguntur, ut salutari vulnere inflicto, possit anima fidelis 
dicere, Vulnerata caritate ego sum. Que videlicet jacula in 
lumine eunt, quia ministerio doctorum veritatis verba mundo 
palam innotuerunt, juxta quod ipsa veritas eisdem precepit, 
dicens: Que dico in tenebris, dicite in lumine; et quod in 
aure auditis, predicate super tecta. Et quoniam eloquia lucis 
secuta est etiam claritas miraculorum, addidit: In splendore 
fulgoris armorum tuorum. Jaculis quippe bellantes adver- 
sarios feriunt, armis muniendo sese a vulnere defendunt: 
unde in jaculis merito dicta preedicantium, quibus pravitatem 
infidelium superant; in armis miracula quibus veritatem suze 
predicationis confirmant, insinuantur. Eunt ergo in lumine 
jacula Christi, eunt in splendore fulgoris armorum illius, quia 
quz fecit magnalia, que apparavit arcana, que proposuit 
mandata, que promisit premia cuncto jam mundo per 
evangelicas literas sole clarius innotuere. Sed et sancti 
doctores, quia filii lucis sunt, quzeque illo donante agunt sive 
loquuntur, luce nimirum ac splendore clare refulgent. 

In comminatione tua minorabis terram, et in furore tuo de- 
trahes gentes.| Comminando districtionem judicii quo impii 
damnentur, humiliabis salubriter eos qui terrena ccelestibus 
anteponere solebant, ut minoratis paulatim terrenis cupidita- 
tibus, que sursum sunt sapere et quzrere incipiant, et in- 
ferendo furorem condemnabis eos in perpetuum, qui proterva 
sua exaltatione ad tempus humiliari contemserunt, quod ne 
sibi eveniat precatur Psalmista dicens: Domine, ne in ira tua 
arguas me, neque in furore tuo corripias me. 

Existi in salutem populi tui, ut salvos facias christos tuos.] 
Exivit Mediator Dei et hominum a Patre, et venit in mun- 
dum, non ut judicaret mundum, sed ut salvaretur mundus 
per ipsum. Christos autem omnes electos dicit, qui ab unc- 

tione gratize spiritualis rectissime hoc vocabulo nuncupantur ; 
unde est illud Psalmiste de his qui sanctis nocere volentes, 
divina sunt prohibitione coerciti: Et corripuit pro eis reges, 
nolite tangere christos meos. Salvos autem fecit Christos 
suos, non quos christos invenit, sed quos egrediendo a Patre 
et in carne apparendo per adoptionis Spiritum christos, id 
est, unctos suos fecit. De qua unctione monens suos audi- 
tores Johannes apostolus dicit: Et vos unctionem quam ac- 
cepistis ab eo maneat in vobis. Hic versiculus in quibusdam 
editionibus ita invenitur, Existi ut salvares populum tuum 
per Jesum Christum tuum, quod Patri dictum intelligitur, 
quia exierit ad salvandum populum suum per Jesum Christum 
Filium suum. Deus enim erat in Christo mundum recon- 
cilians sibi; et quia idem exitus, id est, adventus ejus in 
mundum non solum in resurrectionem fidelium, sed et in 
ruinam erat perfidorum futurus, apte subjungitur, 

Misisti in capita inimicorum mortem, excitasti vincula usque 
ad cervicem.} Qui enim electis suis, quos christos appel- 
laverat propheta, gaudium salutis attulit, ipse illis qui ejus 
ungi gratia neglexerunt, mortem misit zternam; quod in 
ipsa gente Judzorum que Dominum in carne apparentem ad 
mortem usque persecuta est, corporaliter etiam constat esse 
impletum ; quz postquam eum crucifixit, non multis inter- 
venientibus annis, ingruente Romano exercitu, exceptis solum 
eis qui in fidem se evangelice gratis secreverant, enormi est 
clade damnata, et ipso insuper regno et patria privata, et hoc 
est quod ait: Excitasti vincula usque ad cervicem; cervicem 
videlicet regni, quo contra Dominum fuerant ante erecti, de 
quo dicit eisdem in se etiam furentibus beatissimus proto- 
martyr Stephanus, Duri cervice, et incircumcisi cordibus et 
auribus, vos semper Spiritui Sancto restitistis. Sed huc usque 
ad cervicem vincula Dominus excitavit, cum ad eversionem 
superbe gentis hostilem misit exercitum, non solum Judzo- 
rum, sed et omnium qui humilitatem Christiane fidei susci- 
pere respuerunt. Superbiam Dominus sternit juxta hoc quod 
canit Psalmista de sanctis: Et gladii ancipites in manibus 
eorum ad faciendam vindictam in nationibus, increpationes in 
populis, ad alligandos reges eorum in compedibus, et nobiles 
eorum in vinculis ferreis ; ferreis videlicet, quia zternis, quibus 

semel tenti, nunquam possint absolvi. Quod si quis numero 
plurali legendum dixerit, Excitasti vincula usque ad cerviccs, 
idem sensus est. Dominus enim justus concidet cervices 
peccatorum. 

Precidisti in alienatione capita potentium, movebuntur in ea 
gentes.| Pro alienatione, in Greco scriptum est in ecstasi, quod 
quidam in stupore, alii in excessu mentis interpretati sunt. 
Sive autem stupor, sive alienatio, sive excessus mentis dicatur, 
unum idemque significat, cum quis repentino miraculo tur- 
batus ac stupefactus, a sensu suze mentis redditur alienus, 
quod accidisse Judzis crebra evangelii prodit historia, dicens, 
quod stuperent ac mirarentur in doctrina ac virtutibus Jesu, 
dicentes: Unde huic hzc omnia, cujus novimus patrem et 
matrem? Et in Actibus Apostolorum, curato per Petrum et 
Johannem claudo ad ostium templi, Impleti sunt, inquit, 
stupore et ecstasi, in qua videlicet ecstasi, id est, admiratione 
sive alienatione mentis, multi de populo provocati sunt ad 
credendum Domino; sed capita potentium, id est, principes 
sacerdotum et seniores pracisi sunt non credendo a sorte 
fidelium. Motz sunt quoque in ea gentes, dum auditis sive 
visis Domini et apostolorum ejus virtutibus, adeo stupefactze 
et mirate sunt, ut anathematizatis abjectisque eis quos colu- 
erunt diis, novam Christi fidem devota mente susciperent, de 
quibus apte subditur: 

Adaperient ora sua sicut pauper edens in occulto.| Sicut 
enim pauper aliquandiu jejunus permanens, si forte alicubi 
cibos invenerit, his se confestim in occulto reficere satagit, 
neque eos in publicum vult proferre, ne forte ab alio diripi- 
antur, et ipse fame pereat; sic nimirum, sic populi gentium, 
oblato sibi per apostolos pane verbi, a quo diutius jejuni du- 
raverant, mox aperuerunt ora cordis sui, et hunc omni avidi- 
tate gustare cceperunt, tanto amplius audiendis sive legendis 
scripturis operam dantes, quanto se meminerunt diutius 
miserrimo genere paupertatis supervacuis, immo et noxiis 
aures atque animum mancipasse doctrinis. Quo autem ordine 
paupertas gentium ad percipiendas verbi epulas pervenerit, 
insinuatur, cum protinus subinfertur : 

Misisti in mare equos tuos, turbantes aquas multas.] Mare 
quippe mundum, equos Dei predicatores sanctos, aquas 

multas populos nationum dicit. Immissis equis Dei in mare 
turbatz sunt aque multe, quia dispersis in mundum pre- 
conibus verbi, turbata sunt gentium corda, alia ad credendum 
ac suscipiendum sacramentum fidei, alia vero ad contradi- 
cendum sive etiam persequendum precones ejusdem fidei; 
unde bene Psalmista, Conturbati sunt omnes, inquit, qui 
videbant eos, et timuit omnis homo, et annuntiaverunt opera 
Dei, et facta ejus intellexerunt. Conturbatis etenim omnibus, 
non omnes timuerunt et annuntiaverunt opera Dei, sed qui- 
cumque homines fuerunt, quique vero ab humana ratione 
alienati, comparati sunt jumentis insipientibus, et similes 
facti sunt illis. Tales etsi sanctorum virtutibus conturbati 
sunt et commoti, nec Deum tamen timere, nec ejus facta 
annuntiare vel intelligere voluerunt. Bene autem de his 
equis, sanctis videlicet preedicatoribus etiam supra dicitur, 
quoniam ascendens ascendes super equos tuos, et nunc de 
iisdem subinfertur, Misisti in mare equos tuos, ut ex utraque 
sententia colligatur, quod ita Dominus in mundum predica- 
tores miserit, ut eisdem predicantibus ipse numquam absit; 
sed sicut equis auriga, ita regendis semper eorum mentibus 
preesit. | 
Custodivi, et expavit venter meus a voce orationis labiorum 
meorum.| Ventrem meum more prophetis consueto animum 
suum dicit; quia sicut ventre recipiantur cibi, quibus virtus 
ac vita corporis reficiatur ; ita cogitationes piz sancto recipi- 
untur in animo, quibus interioris hominis vita, ne deficere 
debeat, sustentetur et contineatur. Custodivi ergo, ait pro- 
pheta, diligenter attendens futuras Christi passiones et pos- 
teriores glorias, reprobationem populi mei, fidem gentium, 
conturbatis ad novam predicationem eisdem gentibus, per- 
secutionem adversus credentes ab infidelibus movendam; et 
expavit cor meum, ab his que ipse previdens ventura locutus 
sum. Vel certe contemplatus diversum generis humani sta- 
tum, Custodivi, ait, meipsum, tremente animo solertius, ne 
forte opere, ne forte ore, ne forte corde peccarem, neve aliis 
preedicans ipse reprobus efficerer. Et notandum, quia ex- 
pavisse se dicit a voce orationis labiorum suorum, cum nihil 
prorsus orasse in toto hoc carmine videatur; sed tantummodo 
timens ac pavens ventura Christi et ecclesiz sacramenta 

describere ; nec tamen fallitur qui carmen suum orationem 
nuncupat, qui et eidem talem titulum przposuit, Oratio 
Habacuc propheta pro ignorationibus, quia quicquid vir sanc- 
tus loquitur, totum profecto hoc oratio ad Deum est, omne 
quod agit, is cujus sincera intentio est Domino placendi, 
hoc pro ipso apud Deum interpellat, et ipsum Domino 
commendat. 

Et tntroivit tremor in ossa mea.| Sicut carnis nomine 
aliquoties scriptura carnales nostras actiones, ita ossium 
vocabulo fortia solet ac spiritualia facta designare. Expavit 
igitur, inquit, cor meum ab iis que ventura in mundum 
prevideo, et quidquid mihi virtutis spiritualis inesse pu- 
tavi, totum hoc quasi fragile contremuit, dum majores bea- 
torum Christi, et apostolorum ejus virtutes et passiones aspi- 
cio ; quod ipsum verbo sequenti manifestius explicatur, cum 
dicitur : 

Et subtus me turbata est virtus mea.| Bene autem virtutem 
suam, non in se, sed subter se dicit esse turbatam; quia 
raptus ad contemplationem ccelestium arcanorum, propheta 
quodammodo se super se vidit elevatum; et quo altior effi- 
citur lumine contemplationis, eo se imperfectiorem conspicit 
merito actionis. Sublevatus enim ad intuenda superna, jure 
de his quz in infimis gesserat conturbatur. Turbata est 
autem virtus propheta, contremuerunt ossa, expavit venter, 
non solum quia minus se perfectum actione cognovit, verum 
etiam quia omnes qui pie volunt vivere in Christo, persecu- 
tiones passuros dicit ; sed et ipsum Christum qui sine peccato 
intraret in mundum, non sine poena peccati exiturum vidit 
esse de mundo, juxta quod et in ipso cantici sui principio 
designaverat. Nec tainen idem pavor ac tremor expers con- 
solationis remansit, cui prasentia adversa spes minoravit, ac 
leviora reddidit futurorum premiorum. Hoc est enim quod 
sequitur : 

Requiescam in die tribulationis mee, ut ascendam ad populum 
transmigrattonis mee.] Requiescit enim in die non solum 
retributionis, sed et tribulationis, qui per afflictiones tem- 
porales zterna se gaudia nacturum esse non dubitat, juxta 
illud apostoli: Spe enim salvi facti sumus. Et iterum: Spe 
gaudentes, in tribulatione patientes. Hzc est autem in hac 

vita requics electorum, ut relicto infimorum appetitu, tota 
mentis intentione et quotidianis bonorum operum gressibus 
ascendere ac transmigrare nitantur ad consortium eorum qui 
se in Christo precesserunt, finitisque passionum agonibus, 
vitze accipiant coronam in exemplum eorum qui quondam 
translati in Babylonem, de Judea rursum ducibus Zorobabel 
et Jesu patriam sunt reversi, quos scriptura filios transmigra- 
tionis appellat, magneeque instantia devotionis restaurasse 
sancta, que hostis destruxerat, refert; quze figura est mani- 
festissima status nostri. Translati enim sumus in pnmo 
parente de patria ccelesti, et in hujus szculi Babyloniam, id 
est, confusionem illati; sed donante Domino Jesu Christo 
Rege ac Pontifice magno, cujus Zorobabel et Jesus typum 
pretulere, rursus ad patriam visionemque pacis summez, quod 
nomen Ierusalem significat, sumus recte revocati; ita dum- 
taxat, ut interim in Ierosolyma presentis ecclesiz, nos puis 
laboribus exercentes, ad ingressum superne Ierusalem, que 
est mater omnium nostrum, ex tempore preparemur. Si 
autem legitur indifferenter, ut in quibusdam codicibus 
invenitur: Requiescam in die trbulationis, et non additur 
mez, potest intelligi juxta illud quod in psalmo canitur 
de justo, In die mala liberabit eum Dominus, quod vide- 
licet in die judicii cum reprobos eterna tribulatio compre- 
hendet, justos econtra requies zterna suscipiat; sed et 
ante novissimum illud ac generale judicium sancti requi- 
escunt in die tribulationis, ascendentes ad populum trans- 
migrationis suze, quando per bona opera translati de mundo, 
priorum justorum gaudiis sociantur in ccelis, cum pariter per- 
secutores eorum de hac vita sublati tormenta gehenne per- 
petuo tribulandi subeant. Potest autem dies tribulationis 
etiam in hac vita intelligi, cum ingravescente bonorum 
temporalium penuria, hi qui talia dilexerant nimium, quasi 
miseriis circumdati dolent; sed electus quisque, quamvis 
eadem incommoda sustinens corporaliter, fixa spe mentis in 
Domino requiem habet; sciens quia quo gravius in infimis 
deprimitur, eo celsius post pressuras ad eterna supernorum 
civium consortia ascenderit. Cui sensui apte convenit quod 
sequitur : 

Quoniam ficus non afferet fructum, et non erit generatio in 

vineis ; mentietur opus olive, et campi non facient escas, defe- 
cerunt ab esca oves, et non erunt in presepio boves; ego autem 
tn Domino gloriabor, et gaudebo in Deo Jesu meo.| Quia cum 
deficiente mundanarum rerum opulentia carnales quique et 
hujus vite amatores turbantur, justi non de temporalium 
commodorum amissione contristantur, sed de illa que pau- 
peribus Christi promissa est regni ccelestis possessione lzetan- 
tur, memores promisse consolationis ipsius qui dixit: Nolite 
timere, pusillus grex, quia complacuit Patri vestro dare vobis 
regnum. Et quam mira fides, spes, et caritas prophete ; 
necdum Filius Dei in homine apparens nomen Jesu a paren- 
tibus accepit, et ille nomen idem in Spiritu previdens, in eo 
se inter adversa gaudere testatur, qui longe post nasciturus in 
carne fidelibus suis januam ccelestis patrize aperiret. Si quis 
autem hos etiam versiculos figurate querat exponi, ficus, 
vinea, et oliva, erat synagoga Judzeorum, quando dulcedinem 
bone operationis fragrantiam fervide dilectionis, pinguedinem 
animi misericordis Deo devota proferebat. Oves et boves 
typice erant in eadem plebe ; oves videlicet, in eis qui vocem 
summi Pastoris humiliter audiebant; boves vero, in illis qui 
jugum legis gnaviter portantes, ad faciendos bonorum ope- 
rum fructus corda audientium sedulo docendo et castigando, 
quasi terram Domini arando, parabant ; hisque spiritualiter 
viventibus spirituales faciebant escas campi divinarum scrip- 
turarum latissimi, quorum pabulo delectabatur ille qui ut 
jumentum factus erat apud Dominum, et semper illi adheere- 
bat dicens: Dominus regit me, et nihil mihi deerit, in loco 
pascuz ibi me collocavit. Sed hc ficus tertio ad eam veni- 
ente Domino, hoc est in legislatione per Moysem, in sedula 
increpatione et exhortatione per prophetas, in oblatione gra- 
tize per seipsum virtutis fructum ferre neglexit, propter quod 
ad maledictionem ejus zterna ariditate damnata est. Defecit 
generatio in vineis quondam Domini, id est, fructus caritatis 
in turbis Judzorum, propter quod sitienti illi acetum pro 
vino obtulerunt, id est, virtutum suavitatem in se querenti 
vitiorum acredinem, virtutes eorum desideranti vitia profere- 
bant. Mentiebatur opus olive, cum eadem plebs oleo adu- 
lationis impinguaret capita miserorum, dictaque prophet 
veracia falso ore resonaret, dicens: Ego autem sicut oliva 

fructifera in domo Dei, speravi in misericordia Dei, propter 
quod tempore ultimz retributionis extinctas allatura lam- 
padas, et cum suis tenebris ab ingressu est patriz coelestis 
excludenda. Campi non faciunt escas, cum plebs eadem 
apertis divinorum apicum paginis, pascua veritatis invenire 
recte intelligendo non valet. Deficiunt ab esca oves, quia 
quibus internz refectio dulcedinis abest, unde innocentia vite 
simplicis proveniat, non est. Sic autem dictum est, defece- 
runt ab esca oves, id est, quia esca deerat, sicut in Psalmo 
propheta, Et caro mea, inquit, immutata est propter oleum, 
id est, quia oleum quo reficerer sive impinguarer non erat. 
Denique quidam codices sic habent, Defecerunt eo quod non 
comederent oves; non sunt in presepio boves. Quoniam 
quidem abundant apud Judzos presepia ccelestium litera- 
rum; sed quia pabulum ccelestis intellectus in his non 
sapiunt, qui suave jugum evangelii bajulent, absunt. Que 
omnia perfide parti gentis suze superventura considerans 
propheta, statim quid ipse cum fidelibus ejusdem gentis, 
immo cum totius, que per orbem collecta in Christo, vel 
electa erat, ecclesiz societate, facturus esset ostendit: Ego 
autem, inquiens, non in mea justitia, sed in fide divine 
protectionis gloriabor, gaudebo in Deo Jesu, id est, Salva- 
tore meo, quia non in me, sed in illo salutem esse per- 
pendo. Et quasi quereremus ab eo quare gloriaretur in 
Domino et in Deo Jesu, quem suum proprium magne di- 
lectionis gratia nuncupabat, gauderet, continuo velut justis- 
simam ejusdem gaudii causam insinuans, ita suum carmen 
terminavit: 

Dominus Deus, virtus mea, et constituet pedes meos in con- 
summationem, et super excelsa statuet me, ut vincam in claritate 
tpsius.}| Ac si aperte dicat: Subtus me quidem turbata est 
virtus mea, id est, dum humane fragilitatis conditionem, que 
infra est, intueor; ac dum ad divine opitulationis gratiam 
oculos mentis attollo; in illo me virtutem facere posse con- 
fido. Ipse egressus operum meorum ad consummationem 
firmi finis perducere valet; ipse me super excelsa statuere, 
ut videlicet omnem mundane potentiz sublimitatem con- 
templatione perennium bonorum pro nihilo contemnamus. 
Omnes quz mihi vel de adversis vel de blandimentis saculi 

occurrunt tentationes vincam in caritate ipsius qua ero, id 
est, dum in omnibus que ago non meam gloriam, sed Ipsius 
quzro, a quo me accepisse memini quicquid boni ago. Merito 
enim adjuvantur a Domino, ut victis tentationibus probati, 
ad palmam superne vocationis perveniant, qui totam victoriz 
suze causam ad ejus laudem referunt. Quidam codices habent, 
Et vincam in cantico ipsius, quod ad unum eundemque 
sensum respicit. Vincit enim in cantico Domini, quisquis 
in cunctis quas patitur tribulationibus illi gratias ex corde 
agere novit, sciens quoniam diligentibus Deum omnia co- 
operantur in bonum, et cum beato Job decantare consuevit: 
Sit nomen Domini benedictum. Denique Paulus et Silas 
apostoli inter plagas, tenebras, et vincula carceris, hymnum 
Deo canebant; ideoque divinitus adjuti repente victores 
exierunt, quia nimirum etsi pedes eorum stricti esse vide- 
bantur in nervo, gressus tamen operum in virtutibus habe- 
bant consummatos. Pulchre autem carminis hujus prophetici 
finis principio respondet. Qui enim, auditis et consideratis 
- Domini in carne apparentis operibus, fideliter timet ac pa- 
vescit, fit ut contemtis eis que in hac vita instar pelagi 
fluctuantis vario statu feruntur, in ipso solum glorietur et 
gaudeat, cujus gaudiis perpetuo valet perfrui; ab ipso adju- 
vetur, ut mundi presentis nec frangatur adversis nec ener- 
vetur illecebris; ipsius gratie laudes et in presenti canat, 
ut vincere mereatur, et in futuro quia vicerit canere nunquam 
desistat. Fit etiam ut talis anima mundum in claritate 
Domini vincat, eadem videlicet claritate ejus, et in tempore 
certaminum szpius ad memoriam reducta, et in tempore 
premiorum perpetuo conspecta, juxta quod ipse promisit: 
Beati mundo corde, quoniam ipsi Deum videbunt. Notan- 
dum autem exposita oratione sive Cantico Abacuc, quia 
nomen quoque ejus, quod interpretatur amplexans, sensui 
ejusdem orationis congruit. Patet enim quia interno amore 
cordis amplexabatur Dominum, eique adhzrebat, qui in illo 
se solum gloriari et gaudere testatur. Utinam autem fiat 
dilectissima soror et virgo Christi, ut etiam nos Ipsum dili- 
gentes tali nomine digni efficiamur. Si enim eum toto corde, 
tota anima, tota virtute amplecti satagimus, dignabitur et 
ipse nos ulnis suze dilectionis amplecti, memor sui promissi 

quo ait: Qui autem diligit me, diligetur a Patre meo, et 
ego diligam eum, et manifestabo ei meipsum; sicque inter 
illius sponsz merebimur membra numerari, que suo Con- 
ditori, sponso videlicet ccelesti solet letabunda cantare, 
Leva ejus sub capite meo, et dextra illius amplexabitur 
me. Amen. 


IN LIBRUM BEATI PATRIS 
TOBI Zz 


ALLEGORICA INTERPRETATIO. 


Liser Sancti Patris Tobie, et in superficie litere salubris 
patet legentibus, utpote qui maximis vite moralis et exem- 
plis abundat et monitis. Et si quis eundem etiam allegorice 
novit interpretari, quantum poma foliis, tantum interiorem 
ejus sensum videt simplicitati litera prestare. Maxima 
namque Christi et ecclesiz sacramenta, si spiritualiter in- 
telligitur, in se continere probatur. Siquidem ipse Tobias, 
populum Israel designat, qui cunctis gentibus idololatriz de- 
ditis, ipse serviebat Deo fide recta et operibus justis, sicut de 
Tobia legitur. 


IN CAP. I. Quia cum irent omnes ad vitulos aureos, &c.] 
Jeroboam quippe, qui ad deceptionem subditorum sibi vi- 
tulos fabricavit aureos, idololatriz auctorem exprimit. 

Et quidem captus erai Tobias viam veritatis non dese- 
ruit.| Hezec captivitas a rege Assyriorum facta illam generis 
humani captivitatem designat, qua per regem omnium pra- 
vorum, hoc est diabolum, de patriz cclestis est habitatione 
projectum, et in hujus exilil peregrinationem transmigratum 
est. 

Impertiebatur Tobias cuncta que habere poterat quotidie 
cum captivis fratribus, &c.] Et populus Israel in doctoribus 
suis, verbi Dei eleemosynam non solum rudibus sue gentis 
auditoribus, sed et his qui ex nationibus in ritum conversa- 
tionis eorum converti volebant, ministrabat. Quicquid enim 
naturalis boni habere poterat, quz non ab hoste captivante 
tolleretur, totum hoc suis in exemplum virtutis ostendebat. 
Sed et portionem semper aliquam scientiz salutaris etiam 

gentilibus dabat; quod est decimationem suz substantiz 
Tobiam advenis ministrare. 

Tobias postquam factus est vir, accepit uxorem Annam ex 
tribu sua, &c.| Et populus idem, postquam adolevit et ampli- 
ficatus in Aigypto, accepit synagogam czrimoniis legalibus 
institutam per Moysen. 

Genuit éx ea filitum, &c.| Quia Christum ex suo genere 
nasciturum esse cognovit, dicente Moyse: Prophetam susci- 
tabit vobis Deus noster de fratribus vestris, tanquam meip- 
sum audietis. Et Dominus ad David: De fructu ventris tui 
ponam super sedem meam. Cui nomen suum imposuit, 
credendo et confitendo, quod dicit de illo pater: Et ego 
primogenitum ponam illum. Sicut de ipso populo dicit, 
Filius meus primogenitus Israel. 

Quem ab infantia timere Deum docuit, &c.] Credendo et 
confitendo, quia peccatum non faceret, nec inveniretur dolus 
in ore ejus, sed impleret eum spiritus timoris Domini. 

Tobias Gabelo contribuli suo egenti dedit sub chirographo 
decem talenta argenti.| Et populus Dei gentibus per Lxx. 
interpretes divine legis, que in Decalogo continetur, scien- 
tiam commisit, ut per hoc eas ab infidelitatis egestate libe- 
raret. Sub chirographo autem dedit, id est sub conditione 
restituendi, postquam ipse ditesceret, vel qui dederat repe- 
teret. Acceperunt autem gentes verbum Dei a populo Israel 
per interpretationem, quod post incarnationem Dominicam 
etiam spiritualiter nunc intelligunt, et ad conquirendas virtu- 
tum divitias exercent, reddunt vero foeneratori, cum credentes 
in fine seculi Judzos in unitatem ecclesiz recipiunt, eisque 
salvandis Christi sacramenta committunt, et scripturarum 
quoque reserant arcana. 

Jubetur Tobias a rege occidi, et tolli omnem substantiam eyus 
propier bona que fecit, &c.) Et diabolus satagebat populum 
Dei per idololatriam spirituali morte perimere, et ei cunctas 
virtutum opes auferre, nec valuit; quia multi erant in eo 
sancti doctores, qui ejus vite providerent ac saluti. 

Fugit autem cum filio et uxore.] Quia nec fidem Dominice 
incarnationis, nec statum synagoge potuit hostis auferre, 
quamvis violenter insisteret qui in Machabzeorum agonibus 
multum claruit. 

Sed occiso rege a filiis suis, restituta sunt cuncta sua Tobie. | 
Quia superato szpius diabolo, ac suis sceleribus, que velut 
pessimam prolem genuit, condemnato, rediebant prospera 
populo Dei. Quibus altercationibus etiam ecclesiz statum 
post incarnationem Domini fluctuare videmus. 


I NCAP. II. Fatigatus a sepultura Tobias venit in domum 
suam, et factus est cecus.| Ne mireris, lector, quz ali- 
quando bona typice malum, aliquando bonum mala hominum 
facta significant. Quod si non liceret, nunquam nigro atra- 
mento, sed auro semper lucido scriberetur Deus quia lux est. 
Sed etsi nomen diaboli in calculo scribas candido, nihilominus 
tenebras significat profundas. Czecatus ergo Tobias designat, 
quia sicut apostolus ait: Czecitas ex parte contigit in Israel. 
Fatigatus est a sepultura, et ceecatus; quia qui infatigabilis in 
bonis operibus persistit, numquam fidei luce privatur. Jacet 
spiritualiter, et dormit fatigatus, qui vigilare et stare in fide, 
viriliter agere, confortari negligit. Cui bene congruit illud 
apostolicum : Surge qui dormis, et exsurge a mortuis, et illu- 
minabit te Christus. Hirundines propter levem volatum, 
superbiam, cordisque levitatem figurant, quarum immunditia 
confestim eos, quibus dominatur, exczecat. Quasi enim nido 
hirundinum suppositus dormit, qui levitati, lasciviz, ac super- 
bize mentem incautus subjicit. Hac autem cecitas populo 
Israel, maxime imminente adventu Domini in carne przva- 
luit, cum et Romanz servitutis jugo premerentur, et legis 
divine precepta pessime vivendo violarent. 

Insultabant Tobie cognati, erprobrabat et uxor, quasi frus- 
tra Deo servisset. Quos increpans tlle, et instruens, ad Deum 
se orando convertit.| Erant in populo illo quidam qui stulta 
temeritate ipsius populi miseriis insultarent, quz a felicitate 
prisca sanctorum patrum, qui apud eos quondam Deo sub- 
limiter serviebant, jam luce distaret. Quos idem populus 
per doctores quosque et electos suos corrigere sedulus curabat, 
se seque ad implorandam Dei clementiam pro eternz vite 
perceptione convertebat. Nec ab re debet videri, quae idem 
Tobias et ceecus, et verbum Dei predicans, reprobos simul 
et electos significare dicitur. Nam et Jacob patriarcha cum 
angelo luctans; et claudus pariter est factus et benedictus ; 

in claudicatione videlicet infideles, suz gentis significans in 
benedictione fideles. 


IN CAP. III. Sara filia Raguelis in civitate Medorum, 
gue tradita erat septem viris, et demonium eos occidebat, mox 
ut ingrediebantur ad eam.| Turbam nationum figurate de- 
nuntiat, cujus doctores cuncti hujus tantum seculi, quod 
septem diebus volvitur, vitam noverant, de zeterna nil dicere 
sciebant. Ideoque sunt omnes a diabolo rapti, utpote ido- 
lolatriz mancipati, donec verus adveniret sponsus. Domi- 
nus noster, qui hanc sibi per fidem, hoste superato conjun- 
xit; sicut Tobias Saram alligato dzemonio sponsam accepit, 
precipiente et cooperante archangelo, per quem divinitas 
nostri Salvatoris non incongrue significatur, sicut per Tobiam 
humanitas. Nec mirabitur hoc quod per duas personas, 


angeli videlicet et hominis, unam Mediatoris Dei et hominum - 


personam, dicimus figurarl, qui In expositionibus patrum 
venerabilium legerit unam ejus personam pro mundi salute 
patientis in Isaac, qui offerebatur a patre in altari, et in 
ariete, qui immolabatur, esse figuratam. Qui in humanitate 
occidebatur ut ovis, in divinitate impassibilis, permanet cum 
Deo Patrem, ut vivens cum suo patre domum revertitur 
Isaac. Si enim apte aries humanitatem Christi, homo desig- 
nat deitatem; cur non multo aptius homo humanitatem, 
angelus deitatem significet ? 

Missus est ergo angelus Domini sanctus Raphael, qui inter- 
pretatur medicina Dei, ut et Tohtam a cecitate, et Saram a 
demonio liberaret.| Missus est Dominus in mundum, qui de 
seipso ait, Non est opus valentibus medico, sed male haben- 
tibus; qui et populum Judaicum a tenebris perfidiz, et gen- 
tilitatem ab idololatriz servitute redimeret. De quo dixit 
propheta: Et vocabitur nomen ejus magni consilii angelus. 


IN CAP. V. Apparuit angelus Tobie, eique se socium pre- 
buit, per quem magnalia populo ad quem missus erat perficeret.| 
Et Filius Dei hominem assumpsit, in quo visibiliter cum 
hominibus conversatus, humanum genus salvaret. 

Introduxit Tobias angelum ad patrem suum, qui salutavit 
eum, dicens: Gaudium tibi sit semper. Cui respondenii: 


~ 

Quale mihi gaudium erit, qui in tenebris sedeo, et lumen cel 
non video? Forti, inguit, animo esto, in proximo est ut a Do- 
mino cureris.| Et Dominus noster per miracula que fecit 
in carne, ostendit populo Judzorum, ex quo carnem susce- 
perat, quia ipse est Filius Dei, et angelus, id est, nuntius 
paterne voluntatis. Cui etiam gaudium perpetuz salutis 
preedicavit, dicens: Pcenitentiam agite, appropinquabit enim 
regnum celorum. Et desperantibus de acquirendo lumine 
celesti: Ego sum, inquit, lux mundi; qui sequitur me, non 
ambulat in tenebris, sed habebit lumen vite. 

Promittit angelus Tobie ducere filtum ejus in Rages civitatem 
Medorum, et reducere ad eum.| Promittit Dominus creden- 
tibus ex populo Judzorum, quamvis idem populus ex magna 
sit parte czecatus, quod incarnationis suze sacramenta plebi 
gentilium aperiat, rursusque in fine temporum, eadem suo 
populo ex quo carnem assumpserat, latius pandat, comitante 
ubique simul et cuncta operante fide divinitatis ipsius. Dicit 
ipse de ductu ad Medos: Et alias oves habeo, que non sunt 
ex hoc ovili, et illas oportet me adducere, &c. Dicit apo- 
stolus de reditu: Donec plenitudo gentium introiret, et sic 
omnis Israel salvus fieret. 

Interrogante angelum Tobia,-unde esset: Ego sum, tnquit, 
Azarias Annanie magni filius.| Azarias interpretatur adjutor 
Dominus, Annanias gratia Domini. Et Dominus his qui in 
se credunt, intimat; quia ipse est quem venire desiderans pro- 
pheta cantabat. Adjutor meus ect liberator meus esto, Do- 
mine, ne retardaveris. De quo et evangelista: Et vidimus 
gloriam ejus, gloriam quasi unigeniti a Patre, plenum gratiz 
et veritatis. 

Tunc paratis omnibus que erant in via portanda, fecit Tobias 
vale patri suo et matri, et ambulaverunt ambo simul.) Appa- 
rente in carne Domino, parata sunt omnia que ad redemp- 
tionem mundi pertinerent, et quibus sanctez ecclesiz fides 
ac vita nutriretur et firmaretur, donec hujus seculi viam 
terminaret ; id est, virtutes ejus, doctrina, tentatio, passio, 
resurrectio, ascensio, Spiritus Sancti missio, fides creden- 
tium, infidelium persecutio. Quibus in Judéea peractis ipse 
’ Mediator Dei et hominum preedicavit per apostolos populo 
et synagogze, unde carnis originem susceperat, gaudia su- 

pernz salutis et pacis. Et his qui credere atque accipere 
volebant, ea per scipsum donavit, sicque ad salutem gentium 
in eisdem suis doctoribus venit. 


IN CAP. VI. Profectus est ergo Tobias, et canis sequutus 
est eum.] Veniente Domino ad salvandas gentes, sancti pre- 
dicatores sunt ejus vestigia secuti, quia quod jussit, imple- 
verunt: Euntes docete omnes gentes. Denique domum 
Cornelii primo ipse Dominus Spiritu Sancto replevit, et sic 
Petrus aqua perfudit. Canes autem vocantur doctores; quia 
domum, substantiam, oves sui Conditoris spirituales, a fur- 
bus bestiisque, id est, ab immundis spiritibus et hominibus 
defendunt hereticis. 

Mansit Tobias, duce angelo profectus, prima mansione juxta 
fluvium Tigrin ; et exivit ut lavaret pedes suos, et ecce piscis 
immanis exivit ad devorandum eum.] Hic denuo passionis 
Dominic sacramentum manifestius significatur. Piscis enim 
immanis, qui a Tobia cum eum devorare appeteret, angelo 
docente occisus est, antiquum generis humani devoratorem, 
hoc est diabolum designat, qui dum in Redemptore nostro 
mortem carnis appeteret, captus est potentia divinitatis. 
Fluvius Tigris, qui propter rapidissimum cursum a tigride 
bestia velocissima nomen accepit, decursum nostre mortis 
ac mortalitatis indicat. In quo piscis latebat immanis, quia 
invisibilis humani generis seductor, mortis habebat imperium. 
Mansit Tobias juxta Tigris fluenta, quia Dominus in mundo 
apparens, inter peccatores ac mortales vitam duxit, sed eum 
nec peccati unda tetigit, neque in illo suum aliquid adveniens 
princeps tenebrarum reperit. Exivit autem Tobias in fluvium, 
ut lavaret pedes suos; et Dominus mortem, cui nihil debe- 
bat, suscepit, ut fideles omnes, sua videlicet membra, a con- 
tagio peccati et mortis ablueret. Occurrit Tobie piscis, 
devorare illum cupiens; et Domino passo in cruce venit 
diabolus, qui eum crucifigi docuerat, quzrens si quid forte 
in ejus anima sceleris inveniret. 

Expavescens piscem Tobias clamavit voce magna, dicens: 
Domine, invadit me.| Et Dominus, imminente mortis articulo, 
coepit pavere et tzdere, non diabolum pertimescens, sed 
mortem, que invidia diaboli intravit in orbem terrarum, 

naturali carnis fragilitate perhorrescens ; unde et orabat, ut, 
si fieri posset, transiret ab eo hora. Et dixit: Abba Pater, 
omnia tibi possibilia sunt, transfer calicem hunc a me; sed 
non quod ego volo, sed quod tu. 

Dixit angelus Tobie, Apprehende branchtam piscis, et trahe 
eum ad te.| Apprehendit Dominus diabolum, et eum qui se 
in morte capere voluit, moriendo cepit et vicit. Apprehendit 
autem branchiam ejus, ut caput nequissimum a corpore de- 
cepto, potentiz suze dextera separaret, id est, nequitiam 
hostis antiqui ab eorum quos sibi male conjunxerat, et quasi 
unum corpus secum fecerat, corde auferret, et hos ecclesiz 
sue corpori pius Redemptor insereret. Branchiam quippe 
habet piscis in confinio capitis et corporis sui. Sicut autem 
Dominus noster caput ecclesiz sua, ecclesia vere corpus est 
ejus; ita diabolus caput omnium iniquorum, et omnes iniqui 
corpus et membra sunt ejus. Apprehendit ergo Dominus 
branchiam piscis immanissimi, et traxit eam ad se, projecit- 
que in siccum, quia potentiam diaboli comminuens, traduxit 
palam confidenter, eruitque de potestate tenebrarum, quos 
filios lucis esse praescivit. 

Quod cum fecisset, palpitare cepit in sicco ante pedes ejus.| 
Cum Dominus nequitiam maligni hostis superans proferret 
in lucem, atque omnibus redderet manifestam, molitus est 
adhuc superbiens persecutionem electis eyus commovere, qui 
sunt pedes ejus; quia per ipsos ambulat in terra Dominus, 
qui super omnia regnat in ceelo. 

Tunc dixit ei angelus Domini, Exentera hunc piscem, &c.| 
Exenteravit Dominus piscem, cum nequitiam diaboli latius 
sanctis aperuit, et quasi arcana insidiarum ejus evisceravit. 
Reposuit sibi cor ejus, quia calliditatem ejus libris sanctis 
involvit; de qua scriptum est, Serpens autem erat callidior 
cunctis animantibus terre. De quo corde dixit et Paulus: 
Non ignoramus cogitationes ejus. Reposuit et fel; quia 
quanto malitiz furore contra genus humanum seviret, prop- 
ter cautele studium scribi et conservari voluit. Jecur quo- 
que reposuit, quia maturitatem consiliorum ejus malignam 
adversum nos, innotescere nobis per doctores veritatis dig- 
natusest. Ferunt enim, quia calore ac virtute jecoris occulta 

cibi excoquantur comesti, et ad digestionem perveniant. Cum 
vero ea que agere disponimus, sedula cogitatione, quo or- 
dine sint peragenda exquirimus, quasi acceptos in stomacho 
cibos ardore jecoris excoquimus. 

Sunt enim hec necessaria ad medicamenta utiliter.| Astutia 
et malitia diaboli hostis antiqui, nobis agnita proficiunt ad 
medelam ; quia quanto ea certius exploramus, tanto cautius 
declinamus. 

Assavit Tobias carnes piscis, &c.| Quicquid ex pisce sibi 
assumpserunt, eos significat, qui de membris diaboli, in 
Christi membra transferuntur; id est, de infidelitate con- 
vertuntur ad fidem. Quicquid vero dimiserunt, eos econtra 
demonstrat, qui, audito Dei verbo, malunt inter membra mor- 
tua ac putida sui deceptoris residere, quam in societatem 
Salvatoris reverti. Assavit carnes ejus in eis quos carnales 
invenit, sed igne sui amoris spirituales ac fortes reddidit. 
Denique Spiritus Sanctus in apostolos in ignis visione de- 
scendit. Czetera, inquit, salierunt; quod ad doctores spiri- 
tualiter pertinet, quibus dicitur: Vos estis sal terre. Salie- 
runt autem, id est, Tobias et angelus; quia idem Mediator 
’ Dei et hominum, et humanitus apostolos docuit loquendo, et 
divinitus eis in corde salem sapientiz tribuit. . 

Tulerunt autem secum que sufficerent eis, &c.]| Quia Do- 
minus tantos de Judea collegit ad fidem, qui sufficerent, ad 
exemplum vivendi, vel ad ministerium predicandi, quousque 
etiam in gentibus ecclesiz fundamenta locaret. 

Suggerit angelus Tobie, ut ingressus domum Raguel, filiam 
ejus Saram petat sibi uxorem.] Raguel indicat populum gen- 
tium, quem Dominus per preedicatores suos visitare dignatus 
est; ut de ejus stirpe sibi sponsam assumeret, id est, ipsam 
gentilitatem sibi ecclesiam faceret. Congruit et Saree nomen 
ecclesiz, propter Saram conjugem Abraham patriarche, que 
genuit Isaac filium promissionis, id est, liberum ecclesiz 
populum. Nomen quoque Raguel, qui interpretatur pastus 
ejus Deus, sive amicus Deus; illum designat populum, qui, 
victa diaboli fraude, se suosque Domini consortio nectit qui 
dicere novit: Dominus pascit me, et nihil mihi deerit. Et 
audire meretur: Jam non dicam vos servos, sed amicos meos. 

Tibi debetur omnis substantia ejus.| Et Pater ad Filium: 
Postula a me, et dabo tibi gentes hereditatem tuam, et 
cetera. 


IN CAP. VII. Ingressi sunt ad Raguelem, qui eos suscepit 
cum gaudio.} Adiit Dominus populum nationum, per doc- 
tores sui verbi, qui libenter accepit in plurimis locis, ut Apo- 
stolorum Actus testantur. 

Petitus filiam Raguel primo expavit, sciens quid provenisset 
tls septem virts ; sed docente angelo, quia immundi eam habere 
non possent, Tobias autem, qui Deum timebat, posset, mor dare 
consensit.| Audiens verbum fidei populus gentium, atque ab 
apostolis admonitus, ut de sua progenie per orbem ecclesiam 
Christi faceret, non sine certa exploratione potuit nove fidei 
jura legemque suscipere;-sciens, quod multis temporibus 
priscis habuit doctores, qui omnes quasi septenario numero 
comprehensi, hujus solum vite gaudia noverant, de eternis 
nihil certum dicebant, idecque illos absque spe vite immor- 
talis, aternz mortis rapuisset interitus. Sed docente intrin- 
secus ipsa veritate, que foris per doctorum ora sonabat, tan- 
dem intellexit, quia necesse esset, ut stulta dicerent stulti, 
perirentque hi qui Dominum verum non noverant; jure 
autem mundi Conditor in mundum veniens, mundi regimen 
susciperet. Et fidem confessus Christi, ejus se sacramentis 
sanctificari gaudebat. 


IN CAP. VIII. Introductus Tobias ad Saram in cubiculum, 
protulit de cassidili suo partem jecoris, &c.] Et Dominus accep- 
turus ecclesiam de gentibus, in primo dispositionis ejus initio 
jubet eam in singulis credentibus abrenuntiare Satan, et 
omnibus operibus ejus, et omnibus pompis ejus; ac deinde 
confiteri fidem sanctz Trinitatis in remissionem peccatorum, 
quod est intima pacis viscera vivis cremare carbonibus. 

Quibus actis angelus apprehendens demonem ligavit.| Quia 
post abrenuntiationem diaboli, post confessionem rectz fidei, 
sequitur remissio peccatorum, expulso dzemonio per aquam 
baptismi. Ligavit autem eum, quia a fidelium lesione reti- 
nuit; quos etsi tentare aliquoties permittitur, ut probentur, 

Ligavit eum in deserto superioris Aigypti.| Et desertum et 
Ecyptus infidelium corda significant, que et deserta, id est, 
derelicta sunt a Deo, cujus inhabitatione sunt indigna. Et hec 
eadem sunt juxta interpretationem nominis AXgypti, perfidize 
suz tenebris obscurata. Nec immerito.qui deseritur a gratia 
divine lucis, repletur a principe tenebrarum. Apprehensum 
ergo angelus dzmonem, qui Tobiam occidere cupiebat, liga- 
vit in deserto superioris A‘gypti; quia cohibitum a raptu 
fidelium, qui membra sunt sul Redemptoris, idem Dominus 
et Redemptor noster diabolum infidelibus tantum dominari 
permittit. In quibus etiam ligatum tenet eum; quia nec 
ipsos quos possidet impios, tantum ledere sinitur, quantum 
insatiabili furore desiderat. 

Interea circa pullorum cantum timens Raguel, ne forte occisus 
esset a demone Tobias, fodit sepulchrum cum servis ; sed hoc 
confestim agnita sospitate illius, jussit terra repleri.| Cantus 
pullorum, sonus est preedicantium, qui cum mane diemque 
verum fidei mundo post tenebras erroris adfuturum canerent, 
erant quidam in populo gentium, qui dubitarent, an vere 
Dominus hostem vicisset antiquum, ideoque fidem nominis 
ejus obruere atque abscondcre satius zstimarent; qui tamen 
postmodum agnita luce veritatis, quasi aurora procedente et 
crebrescente pullorum cantu, id est, voce doctorum, qui 
ad superna desideria alacri cordis volatu se levare consuerunt, 
omne nubilum dubitationis sua de mente pepulerunt, ac vera- 
citer Christum, hoste prostrato, sponsum esse sanctz ecclesiz 
cognoverunt. 

Letatus Raguel de vita Tobia, et de conjunctione ac nuptiis 
fie sue, fecit occidi duas vaccas pingues, et quatuor arietes, 
et parari epulas omnibus vicinis suis, cunctisque amicis suis.] 
Letatus de fide Christi populus gentium, et de vocatione 
gentilitatis ad Deum, tantum proficiebat in Domino, ut etiam 
de ejus numero doctores fierent, udemque postmodum et 
martyres extiterint. Qui vacce utique sunt, quia jugum 
evangelii leve gestant; quia eos quoque, qui ut ad portandum 
idem jugum proficiant, preedicando gignunt et nutriunt. Sunt 
et arietes, quia patres et duces sunt populorum, de quibus 
dicitur: Afferte Domino filios arietum. Sunt autem pingues 
vaccee, quia superna delectationis gratia sunt referti doctores. 

De qua Psalmista precatur: Sicut adipe pinguedinis repleatur 
anima mea. Sunt due vacce occisz, quia quicumque pro 
Christo, vel ipsi corpus suum sponte mortificant, ut hostia 
viva fiant, vel in manus infidelium tradunt occidendum : 
tales nimirum per arma justitiz, a dextris et sinistris, id est, 
in prosperis et adversis, contra hostem stare didicerunt. Sunt 
quatuor arietes occisi, quia sancti doctores et martyres qua- 
tuor libros sancti evangelii fide et operatione conservant, quia 
quatuor virtutibus primis, prudentia, fortitudine, temperantia, 
justitia, muniuntur; quia per orbem universum, qui quatuor 
plagis distinguitur, gregem Christi instituunt. Fecit Raguel 
vaccas et arietes occidi, quia populus gentium tale eos qui de 
sua stirpe ad fidem venerant, esse docuit, quos preeeminentia 
virtutis hostis tentare appeterct, nec tentatos vinceret, sed 
victores posset facere martyres. Vel certe ipse fecit occidi, 
quos carnem suam pro Christo cum vitiis et concupiscenttis 
crucifigere docuit. Quarum occisione paravit epulas omnibus 
vicinis et amicis suis, quia profectus, vita, passio et corona 
sanctorum, multis letitiam tribuunt, et quasi epulas, ex quo- 
rum reficiuntur exemplis, accipiunt. 


IN CAP. IX. Et adjuravit Raguel Tobiam, ut duas hebdo- 
madas moraretur apud eum.| Adjuramus et nos Dominum 
nostrum, orantes ut nobiscum maneat, donec perfectionem 
sanctz requiei per Spiritus Sancti gratiam consequamur, qua 
requiescamus a servilibus actibus, id est, peccatis in corpore, 
et a pravis cogitationibus in mente; et requiescat in nostro 
corde et corpore ipse qui ait, Super quem requiescet spiritus 
meus, nisi super humilem et quiectum et trementem sermones 
meos? 

Petit angelum Tobias, ut assumens animalia sive servitia 
vadat ad Gabelum in Rages Medorum, reddatque ei chirogra- 
phum suum, et recipiat ab eo pecuniam, rogetque eum venire ad 
nuplias ejus, et annuit.| Petunt Dominum fideles, membra 
videlicet ipsius, ut adsumat aliquos de credentibus, eisque 
verbi predicandi negotium committat, et ipse in eis veniat 
ad colligendas in fidem suam nationes, que necdum fidei 
mysteria susceperunt, sed tantum famam audierunt; eisque 
concedat propitius, ut talentum verbi quod fama didicerunt, 

per fidei obedientiam reddant; et ipsi quoque ad nuptias 
sanctz ecclesiz, in quibus sponsus est Christus, in quibus 
vinum de aqua novum fecit, id est spiritualem legis dat 
intelligentiam, credendo et recte vivendo ageregentur. Nec 
abnuit Dominus, sed bene rogantium vota suscipiens, no- 
vos quotidie populos in ecclesiam cogit. Potest, ut supra 
dicitur, de his spiritualiter intelligi nationibus, que lite- 
ram legis per Lxx. translatores acceperunt: et ideo citius 
fidem suscipere valebant, utpote quam in libris notis tene- 
bant. 

Assumens ergo Raphael quatuor ex servis Raguelis, et duos 
camelos, in Rages Medorum perrexit ; et indicans et cuncta de 
Tobia, recepit pecuniam, eumque secum ad nuptias fecit venire. | 
Servi Raguel et cameli, praedicatores sunt de gentibus electi, 
per quos Dominus et alios colligit. Servi, quia serviunt 
necessitati eorum quibus evangelizant. Cameli, quia et onera 
infirmitatis eorum fraternz subjectione caritatis portant. 
Quare autem quatuor servi et cameli sint duo, supra mon- 
stratum est, ubi vacce duz, et quatuor occiduntur arietes. 
Tales adjuvante Raphael producunt Gabelum ad nuptias 
Tobiz, cum in unitatem ecclesiz Christi novos populos, ipso 
divinitus opitulante, sancti preedicatores aggregant. 


IN CAP. X. Moras faciente Tobia nuptiarum causa, con- 
tristatt sunt parentes ejus, quod non die constituto reverteretur 
ad eos.| Et nunc morante Christo per fidem in ecclesia con- 
grevata de gentibus, quicunque singillatim de Judzis ad 
fidem illius convertuntur, multum dolent animo; quia tardat 
Dominus venire ad salvandos eos, retentus in gentibus. 
Quibus bene congruit, quod mater ejus pauper, et quasi viro 
simul ac filio orbata, multo cum dolore dicebat : 

Heu, heu, fili mi, ut quid te misimus peregrinari, lumen ocu- 
lorum nostrorum, baculum senectutis nostra, &c. Quodque To- 
bias consolans eam, respondet: Tace, et noli turbari, sanus 
est filius noster, &c.] Kisdem ipsis qui nunc de Judzis cre- 
dunt, convenit; qui se suosque adhuc consolantur, quod 
vere futurum sit tempus, quando revertatur ad eos Dominus, 
et tunc omnis Israel salvus fiat; scientes, quia satis fidelis 
est Dominus, qui hoc promisit. Sicut enim supra docuimus, 

idem Tobias et per cwcitatem suam incredulos, et per fidem 
credentes more scripturis usitato designat. 

Rogat Tobiam Raguel ampliort tempore manere secum, nec 
auditur, dicente Tobia: Ego novi, guia pater meus et mater 
mea modo dies computant, et cruciatur spiritus eorum in ipsis.] 
Et cum plenitudo gentium intraverit, nullus poterit prohibere 
Deum, quin et Israel salutem tribuat, cwcitatemque ejus, 
-quze ex parte facta est, auferat. Recordatur enim divina 
clementia, quoniam tristitia est magna, et continuus dolor 
cordis credentibus ex Judzis pro cxcitate incredulorum, qui 
sunt cognati eorum secundum carnem, qui sunt Israelitz. 

Dimisit ergo Tobiam Raguel ad parentes suos, tradens et 
Saram cum multa substantia.}| Remittunt in fine doctores 
ecclesiz Christum, cum ipsa ecclesia virtutum divitiis plena, 
ad illustrandum fide, ditandamque bonorum operum sub- 
stantia gentem Judzorum, ex qua carnem assumpsit. 


IN CAP. XI. Precessit angelus et Tobias ad parentes 
ejus ; deinde secuta est uxor ejus cum substantia et familia 
ejus.]| Postquam illuminator pater pracedit divina gratia ad 
illuminandam cecitatem populi Judzorum, atque in suis lite- 
ris Christum verum Deum atque hominem esse cognoscunt, 
et post agnitionem rectx fidei, quasi viso angclo et filio suo, 
quos diu non viderant, multum gaudentes; sic tandem se 
sanctz ecclesia, qu est de gentibus congregata, participa- 
tione mysteriorum ccelestium jungunt. 

Appropinquantibus domui precurrit canis, qui simul fuerat 
in via, quam citius adveniens blandimento sue caude gaudebat.]| 
Non contemnenda est figura canis hujus, qui viator et comes 
angeli est. Doctores ergo, sicut et supra docuimus, exprimit 
ecclesia, qui seepe confligendo cum hereticis, lupos graves 
a Pastoris summi fugant ovili. Quibus bene congruit, quod 
canibus naturale est, beneficis rependere gratiam, et solicitas 
excubias pro dominorum salute pretendere. Preecurrit ergo 
canis; quia prius salutem predicat domui, deinde Dominus 
illuminator corda mundi. Et pulchre dixit, quasi nuntius 
adveniens, quia nimirum doctor quisque fidelis nuntius est 
veritatis. Pulchre blandimento suz caude gaudebat. Cauda 
quippe, que finis est corporis, finem bone operationis, id est 

perfectionem, vel certe mercedem, que sine fine tribuitur, 
insinuat. Blandimento ergo caude gaudebat canis, cum tecta 
dominorum, quibus diu aberat, reviseret. Gaudent doctores 
de affectu sui operis, cum Judzeam per suum ministerium a 
Domino recolligendam intelligunt. Gaudent de preemii per- 
ceptione vite sempiternz, et de hoc eodem premio cunctis 
electis communi, corda eorum, quibus predicant, exhila- 
rant, dum eis adventuram confestim Christi gratiam promit- 
tunt. 

Annuntiante igitur cane venisse Tobiam, exsurgens cecus 
pater ejus cepit offendens pedibus currere.| Audito a docto- 
ribus verba salutis, exsurrexit populus Hebrzorum de longo 
perfidiz suze veterno currit amore ad Dominum; quamvis 
offendens gressibus operum, donec plenitudo fidei et opera- 
tionis bonz, lucem recipiat regeneratus in Christo, et in- 
structus. 

Et data manu puero, occurrit obviam filio suo.| Dat manum 
puero czcus, ut inoffenso pede operis Domino occurrat; qui 
etsi ipse necdum viam fidei plene intelligit, ei tamen qui 
lumen veritatis bene cognovit, assensum preebere, qua ad 
Dominum perveniat, satagit. 

Et suscipiens osculatus est eum cum uxore sua, flentesque 
pre gaudio.| Suscipiens cum gaudio Judea in fine copulam 
Christi, junxit et fletum ; gaudens, quia credit; dolens, quia 
tam sero ad Dominum pervenit. 

Tunc sumens Tobias de felle piscis, linivit oculos patris sui.] 
Et Dominus credentibus revelat apertius, quanta est malitia 
draconis antiqui, qui illum in passione quondam devorare 
gestiebat; sed per hoc ipse potius occisus, sua membra, id 
est, eos quos antea tenebat, amisit. 

Cepit ex oculis Tobie quasi membrana ovi albugo egredi, 
postquam liniti sunt de felle piscis, et visum recepit.]) Et 
Judzorum populus, postquam amarissimam nequissimi hostis 
malitiam cognoverit, amissam recipiet lucem. Albugo, que 
obsederat ejus oculos, stultitiam sibimet placendi designat. 
Habent enim zelum Dei, sed non secundum scientiam. Et sic- 
ut iterum dicit: Suam justitiam volentes constituere, justitiz 
Dei non sunt subjecti. Pupilla enim nigra videt, alba tene- 
brescit. Et qui sibi sapientes videntur, dicentes: Numquid 

et nos czeci sumus? in his veritas non est. Qui autem sux 
fragilitatis et ignorantiz conscii dicere norunt, Deus meus, 
illumina tenebras meas; hi luce vitz sunt fruitun in Domino. 
Bene autem albugo quasi membrana erat ovi, per ova quippe 
spes designatur; quia videlicet nondum vivum est, nondum 
animans est, sed speratur a volucre, que hoc posuerat, quan- 
do vivat, procedat, currat, volet. Et apostolus ait: Si autem 
quod non videmus speramus, per patientiam expectamus. 
Unde et in evangelica parabola sub nomine panis, piscis, et 
ovi, tres summe virtutes, fides scilicet, spes, et caritas expn- 
muntur. Habet ergo populus Judzorum adhuc velamen 
ante faciem cordis, ut non intelligat gratiam Christi. Habet 
albuginem, quia sibimet candidus et Justus pre omnibus 
videtur. Sed habet eandem albuginem quasi membranam 
Ovi; quia cxcitatem sustinet mentis, sub spe stultissima et 
supervacua nascituri in carne Christi, atque eos liberaturi, 
eisque regnum magnum daturi per orbem. Sed quibuscun- 
que eorum ablata fuerit erroris caligo, agnoscent quia Chris- 
tus jam venit, et mundum suo sanguine redemit. Quibus 
apte congruit quod sequitur : 

Quia, visu recepto, glorificabat Deum Tobias cum uxore sua, 
et omnes noti ejus, dicens, Benedico te, Domine Deus Israel, 
quoniam tu castigasti me, et tu salvasti me, &c.| Septem dies 
lucem gratiz spiritualis, qui septiformis accipitur, insinuant. 
Post septem ergo dies, illuminato Tobia, ingreditur uxor filit 
ejus, quia postquam illuminata fuerit Judza per fidem, post- 
quam gratiam Sancti Spiritus acceperit, ingredietur ad eam 
ecclesia, ut sit unum ovile et unus pastor, sitque una domus 
Christi uno angulari lapide firmata. | 

Ingressa sunt et pecora et cameli, et pecunia multa uxoris. | 
Multz fidelium person, multz virtutes ecclesiz tunc in 
populum Judzorum congregantur. 

Sed et illa pecunia, quam receperat a Gabelo.| Scientia quo- 
que scripturarum, quas aliquando gentibus commodabant, 
tunc eidem redditur. 

Venerunt consobrint Tobie, congratulantes et de omnibus 
bonis, que illi fecit Dominus, et per septem dies epulati sunt 
cum eo.| Hoc est quod in cantico Moyses dixit: Latamini 
gentes simul cum populo ejus. Septem dies epulantur simul; 

quia in donis spiritualibus et virtutibus gaudent. Rediturus 
ad coclum angelus, apertius illis quis sit ipse, et quare vene- 
rit, quodque sit reversurus ad Deum, exponit. Et Dominus 
eidem populo tunc proficienti latius suze cognitionis munera 
patefacit, aperiens et ostendens omnibus, quia ipse in Patre, 
et Pater in ipso est. Redit ergo angelus ad Deum, remanet 
apud patrem Tobias. Et Dominus ab electis intelligitur,. 
in divinitate Patri zqualis, humanitate nobis consubstan- 
tialis. 


IN CAP. XIII. Tune aperiens os suum senior Tobias, 
benedixit Deum.| Confessus severitatem et misericordiam 
ejus, simul et admonens fideles ejus beneficia semper preedi- 
care, ejus flagella pertimescere; imbutusque spintu pro- 
phetiz, de superna Hierusalem matre nostra multa per lau- 
dem decantat. Et populus Judzorum conversus in fine 
seculi ad fidem, multos habebit doctores et propheticos viros, 
qui mentes proximorum ad superna desideria accendant, 
dum eis coelestis patris gaudia perpetua, crebra voce reso- 
nant. 


~ 


a 


IN CAP. XIV. Tobias senior in hora exitus sui vocavit ad 
se Toliam filium suum, et septem filios ejus nepotes suos, dirit- 
que eis, guia prope esse interitus Ninive, et instauratto Hieru- 
salem, et terre Israel.) Et tunc in Judea doctores quippe 
fideles et justi hoc videntes, hoc exituri de mundo, suos pro- 
pinquos admonent, quia mundus jam propinquet ad finem, 
et futurz vite bona proxime sint ventura. Monent autem 
hoc eos maxime, quos per Domini gratiam renatos, et spiritus 
septiformis esse munere repletos aspiciunt; quod est esse 
filios Tobize junioris in numero septenario, et hos juvenes, 
hoc est, fortes in fide et vincentes malignum. 

Dirigite gressus vestros, ut exeatis de Ninive. Video enim, quia 
iniguitas ejus finem dabit et.) Et hoc est dicere fidelium suis 
auditoribus: Dingite intentionem cordis vestri, ut hujus 
seculi terrenzeque conversationis desideria relinquatis, et tota 
mente ccelestia petatis. Constat enim, quia tanta est pra- 
vorum multitudo, tanta preeceptorum Dei transgressio per 
orbem, quz non aliter nisi orbis ipsius exterminio, sicut 

quondam im diluvio totiusque generis humani abolitione 
possit terminari. 

Abscessit ergo Tobias ex Ninive cum uxore sua et filiis et filt- 
orum filiis, et reversus est ad soceros suos, et invenit eos in 
senectute bona.| Hoc quotidie facit Dominus, hoc usque ad 
finem seculi facturus est, im derelictis eis quos suos non 
esse cognoscit, ad illorum corda visitanda et illustranda con- 
vertitur, quos ad vitam predestinavit eternam. Hos enim 
in senectute bona invenit, cum bonis operibus diu studuisse 
se donante letatur. Alioquin in mala senectute videt, et 
idcirco preterit eos, qui divinis viventes non maturi sunt 
consilio, non candore bone actionis quasi canitie venerandi, 
sed vitiorum sunt onere incurvi. De qualibus dicit Esaias: 
Centum annorum morietur puer, et peccator centum anno- 
rum maledictus erit. Merito pro peccatis suis maledictioni 
subjacebit, qui cum multis annis vixerit, puerilis tamen animi 
levitatem nunquam deserere curavit. 

Invenit eos in senectute bona incolumes, &c.] Et Dominus ac 
Salvator noster curam agit eorum, quos in bonorum operum 
incolumitate perstare cognoverit. Ipse intuitum cordis eorum 
a presentis vitz delectatione claudens, ad contemplationem 
perpetuz lucis attollit. Ipse illos post hujus vite terminum 
ad ceelestia perducit. Ipsius est hzreditas, de qua ei canitur 
a propheta: Exsurge, Deus, judica terram, quoniam tu here- 
ditabis in omnibus gentibus. 

Et completis in timore Domini annis plurimis cum gaudio, 
sepelierunt eum omnes cognati ejyus.| Sepultura Tobie, fidem 
totius mundi designat, quando Dominus noster cum toto cor- 
pore suo, quod est ecclesia quam redemit, in requiem intrat 
zternam, congratulantibus angelis de societate hominum 
redemptorum, et singulos quosque, membra videlicet sui 
Conditoris, per diversas supernz patrize mansiones, pro meri- 
torum diversitate collocantibus. 

Et omnis generatio ejus in bona vita et sancta conversatione 
permansit.| Hoc est, una per totum orbem, totumque seculli 
tempus generatio, querentium Dominum, requirentium fa- 
ciem Dei Jacob. De qua item dicit: Generatio rectorum 
benedicetur. Que est autem vita melior, quz sanctior con- 
versatio, quam in gloria sui Conditoris perpetuo manere ? 

Ita ut accepti essent tam Deo, quam cunctis habitatoribus 
terre.| Perducti ad patriam coelestem homines, accepti erunt 
Deo, cujus gratia sunt redempti; accepti erunt et angelis, 
quorum numerum complebunt, quibus in perpetuum fra- 
terna sunt societate copulandi. Hi sunt etenim habita- 
tores terre illius, de qua Dominus dicit: Beati mites, 
quoniam ipsi possidebunt terram; quam videre desiderans 
Psalmista dicebat, Credo videre bona Domini in terra vi- 
ventium. 


FINIS COMMENT. IN VET. TEST. 





